Dž di Diva) 


Atsivėrė durys, ir ant-slenksčio išdygo 
„vienas iš pagrobėjų. 


| 

| 

-— Kapitonas.nori jis matyti. Tuoj pat. 

| Nikol šovė į galvą mintis, kad kapitonas apsigal- 
ojo ir nusprendė grįžti į Angliją. 

Vos patekusi .į kajutę, Nikol suprato klydusi. 

— Aš noriu, kad viskas būtų kaip dera, — tarė 

apitonas. | S | 

— Na, gerai jau, nebijokite, — pasakė Frenkas. — 
| “> šiandien ištekate. Mes nenorime, kad vėliau kalbėtų, 
Kai nuotaką vilkte vilkome prie altoriaus. | 

— Bet aš nesu Bianka.Meilson, — tarė Nikol, — 
+ nuu, kad Kleitonas Armstrongas patikėjo jums sutuok- 
* pagal įgaliojimą, bet aš nesu toji moteris, kurios Jam 
= įlią... palikite mane ramybėje. 

— Pakaks, — tarė kapitonas, — jeigu jūs ne Arm- 
strongo žmona, vadinasi, niekieno, ir aš galiu elgtis su 
imis kaip panorėjęs. Pradžiai aš išmesiu už borto tą. stam- 
bic kumelę... Frenkas bus vietoj Armstrongo. Armstron- 
pas parengė visus popierius ir pasakė, kad aš pats 
išrinkčiau žmogų, kuris jį atstovausiąs. 

Pagaliau šis spektaklis baigėsi... „ 

Iš nevilties ir bejėgiškumo jos akys prisipildė ašarų. 
Gydytojas dokumente įrašė jos tikrąjį vardą. Ji, Nikol 
Kurtelen, dabar tapo misis Kleiton Armstrong... 

1 skyrius 

1793 metų birželį Sušekso grafystėje apie nedidelį dvi- 
aukštį namelį rožių krūmai žydėjo itin gausiai, o žolė priešais 
priebutį džiugino akį tokia smaragdinio šilko žaluma, kokią 
zali pamatyti tik Anglijoje. Namelis kažkada buvo skirtas 
turtingo Meilsonų dvaro tarnams, čia gyveno sodininkas ar 
medžiotojas su šeima, bet dvaras seniai jau buvo padalytas 
ir išparduotas. Džekobas Meilsonas, jo duktė Bianka bei šis 
varganas namelis — štai viskas, kas beliko iš seniau klestė- 
jusios giminės ir jos valdų. ĖŽ 

 Džekobas Meilsonas, nedidukas įkūnus Žmogus, sėdėjo 
prie užgesusio židinio svetainėje pirmajame aukšte. Lie- 
menės apatinės sagos buvo prasegtos, matėsi nemenkas pil- 
as, surdutas voliojosi ant gretimos kėdės. Gelumbinės 
xelnės iki kelių su varinėmis sagtimis vos nesprogo užtemptos 
ant storų kojų, lininės kojinės aptraukė blauzdas, iš plonų 
odinių batelių virto ištinusios pėdos. Greta gulėjo didžiulis 
mieguistas seteris. Jo galva rymojodnt kėdės ranktūrio, ir 
šeimininkas tingiai taršė ilgas šuns ausis. | 

Džekobas jau seniai priprato prie paprasto kaimiško 
gyvenimo. Tiesą sakant, jam net patiko, kad namas nedide- 
lis, tarnų viso labo tik trys, o atsakomybės — jokios. Prisi- 
mindamas didžiulius tėvų namus, jis dažnai galvodavo, kad 
ten buvę pernelyg daug nereikalingų kambazų, jau Nekal- 
bant apie tai, jog namai savininkams teikė daugybę rūpesčių. 
Dabar Džekobui pakako lėšų nedidelei arklidei, keliems 
medžiokliniams šunims, gerai porcijai jautienos pietums, ir 
jis buvo visiškai patenkintas gyvenimu, ko niekaip negalima 
pasakyti apie jo dukterį. 

Bianka, augi ir putni, stovėjo priešais veidrodį savo 
miegamajame antrajame aukšte ir taisėsi muslino suknelės 
klostes. Kaskart, žvelgdama į drabužius, pasiūtus pagal 
paskutinę prancūzų madą, ji jautė pasibjaurėjimą. Prancūzi- 
joje valstiečiai sukėlė maištą, ir dabar visas pasaulis turi 


kentėti, nes tie apgailėtini prancūzai negali priversti pras- 
tuomenę paklusti. Prancūzijoje visi stengiasi atrodyti kaip 
prasčiokai ir niekas nebedėvi atlaso ir šilko. Nūnai madoje 
mitkalis, muslinas, batistas ir perkelis. 

Bianka vertinamai tyrinėjo savo išvaizdą veidrodyje. 
Be abejo, tie naujieji tualetai jai labai tinka. Ji tiesiog neri- 
mauja dėl kitų moterų, menkiau nei ji gamtos apdovanotų. 
Gili suknelės iškirptė leido gėrėtis balta putlia krūtine. Bly- 
škiai melsvas audinys, virš liemens sutrauktas plačiu mėlyno 
atlaso kaspinu, krito laisvomis klostėmis. Palankas apkraš- 
tuotas taip pat mėlynu apsiuvu. Šviesūs plaukai, perrišti iš 
nugaros mėlynu kaspinu, stambiomis. ilgomis garbanomis 
leidosi ant apRuogintų pečių. Bianka buvo apskrito veido, 
melsvų akių, rctų šviesių antakių ir blakstienų, maža burna 
priminė tobulos formos rožės pumpurą, o kai ji šypsojosi, 
ant kairiojo skruosto atsirasdavo žavi duobutė. 

Bianka priėjo prie tualetinio staliuko, kaip beveik ir 
visi kiti baldai drapiruoto rožiniu tiuliu. Jai patiko pasteli- 
niai tonai. Ji mėgo vistik, kas dailu. 

Ant tualetinio staliuko buvo dėžutė šokolado. Iš vir- 
šutinio saldainių sluoksnio jau beveik nieko nebelikę. Pažvel- 
gusi į dėžutę, Bianka žaviai suraukė nosytę: dėl to bjauraus 
karo nebeatveža prancūziško šokolado ir tenka valgyti an- 
glišką — kur kas ne tokį skanų. Pasiraususi dėžėje, ji išsirin- 
ko iš Bradžių vieną, po to antrą saldainuką. Bianka kaip tik 
buvo įveikusi ketvirtąjį ir laižė pirštus, kai atsivėrė durys ir į 
kambarį įėjo Nikol Kurtelen. | 

Antros rūšies šokoladas, drabužiai iš pigaus audeklo 
ir Nikol Kurtelen jos namuose — visa tai buvo prancūzų revo- 
liucijos tiesioginė pasekmė. Bianka kramtė eilinį šokoladuką, 
stebėdama, kaip Nikol tyliai vaikšto po kambarį, renka išmė- 
tytus ant grindų drabužius, ir galvodama apie tai, kokį kil- 
numą parodė ji pati ir Anglija apskritai, suteikdama prieglob- 
stį varganiems, išvytiems iš savo šalies prancūzams. Tiesa, 
daugelis iš jų buvo gana pasiturintys Žmonės, o kai kurie 


parodė nemenkų sugebėjimų — kaip tik tuo metu Anglijoje 
paplito daugelis svetimų naujovių, pavyzdžiui, restoranai, — 
bet pasitaikydavo ir tokių kaip Nikol: nei lėšų, nei giminių, 
nei amato. Daugelis anglų šeimų priglaudė šiuos vargetas. 

Prieš tris mėnesius Bianka taip pat nuvyko į uostą rytų 
pakrantėje sutikti laivo su pabėgėliais. Ji buvo labai blogos 
nuotaikos. Tėvas pareiškė, kad jai teks išsiskirti su kambari- 
ne, nes jie ir šiaip jau vos besuduria galus. Bianka labai supy- 
ko, ir audra namuose tęsėsi, kol ji prisiminė pabėgėlius. Pa- 
reigos jausmas privertė ją pasiūlyti pagalbą ir užtarimą vie- 
nai iš nelaimingųjų. 

Vos pažvelgusi į Nikol, ji tuojau suvokė, kad ši kaip 
tik tai, ko reikia. Nikol buvo mažo ūgio, tamsius plaukus 
slėpė šiaudinė skrybėlaitė, plačiakaktis su išsišovusiais 
skruostikauliais veidas staigiai siaurėjo smtakro link. Tankių 
trumpų blakstienų paryškintose didžiulėse rudose akyse su- 
stingo liūdesys — atrodė, kad jai vis tiek pat, gyventi ar mir- 
ti. Bianka pagalvojo, jog tokios išvaizdos moteris būsianti 
dėkinga jai už kilniaširdiškumą. 

Dabar, praėjus trims mėnesiams, Bianka kone gailė- 
josi savo poelgio, ir ne todėl, kad Nikol būtų vengusi kam- 
barinės pareigų, priešingai, ji buvo netgi pernelyg stropi ir 
paklusni. Dalykas tas, kad jos grakštumas, lengvi judesiai 
versdavo Bianką pasijusti negrabia. 

Bianka dar kartą pažvelgė į veidrodį. Kvailystė! Jos 
puiki figūra — visi taip sako. Priešiškai pažiūrėjusi į Niko! 
atvaizdą veidrodyje, ji nutraukė nuo galvos kaspiną. 

— Man nepatinka, kaip tu šiandien mane sušuka- 
vai. — Bianka atsilošė krėsle ir įsidėjo į burną iškart du sal- 
dainius. 

Nikol ramiai priėjo prie tualetinio staliuko ir ėmė šu- 
kuoti retus šviesius plaukus. 

— Jūs dar neatplėšėte misterio Armstrongo laiško. — 
Nikol kalbėjo be akcento, tik galbūt kiek per uoliai tarė kiek- 
vieną žodį. 


Bianka nerūpestingai numojo ranka. 

— Aš ir taip žinau, ką jis rašo. Jis nori sužinoti, kada 
aš atvažiuosiu į Ameriką ir ištekėsiu už jo. 

Nikol užsuko garbaną ant piršto. 

— Maniau, jūs pati rengėtės paskirti vestuvių dieną. 
Žinau, kad norėtumėte ištekėti. 

Bianka pažvelgė į veidrodį. 

— Kaip nedaug tu žinai! Nors, beje, sunku tikėtis, kad 
prancūzė sugebėtų perprasti anglę. Jūs, matyt, nė suprati- 
mo neturite apie išdidumą ir jausmus, būdingus anglų ledi. 
Kleitonas Armstrongas — amerikietis! Nejaugi tu galvoji, 
kad aš, senos anglų giminės palikuonė, tekėčiau už ameri- 
kiečio? 

Nikol surišo kaspiną. 

— Bet, man atrodo, jūsų sužadėtuvės buvo paskelbtos. 

Bianka nusviedė ant grindų popieriaus įdėklą ir ėmėsi 
antrojo šokolado sluoksnio. Saldainis buvo su jos mėgstamu 
įdaru. Pilna burna ji ėmėsi aiškinti. 

— Vyrai! Kas juos besupras? Žinoma, aš turiu ištekė- 
ti, kad išsivaduočiau iš viso šito. — Ji niekinamai apžvelgė 
ankštą kambarėlį. — Bet tik ne už Kleitono! Man teko girdė- 
ti, kad kai kurie kolonistai bent jau suvokia, koks turėtų būti 
džentelmenas. Pavyzdžiui, tas jų misteris Džefersonas. Bet 
Kleitono tai anaiptol neliečia. Ar Žinai, kad į svetainę jis įeina 
apsiavęs auliniais batais? Kai aš jam patariau nusipirkti šil- 
kines kojines, jis išsišaipė iš manęs, pasakęs, kad šilkinės 
kojinės netinkančios dirbant laukuose. — Bianka pasipur- 
tė. — Laukuose! Jis fermeris. Grubus, netašytas amerikiečių 
fermeris. 

Nikol baigė šukuoti. 

— Ir vis dėlto jūs priėmėte pasiūlymą? 

— Žinoma. Juo daugiau pasiūlymų gauna mergina, juo 
patrauklesnė ji tampa vyrams. Kai aš kalbuosi su vyru, kuris 
man nepatinka, aš sakau jam esanti susižiedavusi, o kai 
sutinku savojo rato Žmogų, sakau, kad rengiuosi nutraukti 


sužadėtuves. 

Nikol pasisuko į Bianką nugara ir ėmė rinkti nuo 
grindų saldainių popieriukus. Ji žinojo, kad vertėtų patylėti, 
bet neištvėrė. 

— Bet juk tai negarbinga misterio Armstrongo at- 
žvilgiu. 

"Bianka priėjo prie drabužių spintos, pravėrė dureles 
ir vieną po kito numetė ant grindų tris šalikus, kol išsirinko 
margą škotišką. 

— Argi amerikiečiai ką nors suvokia apie garbę? Šitie 
nedėkingi žmogeliai pareikalavo nepriklausomybės po viso 
to, ką dėl jų padarė Anglija. Be to, man įžeidu, kad jis drįso 
tikėtis, esą aš tekėsianti už tokio kaip jis. Nagi jo galima 
išsigąsti! Tie auliniai, tas pasitikėjimas savimi! Jo vieta 
arklidėje, o ne svetainėje. Be viso to, jis man pasipiršo antrąją 
pažinties dieną. Gauna žinių apie giminaičių — brolio ir bro- 
lienės — mirtį, ir nedelsdamas pasiperša. Koks bejausmis! 
Ir dar jis norėjo, kad aš tuoj pat važiuočiau su juo į Ameriką. 
Žinoma, aš atsisakiau. 

Nusisukusi, kad Bianka nematytų jos veido, Nikol 
dėliojo šalikus. Ji žinojo, jog veidas visada ją išduoda, jog 
slapčiausi jausmai ir mintys, kaip veidrodyje atsispindi 
didelėse drėgnose akyse. Meilsonų namuose ji iš pradžių 
beveik nejautė, kas vyksta aplink, ir nuolatinės Biankos ti- 
rados apie silpnus niekingus prancūzus ir grubius ameri- 
kiečius nepasiekdavo jos sąmonės. Tada visos jos mintys buvo 
susijusios su tais siaubingais įvykiais Prancūzijoje: jos tėvai, 
kuriuos vilko įsiutusi minia, jos senelis... Ne! Ji dar nepasi- 
rengusi, negali prisiminti tos siaubingos nakties. Galbūt 
Bianka ir pasakojusi jai ką nors apie savąjį jaunikį, bet ji 
negirdėjo. Greičiausiai taip ir buvę. Tik visiškai neseniai Ni- 
kol vėl prabudo gyventi. 

Prieš tris savaites mieste, kur Bianka buvo nuvažiavusi 
pirkinių, Nikol sutiko pusseserę, kuri po dviejų mėnesių 
rengėsi atidaryti madingą parduotuvę, ir pasiūlė jai dalyvauti 


versle. Tai buvo vienintelė galimybė tapti nepriklausoma, ir 
Nikol su džiaugsmu griebėsi to pasiūlymo. Palikdama 
Prancūziją, ji teturėjo auksinį medalioną ir tris smaragdus, 
įsiūtus į suknelės palanką. Po to, kai susitiko pusseserę, ji 
pardavė smaragdus už juokingai menką kainą, nes Anglija 
buvo užtvindyta prancūzų brangenybėmis, o badaujantys 
pabėgėliai nesiderėjo. Per naktis Nikol siuvo žvakės šviesoje 
savo mažutėliame palėpės kambarėlyje, kad užsidirbtų bent 
truputį pinigų, ir jau buvo sukaupusi beveik visą reikiamą 
sumą. Pinigus ji slėpė baltinių stalčiuje. 

— Paskubėk, — nekantraudama sušuko Bianka. — Tu 
visąlaik sapnuoji atmerktomis akimis. Jeigu visi prancūzai 
tokie tinginiai, nėra ko stebėtis, jog ten pas jus dievai žino, 
kas dedasi! 

Nikol išsitiesė, kilstelėjo smakrą, bet nutylėjo. Dar 
kiek, pagalvojo ji, dar tik truputėlį, ir veikiai ji būsianti laisva. 

Nepaisant to abejingumo aplinkai, Nikol seniai buvo 
pastebėjusi keistą Biankos charakterio bruožą: toji fiziškai 
nepakentė vyrų artumo. Ji visokiausiais būdais stengėsi iš- 
vengti vyriškų rankų prisilietimo ir nuolatos tvirtindavo, esą 
vyrai grubūs, triukšmingi ir bejausmiai sutvėrimai. Tik kartą 
Nikol teko matyti, kaip Bianka nuoširdžiai ir šiltai šypsojosi 
vyriškiui — gležnam, dailiam jaunikaičiui, išsidabinusiam 
mezginiais ir aksomais, su mažutėlaite itin brangia tabakine 
rankose. Bianka jam netgi leido pabučiuoti savo pirštų ga- 
liukus. Nikol stebėdamasi ir vos ne baisėdamasi stebėjo Bian- 
ką, kuri, nepaisydama pasišlykštėjimo vyrais, vis dėlto norė- 
jo ištekėti, kad užimtų aukštesnę padėtį visuomenėje. Gal- 
būt ji net neįsivaizduoja, kas vyksta tarp vyro ir žmonos? 

Merginos nusileido nutrintu kilimu išklotais laiptais, 
išėjo iš namų ir pasuko arklidės link. Ją Džekobas Meilso- 
nas tvarkė kur kas geriau negu namus. Kasdien pusė antros 
Bianka ir Nikol elegantiška dviviete puskariete važiuodavo 
Į parką. Kažkada parkas buvo Meilsonų nuosavybė, bet da- 
bar jis priklausė kitiems, Biankos manymu, — išsišokėliams 

ir plebėjams. Ji netgi nė karto nesiteikė paprašyti naujųjų 
savininkų leidimo, beje, šie nė netrukdė jos pasivažinėji- 
mams. Sėdėdama puskarietėje, ji įsivaizduodavo esanti kil- 
minga dama, didžiulio dvaro šeimininkė, kokia kadaise bu- 
vusi jos senelė. 

Tėvas atsisakė pasamdyti jai vežiką, o Bianka nieku 
gyvu nebūtų sutikusi sėsti į vieną briką su arklininku, ką jau 
kalbėti apie tai, kad galėtų paliesti vadžias. Beliko viena — 
vadelėti teko Nikol. Pasirodė, jog ji nė kiek nesibjauri arklių. 

Nikol su malonumu valdė mažąjį vežimaitį. Kartais 
ankstyvą rytą, po ilgų valandų, praleistų su adata rankoje, 
kai Bianka dar vartydavosi lovoje, Nikol eidavo į arklidę ir 
ilgai kalbėdavosi su grynaveisliu juodbėru eržilu. Iki revo- 
liucijos Prancūzijoje ji kasdien ligi pusryčių jodinėdavo, ir 
dabar šios ramios valandos, praleidžiamos rytais arklidėje, 
padėjo laikinai pamiršti mirtį ir ugnį, kurią jai teko pama- 
tyti. 

Senų medžių vainikai susiliejo virš Žvyruotų takelių, 
tik retkarčiais praleisdami saulės spindulius, kurie krisdavo 
ant merginų suknelių linksmomis ryškiomis dėmėmis. Bian- 
ka laikė virš galvos išskleistą mezginių skėtį, rūpestingai slėp- 
dama nuo saulės baltą kaip sniegas odą. Skersomis žvilgtelė- 
jusi į Nikol, ji niekinamai prunkštelėjo: toji kvaišelė nusiėmė 
skrybėlaitę, ir vėjas draikė jos tankius tamsius plaukus, akyse 
atsispindėjo saulės blyksniai, o liesos įrudę rankos tvirtai 
laikė sunkias vadžias. Bianka pasibjaurėjusi nusisuko. Jos 
pačios rankos buvo baltos, apvalainos ir putlios, kaip ir dera 
ledi rankoms. 

— Nikol, — piktai prašneko ji, — negi tu negali bent 
kartą gyvenime laikytis kaip ledi arba bent jau prisiminti, 
kad sėdi šalia ledi. Maža, kad mane gali pamatyti pusiau 
apsiret 10s moters draugijoje, tu dar ir kaip beprotė va- 
rai arklius nepaisydama kelio. 

Nikol užsimetė ant apnuogintų pečių ploną medvilnės 

šaliką, bet skrybėlaitės neužsidėjo. Ji klusniai įtempė vadžias, 
priversdama arklį pereiti į žinginę. Dar kiek, vėl pagalvojo 
Nikol, ir Bianka nustosianti ją ūdyti. | 

Staiga netrikdomą karštos vasaros dienos tylą sudrum- 
stė arklių kanopų bildesys. Alėjos gale pasirodė ketvertas 
raitelių ant trumpakojų kresnų arkliukų, kuriems labiau 
derėtų traukti vežėčias ar arklą, o ne būti jojamiems. Buvo 
keista matyti kažin ką paprastai tuščiame parke, juo labiau, 
kad šis ketvertas, sprendžiant iš drabužių, nebuvo panašus į 
džentelmenus. 

Ištisus metus Prancūzijoje Nikol praleido kęsdama 
nuolatinį siaubą. Kai įniršusi minia įsiveržė į jos tėvų rū- 
mus, jiedu du seneliu pasislėpė arklidėje, o po to pabėgo 
degančius rūmus apsupusių juodų dūmų kamuolių priedan- 
goje. Dabar, pajutusi grėsmę, kilusią iš artėjančių raitelių, 
ji stipriai supliekė eržilą botagu. Šis puolė į priekį ir pasileido 
risčia. 

Bianką nubloškė prie sėdynės atlošo, ji aiktelėjo, o po 
to ėmė įniršusi spiegti: 

— "Tu ką, visiškai išprotėjai? Aš neleisiu, kad su mani- 
mi būtų taip elgiamasi! 

Nikol, nekreipdama į ją dėmesio, pažvelgė per petį į 
persekiotojus, kurie jau pasuko į keliuką. Ji suprato, kad jos 
toli nuo namų, pačiame centre didžiulio tuščio parko, kur 
niekas neišgirs pagalbos šauksmo. Bianka, viena ranka įsiki- 
busi pasostės, o kita laikydamasi skėčio rankenos, taip pat 
atsigręžė, bet keturių vyriškių vaizdas jos neišgąsdino. Vie- 
nas iš raitelių, apsivilkęs raudonais su baltais dryžiais marš- 
kiniais ir jojęs priekyje, ėmė įnirtingai mojuoti ranka, matyt, 
ragindamas bendrakeleivius paskubėti. Sprendžiant iš vis- 
ko, tie vyrai nebuvo geri jojikai: abiem rankomis jie laikėsi 
priekinės balno gugos ir ne stovėjo balnakilpėse, 6žAukštai 
šokinėjo ir sunkiai dribčiojo į balną pagal galopo taktą. 

Vėl pažvelgusi į Nikol, Bianka taip pat išsigando ir 

pagaliau suvokė, kad šie Žmonės jas vejasi. 

— Na, padaryk gi ką nors! Priversk šitą kuiną greičiau 
bėgti! — ėmė šaukti. 

Persekiotojai stengėsi iš visų jėgų, ragindami savuo- 
sius įvairių veislių apželtkojus arkliukus, bet tie nepajėgė 
rungtyniauti su stambiu veisliniu arkliu, be didelių pastangų 
tempusiu lengvutį vežimaitį. Nuotolis tarp jų vis didėjo, ir tada 
vyras dryžuotais marškiniais išsitraukė iš už diržo pistoletą 
ir iššovė. Kulka prašvilpė virš brikelio per kelis colius nuo 
kairiosios arklio ausies. 

Eržilas iš siaubo staigiai sustojo, pritūpė ant užpaka- 
linių kojų ir atsistojo piestu. Bianka ėmė cypti ir įsispraudė 
į brikelio kampą, užsidengusi rankomis veidą, o Nikol pašo- 
ko ir, plačiai pražergusi kojas, iš visų jėgų įtempė vadžias. 

— Ramiai, mažyli, — tvirtai įsakė ji, ir eržilas pamažu 
ėmė rimti, nors jo akys dar klaikiai žybčiojo. Pririšusi vadžias 
prie vežimaičio priekio, Nikol priėjo prie arklio, apkabino 
abiem rankomis jo kaklą ir skruostu prisiglaudė prie aksomi- 
nės nosies, kažką švelniai šnabždėdama prancūziškai. 

— Pažvelk, drauguži. Matyt, ji visiškai nebijo šito 
velniško gyvulio. 

Nikol pakėlė akis į vyrus, apsupusius vežimaitį. 

— Jūs, matyt, nusimanote apie arklius, mažoji ledi, — 
prabilo vienas iš jų, — gyvenime nemačiau nieko panašaus. 

— Na, ji be to dar ir visiškai mažytė, — nutraukė jį 
kitas, — ją ir vežti vienas malonumas. 


— Palūkėkit! — suriaumojo vyras dryžuotais marški- 
niais, matyt, vadeiva. — Iš kur jūs žinote, kad tai ji? Galbūt 
tai toji, kita. — Jis pirštu parodė į Bianką, susigūžusią 


brikelės kampe ir nesėkmingai bandžiusią pasislėpti už pa- 
galvės. Jos veide iš baimės nebeliko nė kraujo lašo. 

Nikol ramiai stovėjo, glostydama arklio snukį. Jai visa 
tai priminė Prancūzijoje patirtą siaubą, ir ji žinojo, kad ge- 
riausia laikytis ramiai ir ieškoti būdo išsigelbėti. 

— Na, ne, tikrai šita, — tvirtai pareiškė aukštas vidu- 

tinio amžiaus vyras, linktelėjęs į Nikol. — Jau aš ledi iš tolo 
galiu pažinti. 

— Kuri iš jūsų Bianka Meilson? — garsiai paklausė 
vadeiva. Jis buvo grubaus veido su kvadratiniu smakru, 
apžėlusiu trijų dienų šeriais. 

Taip, vadinasi tai pagrobimas, suvokė Nikol. Tada vis- 
kas, ką jos turėtų padaryti, — duoti suprasti banditams, jog 
Biankos tėvas nėra pakankamai turtingas, kad galėtų sumo- 
kėti išpirką. 

— Ji! — staiga sušuko Bianka, ištiesusi į Nikol putlų 
pirštelį. — Ji ir yra toji ledi, 0 aš jai tarnauju. 

— O ką aš sakiau? Aišku, tai ji. 

Nikol stovėjo labai tiesiai, aukštai iškėlusi galvą ir 
nustebusi stebėdama Bianką, kurios akys pergalingai blykčio- 
jo. Ji žinojo, kad protestuoti neverta, — tie Žmonės vis tiek 
sučiups ją. Be abejo, vėliau, kai jie išsiaiškins, kad ji viso 
labo tik vargeta prancūzė, ją paleis. 

— Šit kas, mažoji ledi, — kreipėsi į ją vadeiva. — Jūs 
važiuosite su mumis. Tikiuosi, jums pakaks proto tyliai 
elgtis? 

Nikol tylomis linktelėjo. Įsitvėrusi ištiestos rankos, ji 
įkėlė koją į balnakilpę ir lengvai atsisėdo į balną priešais jį. 

 — Na, bet ji tiesiog gražuolė! — susižavėjo vyriš- 
kis. — Dabar suprantu, kodėl jis taip nerimsta ją gauti. Kaip 
tik ją išvydau, pamaniau — tikra ledi. Ledi iš karto pažinsi 
iš to, kaip ji juda. — Patenkintas šypsodamasis jis gauruota 
ranka apglėbė Nikol per liemenį ir nemokšiškai suragino 
arklį. 

Bianka kurį laiką sėdėjo nejudėdama, lydėdama aki- 
mis tolstančius raitelius. Be abejo, ji buvo labai patenkinta, 
kad jos sumanumas padėjo jai išsigelbėti, bet tuo pačiu ir 
niršo, kad tie stuobriai nesuprato, kuri iš jų tikroji ledi. Kai 
parke vėl įsivyravo tyla, ji apsižvalgė aplink. Kaip parvykti į 
namus? Valdyti arklio ji nemoka, vadinasi, teks eiti pėsčio- 
mis. Jos kojos, apautos plonais odiniais bateliais, palietė 

žemę, ir aštrūs akmenėliai įsirėžė į pėdas. Bianka mintyse 
koneveikė Nikol. Visą kelią, kol raukydamasi iš skausmo 
kėblino alėjomis, plūdo aną bjauriausiais žodžiais. Kai pa- 
galiau pasiekė namus, buvo taip įniršusi, jog visiškai pamir- 
šo Nikol ir pagrobėjus. Tik vėliau, valgydama vakarienę iš 
septynių patiekalų, ji papasakojo, kas nutikę, tėvui. Džeko- 
bas Meilsonas, kuris jau beveik miegojo, atsakė, kad rytoj 
pranešiąs valdžiai, ir merginą išlaisvins. Bianka nuėjo į savo 
miegamąjį, iš anksto baisėdamasi vien pagalvojusi, kad vėl 
teksią ieškotis kambarinės. Ir kokios jos visos nedėkingos ir 
bejausmės! 


Užvažiuojamųjų nakvynės namų visą pirmąjį aukštą 
užėmė drėgnas ir niūrus kambarys žemomis aprūkusiomis 
lubomis ir akmenų sienomis. Už grubiai sukalto pušinio sta- 
lo įsitaisė ketvertas grobikų. Priešais kiekvieną iš jų stovėjo 
gilus molinis dubuo su kėpta mėsa ir troškintomis bulvėmis 
bei šalto elio puodelis. Vyrai raukydamiesi muistėsi ant kie- 
tų ąžuolinių suolų: niekad anksčiau, jiems neteko praleisti 
visą dieną balne, ir dabar jie už ryto nuotykį turėjo užsimo- 
kėti skausmais visame kūne. 

— Aš jums rimtai sakau, ne itin ja pasitikėkite, — 
murmėjo vienas iš jų. — Labai jau ji tyli. Žiūri tomis savo 
didžiulėmis akimis — na, tikras angelas, o ar gali žinoti, kas 
jos galvoje. Kad tik neįsiveltume į kokią istoriją... 

Visi susiraukė, o kalbėjusysis tęsė: 

— Jūs jį pažįstate neblogiau negu aš. Jei kas nepavyk- 
tų, mums gerokai klius. 

Vyras dryžuotais marškiniais gurkštelėjo iš puodelio. 

— Manau, Džo teisus. Jau jeigu moteris taip šauniai 
susidoroja su gyvuliais, ji gali ir dar ką nors iškrėsti. Jos 
negalima paleisti iš akių. Kuris naktį ją saugos? Ar yra sava- 
norių? 

Niekas-netroško praleisti bemiegę naktį po tokio kraty- 


mosi. Protingiausia būtų surišti belaisvę, bet jie buvo gavę 
griežtus nurodymus nieko bloga jai nedaryti. 

— Džo, ar pameni, kaip mūsiškis daktaras tau susiuvo 
krūtinę? Davė kažkokių miltelių, ir tu miegojai kaip užmuš- 
tas, kol jis tave adata badė. Kad taip gavus tokių vaistų... 

Džo atidžiai apžvelgė kitus viešbučio lankytojus, tarp 
kurių buvo ir porelė elgetų, ir padoriai apsirengęs džentel- 
menas, vienišas sėdėjęs prie stalo kampe. Tokioje įvairia- 
lypėje kompanijoje galima nusipirkti visko, ko tik panorėsi. 

— Ką gi, galima pabandyti, — tarė jis. 


Nikol sėdėjo ant grubios medinės lovos kraštelio ne- 
švariame antrojo aukšto kambarėlyje. Ji jau buvo spėjusi 
apsižvalgyti ir pastebėjo, kad prie pat lango siena eina van- 
dens nutekėjimo vamzdis. Kai tik sutems, reikia pabandyti 
juo nusileisti ant žemos pašiūrės stogo. Žinoma, galima tuoj 
pat pranešti pagrobėjams, kad ji nesanti Bianka Meilson, bet 
gal dar ankstoka. Ji sumetė mintyse, kiek laiko reikės Bian- 
kai, kad pėsčiomis pasiektų namus. Po to praeis dar kiek lai- 
ko, kol ponas Meilsonas pakels triukšmą ir pradės paiešką. 
Vadinasi, reikia bandyti pabėgti naktį, o jeigu iš to nieko 
neišeis, rytą pasakyti šitiems Žmonėms, kad jiems nėra ko 
tikėtis išpirkos. Viešpatie, kad tik jie ne itin supyktų. 

Prasivėrė durys, ir ketvertas vyrų įvirto į kambarį. 

— Mes atnešėme jums atsigerti. Tikras šokeladas iš 
Pietų Amerikos. Džo atvežė. 

Nikol paėmė puodelį. Jūreiviai, pamanė ji. Dabar su- 
prantama, kodėl jie vos laikosi balne ir kodėl jų drabužiai 
taip keistai kvepia. 

Šokoladas iš tiesų buvo labai skanus ir kvapus. Nikol 
mažais gurkšneliais gėrė karštą gėrimą ir jautė, kaip ją api- 
ma malonus suglebimas ir šiluma. Tik dabar ji suvokė, kad 
labai pavargo per šias kelias valandas. Ji pabandė susikau- 
pusi apgalvoti pabėgimo planą, bet mintys kažin ku: plaukė, 

galva svaigo. Nikol pažvelgė į palinkusius prie jos vyrus, 
atrodančius tarsi didžiulės susirūpinusios auklės, ir jai 
kažkodėl pasidarė jų gaila, panoro juos nuraminti. Ji prita- 
riamai nusišypsojo, po to jos akys užsimerkė, ir Nikol kietai 
užmigo. 

Kita para visiškai išslydo iš jos atminties. Ji neaiškiai 
jautė, kad buvo kaip vaikas nešama kažkur ant rankų, po to 
pajuto kažin kokį nežinia iš kur kilusį nerimą ir bandė 
pasakyti esanti gyva ir sveika, bet šitie žodžiai nuskambėjo 
tik jos sąmonėje — jų niekas negirdėjo. Visą laiką sapnavo 
gražiausius sapnus: tėvų rūmus, sodą, hamaką po gluosniais, 
malūną, kur su seneliu praleido daugybę laimingų dienų, ir 
jos veidą nušviesdavo silpna šypsena. Ji gulėjo hamake po 
gluosniais karštą vasaros dieną, o hamakas iš lėto suposi. 

Kai ji pagaliau pravėrė akis, hamakas nepradingo kartu 
su sapnais, jis vis dar suposi. Tik vietoj žalių šakų virš galvos 
buvo žemos lentų lubos. Kaip keista, pagalvojo, kažkas pa- 
darė virš hamako pastogę. Kodėl? 

— Na, pagaliau! Sakiau tiems nevėkšloms, kad jie jums 
davė per daug opiumo. Keista, kad jūs apskritai atsigavote. 
Vyrai turi nuovokos ne daugiau negu žindomi kūdikiai. Štai, 
aš išviriau jums kavos. Karštos ir stiprios. Išgerkite. 

Stipri moters ranka padėjo jai atsikelti. Nikol atsisė- 
do ir apsižvalgė. Ji buvo visiškai ne sode, o ankštame kam- 
barėlyje, beveik be baldų. Bet hamakas vis dar suposi, matyt, 
migdomieji vis dar veikė. 

— Kur mes? Kas jūs? — gurkštelėjusi stiprios degi- 
nančios kavos, pagaliau sugebėjo prabilti. 

— Vis dar kaip girta, taip? Mano vardas Dženi. Mis- 
teris Armstrongas pasamdė mane rūpintis jumis. 

Nikol staigiai pakėlė akis — Armstrongo vardas kažką 
jai sakė, tik ji negalėjo prisiminti, ką, ir sutelkė dėmesį į 
stovinčią priešais moterį. 

Dženį buvo stambi ir tvirta, plačiaveidė ir raudon- 
skruoste, atrodė, kad raudonis nuolatos švietė jos veide. Ji 


priminė Nikol auklę, kurią mergina labai mylėjo. Visa Dženi 
išvaizda bylojo apie jos pasitikėjimą savimi ir sveiką protą, 
ir tai kėlė ramybės ir saugumo jausmą. 

— O kas yra misteris Armstrongas? 

Dženi paėmė tuščią puodelį ir pripylė kavos. 

— Be abejo, jie persistengė su tais milteliais... Arm- 
strongas. Kleitonas Armstrongas. Žmogus, už kurio jūs 
ištekate, jūsų jaunikis. 

Nikol sumirksėjo, paskui išgėrė dar kavos, įpiltos iš 
kavinuko, stovėjusio ant nedidelio indo su Žžarijomis, ir 
palengva viską prisiminė. 

— Bijau, kad įvyko klaida. Aš nesu Bianka Meilson, ir 
nesu susižadėjusi su misteriu Armstrongu. 

— Jūs ne... — pradėjo Dženi ir sunkiai nusileido ant 
lovos greta Nikol. — Meilute, aš manau, jums geriau papasa- 
koti viską iš pat pradžių. 

Baigusi pasakoti, Nikol nerūpestingai susijuokė. 

— Matote, kaip juokingai viskas išėjo. Maniau, kad 
tie Žmonės tuojau pat mane pe 

Dženi tylėjo. 

— Argi ne? 

— Yra dar kai kas, ko jūs nežinote. Esame jūroje, ir 
jau dvylika valandų plaukiame į Ameriką. 


2 skyrius 


Netikėdama savo ausimis, Nikol vėl apžvelgė kambarį. 
Laivas! Kajutė lentų sienomis, grindimis ir lubomis, su dviem 
lovomis viena virš kitos ir apskritu iliuminatoriumi. Priešais 
duris stovėjo kelios dėžės ir kelionės skrynios, gerai pritvir- 
tintos prie sienos virvėmis. Kampe buvo žema komoda su 
variniu indu žarijoms. Nikol suprato, kad “hamakas" — tai 
plaukiančio ramia jūra laivo supimas. 

— Nesuprantu, — sutrikusi tarė, — kodėl reikėjo srob- 


18 


ti mane, tiksliau, Bianką?. 

Dženi priėjo prie skrynių, pakėlė viršutinės dangtį ir 
ištraukė perrištą kaspinu odinį popierių dėklą. 

— Manau, jums reikia tai perskaityti. 

Nikol atplėšė voką ir ištraukė du standžius popieriaus 
lapus, prirašytus tvirta laisva rašysena. Ji ėmė skaityti. 


“Mano brangioji Bianka, 

tikiuosi, kad Jūs ne itin pykstate ant manęs už tą nevisiš- 
kai įprastą būdą, kurio teko imtis, kad susitikčiau su Jumis. 
Žinau, kad Jūs — klusni ir mylinti duktė ir nuolat rūpinatės 
Jūsų gerbiamojo tėvelio sveikata. Aš labai kantriai laukiau 
Jūsų, kol jis sirgo, bet ilgiau laukti nebeturiu jėgų. 

Jūsų kelionei į Ameriką aš pasirinkau paketbotą, nes jis 
greitesnis negu kiti laivai. Dženi ir Amosas bus įpareigoti 
nupirkti kelionei maisto bei visa, ko reikia, kad būtų galima 
pasiūdinti jums naują garderobą. Dženi puiki kambarinė. 

Nors žinau, kad jūs jau kelyje, vis dėlto būgštauju dėl 
nenumatytų keblumų. Todėl aš įpareigojau kapitoną sutuokti 
mus pagal įgaliojimą. Tada, net jeigu Jūsų tėvas sugebėtų Jus 
surasti prieš tai, kai Jūs išlipsite į krantą, Jūs vis tiek jau būsite 
mano. Šį poelgį galima laikyti peiktinu, bet Jūs turite man 
atleisti ir prisiminti, kad aš tai padariau tik todėl, kad myliu 
Jus ir esu labai vienišas be Jūsų. 

Kai pamatysiu Jus kitą kartą, būsite mano žmona. 
Skaičiuoju valandas iki mūsų susitikimo. 

Su meile, Klėjus." 


Keletą sekundžių Nikol laikė laišką rankoje, jausdama, 
kad braunasi į kažką labai asmeniška, ko liesti neturėjo 
teisės. Paskui jos lūpose nušvito geibi šypsena. Ne kartą buvo 
girdėjusi, kad amerikiečiams svetima romantika, o šis žmogus 
suplanavo ir įvykdė tikrai romantišką pagrobimą, kad gautų 
mylimąją. 

Nikol pažvelgė į Dženi. 

— Atrodo, tai nepaprastas žmogus. Jis bent jau suge- 
ba giliai jausti. Ko gero, aš pavydžiu Biankai. O kas yra 
Amosas? 

— Klėjus siuntė jį su manimi, kad saugotų jus, bet laive 
kilo epidemija... — Ji nusuko akis, stengdamasi nuvyti 
prisiminimus apie tai, kaip vienas po kito žuvo penketas vy- 
rų. — Amosas nesusidorojo su liga. 

— Man labai gaila, — su užuojauta tarė Nikol ir paki- 
lo. — O dabar aš turiu surasti kapitoną ir pasikalbėti su 
juo. — Atsitiktinai žvilgsniu užkliuvusi už savojo atvaizdo 
veidrodyje, ji sustojo — jos plaukai buvo labai netvarkingi 
ir neklusniomis garbanomis krito ant kaktos ir pečių. — Ar 
neturėtumėte šepečio? 

— Sėskite, aš jus sušukuosiu. 

Nikol dėkingai pažvelgė į Dženi ir atsisėdo ant kėdės 
nugara į šviesą. 

— Sakykite, ar jis visada toks... ūmus? 

— Kas? Ak, turite galvoje Klėjų? — Dženi meiliai ir 
kiek pašiepiamai nusišypsojo. — Nežinau, galbūt ir ūmus, 
bet užsispyręs ir pasitikintis savimi — tai jau iš tikro. Jis 
pratęs iš karto gauti viską, ko panorėjęs, nors ir mėnulį iš 
dangaus. Kiek kartų aš jį įspėjau, kai jis sumanė visą šitą 
istoriją, kad nieko doro iš to neišeis, o jis tik juokėsi. Ir šit 
kas nutiko. Jūs ir aš vandenyno vidury. Šit kai jis jus pam- 
atys, ateis mano eilė juoktis. 

Ji paėmė Nikol už smakro ir pasuko jos veidą į šviesą. 

— Na, iš jūsų nė vienas vyriškis nepasijuoks, — mąs- 
liai tarė ji, pirmą kartą gerai įsižiūrėjusi į merginą. 

Didžiulės Nikol akys, atrodo, smelkėsi į sielą, bet 
Dženi pagalvojo, kad labiausiai vyrus turėtų pavergti jos 
nedidelė burna su putniomis ryškiomis lūpomis, beje, keis- 
ta, viršutinė lūpa buvo didesnė už apatinę, ir šis neįprastas 
bruožas atrodė itin patrauklus. 

Raustelėjusi Nikol nusisuko. 

— Vargu bau misteriui Armstrongui teks mane pama- 

tyti. Man reikia kuo greičiau grįžti į Angliją. Ten yra mano 
pusseserė, ir mes su ja norime atidaryti madingą parduotu- 
vę. Aš surinkau beveik visą sumą, kurios reikia, norint tapti 
dalininke. 

— Tikiuosi, jums pavyks sugrįžti. Bet tie žmonės vir- 
šuje... man jie nepatinka. Sakiau tai Klėjui, bet jis nė girdėti 
nenorėjo. Labai jau užsispyręs. 

Nikol pažiūrėjo į laišką, gulėjusį ant staliuko prie 
lovos. 

— Įsimylėjusiam Žmogui galima daug ką atleisti. 

Dženi pasipiktinusi prunkštelėjo. 

— Gera jums kalbėti — jums niekada neteko turėti 
reikalų su juo. | 

Nikol siauru trapu pakilo į viršutinį denį. Drėgnas 
sūrus vėjas apglėbė jos kūną, ištaršė plaukus, ir, pilna krū- 
tine įkvėpusi gaivinantį orą, ji džiugiai nusišypsojo. Jūrei- 
viai metė savo darbus ir įsistebeilijo į nepažįstamąją. Mer- 
gina labiau įsisiautė į skraistę — žinojo, kad plona suknelė 
apgula jos figūrą, ir vyrų godžių žvilgsnių varstoma akimirką 
pasijuto nurenginėjama. | 

— Ko pageidaujate, mažoji ledi? — paklausė vienas iš 
jų, nužvelgdamas ją nuo galvos ligi kojų. Nikol pažino žmogų 
dryžuotais marškiniais, grobikų vadeivą. 

Valios pastangomis nugalėjusi norą tuojau pat sugrįžti 
į kajutę, ji pasakė: 

— Aš noriu matyti kapitoną. 

— Esu tikras, kadjis taip pat neatsisakys su jumis pasi- 
matyti. 

Stengdamasi nekreipti dėmesio į grubų jūreivių juoką, 
Nikol nusekė paskui jį prie durų laivo priekinėje dalyje. 
Jūreivis trumpai pabeldė ir, kai iš kajutės pasigirdo grubus 
balsas, suriaumojęs kažin ką neaiškaus, trūktelėjęs plačiai 
atvėrė duris ir beveik įstūmė Nikol į vidų. 

Kai Nikol akys priprato prie prietemos, pakeitusios 
ryškią saulės šviesą, ji pamatė, kad kapitono kajutė kur kas 

didesnė už tą patalpą, kuria dalijosi jos su Dženi. Prie lan- 
go, kurio stiklas buvo toks drumzlinas, kad vos tepraleido 
šviesą, stovėjo lova, užklota pilku sulamdytu užtiesalu, o 
kajutės viduryje styksojo masyvus stalas, užverstas susuktais 
į tūtas ir išskleistais žemėlapiais bei popieriais. 

Tuo metu grindimis prabėgo didžiulė žiurkė. Nikol 
atšoko ir negarsiai aiktelėjo iš išgąsčio. Kimus juokas pri- 
vertė ją pažvelgti į tamsiame kampe krėsle sėdintį žmogų 
sutinusiu neskustu veidu, su romo buteliu rankoje. 

— Sveika atvykusi. Taigi jūs ir esate toji ledi. Įsidėmė- 
kite, jums teks priprasti prie žiurkių — ir keturkojų, ir dvi- 
kojų. 

Nikol žengė į priekį. 

— Ar jūs šio laivo kapitonas? 

— Na, jeigu paketbotą galima vadinti laivu, tai ir mane 
galima pavadinti kapitonu. 

— Ar galima, aš prisėsiu? Turiu į jus svarbų reikalą. 

Romo buteliu jis parodė kėdę. Nikol trumpai ir aiš- 
kiai papasakojo viską, kas jai nutikę. Baigusi ji klausiamai 
pažvelgė į kapitoną, bet tas nepratarė nė žodžio. 

— Kaip manote, kada mes galėsime grįžti į Angliją? 

— Aš visiškai nesirengiu grįžti į Angliją. 

— Bet kaipgi aš grįšiu? Jūs nesuprantate. Įvyko baisi 
klaida. Misteris Armstrongas... 

— Štai kas, mis, — nutraukė ją kapitonas, — Kleito- 
nas Armstrongas pasamdė mane pagrobti kažkokią ledi ir 
pristatyti ją į Ameriką. 

Jis prisimerkė. 

— Šit žiūriu į jus ir matau, kad iš tiesų nesate labai 
panaši į tą, apie kurią jis pasakojo. 

— Na, taip! Tai todėl, kad nesu jo sužadėtinė. 

Kratydamasis nuo jos, kaip nuo įkyrios musės, kapito- 
nas siurbtelėjo iš butelio romo. 

— O ar man rūpi, kas jūs esate? Be to, jis įspėjo, kad 
jūs galbūt spardysitės. — tai dėl tų velnio vedybų pagal 

įgaliojimą — taigi, iš kur galiu Žinoti, meluojate jūs ar ne. 
Aš padarysiu savo darbą ir baigta. 

Nikol pašoko. 

— Vedybos?! Nejaugi jūs rengiatės... — Ji pasistengė 
susitvardyti, ir beveik ramiai tęsė: — Misteris Armstrongas 
myli Bianką Meilson ir nori ją vesti. O aš — Nikol Kurtelen, 
aš nė karto gyvenime nebuvau susitikusi su misteriu Arm- 
strongu. 

— Maža ką jūs čia paistote. O kodėl iš karto ne- 
pasakėte mano žmonėms, kas esate? Ko laukėte? 

— Aš tyčia delsiau, kad Bianka būtų saugi. 

— Tai toji, kita, stora, kuri pasakė, jog esate Bianka 
Meilson? 

— Taip. Bet ji žinojo, kad man nieko bloga neatsitiks. 

— Nė velnio! Iš kur galėtų tai žinoti! Ir jūs manote, 
kad aš patikėsiu šia pasakėle? Rizikuojate savo gyvybe, gin- 
dama bjaurybę, kuri be sąžinės graužimo pasiryžusi jus iš- 
duoti. Ne, brangute, čia galai nesueina. 

Nebeliko kaip prieštarauti. 

— Eikite į savo kajutę. Turiu tai gerai pergalvoti. Ir 
pakeliui atsiųskite man Frenką — tai tas, kuris jus čia atvedė. 

Kai Frenkas, pirmasis padėjėjas, įžengė į kajutę, kapi- 
tonas tarė: 

— Nieko tau nebeaiškinsiu, nes tu, be abejo, klauseisi 
už durų. 

Nė kiek nesutrikęs, Frenkas įsitaisė krėsle ir nusivėpė. 

— Na, ir ką dabar rengiesi veikti? — paklausė. — Su 
tuo velnio Armstrongu menki juokai. Jis aiškiai leido supras- 
ti, kad įkiš mus į kalėjimą už pernai dingusio tabako krovi- 
nio vagystę, jeigu neparvešime jam žmonos. 

Kapitonas vėl ėmėsi butelio. 

— O mes parvešime. Jeigu jis nori Žmonos, jis ją gaus. 

Pirmasis padėjėjas susimąstė. 

— O kas, jei šitoji moterėlė nemeluoja, ir ji ne ta, kurią 
j1s rengėsi vesti? 

— Nusispjaut, kas ji tokia. Čia vis tiek nieko nesupra- 
si. Jeigu tai ne ta pati Meilson, vadinasi, Armstrongas rengėsi 
vesti menkystą, kuri dėl savojo kailio bet ką parduotų. Kita 
vertus, šitoji juodaakė gražuolė gali mums dumti akis, nes 
nenori už jo tekėti. Kas bebūtų, aš nusprendžiau, jog rytoj 
rytą įvyks jungtuvės pagal visas taisykles. 

— O kasbus su Armstrongu? — paprieštaravo padėjė- 
jas. — Jau ko nenorėčiau, tai būti šalia jo, kai pastebės esąs 
apmautas. 

— Aš apie tai jau pagalvojau. Reikia pasiimti pinigus 
prieš tai, kai jis ją pamatys, ir kuo greičiau pasprukti. Aš 
nelauksiu ir neaiškinsiu, ką mes parvilkome, nors, tiesą sa- 
kant, man ir pačiam įdomu. 

— Gerai sakai. Tik kaip mums prikalbinus mažąją ledi? 
Atrodo, ji nė girdėti apie tai nenori. | 

Kapitonas padavė jam butelį. 

x — Nesijaudink. Aš jau kažką sumaniau. Rytoj ištekin- 
sim tą lėlytę ir baigta. 


— Kaip suprantu, jums nepavyko įkalbėti kapitono, — 
pasakė Dženi, vos išvydusi Nikol veidą. 

— Ne. — Nikol be jėgų prisėdo ant lovos. — Atrodo, 
jis manimi nepatikėjo. Jis kažin kodėl pamanė, kad aš me- 
luoju. | 
— Aišku, kodėl, — bambėjo Dženi. — Jis pats gyveni- 
me nėra pasakęs nė žodžio teisybės — kodėl turėtų kažkuo 
patikėti? Ar labai nusiminėte? 

Bandydama paslėpti savo jausmus, Nikol maloniai 
nusišypsojo šitai stambiai moteriai. Be abejo, ji labai nusimi- 
nusi. Per tą laiką, kol jai pavyks grįžti į Angliją, pusseserė 
tikriausiai susiras kitą kompanioną. Ji pagalvojo apie Meil- 
sonų namuose paslėptus pinigus. Jos pirštai buvo adatos su- 
badyti, nes jai teko siūti mažos, pačios pigiausios žvakės 
šviesoje. Tuos pinigus Nikol užsidirbo sunkiu darbu, bet ji 
negalėjo primesti kam nors kitam savųjų negandų. 


— Aš seniai svajojau nuvykti į Ameriką. Galbūt pabū- 
siu ten keletą dienų, prieš sugrįždama į Angliją! O Dieve! 

— Kas nutiko? — susijaudinusi paklausė Dženi. 

— Kaipgi aš susimokėsiu už kelionę atgal? — Nikol 
akys išsiplėtė iš siaubo, iškilus šiai naujai problemai. 

— Jūs sumokėsite?! — Dženi net užduso iš pasipik- 
tinimo. — Ne jau, mokės Kleitonas Armstrongas. Ir už tai, 
ir dar daug už ką. Kiek kartų aš jam sakiau, kad atsisakytų. 
tos kvailos užmačios, ir vis kaip žirniai į sieną. O galbūt jūs 
nė nepanorėsite sugrįžti, kai pamatysite Ameriką. Žinote, 
pas mus ten daugybė madingų parduotuvių, visiškai kaip 
Paryžiuje. 

Niko! papasakojo jai apie sukauptus pinigus. Keletą 
minučių Dženi mąstė. Iš Niko! pasakojimo atrodė, kad Bian- 
ka esanti nekalta, bet Dženi nuojauta leido suprasti daugiau, 
negu buvo pasakyta. Ji pagalvojo, kad grįžusi į Angliją, Ni- 
kol vargu bau atgausianti savuosius pinigus. Dženi atvožė 
vienos skrynios dangtį. 

— Jūs turbūt labai alkana. 

— Taip, tikrai, — sutiko Nikol ir taip pat pažvelgė į 
skrynią. 

Tais laikais laivai dar nebuvo pritaikyti keleiviams, ir 
kiekvienam tekdavo pačiam pasirūpinti maistu visai kelio- 
nei, kuri galėjo trukti nuo vieno iki kelių mėnesių — tai 
priklausydavo nuo šturmano meistriškumo, vėjų, štormų, 
jūrų piratų ir daugelio kitų aplinkybių. 

Pirmoji skrynia buvo pilnutėlė džiovintų Žirnių ir pupų, 
o kai Dženi pravėrė antrąją, Nikol išvydo sūdytą mėsą ir žuvį. 
Kitoje jos rado avižų kruopų, džiūvėsių, bulvių, paketėlių su 
džiovintais prieskoniais ir didelę dėžę citrinų. 

— Kleitonas dar liepė kapitonui nupirkti keletą vėžlių, 
kad turėtumėte šviežios vėžlių sriubos. 

Nikol susižavėjusi apžvelgė atsargas. 

— Misteris Armstrongas labai rūpestingas. Atrodo, aš 
jau pradedu gailėtis, kad neišteku už jo. 


„ Dženi, kuri taip pat jau ne kartą to pasigailėjo, pravėrė 
aukštos spintos kajutės kampe duris ir ištraukė aukštą siau- 
rą vonią. Žmogus galėjo sėdėti joje sulenkęs kojas, ir vanduo 
siekdavo jo kaklą. 

Nikol akys sublizgėjo iš susižavėjimo. 

— Kokia prabanga! Kas galėtų pagalvoti, jog galima 
keliauti su tokiais patogumais. 

Dženi išraudo iš malonumo ir nusišypsojo. Ji su pasi- 
baisėjimu įsivaizdavo ilgą kelionę su pasipūtusia anglų ledi, 
nes visada laikė anglus snobais ir monarchistais. Bet Nikol — 
visiškai kitas dalykas. Ji prancūzė, o visi prancūzai sielos 
gelmėje — revoliucionieriai. 

— Bijau, kad mums teks tenkintis jūros vandeniu ir, 
be abejo, jis negreitai sušils ant tokio mažo indo su žarijomis, 
bet ką beveiksi. Vis geriau, negu apsišluostyti kempine. 

Po kelių valandų Nikol, švari, soti, pavargusi, gulėjc 
arN siauros lovos. Reikėjo nemaža laiko susišildyti vanden: 
dviem vonioms, ir moterys dar kiek pasiginčijo, kuri maudysi: 
pirmoji. Nikol įtikino Dženi, kad jeigu ji nesanti Armstron. 
go sužadėtinė, toji visiškai neprivalanti elgtis kaip kambari 
nė — jos galinčios būti tik draugės. Po to Nikol išskalbė i 
padžiovė savo suknelę. O dabar lengvas laivo siūbavima 
malcniai ją liūliavo, gramzdindamas į saldų miegą. 

Kitos dienos ankstyvą rytą Dženi, susismeigusi plauku 
į nedidelį mazgą ant pakaušio, ėmėsi Nikol ir padarė ja 
madingą šukuoseną. Po to iš kažkur išsitraukė lygintuvą i 
jog misteris Armstrongas numatė viską, kas įmanoma. 
Staiga atsivėrė durys ir ant slenksčio išdygo vienas į 
pagrobėjų. Ž 

— Kapitonas nori jus matyti. Tuojau pat. 

Pirmoji mintis, šovusi Nikol į galvą, buvo, kad kapitc 
nas apsigalvojo ir nusprendė grįžti į Angliją. Lydima Džen 
ji su džiaugsmu nuskubėjo paskui jūreivį. Bel tasliepė Džei 
grįžti į kajutę. a 

— Jūsų jam nereikia. Tik jos. 

Dženi bandė protestuoti, bet Nikol ją sulaikė, tikin- 
lama, kad jai nieko bloga neatsitiks. 

Vos patekusi į kapitono kajutę, Nikol suprato klydusi. 
"en buvo trejetas vyrų: kapitonas, pirmasis padėjėjas ir kažin 
:oks nepažįstamasis. Visi jie kažko laukė. 

— Matyt, pirmiausia reikia jus su visais supažindin- 
i, — tarė kapitonas. — Aš noriu, kad viskas būtų kaip dera. 
"ai mūsų daktaras. Jis gali jus susiūti arba supjaustyti, žodžiu, 
»adaryti viską, ko reikia. O tai Frenkas, mano pirmasis 

vnadėjėjas. Jūs jau buvote susitikę. 

Teroro metais Prancūzijoje paaštrėjusi intuicija Nikol 
akė, kad pavojus arti. Ir, kaip visada, jos jausmai netruko 
tsispindėti akyse. 

— Na, geraijau, nebijokite, — pasakė Frenkas. — Mes 
»aprasčiausiai norime su jumis pasikalbėti. Be to, šiandien, 
:as bebūtų, jūs ištekate. Mes nenorime, kad vėliau kalbėtų, 
arsi nuotaką vilkte vilkome prie altoriaus. 

Pagaliau Nikol viską suvokė. 

— Bet aš nesu Bianka Meilson. Žinau, kad Kleitonas 
Armstrongas patikėjo jums sutuokti pagal įgaliojimą, bet aš 
1e toji moteris, kurios jam reikia. 

Frenkas gašliu žvilgsniu nužvelgė jos figūrą. 

— Tokios moters niekas neatsisakys. 

Gydytojas jį nutraukė: 

— Jaunoji ledi, ar turite kokius nors dokumentus, 
:udijančius jūsų asmenybę? 

Nikol su pasibaisėjimu palingavo galvą. Senelis sunai- 
kino visus dokumentus, kuriuos sugebėjo išgelbėti iš de- 
gančių namų. Jis sakė, esą bet kuris iš tų popierių galįs kai- 
nuoti jiems gyvybę. | 

— Mano vardas Nikol Kurtelen. Esu prancūzė, pabėgė- 
lė. Gyvenau pas mis Meilson. Visa tai klaida. 

— Mes čia viską aptarėme ir nusprendėme, — pareiškė 
kapitonas, — kad mums nusispjauti, kas jūs esate. Mano kon- 

trakte pasakyta, jog aš įsipareigoju pristatyti į Ameriką mi- 
sis Armstrong, ir aš ją pristatysiu. Štai ir visa kalba. 

Nikol išdidžiai pakėlė galvą. 

— Niekas neprivers manęs ištekėti prieš mano valią! 

Kapitonas linktelėjo, ir Frenkas greitai žengė prie Ni- 
kol, viena ranka apglėbdamas ją per liemenį, o kita — per 
pečius. : 

— Ši perversta burna, ji mane stačiai veda iš proto, — 
sumurmėjo jis, glausdamas ją prie savęs ir įsisiurbdamas į 
jos lūpas. v 

Nikol buvo taip apstulbinta, kad iš pradžių net nebandė 
priešintis. Ji net negalėjo įsivaizduoti, jog kas nors galėtų 
drįsti taip elgtis su ja. Net kai jiedu su seneliu gyveno malūne, 
visi aplinkiniai žinojo, kas ji esanti, ir elgėsi su ja pagarbiai. 
Nuo šio Žmogaus bjauriai trenkė žuvimi ir prakaitu, jis taip 
stipriai spaudė ją, kad jai užėmė kvapą, jo burna slydo-jos 
lūpomis, keldama šleikštulį. Ji nusisuko, vos iškvėpdama: 

— Ne! 

— Palūkėk, tai dar ne viskas, — kimiai sušnabždėjo 
Frenkas ir įkarido jai į kaklą. Vienu judesiu jis perplėšė jos 
suknelę kartu su plonais marškiniais. Jo nešvari ranka gru- 
biai palietė apnuogintą krūtinę, pirštai skaudžiai suspaudė 
spenelį. 

— Palikite mane! — sušuko Nikol, verždamasi iš jo 
glėbio ir beveik prarasdama sąmonę. 

— Pakaks, — įsakė kapitonas. 

Bet Frenkas vis dar laikė ją. 

— Tikiuosi, Armstrongas tavęs neves, — šnabždėjo jis, 
nutvoksdamas jos veidą karštu kvapu. Pagaliau jis nuėjo į 
šalį, ir Nikol mėšlungiškai įsikibo į perplėštos apykaklės kraš- 
tus, bandydama pridengti krūtinę. Jos keliai sulinko, ji sun- 
kiai klestelėjo į krėslą, su pasišlykštėjimu kita delno puse 
šluostydamasi burną. Jai atrodė, kad dabar ligi gyvenimo pa- 
baigos nebegalėsianti nusiplauti šito šlykštaus prisilietimo. 

— Negalima pasakyti, kad būtum jai patikęs, — ciniš- 

kai nusivėpė kapitonas. Paskui jis vėl paniuro ir, pasistūmęs 
krėslą, atsisėdo priešais Nikol. — Dabar žinote, kas bus su 
jumis, jeigu spyriositės. Jeigu jūs ne Armstrongo Žmona, 
vadinasi, niekieno, ir aš galiu elgtis su jumis kaip panorėjęs. 
Pradžiai aš išmesiu už borto tą stambią kumelę. 

Nikol išsigandusi sušuko: 

— Dženi? Bet už ką? Juk tai žmogžudystė! 

— Na, ir kas? Nejaugi manote, kad drįsiu pasirodyti 
prie Virdžinijos krantų, neįvykdęs to, ką liepė Armstrongas. 
Ir jau mažiausiai man reikalingas liudytojas, matęs, kaip su 
jumis pasismagins mano žmonės. 

Nikol susigūžė krėsle, prikandusi apatinę lūpą. Jos 
akys išsiplėtė. 

— Štai matote, ledi, — įsiterpė Frenkas, — mes jus 
įspėjome. O jaujūs pati pasirinkite: arba tekėti už Armstron- 
go, arba į mano lovą. Tai jau po to, kai su jumis išsiaiškins 
kapitonas. — Jis nenuleido žvilgsnio nuo perplėštos suknelės 
vos dengiamos jos krūtinės. — O jau paskui, kai aš savo 
padarysiu... — Pasilenkęs jis pervedė jos viršutine lūpa savo 
storu purvinu pirštu. — Niekada gyvenime nesu turėjęs mo- 
ters su perversta burna. Net kvapą gniaužia, kai pagalvoji, 
ką galima padaryti su tokiomis lūpytėmis. 

Nikol nusisuko jausdama, kaip gerklėje kyla šleikš- 
tulys. 

Kapitonas kurį laiką stebėjo ją. 

— Na, tai kaip? Armstrongas ar mudu su Frenku? 

Sutelkusi visas jėgas, kad prisiverstų giliai ir lygiai 
kvėpuoti, ji bandė blaiviai įvertinti padėtį. Mergina puikiai 
suvokė, kaip svarbu nepasiduoti panikai ir išlaikyti suge- 
bėjimą blaiviai mąstyti. 

— (Gerai, aš sutinku tekėti už misterio Armstron- 
go, — tvirtu balsu tarė ji. | 

— Žinojau, kad ji nekvaila, — patenkintas pastebėjo 
kapitonas. — Eikite čionai, brangute, ir baikime viską. 
Lažinuosi, kad jūs nenustygstate sugrįžti į nuošalų kampelį. 

Nikol pakilo iš krėslo, vis prilaikydama suknelę prie 
kaklo. 

— Frenkas bus vietoj Armstrongo. Armstrongas 
parengė visus popierius ir pasakė, kad aš pats išrinkčiau 
žmogų, kuris jį atstovausiąs. Matote — pas mus viskas pagal 
taisykles. 

Apstulbusi ji stovėjo šalia Frenko priešais kapitoną. 
kuris vadovavo ceremonijai, ir daktarą, atliekantį liudytojo 
vaidmenį. Nikol atrodė, kad ji sapnuojanti košmarišką sap- 
ną ir tuoj tuoj atsibusianti. 

Frenkas ryžtingai atsakė į pateiktus klausimus, bet kai 
kapitonas paklausė: “Bianka, ar jūs sutinkate, kad šis vyriš- 
kis būtų jūsų teisėtas vyras?", Nikol atsisakė atsakyti. Visc 
tai taip neteisinga! Iš pradžių iš jos atėmė šeimą ir išvarė iš 
savosios šalies, po to išplėšė iš naujo gyvenimo, prie kurio į. 
jau buvo bepriprantanti, o dabar jėga verčia tekėti. Ji visad: 
svajojo apie savo vestuves — žydras atlasas, daugybė rožių.. 
Vietoj to, ji stovi purvinoje kajutėje su perplėšta suknele 
ištinusiomis lūpomis, kurios vis dar jaučia šlykštų Frenkc 
prisilietimą. Ji panaši į lapelį, kurį pasičiupo veržli srovė 
Bet savojo vardo ji jiems neatiduos! Jeigu ji jau nieko dau 
giau nebegali padaryti, ji bent jau išsaugos savo tikrąjį vardą 

— Mano vardas Nikol Kurtelen, — tvirtai tarė ji. 

Kapitonas buvo bepraveriąs burną, bet gydytojas j 
nutraukė, numojęs ranka. 

— Koks skirtumas? — sumurmėjo jis, vietoj Bianko 
vardo įrašydamas Nikol. 

Ceremonijai besibaigiant, kapitonas išsitraukė penket: 
įvairių dydžių vestuvinių aukso žiedų ir patį mažiausi: 
užmovė ant Nikol piršto. 

Pagaliau šis spektaklis baigėsi. 

— Reikėtų pabučiuoti nuotaką, — išsivėpė Frenkas. 

Gydytojas ryžtingai paėmė Nikol už rankos ir privedi 
prie stalo. Paėmęs plunksną, jis kažką brūkštelėjo popieriu 
je ir ištiesė plunksną Nikol. 

— Jūs turite čia pasirašyti. — Jis parodė vedybi 

Jijimą. 

Iš nevilties ir bejėgiškumo jos akys prisipildė ašarų. 
dytojas dokumente įrašė jos tikrąjį vardą. Ji, Nikol 
rtelen, dabar tapo misis Kleiton Armstrong. Nusišluosčiu- 
„Šaras, mergina greitai pasirašė. 

Sustingusi ji stebėjo, kaip pasirašė Frenkas. Taigi do- 
nentas buvo įteisintas. 

Gydytojas paėmė ją už alkūnės ir išvedė iš kapitono 
utės. Nikol, sukrėsta to, kas įvyko, ne iš karto suvokė 
vinti prie savo kajutės durų. 

— Paklausykite, brangioji, — pasakė daktaras, — aš 
ai gailiuosi dėl visko, nes tikiu, kad jūs iš tiesų ne Bianka 

»ilson. Bet jums buvo likusi vienintelė galimybė — priim- 
okį sandėrį. Sutikite, tai, ką jums siūlė vietoj jo, būtų šimtą 
(tų baisiau. Aš nepažįstu misterio Armstrongo, bet esu 
ras, kad jis be vargo galės išardyti šias vedybas. Dabar 
skite duoti jums patarimą: plauksime ilgai, pasistenkite 
o rečiau rodytis ant denio, kad žmonės jūsų nematytų. 
„pitonas ne kažin ko vertas, bet vis dėlto jis gali priversti 
mandą paklusti... ligi tam tikro laipsnio. Padėkite jam, te- 
ljie pamiršta apie jūsų egzistavimą. Ar suprantate, ką no- 
1 pasakyti? — Nikol tylomis linktelėjo. — Ir nusišypsoki- 
. Viskas ne taip jau blogai, kaip jums dabar atrodo. Ameri- 
.— puiki šalis. Jūs galbūt ir nepanorėsite sugrįžti. 

Nikol nusišypsojo pro ašaras. 

— Šit ir Dženi man tą patį sako. 

— Na, štai, taip jau geriau. Prisiminkite mano patari- 
ą ir galvokite apie tai, kas jūsų laukia Amerikoje. 

— Pasistengsiu. Ačiū jums, — atsakė ji ir apsisukusi 

.jO į savo kajutę. 
Keletą minučių daktaras stovėjo nejudėdamas. Jis vylė- 
„kad Armstrongui pakaks proto išlaikyti tokią moterį. 

— Tavęs taip ilgai nebuvo! — Dženi puolė pasitikti 
ikol. — Kas atsitiko tavo suknelei? Ką jie tau padarė? 

Kritusi ant lovos, Nikol nejudėdama gulėjo ant nuga- 

>s, rankomis užsidengusi veidą. 

Staiga Dženi čiupo jos kairiąją ranką ir įsistebeilijo į 
žibantį aukso žiedą. 

— Aš buvau kartu su Klėjumi, kai jis jį pirko. Jis dėl 
visa ko nupirko iš karto penkių dydžių. Lažinuosi, kitus kapi- 
tonas pasiliko sau, ar ne? 

"Nikol neatsakė. Pakėlusi ranką, ji taip pat žiūrėjo į 
žiedą. Ar jis ką nors reiškia? Ką? Ar šis aukso gabalėlis 
reiškia, kad ji prisiekė mylėti ir gerbti žmogų, kurio nė kar- 
to gyvenime nėra mačiusi? | 

— Kodėl tu sutikai? — paklausė Dženi, ir čia jos 
žvilgsnis nuslydo Nikol kaklu, kur švietė raudona dėmė. Dže- 
ni prisilietė prie jos pirštu, ir Nikol krūptelėjo iš skausmo. 

Dženi išsitiesė. 

— Nereikia nieko aiškinti. Ir taip viskas aišku. Kapi- 
tonas nori bet kuriuo būdu gauti žadėtąjį apdovanojimą, — 
prakošė ji. — Velniai griebtų tą Klėjų Armstrongą! Privirė 
košės! Viskuo kaltas jis vienas. Jeigu jis nebūtų užsispyręs 
kaip asilas, nieko neatsitiktų. Ne, duokš jam Bianką, ir vis- 
kas. Žinai, jis bandė prikalbinti keturis kapitonus, kol sura- 
do niekšą, kuris sutiko atlikti šį bjaurų darbą. Ir štai kas išė- 
jo! Nekalta mergina pateko į niekšų gaujos letenas, ją 
pažemino, įžeidė, privertė tapti žmona žmogaus, kurio ji net 
nepažįsta ir po viso to tikriausiai nė nenorės pažinti. 

— Dženi, prašom,nurimk. Viskas ne taip jau blogai. 
Daktaras pasakė, kad dabar, kai aš tapau Armstrongo žmona, 
vyrai paliks mane ramybėje. Bet svarbiausia, aš dabar esu 
įsitikinusi, kad jie nelies tavęs. | 

— Manęs! — pasipiktino Dženi. — Vadinasi, tie niek- 
šai šantažavo tave, grasino ką nors man padaryti? O juk tu 
mane vos tepažįsti. — Ji uždėjo ranką ant Nikol peties. — 
Atmink mano žodį — tu gausi iš Klėjaus viską, ko panorėsi. 
Jau aš savaip pasikalbėsiu su juo. Jam jau seniai reikia duoti 
pipirų. Ir, prisiekiu, jis apmokės tau viską: ir kelionės išlai- 
das, ir tuos pinigus, kuriuos tu sukaupei madingai parduo- 
tuvei, ir... — Ji staiga užsikirto pusiau žodžio ir pažvelgė į 
skrynias. | 

Nikol greitai atsisėdo. 

— Ar kas atsitiko? 

Platų Dženi veidą nušvietė pikta šypsena. 

— “Pirk viską, kas geriausia, Dženi..." — pasakė jis 
man. Jis stovėjo prieplaukoje, apžiūrinėjo viską kaip šeimi- 
ninkas ir vis kartojo, kad aš rinkčiausi viską, kas geriausia. 

— Apie ką tu, Dženi? 

Dženi tarsi transo būsenoje negalėjo atplėšti akių nuo 
skrynių ir bambėjo: 

— Sakė, kad nieko nėra pasaulyje, kas būtų verta jo 
žmonos. — Šypsena jos veide pasidarė dar platesnė. — Na, 
Kleitonai Armstrongai, laikykis! 

Nikol, nuleidusi nuo lovos kojas, nustebusi ir suneri- 
musi Žiūrėjo į Dženi. Ar tik šiai nepasimaišė protas? 

Dženi ėmė karštligiškai atrišinėti vieną po kito ryšu- 
lius, kabėjusius ant virvių, ir tempė ant grindų skrynias, ne- 
nustodama kalbėti: 

— Jis davė man maišelį aukso ir liepė pripirkti Angli- 
joje geriausių audinių ir brangiausią apdailą. Jis pasakė, kad 
aš padėčiau jo Žmonai pasisiūti naujus tualetus. — Ji nusi- 
šaipė. — O kailius apdoros kailininkas Amerikoje. 

— Kailius? — Nikol prisiminė, kas buvo rašoma laiš- 
ke. — Bet, Dženi, visa tai priklauso Biankai. Jeigu mes 
pasiūsime ką nors man, jai tai nebetiks — mes visiškai skir- 
tingos. . 

— Aš visiškai nesirengiu siūti moteriai, kurios nė 
mačiusi nesu, — pasakė Dženi, kovodama su eiliniu ryšu- 
liu. — Jis man liepė pasiūti drabužius jo Žmonai, 0, kiek man 
yra Žinoma, tu ir esi jo Žmona. 

— Dženi, taip negalima. Aš negaliu pasisavinti to, kas 
svetima. 

Dženi pagraibė ranka po viršutinės skrynios dangčiu 
ir ištraukė raktų ryšulį. 

— Aš tai darau ne dėl tavęs, o dėl savęs. Norėčiau nors 
" artą gyvenime pažiūrėti, kaip Klėjus nesugebėjo nusipirkti 

c net veltui gauti tai, ko panorėjęs. Visos Virdžinijos mer- 

ginos ir netekėjusios moterys eina dėl jo iš proto, o jam 
prisireikė ieškotis Žmonos Anglijoje, beje, aš visiškai nesu 
tikra, kad tai Biankai jis bent kiek reikalingas. — Atrakinu- 
si vieną iš skrynių, ji pakėlė dangtį, tvarkingai nuėmė vidų 
dengusį pergamentą, ir ėmė gėrėtis. 

Nepajėgdama nugalėti smalsumą, Nikol priėjo prie jos, 
pažvelgė į skrynią ir nustėro iš susižavėjimo. Jau keletą metų 
nebuvo mačiusi šilko, o tokios puikios kokybės šilko ji nematė 
niekada gyvenime. 

— Anglai bijo tų, kuriuos jie vadina Žemesniaisiais 
sluoksniais, — kalbėjo Dženi, — ir todėl rengiasi beveik kaip 
tie žemesnieji sluoksniai. O pas mus Amerikoje visi lygūs. 
Jei tu gali sau leisti dėvėti gražius drabužius, dėvėk į sveika- 
tą. — Ji ištraukė gabalą plonyčio pereinamų spalvų šilko ir 
užmetė ant Nikol pečių. — Na, kaip, ar patinka? 

Keletą akimirkų Nikol žiūrėjo į šilką, po to priglaudė 
jį prie skruosto, pamažu pakraipė pečius, kad pajustų, kaip 
vėsus, lygus audinys slysta apnuogintu kūnu. Šis pojūtis teikė 
kūnišką, vos ne nuodėmingą malonumą. 

Dženi pravėrė kitą skrynią. 

— O štai šitai — susijuosti. — Ji ištraukė plačią tam- 
siai mėlynos spalvos kaspiną ir surišo jį apie Nikol liemenį. 

Skrynia buvo kupina įvairaus pločio visokiausių spal- 
vų iI atspalvių kaspinų. 

— Šaliką, ponia? — nusijuokė Dženi, ir, kol Nikol spė- 
jo atsitokėti, prieš ją atsirado mažiausiai tuzinas šalikų — 
margų škotiškų, kašmyro angliškų, medvilnės iš Indijos, mez- 
ginių iš Briuselio. 

Kol mergina tyliai žavėdamasi žvelgė į šias brange- 
nybes, Dženi ėmė atidarinėti vieną skrynią po kitos. Ten buvo 
aksomo, batisto, perkelio, vilnos, mohero, šiltų pusiau vil- 
nonių, kilpinių audinių, tiulio, krepo, ploniausių mezginių. 

Praėjus pirmajam susižavėjimui, Nikol ėmė juoktis. Ji 
sėdėjo ant lovos, o Dženi metė ant jos prašmatnius audinius 
ir taip pat juokėsi. Abi moterys, atrodo, pamišo: jos maudė- 
si ryškiai raudonoje ir žalioje, rožinėje ir alyvinėje spalvoje. 

Tai buvo tikra bakchanalija, pamišimas. 

— Bet tu dar nematei svarbiausio, — pasakė Dženi, iš 
rožinio šilko ir juodų mezginių įtaisydama ant Nikol galvos 
kažką panašaus į tiurbaną. Ji, pagarbiai virpėdama, pravėrė 
didelę dėžę ir atsargiai padėjo ant Nikol rankų kailį. — Ar 
žinai, kas tai? 

Nikol veidu įsikniaubė į kvapų kailį, pamiršusi apie 
permestas per ranką šilko, įvairiaspalvės vilnos atraižas ir 
kaklą apvyniojusį lengvą gazą. Vien tik kailis galėjo būti toks 
tankus, toks minkštas, toks prašmatnus ir turėti tokį gilų 
atspalvį, kad žvilgsnis skendo jame. Tik jis vienas. 

— Sabalas, — vos girdimai iškvėpė ji. 

— Taip, — iškilmingai patvirtino Dženi. — Tai sabalas. 

Nikol apsižvalgė. Vargingą kambarėlį dabar pripildė 
spalvų žaismas. Jos švytėjo ir šaukė, minkštai, geidulingai 
švietė, gyveno ir kvėpavo. Nikol norėjosi visiškai pasinerti 
jose. Nuo tada, kai ji paliko tėvų rūmus, jos gyvenimas nete- 
ko grožio, ir ji beveik pamiršo, kad tas grožis vis dar egzis- 
tuoja. 

— Na, nuo ko pradėsime? 

— Įsisupusi į kailius ir pametėjusi į viršų stručio plunk- 
sną, Nikol pažvelgė į Dženi ir prapliupo garsiu laimingu 
juoku. 

— Nuo visko! 

"Peržengusi šalikų krūvą, Dženi ištiesė jai keletą Žur- 
nalų. 

— “Greidolfo madų galerija“, — paaiškino ji. — Pa- 
sirinkite ginklus, mrsis Armstrong, o aš paruošiu savuosius — 
datas ir smeigtukus. 

— O Dženi, aš iš tiesų negaliu. — Jos balse nebeliko 
buvusio tvirtumo. Ji nepaleido iš rankų kailio ir galvojo, kad 
pasiims jį kartu su savimi į lovą. 

— Ir klausyti nieko nebenoriu. Sudėkime visa tai į 
vietas, ir imkimės darbo. Laiko turime ne taip jau daug — 
maždaug mėnesį. 

3 skyrius 


Greitaeigis paketbotas Virdžinijos krantus pasiekė 
rugpjūčio pradžioje. Dženi ir Nikol, persisvėrusios per falš- 
bortą, nekantriai žvelgė į tankaus miško prispaustą prie kran- 
to prieplauką, ir jautėsi kaip išleistos į laisvę kalinės. Visą 
pastarąją savaitę jos tekalbėjo apie maistą, apie šviežius 
produktus. Prisimindavo įvairiausias daržoves ir vaisius, 
uogas, kurios jau turėtų būti prisirpę, įsivaizduodavo, kaip 
valgys juos su cukraus pudra ir grietinėle. Dženi labai norė- 
jo gervuogių, o Nikol paprasčiausiai svajojo pamatyti gyvą 
žalumą, įkvėpti drėgnos, saulės įkaitintos žemės kvapą. + 

Jos nenuilsdamos darbavosi visą mėnesį, ir skryniose 
liko tik keletas atraižų, nevirtusių puikiais Nikol ar Dženi 
tualetais. Šiandien Nikol buvo apsivilkusi alyvine muslino 
suknele, papuošta mažytėmis našlaitėmis ir violetiniu apvadu 
ant padurkų. Galvą puošė kiek šviesesnio atspalvio alyvinis 
kaspinas. Merginos rankos iki pečių buvo apnuogintos, ir ji 
mėgavosi šiltais saulės spinduliais, glamonėjusiais auksinio 
atspalvio odą. 

Kelionės metu moterys suspėjo viena kitai daug ką 
pasipasakoti. Nikol pasirinko klausytojos vaidmenį — ji pa- 
prasčiausiai negalėjo kalbėti apie tai, kaip suėmė jos tėvus, 
O juo labiau apie tai, kas atsitiko seneliui. Bet ji truputį pa- 
pasakojo Dženi apie savo vaikystę rūmuose, pavaizdavusi 
juos kaip paprastus kaimo namus, ir apie dienas, praleistas 
su seneliu malūnininko namuose. Dženi nustebusi šaipėsi, 
kai ši trapi mergina su nusimanymu dėstė apie malimo koky- 
bę ir malūno girnų kietumą. 

Bet dažniausiai kalbėdavo Dženi. Ji smulkiai papasa- 
kojo Nikol apie savo vaikystę mažoje neturtingoje fermoje 
netoli Erandel Holo — taip vadinosi Armstrongų plantaci- 
ja. Kai Klėjuds išvydo pasaulį, jai buvo dešimt metų, ir ji su 
šypsena prisimindavo, kaip sodindavusi berniuką sau ant 
nugaros ir šuoliuodavusi vaizduodama arklį. Karo dėl ne- 

priklausomybės metu ji buvo jau paauglė. Jos tėvas, kuris, 
kaip ir daugelis Virdžinojos fermerių, augino tabaką, nusi- 
gyveno tuoj po to, kai nutrūko prekyba su Anglija. Keletą 
metų Dženi gyveno su juo Filadelfijoje — mieste, kurio ji 
nekentė lig šiol. Po tėvo mirties ji grįžo į Virdžiniją — savo 
tikruosius namus. 

Parvykusi rado Erandel Holą labai pasikeitusį. Klei- 
tono tėvas ir motina buvo mirę per choleros epidemiją. 
Vyresnysis brolis Džeimsas vedė Elizabet Straton, ūkvedžio 
dukterį. Jiedu, kai Kleitonas buvo Anglijoje, žuvo dėl nelai- 
mingo atsitikimo. 

Berniukas, kurį kažkada pažino Dženi, dingo — jis 
virto pasitikinčiu savimi ir reikliu, nenuilstamos energijos ir 
itin darbščiu jaunuoliu. Tuo metu, kai Virdžinojos plantaci- 
jos viena po kitos nuskursdavo, Erandel Holas plėtėsi ir 
klestėjo. 

— Žiūrėk, — pasakė Nikol, — atrodo, tai kapito- 
nas. — Ji parodė nuo paketboto tolstančią valtį: — Turbūt 
jis plaukia antai prie to laivo. 

Už kelių šimtų jardų nuo paketboto stovėjo nuleidusi 
inkarą didžiulė fregata su dviem eilėmis patrankų prie kiek-. 
vieno borto. Ant denio bruzdėjo daugybė jūreivių. Moterys 
pamatė, kaip valtis prisiartino prie fregatos, kapitonas paki- 
lo ant borto ir nuėjo į laivo priešakį. 

Iš tokio nuotolio Žmonės ant denio atrodė visiškai 
mažutėlaičiai. 

— Tai Klėjus! — staiga sušuko Dženi. 

Nikol susidomėjusi pažvelgė į žmogų, su kuriuo kal- 
bėjosi kapitonas, bet iš tokio nuotolio jis jai pasirodė toks 
pat kaip ir kiti vyrai denyje. 

— Iš kur tu žinai? 

— Dženi susijuokė. Ji labai džiaugėsi, jog vėl buvo na- 
muose. 

— Kai susipažinsi su juo, — pati suprasi. 

Nikol nervingai pešiojo žiedą ant piršto, iš visų jėgų 

stengdamasi įžiūrėti tą, kuris buvo jos vyras. 

— Štai, — išgirdo ji Dženi balsą. Ši tiesė jai žiūro- 
nus. — Dabar pamatysi. 

Bet ir per Žiūronus ji negalėjo apžiūrėti žmogaus, su 
kuriuo kalbėjosi kapitonas, tačiau pajuto jį. Jis stovėjo, vie- 
ną koją užkėlęs ant medvilnės gniutulo ir ant sulenkto kelio 
padėjęs ranką. Net tokioje padėtyje jis vos ne visa galva buvo 
aukštesnis už kapitoną. Mūvėjo šviesiai rudomis aptempto- 
mis kelnėmis, avėjo juodais batais iki kelių. Liemenį juosė 
platus odinis diržas, marškinių apykaklė prasegta, o užraity- 
tos ligi alkūnių rankovės atidengė įdegusias rankas. Veido 
Nikol negalėjo įžiūrėti, bet pamatė, kad jo tamsūs plaukai 
užšukuoti atgal ir surišti prie kaklo. 

Nuleidusi žiūroną, ji atsisuko į Dženi. 

— Prašom, nereikia, — įspėjamai tarė toji. — Man jau 
ne kartą teko matyti tokią kitų moterų veido išraišką. Visiš- 
kai neverta pamesti galvos tik todėl, kad vyras aukštas ir iš- 
vaizdus. Jis įnirš, kai supras, kas nutiko, ir jeigu nebūsi tvir- 
ta, visą kaltę suvers tau. 

Nikol vylingai nusišypsojo. 

— Bet tu niekada nesakei man, kad jis gražus. 

— Kad jis pabaisa, aš, atrodo, taip pat nesu sakiusi. 
Noriu, kad tu sugrįžtum į kajutę, todėl kad, kiek aš pažįstu 
Klėjų, jis netrukus bus čia. Man reikia sutikti jį ir pasikalbė- 
ti. Eik! | 

Nikol klusniai grįžo į ankštą kajutę, jausdama, kad vi- 
siškai nėra noro skirtis su ja. Čia jai pirmą kartą per daugelį 
metų buvo ramu — ir jos iš tikro susidraugavo su Dženi. O 
dabar priešaky vėl nežinia ir rūpesčiai. 

Jos akys dar nespėjo priprasti prie prietemos, kai 
staiga atsivėrė durys. Vyriškis, kuris negalėjo būti niekas 
kitas kaip tik Kleitonas Armstrongas, viesulu įsiveržė į ka- 
jutę ir atsidūrė šalia jos. Jo platūs pečiai užpildė visą erdvę, 
ir Nikol pasirodė, kad ji uždaryta su juo drabužių spintoje. 

Klėjus nelaukė, kol akys pripras prie tamsos. Jis te- 

matė savosios Žmonos siluetą. Negalvodamas ištiesė tvirtas 
rankas ir prisitraukė ją prie savęs. 

Nikol bandė protestuoti, bet jo lūpos užvėrė jai burną. 
Jos buvo stangrios ir šviežios, švelnios ir reiklios. Nikol pa- 
bandė jį atstumti. Klėjaus rankos įsitempė, jis pakėlė ją taip, 
kad ji pirštų galiukais vos lietė grindis. Jo krūtinė stipriai 
prisispaudė prie jos minkštos ir stamantrios krūtinės, ir ji 
staiga pajuto, kaip širdis ėmė plakti dukart smarkiau. 

Vienintelis taip ją bučiavęs Žmogus buvo Frenkas, bet 
dabar Nikol pojūčiai buvo visiškai kitokie. Uždėjęs ranką jai 
ant pakaušio, Klėjus neatitraukdamas burnos nuo jos lūpų, 
pasuko jos galvą į šoną. Nikol pajuto, kad ji vėl tarsi skęsta 
drumzliname vandenyje, viskas plaukė prieš akis. Prieš savo 
valią ji apkabino jo kaklą rankomis ir, patraukusi į save, dar 
stipriau prisiglaudė prie jo. Karštas Klėjaus alsavimas degi- 
no jos odą. 

Jo lūpos slydo skruostu, po to jis švelniai suspaudė au- 
sies spenelį, ir jos keliai sulinko. Jis liežuviu perbraukė 
įsitempusią kaklo gyslelę. 

Klėjus pakėlė ją ant rankų, apglėbdamas jos kūnu 
savąjį. Ji jau nieko nebesuvokė, tik tai, kad nori iš jo vis dau- 
giau ir daugiau. Atvertė galvą ir pati siekė jo lūpų. 

Jis godžiai pabučiavo ją, ir ji aistringai atsakė į 
pabučiavimą. Atrodė visiškai natūralu, kad jis, glausdamas 
ją, pajudėjo lovos link. Norėjo tik būti šalia, lytėti jį. Neatsi- 
plėšdami vienas nuo kito, jiedu kartu krito į lovą. Jo sunki 
koja užgulė jos kojas, ranka slydo per apnuogintus pečius. 
Kai jis per suknelę palietė jos krūtinę, ji suvaitojo ir išsilen- 
kė pasitikdama jį. | 

— Bianka, — sušnabždėjo jis, — mano puikioji Bianka. 

„Nikol ne iš karto atsikvošėjo — jos aistra buvo labai 
stipri. Bet vis dėlto ji ėmė suvokti, kas vyksta, kas yra šis 
žmogus ir kas ji. 

— Prašau, — vos girdimai sušnabždėjo ji, ranka stum- 
dama jo krūtinę. 

— Viskas gerai, mano meile, nebijok, — ištarė jis gi- 
liu skaidriu balsu. 

Jo šiltas alsavimas dvelkė į jos veidą, jo plaukai, skleis- 
dami žemės kvapą, kvapą, kurį ji taip norėjo pajusti, — kri- 
to ant jos krūtinės. Ji vėl užmerkė akis. 

— Aš taip ilgai laukiau tavęs, mylimoji. Mėnesius, 
metus, visą gyvenimą. Dabar mes visada būsime kartu. 

Šie žodžiai galutinai išbudino Nikol. Giliai intymūs 
meilės žodžiai buvo skirti kitai moteriai. Ji dar galėjo tikė- 
tis, jog glamonės, kurios privertė ją prarasti nuovoką, buvo 
skirtos jai, bet žodžiai priklausė kitai. 

— Klėjau, — tyliai pasakė ji. 

— Taip, mano meile. — Jis švelniai bučiavo šilkinę odą 
prie ausies, jo didelis stiprus kūnas buvo taip arti. 

Nikol pajuto laukusi to visą gyvenimą. Atrodė taip 
natūralu stipriau glausti jį prie savęs, ir galvoje suruseno 
mintis, kad ji galėsianti pasakyti jam teisybę vėliau, rytą. Bet 
žinojo, kad tai būtų Žiauru ir negarbinga. 

— Klėjau, aš ne Bianka, aš Nikol. 

Jis dar ją bučiavo, bet staiga jo galva trūktelėjo kaip 
nuo smūgio, kūnas įsitempė, ir vienu judesiu jis nušoko nuo 
lovos. Dar prieš akimirką laikė ją glėbyje, o dabar jos ran- 
kos gaudė tuštumą. Staiga ją persmelkė nepakenčiamas 
praradimo skausmas. 

Klėjus netruko rasti žvakę ir uždegė ją. Kajutėje tapo 
šviesu. Nikol atsisėdo ir pagaliau galėjo kaip dera apžiūrėti 
savojo vyro veidą. Taip, dėl pasitikėjimo savimi Dženi buvo 
teisi — ši savybė jam itin būdinga. Plaukai buvo šviesesni, 
negu ji įsivaizdavo — tankioje kaštoninėje masėje blykčiojo 
auksinės žiežirbos. Sunkūs antakiai temdė tamsias gilias akis; 
stambi nosis su kuprele teikė jo veidui kiek pasipūtusią iš- 
vaizdą. Gražiai apibrėžtos lūpos, kurios mokėjo būti tokios 
minkštos, dabar buvo kietai sučiauptos. Po sunkiu smakru 
judėjo gumburai. 

— Kas jūs esate, velniai rautų? — reikliai tarė jis. — 

Ir kur manoji Žmona? 

Nikol galvoje rūkas dar neišsisklaidė. Atrodė, kad aist- 
ra, apėmusi juodu, Klėjų apleido akimirka, o Nikol vis dar 
buvo jos valdžioje. 

— Įvyko baisi klaida. Matote... 

— Aš matau pašalinę moterį savo Žmonos kajutėje. — 
Jis pakėlė žvakę ir apžvelgė skrynias prie sienos. — Ar tai 
Armstrongo nuosavybė? 

— Taip. Jeigu leisite, aš jums tuojau viską paaiškin- 
siu. Mes su Bianka kartu... 

— Ji čia? Sakote, keliavote kartu su ja? Kur ji? 

Ką nors paaiškinti, kai jis neleido jai baigti nė vienos 
frazės, buvo gana sunku. 

— Biankos čia nėra. Ji neplaukė su manimi. Jeigu 
išklausysite mane, aš... s 

| Pastatęs žvakę ant komodos, jis priartėjo prie jos, pa- 
kibdamas tarsi bokštas, plačiai pražergęs kojas ir įsisprendęs 
į šonus. 

— Ji neplaukė su jumis?! Velniai rautų, ką tuo norite 
pasakyti? Aš sumokėjau nusususio laiviūkščio kapitonui, kad 
jis įvykdytų jungtuves pagal įgaliojimą ir pristatytų man 
žmoną. Ar aš turiu teisę sužinoti, kur ji? 

Nikol taip pat atsistojo. Jos negąsdino, kad galva vos 
siekė Klėjaus peties ir kad dėl kajutės ankštumo jiedu stovėjo 
beveik prisiglaudę vienas prie kito, tik jau ne kaip meilužiai, 
bet kaip priešai. 

— Tik tai ir darau, kad bandau jums paaiškinti, bet 
jūs mane vis pertraukiate. Jūsų nemandagūumas... 

— Aš laukiu paaiškinimų, o ne pamokymų. 

Nikol įtūžo. 

— Jūs esate grubus, neišauklėtas... Gerai, klausykitės: 
jūsų žmona esu aš. Žinoma, jeigu jūs — Kleitonas Arm- 
strongas. 

Kleitonas dar labiau prisiartino prie jos. 

— Jūs ne manoji Bianka. 

— Taip, ačiū Dievui, aš ne ji. Nesuprantu, kaip ji galė- 
j0 sutikti tekėti už tokio... — Ji nutilo, bandydama susivaldy- 
ti. Pagaliau jai buvo lengviau — ji turėjo visą mėnesį susi- 
taikyti su mintimi, kad esanti misis Kleiton Armstrong, oO šis 
žmogus tik ką atidūmė į laivą, skubėdamas pasitikti mylimąją, 
ir vietoj jos rado kitą. — Misteri Armstrongai, man labai 
gaila, kad viskas taip atsitiko. Ir aš iš tiesų labai noriu viską 
jums paaiškinti. 

Jis pasisuko į ją nugara ir atsisėdo ant skrynios. 

— Kaip jūs sužinojote, kad kapitonas niekada nebuvo 
matęs Biankos? 

— Bijau, kad nesuprantu... 

— Manau, puikiai suprantate. Jūs, matyt, kažkur iš- 
girdote, kad jis jos nepažįsta, ir pasinaudojote tuo. Manote, 
jog aš pakliūsiu ant tos meškerės? Kas tiesa, tai tiesa — jūs 
žinote, kaip reikia pasitikti vyriškį. Ir jūs tikėjotės, kad jūsų 
gražus kūnas privers mane pamiršti Bianką? 

Nikol ūmai atšlijo. Jos akys plačiai prasivėrė, širdis 
skaudžiai susitraukė nuo įžeidimo. 

Kleitonas niekinamu žvilgsniu apžvelgė ją nuo galvos 
iki kojų. 

— Kiek suprantu, jums buvo nesunku įtikinti kapitoną 
imtis šio reikaliuko, ar ne? "2 

Ji tylėjo, jos akys buvo pilnos ašarų. 

— O ši suknelė? Ji nauja? Kaip jums pavyko apgauti 
Dženi? Vadinasi, jūs mano sąskaita atnaujinote savąjį garde- 
robą? Neblogai. Gerai, laikykite šiuos skarmalus savais. 
Galbūt tai išmokys mane nebūti tokiu patikliu idiotu. Bet 
daugiau jūs iš manęs negausite nė cento. Jūs kartu su mani- 
mi vyksite į plantaciją, ir šios vedybos, jeigu jos apskritai 
galioja, bus nutrauktos. O paskui aš pirmuoju laivu išsiųsiu 
jus į Angliją. Aišku? 

Nikol prarijo gniužulą gerklėje ir, žvelgdama jam į akis, 
su neapykanta prabilo: 

— Geriau jau nakvosiu gatvėje, negu dar nors akimirką 
liksiu su jumis. | 

Stovėdamas priešais Nikol, jis kurį laiką apžiūrinėjo 
ją Žvakės šviesoje, paskui ištiesė ranką ir perbraukė pirštu 
per viršutinę lūpą. | 

— O kurgi tu nakvojai ligi šiol, jeigu ne gatvėje? — 
metė jis niekinamu tonu ir išėjo, jai nespėjus ištarti nė vieno 
žodžio. 

Nikol atsirėmė į durų staktą ir ėmė beviltiškai raudoti. 
Kai Frenkas lietė ją savo purvinomis rankomis, jos išdidu- 
mas nebuvo paliestas. Bet su Kleitonu ji iš tiesų elgėsi kaip 
gatvės merga. Senelis jai visada sakė, kad jų gyslomis teka 
karališkas kraujas, mokė vaikščioti aukštai iškėlus galvą, ji 
nenulenkė galvos net prieš baisias nelaimes. Ir šit tai, ko 
neįveikė prancūzų revoliucijos siaubas, lengvai padarė gru- 
bus, netašytas amerikietis. Ji su svilinančia gėda prisiminė, 
kaip aistringai atsakinėjo į jo glamones, apimta noro likti su 
juo lovoje. 

Bet nors ji vos neprarado savęs, reikia kas bebūtų vėl 
atgauti prarastą savigarbą. Skaudama širdimi žvelgė į 
skrynias. Jos pilnos tualetų, pasiūtų jos figūrai. Jeigu ji 
negalėsianti grąžinti visų audinių, galbūt sugebėsianti kada 
nors už juos užmokėti. 

ikol skubomis nusivilko ploną muslino suknelę ir 
apsivilko kitą, prastesnę, pasiūtą iš tamsiai mėlyno mitkalio. 
Tvarkingai sudėjusi nusirengtąją suknelę, ji įkišo ją į skrynią. 
Paskui paėmė popieriaus lapą, plunksną, rašalą ir parašė: 


“Brangusis pone Armstrongai, 

tikiuosi, kad ligi to laiko, kai Jūs gausite mano laišką, 
Dženi jau praneš Jums viską, ką žino apie šio labai nemalonaus 
ivykio aplinkybes. Be abejo, jūs esate visiškai teisus dėl 
drabužių. Viskuo kalta mano tuštybė, pastiimėjusi mane šiam 
gėdingam poelgiui. Padarysiu viską, kad sumokėčiau Jums 

audinių kainą. Kaip pirmąjį įnašą prašau priimti šį medalioną. 
Tai vienintelis brangus daiktas, kurį aš turiu. Suprantu, kad jo 
vertė nedidelė, ir prašau man atleisti. 
O dėl mūsų vedybų aš padarysiu viską, kad kuo greičiau 
jas anuliuotų, ir apie tai Jums pranešiu. 
Su didžiausia pagarba 
Nikol Kurtelen Armstrong". 


Nikol dar kartą perskaitė laišką ir padėjo jį ant komo- 
dos. Drebančiomis rankomis nusikabino nuo kaklo medalio- 
ną. Net Anglijoje, kai jai taip reikėjo pinigų, net į galvą neatė- 
jo išsiskirti su šiuo daiktu — ovaliu aukso medalionu su 
emalėje nutapytais jos tėvų portretais. Ji nenusiimdama 
nešiojo jį po suknele. Pabučiavusi portretus, Nikol! padėjo 
medalioną ant laiško. Galbūt taip net geriau: tegu niekas 
nebeprimena jai apie praeitį. Ji pradeda naują gyvenimą 
naujoje šalyje. 

Buvo jau visiškai tamsu, bet prieplauką apšvietė 
žibintai ant aukštų stulpų. Nikol neskubėdama nusileido 
prietilčiu. Jūreiviai vis dar buvo užimti fregatos iškrovimu, 
ir niekas į ją nekreipė dėmesio. Tolimąją prieplaukos dalį 
gaubė tamsa, ji atrodė ne itin jaukiai, bet Nikol drąsiai perėjo 
ją ir pasuko miško link. Prieš įžengdama į mišką, ji atsigręžė 
ir išvydo tolumoje po Žžibintu Dženi ir Kleitoną. Dženi 
mosikavo rankomis ir piktai kažką kalbėjo, o Kleitonas tylo- 
mis jos klausė. 

Gaišti nebuvo galima. Ji taip daug turinti padaryti: 
pasiekti artimiausią miestą, rasti kokį nors būstą ir darbą. 
Kontrastuodamas su ryškiai apšviesta prieplaukos dalimi, 
miškas, į kurį ji įžengė, atrodė itin tamsus, medžiai labai dide- 
li ir didingi. Nejučiomis į galvą lindo visi girdėti pasakoji- 
mai apie Ameriką: kraujo ištroškę indėnai, plėšrūs žvėrys, 
nuodingi vabzdžiai. 

Jos žingsnių aidas skambėjo tarp medžių, bet tai nebu- 

vo vienintelis garsas. Tamsa buvo kupina kvaksėjimo ir vai- 
tojimų, keistų nakties paukščių šauksmų, paslaptingų šla- 
mesių. 

Nikol ėjo jau keletą valandų ir, nors dar žvaliai murkė 
linksmą prancūzišką dainelę, jautėsi gerokai pavargusi. Bet 
kur pasirinkti vietą poilsiui? Ji neryžtingai sustojo siau- 
ručiame takelyje, kurio abu galai nyko neišvengiamoje tam- 
sOje. 

— Nikol, — sušnabždėjo ji pati sau, — nėra ko bijotis, 
miškas naktį toks pat, kaip ir dieną. 

Tačiau šie žodžiai beveik nė kiek nepadėjo, ir ji, 
sutelkusi drąsos likučius, nužengė nuo takelio ir atsisėdo po 
artimiausiu medžiu. Suknelė iš karto permirko, bet mergina 
pernelyg pavargo, kad ieškotų kitos vietos. Ji susisuko į ka- 
muoliuką, pasidėjo po galva delną ir užmigo. 

Pirma, ką išvydo atsibudusi anksti rytą, buvo didžiulės 
akys, žvelgusios tiesiai jai į veidą. Paklaikusi iš baimės ji 
pašoko, o tiek pat išgąsdintas kralikas puolė į krūmus. Pasi- 
juokusi iš šio menko nuotykio, Nikol apsižvalgė. Miškas, 
nušviestas ryškios ryto saulės, atrodė linksmas ir jaukus. Bet 
visas jos kūnas sustingo ir nutirpo, suknelė kiaurai permir- 
ko, rankos ir kojos buvo šaltos kaip ledas. Vakar naktį ji net 
nepastebėjo, kada ir kur išsitaršė jos įmantri šukuosena. 
Likusiais smeigtukais šiaip taip susisegė plaukus ir vėl 
patraukė į kelionę. 

Keletas miego valandų suteikė Nikol jėgų, ir ji su nauja 
energija nužygiavo siauru takeliu. Vakar naktį ji buvo nu- 
stojusi ryžto, bet dabar buvo įsitikinusi, kad pasilegė teisin- 
gai — negalėtų gyventi slegiama Armstrongo pareikštų kalti- 
nimų, ir, tik atsiteisusi su juo, susigrąžins savigarbos jausmą. 

Po kelių kelionės valandų ji pajuto stiprų alkį. Dvi 
pastarąsias dienas jos su Dženi beveik nieko nevalgė, ir 
tuščias skrandis priminė save. 

Apie vidurdienį Nikol išėjo prie aptverto tvora obelų 


sodo. Ant vienų -obelų obuoliai dar neprinoko, kitų šakos 
linko nuo sultingų raudonų vaisių. Jau beveik buvo perlipu- 
si tvorą, kai staiga ausyse suskambo kaltinamas Kleitono 
balsas, ir ji skubiai nusileido ant žemės. Kas su ja atsitiko? 
Kodėl Nikol Kurtelen staiga pavirto paprasta vagile, padaru 
be garbės ir sąžinės? Skaudama širdimi nusigręžė nuo vi- 
liojamo vaizdo. Nors sieloje buvo lengva, valgyti norėjosi 
kaip ir anksčiau. 

Vakare ji atsidūrė ant upelio kranto. Visą kūną maudė 
iš nuovargio, ji eina ir eina nesustodama jau daugelį dienų. 
Nikol nusiavė batelius ir su palengvėjimu nuleido degančias 
pėdas į vėsų vandenį. 

Iš už nugaros iš krūmų iššoko kažkoks Žvėrelis ir šmur- 
kštelėjo prie upelio. Nikol išsigandusi pašoko ir apsižvalgė. 
Meškėnas, kuris išsigando nė kiek ne mažiau, tuojau pat din- 
go miške, o Nikol pasijuokė iš savęs ir savosios baimės. At- 
sisukusi pasiimti batelius, ji pamatė, kad jie plaukia srovės 
nešami. Pasikaišiusi sijoną, Žengė į vandenį, bet upelis buvo 
gilesnis ir kur kas sraunesnis, negu atrodė. Nenužengusi nė 
dešimties žingsnių, ji paslydo ir parkrito. Sijonas supainiojo 
kojas, o į šlaunį įsmigo kažin kas aštrus. 

Ji sunkiai išsitiesė ir išlaisvino iš sijono kojas, bet kai 
bandė atsistoti, išsinarino koją. Įsikibusi pasvirusios virš 
vandens šakos, Nikol šiaip taip išsikapstė į krantą, pasikėlc 
sijoną. Vidinė šlaunies pusė buvo gerokai perdrėksta ir stip- 
riai kraujavo. Nikol nuplėšė gabalą apatinių marškinių ir, 
sukandusi iš skausmo dantis, prispaudė jį prie žaizdos. Iš vir- 
- šaus uždėjusi dar gabalą, prispaudė jį dar kiek galima stip- 
riau, ir po kelių minučių kraujas nustojo tekėjęs. Tada ji su- 
sitvarstė koją ilga audinio juosta. 

Skausmas, alkis ir nuovargis atliko savo darbą: ji atsi- 
gulė ant smėlio ir jau kitą akimirką nugrimzdo į-gilų miegą. 

Ją pažadino lietus. Saulė jau buvo nusileidusi, miške 
pradėjo temti. Nikol sunkiai atsisėdo, viskas ėmė plaukti jos 

akyse, ji apglėbė rankomis galvą. Koją stipriai skaudėjo, visą 
kūną maudė iš nuovargio. Ji vos laikėsi ant kojų, bet reikėjo 
rasti prieglobstį nuo lietaus. Ieškoti batelių nebebuvo pras- 
mės, ir ji nuėjo basa, slysdama šlapiu moliu ir klupdama ant 
medžių šaknų. Po kurio laiko nustojo jausti savo kūną, nuo- 
vargį ir skausmą. Kojos kraujavo, bet mergina nieko nebe- 
jautė, išskyrus keistą lengvumą, ir tęsė kelionę. Lietus virto 
šalta dulksna, atrodė, jis tuoj tuoj baigsis. Nikol seniai pame- 
tė paskutinius segtukus, ir plaukai šlapiomis sruogomis kabė- 
jo ligi juosmens. 

Staiga priešakyje sušmėžavo pilki šešėliai. Du stam- 
būs žvėrys degančiomis akimis artinosi prie jos, pražioję nas- 
rus. “ Vilkai", — pagalvojo Nikol. Ji prisispaudė nugara prie 
kamieno. Žvėrys ėjo prie jos, o ji vis stipriau spraudėsi į medį, 
žinodama, kad tai paskutinės jos gyvenimo akimirkos, kad 
miršta visiškai jauna, kad lieka taip daug nepadaryta. 

Migloje išdygo didžiulė raitelio figūra. Nikol bandė 
spėti, kas tai — jos vaizduotės žaismas ar realybė, ir nepa- 
jėgė. Žmogus ar vaiduoklis nulipo nuo arklio ir pakėlė nuo 
žemės akmenį. 

— Eikite šalin! — sušuko jis, ir žvėrys, pabrukę uode- 
gas, šastelėjo nuo takelio. Jis priėjo prie Nikol. 

— Kokio.velnio jūs neliepėte jiems pasitraukti? — Net 
tamsoje Nikol akimirka pažino Kleitoną Armstrongą — iš 
balso ir tono. 

— Aš maniau, kad tai vilkai, — bejėgiškai sušnabždėjo 
ji. 

— Vilkai! — pasipiktinęs prunkštelėjo Klėjus. — Kokie 
čia begali būti vilkai! Paprasčiausiai pora prašeikų — jie 
manė, kad jiems ką nors duosite. Gerai, man įgriso visos tos 
kvailystės, toliau jau nebėr kur eiti. Mes vykstame namo. 

Jis apsisuko, tarsi neabejodamas, kad ji tučtuojau 
paseks juo. Niko! nebeturėjo jėgų ginčytis. Ji apskritai 
niekam nebeturėjo jėgų. Žengusi žingsnį, prarado sąmonę. 

4 skyrius 


Klėjus vos spėjo ją sučiupti. Jis jau buvo bepraveriąs 
burną, kad paleistų eilinę tiradą apie tai, kokios moterys 
esančios kvailos ir nerangios, kai suvokė, jog ji nualpusi. Jos 
rankos buvo šaltos ir drėgnos, galva nusvirusi, kaip skuduri- 
nės lėlės. Atsiklaupęs jis nusivilko durtinį, užmetė jį merginai 
ant pečių, paskui pakėlė ją ant rankų, nustebdamas paste- 
bėjęs, Jog ji beveik nieko nesveria, ir įsodino į balną, prilaiky- 
damas viena ranka, kol sėdosi pats. 

Kelias ligi plantacijos buvo netrumpas. Nikol, kiek 
galėdama, stengėsi laikytis tiesiau, kad neliestų Klėjaus. Net 
per begalinį nuovargį ji jautė jo neapykantą. 

— Nurimkite, atsiloškite, aš neįkąsiu. 

— Ne, — sušnabždėjo ji, — jūs manęs nekenčiate. 
Geriau būtumėte palikęs mane vilkams suėsti, visiems būtų 
buvę geriau. 

— Aš jau sakiau jums, kad tai ne vilkai, o dabar sakau, 
kad aš ne nekenčiu jūsų. Ar aš gaiščiau tiek daug laiko, 
ieškodamas žmogaus, kurio nekenčiu. Atsiloškite. 

Nuo ją apkabinusių rankų sklido jėga, ir kai Nikol 
padėjo jam ant krūtinės galvą, ji pajuto džiaugsmą dėl 
žmogaus artumo. Pastarųjų dienų įvykiai be tvarkos pynėsi 
jos galvoje. Jai vaidenosi, kad ji plaukia didžiule upe, ap- 
supta viso būrio raudonų batelių su degančiomis akimis ir 
pražiotais nasrais. 

— Ramiau, ramiau. Nei bateliai, nei vilkai mums nebe- 
baisūs, aš su jumis. 

Kad ir kaip keista bebūtų, šie žodžiai ir raminamas jo 
stiprios rankos prisilietimas prie peties paveikė magiškai: 
klejones pakeitė gilus miegas be sapnų. 

Kai arklys sustojo, Nikol pravėrė akis ir išvydo aukštą 
namą, kurio tamsus siluetas ryškėjo nakties dangaus fone. 
Nulipęs nuo arklio, Klėjus ištiesė jai rankas, bet Nikol išdi- 
džiai atsisakė pagalbos. 

— Dėkoju, man nereikia jūsų paslaugų, — pasakė ji, 
slysdama iš balno, bet šis paprastas judesys pasirodė esąs 
neįkandamas išvargusiam kūnui, ir mergina sunkiai nudribo 
ant kelių. 

Kleitonas vėl pakėlė ją ant rankų. 

— Su jumis rūpesčių daugiau, negu su šešiomis mote- 
rimis, kartu paėmus, — bambėjo jis sau po nosimi, sukdamas 
prie paradinių durų. 

Užmerkusi akis ir padėjusi galvą jam ant krūtinės, 
Nikol klausėsi stiprių ritmingų jo širdies dūžių. 

Namuose Klėjus pasodino ją į didelį odinį krėslą, glau- 
džiau apsiautė durtintu ir įkišo į ranką stiklinę su brendžiu. 

— Išgerkite tai ir sėdėkite: ramiai. Ar supratote? Aš 
grįšiu po kelių minučių. Man reikia pastatyti arklį. Jei tik 
jūs bent pajudėsite iš vietos, prisiekiu, aš persimesiu jus per 
kelį ir gerokai išpersiu. Ar aišku? 

Ji abejingai linktelėjo galvą, ir Klėjus išėjo. Nikol 
negalėjo apžiūrėti kambario, — buvo pernelyg tamsu, bet 
susiprotėjo, jog tai kabinetas, nes kvepėjo oda, tabaku ir linų 
aliejumi. Ji su malonumu įkvėpė tuos grynai vyriškus kva- 
pus. Paskersakiavusi į stiklinę, Nikol pamatė, kad ši beveik 
sklidina, ir atsargiai gurkštelėjo. Puikumėlis! Ji taip seniai 
nebuvo gėrusi nieko skanaus. Maloni šiluma greitai paskli- 
do kūnu. Nugėrė dar kelis gurkšnius, ir stiprus gėrimas iš 
karto trenkė į galvą. Sugrįžęs Klėjus pamatė jos veide piktą 
šypseną, o rankoje — tuščią stiklinę. 

— Viską išgėriau, — pranešė ji. — Ligi paskutinio la- 
šo. — Negalima pasakyti, kad pynėsi jos liežuvis, kaip tai 
būna labai girtiems žmonėms, bet svetimas akcentas buvo 
kur kas ryškesnis. - 

Klėjus paėmė iš jos stiklinę. 

— Ar jūs seniai paskutinį kartą valgėte? 

— Prieš daugelį dienų, — atsakė Nikol. — Daugelį 
savaičių, metų, niekada, visada. 

— Tik to man betrūko. Antra valanda nakties, girta 

moteris ant rankų. Kelkitės, jums reikia pavalgyti. — Jis 
ištiesė jai ranką, padėdamas pakilti, bet sužeista koja ją 
apvylė. Nikol pakibo ant jo visu kūnu ir sušnabždėjo at- 
siprašomu tonu: 

— Aš susižeidžiau koją. 

Klėjus pačiupo ją ant rankų. 

— Kas gi jums įkando — vilkai ar raudonieji bate- 
liai? — pašiepiamai paklausė. 

Ji skruostu pasitrynė į jo kaklą ir nusijuokė: 

— Ar tai iš tiesų buvo šunys? Ar raudoni bateliai iš 
tiesų vijosi mane? 

— Tai iš tiesų buvo šunys, o raudonieji bateliai — pa- 
prasčiausias sapnas. Jūs kalbėjote per miegus. O dabar el- 
kitės tyliai, nes visus namus prikelsite. 

Nikol jautė nuostabų lengvumą galvoje. Ji apsikabino 
rankomis jo kaklą ir sušnabždėjo į ausį: 

— O arjūs iš tiesų tas baisusis misteris Armstrongas? 
Jūs visiškai nepanašus į jį. Jūs — mano narsusis riteris. Jūs 
negalite būti tas baisus Žmogus. 

— Ar jums jis atrodo baisus? 

— O, taip, — ryžtingai pareiškė ji, — jis pasakė, kad 
aš vagilė, kad aš pavogiau kažkieno tualetus. Ir tai tiesa! Bet 
paskui aš jam parodžiau. | 

— Kaip? — paklausė Klėjus. 

— Ten buvo sodas su obuoliais. Aš buvau labai alka- 
na, bet nė vieno nępaėmiau. Ne-e, aš nevogiau. Aš ne vagilė. 

— Vadinasi, jūs nusprendėte likti alkana, kad įrody- 
tumėte jam, jog nesate vagilė? 

— Jam. Ir sau. 

Klėjus neatsakė. Jis priėjo prie durų koridoriaus gale, 
atvėrė jas ir nunešė Nikol į virtuvę, įrengtą atskirai nuo 
namų. Lauke mergina pakėlė galvą ir patraukė nosimi kvapą. 

— Kas tai? 

— Sausmedis. 

— Eikime ten, — pareikalavo ji. — Aš noriu nusiskin- 

ti keletą šakelių. 

Sunkiai atsidusęs, Klėjus pakluso. Šešių pėdų plytų 
tvora buvo visa apipinta kvapaus sausmedžio. Nikol spėjo 
nuskinti šešias šakas, kol Klėjus pasakė, jog to pakaksią, ir 
pasuko į virtuvę. Jis kaip vaiką pasodino ją ant stovėjusio 
viduryje didelio stalo, ir ėmė kurti ugnį židinyje. 

Nikol tingiai dėstė gulėjusius ant jos kelių blyškiai 
rožinius žiedus. Klėjus atsisuko ir nušvitusios liepsnos 
šviesoje pagaliau kaip reikiant ją apžiūrėjo — basą, su ligi 
kraujo sudraskytomis kojomis, suplėšyta purvina suknele. 
Ilgos banguotos plaukų sruogos skleidėsi per nugarą, jose 
švysčiojo ugnies blyksniai. Iš išvaizdos jai buvo galima duoti 
ne daugiau kaip dvylika metų. Įsižiūrėjęs Klėjus pastebėjo 
ant sijono didelę tamsią dėmę. 

— O tai dar kas? — niūriai paklausė jis. — Panašu į 
kraują. 

Ji krūptelėjo, tarsi būtų pamiršusi jį čia esantį, nuste- 
busi pakėlė akis ir atsakė: 

— Parkritau. — Kurį laiką ji atidžiai žvelgė į jo veidą, 
o po to, lengvai atsidususi, nusivylusi tarė: — Taip, jūs iš 
tiesų esate misteris Armstrongas. Aš niekada nepamiršiu 
kaip jūs širstate. Sakykite, ar jūs kada nors šypsotės? 

— Tik kai tam yra priežasčių, o dabar, mano galva, 
itin džiaugtis nėra ko, — niūriai atsakė Klėjus, kilstelėdamas 
j0s koją ir apžiūrinėdamas šlaunį. 

— Jums dėl manęs vieni rūpesčiai, ar ne? 

— Nagi, taip, ką ir besakyti, ramybės mano namuose 
dėl jūsų neprisidėjo. — Jis ėmė atsargiai plėšti pridžiūvusį 
tvarstį. — Atleiskite, — tarė su užuojauta, kai jos veidą 
iškreipė skausmo grimasa ir ji įsikibo jam į petį. 

„Žaizda atrodė baisiai — plėštiniai kraštai, uždžiūvės 
purvas, — bet ji nebuvo itin gili. Ją tereikia gerai praplauti, 
pagalvojo Klėjus ir nuėjo prie Židinio sušildyti vandenį. 

— Dženi sakė, kad negalite atsiginti Virdžinijos mer- 
ginų. Ar tai tiesa? 

— Dženi per daug plepa. Manau, mudviem vertėtų 
pavalgyti. Ar žinote, jog esate visiškai girta? 

Nikol labai oriai atsakė: 

— Damos negeria. 

— Valgykite, — su grauduliu palingavęs galvą, įsakė 
Klėjus ir įkišo jai į ranką didelę žiauberę baltos duonos, sto- 
rai apteptą sviestu. 

Nikol ėmė valgyti. Klėjus pripylė į dubenį šilto van- 
dens, sudrėkino rankšluostį ir ėmė atsargiai plauti Žaizdą, 
stengdamasis nesukelti skausmo. Tuo metu prasivėrė durys. 

— Misteri Klėjau, kur jūs vaikštote naktimis ir ką vei- 
kiate mano virtuvėje? Jūs gi žinote, kad negaliu pakęsti, kai 
čia šeimininkauja kas netingi. 

Mažiausiai už viską pasaulyje Klėjus buvo linkęs klau- 
sytis nuosavos virėjos pamokslų. Jo ausyse ligi šiol skambė- 
jo grėsminga Dženi tirada. Ištisą valandą ji šaukė ant jo dėl 
to, jog jis sėdo rašyti laišką Biankai, kad spėtų išsiųsti jį su 
fregata, vietoj to, kad bėgtų ieškoti Nikol, kuri pasiklydo mi- 
ške. 

— Mesgi, tai mano... mano Žmona. — Jis pirmąjį kartą 
ištarė šį Žodį. 

— O! — išsivėpė Megi. — Toji pati, kurią, kaip sako 
Dženi, tu praradai? 

— Eik miegoti, Megi, — neįprastai kantriai atsakė 
Klėjus. 

Nikol atsisuko ir pažiūrėjo į Megi. 

— Bonjour, madame, — skambiai tarė, pasisveikinda- 
ma iškėlusi duoną su sviestu. 

— Ji nekalba mūsiškai? — per visą virtuvę nuskambė- 
jo teatrališkas Megi šnabždesys. 

— Ne, aš nekalba, — pasakė Nikol, vos susilaikydama 
nesijuokus. 

Klėjus atsistojo ir, pasiuntęs Nikol įspėjamą žvilgsnį, 
paėmė Megi už rankos ir nutempė prie durų. 

— Eik miegoti. Aš ja pasirūpinsiu. Pats galiu padaryti 

— Žinoma, gali. Kokia kalba bekalbėtų, atrodo ji vi- 
siškai laiminga. | 

Piktas šeimininko žvilgsnis privertė Megi palikti vir- 
tuvę, o Klėjus vėl sugrįžo prie Nikol. 

— Mes, atrodo, esame vedę? — tarė ji, laižydama nuo 
pirštų sviesto likučius. — Ar, jūsų manymu, aš atrodau lai- 
minga? | 

* Klėjus išpylė purviną vandenį į rėčką ir vėl pripildė 
dubenį. 

— Daugelis girtų laiko save laimingais. — Jis vėl ėmėsi 
jos kojos. 

Nikol lengvai palietė jo plaukus, ir Kleitonas akimir- 
kai pakėlė akis, susitikdamas su jos žvilgsniu. 

— Man labai gaila, kad negavote to, ko troškote, — 
negarsiai tarė ji. — Aš juk tai padariau netyčia. Prašiau kapi- 
toną pasukti atgal, bet jis nepanorėjo. 

— Žinau. Dženi man viską papasakojo. Nesijaudinkite, 
rytoj aš pasikalbėsiu su teisėju, ir jūs netrukus galėsite 
sugrįžti į namus. 

— Į namus, — sušnabždėjo vos girdimai. — Mano na- 
mai sudegė ligi pamatų. — Ji nutilo ir apsižvalgė. — O tai 
jūsų namai? ' 

— Taip, dalis jų. 

— Esate turtingas? 

— Ne, o jūs? 

„— Irgi ne. — Nikol nusišypsojo, bet jis -nusisuko ir 
nukabino nuo sienos didžiulę vario keptuvę. Nikol tylomis 
stebėjo, kaip jis deda į keptuvę sviestą, sumuša maždaug 
dvylika kiaušinių, deda ant ugnies kitą keptuvę kumpiui pa- 
kepti, sviestu tepa duoną. 

Po kelių minučių priešais ją stovėjo padėklas su val- 
giu, nuo kurio sklido gardus kvapas. 

— Kažin ar aš su visu tuo susidorosiu, — susimąsčiusi 
sumurmėjo Nikol. 

— Aš jums padėsiu. Praleidau vakarienę. — Jis paso- 
dino ją ant kėdės. į 

— Dėl manęs. 

— Ne, dėl savęs. Dėl mano blogo charakterio. 

— Jūsų baisus charakteris, ar ne? Jūs man prikalbė- 
jote taip daug nemalonaus. 

— Valgykite, — griežtai nutraukė ją Klėjus. 

Kiaušinienė buvo labai skani. 

— Bet jūs pasakėte man ir kai ką malonaus, — ne- 
nurimo Nikol. — Jūs pasakėteė, kad aš Žinau, kaip reikia 
pasitikti vyrą. Juk tai komplimentas? 

Klėjus per stalą pažvelgė į ją, ir jo žvilgsnis, užkliuvęs 
už jos lūpų, privertė Nikol parausti. Pavalgius migla galvoje 
kiek išsisklaidė, bet tai, kad jie buvo vieni, šiluma, sklindan- 
ti visu kūnu dėl išgerto brendžio, privertė ją stebėtinai ryš- 
kiai prisiminti jų pirmąjį susitikimą. 

— Pasakykite, misteri Armstrongai, jūs Žmogus ar 
vaiduoklis? Galbūt aš visa tai sapnuoju? 

Ji neišgirdo atsakymo. Klėjus tylomis valgė, retkarčiais 
Žvilgčiodamas į ją. Paskui jis nuėmė valgį nuo stalo, vėl 
pripylė vandens į dubenį ir, nepasakęs nė žodžio, pakėlė ją 
ir pasodino ant stalo. Nikol buvo visiškai mieguista. 

— Elgiatės su manimi, kaip su lėle. Jaučiuosi taip, tarsi 
neturėčiau nei rankų, nei kojų. 

— Viskas vietoje, tik labai murzina. — Jis paėmė jos 
ranką ir ėmė muilinti plaštaką. 

Nikol pirštu palietė kryžiaus pavidalo randą ant jo 
kairiojo smilkinio. 

— Iš kur tai? | 

— Nesėkmingai parkritau vaikystėje. Duokite kitą 
ranką. 

Ji atsiduso. 

— O aš taip tikėjausi, jog tai buvo koks nors roman- 
tiškas nuotykis. Pavyzdžiui, kardo kirtis kare dėl nepriklau- 
somybės. 

— Nemalonu jus nuvilti, bet karo metu aš buvau dar 
vaikas. 

— Kodėl jūs nevedęs? 

— Aš vedęs. Vedęs jus. 

— Bet juk tai netikros vedybos. Jūsų ten netgi nebu- 
vo. Ten buvo Frenkas. Žinote, jis mane pabučiavo. O dar jis 
pasakė, jog norėtų, kad aš neištekėčiau už jūsų, nes tada 
galėtų mane bučiuoti. Jis pasakė, kad mano perversta bur- 
na. Ar jūs taip pat manote, kad ji perversta? 

Neatplėšdamas akių nuo tos perverstos burnos, Klė- 
jus ėmė muilinti jos veidą. 

— Niekas anksčiau mano burnos nevadino bjauria. Aš 
to net nenumaniau. — Nikol akys pritvinko ašarų. — Turbūt 
jums buvo bjauru mane bučiuoti? 

— Nagi, nutilkite! — įsakė Klėjus, baigęs mazgoti jos 
veidą. 

Čia jis pastebėjo, jog ji tuoj ims raudoti, ir suprato, 
kad valgis ne itin bepadėjo jai išsiblaivyti, bent jau jis tikė- 
josi, kad jos elgesys girtumo, o ne įgimto kvailumo padarinys. 

— Netiesa, jūsų burna visiškai nebjauri, — pagaliau 
atsakė jis ir nušluostė jos veidą ir rankas. — Ji unikali. Na, 
nurimkite pagaliau, aš tuojau nunešiu jus į lovą. — Jis paėmė 
ją ant rankų. 

— Mano gėlės. 

Atsidusęs Klėjus palingavo galvą ir pasilenkė, kad ji 
galėtų pasiimti nuo stalo puokštę. 

Jie įėjo į namus, ir Klėjus ėmė lipti laiptais. Nikol 
glaudėsi prie krūtinės. | 

— Tikiuosi, jūs pasiliksite toks, kaip dabar, ir nebe- 
būsite anas, kitas. Aš nustosiu vogusi, pažadu. 

Nuleidęs Nikol ant lovos miegamajame antrajame 
aukšte, Kleitonas pastebėjo, kad jos suknelė vis dar šlapia. 
Pamatęs, kaip užsivėrė pavargusios merginos akys, jis supra- 
to, kad pati ji nebegalės nusirengti. Iyliai nusikeikęs, ėmė 
ją nurenginėti. Sagų, jo manymu, buvo pernelyg daug, todėl 

jis vienu mostu perplėšė ant krūtinės suknelę ir nutraukė ją. 

Jos kūnas buvo puikus: trapus, bet ne gležnas, plonu 
liemeniu ir aukšta apskrita krūtine. Keikdamas Nikol ir visą 
tą kvailą istoriją, jis nuėjo rankšluosčio. Juk jis pagaliau ne 
geležinis. Iš pradžių šitos kojos, dabar jam teksią šluostyti 
ją visą nuo galvos iki kojų, kaip vaiką. Bet ji anaiptol ne vai- 
kas! 

Jis taip stipriai trynė jos kūną, kad ji nubudo. Ir nu- 
sišypsojo, nes pojūtis buvo malonus. Klėjus piktai pastatė 
žvakę ant grindų, kad nematytų to apnuoginto kūno, tos vi- 
liojančios šypsenos. Tamsoje jis atsikvėpė ir jau buvo 
bežengiąs durų link, tik čia ji mikliai pagavo jį už rankovės. 

— Misteri Armstrongai, — pasigirdo mieguistas le- 
menimas, — dėkoju už tai, kad mane suradote. 

Palinkęs prie lovos, jis nubraukė į šoną jos veidą den- 
gusius tamsius plaukus. 

— Tai aš turėčiau prašyti jūsų atleidimo. Juk dėl mano 
kaltės jūs pabėgote. Ačiū Dievui, kad man pasisekė jus ras- 
ti. O dabar miegokite — apie viską pasikalbėsime rytoj rytą. 

Bet Nikol neatgniaužė rankų. 

— Pasakykite, ar jums buvo bjauru mane bučiuoti? 

Į kambarį jau skverbėsi blyški ryto šviesa. Jis matė jos 
veidą, dailiai išsklidusius ant pagalvės plaukus, ryšktą burną. 
Staiga aiškiai prisiminė, kaip bučiavo ją laive, ir nesąmonin- 
gai pasilenkė. Norėjo tik lengvai paliesti skruostą, bet jį pa- 
sitiko pusiau pravertos lūpos. Nepajėgdamas nugalėti save, 
jis suspaudė lūpomis viršutinę jos lūpą, liežuvio galiuku 
stipriai pervedė lūpų kraštu ligi pat burnos kampelio, ir čia 
Nikol rankos apsivijo jo kaklą ir patraukė Žemyn. 

Klėjui reikėjo didelių pastangų susilaikyti. Jis ryžtingai 
nustūmė Nikol rankas ir pridengė ją antklode. Ji mieguistai 
nusišypsojo užmerktomis akimis, po to patenkinta sušnabž- 
dėjo: | | 

— Vadinasi, ji vis dėlto nėra bjauri... 

Klėjus išėjo iš kambario ir pasuko į savo miegamąjį, 


bet pakeliui suvokė vis tiek neužmigsiąs. Labiausiai jam da- 
bar reikia šalto upės vandens, 0 po to sunkaus fizinio darbo 
dienos. Jis apsisuko ir nuėjo arklidžių link. 

Pirmasis Nikol įspūdis kitą rytą buvo ryški saulės šviesa 
ir šiluma, 0 po to — stiprus galvos skausmas. Ji iš lėto pasi- 
kėlė, pridėjusi prie kaktos delną, skubiai griebė antklodę, 
stebėdamasi, kodėl miegojusi nuoga. Beveik pusiau perplėšta 
suknelė voliojosi ant grindų. 

Galutinai prabudusi, Nikol prisiminė, kaip Klėjus ak- 
menimis vijo šunis ir kaip sodino ją ant arklio. Ji dar neaiškiai 
prisiminė kelionę, bet daugiau nieko. Apsižvalgiusi aplink, 
pamažu suvokė esanti Erandel Hole. Kambarys buvo erd- 
vus, šviesus ir gražus — su ąžuolinėmis grindimis, baltomis 
dažytomis sienomis ir lubomis. Durys ir trys langai papuošti 
raižytomis staktomis, paprastomis ir dailiomis. Priešais židinį 
stovėjo gilus krėslas. Naktinės užuolaidos, lovos užlaida ir 
krėslo apmušalai iš lino — balti su mėlynu raštu. Priešais 
židinį buvo dar vienas krėslas, mėlynas, prie stalo — balta 
“čipendeil" stiliaus kėdė ir palisandrinis siuvinėjimo stovas. 
Aukštas arbatos stalelis ant trijų kojų stovėjo prie lovos. 
Kambario apstatymą papildė riešutmedžio spinta ir inkrus- 
tuota komoda. 

Saldžiai pasirąžiusi, Nikol pajuto, kad galvos skaus- 
mas praeina. Ji skubiai nusimetė antklodę ir priėjo prie spin- 
tos. Pravėrė dureles ir staiga išvydo visus savo naujuosius 
tualetus. Nusišypsojo jiems, kaip seniems pažįstamiems, ir 
pajuto, tarsi kambarys sakytų jai — “Sveika atvykuši". 

Nikol šmurkštelėjo į plonus drobės marškinius, ant 
krūtinės išsiuvinėtus mažutėlaičiais rožių pumpurais, ir ap- 
sivilko indiško muslino suknelę su plačiu aksomo kaspinu 
po krūtine. Gilią iškirptę dengė perregimo gazo įsiuvas. Ji 
susisegė plaukus taip, kad garbanos suptų veidą, ir surišo 
juos derančia prie suknelės žalia aksomo juosta. 

Prieš išeidama iš kambario Nikol pažvelgė per langą 
ir apmirė iš nuostabos ir susižavėjimo: ji tikėjosi pamatyti 


anglų sodą, o vietoj to prieš ją driekėsi tikras kaimo peizažas! 

Iš kairės matėsi šeši statiniai, kraštinis iš kurių pus- 
apvalia plytų tvora buvo sujungtas su namu. 

Virš stogų kilo stulpeliai dūmų. Iš dešinės taip pat 
buvo su namu sujungti pastatai. Statinius beveik visiškai 
slėpė didžiuliai kaštonai. Tiesiai prieš ją plytėjo ištaigingas 
sodas. Takeliai, išilgai kurių driekėsi buksmedžių gyvatvorė, 
susiėjo prie centre įrengto baseino, o iš dešinės buvo matyti 
kampas pavėsinės, pasislėpusios po dviejų didžiulių magno- 
lijų laja. Nikol išvydo ryškius gėlynus ir daržą, atskirtą nuo 
sodo apaugusia sausmedžiais plytų tvora. Tuoj už sodo 
prasidėjo plokšti medvilnės, auksinių kviečių, avižų ir, kaip 
sprendė Nikol, tabako laukai. Ir visur ji matė ūkinius pasta- 
tus bei dirbančius Žmones. 

Giliai įkvėpusi šviežią ryto orą, pilną daugybės augalų 
aromato, ji pajuto, kad galvos skausmo nebeliko nė kvapo. 

— Nikol! — išgirdo kažkieno balsą. Nikol nusišypsojo 
ir pamojavo stovėjusiai po langu Dženi. 

— Nusileisk, eime pusryčiauti! 

Nikol staiga suvokė esanti labai alkana. Ji nulipo laip- 
tais, kiek užtrukusi žiūrinėdama vieną iš ant sienos kabė- 
jusių paveikslų. Apačioje laiptai baigėsi trumpa perėja po 
dviguba raižyta medžio arka. Nikol vėl sustojo nežinodama, 
kur toliau eiti, ir čia pasirodė Dženi. 

— Kaip miegojai? Kur tave surado Klėjus? Kodėl tu 
pabėgai? Jis, Žinoma, nesiteikė pasakoti, ką prikalbėjęs, bet 
aš ir pati galiu įsivaizduoti. Tu kažkaip suliesėjusi. Kada 
paskutinį kartą valgei? 

Nikol susijuokė ir pakėlė ranką, tarsi gindamasi nuo 
klausimų krušos. 

— Aš mirštu iš bado. Ir pasistengsiu atsakyti, kai paros 
dysi man vietą, kur galima pavalgyti. 

— Žinoma, žinoma. Tuojau. 

Nikol ėjo paskui Dženi prie sodo vartelių, už kurių 
buvo marmuro plytomis išklota stačiakampė aikštelė: Iš jos 

trimis kryptimis kilo laiptai. Dešinieji, kaip paaiškino Dženi, 
vedė į kontorą ir prie arklidžių, centriniai — į sodo gilumą. 
Dženi pasuko prie kairiųjų, vedančių į virtuvę. 

Virėja buvo vardu Megi, apkūni vidutinio amžiaus 
moteris ugniniais garbanotais plaukais ir žydromis akimis. 
Dženi pasakė, kad ji dirbanti samdos pagrindais ir, kaip 
daugelis Kleitono darbininkų, pasibaigus sutarties terminui, 
nusprendusi likti pas jį. 

— Na, kaip jūsų koja? — paklausė Megi, ir jos žydrose 
akyse suspindo valiūkiškos ugnelės. — Nors, ko aš čia klau- 
sinėju, matyt, geriau nebūna — juk šitoks gydytojas. 

Nikol nustebusi įsistebeilijo į Megi ir paklausė, ką toji 
turinti galvoje. 

— Liaukis, Megi, — įspėjamai šūktelėjo Dženi, ir Ni- 
kol, kurią pasodino prie stalo, pajuto, jog moterys turi kažin 
kokią bendrą paslaptį. 

Megi padėjo priešais merginą lėkštę. Ten buvo ir kiau- 
šinių, ir kumpio, ir saldžių pyragėlių, ir keptų obuolių. Ni- 
kol nesuvalgė nė pusės ir atsiprašė, kad tiek daug valgių 
pagaminta veltui. Megi nusijuokė ir pasakė, kad kai prie stalo 
kasdien sėda šešiasdešimt Žmonių, niekas nedingsta. 

Po pusryčių Dženi nusivedė Nikol aprodyti ūkį. Šalia 
virtuvės buvo pieninė, čia buvo mušamas sviestas bei spau- 
džiami sūriai. Žemame mediniame pastate dirbo trys audė- 
jos. Ant upės kranto — skalbykla su didžiuliais katilais ir 
skysto muilo statinaitėmis. Pastatų anstatuose gyveno dar- 
bininkai: vergai iš Haičio ir laisvai samdomieji. Dženi pri- 
vertė Nikol pažvelgti net į rūkyklą ir alaus daryklą. Prie vir- 
tuvės šliejosi daržas, kur vyriškis ir trejetas vaikų ravėjo 
daržoves. Visur Dženi ją pristatinėjo kaip misis Armstrong. 
Nikol bandė protestuoti, bet Dženi darė savaip ir priedo 
visąlaik bambėjo sau po nosimi, kad Klėjus vis dėlto esąs ne 
kvailesnis negu kiti vyrai, ir ji siejanti su juo dideles viltis. 

Perėję sodą, jos atsidūrė prie kontoros — plačiašakių 
klevų apsupto didelio plytų pastato. Dženi nepasiūlė įeiti į 


vidų, bet gudriai šypsojosi stebėdama, kaip Nikol bando 
pažvelgti per langą. Netoli nuo kontoros, kedrų paunksmėje, 
buvo išsidėstę darbininkams skirtos patalpos, ledainė, 
sandėliai, ūkvedžio namelis, dirbtuvės, arklidės ir ratinė. 

Pagaliau jos pakilo ant neaukštos kalvos, už kurios 
prasidėjo laukai, ir Nikol; ranka prisidengusi nuo saulės akis, 
dar kartą apžvelgė apylinkes ir patenkinta konstatavo: 

— Taip, tai tikras kaimas. 

Dženi išdidžiai šypsojosi, tarsi visa tai priklausytų jai. 

— Mes čia beveik viską turime savo, kitką atplukdo 
vandeniu. — Ji ranka parodė į už laukų tekančią upę. — Šiau- 
rėje yra miestų, kaip ir Anglijoje, bet čia kiekvienas planta- 
torius turi pats viskuo apsirūpinti. Tu dar nematei — ten 
karvidės ir avidės, paukštynai ir karvelidės, be to, geroka 
pusė darbininkų — laukuose. 

Laukuose įžiūrėjo apie penkiasdešimt žmonių, tarp 
kurių keletą raitų. 

— O šit ir Klėjus! — Dženi parodė vyriškį plačiabryle 
skrybėle, jojantį stambiu juodu arkliu. — Šiandien jis pašo- 
ko iš miego labai anksti. — Ji kreivomis žvilgtelėjo į Nikol, 
matyt, duodama suprasti, kad norėtų sužinoti, kas gi vyko 
prieš tai kai jis "pašoko". Bet Nikol niekuo negalėjo jai padė- 
ti, jau vien todėl, kad pati žinojo ne ką daugiau. 

— O koks tavo darbas? 

Megi teritorija, o mano rūpestis — balinimo katilai, verpalai 
ir audiniai. Mes gaminame ir pabalnes, ir marlę sūriams 
spausti, ir drobę, ir darbininkų drabužius, ir antklodes... 

Nikol pasisuko į kitą pusę, norėdama pažvelgti į namą. 
Paprastas, klasiškų proporcijų, dviaukštis, su čerpių stogu ir 
keliais palėpių langais, jis nebuvo didelis — viso labo apie 
šešiasdešimties pėdų ilgio, bet plytų mūrinys ir langų bei 
durų frontonai darė jį užbaigtą ir dailų. Griežtas linijas 
pažeidė tik nedidelis stačiakampis prieangis. 

— Ar norėtumei dar ką nors apžiūrėti? — paklausė 

Dženi. 

— Norėčiau apžiūrėti namą. Aš dar beveik nieko jame 
nemačiau. Jis visas toks gražus, kaip miegamasis"? 

— Visus baldus namuose parinko ir užsakė Kleitono 
motina. Žinoma, dar prieš karą. — Dženi ao gy- 
vatvorės namo link. — Tik noriu tave įspėti: pas oju metu 
Klėjus apleido namus. Visas jo ūkis pukiai tvarkomas, bet 
jis sakosi neturįs laiko rūpintis namais. Klėjus iš tų vyriš- 
kių, kuriems vis tas pat ką valgyti ir kur miegoti. Jis su malo- 
numu nakvotų kur nors po medžiu, kad nereikėtų gaišti lai- 
ko važinėjimui ten ir atgal. 

Namuose Dženi paliko Nikol vieną ir nuėjo tvarkyti 
savų reikalų, dėl ko Nikol iš dalies apsidžiaugė, — ji norėjo 
pati, netrukdoma ištyrinėti Klėjaus namus. 

Apatinį aukštą sudarė dviem koridoriais sujungti ke- 
turi dideli kambariai. Iš centrinės salės, kuri buvo ir prieš- 
kambaris, į viršų vedė platūs, kilimu iškloti laiptai. Siauras 
koridorius tarp valgomojo ir mažosios svetainės baigėsi duri- 
mis, per kurias buvo galima nueiti į atskirai pastatytą virtu- 
vę. Svetainė ir kabineto langai žvelgė į sodą, bibliotekos ir 
valgyklos — į šiaurę. Greitomis apžiūrėjus: kambarius, Ni4 
kol pagalvojo, kad kas-bebūtų rūpinęsis jų apstatymu, tat 
buvo puikaus skonio žmogus. Interjerai griežti, subtilūs, baBš 
si: rodė didelį gamintojų meistriškumą. Biblioteka — tikras 
vyno :kambario pavyzdys: knygų lentynos iš tamsaus riešut- 
medžio, pristatytos knygų odiniais viršeliais, gigantiškas 
rašomasis stalas, du dideli, šviesia oda aptraukti krėslai prie- 
šais židinį. 

Valgomajame vyravo kinų stilius: sienos, ištapytos 
gėlėmis ir paukščiais, keistų formų raudonmedžio baldai. 

Kabineto apstatymas itin elegantiškas. Ryški šviesa per 
žvelgiančius į pietus langus krito ant rožinio naktinių užuo- 
laidų aksomo ir tokių pat trijų kėdžių apmušalų, ant rožinės 
su žaliais dryžiais kušetės, stačiu kampu nukreiptos į mar- 
murinį židinį. Kambario sienos apklijuotos blyškiais rožiniais 

apmušalais su tamsesniu apvadu viršuje. Kampe stovėjo ne- 
didelis raudonmedžio stalas. 

Bet labiausiai Niko! sužavėjo maža auksu puošta bal- 
ta svetainė: Baltai dažytos sienos ir tankaus balto šilko su 
rožių Aeojs portjeros derėjo prie kušetės ir trijų kėdžių 
paauksučt6mis kojomis baltų su aukso dryžiais apmušalų. 
Prie lango stovėjo spinetas su natų stovu. Virš instrumento 
kabojo veidrodis ovaliu bronzos rėmu su dviem bra iš šonų. 

Bet kaip visa tai buvo nešvaru ir dulkėta! Žavūs kam- 
bariai atrodė negyvenami, tarsi ilgus metus niekas į juos 
nebuvo įėjęs. Medžio paviršiai blankiai švietė po storu dul- 
kių sluoksniu, tiršti dūlkių kamuoliai, itin siaubingi ryškioje 
saulės šviesoje, pakildavo vos prisilietus prie užuolaidų ar 
baldų apmušalų. Nikol apėmė gėdos ir gailesčio jausmas dėl 
tų nepelnytai nuskriaustų gražių daiktų. 

Iš pradžių ji rengėsi apžiūrėti ir kitas patalpas, bet 
vėliau suprato, kad daugiau nebegalės ištverti šito nuopolio 
ir apleistumo vaizdo. Žvilgtelėjusi į savąją muslino suknelę, 
Nikol nuskubėjo į virtuvę. Gal Megi turėsianti atliekamą 
prijuostę, o skalbykloje, be abejo, rasianti ir viską, ko reikia 
tėarkai padaryti. Pakeliui į valgyklą ji prisiminė Dženi 
žodžius apie tai, kad Klėjus neteikia ypatingo dėmesio mais: 
Eli. DIEMUSIS ji atsitiktinai 2 vieną dai si 


rankenai sukti. 


Vakare Nikol persirengė pietums. Ji apsivilko safyro 
spalvos šilkinę suknelę ilgomis siauromis rankovėmis ir gi- 
lia iškirpte. Gal net per gilia, pagalvojo ji, žvelgdama į 
veidrodį. Nesėkmingai bandė patempti liemenį į viršų, ko! 
pagaliau suvokė besielgianti kaip mokinukė. Ir apskritai 
misteriui Armstrongui jau laikas išvysti ją ne kaip miško 
pamestinukę. 

Pasigirdo beldimas į duris, ir vyriškas balsas — Klė- 

jaus balsas — tarė: 

— Gal galėtumėte nusileisti į biblioteką. Mums reikia 
pasikalbėti. — Tuoj po to ji išgirdo tolstančių žingsnių garsą. 

Nikol staiga susijaudino: juk tai būsiąs jų pirmas tikras 
susitikimas. Aukštai iškėlusi galvą, ištiesinusi pečius ir kar- 
todama ne kartą girdėtus motinos žodžius, kad moteris turi 
laikytis tiesiai, tvirtai žvelgti pavojui į akis, kad moteriai 
reikia būti narsiai ne mažiau, negu vyriškiui, Nikol nulipo į 
pirmąjį aukštą. 

Bibliotekos durys buvo praviros, kambarį apšvietė 
besileidžiančios saulės spinduliai. Kleitonas su atversta 
knyga rankoje stovėjo prie stalo. 

— Labas vakaras, sere, — ramiai pasisveikino Nikol. 

Jis gana ilgai atidžiai žvelgė į ją, po to padėjo knygą į 
šalį. 

— Prašom sėsti. Pagalvojau, kad mudviem reikia aptar- 
ti padėtį. Ar galėčiau pasiūlyti ką nors išgerti prieš vaka- 
rienę? Galbūt chereso? 

— Ne, dėkoju. Spiritiniai gėrimai mane blogai veikia. 

Nikol grakščiai atsisėdo į gilų odinį krėslą. Jai tariant 
tuos žodžius, Klėjaus antakis kažkodėl pakilo į viršų. Dienos 
šviesoje ji gerai matė jo veidą — nelinksmą, net rūškaną; 
pernelyg kietai suspaustomis lūpomis. Vertikali raukšlė :2Ep 
antakių rudoms akims teikė niūrią išraišką. 

Klėjus įsipylė chereso. 

— Jūs kalbate beveik be akcento. 

— Dėkoju. Prisipažinsiu, turiu visą laiką save stebėti, 
aš ligi šiol per dažnai mąstau prancūziškai ir tik verčiu į ang- 
lų kalbą. 

— O kartais pamirštate tai daryti? 

Ji krūptelėjo. 

— Taip, kai labai pavargstu arba... pykstu, pereinu prie 
gimtosios kalbos. 

Jis atsisėdo prie stalo, atsivertė odos aplanką ir išėmė 


susi 
“* kius popierius. 


padės 


63 


— Manau, turėtume kartu viską išsiaiškinti. Tik pasi- 
kalbėjęs su Dženi, aš nusiunčiau Žmogų pas teisėją — jis yra 
senas mūsų šeimos draugas, — paprašyti patarimo. 

Nikol linktelėjo. Taigi, jis nelaukė, kol grįšiąs į namus, 
tuoj pat ėmė rūpintis skyrybomis. 

— Šiandien iš teisėjo atėjo atsakymas. Bet iš pradžių 
aš norėčiau pateikti jums keletą klausimų. Kiek žmonių da- 
lyvavo ceremonijoje? 

— Kapitonas — jis vadovavo ceremonijai, pirmasis 
padėjėjas, kuris pavadavo jus, ir laivo gydytojas — liudytojas. 

— O antrasis liudytojas? Dokumente du liudytojų 
parašai. Lk 

— Mes kajutėje buvome tik keturiese. 

Klėjus patenkintas linktelėjo galva: be abejo, parašas 
buvo padirbtas arba įrašytas vėliau. Dar vienas įstatymo 
pažeidimas. Jis tęsė: 

— O kai tas Žmogus, Frenkas, jums grasino, ar gydy- 
tojas dalyvavo? 

Nikol klausė savęs, iš kur jis sužinojo padėjėjo vardą 
ir kad kaip tik anas jai grasino. 

— Taip, jis viską matė. Visa tai vyko kapitono kajutėje 
ir truko vos kelias minutes. 
ą+  Klėjus pakilo ir persėdo į krėslą priešais Nikol. Jis vis 
dar vilkėjo darbo drabužiais. Ištiesęs ilgas kojas aukštais 
batais, tingiai sukiojo rankoje taurę, apžiūrinėdamas prieš 
šviesą gėrimą. 

— Biojojau, kad atsakymas bus kaip tik toks. — Jo akys 
susitiko su Nikol akimis, nuslydo apnuogintu kaklu ir susto- 
jo ties gilia iškirpte. Nikol valios pastangomis įveikė norą 
prisidengti krūtinę ranka. 

— Teisėjas man atsiuntė rinkinį anglų vedybų įstatymų, 
kurie turbūt ligi šiol galioja ir pas mus. Čia išvardytos skyry- 
bų priežastys, pavyzdžiui, jis pažvelgė į knygą, — psichinė 
liga, negalėjimas gimdyti vaikų. Manau, kad nei pirm-““ 
nei antrasis punktas jums netinka? < Klė- 

Nikol šyptelėjo. 

— Manau, kad taip: 

— Tada lieka viena — įrodyti, kad jus privertė tekė- 
ti. — Jis neleido Nikol savęs pertraukti. — Taigi įrodyti. Mes 
turime pateikti liudijimą, kad prieš jus panaudojo jėgą. 

— Argi mano žodžio nepakanka? Ar jūsų? Argi vien 
jau tai, kad nesu Bianka Meilson, nieko nereiškia? 

— Jeigu dokumente būtų Biankos vardas, reikštų. Bet 
ten įrašytas jūsų vardas. 

Nikol prisiminė, kaip pasidavė kilusiam norui nepa- 
klusti kapitonui. 

— O gydytojas? Jis buvo man geras. Argi jis negali 
būti liudytojas? 

— Aš taip pat daug iš jo tikiuosi. Bet jis dabar plaukia 
į Angliją fregata, ta pačia, kuri buvo pakraunama, kai at- 
plaukė jūsiškis paketbotas. Aš išsiunčiau Žmogų jį pargaben- 
ti. Bet kol jis grįš, praeis keletas mėnesių. O be liudytojo 
negalima pradėti proceso. Aš tai gerai Žinau. — Jis baigė 
gerti cheresą ir pastatė taurę ant stalo, laukdamas Nikol at- 
sakymo. 

Nuleidusi galvą, ji atidžiai žiūrinėjo savo pirštus. 

— Vadinasi, kol jis sugrįš, esate šių vedybų susaistytas. 

— Mes esame susaistyti. Dženi man papasakojo, kad 
norėjote tapti madingos parduotuvės bendrasavininke, ir kad 
dirbote naktimis, norėdama susitaupyti pinigų. Žinau, kad 
mano atsiprašinėjimai jums ne kažin kiek tepadės, bet vis 
dėlto — atleiskite man. 

Nikol atsistojo, padėjo ranką ant kėdės atlošo. 

— Žinoma, aš priimu jūsų atsiprašymą, bet norėčiau 
paprašyti vienos paslaugos. — Kleitono žvilgsnis staiga 
įsitempė. 

— Visko, ko tik norite. 

— Kadangi man teks užtrukti Amerikoje, norėčiau 
susirasti darbą. Aš čia nieko nepažįstu. Galbūt jūs man 
padėsite? Esu išsilavinusi. kalbu keturiomis kalbomis. 

Manau, būčiau nebloga guvernantė. | 

Klėjus staigiai pakilo ir nuėjo į priešingą kambario 
kampą. 

— Apie tai negali būti nė kalbos. Pagal įstatymą jūs — 
misis Kleiton Armstrong, mano žmona, ir aš neleisiu, kad su 
jumis elgtųsi kaip su samdoma tarnaite. Ne, kol sugrįš gydy- 
tojas, jūs pasiliksite čia. O po to mes pakalbėsime apie jūsų 
ateitį. 

Nikol nustebusi pakėlė antakius. 

— Jūs rengiatės spręsti mano likimą? 

— O kodėl ne? Jeigu jau taip atsitiko, aš atsakau už 
jus. — Jis staiga pralinksmėjo. 

Nikol kilstelėjo smakrą. 

— Tai atsitiko ne mano valia ir ne dėl mano kaltės. Aš 
noriu susirasti darbą. Man teks apmokėti daugybę sąskaitų. 

— Sąskaitų? Ar jums čia ko nors trūksta? Aš galiu iš- 
rašyti iš Bostono. — Pamatęs, kad ji, nuleidusi akis, vedžioja 
pirštą mėlynu sijono šilku, jis paėmė nuo stalo popierių. Tai 
buvo jos laiškas. — Manyčiau, turite omenyje drabužius. Dar 
kartą atleiskite, kad drįsau apkaltinti jus vagyste. — Jo akyse 
blykstelėjo linksmi Žiburiukai. — Priimkite tuos daiktus kartu 
su manaisiais atsiprašymais. Kaip dovaną. 

— Bet aš negaliu. Jie labai brangūs. 

— O jūsų laikas, o visi tie nepatogumai ir išbandymai 
argi nieko nekainuoja? Aš išplėšiau jus iš namų, išvežiau į 
svetimą šalį, įžeidžiau. Tada buvau pakvaišęs iš pykčio. Kele- 
"tas suknelių — niekinga kaina už kančias, kurias jums sutei- 
kiau. Be to, kuriems galams man tie skudurai? O jūs su jais 
tiesiog nuostabi. 

Akinamai nusišypsojusi, blykstelėjusi akimis, ji pritūpė 
priešais Klėjų giliu reveransu. - 

— Merci beaucoup, M'sieur. 

Jis ištiesė jai šiltą, tvirtą ranką ir padėjo pakilti. 

— Matau, koja sugijo. 

Nikol sutrikusi pažvelgė į jį. Žaizda buvo.eakstai' ant 

šlaunies, ir ji negalėjo suprasti, kaip jis sužinojo apie ją. 

— Ar aš pereitą naktį nedariau ko nors neįprasta? 

— Jūs neprisimenate? 

— Prisimenu tik šunis ir kaip jūs įsodinote mane į bal- 
ną. Toliau — skylė. 

Jis tylomis žvelgė i ją, ir taip ilgai neatplėšė žvilgsnio 
nuo jos lūpų, kad Nikol visa išraudo. 

— Jūs buvote žavi, — pagaliau ištarė Klėjus. — O da- 
bar — nežinau kaip jūs, o aš velniškai alkanas. — Buvo vi- 
siškai aišku, kad jis neketina paleisti jos rankos. — Aš taip 
seniai nesėdėjau prie stalo su gražia moterimi. 


5 skyrius 


Megi pasistengė kaip dera — didelis ovalus stalas buvo 
nuklotas įvairiausiais patiekalais: vėžių sriuba, keptais ba- 
landžiais su ryžiais, krabais su prieskoniais, virta lašiša, sid- 
ru ir prancūziškais vynais. Ši gausa nustebino Nikol, bet Klė- 
jui čia, matyt, nebuvo nieko nuostabaus. 

Vos jiedu atsisėdo prie stalo, kai sode pasigirdo susi- 
jaudinę vaikų balsai. 

— Dėde Klėjau! Dėde Klėjau! 

Klėjus metė servetėlę ant stalo ir dviem šuoliais atsidū- 
rė prie durų. Nustėrusi Nikol pamatė, kaip pasikeitė niūrus 
Klėjaus veidas, kai jis išgirdo tuos balsus. Jis nesišypsojo — 
Nikol dar nė karto nebuvo mačiusi jo besišypsančio, bet jo 
veidas nušvito džiaugsmu. Jis pritūpė ir ištiesė rankas dviem 
vaikučiams, kurie įsibėgėję įkrito į jo glėbį ir pakibo jam ant 
kaklo. 

Šypsodamasi Nikol priėjo ir atsistojo už Kleitono nuga- 
ros. Jis pakilo, laikydamas vaikus ant rankų. 

— Kaip judu elgėtės? Ar gerai praleidote laiką? 

— O taip, dėde Klėjau, — atsakė mergytė, su karšta 
meile žvelgdama į ji. — Mis Elen leido man pasijodinėti jos 

arkliu. O kada aš turėsiu savo arklį? 

— Kai tavo kojos sieks balnakilpes. — Jis atsisuko į 
berniuką. — O tu, Aleksai? Tu taip pat jodinėjai? 

Aleksas nutaisė niekinamą grimasą, leisdamas supras- 
ti, kad arklys — tik šiaip sau, niekis. 

— Rodžeris mokė mane šaudyti iš lanko. 

— Taip? Neužilgo turėsi savo. Mendi, ar nori lanko su 
strėlėmis? 

Mendi neatsakė. Ji plačiai atvertomis akimis apžiūri- 
nėjo Nikol ir taip garsiai sušnabždėjo, kad tikriausiai buvo 
girdėti ir arklidėje: 

— Kas čia? 

Klėjus pasisuko, ir Nikol galėjo kaip reikiant apžiūrėti 
vaikus. Jie, matyt, buvo dvynukai — su auksinėmis garbano- 
mis ir žydromis akimis. Nikol nusprendė, kad jiems ne dau- 
giau kaip septyneri metai. 

— Tai mis Nikol, — atsakė Klėjus. 

— Graži, — padarė išvadą Megi, o Aleksas rimtai link- 
telėjo galvą, sutikdamas su ja. 

Nikol šypsodamasi kilstelėjo sijoną ir padarė reve- 
ransą. 

— Dėkoju, M'sieur, Mademoiselle. 

Klėjus nuleido vaikus ant grindų. Aleksas priėjo prie 
Nikol. 

— Aleksandras Kleitonas Armstrongas, — iškilmin- 
gai pareiškė jis, užsikišęs kairę ranką už nugaros, ir nusilen- 
kė. — Bet aš negaliu paduoti jums rankos, nes tai būtų... 
Kaip tai vadinama? 

— Mandagumo taisyklių pažeidimas, — pasufleravo 
Klėjus. 

— Taip, mandagumo taisyklių pažeidimas, — tęsė 
Aleksas. — Džentelmenas turi laukti, kol dama pati paduos 
7am ranką. 

— Man bus garbė, — pasakė Nikol, tiesdama ranką 
Aleksui. Mendi nekantriai trypčiojo nuo kojos ant kojos, 

laukdama savo eilės. 

— Amanda Elizabet Armstrong, — pranešė ji ir 
tūptelėjo. 

— O, matau, apsiėjote be manęs. Galėtumėte ir pa- 
laukti. Ž 

“ Visi keturi atsisuko į balsą. Dūryse pasirodė kokių 
keturiasdešimties metų, tvirto sudėjimo, linksmų juodų akių 
aukšta šatenė. 

— Klėjau, aš nežinojau, kad turi svečių. Elen Beiks, — 
prisistatė ji. — Mes — mano vyras ir trejetas sūnų — 
Kleitono kaimynai. Mūsų namai yra už penketo mylių upės 
žemupyje. Dvynukai svečiavosi pas mus. 

— Nikol! Kurtelen... — Nikol sutriko ir pažvelgė į 
Klėjų. 

— Armstrong, — pridūrė jis. — Nikol — mano žmona. 

Elen akimirką sustingo, paskui ėmė pakiliai tarškėti: 

— Žmona! Labai džiaugiuosi dėl jūsų. Jūs iš tiesų 
negalėjote susirasti geresnio vyro, žinoma, išskyrus manąjį 
Horacijų. — Ji nusisuko nuo Nikol ir užsipuolė Klėjų. — 
Kodėl tu mums nieko nesakei? Visa apygarda to tik ir te- 
laukė, o šie namai — ypač. Nuo tada, kai žuvo Džeimsas ir 
Bes, jie liko tušti. 

Klėjaus veidas nepasikeitė, bet Nikol pajuto, kaip jis 
įsitempė ir susitraukė viduje. 

Tolumoje pasigirdo rago garsas. 

— Tai Horacijus, — pasakė Elen, vėl atsisukdama į 
Nikol. — Mums reikėtų pasikalbėti vienoms, brangioji. Aš 
turiu jums kai ką pranešti apie jūsų vyrą. Klėjaus blogųjų 
savybių sąrašas netrumpas, o nemaloniausia tai, kad jis tapo 
pačiu tikriausiu lokiu. Bet aš esu tikra, dabar viskas pasi- 
keis. — Ji nukreipė žvilgsnį į koridoriaus galą. — Bes būtų 
malonu matyti, kad namai vėl atgyja. 

Kai Elen atsisveikino su vaikais, vėl nuaidėjo ragas. Ji 
kaip kulka išlėkė iš namų ir naskubėjo į prieplauką, kur jos 
laukė vyras. Jai išnykus, svetainėje pasidarė kažkaip perne- 

lyg ramu. Nikol pažvelgė į trejetą, liūdnai žvelgiantį draugų 
pavymui, ir nusijuokė. 

— Eikime, — pasakė ji ir paėmė dvynukus už ran- 
kų. — Nors aš nesu Elen, bet vis dėlto sugebėsiu jus kuo 
nors pradžiuginti. Ar kuris nors iš jūsų žino, kas yra ledai? 

Vaikai, nedrąsiai žvilgčiodami į ją, atsisėdo prie stalo. 
Nikol nuėjo į ledainę ir grįžo su aprasojusia porceliano sta- 
tinaite. Prariję pirmąjį 1 ledų, dvynukai susižavėję 
žiūrėjo į Nikol. 

— Atrodo, jūs juos nugalėjote, — pastebėjo Klėjus, 
stebėdamas, kaip dvynukai su užsidegimu mėgaujasi naujuoju 
skanėstu. 

Po kelių valandų, kai vaikai nuėjo gulti, Nikol prisi- 
minė, kad ir Klėjus, ir ji taip ir liko nepietavę. Nulipusi laip- 
tais, ji sutiko Klėjų su padėklu rankose. 

— Nusprendžiau, kad vis dėlto būtų neblogai ką nors 
užkąsti. Ar nenorėtumėte prisijungti? 

Jie įsitaisė bibliotekoje. Nikol iš visos širdies džiaugėsi 
šia netikėta vakariene, nors valgis jai pasirodė kiek keisto: 
kas. Klėjus paruošė sumuštinius su rūkytomis austrėmis, 
paskanintus karštomis garstyčiomis. . 

— Kastai? — paklausė Nikol, kramtydama sumuštinį. 

— Spėju, kad klausiate apie dvynukus? — Jis sėdėjo 
odiniame krėsle, laisvai ištiesęs kojas. — Tai mano brolio 
vaikai. 

— Ar apie juos kalbėjo misis Beiks — “Džeimsas ir 
Bes"? 

— Taip. — Atsakymas nuskambėjo netikėtai griežtai. 

— Papasakokite man apie juos. 

— Jiems septyneri metai. Jūs žinote jų vardus ir... 

— Ne, aš turėjau galvoje jūsų brolį ir jo žmoną. Prisi- 
menu, Bianka yra minėjusi, kad jie žuvo, kai jūs buvote Ang- 
lijoje. 

„Jis vienu mauku išgėrėspusę puodelio alaus, ir Nikol 
pajuto, kad jame vyksta vidinė kova. Kai prabilo, balsas 

skambėjo dusliai ir su įtampa. 

— Valtis apvirto, ir jie nuskendo. Abu. 

Nikol gerai žinojo, ką reiškia prarasti šeimą. 

— Aš suprantu, — tyliai tarė ji. 

Kleitonas pakilo taip staigiai, jog krėslas vos neapvirto. 

— Ne, nesuprantate. Niekas negali to suprasti. — Su 
šiais žodžiais jis skubiai išėjo iš kambario. 

Nikol buvo nustebinta tokio jausmų protrūkio ir 
prisiminė, kaip Bianka kaltinusi Klėjų bejausmiškumu, nes 
tuojau po giminaičių žuvimo jis jai pasipiršęs. Nikol dabar 
buvo liudytoja, kaip jis pasikeitė, vos tik juos paminėjus. Ji 
ėmė rinkti indus, bet staiga sustojo. Tik dabar suvokė, kaip 
pavargo per šią ilgą dieną. Pakilusi į savo kambarį, greitai 
nusirengė ir, šmurkštelėjusi į lovą, beveik tuoj pat užmigo. 

Kitą rytą Nikol vėl apžvelgė žavų, ryškios saulės nu- 
tviekstą kambarį ir nusišypsojo. Galbūt anksčiau čia gyveno 
Bes? Ji priėjo prie spintos pasirinkti suknelės ir staiga prisi- 
minė, kad iš tiesų šis kambarys Biankos. Nikol paniuro, bet 
pasistengė nuvyti šią mintį. 

Už durų pasigirdo triukšmas. Nikol apsidžiaugė — tai 
tikriausiai dvyniai. Vakar jai nepakako laiko ištyrinėti vir- 
šutinį aukštą. Šios durys veda į koridorių, o šios turbūt į vaikų 
kambarį. Šypsodamasi ji nepasibeldusi atidarė duris ir akis į 
akį susidūrė su pusiau apsirengusiu Klėjumi. 

— Labas rytas, — pasakė jis, visiškai ignoruodamas 
tai, kad ji sutrikusi. 

— Dėl Dievo, atleiskite... aš nežinojau... Aš maniau, 
dvynukai... 

Jis ištiesė ranką paimti marškinius. 

— Gal norite kavos? — Jis linktelėjo į ant mažo sta- 
liuko garuojančio kavinuko pusę. — Pasiūlyčiau jums arba- 
tos, bet mes, amerikiečiai, ne taip mėgstame šį gėrimą, kaip 
mums galbūt derėtų. 

Ne visiškai suvokdamą ką daranti, Nikol pasuko prie 
staliuko. Kambario sienos buvo apkaltos ąžuolo plokštėmis, 

didelę jo dalį užėmė didžiulė lova. Visur, slėpdami baldus, 
voliojosi ir kabojo drabužiai. Greta kavinuko stovėjo du 
puodeliai, vadinasi, Megi neabejojo, jog jie gers kavą drauge. 
Įpylusi kavos, Nikol ištiesė puodelį Klėjui. Jis sėdėjo ant 
lovos krašto prasegtais marškiniais ir avėsi aulinį batą. Ji 
nejučia sulaikė žvilgsnį ant raumeningos, įdegusios krūtinės. 

— Ačiū, — pasakė jis, imdamas puodelį. — Vis dar 
bijotės manęs? 

— Visai nebijau. — Jos balse suskambo tarsi koks pa- 
sipiktinimas. — Aš niekada nūsų nebijojau. 

— Pamaniau, jog kartais elgiuosi taip, kad manęs iš 
tiesų galima išsigąsti. Man patinka, kaip sutvarkyti jūsų plau- 
kai. O kuo jūs apsivilkusi? Labai gražu. 

— Tai naktiniai marškiniai. Sielos gilumoje ji pasi- 
džiaugė, kad nespėjo užsimesti peniuaro. Mezginių marš- 
kiniai be rankovių, minkštomis klostėmis krintantys nuo 
paaukštinto liemens, buvo beveik perregimi. 

— Atrodo, šiandien aš pramigau. Štai. — Jis ištiesė 
jai puodelį ir pieno indelį. Šypsodamasi ji paėmė juos, bet 
nepajudėjo iš vietos, kol jis avėsi antrąjį batą. 

— Iš kur šis randas? 

Jis buvo nepraveriąs burną, bet susilaikė. Jo akys su- 
blizgo, paprastai griežtos burnos linijos suminkštėjo. 

— Kardo smūgis kare dėl nepriklausomybės, — tarė. 

— Atrodo, teikėtės pasijuokti iš manęs. 

Klėjus palinko prie jos. 

— Niekada gyvenime neleisčiau sau juoktis iš gražios 
moters, kuri apsivilkusi marškiniais stovi šalia mano lo- 
vos. — Jis švelniai pirštu palietė viršutinę lūpą. — O dabar 
padėkite puodelį ir išeikite. 

Ji šypsodamasi pakluso, bet palietusi durų rankeną, 
sustojo. 

— Nikol! — Ji apmirė. — Turiu darbo dviem valan- 
doms. Paskui, devintą, aš pusryčiauju virtuvėje. 

Nikol linktelėjo ir išėjo. Atsidūrusi savo kambaryje, ji 

džiugiai išsekusi prisišliejo prie durų: jis pašaukė ją vardu, 
jis pasakė, kad ji graži. Šaipydamasi iš savo susijaudinimo, 
skubiai apsivilko paprastą kartūno suknelę ir nusileido į 
apačią. 

Visą rytą Nikol nesėkmingai ieškojo dvynukų. Iš pra- 
džių ji nusprendė, kad jie miega, bet jų lovytės buvo tuščios. 
Ėmė klausinėti visų iš eilės, bet žmonės tik gūžčiojo pečiais. 

Pusę aštuonių Nikol nuėjo į virtuvę, paruošė saldžią 
liesą tešlą ir pastatė ją į šoną, kad miltai gerai sugertų pie- 
ną. Po to ji dar visą valandą ieškojo vaikų ir, jau gerokai 
jaudindamasi, sugrįžo į virtuvę. Kol Megi valė ir pjaustė 
persikus, tokius prinokusius ir sultingus, kad minkštimas pats 
atsiskirdavo nuo kauliuko, Nikol į verdantį aliejų nardino 
tešlos krepšelius. Sulaisčiusi persikus migdolų likeriu, ji 
pridėjo jų į krepšelius, o iš viršaus apipylė plakta grietinėle 
ir medumi. 

Kai tik virtuvėje pasirodė Klėjus, Megi ir trys jos 
padėjėjos išnyko, tarsi mostelėjus stebuklų lazdele. Nikol 
pastatė priešais jį dubenį su pyragaičiais ir, kai tik jis prari- 
Jo pirmąjį kąsnį, uždavė klausimą, kurį šį rytą jau buvo 
uždavusi mažiausiai dvidešimt kartų. 

— Kur dvynukai? 

Jis ramiai kramtė toliau. Pastebėjusi, kad Klėjus ren- 
giasi gūžtelėti pečiais, Nikol neišlaikė. Rodydama į jį šakute, 
Ji pakeltu tonu pareiškė: 

— Kleitonai Armstrongai! Jeigu tik jūs drįsite pasaky- 
ti, kad nežinote, kur jie, aš... aš... 

Nustebęs pažvelgė į ją, ištiesė ranką ir atėmė šakutę. 

— Kas nutiko? Jie kur nors čia pat. Kai panorės, pareis. 
rėję? O jeigu jiems kas nors atsitiks? Niekas net nežino, kur 
jų ieškoti. 

— Aš Žinau beveik visas jų mėgstamas vietas. O kas 
čia? Tai jūs pagaminote? Labai skanu. 

— Taip, — nekantriai atsakė Nikol. — Ar norite pasa- 

kyti, kad vaikai nesimoko? 

Klėjus visą dėmesį sutelkė į dubenį ir net nesiteikė 
atsakyti. 

Kažką piktai bambėdama prancūzų kalba, Nikol 
ištraukė dubenį jam iš panosės ir, laikydama abiem ranko- 
mis, pakėlė jį virš katilo, į kurį buvo surenkamos virtuvės 
atliekos kiaulėms. . 

— Aš reikalauju jūsų dėmesio. Ir atsakymo. Aš pavar- 
gau, nes negaliu nieko išsiaiškinti. 

Vienu šuoliu Klėjus peršoko per stalą ir sugriebė ją iš 
už nugaros per liemenį. Jis taip stipriai suspaudė, kad ji ėmė 
dusti. Pasinaudodamas jos bejėgiškumu, ramiai paėmė 
dubenį ir pastatė ant stalo. 

— Negalima trukdyti vyrui, kai jis valgo, — pamoka- 
mai pastebėjo jis, mėgdžiodamas Nikol, bet jo ranka vis dar 
buvo ant jos liemens. Pajutęs, kad ji tuoj suglebs, kiek atleido 
rankas ir, kaip lėlę, pasuko veidu į save. 

— Nikol, aš nenorėjau jūsų įskaudinti. — Jis vis dar 
spaudė ją prie savęs, bet jau švelniai, kol jos kvėpavimas 
nurimo. Nikol nuleido galvą jam ant krūtinės, svajodama, 
kad tai truktų amžinai. 

Klėjus pasodino ją ant kėdės. 

— Jūs turbūt alkana. Paragaukite. — Jis pastatė prie- 
šais ją antrą dubenį su pyragaičiais ir grįžo prie savojo. Ni- 
kol atsiduso ir sugavo jo erzinamą žvilgsnį, tarsi būtų atspėjęs 
705 mintis. 

Po pusryčių Klėjus pasiūlė jai pasivaikščioti. Jis su- 
stojo prie darbininkų namelio. Po kedru sėdėjo senas senu- 
čiukas ir tingiai drožinėjo lazdelę. 

— Džonatanai, kur dvyniai? 

— Senajame kaštone prie ūkvedžio namų. 

Klėjus padėkojo ir nusisuko. 

— Tai jūsų Žmona? — nuskambėjo iš paskos duslus 
senas balsas. 

— Taip, — gana šaltai atsakė Kleitonas. 

Džonatanas nusišiepė bedante burna. 

— (O aš maniau, kad vesite blondinę, aukštesnę ir 
tuknesnę. | 

Klėjus paėmė Nikol už riešo ir, senio negarsaus juoko 
lydimas, nusitempė į šalį. 

Dvynukai iš tiesų slapstėsi didžiulio seno kaštono ša- 
kose. Nikol nusišypsojo jiems ir pasiūlė nusileisti. Bet vai- 
kai juokdamiesi užsilipo dar aukščiau. | 

Ji atsisuko į Klėjų. 

— O jeigu jūs jiems liepsite, jie nusileis? 

Jis gūžtelėjo pečiais. 

— Man jie nereikalingi. Man reikia dirbti. 

Metusi į jį nepritariamą žvilgsnį, ji vėl liepė jiems lip- 
ti iš medžio. Vaikai žvelgė į ją iš viršaus blizgančiomis aki- 
mis, kuriose švietė vylingas iššūkis. Nikol suprato, kad ne- 
laimėjusi dabar šio mažo mūšio, niekada neužsitarnausianti 
jų pagarbos. 

— Ką darytumėte mano vietoje? 

— Mano įsakymai jiems reiškia ne daugiau negu jū- 
sų, — pasakė jis, su suokalbininko išvaizda žvilgčiodamas į 
kikenančius dvynukus. — Aš lipčiau jų į medį. 

Dvyniai ėmė džiūgaudami šnabždėtis. Nikol nė aki- 
mirką neabejojo, kad jis ją erzina ir kad vaikai besąlygiškai 
jo klauso. Kilstelėjusi sijoną, ji vikriai nusimetė batelius. 

— Gal galėtumėte man padėti? 

— Mielai. — Jos akys sužibo, jis pasilenkė ir sukabino 
rankas. Ji žinojo, kadjis galėtų užkelti ją ligi apatinės šakos, 
bet jis tik kiek kilstelėjo, aiškiai ketindamas tuo apsiriboti. 
Tačiau šis klastingas trejetas nė nenumanė, kad Nikol puiki 
laipiotoja. Tėvų dvaro sode augo sena obelis, kurios kiekvie- 
ną šaką ji prisimena ligi šiol. Prisitraukusi ligi apatinės ša- 
kos, Nikol išsitiesė ir čia pastebėjo kitoje kamieno pusėje 
pritaisytas kopėčias. Pagrasinusi pirštu Klėjui, kuris plačiai 
išsižargliojęs ir įsisprendęs į šonus stovėjo apačioje, ji lengvai 
Ir gracingai ėmė kopti kopėčiomis, viena ranka prilaikydama 

padurkus ir apnuoginusi grakščias kojas. Pirmąjį ji pasigavo 
Aleksą ir perdavė jį į apačią Klėjui, dėkinga, jog tas bent jau 
čia neatsisakė jai padėti. Mendi užsilipo ant plonos šakos ir 
su gudria išraiška nusišypsojo Nikol. Nikol taip pat atsakė 
jai šypsena, atsistojo ant tos pačios šakos ir ėmė atsargiai 
slinkti prie mergaitės. Šaka sutraškėjo. Mendi sucypė. 

— Tu per sunki! — paskui ėmė juoktis. — Dėde Klė- 
jau, gaudyk mane! — ir drąsiai puolė žemyn tiesiai į jo išties- 
tas rankas. 

Nikol per vėlai suprato, kad jos svoris per didelis plo- 
nai šakai. Ji linko ir grėsmingai traškėjo. 

— Šokite! — pasigirdo valdingas balsas, ir nebegal- 
vodama ji paleido iš rankų šaką, kurios laikėsi. Kitą akimirką 
jau buvo Klėjaus glėbyje. 

— Tu išgelbėjai ją, dėde Klėjau! Tu išgelbėjai ją! — 
susižavėję klykė abu dvynukai, šokinėdami aplink juos. 

Nikol, išsigandusi labiau, negu ji norėtų parodyti, pa- 
kėlė akis į Klėjų. Jis šypsojosi. Nė karto ji dar nebuvo mačiusi 
tokios geros linksmos išraiškos jo veide. Nikol atsakė jam 
laiminga šypsena. 

— Pakartokime dar kartą! — sušuko Mendi ir:žengė 
prie medžio. 

— Ne! — ryžtingai pareiškė Klėjus. — Ji jus pagavo, 
ir dabar jūs priklausote jai. Turite jos klausyti, ir jeigu aš 
išgirsių bent žodį... — Jis prisimerkė, ir dvyniai atšoko nuo 
jo. | 

— Manau, galėtumėte mane paleisti, — tyliai tarė 
Nikol. 

Jo šypsena-nublanko, ir jis nustebęs žvilgtelėjo į ją. 

— Įdomu, ar jūs ir anksčiau visada patekdavote į vi- 
sokiausias nemalonias situacijas, ar tik susipažinusi su ma- 
nimi? 

Jos viršutinė lūpa kiek virptelėjo. 

— Žinoma, aš pati save pasigrobiau ir pati save 
ištekinau — ir tik todėl, kad suteikčiau jums malonumą. — 

Jos balsas buvo pilnas sarkazmo, bet Klėjus, atrodo, to nesu- 
prato. 

Pažvelgęs į jos apnuogintas virš kelių kojas ir pasikėlusį 
sijoną, taip prispaustą, kad ji negalėjo jo susitvarkyti, jis vėl 
nusišypsojo. 

— Nežinau net, kas man labiau patinka — šitai ar kai 
jūs stovite su marškiniais prieš šviesą. 

Supratusi, ką jis turi galvoje, Nikol užsiplieskė iš pa- 
sipiktinimo. Klėjus atsargiai pastatė ją ant žemės. 

— Kad ir kaip norėčiau pasilikti čia su jumis ir 
pažiūrėti, ką dar iškrėsite, bet laikas prie darbų. — Vis tebe- 
sišypsodamas, jis pasuko prie arklidės. 


Šią naktį Nikol nebegalėjo užmigti ir bandė įtikinti 
save, kad dėl to kaltas karštis. Užsimetusi ant naktinių marš- 
kinių ploną šilkinį chalatą, ji pirštų galais nusileido į sodą 
ir, tamsiu takeliu išilgai aukštos gyvatvorės nuėjusi prie 
baseino, nuleido pėdas į vėsų vandenį. Naktis buvo gyva, 
kupina varlių ir cikadų balsų, lapų virpėjimo, sausmedžių 
aromato. Nakties vėsos atgaivinta, Nikol kiek nurimo, bet 
sunkios mintys neatlyžo. Per visus revoliucinio teroro metus 
ir vienerius metus, praleistus su seneliu malūnininko namuo- 
se, ji niekada sau nemelavo. Visada žinojo, kad šitam siau- 
bui ateis galas. Ir jis atėjo. 

O'dabar jai grėsė nauja neganda, bet šį kartą ji stengėsi 
apgauti save. Ji — prancūzė, 0 prancūzės — praktiškos mo- 
terys. Ir vis dėlto ji elgėsi tarsi neprotingas vaikas. Reikia 
pagaliau prisipažinti pačiai sau: ji įsimylėjusi Kleitoną Arm- 
strongą. Nežinojo, kaip ir kada tai įvyko, galbūt tą pirmąjį 
vakarą, kai jis ją pabučiavo. Viena, ką ji tikrai žinojo, — kad 
visos jos mintys ir visi jausmai, net visas jos gyvenimas — 
neatskiriami nuo šio Žmogaus. Ji suvokė, kad sąmoningai 
stengėsi jį supykinti, idant jis dar kartą paliestų ją, jai norė- 
josi pasipuikuoti prieš jį, apsivilkus perregimais marški- 
niais, norėjosi matyti jo akyse susižavėjimą. Apglėbusi ranko- 

mis kelius ir pasidėjusi ant jų galvą, ji prisiminė visas tas 
scenas ir vėl pasijuto gatvės merga. Ir tuo pačiu metu tvirtai 
žinojo padarysianti viską, kad tik atsidurtų jo glėbyje. Bet 
ką jis galvoja apie ją? Ji ne Bianka, kaip jis pasakė aną naktį 
laive. Artimiausiu laiku jis pasistengs jos atsikratyti, ir gal- 
būt ji daugiau niekada jo nebepamatys. 

“Ji turi būti pasirengusi, kad viskas baigsis. Šios kelios 
dienos nuostabios, bet jos kada nors baigsis, turi baigtis. Ji 
mylėjo tėvus, ir jų neteko, po to visą meilę ji paskyrė sene- 
liui, ir vėl liko viena. Kaskart, kai kam nors atiduodavo savąją 
meilę, viskas sugriūdavo, širdis plyšdavo iš skausmo, ir ji 
norėjo mirti. Negalima leisti, kad taip atsitiktų vėl. Jai negali- 
ma mylėti Klėjų. Kaip ištvers jos širdis, kai ji išvys jį šalia 
moters, kurią jis myli? 

Pažvelgusi į viršų, į tamsius miegančio namo langus, 
Nikol pastebėjo raudoną tašką, negalėjusį būti niekuo kitu, 
kaip tik degančio cigaro galiuku. Jis žino, kad ji čia, apačioje, 
ir kad ji galvoja apie jį. Ji gali tiesiog dabar nueiti pas jį ir 
praleisti su juo naktį, bet jai reikia ne nakties, kokia saldi ji 
bebūtų. Nikol reikia meilės, reikia, kad jis tartų jos vardą su 
ta pačia išraiška, su kuria dabar taria Biankos vardą. 

Ji sugrįžo į namus. Viršutinėje laiptų aikštelėje nieko 
nebebuvo, bet cigaro dūmas dar tebetvyrojo ore. 


6 skyrius 


Pro atverstą knygą Nikol pažvelgė į grįžtantį iš darbo 
į namus Klėjų. Iškart pastebėjo, kad jo marškiniai perplėšti, 
batai ištepti moliu. Jam pažvelgus į jos pusę, 1bedė nosį į 
knygą, tarsi nepastebėdama. 

Ji sėdėjo po magnolija nuošaliame sodo kampelyje 
kartu su dvynukais. Po tos nemigo nakties Nikol labai daug 
laiko leisdavo su vaikais ir labai mažai — su Klėjumi. Kai 
Klėjus kviesdavo ją papusryčiauti su juo, ji sakydavo esanti 

pavargusi, o paskui vos besulaikydavo ašaras. Po kurio laiko 
jis nustojo ją kvietęs ir, kaip ir anksčiau, ėmė pusryčiauti 
virtuvėje Megi draugijoje. Kartais, jis negrįždavo į namus ir 
nakvodavo su darbininkais. Arba darbininkėmis, galvodavo 
Nikol. 

Dženi beveik visą laiką būdavo užimta dirbtuvėse. 
Rengėsi žiemai, darbo buvo labai daug, ir Nikol retai pavyk- 
davo pasimatyti su drauge, kuri, priešingai negu Megi, nieka- 
da neužduodavo nereikalingų klausimų. 

Įėjęs į namus, Klėjus ilgai sėdėjo prie lango, žvelg- 
damas į sodą. Jis nesuprato keisto Nikol elgesio priežasčių, 
nesuvokė, kodėl iš linksmos, malonios merginos ji staiga virto 
visiškai kitokia — nuolat pavargusi, susirūpinusi, užimta 
įvairiais reikalais. 

Priėjęs prie aukštos spintos, paėmė marškinius ir 
nežiūrėdamas numetė juos ant kėdės. Stalčiuje gulėjo krūvelė 
švarių, išlygintų ir tvarkingai sulankstytų marškinių. Klėjus 
apžvelgė kambarį. Pirmą kartą po brolio mirties matė jį švarų 
ir sutvarkytą. Nešvarūs drabužiai, anksčiau voliojęsi bet kur, 
dingo. 

Įkišęs rankas į švarių marškinių rankoves, Klėjus nuė- 
jo į Nikol kambarį. Jis taip pat švytėjo švara. Ant komodos 
stovėjo didžiulė gėlių puokštė, o ant staliuko prie lovos — 
trys raudonos rožės mažoje vazelėje. Ant rėmelių ištemptas 
nebaigtas siuvinėti audinys. Jis palietė pirštu ryškaus šilko 
siūlus. 

. Nikol nė mėnesio negyvena namuose, o kiek įvyko 
permainų. Vakar vakare Aleksas ir Mendi didžiuodamiesi 
pademonstravo jam, kaip moka be klaidų parašyti savo var- 
dus. Megi visada neblogai maitindavo, bet Nikol vadovauja- 
ma ėmė tiesiog stebuklus daryti, kasdien ant stalo būdavo 
patiekiamas koks nors naujas patiekalas. Klėjus visada manė, 
kad namai jo nedomina — tik ūkis, bet dabar staiga suvokė, 
kaip jam patinka švara ir tvarka, bičių vaško kvapas, gėlės 
kambariuosc Jam patiko matyti dvynius tvarkingus ir 

prižiūrėtus. Vienintelis dalykas, kurio jam trūko, tai Nikol 
draugijos, jos juoko ir savo paties linksmumo, kurio 
priežastis visada būdavo ji. 

Lipdamas laiptais žemyn, jis staiga sustojo, susimąstė. 
Kas jai padeda taip sutvarkyti namus? Juk, kiek jam žinoma, 
nė vienas Žmogus plantacijoje neapleidžia savo darbų, visi 
darbininkai savo vietose. Ir čia jis suvokė, kad Nikol viską 
daranti pati. Nieko nuostabaus, kad atrodo pavargusi. 

Nusišypsojęs Klėjus paėmė obuolį iš vazos, stovinčios 
ant stalo salėje. Galbūt ji taip atsimoka už tuos nelaimingus 
skudurus? Pirmiausia jis nuėjo į virtuvę ir liepė Megi suras- 
ti dvi merginas namų ruošos darbams. Paskui nuėjo į sodą. 

— Pamoka baigta! — pareiškė jis, paėmęs iš Nikol 
rankų knygą, ir dvynukai akimoju pranyko. 

— Kodėl tai padarėte? Dar ne laikas. 

— Jiems reikia pailsėti, o labiausiai pailsėti reikia 
jums. 

Ji nusisuko. 

— Dar turiu daugybę reikalų. 

Klėjus suraukė antakius. 

— Kas nutiko, Nikol? Kas jums yra? Kodėl elgiatės 
taip, tarsi bijotumėte manęs? 

— Aš jūsų nebijau, bet tokiame dideliame ūkyje visa- 
da daug darbo. 

— Ar norite pasakyti, kad aš turiu imtis darbo? 

— Ne, Žinoma, paprasčiausiai aš... 

—-.Jeigu nebegalite užbaigti sakinio, aš tai padarysiu. 
Jūs pernelyg daug dirbate, elgiatės tarsi būtumėte tarnaitė, 
bet aš savo tarnų neverčiu taip dirbti, kaip jūs verčiate sa- 
ve. — Jis paėmė ją už rankos ir ėmė traukti paskui save. — 
Megi jau krauna pintinę iškylai, ir likusią dienos dalį mes 
praleisime kartu, nes esame nusipelnę patinginiauti. Ar 
mokate joti? 

— Taip, bet... 

— Neleisiu jums atsisakyti, taip kad verčiau neprieš- 

taraukite. — Nepaleisdamas jos rankos, nusivedė prie arkli- 
dės, pabalnojo sartą kumelę ir, padėjęs Nikol įsėsti į mote- 
rišką balną, užšoko ant savojo juodo eržilo. Jie prijojo prie 
virtuvės, kur jau laukė besišypsanti Megi, laikydama du pil- 
nutėlaičius balnakrepšius. 

Apie valandą jiedu smarkia risčia jojo medvilnės, taba- 
ko, linų laukais. Iš kairės driekėsi ganyklos, kur ganėsi karvių 
ir avių bandos, buvo matyti diendaržiai, karvidės, tvartai. 
Kartą jie sustojo pavaišinti obuoliais porą puikių sunkiųjų 
arklių. Klėjus su entuziazmu pasakojo apie medvilnę, taba- 
ko ligas, ir Nikol matė jo veide išdidumą rūpestingo šeiminin- 
ko, nuoširdžiai mylinčio savo žemę ir dėkingo žmonėms, 
kurie ją dirba. , 

Kitoje upės pusėje Nikol staiga pamatė pastatą, su 
kuriuo praeityje buvo susijęs jos gyvenimas — malūną. Ją 
užplūdo atsiminimai. Jiedu su seneliu visą savo gyvenimą 
praleido prabangoje, bet kuris jų noras būdavo įvykdomas 
anksčiau, nei jie spėdavo apie jį pagalvoti, bet per revoliu- 
ciją, kai teko slapstytis, idant išgyventų, jie daug ko išmoko. 
Rengėsi taip pat, kaip malūnininkas ir jo šeimos nariai, ir 
dirbo taip pat, kaip anie dirbdavo. Du kartus per savaitę 
Nikol gramdė ir mazgojo virtuvę, o kai vyrų nebūdavo, 
prižiūrėjo malūno darbą. 

Džiugiai šypsodamasi, ji pasisuko į Klėjų. 

— Ar tai malūnas? 

Klėjus abejingai linktelėjo. 

— Kieno jis? Kodėl nedirba? Ar galima ten nueiti? 

Klėjus buvo aiškiai nustebintas tokio susidomėjimo. 

— Kiek klausimų! Malūnas priklauso man, bet nedir- 
mi pas Beiksus. Jeigu taip norite, galima nujoti į aną pusę ir 
pasižiūrėti. Ten dar ant kalvos yra namas, dabar už medžių 
10 nematyti. Josime? 

— Taip, prašom. 

Seklumoje prie kranto buvo pririšta nedidelė valtis. 

Klėjus įmetė į ją balnakrepšius, padėjo Nikol įlipti ir ėmėsi 
irklų. Kitoje pusėje jiedu apžėlusiu takeliu užlipo į statų 
krantą. 

— Atrodo, jis gerai išsilaikęs, — pasakė Nikol. — 
Apžiūrėkime girnas. 

Klėjus iš slėptuvės ištraukė dviejų didžiulių pakabi- 
namų spynų raktus, atidarė duris ir ėmė stebėti, kaip Nikol 
išmanančiai apžiūri mechanizmą, kažką kalbėdama prancū- 
ziškai. Jis buvo apipiltas klausimų kruša, ir pagaliau maldau- 
jamai iškėlė rankas. 

— Palūkėkite minutėlę, geriau aš papasakosiu viską iš 
eilės. Kai buvo gyvas brolis, mums pakakdavo jėgų ir laiko 
viskam, net ir malūnus. Bet dabar man paprasčiausiai nėra 
kada. Malūnininkas pernai numirė, ir aš net nebandžiau 
surasti kitą. 

— Vadinasi, jums tenka vežti grūdus pas kaimynus? 

— Taip paprasčiau. 

— O kiti fermeriai? Jiems turbūt reikia malūno? Ar 
jie taip pat veža pas Beiksus? 

Klėjus paėmė ją už rankos ir išvedė į lauką. 

— Sėskime pietauti, ir aš atsakysiu į visus jūsų klausi- 
mus. Tenai aukštėliau yra viena labai puiki vietelė. 

Bet kai ant žolės ištiestos sniego baltumo staltiesės 
buvo tvarkingai išdėliota kepintas bekonas, marinuotos aus- 
trės ir abrikosiniai pyragaičiai, klausinėti ėmė Klėjus. Jam 
labai knietėjo sužinoti, kodėl Nikol taip domisi malūnu. 

Nikol aštriai pajuto jo artumą, jų vienišumą tamsiame, 
gūdžiame miške. 

— Mes su seneliu kurį laiką dirbome pas malūnininką. 
Aš daug ko išmokau. 

— Jūsų senelis... — mąsliai tarė išsitiesęs ant žolės ir 
pasikišęs rankas po galva Klėjus. — Mes tiek laiko gyvename 
vienuose namuose, 0 aš nieko apie jus nežinau. Ar jūs visa- 
da gyvenote su seneliu? 

Ji tylėjo nuleidusi akis. Nenorėjo pasakoti apie savąją 

eimą. 

— Ne, ne visada, — pagaliau nenoriai atsakė ir tuoj 
at nukreipė žvilgsnį į malūną. — Ar kada nors rengėtės jį 
>arduoti? 

— Ne, niekada. O jūsų tėvai? Jūsų tėvas buvo malū- 
aininkas? 

Nikol net ne iš karto suvokė, apie ką jis kalba. Net 
mintis apie motiną — rafinuotą damą su įmantriai sušukuo- 
tais nupudruotais plaukais, su mažytėlaitėmis muselėmis ant 
skruostų, auksu siuvinėta atlaso suknele — kaip apie malū- 
nininkę buvo tokia absurdiška, kad Nikol susijuokė. Jos 
mama vargu bau įsivaizdavo, iš ko gaminama duona. 

— Kodėl jūs juokiatės? 

— Aš įsivaizdavau mamą malūne. Jūs kažką minėjote 
apie namą. Ar galima pasižiūrėti? 

Jie greitai surinko pietų likučius, ir Klėjus parodė jai 
namą, paprastą ir tvirtą, su vienu dideliu kambariu ir palėpe. 

— Gal gįžkime į aną krantą, — pasiūlė Klėjus. — La- 
bai norėčiau parodyti jums dar vieną vietą ir apie kai ką 
pasikalbėti. 

Jis nukreipė valtelę pasroviui upe aukštyn, praplauk- 
damas laukus ir prieplauką, ir sustojo prie kranto, tankiai 
apaugusio krūmais ir gluosniais, kurių šakos buvo nukaru- 
sios ligi pat vandens. Klėjus išlipo iš valties ir, pririšęs ją 
prie kuoliuko, ištiesė Nikol ranką, padėdamas išlipti ant siau- 
ros, vos pėdos platumo smėlio juostos. Paskui kilstelėjo 
tankaus mirtos krūmo šakas, atidengdamas gana platų, 
vedantį gilyn, takelį. 

— Eikite, — pasakė Klėjus, praleisdamas Nikol į priekį 
ir paleisdamas šakas, kurios paslėpė takelį nuo svetimų akių. 

Takelis atvedė juos prie nedidelės apskritos laukymės, 
apaugusios minkšta smaragdine žole. Iš visų pusių ją glaudžia 
siena supo krūmai ir medžiai, taip kad Nikol su Klėjumi 
atsidūrė tarsi puikiame žaliame kambaryje, tik vietoj lubų 
virš jų galvų buvo dangus. Tarp ryškių gėlių, žydėjusių 

laukymės pakraščiais, Nikol pažino kai kuriuos daugiamečius 
sodo augalus. Laukinių žolių stelbiami, jie vis dėlto išliko ir 
žydėjo. 

— Kaip gražu! — sušuko ji, sėsdama į tankią žolę. — 
Bet man atrodo, čia kažin kas gerokai padirbėjo. Šios gėlės 
negalėjo išaugti savaime. 

Kleitonas taip pat atsisėdo, atsiremdamas į akmenį, 
kuris buvo panašus į krėslo atlošą. 

— Šią laukymę išvalėme, kai buvome vaikai. Teko gero- 
kai padirbėti, bet mes labai stengėmės. Atbėgdavome čia 
kiekvieną laisvą valandėlę. Mums reikėjo kokios nors ato- 
kios vietelės. 

— Atokesnės nė būti negali. Krūmai tokie tankūs, kad 
galima praeiti per du žingsnius nuo laukymės ir nepastebėti. 

Klėjaus veidą nušvietė mąsli išraiška. 

— Mama nusprendė, kad tai šunys išrauna jos augina- 
mus daigus. Kartą ji parsinešė penketą daigelių, o kai grįžo, 
jų beliko keturi. Aš dažnai klausdavau savęs, ar ji mus įtar- 
davo. 

— “Jus" — tai jus su broliu? 

— Taip, — vos girdimai atsakė jis. 

Nikol akys vylingai sublizgo. 

— Nė už ką nepatikėsiu, kad judu su broliu sodinote 
gėles. Berniukams tai nė į galvą neateitų. Ar tik šioje istori- 
joje neįvelta kokia mergaitė? 

Klėjaus veidas sustingo. 

— Gėles sodino Elizabet, — po ilgos pauzės tarė iš: 

Iš jo veido išraiškos Nikol suvokė, kad Elizabet jam 
reiškė labai daug, daugiau negu brolis. Bet sunku buvo su- 
prasti, kas tai buvo — meilė ar neapykanta. 

— Džeimsas ir Bes, — sušnabždėjo ji, traukdamasi 
arčiau JO. — Ar jų mirtis yra priežastis, kad jūs visada liūd- 
nas ir taip retai šypsotės? 

Jis staigiai pasuko į ją patamsėjusį rūstų veidą. 

— Jūs gi nepanorote būti su manim atvira, taigi 

nereikalaukite atvirumo ir iš manęs! 

Nikol buvo priblokšta. Juk ji manė labai mitriai iš- 
sisukusi nuo pasakojimo apie savo šeimą, bet jis pasirodė 
esąs pakankamai nuovokus suprasti, kad ji slepia savąją 
praeitį. Šie prisiminimai kėlė jai skausmą — matyt, tą patį 
jautė ir jis. 

— Atleiskite man, — nedrąsiai pasakė ji, — nenorė- 
jau jūsų skaudinti. 

Keletą minučių sėdėjo tylėdami. 

— Jūs norėjote apie kažką pasikalbėti su manimi? — 
pagaliau prabilo Nikol. 

Klėjus išsitiesė ir pakratė galvą, vydamas liūdnas min- 
tis apie brolį ir brolienę. 

— Taip, aš norėjau pasikalbėti apie Bianką. — Jo akys 
vėl patamsėjo. — Kai sumaniau tą pagrobimą, nusprendžiau, 
kad turiu išsiųsti laišką Biankos tėvui, taip apskaičiuodamas, 
kad jis jį gautų, kai Bianka bus jau jūroje. Nenorėjau palikti 
jį nežinioje, bet kartu bijojau, jog jis gali išardyti mūsų vedy- 
bas. Šit kodėl aš sugalvojau tas nelemtas vedybas pagal 
įgaliojimą. 

Nikol beveik nesiklausė jo. Niekad nebūtų patikėjusi, 
kad jo žodžiai gali suteikti tiek skausmo, ir, norėdama apsi- 
ginti nuo šios kančios, stengėsi galvoti apie malūną. Ji pui- 
kiausiai susitvarkysianti su juo. Taip, jai reikia susirasti dar- 
bą arba pasiprašyti į malūną ir gyventi ten, kad... kad galėtų 
būti arčiau Klėjaus. 

— Pamenate aną fregatą? Aš išsiunčiau su ja laišką 
Biankai. Viską jai paaiškinau ir parašiau, kad šis nesusipra- 
timas bus sutvarkytas artimiausiu metu — tai juk padariau 
dar prieš tai, kai gavau laišką iš teisėjo. 

— Taip, žinoma, — vangiai sumurmėjo Nikol. | 

— Aš taip pat nusiunčiau jai pinigų kelionei į Ameriką, 
paprašiau jos dovanoti ir greičiau atvykti. — Jis pakilo ir 
jaudindamasis ėmė vaikščioti pieva pirmyn ir atgal. Buvo 
aiškiai matyti, kaip jis susijaudinęs. — Velniai rautų, kodėl 

viskas turėjo kaip tik taip atsitikti. Aš negalėjau vykti jos 
parsivežti į Angliją, todėl kad čia nebuvo kas mane pakeičia. 
O aš tą tik ir teveikiau, kad siunčiau jai laišką po laiško, 
maldaudamas atvažiuoti, bet ji visą laiką rasdavo kaip atsi- 
sakyti. Iš pradžių sirgo jos tėvas, paskui jis pasveiko, bet ji 
bijojo palikti jį vieną, po to dar kažkas. Susidariau nuomonę, 
kad ji paprasčiausiai bijo palikti Angliją. Žinau, kad beveik 
visi anglai į mus žiūri kiek priešiškai. — Jis klausiamai 
pažvelgė į Nikol, bet ji tylėjo. — Praeis dar nemažai laiko, 
kol ji gaus laišką, paskui dar keletas mėnesių, kol aš 
sužinosiu, ar ji priima mano pasiūlymą. Matote, kaip viskas 
sudėtinga. — Jis vėl pažvelgė į Nikol, tarsi laukdamas pa- 
galbos, ir ji vėl patylėjo. — Nežinau, kaip į mane žiūrite. Iš 
pradžių man pasirodė, kad mano draugija jums maloni, bet 
paskui... Aš juk jūsų taip pat visiškai nepažįstu, bet per šias 
kelias savaites išmokau... jus gerbti. Jūsų dėka mano namai 
įgijo ankstesnį vaizdą, dvyniai pamilo jus, tarnai klauso jūsų. 
Jūsų puikios manieros, ir aš esu tikras, kad sugebėtumėte 
užimti aukštą padėtį visuomenėje. Man būtų malonu, jeigu 
mūsų namuose vėl imtų lankytis svečiai. 

— Ką tuo norite pasakyti? 

Jis giliai atsiduso. 

— Jeigu Bianka atsakys neigiamai, norėčiau, kad jūs 
liktumėte mano žmona. 

Nikol akys iš rudų virto juodomis. 

— Manau, kad iš šių vedybų turi gimti vaikų? 

Jis geibiai nusišypsojo. 

— Žinoma. Turiu prisipažinti, jūs man atrodote labai 
patraukli. 

Nikol niekada nemanė sugebanti taip įniršti. Ji iš lėto 
pakilo ir per jėgą ištarė: 

— Ne, aš negaliu priimti jūsų pasiūlymo. — Nusisuko 
ir žengė takelio link, bet Klėjus sučiupo ją už rankos. 

— Bet kodėl? Argi Erandel Holas jums nepakanka- 

mai didelis? Žinoma, su jūsų išvaizda galima nusičiupti ir 
ką nors didesnio. 

Antausio garsas aidu atsiliepė miške. Klėjus nustėręs 
prisidėjo delną prie degančio skruosto ir šaltai tarė: 

— Reikalauju pasiaiškinti. 

— Cochon*! Netašytas, grubus, patenkintas savimi 
storžievis! Kaip jūs drįstate siūlyti man tai? 

— Ką “tai"?! Aš viso labo pasiūliau jums tekėti už 
manęs, ir, Dievas mato, visą tą laiką elgiausi su jumis labai 
pagarbiai. Galų gale, jūs esate mano teisėtoji žmona. 

— Pagarbiai! Nagi jūs nė supratimo neturite, kas tai 
yra. Taip, jūs paskyrėte man atskirą miegamąjį. Kodėl? Iš 
pagarbos? Ar tik tam, kad paskui galėtumėte pasakyti savo 
dievinamajai Biankai, kad nepalietėte manęs? 

Jo veido išraiška buvo geresnė už bet kurį atsakymą. 

— Pažvelkite į mane! — Nikol jau šaukė, jos užsienie- 
tiškas akcentas pasidarė labai ryškus. — Aš — Nikol Kurte- 
len, aš — gyvas Žmogus, turintis jausmus ir emocijas. Aš — 
kiek daugiau, negu kažkokio “nesusipratimo" priežastis. 
Nesu tik paprasčiausiai “ne toji Bianka". Sakote, kad siūlote 
tekėti už jūsų, bet gerai pagalvokite, ką tai reiškia. Šiandien 
aš plantacijos šeimininkė, misis Armstrong, o rytoj? Visa 
manoji ateitis priklauso nuo to, ar Bianka atmes jūsų pasiū- 
lymą, ar ne. Jeigu neatmes, tai jūs ištrenksite mane kaip 
nereikalingą, o jei atmes — teiksitės nusileisti ligi manęs. 
Ne, aš nenoriu, kad mane laikytų atsargai. — Ji vos atgavo 
kvapą. — Jūs turbūt manote, kad jeigu Bianka atvažiuos, aš 
galėsianti būti dvynukų guvernanatė. 

— O kas čia bloga? 

Tai buvo paskutinis lašas. Nikol iš visų jėgų smogė koja 
jam į blauzdą, beje, padarydama daugiau žalos sau, negu jo 
kojai, apautai storu auliniu batu. Bet jai buvo vis tiek pat. 


* Cochon (pranc.) — kiaulė. 


Metusi Kleitonui į veidą prancūzišką keiksmą, ji mėgino 
bėgti į šalį. 

Klėjus grubiai sučiupo ją už rankos ir atsuko veidu į 
save. Jis taip pat buvo įniršęs. 

— Velniai rautų, aš nesuprantu jūsų. Jeigu Bianka at- 
mes mano pasiūlymą, aš galiu gauti bet kurią moterį, kokią 
tik panorėsiu. Bet aš pasiūliau jums tekėti už manęs. Kas 
čia baisaus? 

— O jūsų manymu, aš turiu laikyti, jog tai didelė gar- 
bė? Galvojate, kad galėsiu gyventi jūsų namuose, kas 
akimirką prisimindama jūsų mielaširdingą poelgį. Jus tai gali 
nustebinti, misteri Armstrongai, bet aš noriu meilės. Man 
reikia žmogaus, kuris mane taip mylėtų, kaip jūs mylite Bian- 
ką. Aš nesutinku tekėti dėl išskaičiavimo. Ar gavote atsakymą 
į jūsų klausimą? Aš geriau badausiu su žmogumi, kurį my- 
liu, negu gyvensiu su jumis jūsų puikiuose namuose ir gal- 
vosiu, kad jūs gedite prarastosios meilės. 

Klėjaus veide atsirado kažkokia keista išraiška, ir Ni- 
kol buvo sunku suprasti, kas dedasi jo galvoje. Atrodė, jog 
jis pirmą kartą pagalvojo apie ją kaip apie asmenybę, o ne 
kaip apic “nesusipratimą". 

— Ką bemanytumėte, — tyliai tarė jis, — aš nenorė- 
jau jūsų įžeisti. — Jūs — puiki moteris. Jūs radote išeitį iš 
nepakcliamos situacijos ir suteikėte džiaugsmą visiems, iš- 
skyrus save pačią. Mes visi, ir aš daugiausia, paprasčiausiai 
naudojomės jumis. Kodėl nepasakėte man anksčiau, kad esa- 
te nelaiminga? 

-— Aš nesu nelaiminga, — pradėjo Nikol, bet nebe- 
galėjo tęsti dėl gerklę sugniaužusios raudos. Dar akimirka — 
ir ji puls jam ant kaklo ir ims šaukti, kad jai vis tiek, kas su 
ja būsią, kad tik galėtų jį matyti. 

— Gal grįžkime, gerai? Leiskite man kiek pagalvoti. 
Galbūt aš galėsiu ką nors padaryti padėčiai palengvinti. 

Nikol tylomis nusekė paskui jį. 

7 skyrius 


Jie išsiskyrė prie arklidės. Nikol iš lėto nukiūtimo į 
namus, visas jėgas sutelkusi į tai, kad galva būtų aukštai iškel- 
ta ir kad neimtų raudoti. 

Užtrenkusi paskui save miegamojo duris, ji kniūbsčio- 
mis virto į lovą ir davė valią ašaroms. Vargo metais ji išmo- 
ko verkti be garso, slopindama raudas pagalvėje. 

Ji vėl apsirikusi. Klėjus nė nesirengė siūlyti jai ranką 
ir širdį, ir dabar jis nori tik “palengvinti jos padėtį". Įdomu, 
kiek laiko jai beliko, kol jis išmes ją už durų? Jeigu Bianka 
atvažiuos, ar Nikol sugebėsianti ištverti matydama Klėjų, 
bučiuojantį aną? Ar galėsianti ji miegoti, kasdien regėdama, 
kaip paskui juos užsiveria miegamojo durys? 

Kai sunerimę ilgai jos nematydamos Dženi ir Megi pa- 
sibeldė į duris, Nikol sumojo pasakyti, kad peršalusi ir bi- 
janti ką nors užkrėsti. Nuo ašarų jai užgulė nosį, taigi pasi- 
aiškinimas atrodė visiškai įtikimas. Vėliau ji girdėjo, kaip 
prie durų, nesiryždami jos trukdyti, šnabždėjosi dvynukai. 
Nikol atsikėlė, nusprendusi, kad per ilgai leidžia sau gailė- 
tis savęs. Ji nusiprausė ir pasikeitė suknelę, bet vos tik išgir- 
dusi koridoriuje Klėjaus žingsnius, apmirė užgniaužusi 
kvapą. Ji dar nepasirengusi susitikti su juo: jos akys šaukte 
šaukė apie tai, kas dedasi širdyje. O pietaujant ji ko gera 
imsianti jį maldauti leisti jai pasilikti, būti šalia jo, bent jau 
tam, kad galėtų valyti jo batus. 

Nikol apsivilko naktinius marškinius — šilkinius, su 
mezginiais, tuos, kuriais taip žavėjosi Klėjus. Ji nežinojo, kuri 
valanda, bet jautė tokį nuovargį, jog nusprendė atsigulti ir 
pasistengė užmigti. Už lango kaupėsi vasaros audra. Išgir- 
dusi pirmuosius tolimus perkūnijos griaudėjimus, Nikol 
stipriai užsimerkeė. Viešpatie, kad tik pabėgus nuo tų prisi- 
minimų! Bet košmariški vaizdai vėl atgijo jos sieloje. Lietus 
barbeno į malūno langus, žaibai blykčiojo beveik nenutrūk- 
stamai, ir buvo šviesu kaip dieną. Ir tada, toje vaiduokliškoje 

šviesoje ji išvydo savo senelį. 

Sušukusi Nikol atsisėdo lovoje, užspaudusi rankomis 
ausis. Ji negirdėjo, kaip atsivėrė durys. Prie jos prišoko 
Klėjus. 

— TIyliau, nurimkite. Dabar esate saugi, niekas ne- 
padarys jums nieko bloga. — Jis liūliavo ją kaip vaiką, glostė 
jos galvą, švelniai glaudė prie savęs. Nikol įsikniaubė į jo 
nuogą petį. 

— Ar susapnavote kažką baisaus? Papasakokite man. 

Ji beviltiškai ėmė purtyti galvą ir įsikibo į jo ranką. 
Galutinai prabudusi, suvokė niekada neišsivaduosianti iš to 
košmaro, nes tai buvę tikrovėje. Žaibo blyksnis nušvietė kam- 
barį, Nikol krūptelėjo, stipriau prisiglausdama prie Klėjaus. 

— Man regis, mums laikas pasikalbėti, — pasakė Klė- 
jus, imdamas ją ant rankų ir užklodamas iš pikė pasiūtu 
užtiesalu. 

Nikol vėl papurtė galvą. Jis nusinešė ją į savo mie- 
gamąjį, pasodino į krėslą ir pripylė stiklą chereso. Žinojo, 
kad per visą dieną ji beveik nieko nevalgė, todėl vynas iš 
karto muš į galvą. 

Taip ir atsitiko. Pastebėjęs, kad jos įsitempęs kūnas 
pradeda atsipalaiduoti, Klėjus vėl pripildė jos stiklą ir, 
paėmęs savąjį, atsisėdo į krėslą, pasisodinęs Nikol ant kelių 
taip, kad abu atsidūrė po apklotu. Audra, siautusi už langų, 
ir prietema, viešpatavusi kambaryje, kėlė pojūtį, jog jie vi- 
siškai atsiskyrę nuo viso pasaulio. 

— Nikol, kodėl tu palikai Prancūziją? Kas atsitiko ma- 
lūne? 

— Ne, — sušnabždėjo ji ir paslėpė jam ant krūtinės 
veidą. 

— Gerai, nereikia. Tada papasakok apie tas dienas, 
kai tu buvai laiminga. Tu visada gyvenai su seneliu? 

Cheresas sušildė Nikol, kūną apėmė malonus suglebi- 
mas. Ji svajingai nusišypsojo. 

— Mes turėjome puikius namus. Jie priklausė mano 

seneliui, o paskui jį turėjo paveldėti mano tėvas. Bet tai nie- 
ko nereiškė, nes vietos užteko visiems. Fasadas buvo rožinis, 
0 mano miegamojo lubos ištapytos angelais. Jie Žaidė tarp 
pūkuotų-debesų. Kai prasibusdavau, tiesdavau rankas, norė- 
dama juos pagauti. 

— Tu gyvenai su savo tėvu? 

— Senelis užėmė rytinį sparną, 0 mes su tėvais gyve- 
nome centrinėje dalyje. Žinoma, vakarinis sparnas buvo skir- 
tas karališkiems vizitams. 

— Žinoma, — linktelėjo Klėjus. — Kas gi nutiko tavo 
tevams? 

Ašaros ėmė tekėtijos veidu. Klėjus prinešė stiklą prie 
jos lūpų, ji nugėrė dar gurkšnelį. 

— Papasakok man, — sušnabždėjo. 

— Senelio dažnai nebūdavo. Paskui, kai karaliaus 
rūmuose pasidarė labai pavojinga, jis galutinai sugrįžo pas 
mus. Tėvas sakė, kad reikia bėgti į Angliją ir gyventi ten, 
kol baigsis maištas, o kai viskas nurims, sugrįžti į namus, 
bet senelis atsakė, kad Kurtelenai šiuose namuose gyveno 
amžius, ir jis nesirengiąs jų palikti. Dar jis pasakė, kad pras- 
tuomenė nedrįsianti jų užpulti. Mes visi tikėjome juo. Jis 
buvo toks didelis ir stiprus — kaip liūtas. Vien jo balso pa- 
kako narsai įkvėpti. — Ji nutilo. 

— Kas gi įvyko tą dieną? 

— Tą dieną mudu su seneliu jodinėjome parke. Buvo 
pavasaris, aiškiai švietė saulė. Staiga virš medžių pastebė- 
jome dūmus. Senelis suragino arklį, ir aš nujojau paskui jį, 
stengdamasi neatsilikti. Mes nušuoliavome tiesiai per krū- 
mus ir pamatėme, kad mūsų puikieji rūmai liepsnoja. Aš tie- 
siog apstulbau, negalėdama atplėšti akių. Senelis nuvedė 
mano arklį prie arklidės ir padėjo nulipti. Jis liepė man likti 
vietoje. Taip aš stovėjau ir Žiūrėjau, žiūrėjau, kaip liepsna 
rožines sienas paverčia juodomis. 

— O tėvai? 

— Iš pradžių aš apsidžiaugiau, kad jų nėra namuose. 

Jie buvo išvykę į svečius, planuodami grįžti ne anksčiau kaip 
kitą dieną. Tik paskui sužinojau, kad mama persiplėšė sukne- 
lę, ir jie iš pusiaukelės grįžo į namus. 

Jos akys vėl pasruvo ašaromis. Klėjus apkabino ją, 
bandydamas nuraminti. 

— Papasakok man viską. Tau bus lengviau. 

— Kai senelis grįžo, prasiverždamas per arklidę supu- 
sią gyvatvorę, visi jo drabužiai buvo pajuodę nuo suodžių, o 
po pažastimi jis nešėsi nedidelę medinę dėžutę. Čiupo mane 
už rankos, įtraukė į arklidę. Ten išvertė iš didžiulės dėžės 
visą šieną, įsodino mane į vidų, 0 paskui įlipo pats. Nepraė- 
jo nė kelių minučių, kai mes išgirdome šauksmus ir minios 
stūgavimus. Išgąsdinti dūmų kvapo arkliai baisiai Žvengė, ir 
aš norėjau išlįsti juos nuraminti, bet senelis liepė man sėdė- 
ti tyliai. 

Ji nutilo, ir Klėjus davė jai nugerti dar šiek tiek 
chereso. 

— O paskui? 

— Kai maištininkų balsai nutilo tolumoje, mes išėjome 
iš arklidės. Atrodo, jau buvo sutemę, bet mūsų rūmai taip 
liepsnojo, kad buvo šviesu kaip dieną. Eidama visą laiką 
žvilgčiojau į namus, bet senelis pasakė: “ Visada Žiūrėk tik į 
priekį, niekad nesižvalgyk atgal". Mes ėjome visą naktį ir 
visą kitą dieną. Saulei leidžiantis jis sustojo ir atidarė dėžutę, 
kurioje buvo dokumentai it mano motinos smaragdų vėrinys. 

Nikol atsiduso prisimindama, kaip jiems teko parduo- 
ti dalį brangakmenių, kad padėtų malūnininkui. O du pasku- 
tiniuosius smaragdus ji pardavė Anglijoje, kai rengėsi tapti 
madingos parduotuvės dalininke. 

— Aš niekaip negalėjau suvokti, kas vyksta, — tęsė 
ji. — Buvau naivus, išgąsdintas vaikas. Bet senelis pasakė, 
kad esu jau pakankamai suaugusi ir turiu žinoti teisybę. Jis 
paaiškino, kad tie žmonės troško mūsų mirties, todėl kad 
mes gyvenome dideliuose, gražiuose namuose, O dar jis 
pasakė, kad nuo šiol turime slėpti savąją kilmę ir vardą. 

Paskui jis užkasė dėžutę su dokumentais. Bet prisakė man 
visada prisiminti, kas aš esu, nepamiršti, kad Kurtelenai — 
Prancūzijos karalių palikuonys ir giminiuojasi su dabartine 
valdančiąja dinastija. | 

— O po to jūs patekote pas malūnininką? 

— Taip, — vangiai atsakė Nikol, matyt, nesirengdama 
tęsti. 

Klėjus ištiesė jai taurę. Nenorėjo jos visiškai nugirdy- 
ti, bet tai buvo vienintelis būdas priversti ją kalbėti. Jis jau 
seniai jautė, kad ji kažką slepia. Buvo pastebėjęs siaubo iš- 
raišką, šmėstelėjusią jos žvilgsnyje, kai kartą paklausė apie 
jos šeimą. 

Jis nubraukė nuo Nikol kaktos drėgnas suprakaitavu- 
sias garbanas. Ji buvo tokia mažutė ir trapi, bet taip daug 
slypėjo jos sielos gelmėse. Šiandien, tapęs jos įniršio liudy- 
toju, jis pagaliau suvokė, jog ji teisi. Nuo to laiko, kai ji čia 
atsirado, jis nė karto nepažvelgė į ją be gailesčio, kad priešais 
jį ne šviesiaplaukė Bianka. Bet dabar aiškiai matė, kad liki- 
mas suvedė jį su moterimi, verta kilmingo princo. 

Klėjus paėmė iš jos rankos tuščią taurę. 

— Kodėl tu išėjai iš malūno? Ten būtum buvusi saugi. 

— Tie žmonės mums buvo labai geri. — Iš susijaudi- 
nimo ir nuo išgerto vyno jos akcentas tapo ryškesnis. Kai 
kuriuos garsus tarė per nosį, o “r" minkštai vibravo tarp 
liežuvio ir gomurio. — Senelis sakė, kad aš turinti išmokti 
kokio nors amato, ir malūnas kaip tik geras dalykas. Malū- 
nininkas tvirtino, esą mergina niekada neperprasianti girnų 
bei vandens ratų, bet senelis tik šaipėsi į ūsą. — Ji nutilo ir 
nusišypsojo. — Beje, aš galėčiau sutvarkyti tavąjį malūną. 
Nors ir nedidelis, bet vis pelnas. 

— Nikol, — švelniai nutraukė ją Klėjus. — Kodėl tu 
išėjai iš malūno? Ir kodėl taip bijai audros? 

Nikol ilgai tylėjo, nenuleisdama akių nuo tamsaus lan- 
g0, į kurį barbeno lietaus lašai. Paskui prabilo, ir jos balsas 
skambėjo labai tyliai. 

— Mes gavome daugybę įspėjimų. Malūnininkas sku- 
biai grįžo iš miesto, net nepardavęs miltų. Jis papasakojo, 
kad maištininkai jau pasiekė ir šią vietovę. Visi aplinkui 
žinojo, kas mes esame. Senelis buvo aristokratas. Pasikeisti 
jis negalėjo, o apsimesti nemokėjo, 0 ir nenorėjo. Bet nie- 
kas nežinojo, kad visą gyvenimą jis vienu matu matavo ir 
karalių, ir arklininką: Senelis sakydavo, kad po Liudviko XIV 
išnyko tikrieji riteriai. | 

— Taigi grįžo išsigandęs malūnininkas, — atkakliai 
priminė Klėjus. 

— Jis įkalbinėjo mus pasislėpti, bėgti, imtis ko nors, 
kad liktume gyvi. Jis iš visos širdies pamilo senelį. O tas tik 
juokėsi iš jo baimės. Ir šit netrukus kilo audra, o kartu su ja 
atėjo maištininkai. Aš buvau palėpėje, skaičiavau maišus 
miltų. Žiūrėjau pro langą ir žaibo šviesoje mačiau, kaip jie 
artinasi. Kai kuriuos iš tų Žmonių aš pažinojau, jie atnešda- 
vo sumalti grūdų. Jie nešėsi ietis ir kirvius. 

Klėjus pajuto, kaip ji dreba, ir stipriau priglaudė prie 
savęs. 

— Tavo senelis taip pat juos matė? 

— Jis užlipo į palėpę, ir aš pasakiau, kad kartu su juo 
pasitiksiu įsiutusius prasčiokus, kad aš taip pat Kurtelen. Bet 
jis atsakė nenorįs, kad Kurtelenų giminė išnyktų, o aš esanti 
paskutinė atžala. Jis kalbėjo taip, tarsi būtų jau miręs. Jis 
pasodino mane į tuščią maišą. Atrodo, buvau pernelyg 
sukrėsta, kad kalbėčiau. Paskui jis užrišo maišą, sušnabž- 
dėjęs, kad, jei aš jį mylinti, turiu sėdėti tyliai. Užvertė mane 
maišais su grūdais ir kopėčiomis nulipo žemyn. O po kelių 
minučių minia įsiveržė į malūną. Banditai naršė ir palėpėje 
ir keletą kartų manęs vos nesurado. 

Klėjus palietė lūpomis jos kaklą, prispaudė galvą prie 
savo skruosto. 

— (0 tavo senelis? — sušnabždėjo jis. 

— Kai jie išėjo, aš išsiropščiau iš slėptuvės. Norėjau 
įsitikinti, kad senelis saugus. Ir kai tik pažvelgiau per lan- 

gą... — Jos kūnas susisuko į kamuoliuką. 

— Ką tu pamatei? 

Ji suspurdėjo jo rankose, bandydama atstumti. 

— Ten buvo mano senelis. Ir jis šypsojosi man. 

Klėjus pasimetęs pažvelgė į ją. 

— Kaip, argi tu nesupratai? Aš Žiūrėjau iš palėpės. 
Jie nukirto jam galvą, pamovė ant ieties ir nešėsi. Jų klaikus 
trofėjus plaukė aukštai ore. Žybčiojo žaibas, ir aš aiškiai 
mačiau savo senelį. 

— Dieve mano, — suvaitojo Klėjus, spausdamas 
glėbyje besiveržiančią iš jo Nikol. Ji vėl pravirko, ir jis ėmė 
sūpuoti ją, glostyti galvą. 

— Ir malūnininką jie taip pat nužudė, — tęsė patylė- 
jusi. — Jo Žmona pasakė, kad man reikia išeiti, nes ji dau- 
giau negalinti slėpti mane. Ji įsiuvo į mano suknelę tris sma- 
ragdus ir įsodino į laivą, plaukusį į Angliją. Trys smaragdai 
ir medalionas — štai viskas, kas liko iš manosios vaikystės. 

— O po to tu patekai pas Bianką ir tave pagrobė mano 
žmonės. 

Nikol sukukčiojo. 

— Visa tai skamba taip, tarsi mano gyvenimas buvo 
vien nelaimių virtinė. Bet juk aš turėjau labai laimingą 
vaikystę. Mes gyvenome turtingai ir garbingai, aš turėjau 
daugybę pusseserių ir pusbrolių, su kuriais Žaisdavau. 

Klėjus apsidžiaugė, kad ji pamažu atsigauna. Jis bijo- 
jo, kad pasakojimas apie patirtą tragediją gali galutinai ją 
palaužti. 

— Na, ir kiek gi širdžių tu sudaužei? Turbūt visi pus- 
broliai buvo tave įsimylėję? | 

— Visai ne taip. Tiesa, kartą vienas iš jų pabučiavo 
mane, bet man tai visiškai nepatiko. Daugiau aš niekam 
neleidau savęs bučiuoti. Tu buvai vienintelis, kuris... 

Ji nutilo šypsodamasi ir pirštu palietė jo lūpas. Klėjus 
pabučiavo pirštą, ir ji ilgai Žiūrėjo į savo ranką. 

— Kvailutė, kvailutė Nikol, — pagaliau sušnabždėjo 


— Kodėl kvailutė? 

— Gerai pagalvojus, visa ši istorija labai juokinga. 
Šiandien aš važinėju parke, o rytoj atsibundu laive, plau- 
kiančiame į Ameriką. Po to mane jėga ištekina už žmogaus, 
kuris pavadina mane vagile. — Atrodo, ji nepastebėjo, kaip 
sutriko Ktėjus. — Pagal tai galima parašyti puikią pjesę. 
Žavioji herojė Bianka susižadėjusi su gražuoliu herojumi 
Kleitonu. Bet nenaudėlė Nikol sugriauna visus jų planus. 
Publika net šokinės iš vietų, stebėdama šiuos dramatiškus 
įvykius. Žinoma, finale tikroji meilė triumfuos, ir Bianka su 
Kleitonu bus kartu. 

— O kaipgi Nikoj? 

— Nikol? Teismas išduos jai reikiamus popierius, ku- 
riuose bus sakoma, kad jos niekas nesiejo su herojumi ir kad 
ji apskritai neegzistavusi. 

— Argi Nikol to nenori? — švelniai paklausė Klėjus. 

Ji prispaudė prie lūpų pirštą, kurį jis pabučiavo. 

— O tuo metu vargšelė, kvailutė Nikol pamilo herojų. 
Juokinga, tiesa? Per visą jų atsitiktinų vedybų laikotarpį jis 
Hė nesiteikė pažvelgti į ją, bet ji myli jį. Tiesa, kartą jis 
pasakė, kad ji esanti puiki moteris. Ir štai dabar pasigailėti- 
na ypata stovi priešais jį, siekdama jo dėmesio ir maldaudama 
priimti jos aistrą, o jis niekaip negali nuspręsti, ką su ja dary- 
ti, tarsi per klaidą būtų nusipirkęs netikusį arklį. 

— Nikol, — pradėjo Klėjus, — prašom... 

Ji pasirąžė ir šyptelėjo. 

— Ar žinai, kad man jau dvidešimt metų? Beveik vi- 
sos mano pusseserės aštuoniolikos jau buvo ištekėję. Bet aš 
visada buvau keista. Jos sakė, kad esu šalta ir bejausmė, ir 
kad nė vienas vyras nepamilsiąs manęs. 

— Kvailystė! Tereikia tau išsivaduoti nuo manęs, kai 
šimtai vyrų ims suktis aplink tave, siūlydami ranką ir širdį. 

— O tu nekantrauji atsikratyti manęs, ar ne? Geriau 
svajoti apie Bianką, negu matyti mane šalia, tiesa? Dieve, 
kaip kvaila! Šalta, bejausmė-skaistuolė Nikol myli žmogų, 
kuris jos nė pažinti nenori. 

Ji pažvelgė į jį. Menkutė neaptemusi jos sąmonės 
dalelė prisiminė, ką ji jam prikalbėjo. Jis šypsojosi. Šypsojo- 
si?! Įniršio ašaros pasruvo iš jos akių. 

— Palik mane! Paleisk! Negaliu tavęs matyti! Nejaugi 
tu negali palaukti ligi rytojaus, kad pasijuoktum iš manęs! 

Ji pabandė ištrūkti, bet Klėjus laikė tvirtai. 

— Aš juokiuosi visiškai ne iš tavęs. Man juokinga, kad 
tu pavadinai save šalta. — Jis pirštu pabraukė per jos vir- 
šutinę lūpą. — Atrodo, aš suprantu, kodėl tavieji pusbroliai 
vengė tavęs. Tu apdovanota tokia aistros jėga, jog tai tiesiog 
gąsdina. 

— Palik mane, — sušnabždėjo Nikol. 

— Kaip gali moteris būti tokia graži ir net neįtarti 
to? — Nikol norėjo paprieštarauti, bet jis pridėjo pirštą prie 
jos lūpų. — Paklausyk manęs. Tą pirmąją naktį laive, kai aš 
pabučiavau tave... — Jis nusišypsojo, prisiminęs tai. — 
Niekada dar moteris nebučiavo manęs taip: tu darei viską, 
nieko nereikalaudama mainais. Paskui, kai aš radau tave 
miške, pajutau, kad esu pasirengęs pulti į verdantį aliejų, 
kad tik būčiau su tavimi. Nejaugi nematai, kaip mane svaigi- 
na tavo artumas? Tu sakai, kad aš nė karto nepažvelgiau į 
tave. Betgi aš akių negaliu nuo tavęs... atitraukti. Visi plan- 
tacijoje juokiasi iš tų kvailų dingsčių, kurias aš išsigalvoju, 
kad tik dažniau galėčiau užeiti į namus. 

— O aš maniau, kad tu net nepastebi manęs. Tu iš tiesų 
laikai, kad esu graži? Aš turiu galvoje burną. Beje, aš visada 
maniau, kad tikra gražuolė turinti būti blondinė žydromis 
akimis. 

Klėjus pasilenkė ir pabučiavo ją — švelniai, atsargiai. 
Jis palietė jos burną lūpomis, paskui liežuviu, dantimis. 
Liežuvio galiuku palietė burnos kampelius, paskui godžiai 

sukando apatinę lūpą, mėgaudamasis jos saldžiu stangrumu. 

— Aš atsakiau į tavąjį klausimą? Man teko praleisti 
keletą naktų laukuose, kad bent kiek pailsėčiau, nes kai tu 
miegi gretimame kambaryje, aš negaliu sumerkti akių. 

— Man atrodo, jeigu tau šautų į galvą užeiti pas mane 
į miegamąjį, aš tavęs neišvaryčiau, — dusliai tarė Nikol. 

— Džiaugiuosi tai girdėdamas, — atsiliepė jis, lūpo- 
mis liesdamas jos ausį, po to kaklą. — Todėl, kad šiandien 
esu pasirengęs mėgautis tavimi, net jeigu reikėtų paimti jėga. 

Jos rankos apsivijo apie jo kaklą. 

— Klėjau, — sušnabždėjo, — aš myliu tave. 

Jis iškėlė ją ant rankų, nunešė į lovą. Uždegė prie lo- 
vos žvakę. Degančio vaško medaus aromatas nuplaukė per 
kambarį. | 

— Aš noriu matyti tave, — pasakė sėsdamas ant lovos. 

Naktinių marškinių mezginių liemenė buvo susegta 
septyniolika smulkyčių, aptrauktų atlasu sagelių. Iš lėto ir 
tvarkingai Klėjus ėmė segioti jas vieną po kitos. Kai jo ran- 
ka palietė jos krūtinę, Nikol užmerkė akis. 

— O ar žinai, kas nurengė tave tą naktį, kai parvežiau 
į namus? Tu neįsivaizduoji, kiek man kainavo po to palikti 
tave vieną. 

— Tai šit kodėl mano suknelė buvo perplėšta. 

Jis neatsakė, kilstelėdamas ją, idant išlaisvintų jos kūną 
nuo jį dengusio šilko. Ranka perbėgo apnuogintu kūnu, susi- 
laikydama prie šlaunies išlinkimo. Nikol buvo miniatiūriš- 
ka, bet nepriekaištingo kūno sudėjimo, aukštos apvalios 
krūtinės, plono liemens, grakščių kojų. Jis pasilenkė ir 
pabučiavo vos atsikišusį pilvą, pasitrynė į jį skruostu. 

— Klėjau, — vos girdimai sušnabždėjo ji, suleidusi 
pirštus į jo plaukus, — man baugu. 

Jis kilstelėjo galvą ir nusišypsojo. 

— Tai, kas nepatirta, visada baugina. Ar kada nors 
matei nuogą vyriškį? 

— Vieną iš mano pusbrolių, kai jam buvo dveji me- 

tai, — garbingai prisipažino Nikol. 

— Tai nesiskaito. — Klėjus atsikėlė ir ėmė sagstytis 
šone įsiūtas siaurų kelnių sagas. Tai buvo vienintelis j0 
drabužis. 

Kai šis apdaras nukrito ant grindų, Nikol sutriko. Ji 
nesiryžo atitraukti žvilgsnio nuo jo veido, bet suvokė, kad 
Klėjus tikisi iš jos daugiau. Jis stovėjo nejudėdamas. Plati 
krūtinė buvo bronzinė nuo saulės, ir iškilūs raumenys žvilgėjo 
žvakės šviesoje. Liemuo — siauras ir liaunas, o pilvo rau- 
menys ryškaus reljefo. Nikol skubiai perkėlė žvilgsnį į kojas 
stipriomis blauzdomis ir galingomis šlaunimis — šlaunimis 
vyro, daug laiko praleidžiančio balne. Jos akys sugrįžo prie 
veido, nuo kurio vis nedingo laukimo išraiška. 

Ji pažvelgė žemyn. Tai, ką išvydo, nesukėlė baimės. Tai 
buvo Klėjus — žmogus, kurį ji mylėjo, ir ji nebijojo jo. Nikol 
su palengvėjimu nusijuokė giliu gomuriniu juoku, ištiesė jam 
rankas ir sušnabždėjo: 

— Eikš pas mane. 

Jis nusišypsojo ir išsitiesė lovoje šalia jos. 

— Kokia puiki šypsena, — pasakė ji, braukdama pirš- 
tu perjo lūpas. — Galbūt kada nors tu man papasakosi, kodėl 
aš taip retai ją matau. 

— Galbūt, — nekantriai atsakė Klėjus, užspausdamas 
jos burną bučiniu. 

Nuo prisilietimo prie jo odos Nikol kūnu perbėgo vir- 
pulys. Stambus ir stiprus kūnas, gulintis šalia jos, privertė 
itin aštriai pajusti savo trapumą ir moteriškumą. Klėjus 
bučiavo ją į kaklą, oji glostė jo pečius, jausdama po ranka 
glotnią odą ir stamantrius raumenis. Staiga suvokė, jog jis 
priklauso jai, šis kūnas priklauso jai, kad ji galėtų jį pažinti 
ir pasimėgauti juo. Ji pasitempė ir pabučiavo pravertą be- 
sišypsančią burną, pravedė liežuviu per lygius baltus dantis, 
kuriuos taip retai teko matyti. Nestipriai kandžiojo jo kak- 
1ą, suspaudė dantimis ausies spenelį. Paskui prisitraukė 
arčiau ir įkišo šlaunį tarp jo šlaunų. 

Klėjus, nesitikėjęs tokių drąsių nepatyrusios moters 
glamonių, buvo priblokštas. Jis kimiai nusijuokė: 

— Eikš čia, mano mažoji prancūzų ragana, — iI prisi- 
traukė prie savęs. 

Prisiglaudę vienas prie kito jie ridinėjosi po lovą. Ni- 
kol negalėjo suturėti džiugaus juoko. Ji iš viršaus žvelgė į jį, 
O jis tai nardino rankas į jos plaukus, tai braukė jomis per 
visą kūną, glamonėjo stangrias krūtis. | 

Staiga jo akys patamsėjo, veidas pasidarė beveik 
niūrus. | 

— Aš noriu tavęs, — sušnabždėjo jis. 

— Taip, — atsakė Nikol, — taip. 

Jis švelniai apvertė ją ir uždengė jos kūną savuoju. 
Apsvaigimas ir išsivadavimas iš kankinamos paslapties pa- 
darė savo: ji jautė nenusakomą palengvėjimą. Ji daugiau apie 
nieką nebegalvojo — Žinojo tik, kad šalia jos Žmogus, kurį 
myli ir kurio trokšta. Ji neišsigando pajutusi, kad Klėjus įėjo 
įją. Akimirkos skausmas tuoj pat išnyko, nustelbtas džiugaus 
visiško artumo pojūčio. 

Kitą sekundę jos akys išsiplėtė iš nuostabos. Anksčiau, 
kai Nikol galvodavo apie vyro ir moters artumą, ji įsivaizduo- 
davo nežemišką palaimą, meilės ir švelnumo viršūnę. Bet tai, 
ką ji jautė dabar, neturėjo su tuo nieko bendra — tai buvo 
ugnis! 

— Klėjau, — sušnabždėjo užvertusi galvą ir išsilenk- 
dama. 

Iš pradžių Klėjaus judesiai buvo lėti. Jis prisiminė, kad 
jai ši meilės naktis — pirmoji, ir valdėsi, bet tai, kaip atsi- 
liepė jos kūnas, įaudrino jį. Jis seniai įtarė, kad Nikol — 
moteris, gamtos apdovanota neįprastu aistringumu, bet nesu- 
vokė tos aistros gilumo. Jis matė, kaip ant jos kaklo įnirtin- 
gai tvinksi gyslelė. Jos pirštai giliai smigo į jo šlaunis, jos 
rankos godžiai čiuopė jo įtemptą kūną. Ji privertė jį pajusti, 
kad mėgaujasi juo taip pat, kaip jis mėgaujasi ja. O mote- 
rys, su kuriomis jam ligi šiol teko turėti reikalų, arba reika- 


100 


laudavo jas patenkinti, arba elgėsi taip, tarsi teiktų didžiausią 
malonę. | 

Jis nusileido ant Nikol visu kūnu, judesiai tapo grei- 
tesni ir galingesni. Ji glaudėsi prie jo vis stipriau ir stipriau, 
kojomis apglėbdama jo liemenį. Ir po to, kai jiedu tą pačią 
akimirką pasiekė aukščiausią palaimos tašką, jų kūnai liko 
susipynę, tarsi vienas kūnas, žvilgąs meilės prakaitu. 

Tai, kas įvyko, Nikol buvo visiškai netikėta. Ji laukė, 
kad tai bus kažkas didinga ir nežemiška, bet pajautė 
nesutramdomą gyvulišką aistrą, kurios net neįtarė turinti. Ji 
užmigo Klėjaus glėbyje. 

Klėjus negalėjo prisiversti atsitraukti nuo jos. Nikol 
buvo pirmoji moteris, su kuria pajuto visišką palaimą. Pirmą 
kartą per ilgus metus jis užmigo su šypsena lūpose. 

Atsibudusi kitą rytą, Nikol ne iš karto atvėrė akis. Ji 
palaimingai pasirąžė įsivaizduodama, kad tuojau išvys Klė- 
jaus miegamąjį, apmuštą tamsiomis plokštėmis, ir pagalvę, 
kurią lietė jo galva. Jautė, kad jo jau nebėra šalia, bet jos 
džiaugsmas buvo pernelyg didelis, kad tai galėtų ją nuliū- 
dinti. 

Pagaliau pravėrusi akis, su nuostaba išvydo baltas savo 
miegamojo sienas. Pirmoji jos mintis buvo, jog Klėjus nepa- 
noro, kad ji liktų jo lovoje, bet čia pat ji pasakė sau, kad tai 
kvaila. Greičiausiai jis tiesiog stengėsi neužgauti jos drovu- 
mo ir leido pasirinkti. 

Ji nusimetė lengvą apklotą, priėjo prie drabužių spin- 
tos ir išsirinko nuostabią šviesiai žydro muslino suknelę aukš- 
tu liemeniu, papuoštą tamsiai mėlyno šilko kaspinu. Ant tua- 
letinio staliuko rado raštelį: “Pusryčiai devintą. Klėjus“. Ji 
nusišypsojo, ir suknelę sagstantys pirštai ėmė lengvai virpėti. 

Laikrodis salėje išmušė septynias, ir Nikol pagalvojo, 
kad dar ištisas dvi valandas reikės laukti susitikimo su juo. 
Ji žvilgtelėjo į dvynukų kambarį — tiedu jau buvo apsirengę 
ir išnykę. 

Nikol išėjo iš namų ir buvo beeinanti prie durų, 

vedančių į sodą, bet sustojo aštuonkampėje aikštelėje. Pa- 
prastai ji eidavo į kairę, virtuvės link, bet staiga apsisuko ir 
nuėjo į dešinę, į Klėjaus kontorą. 

Dar nė karto nebuvo lankiusis kontoroje, ir jai atrodė, 
kad ten apskritai retai kas teužeina. Kontoros pastatas buvo 
pagrindinio namo miniatiūrinė kopija: stačiakampis, aukštu 
stačiu stogu — trūko tik stoglangių ir balkonų. 

Pasibeldusi ir neišgirdusi atsako, Nikol pakėlė skląstį. 
Ji degė nekantrumu pamatyti, kur Žmogus, kurį ji mylėjo, 
praleisdavo taip daug laiko. 

Sienoje priešais duris buvo du langai, visas kitas lais- 
vas sienas nuo grindų ligi lubų dengė knygų lentynos. Plačia- 
šakiai klevai temdė kambarį, čia tvyrojo prieblanda ir vėsa. 
Nikol žvilgsnis nuslydo ąžuoliniu rašomuoju stalu ir sekrete- 
ru su daugeliu stalčiukų popieriams. Ji įėjo į kambarį, priė- 
jo prie knygų lentynų — jos buvo pilnos knygų teisėtvarkos 
ir žemės ūkio klausimais. Nikol nusišypsojo ir pabraukė pirš- 
tu per odinius viršelius. Jie buvo švarūs ir, pažindama Klė- 
jaus įpročius, ji suvokė, kad šioji švara — dažno knygų nau- 
dojimo, o ne kruopštaus tvarkymo pasekmė. 

Vis dar šypsodamasi pasisuko į priešingą sieną su 
židiniu, ir šypsena pradingo iš jos veido. Virš židinio kabėjo 
didžiulis Biankos portretas. Bianka buvo pavaizduota pačia- 
me grožio žydėjime, atrodė ne tokia apkūni, kokią ją prisi- 
minė Nikol. Ovalų veidą supo kreidos spalvos plaukai, ilgos 
stambios garbanos krito ant apnuogintų pečių. Tamsiai mė- 
lynos akys švytėjo, o maža burnytė buvo sudėta į lengvą 
šypsenėlę. Nikol niekada neteko Biankos veide matyti to- 
kios valiūkiškos, išdykėliškos išraiškos. Be abejo, ši šypsena 
buvo skirta mylimam žmogui. 

Apstulbusi Nikol pažvelgė į Židinio lentyną. Ant jos 
gulėjo maža raudono aksomo beretė — kaip tik tokią nešio- 
jo Bianka. O šalia — aukso apyrankė, taip pat pažįstama. 
Užrašas ant apyrankės bylojo: “B. su meile K.“ 

Nikol atšlijo. Portretas, beretė ir apyrankė — visa tai 

priminė šventyklą, ir jeigu Nikol nebūtų žinojusi, kaip yra iš 
tikrųjų, ji būtų nusprendusi, kad ši šventovė skirta mirusios 
moters atminimui. 

Argi ji gali su tuo kovoti? Praėjusią naktį jis taip ir 
nepasakė, kad myli ją. Ji su siaubu prisiminė viską, ką buvo 
kalbėjusi. Tebūnie jis prakeiktas! Juk žinojo, kaip ją veikia 
spiritiniai gėrimai. Jų šeimoje netgi buvo juokaujama, kad 
jeigu kas panorėtų sužinoti visas Nikol paslaptis, turėtų viso 
labo duoti jai porą lašų vyno. 

Bet dabar rytas, ji jau nebe ta, kuri buvo praeitą nak- 
tį. Šiandien ji turi padaryti viską, kad išgelbėtų savigarbos 
likučius. Nikol per sodą nupėdino į virtuvę ir sėdo pusryčiau- 
ti, nekreipdama dėmesio į aiškias Megi užuominas, kad būtų 
gerai sulaukti misterio Klėjaus. 

Po pusryčių ji nuėjo į skalbyklą, kur rado viską, ko 
reikia namų ruošai, paskui persirengė paprasta tamsiai mė- 
lyno kartūno suknele ir ėmėsi darbo. Galbūt darbas padėsiąs 
jai susikaupti ir priimti sprendimą. | 

Nikol šluostė dulkes nuo klavikordų, kai Klėjaus lū- 
pos palietė jos kaklą. Ji krūptelėjo, tarsi būtų nudeginta. 

— Man buvo nuobodu vienam pusryčiauti, — švelniai 
tarė jis. — Jeigu ne derlius, nepalikčiau tavęs nė akimirkai. 

Jo akys buvo tamsios, apdujusios. 

Nikol giliai atsiduso. Jeigu ji pasiliks, leis su juo kiek- 
vieną naktį ligi to laiko, kol atvyks moteris, kurią jis myli. 

— Klėjau, norėčiau pasikalbėti su tavimi. 

Jos šaltas tonas netruko paveikti: Klėjus išsitiesė, jo 
veidas sustingo, žavi šypsena užgeso. 

— Kas atsitiko? — tarė jis tokiu pat lediniu tonu. 

— Aš daugiau nebegaliu čia pasilikti, — atsakė Nikol 
ramiu, abejingu balsu, stengdamasi paslėpti skausmą. — 
Bianka... — Jau vien šis vardas žeidė ją. — Bianka netrukus 
bus Amerikoje. Esu tikra, kad vos tik gaus tavo laišką ir pini- 
gų kelionei, ji sės į laivą. 

— Ir kurgi tu rengiesi išeiti? Tu pasiliksi čia. — Tai 

nuskambėjo tarsi įsakymas. 

Nikol plykstelėjo. 

— Kaip tavo meilužė? 

— Tu mano žmona. Negi tu pamiršai esanti mano 
Žmona, tu gi nuolatos primeni man, kad tave jėga ištekino. 

— Taip, aš tavo Žmona. Kol kas. Bet kiek truks mūsų 
vedybos? Jeigu dabar ant slenksčio pasirodys Bianka, ar tu 
panorėsi, kad aš likčiau tavo žmona? 

Jis neatsakė. 

— Aš reikalauju atsakymo! Bent jau to aš nusipelniau. 
Praėjusią naktį tu tyčia mane nugirdei. Žinojai, kas iš to bus, 
žinojai, kad aš net neprisiminiau, kas įvyko tą naktį, kai ra- 
dai mane miške. 

— Taip, Žinojau. Bet dar aš Žinojau, kad tau reikia iš- 
sipasakoti, ir kito tikslo neturėjau. 

Ji nusisuko. 

— Galbūt. Bet, kas bebūtų, aš buvau girta ir todėl 
koriausi tau ant kaklo, siūlydama save. 

— Tai netiesa. Tu turi prisiminti... 

— Aš viską prisimenu. — Ji stengėsi suimti save į ran- 
kas. — Prašau, išklausyk manęs. Tu reikalauji iš manęs perne- 
lyg daug. Negaliu čia pasilikti ir būti tavo Žmona, žmona 
tikrąja ta Žodžio prasme, žinodama, kad bet kurią akimirką 
tai gali baigtis. — Nikol užsidengė veidą rankomis. — Perne- 
lyg dažnai gyvenime man teko susidurti su tuo, kad ateidavo 
pabaiga. 

— Nikol... — Jis palietė jos plaukus. 

Nikol atšlijo. 

— Neliesk manęs! -Tu pernelyg įžūliai Žaidi mano jaus- 
mais. Žinai, ką tau jaučiu, ir tuo naudojiesi. Prašau tavęs, 
neversk manęs daugiau kentėti. Prašau tavęs. 

Klėjus atsitraukė. 

— Patikėk, niekada nenorėjau suteikti tau skausmo. 
Sakyk, ko tu nori. Viskas, ką turiu — tavo. 

“Man reikia tavo širdies", — norėjosi šūktelti Nikol, 

bet ji tvirtai tarė: 

— Malūno. Artėja derliaus nuėmimas, ir aš per porą 
savaičių galėsiu paruošti jį darbui. Namas sveikas, aš ten 
apsigyvensiu. 

Klėjus buvo bepraveriąs burną, idant pasakytų “ne", 
bet nutylėjo. Pasiėmęs skrybėlę, pasuko durų link. 

— Jis tavo. Aš pažiūrėsiu, kad būtų įforminti doku- 
mentai dėl malūno ir namelio perdavimo tavo nuosavybėn. 
Ir dar aš pasamdysiu du vyrus ir moterį — tau reikės pagal- 
bininkų. — Jis užsimovė skrybėlę ir išėjo iš kambario. 

Nikol pajuto, kad visos jėgos apleido ją. Sunkiai atsi- 
sėdo į krėslą. Meilės naktis baigėsi. Ją pakeitė liūdesio diena. 

Nikol nedelsdama paliko namus — žinojo, kad jos ryžto 
pakaks neilgam. Ji persikėlė per upę į stovėjusį ant kalvos 
malūną. Upės vanduo malūno ratą pasiekdavo ilgu mediniu 
lataku. Malūnas buvo ant akmenų pagrindo pastatytas mūri- 
nis pastatas, malksnomis dengtu stogu. Per visą fasadą tęsė- 
si veranda. Vandens ratas siekė pusantro aukšto. 

Įėjusi į vidų, Nikol pakilo į antrą aukštą, iš kur buvo 
galima apžiūrėti ratą. Kiek įstengė nuspręsti, mentės buvo 
sveikos, nors tos, kurios po vandeniu, galėjo jau ir supūti. 

Didžiulės girnos buvo penkių pėdų skersmens ir aš- 
tuonių colių storio. Ji pabraukė ranka per akmenį, pajus- 
dama šiurkštų kvarco paviršių. Tai buvo galąstuvas iš Prancū- 
Zijos akmenų skaldyklų — geriausias pasaulyje. Akmenis į 
Ameriką atvežė laivo triumuose kaip balastą, o paskui upe 
pristatė į plantaciją. Jie puikiai aptašyti, subalansuoti ir 
pritaikyti vienas prie kito — tarpas tarp jų vos regimas. 

Išėjusi į ryškią saulės šviesą, Nikol priėjo prie mažo 
namelio. Sunku buvo spręsti, kaip jis išsilaikęs, nes langai ir 
durys buvo užkalti lentomis. 

Jos dėmesį patraukė bruzdėjimas ant kranto. 

— Nikol! Kur tu? — išgirdo šlaitu kopiančios Dženi 
balsą. 

Nikol labai apsidžiaugė pamačiusi šią augalotą rau- 
donskruostę moterį. Jos puolė viena kitai į glėbį, tarsi būtų 
nesimatę visą amžinybę. 

— Na ką, vėl viskas sugriuvo? 

— Sugriuvo, — patvirtino Nikol. — Visiškai. 

— O jau aš vyliausi, kad dabar, kai judu susituokėte... 

— Ką čia veiki? — Nikol paskubėjo pakeisti temą. 

— Klėjus pasakė, kad tu persikraustei čia ir rengiesi 
sutvarkyti malūną. Jis liepė man surasti du gerus darbinin- 
kus, idant jie surinktų reikiamus įrankius ir padėtų tau. Dar 
jis pasakė, kad aš panorėjusi galėčiau gyventi čia, ir jis 
mokėsiąs man kaip ir anksčiau. 

| Nikol nukreipė akis. Klėjaus kilniaširdiškumas viršijo 
visus lūkesčius. 

— Eikite čia, judu abu, — sušuko Dženi. — Laikas 
imtis darbo. Ji pristatė Nikol aukštą rudą Vernoną ir juoda- 
plaukį žemaūgį Liuką. Dženi vadovaujami jiedu ėmėsi plėš- 
ti lentas nuo durų. 

Nors ir tamsus, namelis Nikol pasirodė jaukus ir 
mielas. Visą apatinį aukštą užėmė vienas didelis kambarys 
su didžiuliu židiniu. Kambarį apšvietė keturi langai. Į viršų 
vedė laiptai su rankų darbo baliustrada. Prie lango stovėjo 
sena iš pušies padaryta skrynia, centre — ilgas stalas. 

Kai darbininkai nuplėšė nuo langų lentas, beveik ne- 
pasidarė šviesiau. Moterys išgirdo daugelio lakstančių pelių 
mažų letenėlių šnaresį. 

— Fju! — švilptelėjo Dženi ir susiraukė. — Čia darbo 
ne vienai dienai. 

— Tada, manau, reikia pradėti tuojau pat. 

Iki saulėlydžio moterys padarė daug. Viršuje buvo pa- 
lėpė žemomis lubomis ir gerokai apsilupusiomis sienomis. 
Po purvo sluoksniu jos aptiko puikią medieną. Sienų tinkas 

buvo sveikas, reikėjo tik jas iš naujo išbalinti, kad kambarys 
įgautų reikiamą išvaizdą. Išvalyti langai ėmė praleisti kur 
kas daugiau šviesos. 

Taisęs stogą Vernonas pirmas pastebėjo per upę 
plaukiantį plaustą. Visi nusileido į pakrantę. Pasirodo, vie- 
nas iš Klėjaus darbininkų atvežė baldus. 

— Palauk, Dženi, aš negaliu to priimti. Jis ir šiaip jau 
padarė pernelyg daug. 

— Ne laikas riesti nosį. Mums šie baldai labai pravers, 
o pas Klėjų jie tik veltui dulka palėpėje. O dabar imkis ano 
suolo galo. Hovardai, tikiuosi, tu paėmei baltalų ir porą 
čiužinių. | 

— Tai tik pirmoji partija. Kai aš atvešiu visa kita, šiame 
krantę atsiras naujas Erandel Holas, — pajuokavo Hovardas. 

Dženi, Nikol ir du vyriškiai tvarkė namelį trejetą die- 
nų. Vyrai nakvojo malūne, o netekusios jėgų moterys griū- 
davo ant šiaudinių čiužinių palėpėje. 

Ketvirtąją dieną juos aplankė kresnas nepažįstamasis. 

— Girdėjau, čia esanti moteris, kuri nusprendė galė- 
sianti susidoroti su malūnu. 

Nikol nustūmė į šalį Dženi, pasirengusią atsikirsti, ir 
ramiai pasakė: | 

— Aš — Nikol Armstrong, ir aš iš tikrųjų rengiuosi 
paleisti malūną. Kuo galiu padėti? 

Nepažįstamasis apžvelgė ją nuo galvos ligi kojų ir 
ištiesė kairę ranką delnu žemyn. 

Dženi jau rengėsi išsakyti, ką mananti apie jo manie- 
ras, bet Nikol paėmė jo ranką ir pasuko delnu į viršų. Dženi 
Susiraukė, nes delnas buvo sudarkytas pilkų gumbų. 

Nikol perbraukė rankomis per nepažįstamojo delną ir 
geranoriškai jam nusišypsojo. 

— Imu jus į darbą, — pasakė ji. 

Jis pamerkė akį. 

— Atrodo, žinote, ką darote. Puikiai susitvarkysite su 
malūnu. . 

Kai jis išėjo, Nikol viską paaiškino. Šis žmogus buvo 
akmenskaldys, gaminęs malūnų girnas. Kai jis kaltu kalinė- 
jo akmenyse latakėlius, dešiniąją ranką prisidengdavo oda, 
o kairę palikdavo pliką. Metams bėgant kairioji ranka 
apsidengė gumbiukais nuo įsisiurbusių į odą akmens 
skeveldrų. Akmenskaldžiai su pasididžiavimu rodydavo kai- 
riąją ranką — daugiametės patirties liudijimą. Egzistavo se- 
nas priežodis: “Parodyk savąją narsą". Anksčiau žodis, 
reiškiantis “narsa, būdas“, buvo vartojamas kaip skaldyto 
akmens pavadinimas. 

Dženi grįžo į darbą, bambėdama po nosimi, kad ne 
nuodėmė būtų prisidengti įr kairiąją ranką. 

Kai išvalė medinį lataką, vanduo iš upės plūstelėjo 
galinga srove. Didžiulis ratas pajudėjo, ėmė suktis, ir pasi- 
girdo džiūgavimo šauksmas. girdimas daugelį mylių aplinkui. 

„Nikol nenustebo, kai jau kitą dieną maža kviečių 
prikrauta barža pas juos atvyko pirmasis užsakovas. Ji žinojo, 
jog Klėjus išsiuntinėjo Žygūnus upe aukštyn ir žemyn su žinia, 
kad malūnas vėl dirba. 

Praėjo beveik dvi savaitės nuo to laiko, kai jiedu matėsi 
paskutinį kartą, ir vis dėlto Nikol galvojo apie jį kiekvieną 
akimirką. Du kartus ji probėgšmais matė, kaip jis apjoja 
laukus, bet kaskart nusisukdavo. 

Vieną rytą — malūnas dirbo jau tris dienas — Nikol 
atsibudo labai anksti. Dar neprašvito, ir iš kito kambario galo 
buvo girdėti miegančios Dženi lygus kvėpavimas. Nikol 
skubiai apsirengė ir, nerūpestingai paleidusi ant nugaros 
nesutvarkytus plaukus, išėjo iš namų. 

Kažkodėl ji visiškai nenustebo išvydusi Klėjų, stovintį 
prie malūno rato. Jis buvo plonomis drobinėmis kelnėmis, 
įkištomis į botfortus su atraitais. Stovėjo nugara į ją, užsidė- 
jęs rankas už nugaros. Jo marškiniai ir plačiabrylė skrybėlė 
ryto migloje atrodė itin balti. 

— Tu gerai padirbėjai, — pasakė neatsisukdamas. — 
Gaila, kad aš iš savo žmonių negaliu išreikalauti tokio uolu- 

mo. Palyginti su tavimi jie dirba pusiau jėgos. 

— Man tai buvo būtina. 

Klėjus atsisuko ir pažvelgė jai tiesiai į akis. 

— Nebuvo jokios būtinybės, ir tu tai Žinai. Galėtum 
grįžti į mano namus bet kada. 

— Ne, — iškvėpė ji. — Tegul viskas lieka, kaip yra. 

— Dvyniai tik apie tave tekalba. Jie pasiilgo tavęs. 

Nikol nusišypsojo. 

— Man taip pat jų trūksta. Galbūt tu išleisi juos pas 
mane? 

— Geriau būtų tau pačiai juos aplankyti. Šiandien 
mudu galėtume kartu papietauti. Vakar iš Prancūzijos at- 
plaukė laivas ir atvežė sūrių, burgundiško vyno, šampano. 
Vakare visa tai pristatys į plantaciją. 

— Skamba viliojamai, bet... 

Klėjus Žengė prie jos ir paėmė už pečių. 

— Juk nesirengi vengti manęs visą gyvenimą? Ko tu iš 
manęs nori? Kad pasakyčiau, jog ilgiuosi tavęs? Visi pyksta, 
kad leidau tau išsikraustyti. Megi paduoda tai pusiau žalią, 
tai perkepintą maistą. O vakar dvyniai verkė, nes aš negalė- 
Jau jiems papasakoti tos prakeiktos prancūzų pasakos, kaip 
mergina pamilo pabaisą. 

— “Gražuolė ir pabaisa", — nusišypsojo Nikol. — Tai 
tu nori susigrąžinti mane, kad tavoji virėja geriau gamintų? 

Klėjus kilstelėjo antakį. 

— Aš taip nesakiau. Žinai, jog aš nenorėjau, kad tu 
išeitum. Ar ateisi vakarienės? 

— Ateisiu, — atsakė ji. 

Jis čiupo ją į glėbį ir pabučiavo, paskui apsisuko ir grei- 
tai išėjo. 

— Atrodo, viskas klostosi kur kas geriau, negu aš ma- 
niau, — pastebėjo Dženi iš už Nikol nugaros. 

Nikol neatsakė ir įėjo į namus, rengdamasi imtis darbo. 

Visą ilgą dieną ji sunkiai tramdė jaudulį, apėmusį ją, 
belaukiant vakaro, kurį praleisianti su Klėjumi. Kai Vernonas 

svėrė grūdų maišus, jai teko nuolatos klausti iš naujo, kad 
teisingai užsirašytų svorį. Tačiau ji nepamiršo nusiųsti Megi 
vieną iš prancūzų virtuvės receptų — kalakuto, troškinto 
ypatingame padaže ir pateikiamo ant stalo prikaistuvyje. 
Nikol numatė, kad smaližė Megi iš karto troškinsianti du 
kalakutus: vieną — šeimininkų stalui, kitą — sau ir tarnams. 

Šeštą valandą vakaro prie kranto priplaukė valtis su 
Klėjaus ūkvedžiu, aukštu blondinu Andersu. Jis su žmona ir 
dviem vaikais gyveno netoli kontoros. Jo vaikai dažnai 
žaisdavo su dvynukais. Nikol pasiteiravo apie jo šeimos 
sveikatą. 

— Viskas gerai, tik mes visi pasiilgome jūsų. Karin 
vakar virė Žiemai persikų uogienę ir nori atsiųsti jums do- 
vanų. O ar malūnas jau veikia? Atrodo, jūs turite užsakovų. 

— Misteris Armstrongas visiems pranešė, taigi vis dau- 
giau Žmonių atveža grūdus. 

Andersas keistai pažvelgė į ją. 

— Klėjus — gerbiamas Žmogus. 

Jie pasiekė krantą, ir Nikol atkreipė dėmesį į tai, kad 
Andresas visą laiką žvilgčioja į upę. 

— Ar kas nors atsitiko? 

— Valtis jau turėjo grįžti. Vakar mes sužinojome, kad 
atplaukė laivas, ir Klėjus šiandien rytą išsiuntė valtį. 

— Jūs kažko susirūpinęs? 

— Ne, — atsiliepė jis ir padėjo jai išlipti iš valties. — 
Ar maža priežasčių. Irkluotojai galėjo išgerti su laivo kelei- 
viais ar dar kas nors. Tai vis Klėjus. Nuo tada, kai Džeimsas 
ir Bes paskendo, jis nerimauja, net kai vėluojama tik valandą. 

Andersas padavė jai ranką, ir jie nuėjo namų link. 

— Jūs pažinojote Džeimsą ir Bes? — paklausė Nikol. 

— Taip, labai gerai. 

— Ir kokie gi jie buvo? Klėjus buvo labai artimas su 
savuoju broliu? 

Andersas delsė atsakyti. 

— Visi trys buvo labai artimi. Jie gi kartu užaugo. Klė- 

15 labai sielojosi dėl jų mirties..Po to jis labai pasikeitė. 

Nikol norėjo pateikti dar daugybę klausimų. Kaip jis 
asikeitė? Koks jis buvo ligi jų mirties? Bet klausinėti Ander- 
ą būtų negarbinga jo paties ir Klėjaus atžvilgiu. Jeigu Klė- 
Js panorės, jis pats jai viską papasakos. 

Andersas palydėjo- Nikol iki sodo vartelių. Niekas 
plink nepasikeitė, kol jos čia nebuvo. Dvynukai išdygo tar- 
i iš po Žemių ir, čiupę ją už rankų, nusitempė laiptais aukš- 
yn. Jie turėjo ilgą sąrašą pasakų, kurias norėtų išgirsti prieš 
miegą. 

Klėjus laukė ant laiptų. 

— Tu dar gražesnė, negu aš maniau, — tyliai pasakė, 
velgdamas į ją geidulingu žvilgsniu, ir spausdamas jos ranką. 

Nikol nusisuko ir, neištraukdama rankos, nuėjo su juo 
valgomąjį. Ji vilkėjo šiltos abrikosų spalvos šilko suknele, 
apuošta tamsesnio atspalvio atlaso kaspinu. Kiek grublė- 
as audinio paviršius švelniai blizgėjo. Pūstinės rankovės ir 
iliai iškirpta liemenė išsiuvinėta smulkiais perliukais, kurių 
velnus blizgesys pabrėžė jos odos matinį baltumą. Plaukai 
erpinti perlų gijomis ir atlaso kaspinais. 

Klėjus vos prisivertė atplėšti nuo jos akis. Kai jiedu 
270 į valgomąjį, Nikol iš karto suvokė, jog Megi pasiekė vir- 
ūnę. Stalas lūžo nuo valgių. 

— Nejaugi Megi galvoja, kad galėsime visa tai suval- 
yti? — nusišypsojo ji. 

— Manau, ji nori, kad aš suprasčiau, jog jeigu tu liksi 
ia, ji gaminsianti dar geriau, negu anksčiau. 

— Valtis jau čia? — paklausė Nikol ir pastebėjo, kad 
2 veidas paniuro. Klėjus neigiamai palingavo galvą. 

Vos tik jiedu spėjo atsisėsti prie stalo, į valgomąjį 
siveržė vienas darbininkas. 

— Misteri Klėjau, nežinau, ką bedaryti, — išpyškino 
is, iš susijaudinimo taršydamas savo skrybėlę, tarsi pasi- 
engęs suplešyti ją į skutus. — Ji pareiškė atkeliavusi tik 
odė:, kad pas: atytų jus, ir kad jūs nubausite mane, jeigu aš 

jos neatvešiąs. 

— Nusiramink, Rodžeri. Apie ką tu kalbi? — Klėjus 
numetė servetėlę į tuščią lėkštę. 

— Iš pradžių aš nepatikėjau. Pamaniau, kad toji anglė 
kvaršina man galvą, bet kai gerokai įsižiūrėjau, pamačiau, 
kad ji nepaprastai panaši į mis Bes. Man net pasirodė, kad 
tai ji ir esanti. 

Nei Nikol, nei Klėjus jau jo nebeklausė, nes už jo nuga- 
ros stovėjo Bianka. Šviesūs plaukai minkštomis garbanomis 
supo jos apskritą veidą. Maža burnelė priminė žavų pum- 
purėlį. Nikol suvokė visiškai užmiršusi Bianką — keletas 
mėnesių, praleistų Amerikoje, taip pakeitė jos gyvenimą, kad 
praeitis atrodė nebereali. Dabar ji prisiminė, kaip Bianka 
sugeba priversti Žmones jai paklusti. 

Nikol pažvelgė į Klėjų ir nustėro. Jis buvo panašus į 
žmogų, susitikusį vaiduoklį. Jo veide vienu metu atsispindė- 
jo ir nepasitikėjimas, ir susižavėjimas. Staiga ji pajuto tarsi 
grimztų į ledinį vandenį. Nikol prisipažino sau, kad sielos 
gelmėse visada tikėjosi, jog kai Klėjus susitiksiąs Bianką, jis 
suvoksiąs, kad jo meilė jai praėjusi. Karčios ašaros priplūdo 
akis. Ji suprato pralaimėjusi. Klėjus niekada nežiūrėjo į ją 
taip, kaip dabar žiūri į Bianką. 

Nikol giliai atsiduso, pakilo ir perėjo per kambarį, 
pasitikdama Bianką. 

— Džiaugiuosi galėdama pasveikinti jus Erandel Hole. 

Bianka sviedė į ją kupiną neapykantos žvilgsnį ir 
apsimetė nepastebėjusi ištiestos rankos. 

— Elgiesi taip, tarsi tu čia šeimininkė, — sušnypštė ji 
ir apdovanojo Klėjų apsimestinai drovia šypsena. — Argi jūs 
nesidžiaugiate mane matydamas? — koketiškai tarė, ir ant 
jos kairiojo skruosto atsirado duobutė. — Aš nukeliavau ilgą 
kelią, kad atsidurčiau šalia jūsų. 

Klėjus, vos neapvertęs krėslo, puolė prie Biankos. Jis 
abiem rankomis suspaudė jos pečius, pažvelgė į veidą. 

— Sveika atvykusi į mano namus, — sušnabždėjo, bu- 


čiuodamas ją į skruostą ir nepastebėdamas, kad ją nupurtė 
nuo jo prisilietimo. — Rodžeri, nunešk bagažą į viršų. 

Rodžeris stovėjo atokiau. Jis ištisas šešias valandas 
praleido valtyje su šia baltaplauke ypata ir keliskart vos 
ištvėrė pagundą ištrenkti ją už borto. Jis nė už ką nebūtų 
patikėjęs, kad per tokį trumpą laiką galima rasti tiek 
priežasčių skųstis ir priekaištauti. Ji nenustojo kaltinti ir jį, 
ir irkluotojus, esą jie nepakankamai pagarbiai su ja elgiasi. 
Matyt, ji laikė, jog jie turį išsinerti iš kailio, idant įvykdytų 
kiekvieną jos užgaidą. Ir juo labiau artėjo prie plantacijos, 
juo labiau Rodžeris įsitikino, kad veltui veža šią moterį pas 
Klėjų. 

Bet dabar, pamatęs, kaip tas puolė prie jos, Rodžeris 
sutriko. Kaip gali šeimininkas taip Žiūrėti į ją, kai šalia stovi 
mažoji gražuolė mis Nikol ir nenuleidžia nuo jo įsimylėjusių 
akių? Rodžeris gūžtelėjo pečiais, užsismaukė skrybėlę ir ėmė 
vilkti skrynias į viršų. Laimė, jis turi reikalų su valtimis, o 
nesu moterimis. 

— Kleitonai! — griežtai tarė Bianka, išsisukdama iš 
jo glėbio. — Jūs nenorite pasiūlyti man atsisėsti? Bijau, kad 
ši kelionė atėmė visas mano jėgas. 

Klėjus pabandė paimti ją už rankos, bet ji skubiai pa- 
sitraukė. Jis pasiūlė jai kėdę stalo gale šalia savęs. 

— Jūs turbūt išalkote, — pasakė jis, imdamas iš bufe- 
to dar vieną stalo rinkinį. 

Nikol stovėjo tarpduryje, stebėdama juos. Klėjus tarsi 
perekšlė tupinėjo apie Bianką. Bianka pasitaisė žalios gazo 
suknelės klostes ir atsisėdo į krėslą. Nikol pastebėjo, kad 
nuo tos dienos, kai jos išsiskyrė, Bianka pastambėjo mažiau- 
siai dvidešimčia svarų. Tiesa, ji buvo pakankamai augi, kad 
apkūnumas nekristų į akis, ir jos veidas beveik nepasikeitė, 
bet šlaunys sustambėjo. Suknelė paaukštintu liemeniu šiek 
tiek slėpė pernelyg storas šlaunis, bet trumpos rankovės 
negalėjo nuslėpti stambių pečių. 

— Noriu žinoti viską, — pasakė Klėjus, palinkdamas 


prie Biankos. — Kaip jūs pasiekėte Ameriką? 

— Tai buvo baisu, — atsakė Bianka ir nuleido bespal- 
ves blakstienas. — Kai tėvas gavo jūsų laišką, mane apėmė 
neviltis. Aš supratau, kokia įvyko baisi nelaimė. Žinoma, aš 
nuskubėjau į pirmąjį laivą, plaukiantį į Ameriką. — Ji nu- 
sišypsojo Klėjui. | 

Kai tėvas parodė laišką, ji smagiai pasijuokė iš vargšės 
kvaišelės Nikol, kuriai iškrėtė tokį juokingą pokštą. Bet po 
dviejų dienų ji gavo kitą laišką iš tolimų giminaičių, gyve- 
nusių Amerikoje, netoli Armstrongo plantacijos. Jie sveiki- 
no ją su pelninga partija, laikydami, jog Bianka žinanti, koks 
turtingas Klėjus, ir prašė, kai tik ji ištekėsianti, padėti jiems 
pinigais. Sužinojusi, kad jos jaunikis gana turtingas, Bianka 
įsiuto. Kodėl tas juodnugaris nepasakė, esąs pinigingas? Be- 
je, Jos pyktis tuoj pat nukrypo į Nikol. Toji maža prancūzė 
kažin kaip suuodė apie jo turtą ir nusprendė užimti jos vietą. 
Bianka nedelsdama pranešė tėvui vykstanti į Ameriką. Mis- 
teris Meilsonas atsakė, kad kai tik ji surinksianti pakanka- 
mai pinigų, galėsianti vykti, kur tik panorėsianti. Jo tai ne- 
liečia. 

Bianka kaip svetinga šeimininkė pasisuko į tebestovin- 
čią tarpduryje Nikol. 

— Kodėl tau neprisijungus prie mūsų? — paklausė ji 
saldžiu balsu. — Pas mus buvo atėjusi tavoji pusseserė, — 
tęsė ji, kai Nikol atsisėdo. — Ji ieškojo tavęs ir papasakojo 
mums kažkokią kvailą istoriją, tarsi tu rengeisi tapti jos 
dalininke. Aš jai paaiškinau, kad tu tarnavai pas mane ir kad 
neturi nė skatiko. Tada ji ėmė kažin ką paistyti apie smarag- 
dus ir darbą naktimis. Visa tai nuskambėjo taip beprasmiš- 
kai, kad man teko apieškoti tavąjį kambarį. — Jos akys 
blizgėjo ir pasitenkinimo. — Kelias į Ameriką kainuoja ne- 
pigiai, ar ne? Beje, iš kur tau žinoti. Tai šit, mano kelionė 
kainavo man maždaug tiek pat, kiek sudarytų tavoji dalis 
madingoje parduotuvėje. 

Nikol iškėlė galvą. Ji neparodys Biankai, kaip skaudu 
jai girdėti tuos žodžius. Ir vis dėlto slapčiomis ji patrynė 

pirštų pagalvėles viena į kitą, prisimindama, kaip siūdavo 
patamsyje. | 

— Kaip malonu matyti jus, — pasakė Klėjus. — Išsi- 
pildė manoji svajonė, ir jūs vėl šalia manęs. 

— Vėl? — nustebo Bianka, ir abi moterys nesupras- 
damos pažvelgė į jį. Jo akys švietė kažin kokia keista išraiška. 

Klėjus atsitokėjo. 

— Turėjau galvoje, kad dažnai įsivaizduodavau jus savo 
namuose, todėl man atrodo, tarsi būtumėte sugrįžusi. — Jis 
pakėlė dubenį su cukruotais vaisiais. — Jūs turbūt labai al- 
kana. 

— Visiškai ne, — atsakė Bianka, neatplėšdama akių 
nuo.išdėstytų ant stalo valgių. — Abejoju, ar galėčiau suval- 
gyti bent gabalėlį. Galbūt aš apskritai nebevalgysiu. — Ji 
nusijuokė. — Ar jūs žinote, kur jie įkurdino mane toje bai- 
sioje fregatoje? Žemutiniame denyje! Kartu su komanda! To 
neįmanoma įsivaizduoti! Iš visur sunkėsi vanduo — iš viršaus, 
iš apačios, iš šonų. Ir visą tą laiką man teko praleisti priete- 
moje. 

Klėjus susiraukė. 

— Štai kodėl aš ir užsakiau jūms atskirą kajutę paket- 
bote. 

Bianka per stalą pažvelgė į Nikol. 

— Man teko apsieiti be tokios prabangos. Įsivaizduo- 
ju, kiek tavasis maistas buvo geresnis už manąjį. 

Nikol labai knietėjo atsakyti, kad nepriklausomai nuo 
maisto kokybės laive, kuriuo Bianka plaukė į Ameriką, jo 
buvę daugiau negu pakankamai, bet ji nutylėjo. | 

— Galbūt Megi kulinarinis meistriškumas atlygins tai, 
ko ten neturėjote. — Klėjus pastūmė dubenį arčiau prie 
Biankos. | 

— Na, nebent šiek tiek. 

Nikol ramiai stebėjo Bianką, kuri nepraleido nė vieno 
iš daugiau kaip dvidešimties patiekalų. Jos lėkštė niekad 
nebuvo pilna, ji ragavo tai viena, tai kita mažutėmis porcijo- 

mis. Pašalinis stebėtojas niekad nepasakytų, esą ji daug val- 
ganti. Su amžiumi Bianka tobulai įvaldė meną slėpti savąjį 
rajumą. 

— Iš kur turi tą suknelę? — paklausė Bianka, apipil- 
dama medumi sviestinį paplotėlį. 

Nikol pasijuto raustanti. Pernelyg švieži buvo jos at- 
mintyje Klėjaus žodžiai, kaltinę ją pavogus audinius, priklau- 
sančius Biankai. 

— Mums reikia kai ką aptarti, — skubiai įsiterpė Klė- 
jus, išgelbėdamas Nikol nuo atsakymo. 

Tuo metu į valgomąjį įsiveržė Megi. 

— Girdėjau, turime svečių. Tai jūsų draugė, misis Arm- 
strong? 

— Misis Armstrong? — pakartojo Bianka, įsitebeili- 
jusi į Nikol. — Tai ji į tave taip kreipiasi? 

— Į mane, — ramiai atsakė Nikol. 

— Kas čia vyksta? — griežtai tarė Bianka. 

— Mesgi, būk gera, palik mus, — pasakė Klėjus. 

Megi kamavo smalsumas. Rodžeris ištisą valandą keikė 
tą moterį, ir prireikė keturių puodelių alaus, kad jis nurimtų. 

— Aš tik norėjau paklausti, ar ne metas paduoti de- 
sertą. Yra pyragas su migdolais, pyragėlių su persikais ir 
obuoliais ir pyragas su saldžiomis bulvėmis. 

— Ne dabar, Megi! Mums reikia aptarti svarbesnius 
klausimus negu desertas. 

— Klėjau, — švelniai suturėjo jį Bianka, — aš taip 
seniai nevalgiau nieko šviežia. Galbūt mes paragautume per- 
sikų pyragėlių. | 

— Žinoma, — tuoj pat sutiko Klėjus. — Megi, paduok 
viską, ko turi. — Jis pasisuko į Bianką. — Atleiskite man. 
Aš pernelyg pratęs įsakinėti. 

Nikol panoro išeiti. Labiausiai pasaulyje ji norėtų at- 
sidurti toli nuo šito žmogaus, kurį mylėjo ir kuris staiga tapo 
jai visiškai svetimas. Ji skubiai pakilo. 

— Tikiuosi, atleisite man. Nelauksiu deserto. Man lai- 

kas namo. 

Klėjus taip pat atsistojo. 

— Nikol, prašau, aš visiškai nenorėjau... 

Bet jis tuojau pat nusisuko nuo jos, nes Bianka uždėjo 
ant jo rankos savąją. Ji pirmą kartą pati palietė jį. 

Kai Nikol išvydo jo veido išraišką, jos širdis apėjo krau- 
ju. Skubiai išėjo iš kambario, iš namų, į vėsią naktį. 

— Klėjau, — tarė Bianka ir tučtuojau patraukė ranką, 
kai tik Nikol išėjo iš kambario. 

Bet ji pastebėjo, kokią valdžią jam turi jos prisilieti- 
mas. Niekada šis Žmogus nežadino jai jokių jausmų, išskyrus 
pasibjaurėjimą. Viršutinės marškinių sagos prasegtos, ir jis 
net nesiteikė apsivilkti surdutą. Jai šlykštu liesti jį, ji negali 
pakęsti jo buvimo, bet ji pasirengusi kentėti, kad tik galėtų 
pasiglemžti jo turtą. Visą kelią iki plantacijos ji Žiūrėjo į 
namus abipus upės, ir tas netašytas stuobrys valtyje pranešė 
jai, kad visa tai priklauso Klėjui. Ir valgomasis brangiai ap- 
statytas. Tiesa, baldų mažoka, bet jie brangūs. O sienų ap- 
mušalai tikriausiai pagaminti pagal specialų užsakymą. Jeigu 
tam, kad taptum viso to šeimininkė, reikės liesti jį, ji tai 
padarysianti. Kai tik jie apsives, netruks jam pareikšti gyven- 
sianti atskirai. 

Megi įnešė didžiulį padėklą su gerai paskrudintais 
pyragėliais ir šaltu migdolų pyragu. Pyragas su saldžiomis 
bulvėmis buvo aplietas abrikosų glaistu. 

— O kur misis Armstrong? 

— Grįžo į malūną, — trumpai atsakė Klėjus. 

Megi įtariamai pažvelgė į jį ir pasišalino. Bianka pa- 
kėlė akis nuo pilnos lėkštės. Ji nusprendė, jog jeigu jau nie- 
ko nevalgė per vakarienę, dabar galinti duoti sau valią. 

— Aš laukiu paaiškinimo. 

Kai Klėjus baigė, Bianka valgė antrąjį pyrago gabalą. 

— Taigi dabar jūs rengiatės išmesti mane kaip nerei- 
kalingą daiktą. Visa manoji meilė jums, visi vargai, kuriuos 
Patyriau, kad galėčiau susitikti su jumis, nebeturi reikšmės. 

Kleitonai, jeigu jūs būtumėte liepę pagrobėjams pasakyti, 
kas juos siuntė, aš pati pasiduočiau jiems. Jūs gi žinote, kaip 
sunku man būti toli nuo jūsų. — Ji papūtė lūputes, ir jos 
akys prisipildė ašarų. Čia ji neapsimetinėjo: mintis, kad gali 
prarasti Klėjaus pinigus, kėlė baisų nusiminimą. Tebūnie 
prakeikta toji Nikol! Beprincipė intrigantė! 

— Prašom taip nekalbėti. Tai jūsų namai. Čia visada 
buvo jūsų namai. 

Jo žodžiai Biankai pasirodė keisti, bet ji nebeklausi- 
nėjo. 

— Juk jūs galėsite išsiskirti, kai liudytojas sugrįš į 
Ameriką? Jūs neleisite, kad aš grįžčiau į Angliją praradusi 
gerą vardą? 

Jis pakėlė jos ranką prie lūpų. 

— Žinoma, ne. 

Bianka nusišypsojo jam ir atsistojo. 

— Esu taip pavargusi. Ar galėčiau kur nors pasilsėti? 

— Be abejo. — Jis paėmė ją už parankės, kad paly- 
dėtų į į viršų, bet ji atšlijo. | 

— Kurgi tarnai? Ku jūsų ekonomė ir liokajus? 

Klėjus kilo laiptais paskui ją. 

— Turime tarnaičių, kurios padeda Nikol, tiksliau, 
padėdavo, kol ji persikėlė į namelį aname upės krante, bet 
jos nakvoja karšykloje. O kas liečia mane, man niekada 
nereikėjo nei ekonomės, nei liokajaus. 

Nugalėjusi paskutinį laiptelį, ji sustojo atsikvėpti ir 
jaudinamai nusišypsojo. 

— Bet juk dabar jūs turite mane. Tikiuosi, pakeisite 
savuosius įpročius. 

— Aš padarysiu viską, ko tik panorėsite, — atsiliepė 
Klėjus, atverdamas jai duris į kambarį, kur anksčiau buvo 
Nikol miegamasis. 

— Kukloka, bet priimtina, — apibūdino Bianka. 

Klėjus priėjo prie sekretero ir palietė porceliano figū- 
rėlę. 

— Tai buvo Bes kambarys, — ištarė jis ir atsisuko į 
Bianką. Jo akyse vėl atsirado nevilties ir širdgėlos išraiška. 

— Klėjau! — sušuko griebdamasi už kaklo Bianka. — 
Jūs mane gąsdinate. 

— Atleiskite, — trūkčiojamai tarė, — turiu jus palik- 
ti. — Ir jis skubiai išėjo iš kambario. 

— Grubus, neišauklėtas storžievis, — prabilo pusbal- 
siu Bianka, paskui, gūžtelėjusi pečiais, nutilo. Ačiū Dievui, 
atsikratė jo. Kambario apstatymas jai atrodė per kuklus. Ji 
pačiupinėjo baltą ir melsvą baldakimo audinį. “Rožinis, — 
pagalvojo ji, — rožinis tiulis su rauktiniais. Sienos taip pat 
rožinės, ištapytos gėlėmis. Riešutmedžio ir klevo baldus pa- 
keisti turtingesniais — paauksuotais". 

Bianka iš lėto nusirengė ir numetė suknelę ant kėdės 
atlošo. Prisiminusi šilkinę Nikol suknelę, ji įsiuto. Kas toji 
Nikol, kad dėvėtų šilkus, kai ji, Bianka, turinti tenkintis 
muslinu ir gazu? Bet palūkėkite, galvojo ji, praeis nedaug 
laiko, ir ji parodys tiems nieko neišmanantiems kolonistams, 
kas yra tikrasis stilius. Ji prisipirksianti sau tokių tualetų, 
kad Nikol suknelės atrodysiančios tik pigūs skarmalai. 

Ji įsibruko į naktinius marškinius, ištrauktus iš skry- 
nios, kurią atvilko į kambarį Rodžeris, ir atsigulė. Čiužinys, 
jos manymu, buvo per kietas. Ji ėmė snausti svajodama apie 
visus pakeitimus, kuriuos įvykdysianti plantacijoje. Namas 
aiškiai per mažas. Reikės pristatyti naują sparną — specia- 
liai jai, kad galėtų būti toliau nuo Klėjaus. O dar ji įsitaisy- 
Sianti karalienės vertą ekipažą! Karietos stogą laikys paauk- 
suoti angeliukai. Ji užmigo laimingai šypsodamasi. 

Klėjus išėjo į sodą. Tamsiame baseino vandenyje švie- 
tė mėnulio takas. Klėjus užsirūkė ilgą cigarą ir nejudėdamas 
stovėjo tankios gyvatvorės šešėlyje. Pamatyti Bianką — tai 
buvo tarsi susitikti su vaiduokliu, tarsi pas jį būtų grįžusi 
Bes. Tik dabar niekas negalės jų išskirti — nei jo brolis, nei 
mirtis. Ji visiškai priklausys tik jam. 

Klėjus numetė cigarą ir sumynė jį koja. Jis įtemptai 

klausėsi, stengdamasis išgirsti vandens rato keliamą triukš- 
mą. Bet malūnas buvo pernelyg toli. “Nikol", — galvojo jis. 
Net dabar, kai Bianka šalia, jis galvojo apie Nikol. Prisimi- 
nė jos šypseną, prisiminė, kaip ji verkdama glaudėsi prie jo. 
Argi galima pamiršti jos meilę — meilę visiems, kas ją supa? 
Plantacijoje neatsirastų nė vieno Žmogaus, kurio nebūtų 
palietęs jos gerumas. Net tingusis senas bambeklis Džona- 
tanas apie ją kalbėjo vien tik gera. 
Klėjus iš lėto nuėjo namų link. 


Kitą rytą Bianka ilgai vartėsi lovoje. Po ilgos vargi- 
nančios kelionės patogus patalas ir soti vakarienė atrodė itin 
prašmatnūs. Jai nebuvo sunku prisiminti, apie ką galvojusi 
išvakarėse: ji ir sapne vis kūrė ateities planus. 

Nusimetusi antklodę, susiraukė. To tai jau per daug! 
Kadji, tokio didžiulio dvaro šeimininkė, miegotų apsivilku- 
si lininiais marškiniais! Mažiausia, su kuo ji sutiksianti — 
tai šilkas. Vilkdamasi rožinę medvilninę suknelę, ji susierzi- 
nusi pagalvojo, kad Klėjus paliko ją be kambarinės. 

Išėjusi iš kambario, prabėgomis žvilgtelėjo į laiptus ir 
koridorių, bet dabar ją domino visiškai ne namas: pakanka 
jau to, kad jis priklauso jai. Svarbiausias tikslas, kurį 
užsibrėžė dar vakar, buvo virtuvė. 

Nuotolis nuo namo ligi virtuvės Bianką papiktino. Nuo 
šiol, nusprendė ji, maistą atneš į namus, kad jai nereikėtų 
eiti pačiai. 

Bianka didingai įžengė į erdvią virtuvę. Išsipildė jos 
karščiausia svajonė. Iš pat vaikystės Bianka žinojo esanti 
gimusi valdyti. Tik jos netoliaregis tėvas galėjo šaipytis, kai 
ji kalbė davusi, esą norinti susigrąžinti Meilsonams priklau- 
siusį dvarą. Žinoma, Armstrongo plantacija nė lygintis 
negalčtų su Anglijos dvarais, net argi bent kas Amerikoje 
gali susilyginti su Anglija? 

— Labas rytas, — maloniai pasisveikino Mesgi. Ji ruošė 
tešlą, ir jos rankos buvo ligi alkūnių miltuotos. — Kuo 


120 


galėčiau patarnauti? 

Virtuvėje viskas virte virė. Viena Megi padėjėja prižiū- 
rėjo tris puodus ant ugnies. Berniukas virėjukas iš lėto sukio- 
jo iešmą su mėsa. Kita padėjėja didžiuliame mediniame ku- 
bile minkė tešlą, o dar dvi smulkino visą krūvą daržovių. 

— Štai kas, — ryžtingai prabilo Bianka. Ji iš patirties 
žinojo, kad kai turi reikalų su tarnais, reikia iš karto prabilti 
deramu tonu ir įtvirtinti savąjį pranašumą. — Norėčiau, kad 
tu ir kiti tarnai išsirikiuotumėte ir išklausytumėte mano nuro- 
dymų. Nuo šios akimirkos, man pasirodžius virtuvėje, jūs 
nutrauksite darbą ir rodysite deramą pagarbą. 

Visas šešetas apstulbę įsistebeilijo į ją. 

— Ar girdėjote, ką pasakiau? 

Žmonės nerangiai sustojo prie sienos į eilę. Visi, išsky- 
rus Megi. 

— O kas jūs būsite, kad čia įsakinėtumėte? 

— Aš neprivalau atsakinėti į-tavo klausimus. Tarnai 
privalo žinoti savo vietą. Tie, kurie nenori netekti darbo, — 
pagrasino Bianka, stengdamasi nepastebėti priešiško Megi 
žvilgsnio. — Aš noriu aptarti patiekalus, kuriuos gamina šioje 
virtuvėje. Sprendžiant iš vakarykščios vakarienės, maistas 
šiuose namuose nepasižymi ypatingu prašmatnumu. Reikia 
daugiau padažų ir kremų. Nors kumpio pavilgas buvo pui- 
kus. — Ji patenkinta nusišypsojo, įsitikinusi, kad jie visą die- 
ną dėkingi prisimins jos pagyrimą. — Bet reikia gaminti dau- 
giau padažų. 

— Padažų? — paklausė Megi. — Bet juk kumpis buvo 
aplietas grynu cukraus sirupu. Jūs ką, norite, kad aš kasdien 
dėčiau ant stalo kibirą sirupo? 

Bianka triuškinamu žvilgsniu pažvelgė į ją. 

„— Tu čia esi ne tam, kad klausinėtum, o tam, kad 
Vykdytum mano norus. Dabar apie pusryčius. Juos reikia 
Paduoti lygiai vienuoliktą valgomajame. Man reikia virdulio 
sokolado — trys dalys grietinėlės ir viena dalis pieno. Dar 
aš noriu paplotėlių, tokių, kurie buvo vakar. Pietūs turi būti 

patiekiami pusę pirmos ir... 

— Ir jūs tikitės ištverti taip ilgai su kokiais pora tuzi- 
nų pyragėlių? — sarkastiškai paklausė Megi. Ji nusijuosė 
prijuostę ir šveitė ją ant stalo. — Eisiu aš ir pasikalbėsiu su 
Klėjumi, išsiaiškinsiu, kas jūs esate, — pareiškė ji ir, pečiu 
užkabinusi Bianką, pasuko durų link. 

— Aš šios plantacijos šeimininkė, — išdidžiai išsities- 
dama pasakė Bianka. — Tu dirbi man. 

— Aš dirbu Klėjui ir jo Žmonai, kuri, ačiū Dievui, su 
jumis neturi nieko bendra. 

— Ak, tu akiplėša! Aš pareikalausiu, kad Klėjus 
nedelsdamas atleistų tave už tai! . 

— Aš pati pareikalausiu atleisti mane iš darbo, — pik- 
tai sušuko Megi ir išėjo. Ji surado Klėjų daržinėje, kur buvo 
džiovinamas tabakas. — Man reikia su tavimi pasikalbė- 
ti, — pareikalavo. 

Visus tuos daugelį metų, kai Megi tarnavo Armstron- 
gams, tarp jos ir šeimininkų niekada nekildavo nesusipra- 
timų. Megi buvo tiesus ir nuoširdus Žmogus, ji ne kartą da- 
lykiškai patardavo kaip patobulinti ūkį, o jos skundai ir pas- 
tabos visada būdavo pamatuoti. 

Klėjus beviltiškai bandė nusivalyti rankas nuo juodos 
tabako smalos. 

„— Dėl ko taip susijaudinusi? Ar vėl užsikimšo dūm- 
traukis? 

— Šiuokart atsitiko šis tas blogiau. Kas toji mote- 
ris? — Klėjus nesuvokdamas įbedė į ją akis. — Šįryt ji prisi- 
statė pas mane į virtuvę ir pareikalavo, kad visi klausytume 
jos įsakymų. Ji nori, kad pusryčius paduotų į valgomąjį. Mano 
esanti pernelyg prašmatni pusryčiauti virtuvėje, kaip visi 
žmonės. 

Klėjus supykęs nusviedė skudurą. 

— Tu juk gyvenai Anglijoje ir Žinai, kad kilmingi žmo- 
nės niekada nevalgo virtuvėje. Beje, ir daugelis čionykščių 
plantatorių taip pat. Jos prašyme nėra nieko įžeidžiama. 

Mums visiems pravers pasimokyti gerų manierų. 

— Prašyme? — pratrūko Megi. — Juk toji moteris nė 
supratimo neturi apie tai, kaip paprašyti. — Staiga ji nutilo, 
paskui tęsė visiškai kitu tonu. — Klėjau, mielasis, aš pažįstu 
tave nuo vaikystės. Kas tau nutiko? Tu vedei gražiausią ir 
maloniausią moterį pasaulyje, bet ji pabėgo nuo tavęs ir apsi- 
gyveno malūne. O paskui tu parsivedi į namus kažkokią pa- 
sipūtusią mergiotę, kuri kaip du lašu panaši į Bes. — Ji 
paėmė jį už rankos. — Aš žinau, kaip tu juos abu mylėjai, 
bet juk nė vieno iš jų nebesugrąžinsi. 

Klėjus užsirūstinęs pažvelgė į ją ir nusisuko. 

— Dirbk savo darbą. Ir duok Biankai viską, ko ji pano- 
rės. — Jis nuėjo, aukštai iškėlęs galvą, plačiabrylės skrybėlės 
šešėlyje slėpdamas atsispindėjusį akyse skausmą. 

Vakarop įniršusi Bianka paliko Erandel Holą. Visą 
dieną ji praleido plantacijoje, kalbindama darbininkus, įsa- 
kinėdama, patarinėdama, tir niekur jai niekas nerodė jokios 
pagarbos. Ūkvedys Andersas išjuokė jos sumanymą dėl 
ekipažo. Jis pasakė, kad Virdžinijoje tokie keliai, jog dauge- 
lis plantatorių neturi ekipažų ir jau juo labiau karietų su 
auksiniais angeliukais, o viską veža vandeniu, Tačiau jis nebe- 
sijuokė, perskaitęs sąrašą audinių, kuriuos panoro turėti 
Bianka. Jis paprasčiausiai pažvelgė į ją iš nuostabos plačiai 
atvertomis akimis ir paklausė: 

— Jums reikia lovos skalbinių iš rožinio šilko su mono- 
grama? 

Bianka pranešė jam, kad visi geriausieji Anglijos 
Žmonės miega ant tokių skalbinių, ir apsimetė negirdinti jo 
pastabos, jog ji ne Anglijoje. 

Ir visur ji girdėjo Nikol vardą. Mis Nikol pasakiusi, 
mis Nikol padėjusi sode. Bianka prunkštelėjo. Iš tiesų, kodėl 
ne? Juk toji buvo kambarinė, o ne aristokratė, kaip Bianka. 

Pagaliau jai pabodo klausytis to vardo, juo labiau kad 
apie niekingąją prancūzę visi kalbėjo kaip apie plantacijos 
šeimininkę. Bianka nusileido į prieplauką, kad galėtų pasiek- 

ti malūną. Reikia pastatyti į vietą tą apsišaukėlę. 

Rodžeris, perplukdęs ją į kitą krantą, savo niekinama 
išvaizda tik dar labiau jaitrino jos įniršį. 

Biankai teko nuo pat upės prasidedančiais mediniais 
laiptais, po to stačiu takeliu pakilti prie mažo namelio. Vir- 
šutinė olandiškų durų dalis buvo praverta, ir ji iš karto pama- 
tė stambią moterį, palinkusią prie degančios didžiulio židinio 
ugnies. Nelaukdama kvietimo, Bianka įėjo ir paklausė: 

— Kur Nikol? 

Dženi išsitiesė ir pažvelgė į stovinčią priešais šviesia- 
plaukę moterį. Vakar vakare Nikol grįžo gana anksti ir tik 
užsiminė apie atvykusią Bianką. Daugiau ji nieko nesakė, 
bet viskas buvo aišku iš jos veido. Jos akyse sustingo liūde- 
sys. Šiandien ji, kaip visada, ėmėsi darbo, bet atrodė, kad 
gyvastis ją apleido. | 

— Prašom praeiti, — pakvietė Dženi. — Jūs turbūt 
esate Bianka. Aš kaip tik ruošiu arbatą. Galbūt prisijung- 
site prie mūsų? 

Bianka su pasibjaurėjimu apsižvalgė. Ji nematė jokio 
tinkuotų sienų, paprastų baldų, verpimo ratelio prie židinio 
žavesio. Pirštų galiukais nubraukė dulkes nuo kėdės ir at- 
sisėdo. 

— Aš noriu, kad tu atvestum Nikol. Pasakyk jai, kad 
aš laukiu ir nesirengiu sėdėti čia visą dieną. 

Dženi pastatė ant stalo arbatinį. Tai štai kokia ji, toji 
puikioji Bianka, dėl kurios Klėjus kraustosi iš proto. Priešais 
save ji matė moterį bespalviu veidu ir sparčiai tunkančiu 
kūnu. 

— Nikol užimta, — atsakė Dženi. — Ji pareis, kai tik 
bus laisva. 

— Aš jau pakankamai prisikentėjau nuo čionykščių 
tarnų. Įspėju tave, kad jeigu... 

— Jeigu kas, misis? Noriu, kad žinotumėte: ar tarnau- 
ju Nikol, o ne Klėjui, — ryžtingai pasakė Dženi šią pusiau 
teisybę. — Ir dar daugiau... 

— Dženi! — pašaukė ją įėjusi Nikol. — Mes turime 
viešnią ir privalome elgtis kaip dera. Bianka, tikiuosi, neat- 
sisakysite vaišių. Mes prie arbatos turime šviežių sausainių. 

Bianka patylėjo, užtat Dženi prakošė pro dantis, kad 
jų viešnia atrodanti taip, tarsi galėtų praryti ne tiktai sau- 
sainius, bet ir visus malūno miltus. 

Bianka gėrė arbatą ir kramtė traškančius sausainius 
su tokia išraiška, tarsi darytų joms didžiausią paslaugą. 

— Tai šit kaip tu gyveni. Tai kažkas panašu į namelį 
tarnams? Tikriausiai, Klėjus leis tau pasilikti plantacijoje 
kokiose nors pareigose. Galbūt virėjos padėjėjos. 

Nikol uždėjo ranką ant pasirengusios pratrūkti Dženi 
peties. į 

— Aš pati nusprendžiau palikti Erandel Holą. Noriu 
pati užsidirbti pragyvenimui. O kadangi šiek tiek suprantu 
malūnininko amatą, misteris Armstrongas kilniadvasiškai 
perdavė malūną mano žinion. 

— Perdavė! — pasipiktino Bianka. — Tu nori pasakyti 
kad visa tai priklausė jam, o jis paprasčiausiai ėmė ir atida- 
vė tau? Po visko, ką tu mums ištaisei? 

— Norėčiau sužinoti, ką tokio ji judviems ištaisė? — 
įsiterpė Dženi. — Iš jūsų trijų kaip tik ji niekuo dėta. 

— Niekuo dėta! — prunkštelėjo Bianka. — Kaip tu 
sužinojai, kad Klėjus pinigingas? 

— Nesuprantu, ką turite galvoje. 

— O kodėl gi tuomet taip sparčiai sutikai vykti su pa- 
grobėjais? Tu gi pati įšokai į balną. O kaip tu įkalbėjai kapi- 
toną apvesdinti tave su mano jaunikiu? Tu turbūt paleidai į 
darbą savąjį mažą kaulėtą kūną. Jūs, prasčiokai, visada taip 
clgiatės. 

— Nereikia, Dženi, — griežtai įsakė Nikol ir kreipėsi 
Į Bianką: — Man atrodo, jums neverta ilgiau piktnaudžiauti 
Mano vaišingumu. 

Bianka pakilo ir šyptelėjo. 

— Aš noriu, kad tu žinotum: Erandel Holas mano. Ir 


plantacija mano. Ir aš neleisiu tau stoti man skersai kelio. 
Tu jau ir taip pakankamai gavai iš to, kas priklauso man. 
Taip kad laikykis atokiau. 

— O Klėjus? — tyliai paklausė Nikol. — Jis taip pat 
priklauso jums? 

Biankos lūpos persikreipė, o paskui išsivėpė pikta 
šypsena. 

— Tai šit kaip klostosi reikalai? Taip, jis mano. Jeigu 
galėčiau gauti jo pinigus be jo, aš tai padaryčiau. Bet tai 
neįmanoma. Ir įsimink, net jeigu galėčiau jo atsikratyti, pa- 
sirūpinčiu, kad tau jis netektų. Nuo tada, kai atsiradai mano 
gyvenime, tu atneši man vien nelaimes, taip kad aš greičiau 
mirsiu, negu atiduosiu tau bent ką nors iš to, kas priklauso 
man. — Ji plačiai nusišypsojo. — Tau turbūt ne itin malonu 
matyti, kaip jis meilinasi man. Jis pas mane štai kur. — Ji 
ištiesė savo baltą putlią ranką, kurią iš lėto suspaudė į kum- 
štį. Vis tebesišypsodama Bianka pasisuko ir išėjo, neužda- 
riusi paskui-save durų. 

Dženi atsisėdo prie stalo šalia Nikol. Ji jautėsi taip, 
tarsi pabuvusi tarp dviejų malūno girnų. 

— Tai ir yra tas pats angelas, kurio parsivežti Klėjus 
siuntė mane į Angliją? — Ji mąsliai palingavo galvą. — Įdo- 
mu, ar yra pasaulyje bent vienas vyras, kuris perpranta mo- 
teris? Ką jis joje rado? 

Nikol ilgai žiūrėjo Biankai pavymui. Ji susitaikytų, 
jeigu Klėjus paliktų ją dėl moters, kuri jį myli, bet matyti jį 
šalia Biankos buvo tikra kančia. Anksčiau ar vėliau jis su- 
pras, kas toji iš tiesų esanti, ir kentės. 

Į kambarį įlėkė dvynukai. 

— Kas ta riebi ledi? — išpyškino Aleksas. 

— Aleksai, — griežtai tarė Nikol, — negalima žmonių 
vadinti riebiais. Net jeigu jie iš tikrųjų riebūs. 

Dženi prapliupo griausmingai juoktis. Nikol nusprendė 
susiturėti ir neaptarinėti Biankos išvaizdos. 

— Tai dėdės Klėjaus viešnia. 

Dvynukai reikšmingai susižvalgė, išbėgo iš namų ir 
pasileido takučiu žemyn. 

— Kurgi jie? — paklausė Dženi. 

— Turbūt nori prisistatyti. Nuo tada, kai Elen Beiks 
juos to išmokė, jie nepraleidžia progos nusilenkti ir padary- 
ti reveransą. 

Dženi ir Nikol susižvalgė ir tylėdamos išėjo į priebutį. 
Kažin kas joms sakė, kad negalima palikti dvynukų vienų su 
Bianka. 

Jos suspėjo kaip tik laiku, kad pamatytų, kaip Aleksas 
lenkiasi Biankai, stovinčiai ant prieplaukos krašto. Atrodė, 
kad toji liko patenkinta dvynukų manieromis, nepaisant 
murzinų jų veidų ir išteptų drabužių. Mendi stovėjo broliui 
už nugaros, išdidžiai šypsodamasi. 

Staiga Aleksas prarado pusiausvyrą ir, kad nenukristų, 
griebėsi to, kas buvo arčiausia — Biankos suknelės. Plona 
medvilnė praplyšo nuo krūtinės ligi padurkų. 

— Ak tu, bjaurybe! — sušuko Bianka ir, anksčiau negu 
kas nors suspėjo ištarti bent vieną žodį, stipriai sudavė Alek- 
sui per veidą. 

Berniukas keletą akimirkų mosikuodamas rankomis 
balansavo ant prieplaukos krašto, o paskui aukštielninkas 
įkrito į vandenį. Kai jis išnėrė, Nikol jau stovėjo ligi kelių 
įsibridusi į vandenį. Išvydęs jos išgąstingą veidą, jis valiūkiš- 
kai šyptelėjo ir nuplaukė į krantą. 

— Dėdė Klėjus sako, kad maudytis su drabužiais nege- 
rai, — pasakė jis, sėdėdamas ant suoliuko ir pildamas iš batų 
vandenį. Jis žvaliai linktelėjo Nikol, kuri vis dar stovėjo van- 
denyje. | 

Nikol nusišypsojo jam ir išlipo į krantą. Jos širdis vis 
dar daužėsi iš išgąsčio. 

Kol visas Dženi ir Nikol dėmesys buvo nukreiptas į 
Aleksą, Mendi tyrinėjo stovėjusią priešais ją storulę. Jai 
nepatiko, kad kažkas muša brolį. Prisėlinusi kulnais tvirtai 
įsirėmė į lentų dafigą ir stipriai pastūmė Bianką, čia pat 
atšokdama atgal. 

Visi atsisuko, išgirdę Biankos klyksmą. Ji krito iš lėto, 
kaip didžiulis gurvolis. Silpna ir nevikri, ji buvo visiškai be- 
jėgė. Ore sumirgėjo jos putlios baltos rankutės. 

Kai Bianka žnektelėjo į vandenį, krantą užliejo ban- 
ga, grėsdama nuplauti prieplauką. Mendi sumirko nuo gal- 
vos ligi kojų. Vanduo varvėjo nuo jos blakstienų ir nosies. Ji 
atsisuko ir pergalingai nusišypsojo broliui. Dženi vėl ėmė 
kvatoti. 

— Na, liaukitės, — bandė jas nuraminti Nikol, bet jos 
balsas drebėjo nuo vos sulaikomo juoko. Krisdama Bianka 
iš tikrųjų atrodė labai juokingai. 

Nikol perėjo į kitą prieplaukos pusę, visi kiti ją pasekė. 
Bianka iš lėto kilo iš vandens. Toje vietoje gylis buvo iki kelių, 
bet nukritusi ji pasinėrė visa galva. Jos šviesios garbanos virto 
plonais ištįsusiais varvekliais. Permirkusi suknelė aplipo 
kūną, ir ji stovėjo tarsi nuoga. Pasirodo, ji tapusi dar 
storesnė, negu Nikol įsivaizdavo. Jos sėdmenys buvo pana- 
šūs į pūko pagalves, o toje vietoje, kur turėtų būti liemuo, 
kabėjo didžiulės riebalų klostės. 

— Ji iš tiesų riebi! — džiaugsmingai sušuko Aleksas. 

— Nagi, nestovėkite jūs ten! — klykė Bianka. — Aš 
įklimpau dumble. 

— Manau, reikia pasikviesti vyrų, — pasiūlė Dže- 
ni. — Dviese mes tokio mėsos kalno neištrauksime. 

— Ššš! Tyliau! — įsakė Nikol, imdama iš valties irk- 
14. — Ji nemėgsta vyrų. Štai, Bianka, čiupkite galą, o mes su 
Dženi trauksime. 

Dženi klusniai griebėsi irklo galo. 

 — Okąji myli, išskyrus save pačią? Beje, atrodo, ji ir 
save ne itin myli. 

Pagaliau jos ištraukė Bianką iš vandens. Tai buvo ne- 
lengva, nes ji, nepaisant savo didumo, buvo pernelyg silpna. 
Kai Bianka jau buvo ant kranto, iš už medžių pasirodė 
Rodžeris, kuris, matyt, stebėjo, kas vyksta. Kai jis sodino 
Bianką į valtį ir atsistūmė nuo kanto, jo akys spindėjo iš pa- 
sitenkinimo. 

9 skyrius 


Palinkęs prie seno kelmo, Klėjus vyniojo grandinėmis 
storas šaknis, giliai įsmigusias į Žemę, ir nepastebėjo šalia 
sustojusio raitelio. Dar valanda — ir saulė nusileis, o ėmėsi 
šio darbo dar prieš auštant. Jis pavargo, visą kūną gėlė skaus- 
mas. Atsiliepė keletas nepertraukiamo darbo dienų. 

Kai pagaliau grandinės buvo gerai pritvirtintos, Klė- 
jus kabliais prikabino jas prie galingo peršerono pavalkų. 
Paklusdamas Klėjui, arklys pajudėjo į priekį, masyvios jo 
kojos klimpo į žemę, į orą lėkė žolės kuokštai ir molio grums- 
tai. Pamažu kelmas pradėjo lįsti iš Žemės. 

Klėjus ilgu kirviu ėmė kirsti plonas šakneles, vis dar 
laikiusias šaknis. Išlaisvinęs kelmą, jis paėmė arklį už 
pavadžio ir nutempė Kelmą į naujo, išvalyto lauko pakraštį. 
Nuėmė grandines, norėdamas susukti, ir išgirdo vyro balsą: 

— Puikus darbas! Paskutinį kartą turėjau tokį pat 
malonumą, kai žiūrėjau vaidinimą Filadelfijoje. Tiesa, šokėjų 
kojytės buvo gražesnės negu tavo. 

Klėjus staigiai pakėlė galvą ir jo veidą nušvietė šyp- 
sena. 

— Vesli! Šimtą metų tavęs nemačiau. Ar judu su Tre- 
visu jau nuėmėte tabaką? 

Veslis Stenfordas pakilo ir pasirąžė. Jis buvo kur kas 
mažesnio ūgio negu Klėjus, bet stambaus kūno sudėjimo — 
plačios krūtinės ir stiprių raumeningų kojų. Jo plaukai buvo 
tamsūs ir tankūs, o akys beveik juodos, visada besijuokian- 
čios. Veslis gūžtelėjo pečiais. 

— Tu gi pažįsti Trevisą. Jis tiki, kad apie viską nusi- 
mano geriau už visus. Kartais man atrodo, geriau būtų pa- 
likti jį. 

— Vėl susivaidijote'? 

Veslis šyptelėjo. 

— Jis ir šėtoną imtų mokyti, kaip tvarkytis pragare. 

— Ir, tikriausiai, nesėkmingai. 

Vyrai pažvelgė vienas į kitą ir ėmė juoktis. Jų draugystė 
buvo laiko išbandyta per tuos ilgus metus, kai gyveno kaimy- 
nystėje. Dar labiau jiedu siejo tai, kad abu buvo jaunesnieji 
broliai. Klėjų visada globodavo Džeimsas, o Veslis turėjo 
reikalų su Trevisu. Pabendravęs su Trevisu, Klėjus ne kartą 
dėkojo Dievui už tokį brolį kaip Džeimsas. Sunku buvo 
neužjausti Veslio. 

— O kodėl tu čia vienas plėšaisi? — pasiteiravo Ve- 
sas. — Darbininkai išsilakstė? 

— Blogiau, — atsiliepė Klėjus, nosine šluostydamasis 
nuo kaktos prakaitą. — Aš susipainiojau tarp moterų. 

— A-a! — nusišypsojo Vesas. — Čia aš pasirengęs tau 
padėti. Galbūt papasakosi smulkiau? Aš turiu pasiėmęs 
išgerti, ir mums prieš akis visa naktis. 

Jiedu susėdo ant Žemės, nugaromis prisiglaudę prie 
medžio, ir Klėjus .gurkštelėjo iš ąsočio kukurūzų degtinės. 

— Kai tik pagalvoju apie tai, kas įvyko mano gyveni- 
me per pastaruosius keletą mėnesių, darosi baisu. 

— Ar pameni tą vasarą, kai buvo tokia sausra, jog sude- 
gė tavo trys daržinės su tabaku, o pusė karvių nudvėsė? — 
paklausė Vesas. — Kas galėtų būti blogiau? 

— Palyginti su tuo, kas vyksta dabar, tai atrodo niek- 
niekis. 

— Čia tai bent! — nustebo Vesas ir surimtėjo. — Išgerk 
dar ir papasakok man viską iš eilės. 

Vesui labai patiko sumanymas pagrobti Bianką ir ves- 
ti pagal įgaliojimą. 

— Na, ir kas nutiko, kai ji čia atvyko? 

— Tas ir yra, kad ji neatvyko. Tiksliau, neatvyko su 
Dženi tuo paketbotu. 

— Jau sakei, kad rengeisi gerai užmokėti kapitonui. 

— Aš užmokėjau. Na, jis ir apvesdino mane, bet ne su 
Bianka. Pagrobėjai parvežė ne tą moterį. 

Vesas išsprogino akis ir pražiojo burną. Praėjo kelios 
akimirkos, kol jis vėl atgavo amą. 

— Ar nori pasakyti, kad atėjęs pasitikti nuotakos iš- 
vydai visiškai nematytą moterį? 

Klėjus linktelėjo, ir Vesas gerokai patraukė iš ąsočio. 

— Na, ir į ką ana panaši? Turbūt megera? 

Klėjus užvertė galvą ir nukreipė žvilgsnį į dangų. 

— Žavi maža prancūzaitė. Brunetė didelėmis rudomis 
akimis ir pačia puikiausia burna, kokią kada nors sukūrė 
gamta. Ji taip sudėta, kad man visados ima drebėti rankos, 
kai ji eina per kambarį. 

— Atrodo, turėtum džiaugtis, jeigu, žinoma, ji nekvaila 
ir negodi. 

— Nė kiek. Ji išsilavinusi, protinga, darbšti, dvyniai ją 
myli, ir visi plantacijoje ją dievina. 

Vesas nugėrė dar gurkšnį. 

— Nejaugi ji neturi jokio trūkumo? Negaliu patikėti, 
kad toks stebuklas iš tiesų egzistuoja. Taigi kas atsitiko? 

— O atsitiko šit kas, — atsiduso Klėjus ir ištiesė ranką 
ąsočio. — Pamatęs klaidą, aš parašiau Biankai į Angliją. 

— Tai pačiai Biankai, kurią rengeisi vesti? Ir kaip ji 
pažiūrėjo į visa tai? Nemanau, kad jai patiktų. 

— Gana ilgai nieko apie ją nežinojau. Ir visą laiką pra- 
leidau su Nikol, kuri oficialiai buvo mano žmona. 

— Tik oficialiai? 

— Taip. Susitarėme išardyti mūsų santuoką, bet vie- 
nintelis liudytojas, galėjęs patvirtinti, kad ji ištekėjo jėga 
verčiama, buvo jau pakeliui į Angliją. 

— Taigi esi priverstas kentėti gražios, žavios moters 
bendriją. Vargšelis! Tai jau iš tikrųjų bausmė. 

Klėjus nuleido negirdomis pašiepiamą Veso pastabą. 

— Netrukus supratau, kad Nikol — iš tikrųjų nuosta- 
bi, ir ryžausi su ja pasikalbėti. Aš pasakiau, kad jeigu Bian- 
ka atsisakysianti manęs, norėčiau likti Nikol vyru. Galiau- 
Slai, pirmajai aš pasižadėjau Biankai. 

— Na, ką gi, tai garbinga. 

— Ir aš taip manau, bet Nikol — ne. Ji užsipuolė mane, 

pareiškusi nesirengianti būti atsarginiu variantu ir dar daug 
ką prikalbėdama, ko aš net kaip dera nesupratau. Bet aš su- 
pratau viena — ji nelaiminga. Tą naktį... — jis nutilo. 

— Tęsk. Seniai negirdėjau tokios įdomios istorijos. 

— Tą naktį ji miegojo Bes kambaryje, o aš — Džeimso. 
Išgirdęs jos šauksmą, puoliau pas ją. Nikol buvo mirtinai 
kažko išsigandusi, ir man teko ją nugirdyti, kad ji išsipasa- 
kotų. — Klėjus delnu užsidengė akis. — Jos praeitis baisi. 
Prancūzų maištininkai nužudė jos tėvus, sudegino dvarą, 
paskui užmušė senelį ir, pamovę jo galvą ant ieties, nešė pro 
ją. | 

Vesas pasibjaurėjamai susiraukė. 

— O kas nutiko po tos nakties? 

“Svarbiausia įvyko naktį, o ne po to“, — pagalvojo 
Klėjus, Nepraėjo nė vienos nakties, kad jis neatsibustų ir 
nebeužmigtų, prisimindamas, kaip laikė ją glėbyje. 

— Kitą dieną ji išėjo iš.manęs, — tęsė jis. — Tiksliau, 
ne išėjo, o persikėlė į kitą krantą. Dabar ji tvarkosi malūne, 
beje, jai puikiai sekasi. 

— Bet tu nori, kad ji grįžtų? — Neišgirdęs atsakymo, 
Vesas palingavo galvą. — Sakei, kad pasimetei tarp moterų. 
Kas gi dar nutiko? 

— Kai Nikol persikėlė į malūną, atsirado Bianka. 

— Na, o kokia ji? 

Klėjus nežinojo, ką atsakyti. Bianka jo namuose gyveno 
jau dvi savaitės, bet apie ją jis žinojo ne ką daugiau negu 
pirmąją dieną. Ji dar miegodavo, kai jis rytą išeidavo iš namų, 
ir jau miegodavo, kai grįždavo. Kartą Andersas pasiskundė, 
jogji išleidžianti per daug pinigų, bet Klėjus neatkreipė į tai 
dėmesio. Žinoma, jis gali sau leisti nupirkti keletą suknelių 
tai, kurią rengiasi vesti. 

— Man sunku ją apibūdinti. Manau, kad įsimylėjau ją 
iš pirmo žvilgsnio, kai susitikau Anglijoje, ir nuo tada nie- 
kas nepasikeitė. Ji graži, žavi, gera. 

— Mano galva, tu apie ją Žinai ne taip jau mažai. Taigi 

imkime ir išsiaiškinkime. Esi vedęs tobulą moterį ir kartu 
susižadėjęs su tokia pat tobulybe. 

— Taip, kažkas panašu į tai, — šyptelėjo Klėjus. — 
Kalbi, tarsi čia būtų ko pavydėti. | 

— Būna kur kas blogiau. Pavyzdžiui, kaip kad aš esu 
senas viengungis. 

"Klėjus prunkštelėjo. Vesas negalėjo atsiginti moterų. 

— Štai ką mes padarysime, — išsivėpė Vėsas ir pa- 
tapšnojo Klėjų per kelį. — Aš susipažinsiu su abiem ir vie- 
ną atimsiu iš tavės. O tau liks toji, kuri man netiks, ir rinktis 
nebeteks. — Jis juokavo, bet Klėjus buvo rimtas, ir Vesas 
taip pat surimtėjo. Jam nepatiko, kad draugo nuotaika pri- 
slėgta. — Eime, Klėjau. Pamatysi, viskas išsispręs. 

— Nežinau, — atsakė Klėjus. — Nesu tuo tikras. 

Vesas pakilo, purtydamas prikibusius prie nugaros 
gabaliukus žievės. 

— Ar Nikolvis dar malūne? Kaip manai, ar galėsiu su 
ja susitikti? — Vesas pastebėjo, kad Klėjaus akys staiga tvyk- 
stelėjo. 

— Tikriausiai. Ji gyvena ten su Dženi. Esu įsitikinęs, 
kad mielai tave priims. Sako, jos namai atviri visiems. — Jo 
balse suskambėjo nepalankumas. 

Vesas pažadėjo vėliau užeiti į Erandel Holą paragauti 
Megi skanumynų. Jis atsisėdo ant arklio ir patraukė prieplau- 
kos link. Giliai susimąstęs jojo pažįstamu takeliu. Susitiki- 
mas su Klėjumi po daugelio išsiskyrimo mėnesių buvo tarsi 
koks sukrėtimas. Atrodė, kad tik ką kalbėjosi su visiškai 
nepažįstamu žmogumi. Dar vaikai jiedu daug laiko praleis- 
davo drauge. Paskui choleros epidemija nusinešė Klėjaus 
tėvų ir Veso tėvo gyvybę, o po kurio laiko numirė ir jo moti- 
na. Bendra tragedija sugriovė abi šeimas — Džeimso ir Klė- 
jaus bei Treviso ir Veso. Darbas neleido jaunuoliams dažnai 
matytis, bet jie nepraleisdavo nė vienos progos susitikti. 7 

Vesas nusišypsojo, prisiminęs, kokią šventę buvo 
surengę Erandel Hole, kai jam ir Klėjui sukako šešiolika. 

Berniukai susiginčijo, jog kiekvienas iš jų nusitempsiąs vie- 
ną iš Kentonų gražučių dvynukių, ir abiems pavyko. Tiesa, 
Trevisas laiku sužinojo apie jų ketinimus ir, čiupęs ber- 

Vesas buvo suglumintas. Kas nutiko Klėjui? Tas Klė- 
jus, kurį pažinojo, būtų pasijuokęs iš kvailos padėties ir, 
pasičiupęs ant rankų tą moterį, kurios jam reikia, nusineštų 
į miegamąjį. Žmogus, pasiryžęs pagrobti merginą iš Angli- 
jos, buvo tikrasis Kleitonas, bet tas, kuris elgėsi tarsi bijotų 
grįžti į nuosavus namus, negalėjo būti Kleitonas. 

Vesas sustojo prie prieplaukos po medžiu ir nubalno- 
jo arklį. Jam šovė į galvą, kad dėl visko kalta prancūzė. Klė- 
jus pasakė, jog ji tarnavusi pas Bianką — vadinasi, buvusi 
jos kambarinė. Ji kažin kokiu būdu sugebėjo įtikinti esanti 
Bianka ir ištekėjo už turtingo amerikiečio. O dabar, be abe- 
jo, šantažuoja Klėjų, reikalaudama, kad jis pasiliktų ją per 
žmoną. Jai jau pavyko pasiglemžti malūną ir gal dar ką nors 
iš j0 turto. 

O Bianka? Pajuto gailestį tai moteriai. Atvykti į Ameri- 
ką ištekėti už mylimo žmogaus ir rasti, kad tavoji vieta užimta 
kitos. 

Vesas pririšo arklį, įsėdo į valtį ir persikėlė į kitą kran- 
tą. Jis gerai pažino malūną, nes vaikystėje tai buvusi viena iš 
jo mėgstamų vietų. Prie kranto tupėjo dvynukai, itin dėmesin- 
gai tyrinėdami nejudamai sustingusią didžiulę varlę. Vesas 
nusišypsojo. 

.— Ką čia veikiate? — rūsčiai paklausė. 

Dvynukai pašoko iš netikėtumo, paskui atsisuko ir 
nusišypsojo atsakydami į jo šypseną. 

— Dėde Vesai! — suklykė jiedu, apdovanodami jį tuo 
garbingu titulu, ir užsiropštė šlaitu į viršų, kur jis jau jų laukė, 
plačiai išskėtęs rankas. 

Vesas pasičiupo abudu po pažastimis ir ėmė sukti ratu. 
Jiedu džiūgaudami kikeno ir spiegė. 

— Ar pasiilgote manęs? 

— Dar kaip, — susijuokė Mendi. — Dėdė Klėjus da- 
bar nuolat užsiėmęs, užtat turime Nikol. 

— Nikol? — paklausė Vesas. — Ar ji jums patinka? 

— Ji graži, — atsakė Aleksas. — Ji buvo dėdės Klė- 
jaus Žmona, bet nežinau, ar ji jo Žmona dabar. 

— Žinoma, žmona, — įsiterpė Mendi. — Ji visada buvo 
dėdės Klėjaus žmona. 

Vesas nuleido vaikus ant žemės. 

— Ar ji namuose? 

— Turbūt. Kartais ji išeina į malūną. 

Vesas paglostė iš pradžių Mendi galvą, po to — Alekso. 

— Na, gerai, iki susitikimo. O galbūt norėtumėte kar- 
tu su manimi važiuoti pas dėdę Klėjų? Jis pakvietė mane 
vakarienės. 

Dvynukai atšlijo nuo jo tarsi nuo barškuolės gyvatės. 

— Mes liksime čia, — ryžtingai pareiškė Aleksas. — 
Ir nė už ką ten negrįšime. 

Pirmiau negu Vesas spėjo dar ko paklausti, vaikai din- 
go miške. Jis pakilo įkalnėn prie mažo namelio. Viduje prie 
verpimo ratelio sėdėjo viena Dženi. Vesas be garso pravėrė 
duris, pirštų galiukais prislinko prie jos ir garsiai pakštelėjo 
į kaklą. 

Dženi net neatsisuko. Ji apskritai neparodė jokios 
nuostabos. 

— Džiaugiuosi tave matydama, Vesai, — ramiai tarė 
ir atgręžė pajuokiamai žibančias akis. — Laimė, kad negimei 
indėnu. Jau ko, o sėlinti tu visiškai nesugebi. Net nepagal- 
Vojai, kad galėjau girdėti tavo pokalbį su dvynukais. 

Vesas stipriai apglėbė ją ir bandė kilstelėti. 

— Matyt, nemirei iš bado, — nusijuokė. 

— Ko negalima pasakyti apie tave — vien oda ir kau- 
lai. Sėskis, aš tave pamaitinsiu. 

— Tik truputėlį. Eisiu vakarieniauti pas Klėjų. 

— Taip? — sumurmėjo Dženi, pripildydama lėkštę tirš- 
tos žirnių sriubos su dideliais kumpio gabalais. Ji įdėjo šalto 

krabo suflė ir padėjo ant stalo ištirpinto sviesto puodynė- 
Ig. — Tada tau geriau pavalgyti čia. Megi paskelbė karą ir 
dabar visiškai blogai gamina. | 

— Manau, kad tai dėl Klėjaus ir jo moterų, — pilna 
"burna tarė Vesas. Išvydęs nustebusį Dženi veidą, jis nusišyp- 
sojo ir paaiškino: — Prieš eidamas čia, mačiausi su Klėjumi. 
Jis ir papasakojo man visą tą istoriją. 

— Klėjus pats beveik nieko nesupranta. Jis tiesiog 
aklas. 

— O ką čia suprasti? Viskas labai aišku. Visa, ką 
tereikia padaryti — išsiskirti su Nikol ir vesti Bianką, kurią 
jis myli. Tada vėl bus ramus ir laimingas. 

Šis pasiūlymas sukėlė tokį Dženi pykčio priepuolį, kad 
ji vos neprarado amo. Čiupusi iš sriubos puodo samtį, tren- 
kė juo Vesui per galvą. 

— Oi! — suklykė Vesas, pridėjęs delną prie kaktos, 
kuria iš lėto tekėjo tiršta, karšta pliurza. 

Dženi čia pat atsitokėjo. Ji visiškai nenorėtų sužaloti 
Vesą. Griebė rankšluostį, sumirkė šaltu vandeniu ir ėmė 
šluostyti jo plaukus. 

Kol Dženi stovėjo pasilenkusi prie Veso ir užstodama 
jį, ant slenksčio pasirodė Nikol. Dženi norėjo atsitraukti, kad 
Nikol galėtų pamatyti svečią, bet apsigalvojo. Pasislėpęs už 
stambaus Dženi kūno, Vesas smalsiai stebėjo Nikol. 

— Dženi, — pasakė toji, — ar nežinai, kur dingo 
dvynukai? Tik prieš kelias minutes mačiau juos prie namų, 
o dabar jų nebėra. — Ji nusiėmė šiaudinę skrybėlaitę ir paka- 
bino ant medinės pakabos prie durų. — Rengiausi pasimo- 
kyti su jais prieš vakarienę. 

— Nesijaudink, niekur jie nepradings, o be to, tu 
pernelyg pavargusi, kad mokytum juos. 

Vesas suvokė, kad Dženi tyčia slepianti jį, idant jis 
galėtų apžiūrėti Nikol. Viena galėjo pasakyti iš karto: ji 
niekada nėra buvusi tarnaitė. Judėjo grakščiai ir dailiai, buvo 
matyti, jog yra puikiai išauklėta. O tai, ką Klėjus sakęs apie 

jos grožį, daugiau negu tiesa. Pirmas Veso noras buvo mesti 
jai po kojų visą pasaulį, maldauti palikti Klėjų ir atiduoti 
jam, Vesui, ranką ir širdį. 

— Klėjus prašė tau kai ką perduoti, — pasakė Dženi. 

Nikol neatsakė, jos ranka sustingo ant turėklų, po to 
ji tarė: 

— Klėjus? 

— Ar pamiršai, kas yra Klėjus? — paklausė Dženi, 
kreivomis stebėdama Veso veidą. — Jis klausia, ar neateisi 
pas jį vakarienės. 

— Ne, — tyliai tarė Nikol, — negaliu. Nors, matyt, 
vertėtų nusiųsti jam kokių valgių. Megi bevėik nustojo ga- 
minti. 

Dženi purkštelėjo. 

— Žinoma, ji neturi nė menkiausio noro gaminti tai 
ypatai. 

Nikol atsisuko norėdama kažką sakyti, bet užsikirto. 
Ji pastebėjo, kad iš po Dženi sijono kyšo antra kojų pora. 
Nikol nulipo laiptais ir priėjo prie Dženi. 

— Laba diena, — tarė Vesas, stumdamas į šalį Dže- 
ni. — Aš esu Veslis Stenfordas. 

— Laba diena, misteri Stenfordai, — tiesdama ranką, 
mandagiai pasisveikino Nikol ir klausiamai pažvelgė į Dženi. 
Kodėl ši slėpė tą žmogų? — Malonėkite prisėsti. Ar galėčiau 
pasiūlyti ką nors išgerti? 

— Dėkoju, Dženi jau tuo pasirūpino. 

— Eisiu paieškoti dvynių, — pasakė Dženi ir skubiai 
Išėjo. 

— Ar esate Dženi draugas? — pasidomėjo Nikol, pil- 
dama iš ąsočio šalto sidro. 

:— Greičiau Klėjaus draugas, — atsakė Vesas. Stengė- 
S! Žiūrėti jai į veidą, bet jo akys nuolat sugrįždavo prie jos 
burnos. Toji viršutinė lūpa jį sužavėjo. — Mes kartu augo- 
me, ar bent jau praleisdavome drauge daug laiko. 

— Papasakokite man apie jį, — paprašė Nikol. Jos akys 

išsiplėtė, jose atsirado įtempto laukimo išraiška. — Koks jis 
buvo vaikystėje? 

— Labai įvairus, — atsiliepė Vesas, nenuleisdamas nuo 
jos veriamo žvilgsnio. “Ji myli Klėjų", — pagalvojo jis. — 
Man atrodo, Klėjus labai susikrimtęs dėl susiklosčiusios 
padėties. 

Nikol atsikėlė ir nuėjo prie židinio, atsidurdama Ve- 
sui už nugaros. 

— Taip, Žinau. Matyt, jis supažindino jus su visomis 
šios istorijos smulkmenomis. Aš todėl ir persikrausčiau čia, 
kad palengvinčiau jo padėtį. O Klėjus bus laimingas, kai iš- 
siskirs su manimi ir ves Bianką. 

— Bianka. Ar tarnavote pas ją Anglijoje? 

— Ne visai taip. Daugelis anglų kilniaširdiškai priglobė 
pabėgėlius iš Prancūzijos, ir aš patekau pas Bianką. 

— Kaip atsitiko, kad pagrobėjai išsivežė jus vietoj 
Biankos? — tiesiai paklausė Vesas. 

Vien prisiminusi tą sceną, Nikol plykstelėjo. 

— Misteri Stenfordai, pakalbėkime verčiau apie ką 
kita. 

Jos sutrikimas buvo iškalbingesnis negu žodžiai. Ve- 
sas nusistebėjo kilnumu moters, kuri nori parengti vakarienę 
mylimam Žmogui, žinodama, jog jis pasidalys ją su kita. Bet 
pakaks, šiuokart jis skubotai nespręs. Pirmiausia reikia pa- 
matyti Bianką. 

Maždaug po valandos Vesas aiškiai nenoriai paliko 
mažąjį Nikol namelį ir nuvyko į Erandel Holą, iš anksto 
džiaugdamasis sutiksiąs Bianką. Jeigu tokia brangenybė kaip 
Nikol viso labo tik atsarginis variantas, Bianka turinti būti 
tikras angelas. 

— Ką tu manai apie ją? — paklausė Klėjus, laukęs 
draugo nuošaliame sodo kampelyje. “ 

— Rengiuosi siųsti pagrobėjus į Angliją. Jei man 
pavyktų bent pusę tiek, kiek tau, mirsiu laimingas. 

— Dar nematei Biankos. Ji namuose ir nesitveria noru 
susipažinti su tavimi. 

Pirmasis žvilgsnis į Bianką buvo tolygus smūgiui: Ve- 
sas tarsi susidūrė akis į akį su mirusia Džeimso žmona Bes. 
Staiga jis sugrįžo į tuos tolimus laikus, kai namuose vyravo 
meilė ir džiaugsmas. Bes turėjo įgimtą dovaną patraukti 
žmones. Visuose namuose skambėjo jos skardus juokas, ir 
nebuvo apylinkėje Žmogaus; kuriam neatsirastų vietos prie 
108 stalo. 

Bes buvo aukšta ir stipri. Ji galėdavo visą rytą dirbti 
namų ruošos darbus, kitą pusdienį praleisti su Džeimsu ir 
Klėjumi medžiodama, o paskui visą naktį mylėtis, kaip Ve- 
sas sprendė iš nedingstančios nuo Džeimso veido šypsenos. 
Ji galėtų viena ranka kepti pyragėlius, o kita tuo metu supti 
trejetą vaikų. 

Veso akys priplūdo ašarų. Bes taip mylėjo gyvenimą, 
kad jis buvo linkęs patikėti, jog ji iš tiesų grįžusi į žemę. 

— Misteri Stenfordai, — maloniai kreipėsi į jį Bian- 
ka, — prašom eiti čia. 

Vesas jautėsi tarsi visiškas idiotas ir suvokė atrodąs 
itin kvailai. Sumirksėjęs kelis kartus, idant nuvytų neprašy- 
tas ašaras, jis pažvelgė į Klėjų, kuris gerai suprato jo sutri- 
kimą. 

— Pas mus mažai kas beužsuka, — kalbėjo Bianka, 
eidama į valgomąjį. Dvejetas vyriškių ėjo paskui ją. — Klei- 
tonas žadėjo, jog netrukus galėsime vėl rengti priėmimus. 
Kai pagaliau išsispręs šita dviprasmė padėtis i ir aš tapsiu čia 
teisėta šeimininkė. 

Vesas vis dar buvo užhipnotizuotas jos panašumo į Bes, 
tačiau pastebėjo, kad jos balsas, judesiai, įpročiai buvo vi- 
Siškai kitokie. Ir toji duobutė kairiajame skruoste, kurios Bes 
neturėjo. Jis atsisėdo priešais ją, o Klėjus užėmė vietą tarp 
JŲ. | 

— Kaip jums patinka Amerika? — paklausė Vesas. — 
Ar labai skiriasi nuo Anglijos? 

— O taip, — atsakė Bianka, užsipildama tris gabalus 
Kumpio dideliu kiekiu padažo. Ji perdavė Vesui sidabro 

padažinę. — Amerika — grubi šalis. Nei miestų, nei par- 
duotuvių. Bet blogiausia — draugijos trūkumas. Turiu gal- 
voje — geros draugijos. 

Vesas sustingo su padažine rankoje. Bianka tik ką 
įžeidė jo šalį ir jo tėvynainius, ir jai-net į galvą neatėjo, kad 
pažeidė visus mandagumo įstatymus. Biankos 2 palinko 
prie lėkštės. Vesas paragavo padažo. - 

+— Dieve gailestingasis! Klėjau, nuo kada Megi ėmė 
taip piktnaudžiauti cukrumi? 

Klėjus abejingai gūžtelėjo pečiais. Jis nenuleido akių 
nuo Biankos. Vesui kilo kažkoks įtarimas. 

— Pasakykite, misis Armstrong, — buvo bepradedąs, 
bet sutriko. — Prašom atleisti, jūs dar nesate misis Arm- 
strong. 

— Ne, kol kas ne. — Bianka piktai pažvelgė į Klė- 
jų. — Mano kambarinė pati pasidavė žmonėms, kurie turėjo 
mane pagrobti ir atgabenti pas Klėjų. Paskui, jau laive, ji 
įtikino kapitoną esanti Bianka Meilson, ir privertė apves- 
dinti ją su manuoju sužadėtiniu. 

Vesas pajuto priešiškumą šiai moteriai. Panašumo su 
Bes kerai ėmė sklaidytis. Jis suprato, jog pirmasis įspūdis 
klaidingas. Bianka buvo apkūni ir putni, o Bes — augi ir 
stipri. 

— Sakote, jūsų kambarinė? O ar ji nebuvo pabėgėlė? 
Kiek Žinau, tik aristokratams teko bėgti iš Prancūzijos. 

Bianka niekinamai mostelėjo šakute. 

— Tai pasaka, kurią Nikol sukūrė ir dabar visiems pasa- 
koja. Ji net tvirtina, kad jos senelis — hercogas De Levro, 
bent jau taip pareiškė jos pusseserė. | 

— Bet jūs ją perpratote? 

— Be abejo. Ji tarnavo pas mane keletą mėnesių, ir 
negi nežinočiau teisybės. Greičiausiai ji buvusi virėja arba 
siuvėja. Bet atleiskite, misteri Stenfordai, — tarė ji ir nu- 
sišypsojo, — negi jums iš tiesų įdomu kalbėti su manimi apie 
mano kambarinę? 

— Žinoma, ne. — Vesas atsakydamas nusišypsojo. — 

Geriau pakalbėkime apie jus. Man retai tenka būti geroje 
draugijoje. Papasakokite apie savąją šeimą, apie įspūdžius, 
kuriuos jums padarė Amerika. 

Vesas valgė ir kartu klausėsi Biankos, o tai buvo ne 
taip paprasta. Ji susižavėjusi postringavo apie savo kilmę ir 
namus, kuriuos jie kažkada turėję. Žinoma, Amerikoje vis- 
kas buvo kur kas prasčiau, negu Anglijoje, ypač Žmonės. Ji 
išvardijo daugybę nusižengimų, kuriuos padarę Klėjaus tar- 
nai, papasakojo, kad jie nesiskaito su ja, atsisako klausyti. 
Vesas tik retsykiais kažką neaiškiai numykdavo, tarsi užjaus- 
damas, ir negalėjo atsistebėti, kiek daug ji valganti. 

Kartais jis slapčiomis žvilgtelėdavo į Klėjų, kuris vis 
dar buvo abejingas, tarsi negirdėtų ir nesuprastų, ką kalbanti 
Bianka. Kartkartėmis jis žvelgdavo į Bianką taip paskendęs 
savo mintyse, tarsi visai jos nematydamas. 

Atrodė, vakarienė niekada nesibaigs. Vesas stebėjosi 
Biankos pasitikėjimu savimi. Ji nė kiek neabejojusi, jog Klė- 
jus netrukus vesiąs ją ir padarysiąs Erandel Holo šeimininke. 
Kai ji ėmėsi išvedžioti, esą reikėsią nugriauti rytinę sieną ir 
pristatyti papildomą sparną, “ne tokį paprastą, kaip visas 
namas“, jis neišturėjo. 

— Kodėl dvyniai gyvena už upės? — kreipėsi į Klėjų. 

Klėjus susiraukė. 

— Nikol juos moko, be to, jiedu patys taip panorėjo. 
Mes su Vesu pereisime į kabinetą. Ar prisijungsite, bran- 
gioji? 

— Dieve mano, žinoma, ne, — nuvargusiu balsu pasakė 
Bianka. — Nenoriu jums trukdyti, džentelmenai. Jums lei- 
dus, lipsiu į viršų. Man reikia pailsėti — diena buvo tokia 
Varginanti. 

— Žinoma, brangioji. — Vesas palinkėjo jai labos nak- 
ties ir išlėkė iš valgomojo. Atsidūręs kabinete, jis čiupo 
grafiną, prisipylė stiklą viskio, mauku išgėrė, paskui pripil- 
dė vėl. Čia įėjo Klėjus. 

— Kur Bes portretas? — iškošė Vesas. 

— Pakabinau ji kontoroje, — atsakė Klėjus, įsipil- 

damas brendžio. 

— Kadvisą laiką būtum šalia jos? Isitaisei Bes kopiją, 
kuri vaikštinėja po namus, ir portretą kontoroje, kur leidi 
likusį laiką. 

— Nesuprantu, apie ką tu kalbi, — piktai tarė Klėjus. 

— Nepūsk miglos. Nesupranti! Aš kalbu apie tą pa- 
sipūtusią, patenkintą savimi, išsipenėjusią gaišeną, kuria tu 
bandai pakeisti Bes. 

Klėjus plykstelėjo. Jis buvo aukštesnis ir stipresnis 
negu Vesas, bet anas buvo drūtesnis. Niekada dar jiedu nebu- 
vo mušęsi. 

“Staiga Vesas nurimo. 

— Paklausyk, Klėjau, nenoriu pyktis, net nenoriu 
ginčytis su tavimi. Bet dabar labiau negu bet kada tau reikia 
draugo. Nejaugi nesupranti, ką darai? Toji moteris panaši į 
Bes. Pirmą akimirką man net pasivaideno, kad ji ir yra Bes. 
Bet taip nėra! 

— Žinau, — abejingai atsakė Klėjus. 

— Argi? Tu Žiūri į ją kaip į dievaitę, bet ar bent kartą 
esi įsiklausęs, ką ji kalba? Užtikrinu, kad sunku net įsivaiz- 
duoti Žmogų mažiau bepanašų į Bes, negu ji. Tai paprasčiau- 
siai pasipūtusi veidmainė! 

Kitą akimirką Klėjaus kumštis smogė jam į veidą. Ve- 
sas nulėkė prie stalo, atsitrenkė į jį nugara ir persivertęs 
žnektelėjo į raudoną odinį krėslą. Jis pačiupinėjo smakrą ir 
pajuto burnoje kraujo skonį. Pirmas jo noras buvo duoti at- 
gal. Galbūt geros peštynės padėtų Klėjui atsipeikėti. Paleidęs 
į darbą kumščius Klėjus bent jau panašus į save patį. 

— Bes mirusi, — sušnabždėjo Vesas. — Ir ji, ir Džeim- 
sas mirę, ir, ką bedarytum, jų nebesugrąžinsi. 

Klėjus pažvelgė į pusiau gulintį krėsle draugą. Norėjo 
kažką sakyti, bet negalėjo. Pasakyti reikėjo daug ką ir-kartu 
nedaug. Jis išėjo iš kambario, iš namų ir pasuko į tabako 
laukus. Galbūt keletas valandų darbo padės jam nurimti, 
užsimiršti, negalvoti apie Bes ir Nikol — ne, apie Bianką ir 
Nikol. 

10 skyrius 


Medžių žalumoje ėmė šmėkščioti rudens spalvos — 
auksas ir purpuras. Nikol stovėjo kalvos viršūnėje, žvelgdama 
žemyn į namus ir į malūną. Per tankiai apaugusį krąntą ji 
matė skaidriame, srauniame vandenyje Žžėrinčius saulės 
blyksnius. ns 

Praėjo jau dešimt dienų nuo tada, kai ją aplankė Ves- 
lis Stenfordas ir daugiau kaip mėnuo nuo to baisaus vakaro, 
kai jos gyvenime vėl atsirado Bianka. Nikol tikėjosi sunkiu 
darbu išvysianti iš širdies prisiminimus apie Klėjų, bet jai 
nepavyko. 

— Mėgaujiesi ramuma? 

Išgirdusi Klėjaus balsą, Nikol krūptelėjo. Jiedu nebu- 
vo susitikę nuo tada, kai atvažiavo Bianka. 

— Dženi pasakė, kad tu čia. Ar nesutrukdžiau? 

Ji iš lėto atsisuko ir pažvelgė į jį. Saulė už jo nugaros 
apšvietė tamsius plaukus, paauksindama juos savaisiais spin- 
duliais. Atrodė pavargęs ir pasenęs. Bemiegės naktys paryš- 
kino akis tamsiais ratilais. 

— Ne, — nusišypsojo Nikol, — tu man netrukdai. Kaip 
tau sekasi? Ar nuėmėte tabaką? 

Griežtą jo burnos liniją suminkštino šypsena. Klėjus 
išsitiesė ant žemės ir nukreipė akis į dangų, šviečiantį per 
ryškius raudonai auksinius lapus. Atrodė, kad jis akimirka 
nurimo, atsipalaidavo. Jam iš karto pasidarė geriau vien tik 
nuo Nikol artumo. 

— Atrodo, malūne viskas puikiai sekasi. Atėjau pa- 
prašyti vienos paslaugos. Elen ir Horacijus Beiksai rengia 
Mums šventę. Tikrą Virdžinijos šventę ištisoms trims die- 
noms, o mudu — garbingi svečiai. Elen nori pristatyti visuo- 
mMenei mano žmoną. 

Klėjus gulėjo šalia Nikol, ištiesęs ilgas kojas, po marš- 
kiniais ryškėjo stiprūs, stangrūs raumenys. Nikol pajuto pa- 
sirengusi ištirpti. Ji panoro atsigulti šalia jo, padėti galvą 

ant tos įdegusios krūtinės. Jis kiek kvepėjo prakaitu, ir ji 
beveik pajuto ant lūpų druskos skonį, įsivaizduodama, kaip 
bučiuoja jį į kaklą. Bet pastebėjusi, jog Klėjus ramus ir 
nerūpęstingas, staiga supyko. Staiga panoro smogti jam. Ji 
dega kaip ugnyje, o jis elgiasi tarsi vaikas, užsnūdęs ant 
motinos kelių. 

Nikol ne iš karto suvokė jo žodžių prasmę. 

— Manau, tau nebus nepatogu pErSuDLi Elen, jog aš 
negaliu priimti jos kvietimo. 

Klėjus pažvelgė į ją, pravėręs vieną akį. 

— Ji juk pažįstama su tavimi ir žino, kad tu mano 
Žmona. 

— Bet ji nežino, kad aš neilgai ja būsiu. 

Nikol pasisuko, rengdamasi nueiti, bet Klėjus pačiu- 
po ją už kulkšnies. Ji kluptelėjo ir parpuolė ant kelių. Jis 
pasikėlė ir, paėmęs už pažastų, pastatė ją ant kojų. 

— Nekvailiok. Mudu taip seniai nesimatėme, o dabar 
aš atėjau pakviesti tavęs į šventę. Turėtum džiaugtis, o ne 
pykti. 

Negalėjo gi ji pareikšti, kad jo raumenys veda ją iš 
proto. Nikol atsisėdo ant žolės tolėliau nuo jo. 

— Paprasčiausiai man atrodo nepadoru rodytis visuo- 
menėje kaip vyras su žmona, jeigu po kokių kelių mėnesių 
būsime išsiskyrę. Manau, kad turi ten vykti su Bianka ir vi- 
siems papasakoti apie nelemtą klaidą. Tai bus įdomi isto- 
rija. 

— Elen pažįsta tave, — atkakliai kartojo Klėjus. Dau- 
giau nežinojo, kaip paprieštarauti. Suprato tik turįs galimy- 
bę praleisti su ja tris dienas ir tris naktis — ir todėl pirmą 
kartą per kelis praėjusius mėnesius pasijuto laimingas. Jis 
paėmė Nikol ranką, pažvelgė į ją. Ji buvo tokia mažutė, tokia 
švelni ir švari, sugebėjo teikti tokį malonumą. Pakėlė ją prie 
lūpų ir ėmė vieną po kito bučiuoti pirštų galiukus. — Labai 
prašau, važiuokime, — tyliai tarė jis. — Ten bus visi mano 
draugai, Žmonės, su kuriais nugyvenau gyvenimą. Tu visą 

vasarą taip daug dirbai. Tau reikia pailsėti ir išsiblaškyti. 

Nikol jautė, kad nuo jo lūpų prisilietimo kūną apima 
virpulys, bet vis dėlto kažkuri jos esybės dalis buvo pasiren- 
gusi šaukti iš pasipiktinimo. Jis gyvena su kita moterimi, 
kurią, jo paties žodžiais tariant, myli, ir, beje, bučiuoja ją, 
Nikol, liečia ją ir kviečia į svečius. Jis verčia ją jaustis 
meiluže, kurią nuo visų slepia ir laiko tik dėl malonumo. Ir 
vis dėlto dabar jis rengiasi pristatyti ją draugams. 

— Klėjau, prašau, — tarė Nikol silpstančiu balsu. 

Jis lūpomis palietė švelnią odą prie riešo. 

— Ar važiuosi? 

— Taip, — vos girdimai atsakė ji. 

— Na šit ir gerai, — linksmai sušuko Klėjus, paleis- 
damas jos ranką ir pakildamas. — Užvažiuosiu tavęs ir dvynių 
penktą ryto. Dženi mes irgi imame kartu. Taip, dar. Galbūt 
tu pasiimtumei su savimi kokių nors valgių. Gerai būtų 
prancūzų virtuvės. Jeigu tau reikės produktų, pasakyk Me- 
gi. — Jis pasisuko ir švilpaudamas ėmė leistis šlaitu žemyn. 

— Koks nepakenčiamas... — buvo bepradedanti Ni- 
kol, bet paskui nusišypsojo. Galbūt, jeigu sugebėtų jį per- 
prasti, nemylėtų jo taip stipriai. 

O Klėjus mąstė apie rytdienos naktį. Jie liks vienu du 
su Nikol didžiulių nerūpestingų Horacijaus namų miegama- 
jame. Džiūgaudamas jis vos nesivertė kūliais nuo kalvos 
šlaito. 

Kai tik Klėjus pradingo iš akių, Nikol pašoko. Jeigu 
reikia pasiimti maisto trims dienoms, negalima gaišti nė 
minutės. Leisdamasi šlaitu, ji apgalvojo patiekalus. Viščiu- 
kas, troškintas Dižono garstyčių padaže, paštetas tešloje, šal- 
tas daržovių troškinys, pupelių ir paukštienos troškinys. Ir 
pyragai! Su moliūgu, mėsa, obuoliais, persikais, su juodai- 
siais serbentais. Uždususi ji įbėgo į priebutį. 


— Labas rytas! — sušuko Klėjus, rišdamas valtį prie 
malūno prieplaukos. Jis šyptelėjo, išvydęs Nikol, Dženi ir 

dvynukus, apsuptus kelių didžiulių krepšių. 

— Nesu tikras, ar valtis pakels visą šitą svorį, juo la- 
biau, kad ir Megi pasistengė. 

— Reikia manyti, jog ji neberūstauja, sužinojusi, kad 
vyksti su Nikol, — pastebėjo Dženi. 

Klėjus praleido jos pastabą pro ausis ir ėmė padavinėti 
krepšius Rodžeriui, kuris sustatė juos ant dugno. Paskui Klė- 
jus permetė jam klykiančius iš džiaugsmo dvynukus. 

— Šiandien tu, atrodo, gerai nusiteikęs, — nerimo 
Dženi. — Atgavau viltį, jog netruksi atsipeikėti. 

Klėjus apglėbė Dženi per liemenį ir iš visos širdies 
išbučiavo. 

— Galbūt aš ir atsipeikėjau, bet jai nesiliausi manęs 
kursčiusi, tau teks paskraidyti ore, kaip ir šitiems pramušt- 
galviams. 

— Gal jums ir pavyktų ją pamėtėti, — ėmė protestuo-. 
ti Rodžeris, — bet aš neišlaikysiu. 

Dženi pasipiktinusi purkštelėjo, pasirėmė į Klėjaus 
ranką ir žengė į valtį. 

Jis ištiesė ranką Nikol. 

— Šitą tai aš pagaučiau, — nusijuokė Rodžeris. 

— Ji mano! — pasakė Klėjus. Paėmė Nikol ant rankų, 
stipriai prispaudė prie krūtinės ir nušoko nuo prieplaukos. 

Nikol žiūrėjo į Klėjų plačiai atvertomis iš nuostabos 
akimis. Staiga jis jai pasirodė visiškai nepažįstamas. Klėjus, 
kurį ji pažinojo, buvo nešnekus ir niūrus. Kas bebūtų tas 
žmogus, kurį matė dabar, jis jai patiko. 

— Greičiau, dėde Klėjau! — šaukė Aleksas. — Kol 
nuvyksime, jojimo varžybos jau pasibaigs. 

Klėjus iš lėto nuleido Nikol, paskui dar kiek pastovė- 
jo, apkabinęs per liemenį. 

— Šiandien tu itin graži, — pasakė jis ir pirštu per- 
braukė per ausies geldelės išorinę liniją. 

Nikol tylėjo, neatplėšdama nuo jo akių, 0 jos širdis 
įnirtingai daužėsi, 

Staiga jis paleido ją. 

— Aleksai! Atrišk laivą! O tu, Mendi, sėsk prie vairo — 
padėsi Rodžeriui. į 

— Klausome, kapitone Klėjau! — nusijuokė dvynukai. 

Nikol atsisėdo šalia Dženi. 

— Šit dabar priešais mane žmogus, kurį prisimenu, — 
pritariamai pastebėjo Dženi. — Kažkas atsitiko. Nežinau, 
kas tai padarė, bet norėčiau jam padėkoti. 

Šventės triukšmą jie išgirdo per pusę mylios nuo Beik- 
sų prieplaukos. Nebuvo dar nė šešių valandų ryto, bet tai 
nesukliudė vos ne pusei apylinkės gyventojų susirinkti 
pievoje prie upės. Kai kurie nuėjo toliau — šaudyti ančių. 

— O ar tu išsiuntei pas misis Beiks mūsų Aukso 
mergelę? — susirūpino Aleksas. 

Klėjus pašiepiamai nužvelgė jį. 

— O tau ir šventė nebebus šventė, jei man nepavyktų 
palengvinti svetimų kišenių? 

— Ar manote, kad ji pralenks misis Beiks Airijos 
mergelę? — paklausė Rodžeris. — Girdėjau, ji labai eikli. 

— Bene ji prilygs mūsų kumelaitei, — subambėjo Klė- 
jus. Jis užsisagstė marškinius ir iš valties priekyje stovėjusio 
krepšio išsitraukė kaklaraištį. Mikliai užsirišęs jį, užsivilko 
šviesiai rudo atlaso liemenę, o virš jos dvibortį šokolado spal- 
vos ruplėto medvilninio aksomo fraką su varinėmis sagomis. 
Ir priekio frakas buvo trumpesnis, o iš nugaros siekė beveik 
pakinklius. Briedkelnės aptempė kojas tarsi antra oda. Ap- 
siavęs buvo naujais botfortais. Jo drabužius papildė tamsiai 
ruda kiek lenktais kraštais skrybėlė. 

Klėjus atsisuko į Nikol ir pasiūlė jai ranką. Nikol 
niekada nebuvo jo mačiusi kitaip kaip tik darbo drabužiais. 
Dabar jos akyse kaimo gyventojas virto Versalio salių vertu 
kavalieriumi. 

Jis, matyt, deramai išsiaiškino jos žvilgsnį ir plačiai 
nusišypsojo. 

— Rengiuosi pasirodyti su gražiausia pasaulyje nuo- 

taka ir, žinoma, norėčiau būti jos vertas. 

Nikol nusišypsojo jam, pagalvojusi, kad ne veltui taip 
rūpinosi savuoju tualetu. Ji vilkėjo labai plono ir lygaus bal- 
to šilko suknele, rankomis išsiuvinėta mažyčiais aukso nar- 
-cizais. Trumpa liemenė pasiūta iš to paties atspalvio, kaip ir 
gėlės, aksomo. Rankoves ir apykaklę puošė baltas apvadas. 
Jos tamsios garbanos buvo perpintos baltais ir auksiniais 
kaspinais. ė 

Kai Rodžeris rišo valtį prie prieplaukos tolimoje Beik- 
sų valdų dalyje, Klėjus pasakė: 

—.Vos nepamiršau. Žiūrėk, ką tau atnešiau. — Jis 
išėmė iš kišenės aukso medalioną, kurį Nikol buvo palikusi 
laive. | | 

Nikol stipriai suspaudė jį rankoje ir, pakėlusi akis, 
nusišypsojo Klėjui. 

— Ačiū. 

— Galėsi deramai man padėkoti vėliau, — atsakė jis, 
bučiuodamas ją į kaktą. Paskui, perdavęs krepšius stovėju- 
siam ant prieplaukos krašto Rodžeriui, padėjo Nikol išlipti 
ir, kai ji priartėjo, akimirkai priglaudė prie savęs. 

— O štai ir jie! — sušuko kažkas, kai jie ėjo prie na- 
mo. — Klėjau, tu taip rūpestingai slepi ją nuo visų, kad mes 
beveik nusprendėme, jog su ja kažkas ne taip. 

— Laikau savo žmoną po raktu dėl tos pačios 
priežasties, kaip ir brendį. Būti itin pastebimoms nedera 
žmonoms, nė spiritiniams gėrimams, — sušuko atsaky- 
damas Klėjus. 

Nikol nuleido akis. Neįprasta buvo matyti šį naująjį 
Klėjų, ji buvo suglumusi dėl jo pareiškimo, kai jis visiems 
paskelbė, kad ji esanti. jo žmona. Ir ji iš tiesų pasijuto esanti 
jo Žmona. | 

— Sveiki atvykę, — pasitiko juos Elen Beiks. — Klė- 
jau, leisk man pasigrobti ją kuriam laikui. Tu jau turėjai ją 
keletą mėnesių. 

Klėjus nenoriai paleido Nikol ranką. 

— Juk nepamirši manęs, tiesa? — pasakė pamerkda- 
mas. Paskui kelių vyrų draugijoje nuėjo lenktynių lauko link. 
Nikol matė, kaip jis ilgai gėrė iš molinio ąsočio. 

-—- Tu tiesiog padarėi stebuklą, — prabilo Elen. — 
Nemačiau jo tokio laimingo nuo tada, kai žuvo Džeimsas ir: 
Bes. Toks įspūdis,tarsi jis buvo ilgam išvykęs, o dabar sugrįžo 
vėl. + | 7 25 

Nikol patylėjo. Klėjus, kuris juokėsi ir juokavo, stebi- 
no ją ne ką mažiau riegu kitūs. Beje, Elėn neleido jai nė 
žodžio ištarti, pradėjusi pristatinėti svečiams. Nikol apibėrė“ 
klausimais apie jos tualetą, apie šeimą, apie tai, Kaip jiedu 
susipažino su Klėjumi ir kur apsivedė. Jai pavyko išvengti 
melo, bet ji nepasakojo nei apie paBsOBNAS, nei ŽD tai, 
kad buvo ištekinta prievarta. į 

Didžiulio Beiksų namo fasadas buvo nukreiptas upės 
link. Nikol beveik nebuvo mačiusi amerikiečių namų, ir šis 
tiesiog ją apstulbino. Klėjaus namas buvo pastatytas grynai 
karaliaus Jurgio laikų stiliumi, bet Horacijaus ir Elen na- 
muose, atrodo, susimaišė visi įmanomi architektūros stiliai. 
Jis atrodė taip, tarsi kiekviena nauja karta būtų pristačiusi 
naują sparną savo pamėgtuoju stiliumi. Ilgi flygeliai, trumpi 
flygeliai ir jungiančios atskirus pastatus perėjos netvarkin- 
gai driekėsi į visas puses. 

Elen stebėjo, kaip Nikol apžiūrinėja namą. 

— Puiku, tiesa? Atrodo, man reikėjo ne mažiau metų, 
idant išmokčiau rasti jame kėlią. Viduje dar blogiau, negu iš 
išorės. Ten yra koridorių, kurie niekur neveda, ir durų, ku- 
rios atsiveria į svetimus miegamuosius. Jis iš tiesų pasibaisė- 
tinas. 

— Ir tu labai jį myli, — nusišypsojo Nikol. 

— Taip. Aš nė plytos nepaliesiu, tik vis mąstau, ar ne- 
pristačius dar vieno sparno. 

Nikol nustebusi pažvelgė į ją, paskui susijuokė. 

— Galbūt dar vieną aukštą? Nė vienas sparnas dar ne- 
turi ketvirtojo aukšto. 

Elen pritariamai šyptelėjo. 

— Šaunuolė. Tu iš tikrųjų perpratai šį namą. 

Kažkas pašaukė Elen, o dvi moterys toliau klausinėjo 
Nikol, kuri joms padėjo dengti stalą. Pievoje buvo pastatyta 
bene dvidešimt ilgų stalų. Ant kai kurių jau stovėjo valgiai, 
prie kitų iš abiejų pusių tiesėsi siauri suolai. Kiekviena šei- 
ma buvo pasiėmusi ne mažiau maisto, negu Nikol ir Dženi. 
Didžiulėje duobėje kepė šimtai austrių. Negrai suko milži- 
nišką iešmą, ant kurio kepė skerdena, laistoma tirštu pada- 
žu. Kažkas Nikol paaiškino, kad taip mėsa kepama Haityje 
ir šis patiekalas vadinamas “barbekiu". 

Staiga virš plantacijos pasklido pratisas trimito garsas. 

— Laikas! — sušuko Elen, nusirišdama prijuostę. — 
Lenktynės prasideda! 

Visos moterys kaip viena metė prijuostes, pasikaišė 
sijonus ir bėgte pasileido lenktynių lauko link. 

— Dabar, kai mūsų gražuolės su mumis, galima pradė- 
ti, — pasveikino damas tvarkdarys. 

Nikol stovėjo kiek atokiau nuo kitų moterų, susirinku- 
sių ovalaus, gerai įrengto lenktynių tako pakraštyje. Jos plau- 
kai bėgant išsitaršė, ir ji bandė sukišti neklusnias garbanas 
už kaspino. 

— Leisk, aš tau padėsiu, — išgirdo už nugaros Klė- 
jaus balsą. Jo rankos nepadarė didelės tvarkos šukuosenoje, 
bet nuo jo pirštų prisilietimo prie apnuoginto kaklo Nikol 
nugara nubėgo šiurpulys. Jis atsuko jos veidą į save. — Ar 
tu patenkinta? 

Ji linktelėjo, žvelgdama jam į akis. Jo rankos gulėjo 
ant jos pečių, o veidas buvo taip arti. 

— Tuojau varžysis mano arklys. Ar nenorėtum pabu- 
čiuoti manęs, kad tai atneštų laimę? 

Kaip visada, Klėjus be vargo perskaitė atsakymą Ni- 
kol akyse. Jo rankos apsivijo apie jos liemenį, prisitraukęs 
prie savęs, veidu prisiglaudė prie jos kaklo. 

— Aš taip džiaugiuosi, kad atvykai su manimi, — 

sušnabždėjo. Paskui jo lūpos slystelėjo Nikol skruostu ir 
pagaliau pasiekė jos burną. Nikol pajuto silpstanti, jos ke- 
liai sulinko, ir ji pakibo ant Klėjaus rankų. 

— Klėjau! — kažkas sušuko. — Tam turėsi visą naktį. 

Klėjus paleido Nikol. 

— Visa naktis, — sušnabždėjo ir pirštu perbraukė jos 
viršutinę lūpą. Paskui staigiai atsitraukė nuo jos ir žengė 
pasitikti vyro, kuris buvo panašus į Veso padidintą kopiją. 
Šis plekštelėjo Klėjui per nugarą. 

— Nors, žinoma, tave sunku kaltinti. Kaip manai, ar 
Anglijoje dar liko tokių pat gražuolių, kaip ji? 

— Ne, Trevisai, man teko paskutinė, — nusijuokė 
Klėjus. 

— Vis tiek, kada nors būtinai ten apsilankysiu ir pa- 
tikrinsiu. 

Nikol žvelgė nueinančių vyrų pavymui. Atrodo, ją 
supažindino su Veso broliu, bet visi veidai ir vardai susipynė 
jos galvoje. 

— Nikol, — pašaukė Elen, — eikš greičiau, užėmiau 
tau vietą. 

Nikol paskubėjo atsisėsti šalia Elen. Po kokių trijų 
valandų svečiai grįžo prie padengtų stalų ir sėdo valgyti. 
Nikol veidas įraudo nuo saulės ir juoko. Seniai jau nebuvo 
turėjusi tokio malonumo — nuo tada, kai Prancūzijoje įvy- 
ko revoliucija. Jos giminaičiai prancūzai visada skųsdavosi, 
€są anglai tokie nuobodūs ir niūrūs, gyveną tik tam, kad 
vaikščiotų į bažnyčią ir dirbtų, ir visiškai nemoką linksmintis. 
Stebėdama ją supančius amerikiečius, Nikol pagalvojo, kad 
jie patiktų jos pusseserėms. Visą rytą jie šūkavo ir juokėsi. 
Ir jų moterys šaunios — drąsiai reiškė savąją nuomonę apie 
arklius ir nebūtinai lošė iš arklių, kurie priklausė jų vyrams. 
Elen jau keletą kartų lažinosi su Horacijum ir išlošė. Dabar 
Ji gyrėsi, jog Horacijui teksią pačiam sukasti naują gėlyną ir 
Išrašyti iš Olandijos penkiasdešimt tulpių svogūnėlių. 


151 


Nikol laikėsi kiek atokiau, kaip pašalinis stebėtojas, 
bet staiga Trevis pastebėjo, kaip ji susiraukė, pažvelgusi į 
vieną iš Klėjaus arklių. 

— Klėjau, man atrodo, tavoji žmona ne itin džiaugiasi 
šiuo arkliuku. 

Klėjus žvilgtelėjo į Nikol. 

— Mano moterys su manimi nesiginčija, — pasakė jis, 
mesdamas reikšmingą žvilgsnį į Horacijų. 

Nikol atidžiai žvelgė į Klėjų, kuris, vis dar neatsi- 
gręždamas į ją, ant savojo eržilo nugaros dėjo lengvą balną. 
Jo žokėjus stovėjo šalia. Ji neblogai nusimanė apie arklius. 
Prančūzijoje arklių lenktynėmis buvo domimasi nė kiek ne 
mažiau, negu kitose šalyse, o jos senelio arkliai ne kartą buvo 
nugalėję karališkuosius. Ji pakėlė'vieną antakį. Šit kaip! Jo 
moterys su juo nesiginčija. 

— Jis pralaimės, — tvirtai tarė Nikol. — Jis netai- 
syklingai sudėtas: tokio platumo krūtinei kojos pernelyg il- 
gos. Tokie žirgai niekada nebūna eiklūs. 

Visi vyrai, kurie išgirdo jos pastabas, apmirė, taip ir 
neprinešę prie burnos alaus puodelių. 

— Nagi, Klėjau, nejaugi prarysi šį iššūkį? — nusijuokė 
Trevis. — Visa tai skamba taip, tarsi ji ką nors nusimanytų. 
Klėjaus ranka, įtempusi pavaržą, sustingo ore. 

— Kiek statai? 

Nikol nustebo. Jis gi Žino, jog ji neturinti pinigų. Elen 
paskubėjo jai į pagalbą. 

— Pažadėk, kad ištisą savaitę paduosi jam pusryčius į 
lovą. Bet kuris vyras dėl to ir galva rizikuos, — per visą lauką 
nuskambėjo jos balsas. Ji, kaip ir beveik visi, išskyrus Nikol, 
buvo per daug išgėrusi. 

— Ką gi, sutinku, — nusivėpė Klėjus ir pamerkė Tre- 
visui, dėkodamas už sėkmingą idėją. Atrodo, jis laikė, jog 
lažybos jau sukirstos. 

— O ką gausiu aš, jei žirgas pralaimės? — garsiai pa- 
klausė Nikol. 


— Tada aš padavinėsiu tau pusryčius į lovą, — su 
gudria šypsena atsakė Klėjus, o vyrai aplink pritariamai nusi- 
juokė. 

— Verčiau norėčiau naujo žieminio apsiausto, — šal- 
tai pasakė Nikol, pasisukdama į jį nugara. — Iš raudonos 
vilnos, — metė pro petį. 

Moterys ėmė juoktis, ir Elen paklausė, ar tik Nikol ne- 
santi amerikietiškos kilmės. 

Klėjaus žirgas pralaimėjo per tris liemenius. Visi ėmė 
šaipytis iš Klėjaus, klausinėdami, ar nevertėtų jam pavesti 
Nikol rūpintis žirgais ir tabaku. 

Moterys būreliu pasuko namų link, linksmai aptarinė- 
damos savo pergales ir pralaimėjimus. Viena gražuolė 
pasižadėjo visą mėnesį pati valysianti vyro aulinius batus. 

— Bet jis gi nepasakė, kurią batų pusę, — juokėsi 
ji. — Visoje Virdžinijoje neatsirastų kito žmogaus, kuris taip 
nušleivotų batus. 

Nikol apžvelgė maisto kalnus ir pasijuto gerokai 
praalkusi. Ant stalo krašto buvo krūvele sudėtos didžiulės 
molinės lėkštės, labiau panašios į dubenius negu į lėkštes. 
Nikol įsidėjo sau visko po truputį. 

— Ir tu tikiesi visa tai suvalgyti? — paerzino ją, priėjęs 
iš už nugaros, Klėjus. 


— Galbūt dar neatsisakysiu ir priedo, — nusijuokė 
Nikol. — Kur man atsisėdus? 
— Sėsk prie manęs, jei gali kiek luktelėti. — Jis pri- 


krovė savąją lėkštę kur kas daugiau, negu Nikol, paskui, 
paėmęs už rankos, nusivedė ją prie didžiulio ąžuolo. Vienas 
iš Beiksų tarnų nusišypsojęs ant žolės po ąžuolu pastatė du 
didelius puodelius romo punšo. Klėjus atsisėdo ant žolės, 
pasistatė lėkštę ant kelių ir ėmė valgyti. Jis pažvelgė į Nikol, 
kuri vis dar stovėjo su lėkšte rankose. 

— Kas nutiko? 

— Bijau į žolę susitepti suknelę, — paaiškino ši. 

— Duokš man savąją lėkštę, — tarė Klėjus ir padėjo 

abi lėkštes ant žemės. Paskui čiupo Nikol už rankos ir patrau- 
kė ją sau ant kelių. 

— Klėjau, — sušuko ji, bandydama ištrūkti. Jis vėl ją 
pasodino. — Aplinkui žmonės. Klėjau, paleisk. 

— Jiems mes nerūpime, — pasakė Klėjus, įgnybdamas 
jai į ausį. — Jie taip užsiėmę valgiais, kad nesidairo į šalis. 

Nikol atšlijo nuo jo. 

— Tu girtas? — įtariai paklausė. 

Jis nusijuokė. 

— Štai dabar prakalbai, kaip tikra žmona. Taip, aš kiek 
išgėręs. O Žinai, ko tau trūksta? Tu pernelyg blaivi, — tęsė, 
nelaukdamas atsakymo. — Išgėrusi tu būni tiesiog Žavi. — 
Pabučiavo ją į nosies galiuką ir paėmė puodelį su punšu. — 
Šit, paragauk. 

— Ne, aš nenoriu apsvaigti, — atkakliai atsisakė Nikol. 

— Tada aš jėga tave prigirdysiu. Taigi arba gerk, arba 
atsisveikink su suknele. 

Ji nusprendė priešintis, bet Klėjus atrodė toks mielas, 
toks panašus į išdykusį vaikiūkštį, o ji taip norėjo gerti. 
Punšas buvo puikus, pagamintas iš trijų rūšių romo ir ke- 
turių rūšių vaisių sulčių, su ledo gabaliukais. Gėrimas ne- 
truko trenkti į galvą, ir ji giliai atsiduso jausdama, kad įtam- 
pa slūgsta. 

— Na kaip, dabar geriau? 

Nikol pažvelgė į jį iš po tankių blakstienų, perbraukė 
pirštu per skruostą. 

— "Tu čia gražiausias vyriškis, — svajingai pasakė. 

— Gražesnis negu Stivenas Šou? 

— Ar kalbi apie tą blondiną su duobute ant smakro? 

Klėjus susiraukė. 

— Galėtum bent pavaizduoti nežinanti, apie ką kal- 
bu. Štai, — ištiesė jai lėkštę. — Pavalgyk. Niekada nebūčiau 
patikėjęs, jog prancūzę taip lengva nugirdyti. 

Ji prisišliejo prie jo peties ir prispaudė lūpas prie karš- 
tos odos. 

— Atsisėsk tiesiai, — rūsčiai tarė Klėjus ir prinešė prie 
j0s lūpų gabalą duonos. — Manau, esi išalkusi. — Nikol 
sviedė į jį tokį žvilgsnį, kad jis ėmė muistytis. — Valgyk. 

Nikol nenoriai sutelkė dėmesį į valgį, bet visąlaik jis 
nukrypdavo kitur, ji su džiaugsmu jautė sėdinti Klėjui ant 
kelių. | 

— Man patinka tavo draugai, — pasakė, paragavusi 
bulvių salotų. — Ar vakare vėl bus Žirgų lenktynės? 

— Ne, — atsakė Klėjus. — Paprastai leidžiame ark- 
liams ir žokėjams pailsėti. Didesnė svečių dalis loš korto- 
mis, šachmatais arba “triktrak". O kiti susiras savo kamba- 
rius tame labirinte, kurį Elen vadina namais, ir priguls 
nusnūsti. 

Kurį laiką Nikol ramiai tebevalgė, paskui pakėlė į jį 
akis. 

— O ką veiksime mes? 

Klėjus šyptelėjo lūpų krašteliu. 

— Manau, tau reikia sriubtelėti romo, 0 tada bus ma- 
tyti. 

Nikol ištiesė ranką prie savojo puodelio, gerokai gurk- 
štelėjo ir padėjo puodelį ant žolės. Paskui saldžiai nusižio- 
vavo. 

— Atrodo, man reikia... kiek nusnūsti. 

Klėjus ramiai nusiėmė fraką, paklojo ant žolės ir pa- 
sodino ant jo Nikol. Lengvai prisilietė lūpomis prie jos 
burnos, suapvalėjusios iš nuostabos. 

— Man gi teks lydėti tave per kiemą visiems matant. 
Turiu padoriai atrodyti, — paaiškino jis. 

Čia Nikol žvilgsnis nuslydo žemyn ir apsistojo ties jo 
briedkelnėmis. Springtelėjo juoku. 

„— Valgyk, velniūkšti, — apsimestinai griežtu. tonu 
prabilo Klėjus. Po kelių minučių paėmė pustuštę jos lėkštę 
ir užsimetė ant peties fraką. 

— Elen, — sušuko jis, kai jiedu priėjo prie namo, — 
kurį kambarį mums paskyrei? 

— Šiaurės rytinis sparnas, antras aukštas, trečias mie- 
gamasis, — tuojau pat atsakė Elen. 

— Pavargai, Klėjau? — kažkas pajuokavo. — - Nuosta- 
bu, kaip greit pavargsta jaunavedžiai. | 

— Ar tu pavydi, Henri? — metė per petį klėjus 

— Klėjau! — pasipiktino Nikol, kai jiedu įėjo į na- 
mus. — Statai mane į nepatogią padėtį: 

— Tai tu verti mane raudonuoti savo žvilgsniais, — 
burbtelėjo Klėjus. Jis vedė ją paskui save raitytais korido- 
riais. Nikol susidarė padriko baldų ir paveikslų mišinio įspū- 
dis: nuo anglų Elžbietos laikų ir prancūzų dvaro Baldų ligi 
amerikiečių naujakurių dirbinių, nuo Versalio vertos tapy- 
bos ligi grubios teplionės, panašios į vaikų piešinius. 

Kažin kokiu stėbuklu Klėjui pavyko rasti jų kambarį. 
Jis įsitempė ten Nikol ir tuoj pat suspaudė ją glėbyje, kojos 
spyriu uždarydamas paskui save duris. Bučiavo ją taip 
godžiai, tarsi negalėtų pasisotinti. Abiem rankomis laikė at- 
lošęs jos galvą ir negalėjo atsiplėšti nuo jos veido. 

Nikol žvilgsnis pasmėlo nuo jo artumo, ji prarado visą 
valią. Per ploną marškinių šilką jautė jo saulės įkaitintą odą. 
Jo lūpos buvo tvirtos ir kartu minkštos. Jis prispaudė savo 
šlaunis prie jos, reikalaudamas ir tuo pačiu metu prašydamas. 

— Aš taip ilgai to laukiau, — sušnabždėjo, lūpomis 
liesdamas jos ausį, pamažu kandžiodamas spenelį. 

Nikol atstūmė jį, perėjo į kitą kambario galą ir ėmė 
skubėdama traukti plaukų segtukus. Klėjus stovėjo nejudė- 
damas, neatplėšdamas nuo jos akių. Nepajudėjo net tada, 
kai ji ėmė sagstytis sagas ant nugaros. Jis mato ją, jiedu vie- 
ni kambaryje — taip seniai svajojo apie tai. 

Nikol kryptelėjo pečiais ir išslydo iš suknelės, likdama 
su plonais gazo marškiniais gilia iškirpte, pakraščiais išsiu- 
vinėta mažutėlaitėmis rožinėmis širdelėmis. Po krūtine su- 
rištas siauras rožinis atlaso kaspinėlis. Plonas, pusiau per- 
regimas audinys beveik neslėpė krūtinės. 

Labai, labai iš lėto atsirišo kaspinėlį, ir marškiniai 

nuslydo prie jos kojų. 

Klėjus žvilgsniu palydėjo audinį, colis po colio sekda- 
mas nuo aukštos stamantrios krūtinės prie plono liemens, 
grakščių kojų. Kai jis pakėlė akis, Nikol išskėtė rankas. Vie- 
nu žingsniu Klėjus peržengė kambarį, pakėlė ją ant rankų ir 
minkštai nuleido ant lovos. Pasilenkė žvelgdamas į ją. Aki- 
mis glamonėjo minkštą šviesos apšviestą jos nepriekaištingą 
odą. 

Klėjus atsisėdo ant lovos ir perbraukė ranka per Ni-. 
kol kūną: liečiama oda buvo tokia pat puiki — glotni, šilta. 

— Klėjau, — sušnabždėjo Nikol, ir jis nusišypsojo at- 
sakydamas. Pasilenkė ir pabučiavo ją į kaklą, ten, kur įdubi- 
me tvinkčiojo gyslelė, paskui jo lūpos nuslydo prie krūtinės, 
apipildamos ją erzinamais bučiniais, paragaudamos tvirtų 
rožinių spenelių skonį. | 

Ji suleido pirštus į tankius jo plaukus ir atvertė galvą. 
Klėjus išsitiesė lovoje šalia jos. Jis buvo apsirengęs, ir nuo- 
gas Nikol kūnas jautė varinių liemenės sagų vėsą, briedkelnių 
šilumą ir minkštumą, pušnų tvirtą odą, kuri trynėsi į jos ko- 
jas. Jo drabužiai — metalas, oda — visa tai dvelkė vyrišku- 
mu ir jėga, tai buvo paties Klėjaus įsikūnijimas. 

Kai jis nusileido ant jos, Nikol koja pasitrynė į kietą 
pušnį. Minkšta briedkelnių oda glamonėjo vidinį jos šlau- 
nies paviršių. Kiek atsitraukęs, jis ėmė sagstytis liemenę. 

— Ne, — sušnabždėjo Nikol. Klėjus akimirką žvelgė į 
Ją, paskui vėl pabučiavo godžiai, aistringai. 

Kai jis pušnies oda pravedė išilgai visos jos kojos, Ni- 
kol nusijuokė gomuriniu balsu. Jis atsisagstė sagutes bried- 
kelnių šone, ir ji suvaitojo, pajutusi pirmąjį jo įtempto lyties 
Organo prisilietimą. 

Jis uždengė ją savuoju kūnu, laikydamas taip stipriai, 
tarsi bijodamas, kad ji galinti išnykti. 

Iš lėto, labai iš lėto Nikol atsigavo. Ji pasirąžė ir giliai 
atsiduso. 

— Jaučiuosi, tarsi būčiau išsivadavusi iš didžiausios 

įtampos. | 

— Ir tai viskas? — nusijuokė Klėjus, veidu prisiglaus- 
damas prie jos kaklo. — Labai džiaugiuosi, kad sugebėjau 
būti naudingas. Galbūt kitą kartą man vertėtų užsidėti pen- 
tinus. 

— Ar tu juokiesi iš manęs? 

Klėjus kilstelėjo ant alkūnės. 

— Jokiu būdu! Greičiau iš savęs. Tu daug ko mane 
išmokei. 

— Aš? Ko? — pirštu palietė kryžiaus formos randą 
ant smilkinio. 

Jis pasislinko ir atsisėdo. 

— Ne dabar. Galbūt kada nors aš tau papasakosiu. O 
dabar esu alkanas. Tu gi nedavei man kaip dera pavalgyti. 

Ji nusišypsojo ir užmerkė akis. Jautėsi nepaprastai 
laiminga. Klėjus stovėjo ir žiūrėjo į ją. Išsidraikę juodi plau- 
kai sudarė akinamą kontrastą su jos kūnu, pabrėždami tobu- 
las jo linijas. Jis suvokė, kad ji jau beužmieganti, pasilenkė 
ir pabučiavo į nosies galiuką. 

— Miegok, mažoji mano meile, — švelniai sušnabždėjo 
pridengdamas ją užtiesalo kraštu, ir pirštų galais išėjo iš 
kambario. 

Prabudusi Nikol, prieš atverdama akis, tingiai pasi- 
rąžė. 

— Laikas keltis, — išgirdo prikimusį balsą. 

Nikol nusišypsojo ir atsimerkė. Klėjus stebėjo ją veid- 
rodyje. Jo marškiniai buvo numesti ant kėdės. Jis skutosi. 

— Tu miegojai beveik visą dieną. Ar tik nenori pra- 
leisti ir šokių? 

Nikol jam nusišypsojo. 

— Žinoma, ne. — Ji rengėsi keltis, bet suvokė esanti 
nuoga. Apsižvalgė ieškodama kokių nors drabužių. Pastebė- 
jusi, jog Klėjus susidomėjęs ją stebi, nusimetė užtiesalą ir 
nuėjo prie spintos, kur Dženi buvo sukabinusi jos tualetus. 
Klėjus miktelėjo ir vėl ėmė skustis. 

Baigęs jis priėjo prie Nikol. Ji jau buvo apsivilkusi 
abrikosų spalvos atlaso chalatu ir neryžtingai rinkosi, kuo 
pasipuošti. 

Klėjus greitai ištraukė aksominę cinamono spalvos 
suknelę. | 

— Dženi sakė, jog tai tau labai tinka. — Pakėlęs 
nužvelgė suknelę kritišku žvilgsniu. — Taip, apykaklės uždara 
nepavadinsi. 

— Iškirptę aš kuo nors užpildysiu, — juokaujamai 
išdidžiai atsakė Nikol, imdama suknelę iš jo rankų. 

— Tada, bijau, kad šito tau neprireiks. 

Nikol atsisuko pažiūrėti, apie ką jis kalba. Perlai! Ke- 
turios gijos, sutvirtintos keturiomis auksinėmis segėmis. Ji 
laikė vėrinį rankose, jausdama žvilgantį perlų paviršių. Bet 
negalėjo perprasti, kaip jį užsidėti. Jis buvo labiau panašus į 
ilgą diržą, negu į vėrinį. 

— Renkis suknelę, ir aš parodysiu, — tarė Klėjus. — 
Jį sugalvojo mano mama. 

Nikol skubiai apsivilko marškinius ir.suknelę. Suknelė 
buvo su labai gilia iškirpte, o rankovės — viso labo tik siau- 
ros juostelės per petį. Klėjus užsegė segtuką ant kaklo iš 
nugaros. Paskui vieną segę prisegė prie suknelės audinio 
nugaroje, kitą — prie gilaus dekoltė centro, o dvi likusias — 
prie rankovių taip, kad perlai apsupo kaklą. Keturi laisvi 
galai kabėjo ant krūtinės ir ant nugaros. 

— Nuostabu, — atsikvėpė Nikol, žiūrėdama į savo 
atvaizdą veidrodyje. — Ačiū, kad leidai man jį užsidėti. 

Jis.pasilenkė ir pabučiavo apnuogintą petį. 

— Mama mirdama paliko jį dovanoti mano.būsimai 
Žmonai. Niekas nė karto dar nebuvo jo užsidėjęs. 

Ji staigiai atsisuko veidu į jį. 

— Nesuprantu. Mūsų vedybos ne... 

Klėjus pridėjo pirštą prie jos lūpų. 

— Šiandien tik džiaukimės gyvenimu. Rytoj turėsime 
laiko pasikalbėti. 

Kol jis rengėsi, Nikol stovėjo nusisukusi. Girdėjo nuo 
pievelės sklindančią muziką ir labai stengėsi negalvoti apie 
nieką kita. Mažiausiai norėjo sugrįžti į tikrovę. O tikrovė 
tokia: Klėjus gyvena vienuose namuose su Bianka. Tikrovė 
buvo jo meilė kitai moteriai. 

Praėję per koridorių labirintą, jiedu nusileido į sodą. 
Stalai vėl buvo padengti, svečiai valgė, gėrė, vaikščiojo šen 
bei ten. Nikol vos spėjo skubomis užkąsti, kai Klėjus 
nusitempė ją ant-šokių pakylos. Nuo greito Virdžinijos 
kadrilio jai užėmė kvapą. 

Po keturių šokių Nikol maldavo pailsėti. Klėjus nu- 
sivedė ją į mažą pavėsinę po gluosniais. Kol jie šoko, visiš- 
kai sutemo. 

— Kokios ryškios žvaigždės, tiesa? — Klėjus apglėbė 
ją per pečius ir priglaudė prie savęs. Jos galva nusviro jam 
ant peties. 

— Norėčiau, kad ši diena tęstųsi amžinai, — sušnabž- 
dėjo Nikol, — kad ji niekada nesibaigtų. 

— Nejaugi visos kitos dienos buvo tokios baisios? Ar 
esi nelaiminga Amerikoje? , 

Nikol užmerkė akis ir pasitrynė į jo petį. 

— Amerikoje mano daliai teko laimingosios ir pačios 
nelaimingosios gyvenimo akimirkos. — Nenorėjo kalbėti apie 
tai. Kilstelėjo galvą. — O kodėl čia nėra Veslio? Ar jam teko 
likti prižiūrėti plantaciją, kad jo brolis galėtų čia atvykti? O 
kas toji moteris, kuri nepalieka Treviso nė per žingsnį? 

Klėjus miktelėjo ir vėl priglaudė prie savęs jos galvą. 

— Manau, kad Vesas neatvyko todėl, kad nepanorėjo. 
O Trevisas, jei reikia, sugebėtų tvarkyti savo ūkį nors ir iš 
Anglijos. O rudaplaukė moteris — tai Margo Džemkins. Kiek 
galiu spręsti, ji nusprendė trūks plyš pasigauti Trevisą, nori 
jis to, ar ne. 

— Tikiuosi, jai nepavyks, — sumurkė Nikol. — Ar judu 
su Vesliu susipykote? — Ji pajuto, kaip Klėjus įsitempė. 

— Kodėl klausi? 

— Matyt, todėl, kad gerai įsivaizduoju tavąjį charaterį. 

Jis su palengvėjimu nusijuokė. 

— Mudu susipešėme. 

— Ir rimtai? 

Jis atstūmė ją nuo savęs ir pažvelgė į akis. 

— Galbūt tai buvo vienas rimčiausių pokalbių mano 
gyvenime. — Jis įsiklausė. — Atrodo, vėl kadrilis. Ar esi 
pasirengusi? | 

Nikol atsakydama nusišypsojo. Jis paėmė ją už rankos, 
ir jiedu sugrįžo pas šokančiuosius. 

Nikol stebėjosi virdžiniečių ištverme. Nors ji kažkiek 
pamiegojo, ši diena jai atrodė nepabaigiama. Kai nusižiovavo 
trečiąjį kartą, Klėjus paėmė ją už rankos ir nusivedė į viršų. 
Jis padėjo jai nusirengti, bet kai Nikol jau rengėsi gultis, 
ištiesė ilgą maudymosi chalatą. Ji nustebusi pažvelgė į jį. 

— Manau, tau bus malonu išsimaudyti mėnesieno- 
je, — pasakė nusirengdamas. Paskui užsivilko laisvus med- 
vilninius marškinius ilgomis plačiomis rankovėmis. 

Nikol tylėdama sekė paskui jį begalinėmis perėjomis. 
Jos nuostabai, išėję ir namo, jiedu atsidūrė prie pat miško. 
Visai arti šniokštė upė. 

Tamsia medžių paunksne jiedu priėjo tą upės vietą, kur 
buvo nedidelė įlankėlė. Klėjus padėjo muilą ir rankšluosčius 
ant suolelio, nusirengė ir, paėmęs muilą, įbrido į vandenį. 
Nikol žiūrėjo, kaip mėnulio šviesa žybčioja ant iškilių jo 
nugaros raumenų. Be garso skrosdamas vandenį, jis nuplaukė 
iki įlankos vidurio, atsigulė ant nugaros ir pažvelgė į Nikol. 

— Ar rengiesi visą naktį stovėti ant kranto? 

Ji skubiai praskleidė ir nusimetė chalatą ir iš karto 
giliai nerdama puolė į vandenį. 

— Nikol, — pašaukė Klėjus, nebematydamas jos ant 
Vandens paviršiaus. Jo balse skambėjo išgąstis. 

Nikol išnėrė jam už nugaros, įžnybo ir vėl dingo po 
Vandeniu. Pasigavęs jis sugriebė ją per liemenį. 

— Eikš čionai, išdykėle, — pasakė bučiuodamas į 

kaktą. 

Apkabinusi jo kaklą, ji atsakė ilgu bučiniu. Jiedu taškė- 
si šiltame vandenyje, mėgavosi liesdami vienas kitą. 

Klėjus gerai išsimuilino rankas ir ėmė iš lėto rūpes- 
tingai muilinti visą jos kūną. Paskui Nikol, paėmusi muilą, 
tą patį padarė jam. Juokėsi, mėgaudamiesi vandeniu ir vie- 
nas kitu. Prieš tai, kai Nikol pasinėrė, Klėjus išmuilino jos 
plaukus. Ji pasinėrė nusiplauti muilą. Plaukai driekėsi paskui 
ją kaip ilgas juodojo sidabro šleifas. 

Klėjus kurį laiką Žiūrėjo į ją, paskui iš lėto prisitraukė 
prie savęs. Švelniai pabučiavo ir stipriau apglėbė, pažvelgė į 
akis. Atrodė, jis kažko klausė, ir koks bebūtų atsakymas, jis 
perskaitė jį jos žvilgsnyje. Vėl pabučiavo, paėmė ant rankų 
ir išnešė į krantą. 

Minkštai nuleidęs ant žolės, ėmė bučiuoti visą jos 
kūną, visur, kur tik ką slydo muiluotos rankos. Nikol nusišyp- 
sojo, jos akys užsimerkė. Kilstelėjusi galvą, lūpomis palietė 
jo burną, vis dar glostydama jo kūną, džiaugdamasi jo jėga 
ir grožiu. 

Jis nusileido ant jos, ji buvo pasirengusi jį priimti. 

— Mieloji, — sušnabždėjo Klėjus, bet Nikol negirdė- 
jo. Apimta aistros, kurią jis jai kėlė, ji atitrūko nuo tikrovės. 
Pakėlė šlaunis, atsiverdama jam. 

Po kurio laiko jiedu gulėjo šalia, ir Klėjus prisitraukė 
ją arčiau. Jo šlaunis sunkiai užgulė jos kojas, lūpos lietė jos 
ausį, alsavimas buvo šviežias ir šiltas. 

— Ar tu tekėsi už manęs? — sušnabždėjo. 

Nikol pasirodė, kad jai pasivaideno. 

— Kodėl tyli? 

Nikol pajuto, kaip įsitempė jo kūnas. 

— Betgi mes vedę. 

— Aš noriu, kad mudu susituoktume iš naujo, čia, vi- 
sos apylinkės akivaizdoje. Ir šį kartą aš noriu pats dalyvauti 
vedybų apeigose. 

Ji tylėjo, ir jis pirštu perbraukė per jos viršutinę lūpą. 

— Kartą esi pasakiusi, kad myli mane. Žinoma, tu tada 
buvai girta, bet pasakei tai. Ar tai buvo tiesa? 

Ji užgniaužė kvapą. 

— Taip, — pagaliau sušnabždėjo, žvelgdama jam į akis. 

— Tai kodėl tau neištekėjus už manęs? 

— Ar juokiesi iš manęs? Erzini? 

Nusišypsojęs įbedė nosį jai į kaklą. 

— Tau sunku patikėti, kad turėčiau bent krislelį pro- 
to? Kaip galima pamilti-tokį kvailelį, kaip aš? 

— Klėjau, palūkėk, aš nesuprantu. Niekada nelaikiau 
tavęs kvailu. 

Jis vėl pažvelgė į ją. 

— O turėtum. Visi plantacijoje atidavė tau savo meilę. 
Visi, išskyrus mane. Net arkliai, ir tie pasirodė esą protinges- 
ni už mane. Pameni, kai pirmą kartą pabučiavau tave laive? 
Aš įtūžau, nes turėjau prarasti tave. Nenorėjau paleisti tavęs, 
o tu stovėjai ir kalbėjai, jog iš tiesų nesi mano. Manau, kad 
Dženi tada suprato, kad įsimylėjau tave. 

— O Bianka, — pradėjo Nikol, bet Klėjus prispaudė 
pirštą prie jos lūpų. 

— Ji dabar praeityje, ir aš noriu, kad mudu pradėtume 
iš pradžių. Elen žino, kad aš vedžiau pagal įgaliojimą, ir su- 
pras, jeigu pareikšime norą, kad mus čia sutuoktų dar kartą. 

— Dar kartą? Čia? 

Klėjus pabučiavo ją į nosį ir nusišypsojo. Jo akyse at- 
sispindėjo mėnulio šviesa. 

— Čia nėra nieko neįmanoma. Mes turėsime vos ne 
šimtą liudytojų, galėsiančių paliudyti, kad nė vieno mūsų 
neprivertė jėga. Ir tada skyrybos bus neįmanomos. — Jis 
šyptelėjo. — Net jeigu aš primuščiau tave. 

Nikol su palengvėjimu atsiduso. 

— Tik pabandyk! Pasigailėsi to. 

— O! — susijuokė Klėjus. — O ką tu padarysi? 

— Padarysiu, kad Mesi nustos gaminti, viską papasa- 
kosiu dvynukams, ir jie ims tavęs nekęsti, ir... 

„— Nekęsti manęs? — Jis staiga surimtėjo ir stipriau 
prisiglaudė ją. — Mudu esame tik dviese — tu'ir aš. Ir dau- 
giau: nieko nebeturime. Pažadėk, kad niekada neimsi nekęs- 
ti manęs. Ž šo 

— Klėjau, — vos iškvėpė Nikol, — kaip galiu tavęs 
nekęsti? Aš taip myliu tave. 

— Aš taip pat myliu tave, — pasakė ir apglėbė ją kiek 
laisviau. — Manau, pasirengimai truks tris dienas. Bet juk 
tu sutinki, taip? 

Nikol nesusiturėjo nesijuokusi. 

— Klausi, ar aš sutinku su tuo, ko labiausiai gyvenime 
trokštu? Taip, aš ištekėsiu už tavęs. Ir tekėsiu kasdien, jei 
tik tu panorėsi. 

Jis ėmė godžiai bučiuoti ją į kaklą. Nikol svaigo galva. 
Ji norėjo, kad ši diena niekada nesibaigtų. Nejaugi išnyks 
praeityje tas gyvenimas, kai juodu su Klėjumi skyrė upė? 
Jeigu juos viešai sutuoks, ji pasijus saugiai. Visi žinos, kad 
Klėjus iš tiesų ją myli, kad tik jos jam reikia. 

Mintis apie Bianką šmėstelėjo. jos pasąmonėje, bet 
Klėjaus bučiniai čia pat ją išsklaidė. Trys dienos, pasakė jis? 
Kas gali atsitikti per tris dienas? 

Kitą rytą praėjusios dienos įvykiai Nikol atrodė lyg 
saldus sapnas. Tai buvo pernelyg puiku, kad būtų iš tiesų. Ji 
buvo viena miegamajame, per langą švietė ryškūs saulės spin- 
duliai. Nikol nusišypsojo išgirdusi iš kiemo sklidusius su- 
jaudintus balsus — turbūt vėl prasidės žirgų lenktynės. Ji 
pašoko iš lovos ir skubiai apsivilko paprastą muslino suknelę. 

Kiek paklaidžiojusi ieškodama išėjimo, Nikol nusileido 
į sodą prie pusryčiams padengtų stalų, ir jau valgė omletą, 
kai gyvos svečių kalbos staiga ėmė tilti. Pamažu įsivyravo 
visiška tyla. 

Ji atsikėlė ir apsižvalgė. Nuo to, ką išvydo, vos nesus- 
tojo jos -širdis. Iš prieplaukos ėjo Veslis, vesdamas- už 
parankės Bianką. Dar prieš akimirką Nikol jautėsi saugiai, 
Biankos nepasiekiama, o dabar pasaulis aplink ją.vėl ėmė 
griūti. 

Bianka laikėsi labai pasitikėdama savimi. Ji buvo ap- 
sivilkusi rožiškai violetine šilko suknele su stambiomis juodo- 
mis gėlėmis prie padurkų ir mezginių rauktinukais ant lie- 
mens ir krūtinės. Ryškus šilkas vos dengė putnią krūtinę. 
Rankose ji laikė šilkinį tos pačios spalvos, kaip ir suknelė, 
skėtį. 

« Nors Nikol buvo labai sutrikusi išvydusi besiartinančią 
porą, jos galvoje šmėstelėjo klausimas, kodėl visi taip nuščiu- 
vo. Biankos pasirodymas sukėlė jai siaubą, bet kodėl! tai taip 
paveikė visus kitus? Juk jie Bianką matė pirmą kartą gyve- 
nime. Visų veiduose sustingo nuostaba. 

— Bes,; — pieva nuaidėjo sujaudintas šnabždesys, — 
Bes. ži 
— Vesli! — pasigirdo Elen balsas. — Kaip tu mus išgąs- 
dinai! — Ji paskubėjo jų pasitikti. — Sveiki atvykę, — tęsė 
tiesdama ranką. 

Jie jau priėjo prie stalų, bet Nikol negalėjo pajudėti iš 
vietos. Veslis suturėjo jau paėmusią lėkštę Bianką. Ją apsu- 
po moterys, o Veslis pasuko prie Nikol. 

— Laba diena, — pasakė jis. — Kaip jums patiko mūsų 
Virdžinijos šventė? 

Nikol pažvelgė į jį pro akis aptraukusias ašaras. “Ko- 
dėl, — pagalvojo ji, — kodėl jis atvežė čia Bianką? Galbūt 
jis dėl kažko nemėgsta jos, Nikol, ir nori išskirti su Klėjumi?" 

— Nikol, — tęsė Veslis, padėjęs jai ant peties ran- 
ką. — Pasikliaukite. manimi, gerai? 

Ji linktelėjo tylomis. O ir ką begalėjo sakyti? Juos pa- 
sivijo Elen. 

— Kur tu ją radai? Ar Klėjus ją matė? 

Veslis nusišypsojo. 

— Taip, jis ją matė. — Jis pasiūlė Nikol ranką. — 
Eikime pažiūrėti Žirgų lenktynių. 

Vis dar netardama nė žodžio, ji pasirėmė į jo ranką. 

— Ką jūs žinote apie Bes? — paklausė jis, kai nuėjo 
kiek toliau. 

— Tik tai, kad ji žuvo kartu su Klėjaus broliu. — Staiga 
ji sustojo. — Vesli, ar Bianka panaši į Bes? 

— Taip. Tik pažvelgus į ją, tai pribloškia. Kai ji stovi 
nejudėdama, jos neįmanoma atskirti nuo Bes. Bet vos tik ji 
praveria burną, visas panašumas dingsta. 

— Vadinasi, Klėjus... — pradėjo Nikol. 

— Nežinau. Negaliu kalbėti už jį. Žinau tik, kad pirmą 
kartą išvydęs ją, aš pagalvojau, jog tai Bes. Man atrodo, kad 
j0... jausmai Biankai pagrįsti jos panašumu į Bes. Nieko kito 
čia būti negali, todėl kad Bianką sunku pavadinti malo- 
nia. — Jis šyptelėjo. — Mes su Klėjumi pasikalbėjome šia 
tema. — Jis palietė žandą. — Šit aš ir pamaniau, kad jam 
būsią pravartu pažvelgti į ją šalia jūsų. 

Dabar Nikol neabejojo, jog šis Žmogus linkėjo jai gera, 
bet ji pernelyg gerai prisiminė, kaip dievinamai Klėjus žvelgė 
į Bianką, ir Žinojo neišturėsianti, jei jis vėl taip žiūrės į kitą 
moterį. 

— Kaip vakar praėjo lenktynės? Ar Klėjus apšovė Tre- 
visą? Tikiuosi, jog taip. 

— Manau, jiedu atsiteisę, — nusijuokė Nikol, nudžiu- 
gusi pakeitus temą. — Ar norėtumėte išgirsti, kaip aš išlo- 
šiau naują apsiaustą? 


Virdžinijoje taip jau priimta, kad svečiai gali elgtis kaip 
tinkami. Šeimininkai tik aprūpina juos maistu bet kuriuo 
paros metu, visokiais pasilinksminimais ir gausybe tarnų, 
pasirengusių įvykdyti bet kurį norą. Todėl, kai ragas prane- 
šė apie lenktynių pradžią, moterys leido sau palikti Bianką, 
atsisakiusią eiti drauge. Ji niekaip negalėjo palikti stalo. 
Klėjui išvykus, toji netikėlė Megi visiškai nustojo gaminusi. 

— Ar tai jūs — toji pati Meilson, apiė kurią visi šneka? 

Pakėlusi nuo lėkštės akis, Bianka išvydo priešais save 
aukštą vyrą, kurio liesumas buvo panašus į išsekimą. Purvi- 
nas ir suplyšęs sūrdutas kabojo ant jo kaip ant pakabos. Ilgi, 
nešukuoti juodų plaukų kuokštai ir reta barzdelė beveik 
dengė veidą. Didžiulė nosis pakibusi virš bekraujų lūpų, o 
mažos akutės, išsidėstę taip arti viena kitos, kad jų kampučiai 
beveik susiėjo tarpunosėje, švytėjo tarsi du angliukai. 

Bianka susiraukė ir nusisuko. 

— Aš tavęs paklausiau, moterie! Ar tu Meilson? 

— Kas jums rūpi mano vardas? — pasipiktino Bian- 
ka. — Leiskite man praeiti. 

— Apsirijėlė! — pareiškė nepažįstamasis, žvelgdamas 
į kalną maisto, prikrauto jos lėkštėje. — Besotystė yra nuodė- 
mė, ir tu būsi nubausta. 

— Jeigu jūs nepaliksite manęs ramybėje, aš šauksiuo- 
si pagalbos. 

— Tėti, leisk, aš su ja pasikalbėsiu. Ji lyg ir miela mer- 
gina. 

Bianka susidomėjusi pažvelgė į pasirodžiusį iš už tėvo 
nugaros jaunuolį. Tai buvo tvirtas augus apie dvidešimt pen- 
kerių metų vaikinas. Deja, paveldėjęs tėvo fizionomiją. 
Mažos tamsios akutės čiupinėjo baltą puthų Biankos kūną. 

— Mūsų motinos mergautinė pavardė — Meilson. 
Girdėjome, kad rengiatės ištekėti už Kleitono Armstrongo, 
ir parašėme jums į Angliją. Nežinau, ar gavote laišką. 

Bianka puikiai prisiminė tą laišką. Vadinasi, šitie ap- 
driskėliai peršasi jai į giminaičius. 

— Jokio laiško aš negavau. 

— Atlygis už nuodėmę — mirtis! — pasigirdo virš vi- 
sos plantacijos tėvo balsas. 

— Tėti, ten žmonės lošia iš pinigų — lažinasi, kieno 
arklys atbėgs pirmas. Geriau eitum sugėdintum juos, o mes 
kol kas susipažinsime su pussesere. 

Bianka pasisuko ir nuėjo į šalį, nesirengdama leistis į 

kalbas. Bet vos tik atsisėdus prie stalo, šalia atsirado dveje- 
tas jaunuolių. Priešais ją atsisėdo tas, su kuriuo tik ką teko 
susipažinti, o šalia — kiek žemesnis maždaug šešiolikos metų 
„Jaunikaitis. Jo veido bruožai buvo švelnesni ir taisyklinges- 
ni, negu tėvo ir brolio, o akys — ne juodos, 0 rudos. 

— Taigi jis — Izaokas, — prabilo vyresnysis brolis. — 
O aš Abraomas Simonsas. O tas žmogus — mūsų tėvas. — 
Jis linktelėjo į senį, kuris, pasikišęs po pažastimi didžiulę 
Bibliją, pasuko lenktynių lauko link. — Tėvas težino tik 
melstis ir sakyti pamokslus. Bet mudu su Aiku turime kitų 
rūpesčįų. 

— Būkite geri, eikite sau. Jūs man trukdote pusry- 
čiauti. 

— Na, jūs jau papusryčiavote už tris, ledi, — pastebė- 
jo Aikas. | 

— Labaijau jūs puikuojatės, štai ką pasakysiu, — tarė 
Eibas. — Mes manėme, kad apsidžiaugsite mus išvydusi. Juk 
vis dėlto esame giminės. 

— Neturiu nieko bendra su jūsų šeima! — pasipiktino 
Bianka. 

Eibas atidžiai pažvelgė į ją. Jo mažos akutės susiaurė- 
jo, virsdamos pora ryškių juodų taškų. 

— Kažin kaip nematyti, kad turėtumėte gausybę drau- 
gų. Girdėjome, rengiatės ištekėti už Armstrongo ir užvaldyti 
Erandel Holą. 

— Aš esu Armstrongo plantacijos šeimininkė, — di- 
dingai iškošė nenustodama kramčiusi Bianka. 

— Taip? O kas gi tada toji meilutė, kurią Klėjus pri- 
stato kaip žmoną? 

Bianka sukando dantis. Ji vis dar visa virė vien pagal- 
vojusi, kad Klėjus paliko ją ir pasiėmė kartu Nikol. Jis 
apskritai ėmė keistai elgtis nuo tos dienos, kai pas juos atė- 
jo vakarieniauti šis mielas misteris Veslis Stenfordas. Atrodė, 
jog Klėjus nuolatos stebi ją, ir Bianka ėmė jaustis labai ne- 
jaukiai. Kartą ji pabandė išdėstyti savo planus dėl namo per- 

statymo, O jis tik sėdėjo ir atidžiai žvelgė į ją. Ji supyko ir 
išėjo iš kambario, pasižadėjusi atsimokėti jam už grubumą. 

Paskui jis staiga išvyko, ir ji su palengvėjimu atsikvėpė: 
jo nuolatinis buvimas veikė jos nervus. Ji ilgas valandas su- 
darinėjo sau dienai patiekalų sąrašą ir įtūžo, kai toji netikėlė 
Megi neparuošė nė pusės jų. Bianka kaip tik barė Megi, 
stengdamasi įteigti, jog jei toji vertinanti savo vietą, geriau 
būtų imtis darbo, kai vėl pasirodė Veslis. Jis ir papasakojo 
jai apie šventę ir apie tai, kad Klėjus išvyko su Nikol. 

Ankstų rytą Bianka nenoromis ėmė rengtis kelionei. 
Kaip drįsta toji Nikol atimti iš jos tai, kas jai priklauso? Ji 
parodysianti anai! Reikia tik jai nusišypsoti Klėjui, ir jis taps 
toks pat, kaip tą pirmąjį vakarą, kai ji atvažiavo. O taip, ji 
žino, kokiais nepaprastais burtais apdovanotos Meilsonų 
giminės moterys. 

— Ši moteris — buvusi mano kambarinė, — tarė 
Bianka. 

— Jūsų kambarinė? — sukikeno Abraomas. — Panašu, 
kad dabar ji patarnauja Klėjui. 

— Apsaugokite mane nuo jūsų bjaurių užuominų, — 
lediniu tonu tarė Bianka, pakildama vėl pripildyti lėkštę. 

— Paklausykite, — neatstojo Abraomas. Dabar jis kal- 
bėjo rimtai. — Aš maniau, kad ištekėjusi už Klėjaus padėsite 
mums. Tėvui niekada niekas nerūpėjo, be jo pamokslavimų. 
O mūsų žemė netoli nuo Klėjaus, bet neturime jokių gyvulių. 
Tikėjomės, kad galėsite paskolinti mums jautį ir, atsižvelg- 
dama, kad vis dėlto esame giminės, padovanosite porą 
telyčių. 

— Ir viščiukų, — įsiterpė Aikas. — Mama sako, kad 
vištų turime mažokai. Mūsų mama — jūsų antros eilės pusse- 
serė. 

Bianka įtūžo. 

— Nesu jokia jūsų giminaitė! Kaip drįstate kažko iš 
manęs tikėtis? Ir kalbėti su manimi apie... apie gyvulius?! 

Abraomas atsakė ne iš karto. 

— Kažin kas čia ne taip, mis Pasipūtėle! Vadinasi, tau 
nepavyko prisikasti ligi jo pinigų? Atsivilkai čia iš Anglijos, 
ojis ėmė ir vedė tavąją kambarinę! — Jis piktdžiugiškai susi- 
juokė. — Graži istorija! Palauk, aš ją visiems papasakosiu, 
na, ir pasijuoks visi. 

— Tai netiesa! — sušuko vos ne verkdama iš pykčio 
Bianka. — Kleitonas ves mane, ir plantacija bus mano. Tai 
tik laiko klausimas. Jis netrukus išsiskirs. 

Abraomas ir Izaokas pasikeitė sarkastiškomis šypse- 
nomis. 

— Na,jau! Išsiskirs? Vakar, kai ji sėdėjo jam ant kelių 
ir jis šaukšteliu ją maitino, kažin kaip nebuvo panašu, kad 
norėtų skirtis. 

— Ar prisimeni, kaip jis nusivedė ją į namus? — tarė 
Izaokas, kuris pastaruoju metu ėmė ypatingai domėtis vyrų 
ir moterų santykiais. Vakar jis visą valandą sėdėjo po medžiu, 


spėliodamas, ką veikia Klėjus ir jo gražioji žmonelė. — O 
kai jis nusileido, šypsojosi ligi ausų. 
“Bjauri maža paleistuvė, — pagalvojo Bianka. — Ko 


gero ji iš tiesų pasiglemš plantaciją, viliodama Kleitoną savo 
kūnu.“ Ji nustojo valgyti ir pažvelgė lenktynių lauko link. 
Leiskite tik jai baigti valgyti, ir ji pastatysianti Nikol į vietą. 
Išdidžiai iškėlusi smakrą, nuėjo šalin nuo jaunuolių. 

— Jeigu tau kada nors prireiks draugų, — sušuko jai 
pavymui Abraomas, — prisimink — mes savo giminių 
neišsižadėsime. Tiesa, užsiprašysime kiek daugiau negu 
dabar. Eime, Aikai. Tėtis vėl surengė skandalą. Reikia jį 
gelbėti. 

Praėjo beveik valanda, kol Bianka pajudėjo lenktynių 
lauko link. Ši diena visiškai išsekino ją ir sugadino nervus. 
Kaip ji džiaugsis, kai nebereikės daugiau kovoti, kad gautų 
tai, ko trokšta. Kada nors ji tapsianti plantacijos šeimininkė 
ir galėsianti ilsėtis pavalgiusi, taisyklingai virškindama 
maistą. O dabar ji turi dalyvauti šiame kvailame sambūryje, 
tarp triukšmingų, netašytų prasčiokų. Ir vis dėl Nikol. 

Nikol stovėjo lauko pakraštyje šalia Elen Beiks. Susi- 
domėję lenktynėmis, moterys garsiai šaukė ir plojo delnais, 
ragindamos arklius, bet Nikol tylėjo, nuo jos veido nenyko 
nerimo šešėlis. Ji įtemptai žiūrėjo į kitą lauko pusę, kur ap- 
suptas vyrų stovėjo Klėjus. 

-Bianka skėčio galiuku palietė jos petį. 

— Eik čionai, — įsakė ji, kai Nikol atsisuko. Nikol 
nenoromis.pasekė. — Ką tu čia veiki? — niekinamai pasitei- 
ravo Bianka. — Tau čia ne vieta, gerai tai Žinai. Jeigu tau 
nerūpime mes su Klėjumi, pagalvok bent jau apie save. 
Girdėjau, elgiesi kaip gatvės merga. Ką pasakys žmonės, kai 
jis išsiskirs su tavimi ir ves mane? Kas tada tave paims į 
žmonas? 

Nikol nustebusi pažvelgė jai į akis. Vien mintis, kad ji 
galinti būti su kažkuo kitu, ne su Klėjumi, atrodė siaubinga. 

— Galbūt eisime pas jį kartu? — išdidžiai pasiūlė Bian- 
ka. — Tikiuosi, prisimeni, kaip tik pažvelgęs į mane jis 
nebekreipdavo į tave dėmesio. 

Nikol gerai prisiminė tą keletą akimirkų. Jos įsirėžė 
širdyje, tarsi prisilietus įkaitinta geležte. 

— Kada nors tu suprasi, jog vyras, kad mylėtų moterį, 
turi ją gerbti. Jeigu elgiesi kaip gatvės merga, ir požiūris į 
tave bus atitinkamas. 

— Nikol, — sunerimusi paklausė priėjusi Elen. — Kas 
tau yra? Visiškai išėjai iš veido. 

— Matyt, persikaitinau saulėje. 

— O ar tai negali būti dėl mažylio, kaip manai? 

Nikol ranka palietė pilvą. Kaip ji norėtų, kad Elen 
spėjimas būtų pagrįstas. 

— Turbūt persivalgei, — pasakė Bianka. — Negalima 
būti saulėje pavalgius. Aš, ko gero, eisiu į namus. Nikol, 
Manau, tau vertėtų eiti kartu su manimi. š 

— Žinoma, eikite, — sutiko Elen. 

Dar nors akimirką pabūti Biankos draugijoje Nikol 
atrodė nepakenčiama, bet ji pamatė, kad jų link eina vyrai, 

tarp kurių buvo įr. Klėjus. Ji nuskubėjo į namus, bijodama 
išvysti kupiną meilės Klėjaus žvilgsnį, nukreiptą į Bianką. 


„Elen;namuose buvo mažiausiai trys didžiulės.salės, if 
dabar visos jos pritvino svečių. Staiga įsiveržęs šaltas vėjas 
ir lietus visus suvijo į vidų. Visame name užkūrė ugnį ir, kai 
įšilo Židinių sienelės, pasidarė šilta. 

Klėjus įsitaisė giliame krėsle ir, siurbčiodamas nestiprų 
alų, stebėjo virš ugnies pakylančius žiežirbų pluoštus. Prieš 
kelias minutes buvo pakilęs į miegamąjį ir pamatė ten mie- 
gančią Nikol. Jaudinosi dėl jos, nes visą rytą girdėjo kalbas 
apie panašią į Bes moterį. . 

— Ar nenorėtumėte prisėsti? — išgirdo pažįstamą 
balsą. Atsisukęs pamatė Veslį. Šalia jo nugara į Klėjų stovė- 
jo moteris, ir jis be vargo atpažino Bianką. 

Klėjus nenorėjo dabar susitikti su Bianka, rengėsi iš 
pradžių pasikalbėti su Nikol, nuraminti ją. Jau stojosi, bet 
išraiškingas Veso žvilgsnis prikaustė jį prie kėdės. Gūžtelėjęs 
pečiais, Klėjus vėl atsisėdo. Galbūt Vesas bijo, jog jis jiems 
sukliudysiąs. 

— Jums tai turbūt didelis smūgis, — pradėjo Veslis. 

Klėjus gerai girdėjo kiekvieną žodį. 

— Nesuprantu, apie ką jūs kalbate? — atsiliepė 
Bianka. 

— Galite būti atvira. Klėjus man jau viską papasako- 
jo. Atvykote čia iš Anglijos, tikėdamasi ištekėti už jo, ir ra- 
dote savo vietą užimtą. O dabar jis atvirai rodosi su ja visuo- 
menėje. 

— Tik jūs mane suprantate! — sušuko dėkinga Bian- 
ka. — Čia visi man priešiški, ir aš net nesuprantu, kodėl. Jie 
turėtų pasmerkti ir niekinti tą siaubingą moterį, Nikol. Juk 
kaip tik su manimi pasielgė neteisingai. 

— Iš pradžių, Bianka, pasakykite man, kodėl norite 
ištekėti už Klėjaus? 

Ji tylėjo. 

.— Aš padariau išvadą, — tęsė Vesas, — kad mudu 
galime būti vienas kitam naudingi. Jūs, be abejo, žinote, kad 
Kleitonas Armstrongas — turtingas Žmogus. — Jis nusišyp- 
sojo, atsakydamas į Biankos linktelėjimą. — Tai šit, per 
keletą pastarųjų metų mano plantacija nuskurdo. Jūs, tapu- 
si Erandel Holo šeimininke, galėtumėte man padėti. 

— Kaip? | 

— Na, maža kaip... Kokie nors gyvuliai atsitiktinai at- 
klystų į mano žemę, arba pas jus staiga pasigestų kelių buše- 
lių grūdų. Klėjui tai didelės žalos nepadarytų. 

— Nežinau... 

— Bet jūs tapsite jo žmona ir valdysite pusę planta- 
cijos. 

Biankos veide nušvito šypsena. 

— Dabar supratau. Jūs galite padėti man tapti jo 
Žmona. Iš pradžių aš neabejojau sėkme, bet dabar jau nesu 
tokia tikra. > 

— Jūs tapsite jo žmona. Jeigu padėsite man, aš padė- 
siu jums. 

— Sutinku. Tik kaip mums atsikratyti Nikol? Ji begė- 
diškai vilioja jį, o tas paikša toks minkštabūdis. 

— Girdėjau pakankamai, — ramiai tarė kildamas iš 
krėslo Klėjus. 

Bianka atsisuko ir griebėsi už kaklo. 

— Klėjau! Kaipjūs mane išgąsdinote! Nežinojau, kad 
esate čia. | 

Nekreipdamas dėmesio į Bianką, Klėjus kreipėsi į 
Veslį. 

— Bet tai nebuvo būtina. Man reikėjo kiek laiko, kad 
suprasčiau, apie ką tu kalbėjai. Ji ne Bes. 

— Taip, — patvirtino Veslis, — ji ne Bes. — Jis stovė- 
jo, žvelgdamas tai į Klėjų, tai į Bianką. — O dabar, jums 
leidus, aš jus paliksiu. Judu turite apie ką pasikalbėti. 

Klėjus linktelėjo ir ištiesė jam ranką. 

— Ačiū už viską. Esu tau labai skolingas. 

Veslis vyptelėjo ir paspaudė draugo ranką. 

— Nepamiršiu tavojo antausio. Ateis laikas, atsiteisiu. 

Klėjus nusijuokė. k 

— Jei nori, pasiimk su savimi ir Trevisą. 

Prunkštelėjęs Veslis išėjo, palikdamas Klėjų su Bian- 
ka vienus. Bianka pradėjo suvokti, kad Klėjus bus girdėjęs 
visą pokalbį ir kad Veslis tyčia tai padarė. 

— Kaip drįstate slapčia klausytis! — iškvėpė ji, kai 
Klėjus atsisėdo priešais. 

— Tai, ką išgirdau, man nebuvo nauja. Pasakykite, ko 
jūs atvykote į Ameriką? — Jis nebelaukė atsakymo. — Kartą 
man pasirodė, kad myliu jus, ir aš jums pasipiršau. Kliedė- 
jau dėl jūsų ilgai... Bet dabar supratau, kad niekada nemylė- 
jau, net niekada nepažinau jūsų. 

— Ką tuo norite pasakyti? Turiu laiškus, kuriuose 
minite apie mūsų sužadėtuves. Įstatymas neleis jums nevyk- 
dyti pasižadėjimo. 

Klėjus nustebęs pažvelgė į ją. 

— Apie kokį pasižadėjimo nevykdymą gali būti kal- 
bama, jeigu aš jau esu vedęs? Nė vienas teismas pasaulyje 
neprivers manęs palikti žmoną ir vesti kitą. 

— Privers, jeigu aš pranešiu apie jūsų vedybų aplin- 
kybes. 

Klėjaus veidas pasidarė rūstus. 

— Sakykite, ko jūs norite? Pinigų? Apmokėsiu jūsų 
prarastą laiką. O tualetais jūs jau pati pasirūpinote. 

Bianka stengėsi įveikti gerklę gniaužiančias ašaras. 
Argi šis grubus kolonistas įstengia suvokti, ko ji norinti? 
Anglijoje jai nepavyko užimti jos kilmei deramą padėtį tik 
dėl lėšų trūkumo. Pikta linkintys juokėsi už jos nugaros dėl 
amerikiečio pasiūlymo ir tvirtino, esą jis vienintelis jai pa- 
sipiršęs. Bianka visada stengėsi taip pavaizduoti savo 
reikalus, tarsi negalėtų atsiginti pretendentų, nors tai buvo 

netiesa. - 

Tai ko gi ji nori? Grąžinti tai, ką anksčiau turėjo jos 
šeima. Jai reikia tvirto pagrindo po Kojomis, išsivaduoti iš 
kreditų nelaisvės, turėti padėtį visuomenėje ir jaustis esant 
kam nors reikalinga, trokštama. 

— Aš noriu jūsų plantacijos, — tyliai pasakė. 

Kleitonas atsilošė krėsle. 

— Ar jums neatrodo, kad per daug prašote? Aš nega- 
liu arba nenoriu jums ją atiduoti. Pamilau Nikol ir liksiu jos 
vyras. 

— Bet jūs negalite taip pasielgti su manim! Iškvietėte 
mane iš Anglijos ir privalote vesti. 

Klėjus kilstelėjo antakį. 

— Imuosi parūpinti jums kelionę su visais įmanomais 
patogumais. Taip pat galite tikėtis žalos atlyginimo — turiu 
galvoje prarastą laiką ir... pažado netesėjimą. Tai visa, ką 
galiu padaryti. 

Biankos akys plykstelėjo. 

— Kas esate, kad galėtumėte šitaip elgtis su manimi? 
Grubus, neišauklėtas storžievis! Manote, aš iš tiesų norėjau 
ištekėti už jūsų? Atvažiavau tik todėl, jog sužinojau jus tu- 
rintį kažkiek pinigų. Manote, mane galima tiesiog imti ir iš- 
mesti už borto kaip nereikalingą balastą? Manote, kad 
rengiuosi grįžti į Angliją su nuplėšta garbe? 

Klėjus atsistojo. 

— Velniai rautų, man nerūpi, rengiatės jūs ar ne. Grįši- 
te į namus artimiausiu metu, net jeigu man tektų pačiam 
įgrūsti jus į kajutę. — Jis staigiai apsisuko ir išėjo iš kam- 
bario. Dar akimirka, ir būtų sudavęs jai. 

Bianka degė iš įniršio. Ji nieku būdu neleisianti tam 
žmogui taip ją pažeminti. Jis mano galįs šiandien pareika- 
lauti jos sutikimo tuoktis, o rytoj liepti eiti šalin, kaip tar- 
naitei. Nikol! Mazgotė! Ir jis pameta ją, Bianką, dėl tos 
mergos. 

Jos rankos susigniaužė į kumščius. Ne, to negalima 
leisti! Vienas iš jos protėvių buvo pažįstamas su Anglijos 
karaliaus sūnėnu. Ji yra svarbi persona, turinti ryšių ir įta- 
kinga. 

“Šeima", — šmėstelėjo jos galvoje. Tie trys sakėsi esą 
jos giminės. “Taip, — nusišypsojo ji, — jie padės. Padės 
užvaldyti plantaciją. Tada niekas nedrįs iš jos juoktis." 


Klėjus stovėjo viename iš Elen namų dengtų priebučių. 
Pliaupė šaltas lietus, aplink nebuvo nė dvasios. Jis išsiėmė 
iš kišenės cigarą, užsidegė, giliai įtraukė dūmą. Per keletą 
pastarųjų dienų kelis kartus keikė save dėl kvailumo, bet tik 
šiandien suvokė, kokią didžiulę klaidą padaręs. 

Jis pasakė Vesui, esą nebuvę reikalo surengti tą 
pasiklausymą, bet iš tiesų buvo ne taip. Atsiskleidęs tikrasis 
Biankos veidas jam buvo tikras atradimas, nes dar vos tik 
prieš pusę valandos jo protą buvo užgožęs Bes įvaizdis. 

Įsitaisė ant turėklų, ligi žemės nuleidęs ilgą koją. Lie- 
tus baigėsi. Per medžių šakas jau skverbėsi silpni saulės spin- 
duliai. Klėjus pagalvojo, kad Nikol visada pažinojusi tikrąją 
Biankos esmę ir vis dėlto buvusi jai gera, nerodžiusi priešiš- 
kumo,net nė karto nepasakiusi apie ją nieko bloga. 

Nusišypsojęs metė cigaretės nuorūką į šlapią žolę. Nuo 
stogo dar lašėjo, bet šlapia žolė jau blizgėjo saulės spindulių 
nušviesta. Jis pažvelgė į miegamojo langą. Nikol ten, bet ar 
ji miega? Kąji pajuto, išvydusi Bianką? | 

Klėjus įėjo į namus ir užlipo į miegamąjį. Niekada 
nebuvo sutikęs žmogaus, pasirengusio taip dosniai atiduoti 
save, kaip Nikol. Ji mylėjo jį, jo sūnėną ir duktėrėčią, tar- 
nus, net jo gyvulius ir niekada nieko už tai nereikalavo. 

Pravėręs duris, jis iš karto suvokė, jog ji nemiega. 
Priėjęs prie spintos, ištraukė paprastą tamsiai šokoladinio 
kartūno suknelę. 

— Renkis, — ramiai pasakė. — Noriu, kad važiuotum 
su manimi. 

12 skyrius 


Ji lėtai išlindo iš po antklodės, apsivilko per galvą 
marškinius. Atrodė, kad visas jos kūnas sustingo iš sielvar- 
to. Jis bent jau prisiminė ją. Šįkart dievinamosios Biankos 
artumas ne visiškai aptemdė jam protą. O galbūt jis pa- 
prasčiausiai nori greičiau jos atsikratyti, išsiųsti į malūną, 
toliau nuo Biankos. | 

Nieko neklausinėjo. Neklusniais pirštais Niko! vandė 
susisegioti suknelę, ir, pamatęs, kaip dreba jos rankos, Klė- 
jus atitraukė jas. Pažvelgė į jos veidą, tiesiai į akis — didžiu- 
les, drėgnas, kupinas baimės ir maldaujančias. 

Pasilenkęs atsargiai pabučiavo ją, ir jos virpančios lū- 
pos prisiglaudė prie jo lūpų. 

— Nikol, aš žinau, tu nepasitiki manimi. Ir turi tam 
priežasčių, ar ne? 

Jos gerklėje įstrigo kamuolys ašarų. Negalėjo ištarti 
nė žodžio, tik neatsiplėšdama žiūrėjo jam į akis. 

Kleitonas pritariamai nusišypsojo jai, paėmė už ran- 
kos, išvedė iš kambario, iš namo. Nikol kilstelėjo sijoną, kad 
nesušlaptų nuo šlapios žolės. Kleitonas tempė ją paskui save, 
tarsi nepastebėdamas, kad jai tenka beveik bėgte bėgti, kad 
spėtų paskui jį. Nesakydamas nė žodžio, padėjo įlipti į laivą, 
atrišo kanatą, iškėlė burę. Grakštus nedidelis laivas lengvai 
ir greitai nučiuožė vandeniu. Nikol sėdėjo nejudėdama, 
nenuleisdama akių nuo stovėjusio prie vairo Kleitono. Jo 
galinga figūra kūpsojo virš jos tarsi uola — neįžvelgiama, 
paslaptinga — kažkas, ką myli, bet negali perprasti. 

Valtis plaukė plantacijos link, ir Nikol širdį suspaudė 
iš skausmo. Ji buvo teisi: veža ją į malūną. Geležinis lankas 
taip stipriai suspaudė krūtinę, kad ji negalėjo kvėptelėti, 
atpalaiduoti kylančią raudą. Bet kai jie praplaukė malūną, 
Nikol giliai atsikvėpė, ją užplūdo palengvėjimo banga. 

Pagaliau valtis priplaukė prie kranto. Vieta jai atrodė 
nepažįstama — neperžvelgiama tirštos žalios lapijos siena. 

Klėjus žengė į vandenį, siekusį jo kelius, pririšo valtį ir ištiesė 
rankas Nikol. Ji su džiaugsmu puolė į jo glėbį. Keletą 
akimirkų šypsodamasis žiūrėjo į ją, paskui žengė į nepaste- 
bimą taką krūmuose, ir jiedu atsidūrė .puikioje, neseniai 
praėjusio lietaus nuplautoje ir nušvitusioje miško aikštelėje. 
Saulė žibėjo ant nesuskaitomos daugybės lašų gėlių žieduose. 

Klėjus nuleido Nikol ant žemės, atsisėdo ant didžiulio 
akmens po žydinčiomis šakomis ir patraukė ją sau ant kelių. 

— Žinau, kaip tu bijai išsitepti suknelę į žolę, — 
pašaipiai tarė. 

Ji nesijuokė atsakydama, jos akys vėl buvo kupinos 
baimės ir nerimo. Pirštu perbraukė viršutinę lūpą ir sušnabž- 
dėjo: 

— Kodėl atvežei mane čia? 

— Manau, mums laikas pasikalbėti. 

— Apie Bianką? — paklausė vos girdimu balsu. 

Kleitonas pažvelgė į jos akis. 

— Kodėl tavo akyse matau baimę? Ko tu bijai? Manęs? 

Jos vokai suvirpėjo. 

— Ne, ne tavęs. To, ką netrukus išgirsiu... 

Jis stipriai apkabino Nikol, ir jos galva prisiglaudė prie 
jo peties. | 

— Noriu papasakoti tau apie save. Apie savo šeimą. 
Apie Bes. Ar gali mane išklausyti? 

Nikol tylomis linktelėjo. Norėjo Žinoti apie jį viską. 

— Mano vaikystė buvo linksma ir laiminga, — pradė- 
jo Klėjus, — kaip tose pasakose, kurias tu pasakoji dvyniams. 
Mus su Džeimsu auklėjo geriausi, labiausiai mylintys tėvai 
pasaulyje. Mama buvo žavi, gera moteris. Kaip reta linksmo 
būdo, ji dažnai juokaudavo su mumis. Kartais meškerioda- 
mas praverdavai krepšį su pusryčiais, o ten — gyva varlytė! 
Mes visada stebėdavomės, kad mama žvejodavo geriau negu 
bet kuris iš mūsų. 

Nikol nusišypsojo, bandydama įsivaizduoti jo motiną. 

— O tavo tėvas? 

— Jis ją dievino. Net kai mes buvome visiškai suauge, 
mūsų tevai išdykaudavo kaip vaikai: Sunku buvo įsivaizduo- 
ti laimingesnę šeimą, kaip mūsų. 

— Bes, — sušnabždėjo Nikol ir pajuto, kaip įsitempė 
jos kūnas. . 

— Bes buvo mūsų ūkvedžio duktė. Jos motina mirė 
gimdydama, brolių ir seserų ji neturėjo, ir mūsų mama tuo- 
jau pat ėmėsi globoti mergytę, ir mudu su Džeimsu taip pat. 
Kai Bes gimė, Džeimsui sukako aštuoneri, man — ketveri 
metai. Mums nė į galvą neateidavo pavydėti mažylei motutės, 
nors ši jai skirdavo kur kas daugiau laiko, negu mums. Prisi- 
menu, su kokiu malonumu liūliuodavo Bes. O kai ji išmoko 
vaikščioti, mes nesiskirdavome nė akimirkai. Mažoji Bes 
dalyvaudavo visuose mūsų žygiuose ir žaidimuose. Aš išmo- 
kau jodinėti arkliu su Bes už nugaros. 

— O paskui tu ją pamilai. 

— Mudu su Džeimsu visada ją mylėjome, nuo pat 
pradžių. 

— Bet ištekėjo ji už Džeimso. 

Klėjus kiek patylėjo. 

— Ne, ne taip. Tai ne tai, apie ką tu galvoji. Man regis, 
niekas niekada apie tai nekalbėjo — paprasčiausiai visi 
žinojome, kad jiedu su Džeimsu apsives. Abejoju, ar jis pa- 
sipiršo pagal visas taisykles. Pamenu, šventėme jos šešioli- 
kos metų sukaktuves, ir Džeimsas paklausė, ar ji negalvo- 
janti, kad laikas paskirti datą. Dvyniai gimė, kai jai dar ne- 
buvo nė septyniolikos. 

— Kokia ji buvo? 

— Laiminga, — tyliai atsakė Klėjus. — Ji buvo kupina 
gyvenimo džiaugsmo. Ji visus mylėjo. Jos gyvybiškumas 
veržėsi per kraštus, 0 šypsena neišnykdavo nuo lūpų. Kartą 
buvo siaubingai nederlingi metai, ir mes jau manėme, jog 
teksią parduoti Erandel Holą. Net motutė nusiminė. Bet ne 
Bes. Ji nuolatos kartojo, kad reikia nustoti gailėtis savęs ir 
imtis ką nors daryti. Į savaitės pabaigą mes sudarėme 

ekonomijos planą, kuris padėjo mums ištverti ligi pavasa- 
rio. Žiema buvo sunki, bet mes SARESJO ME Pamacijas Ir 
vis Bes dėka. - Ž 

— O paskui visų jų nebeliko, — mąsliai tarė Nikol, 
prisiminusi savąją šeimą. 

— Taip, — tyliai tarė jis, — iš pradžių apylinkėje kilo 
choleros epidemija. Ji nusinešė daugybę gyvybių. Pirmas nu- 
mirė tėvas, tuoj po jo — mama. Žinojau, kad niekam iš mūsų 
nelemta atsigauti po tokio smūgio, ir vis dėlto džiaugiuosi, 
kad jiedu išėjo kartu. Nė vienas iš jų nebūtų pakėlęs išsiskyri- 
mo. 

— Bet tau liko Džeimsas, ir Bes, ir dvynukai. 

— Taip, — nusišypsojo Klėjus, — man liko šeima. 

— Nejaugi niekada nepanorai vesti, turėti savus na- 
mus, vaikų? 

Jis neigiamai palingavo galvą. 

— Tai gali atrodyti keista, bet buvau visiškai paten- 
kintas gyvenimu. Susitikinėjau su moterimis kada panorėjęs. 
Buvo viena gražutė audėja. Bet tau turbūt nesinorėtų klau- 
sytis apie tai. 

Nikol kelis kartus energingai linktelėjo galva. 

— Man regis, nė vienas Žmogus pasaulyje negalėtų įeiti 
į mūsų šeimą ir nebūti pašalinis. Mes išaugome kartu ir su- 
pratome vienas kito mintis ir norus kaip savo paties. Mudu 
su Džeimsu galėdavome ištisą dieną dirbti laukuose, neiš- 
tardami nė žodžio. O paskui grįždavome į namus — pas Bes. 
Ji... Nežinau, kaip tai išreikšti žodžiais, bet mes visada jau- 
tėme jos meilę. Žinoma, ji buvo Džeimso žmona, bet lygiai 
tiek rūpinosi ir manimi. Visada gamindavo mano mėgstamus 
valgius, siūdavo marškinius. 

Jis nutilo, veidu įsikniaubęs į kvapius Nikol plaukus. 

— Dabar papasakok apie Bianką, — paprašė ji. | 

Kai jis ėmė kalbėti, jo balsas skambėjo dusliai. 

— Kartą pas mus svečiuose buvo vienas anglas. Visą 
vakarą jis neatplėšė akių nuo Bes, o paskui paaiškino, kad 

pažįsta merginą anglę, kuri panaši į ją kaip du vandens lašai. 
Mudu su Džeimsu tik pasijuokėme, todėl kad niekas pasau- 
lyje negalėjo prilygti mūsų Bes. Bet Bes tuo susidomėjo. Ji 
smulkiai išklausinėjo anglą ir užsirašė Biankos. Meilson 
adresą. Sakė, jei būsianti Anglijoje, būtinai susirasianti tą 
merginą. 

— Bet į Angliją išvykai tu. 

— Taip. Mums nesisekė parduoti medvilnę ir tabaką 
už deramą kainą, todėl kažkuris turėjome vykti į Angliją 
tvarkyti reikalų. Iš pradžių susirengė Džeimsas ir Bes, o aš 
turėjau likti namuose su dvyniais. Bet čia Bes sužinojo esan- 
ti nėščia. Ji-pasakė nerizikuosianti ir nestatysianti į pavojų 
būsimo vaiko gyvybės keliaujant jūra, todėl teko plaukti man. 

— Ir ji paprašė tavęs surasti Bianką. 

Jo įsitempusios rankos stipriai suspaudė ją. 

— Džeimsas ir Bes paskendo viso labo po kelių dienų 
man išvykus, bet praėjo daug laiko, kol ši žinia pasiekė mane 
Anglijoje. Aš kaip tik baigiau tvarkyti reikalus ir pasiekiau 
tą vietą, kur gyveno Bianka. Tuo metu aš jau buvau labai 
pasiilgęs namų. Pavargau nuo blogo maisto, nešvariai iš- 
skalbtų marškinių, norėjau namo, pas šeimą. Bet žinojau, 
kad Bes neduos man ramybės, sužinojusi, kad net nebandžiau 
rasti merginą, tokią panašią į ją. Mane pasikvietė pasisve- 
čiuoti tas pats anglas, kuris papasakojo apie Bianką. Išvydęs 
ją pirmąjį kartą, aš iš nuostabos nustojau žado. Sunkiai 
valdžiausi, nepuldamas jos apkabinti ir klausinėti apie 
Džeimsą ir dvynius. Neįmanoma buvo patikėti, jog tai ne Bes. 

Akimirką nutilo. 

— O kitą dieną sužinojau apie Džeimso ir Bes mirtį. 
Elen ir Horacijus atsiuntė žmogų, ir jis ilgai ieškojo manęs 
po visą Angliją. | 

— Tai ne paprasta nelaimė. Žinau, patyrei didžiulį 
sukrėtimą. — Nikol buvo išbandžiusi tai savo kailiu. 

— Mane tai pakirto. Atsisakiau tikėti, kad tai tiesa. 
Bet pasiuntinys pasakė savomis akimis matęs, kaip juodu 

ištraukė iš upės. Mane užvaldė mintis: kai grįšiu į Erandel 
Holą, ten bus tuščia. Iš pradžių išėjo mano tėvai, po to — 
Džeimsas ir Bes. Aš net norėjau paprašyti Horacijų parduo- 
ti plantaciją ir pasilikti Anglijoje. 

— Bet buvo Bianka... 

— Taip, buvo Bianka. Mane ėmė lankyti mintys, kad 
Bes išėjusi ne visam laikui. Mačiau Apvaizdos valią tame, 
jog Žinia apie Bes mirtį užtiko mane šalia moters, taip pana- 
šios į ją. Žiūrėjau į Bianką ir sakiau sau: Bes gyva, ta, kurią 
aš myliu, neapleido manęs. Pasipiršau Biankai ir prašiau 
kartu vykti į Virdžiniją, — nes troškau išvengti baisios būtiny- 
bės įžengti į tuščius namus. Bianka atsakė, kad jai reikia lai- 
ko, bet aš laiko neturėjau, reikėjo grįžti į namus. Tačiau jau 
Žinojau Bianką būsiant su manimi ir ne taip bijojau grįžti. Ir 
dar aš vyliausi, kad darbas padės užmiršti sielvartą. 

— Niekas ir niekada neprivers tavęs užmiršti. 

Jis palietė lūpomis jos kaklą. 

— Dirbau už du, galbūt už tris, bet skausmas nerimo. 
Stengiausi kuo daugiau laiko praleisti ne namuose, nuo jų 
tuštumos plyšo širdis. Kaimynai stengėsi man padėti, net 
piršliavo, bet aš norėjau, kad viskas liktų, kaip buvę. 

— Tu norėjai, kad grįžtų Džeimsas ir Bes. 

— Viltis, kad Bes vėl sėdėsianti šalia manęs, stiprėjo 
kiekvieną dieną. Susitaikiau su Džeimso mirtimi, bet pablū- 
dau dėl Biankos. Maniau, ji pakeisianti man Bes. 

— Todėl pasisamdei žmones, kurie turėjo ją pagrobti 
ir atvežti pas tave? 

— Taip. Tai buvo nevilties Žingsnis, bet aš pats buvau 
beprarandąs viltį. Man atrodė, kad netenku proto. 

Nikol skruostu prisiglaudė prie jo krūtinės. 

— Nenuostabu, kad taip įniršai, supratęs, kad vedei 
mane, o ne Bianką. Laukei aukštos blondinės, o gavai... 

— Mažą tamsiaplaukę gražuolę su neregėtai žavia bur- 
na. — Jis nusijuokė. — Tau reikėtų mane nušauti. Aš to nu- 
sipelniau. Tau tada dėl manęs teko tiek iškentėti. 

— Bet juk tu dėl manęs negavai Biankos, — pakėlusi 
galvą ir žvelgdama į akis, teisindama jį, pasakė Nikol: 

Jis vėl priglaudė jos galvą prie savo peties. 

— Ačiū Dievui, kad aš jos negavau. Buvau kvailas, 
galvodamas, jog vienas žmogus gali pakeisti kitą. 

Nuo šių žodžių Nikol krūptelėjo. 

— Ar tu vis dar myli Bianką? 

— Aš niekada jos nemylėjau. Dabar aš tai Žinau. Visa, 
ką mačiau, tai jos panašumą į Bes. Kai Bianka atvyko, ne- 
siklausiau, ką ji kalba, ir galvojau apie ją tik kaip apie Bes. 
Bet net nieko nesuvokdamas jaučiau, kad kažin kas ne taip. 
Maniau, kad vos Biankai pasirodžius namuose, viskas būsią 
taip pat, kaip prie Bes. 

— Bet taip neatsitiko? — su viltimi paklausė Nikol. 

— Ne. Tavo dėka. Man atrodo, nors aš pats negirdė- 
davau Biankos, kažkuri mano esybės dalis įsiklausydavo į jos 
žodžius. Žinojau viena, kad nenoriu vakarais grįžti į namus, 
ir dirbau dar daugiau, negu pernai. Kai namie gyvenai tu, 
mane ten traukė. Bet kai ten apsigyveno Bianka, verčiau lik- 
davau laukuose, ypač tuose, kur arčiau malūno. 

Nikol nusišypsojo ir per marškinius pabučiavo jo 
krūtinę. Niekada nebuvo girdėjusi malonesnių žodžių. 

— Tai Vesas padėjo man atsipeikėti, — tęsė Klėjus. — 
Mačiau pirmąjį įspūdį, kai jis išvydo Bianką. Tai tarsi patvir- 
tino, jog mano namuose turinti būti Bianka, o ne tu. Žinojau, 
kad Vesas mane supranta. 

— Man atrodo, Vesliui ne itin patinka Bianka. 

Klėjus miktelėjo ir pabučiavo ją į nosies galiuką. 

— Per švelniai pasakyta. Kai Veslis ją pavadino pa- 
sipūtusia veidmaine, aš jam smogiau. Paskui labai kentėjau 
ir nesuvokiau, kodėl — ar kad smogiau geriausiam savo drau- 
gui, ar dėl to, kad išgirdau teisybę. Dvi dienas negrįžau į 
namus, reikėjo daug ką apmąstyti. Pamažu ėmiau suvokti, 
ką padaręs. Priverčiau save susitaikyti su BAB Tirtimi. 
Bandžiau atgaivinti ją Biankos asmenyje, bet tai pasirodė 


183 as 


neįmanoma. Ir argi aš neapleidau dvynių, argi deramai jais 
rūpinausi? Jeigu-Džeimsas ir Bes gali atgimti, tai tik savo 
vaikuose. Ir jei aš noriu ką nors padaryti dėl Bes, turiu rasti 
gerą motiną dvyniams, kuriuos ji taip mylėjo. Ne tokią, kuri 
dėl suplėšytos suknelės pakeltų ranką prieš vaiką. 

— Kaip sužinojai apie tai? 

— Rodžeris, Dženi, Megi, Liukas, — atsakė su kartė- 
liu. — Visi jie laikė savo pareiga pranešinėti man apie Bian- 
ką. Jie pažinojo Bes ir turbūt suprato, kad mano potraukio 
Biankai priežastis — jų panašumas. 

— O kodėl tu pakvietei mane į šventę? — paklausė 
užgniaužusi kvapą Nikol. 

Jis nusišypsojo ir stipriai ją apkabino. 

— "Tu taip pat kvailutė, beveik kaip aš. Todėl, kad kai 
aš supratau bandąs Bes pakeisti Bianka, suvokiau ir tai, kodėl 
visą laiką Žiūriu į prieplauką prie malūno, kurią, beje, reikėtų 
pataisyti. Beiksai turi lentpjūvę. 

— Klėjau! 

Jis vėl susijuokė. | 

— Aš myliu tave! Ar tu to nežinojai? O visi kiti žinojo. 

— Ne, — sušnabždėjo ji, — aš abejojau. 

— Man vos neplyšo širdis tą naktį, kai buvo audra ir 
kai tu man papasakojai apie savo senelį ir pasakei mylinti 
mane. — Akimirką jis nutilo. — O kitą dieną išėjai. Kodėl? 
Mes praleidome naktį, o rytą tu buvai tokia šalta. 

Nikol gerai prisiminė portretą, kurį buvo radusi kon- 
toroje. | 

— Ar tas portretas tavo kontoroje, tai Bes? — Pajuto, 
kad jis linktelėjo. — Maniau, kad tai Bianka, ir jis buvo 
panašus į šventyklos altorių. Kaipgi aš galėjau varžytis su 
dievybe? 

— Portretas grįžo į vietą — valgomajame virš Židinio. 
O apyrankę ir beretę užrakinau į skrynią, kur saugomi Bes 
daiktai. 4lkbūt jie kada nors pravers Mendi. 

—- Klėjau, o kas bus toliau? 

— Aš gi tau sakiau. Noriu vesti tave iš naujo, dalyvau- 
jant daugybei liudytojų. 

— O kas bus su Bianka? 

— Aš išsiaiškinau su ja. Ji turi grįžti į Angliją. 

— Ir kaip ji tai sutiko? 

Klėjus susiraukė. 

— Nepasakyčiau, kad geranoriškai, bet jai teks pa- 
klusti. Duosiu jai pinigų. Laiku atsipeikėjau. Ji jau spėjo 
iššvaistyti geroką sumą. — Staiga nutilo ir nusijuokė. — 
Niekada nesu sutikęs moters, kuri taip rūpintųsi savo priešų 
gerove, kaip tu. 

Nikol atšlijo ir nustebusi pažvelgė į jį. 

— Nelaikau Biankos savo priešu. Greičiau aš turėčiau 
būti dėkinga jai už tai, kad ji man padovanojo tave. 

— Mano galva, “padovanojo" ne visai tas Žodis. 

Nikol valiūkiškai nusijuokė. 

— Man atrodo taip pat. 

Jis nusišypsojo atsakydamas ir pabučiavo ją į smilkinį. 

— Ar atleisi man už tai, kad buvau toks aklas ir 
kvailas? 

— Taip, — vos spėjo sušnabždėti, ir jų lūpos susiliejo. 
Dabar ji buvo tikra, kad jis iš tiesų ją myli, ir jos aistra vėl 
suliepsnojo. Nikol apsivijo rankomis Klėjaus kaklą ir visu 
kūnu prisiglaudė prie jo. 

Nė vienas iš jų nepastebėjo pirmųjų lietaus lašų. Tik 
kai dangų perskrodė žaibo blyksnis ir prapliupo ledinė liū- 
tis, jiedu paleido vienas kitą iš glėbio. 

— Bėkime! — sušuko Klėjus, traukdamas ją paskui 
save. 

Nikol pasuko valties link, bet Klėjus nutempė ją į kitą 
pusę, į priešingą laukymės galą. Kol ji stovėjo gūžčiodama ir 
trindama sušalusius pečius, Klėjus išsitraukė peilį ir ėmė 
skubėdamas pjauti vieną po kitos krūmų šakas. 

— Prakeikimas! — garsiai keiktelėjo, mai neras- 
damas to, ko ieškojęs. Staiga krūmai tarsi prasiskyrė, ir už 

jų atsivėrė nedidelė ola. Klėjus įstūmė'ten Nikol. 

Ji drebėjo nuo šalčio, o jos suknelė peršlapo ligi siūlo 
galo. 

— Palūkėk, aš tuojau užkursiu ugnį, — pasakė Klėjus, 
klaupdamasis olos kampe. 

— Kur mes esame? — paklausė Nikol ir prisėdo šalia 
j0. 

— Mes — Džeimsas, -Bes ir aš — radome šią olą ir 
prie įėjimo pasodinome krūmą ir medžių. Mūrininkas paro- 
dė Džeimsui, kaip sudėti židinį. — Klėjus linktelėjo į gana 
grubų įrenginį, kuriame bandė įkurti ugnį. Liepsna pagaliau 
įsižiebė, ir Klėjus atsitūpė. — Mes visada manėme, kad tai 
geriausia pasaulyje slėptuvė, bet kai paaugome, supratome, 
jog dūmai išduodavo mus taip, tarsi virš olos būtume iškėlę 
vėliavą. Nenuostabu, kad tėvai niekada neprieštaraudavo dėl 
mūsų “dingimo". Tereikėdavo pažvelgti pro langą, kad 
sužinotų, kur esame. 

Nikol atsistojo ir apsižvalgė. Ola buvo apie dvylikos 
pėdų ilgio ir dešimties pločio. Prie sienų stovėjo pora gru- 
biai sukaltų suolų ir didelė pušinė skrynia sulaužytais vyriais. 
Kažin kas sublizgėjo sienos nišoje. Kai priėjo prie jos, ranka 
palietė lygų šaltą daiktą. Nikol prinešė jį prie ugnies. Tai 
buvo žalsvo stiklo rutulys, kurio viduje dusliai blizgėjo mažy- 
tis sidabro vienaragis. 

— Kas tai? 

Klėjus atsisuko šypsodamasis. Paskui jo veidas surim- 
tėjo, ir jis paėmė iš jos rutulį. Nikol prisislinko arčiau. Kurį 
laiką jis tylomis sukiojo radinį rankose, paskui prabilo, nea- 
titraukdamas nuo jo akių. 

— Tėvas nupirko šią figūrėlę Bes Bostone. Ji jai labai 
patiko. Kartą oloje, kai Džeimsas baigė židinį, Bes pasakė 
norinti, kad mūsų draugystė būtų amžina. Ji nusiėmė nuo 
kaklo vienaragį ir pareiškė, kad mes visi einame pas stikla- 
pūtį. su Džeimsu supratome, jog ji kažką sumaniusi. 
Ji paprašė senąjį Semą padaryti stiklo rutulį. Paskui mes 

trise padėjome rankas ant vienaragio ir prisiekėme visada 
būti draugais. Bes įmetė figūrėlę į išlydytą stiklą, kad niekas 
daugiau negalėtų prie jos prisiliesti. 

Jis dar kartą pažvelgė į vienaragį ir grąžino jį Nikol. 

— Kvailas vaikiškas prasimanymas, bet tada mums 
atrodė, kad jis kupinas gilios prasmės. 

— Manis neatrodo kvailas, ir niekas iš jūsų nesulaužė 
priesaikos, — nusišypsojo Nikol. 

Klėjus nukratė nuo delnų prilipusius Žievės gabaliukus. 
Jo akys patamsėjo. 

— Ar tau neatrodo, kad ligi tol, kol prasidėjo lietus, 
mudu buvome užsiėmę vienu labai įdomiu dalyku. 

Nikol dirbtinai nustebusi pažvelgė į jį, tarsi duodama 
suprasti, jog nesuvokianti jo žodžių prasmės. 

— Nesuprantu, apie ką tu. 

Klėjus atsistojo, atidengė skrynios dangtį ir ištraukė 
Iš jos dvi neįtikėtinai dulkėtas, kandžių išvarpytas antklodes. 

— Tai, be abejo, ne rožinis šilkas. — Klėjus nusijuokė, 
tarsi prisiminęs kažką juokinga, ko Nikol nežinanti, — bet 
vis dėlto geriau, negu žemė. — Jis ištiesė Nikol rankas. 

— Nikol puolė į jo glėbį. 

— Aš myliu tave, Klėjau, — sušnabždėjo ji. — Aš my- 
liu tave taip stipriai, kad man baisu. 

Jis ėmė traukti vieną po kito plaukų smeigtukus, mes- 
damas juos ant žemės. Jo rankos paniro į tirštą tamsių šil- 
kinių plaukų masę. 

— Tau nėra ko bijoti, — meiliai tarė jis, apiberdamas 
jos kaklą švelniais bučiniais. — Esi mano žmona. Man reikia 
tik tavęs, ir aš mylėsiu tave visada. Galvok tik apie mus ir 
mūsų vaikus. ) 

Klėjus liežuviu palietė jos ausies spenelį, ji pajuto, kad 
jos kojos silpsta. 

— Vaikai, — iškvėpė ji. — Aš noriu vaikų. 

Jis atstūmė ją nuo savęs ir nusišypsojo. 6 

— Bet tam, kad turėtume vaikų, reikia... padirbėti. 

„Nikol akyse ėmė šakčioti juoko kibirkštėlės. 

. —-Bet kuris sunkus darbas reikalauja... praktikos: 

— Eikš, velniūkšti, — pasakė Klėjus ir iškėlė ją ant 
rankų. Švelniai paguldė ant antklodžių. Sutręšusios, kiek 
dvelkiančios pelėsiais, jos labai tiko olos atmosterai. Čia 
gyveno vaiduokliai, ir Nikol jautė, kaip jie su nuolaidžia 
šypsena stebi ją. 

Klėjus atsegė jos šlapios suknelės sagutes ir prisilietė 
lūpomis prie apnuogintos odos. Nikol pati skubiai nusitraukė 
marškinius. Ji taip seniai svajojo paliesti jo kūną..Klėjus 
pasiguldė ją sau ant kelių, glamonėdamas ir gėrėdamasis jos 
kūnu. "2 j 

— Kokia tu nuostabi, — pasakė žiūrėdamas, kaip jos 
oda slysta liepsnos atšvaitai: 

— O ar nesigaili, kad nesu blondinė? 

— Tylėk! — atsakė apsimestinai rūsčiai. — Nenorėčiau 
pakeisti nė vieno tavo bruožo. 

Nikol prasegė jo marškinius, apnuogindama glotnią, 
raumeningą, šiek tiek apaugusią tamsiais plaukeliais krūtinę, 
stiprų plokščią pilvą. Žiūrėdama į šį puikų kūną, ji jautė, 
kaip įsitempia ir virpa kiekviena jos gyslelė. Ji mėgavosi jo 
kūnu, taip ryškiai kontrastuojančiu su jos trapumu. Jai pati- 
ko žiūrėti, kaip jis vaikšto, kaip juda po oda raumenys, kai 
jis tramdo įnoringą žirgą, kaip jis mėto į furgoną šimto svarų 
grūdų maišus. Ji lūpomis palietė šiltą rusvą pilvo odą, ir visu 
jos kūnu nuvilnijo virpesys. 

Išraiškingose jos akyse atsispindėjo visa didžiulė aist- 
ra, ir Klėjus, išvydęs, kaip tos akys apsitraukė siautulingo 
geismo ūku, pajuto, kad jo nugara perbėgo šaltukas. Ši mo- 
teris audrino jį kaip jokia kita. Jis daugiau nebekalbėjo 
meilės žodžių, jis troško ją turėti. Nusiplėšė likusius drabu- 
Žius, nusitraukė pušnis. 

Švelnumas dingo, užleidęs vietą aistringiems geidu- 
liams. Jis vos neprakando jos ausį, jo lūpos, liežuvis, dantys 
kaklu leidosi ligi pečių, stipriai glaudėsi prie krūtinės. 

Nikol faitėsi visu kūnu. Klėjus liežuviu lietė spenelius, 
ir kraujas virė gyslose. Nuo saldžios.bučiniių kančios pilvą 
sutraukė mėšlungis. , 

Ji suleido pirštus į tamsius plaukus, prisitraukė jo 
veidą prie savojo. 

— Klėjau, — spėjo sušnabždėti, ir jo lūpos užspaudė 
10s burną. 

Pajuto ant savęs jo kūno sunkumą, nusišypsojo ir 
užsimerkė. Dabar jis visas priklausė jai. 

Kai jis įėjo į ją, ji, kaip visada, džiaugsmingai nustebo 
dėl to pojūčio, tokio stipraus, kad atrodė tuoj tuoj mirsianti. 

Jiedu kartu pasiekė aukščiausią palaimos tašką ir Ni- 
kol kūnu nuvilnijo traukuliai. Kai Klėjus atsigulė šalia jos, 
jo kojos dar virpėjo. Ji nusišypsojo ir prisiglaudė prie jo, 
pabučiavo į petį, pajusdama ant lūpų sūrų prakaitą. 

Jiedu užmigo nepaleisdami vienas kito iš glėbio. 


- 
, 


-13 skyrius 


Atsibudusi Nikol pagalvojo vėl ėsanti oloje.-Bet per 
mezginių užuolaidą prasiskverbusi saulės šviesa, juosta kirs- 
dama lovą, priminė, kur ji. Klėjaus šalia nebuvo, bet jo pa- 
galvė buvo sulamdyta. 

Nikol mėgaudamasi pasirąžė, paklodė nuslydo nuo jos 
apnuoginto kūno. Jiedu ilgai miegojo oloje ir atbudo nuo 
šalčio — ugnis židinyje buvo seniai užgesusi. Jie skubiai 
užsimetė drėgnus drabužius ir nubėgo prie valties. Kai pa- 
galiau grįžo pas Beiksus, Klėjus nusiaubė virtuvę ir sugrįžo 
su dideliu krepšiu, pilnu vaisių, sūrio, duonos ir vyno. Jis 
linksminosi stebėdamas, kaip Nikol apsvaigo nuo pusės stiklo 
vyno, ir jiedu vėl mylėjosi, šaipydamiesi ir juokdamiesi. Tai 
bučiavosi, tai maitino vienas kitą vaisiais, kol vėl apsi-kab- 
inę užmigo. : 

Dabar Nikol nuėmė nuo šlaunies gabaliuką obuolio ir 

šypsojosi galvodama, kad po vakarykščio jų siautėjimo Elen 
paklodės galutinai sugadintos. Galima, žinoma, paaiškinti 
Elen, kad ji pripylė vyno Klėjui į tarpumentę ir paskui laižė 
ji, o po to, kai Klėjus staigiai pasisuko, kad ją apkabintų, 
vynas išsiliejo. Bet vargu bau apie tai galima pasakoti namų 
šeimininkei. 

Nikol nusimetė paklodę ir, gūžčiodama nuo ryto vė- 
sos, priėjo prie spintos. Ten kabojo aksominė suknelė, be- 
veik tokios pat spalvos, kaip ir vynas, kurį jie su Klėjumi 
vakar gėrė. 

"Nikol skubiai apsirengė, priėjo prie veidrodžio ir ap- 
žvelgė save nuo galvos iki kojų. “Puiki suknelė, — pagalvojo 
ji, — paprasta ir elegantiška, prigludusi prie krūtinės ir 
kriokliu krintanti žemyn, be to, pakankamai šilta". Nikol 
užsisegė prie kaklo perlamutrinę sagutę ir pasitaisė plaukus. 
Šiandien norėjo atrodyti itin gerai. Juk Klėjus pasakė per 
pietus paskelbsiąs apie jų pakartotinas vedybas ir pakviesiąs 
visus į savo namus atšvęsti vestuves, kurios įvyksiančios per 
Kalėdas. Nikol teko gerokai pasistengti, kad prikalbintų jį 
truputį palūkėti, idant ji spėtų pasirengti. Beiksų svečiai šian- 
dien pradės skirstytis, ir Klėjus norėjo spėti visiems pranešti. 

Nikol beveik neteko klaidžioti koridorių labirintais, 
kol surado duris į sodą, kur pamatė tik ką padengtus stalus. 
Keletas žmonių iš lėto valgė ir kalbėjosi, atrodė, visi jau 
pavargo nuo užtrukusio priėmimo. Ir ji pati nekantriai laukė 
sugrįžti į Erandel Holą — jau kaip tikroji šeimininkė. 

Nikol pamatė Bianką, kuri vieniša sėdėjo po guoba prie 
nedidelio stalo, ir pajuto sąžinės priekaištą. Iš tiesų, nuke- 
liauti tokį ilgą kelią viliantis ištekėti ir staiga sužinoti, kad 
jaunikis jau vedęs. Nikol žengė keletą netvirtų žingsnių Bian- 
kos link, ir toji pakėlė galvą. Jos akys žėrėjo neapykanta. 
Tas žvilgsnis galėjo nužudyti. 

Nikol atšlijo. Pasijuto esanti veidmainė. Žinoma, da- 
bar ji gali sau leisti parodyti Biankai prielankumą. Dabar ji 
nugalėtoja, o nugalėtojui lengva būti kilniaširdiškam. Nikol 

priėjo prie vieno iš stalų, paėmė lėkštę, bet valgyti jau nesi- 
norėjo. 

— Prašom atleisti, misis Armstrong, — išgirdo kažkie- 
no grubų nepažįstamą balsą ir pakėlė nuo lėkštės galvą. 

— Taip? — Ji pamatė palinkusį virš stalo aukštą stiprų 
vaikiną. Jis būtų gana išvaizdus, jeigu ne akys, mažos, arti 
sustumtos, keliančios nerimą. 

— Jūsų vyras norėtų susitikti su jumis prie prieplau- 
kos. — Nikol skubiai atsistojo ir, aplenkusi stalą, priėjo prie 
nepažįstamojo. 

— Mėgstu klusnias moteris, — nusivėpė tas. — Atro- 
do, Klėjus žino, kaip jas dresuoti. 

Nikol norėjo atsakyti, bet susilaikė suprasdama nega- 
linti parinkti žodžių, pakankamai aštrių deramai atremti jo 
akiplėšišką pareiškimą. 

— Maniau, kad misteris Armstrongas lenktynėse, — 
pasakė ji, tyčia pavartodama oficialųjį “misteris Armstron- 
gas“, ir nusekė paskui vaikiną prie upės. 

— Ne kažin kiek vyrų praneša savo moterims, kur jie 
leidžia visą laiką. — Jis apžvelgė Nikol nuo galvos ligi kojų, 
sulaikęs žvilgsnį ant krūtinės. 

Nikol staigiai sustojo. 

— Atrodo, man laikas grįžti į namus. Prašom perduo- 
ti vyrui, kad lauksiu jo ten. — Apsisukusi ji pasūko namo 
link, bet nespėjus žengti nė kelių žingsnių, nepažįstamasis 
čiupo ją už peties. | 

— Klausyk, tu, mažoji prancūzų bjaurybe, aš viską apie 
tave Žinau, visus tavo užsienietiškus juokelius, ir žinau, ką 
tu padarei mano pusseserei. 

Nikol nustojo veržtis iš jo rankų ir nustebusi pažvelgė 
| jį. 

— Pusseserei? Paleiskite mane arba šauksiu! 

— Šauk, ir tavasis vyrelis neišgyvens ligi ryto! 

— Dieve mano! Klėjus! Ką jūs jam padarėte?! Kur jis? 

Aš... 

— Ką? Aš sakiau tėvui, kad tu ne geresnė negu rujo- 
janti kalė. Mačiau, kaip vyniojaisi apie Klėjų! Padorios mo- 
terys sau to neleistų. 

— Ko jūs iš manęs norite? — paklausė Nikol, pakėlu- 
si į jį išplėstas akis. ž 

Jis nusišypsojo. 

— Svarbu ne tai, ko aš noriu, 0 tai, ką gausiu. Ar tu 
klausysi manęs? 

Nikol linktelėjo. Jai suspaudė širdį. p 

— Dabar tu eisi su manimi į prieplauką. Ten mano 
valtis. Ji, žinoma, ne itin prašmatni, bet tokiai, kaip tu, bus 
gerai. "Tai šit, mes ta valtimi kiek paplaukiosime. 

— Pas Klėjų? 

— Žinoma, mano džiaugsme. Jam bent jau niekas 
neatsitiks, jeigu tu darysi tai, ką liepsiu. 

Nikol vėl linktelėjo ir nuolankiai nuėjo su nepažįsta- 
muoju, kuris vis dar stipriai laikė ją už rankos. Ji galvojo tik 
apie tai, kad Klėjui gresia pavojus ir ji turinti jam padėti. 

Nepažįstamasis nuvedė ją prie tolimo prieplaukos 
galo, kur senoje skylėtoje valtyje jų laukė dvejetas vyrų. Vie- 
nas iš jų buvo liesas, murzinas senis su Biblija rankose. 

— Štai ji — Iezabelė, puolusi moteris, nusidėjėlė! — 
sušuko jis. 

Nikol bandė kažką pasakyti, bet tas, kuris atvedė ją 
čia, grubiai pastūmė, ir ji būtų nukritusi, jeigu jos nebūtų 
sulaikęs jaunuolis valtyje. 

— Aš gi sakiau, kad elgtumeisi ramiai, — suriaumojo 
nepažįstamasis. — Stebėk ją, Izaokai, — kreipėsi į jaunuo- 
lį, — ir žiūrėk, kad ji neišleistų nė garso. 

Nikol pažvelgė į jaunuolį, kuris uždėjo jai ant pečių 
rankas. Jo prisilietimas buvo švelnus, o veido bruožai 
minkštesni, negu kitų dviejų. Valtis pajudėjo, Nikol susver- 
dėjo, ir Izaokas vėl palaikė ją. Pažvelgusi namo link, ji staiga 

išvydo Klėjų balta plačiabryle skrybėle at arklio, kurio kak- 
las buvo papuoštas gėlių vainiku. Sprendžiant iš išvaizdos, 
jis tik ką laimėjo lenktynes. 

Vadinasi, šitie žmonės nesučiupo jo, šmėkštelėjo gal- 
voje. Ligi namo visiškai netoli ir, jeigu ji imsianti šaukti, ją 
išgirs. Nikol atsikvėpė, kad sušuktų, bet tuoj pat krito be 
sąmonės nuo kumščio smūgio. 

— To visiškai nereikėjo, Eibai! — sušuko Izaokas, 
gaudydamas suglebusį Nikol kūną. 

— O kokį velnią dar galėjau padaryti? Jeigu nebūtum 
įsistebeilijęs į ją tarsi apakęs, būtum pastebėjęs, kad ji rengė- 
si šaukti! | 

— Bet juk buvo galima ją suturėti kažin kaip ki- 
taip, — pasakė Izaokas. — Tu jos vos neužmušei. 

— Neabejoju, kad tu sulaikytum ją bučiniais, — iš- 
sivėpė Eibas. — Juo labiau, ji prie to įpratusi! Gali pradėti 
kad ir dabar! O mudu su tėvu pažiūrėsime! 

— Tavo kalbos nuodėmingos! — pasakė Ilija Simon- 
sas. — Toji moteris — patvirkėlė, o mes gelbėsime jos sielą. 

— Žinoma, tėti, — patvirtino Eibas ir pamerkė Izao- 
kui. Tas nukreipė žvilgsnį ir rūpestingai pasodino Nikol, 
atremdamas ją į valties kraštą. Jis neatkreipė dėmesio į bro- 
lio ženklus. Izaokas neįsivaizdavo, kokia ji mažutė ir trapi — 
labiau panaši į vaiką, negu į suaugusią moterį. 

Jis susiraukė, kai Eibas numetė jam virvę ir purviną 
nosinę ir liepė surišti Nikol. Bet jei jis padarysiąs tai pats, 
bent jau pasistengs nepažeisti merginos švelnios odos. 

Izaokas kovojo su savimi visą vakarykštę dieną, nuo 
tos akimirkos, kai Eibas jam pranešė, kad jie turį pagrobti 
gražutę misis Armstrong. Eibas prikalbėjo tėvui, esą Klėjus 
vedęs jų pusseserę Bianką, o toji bjaurybė Nikol paviliojusi 
ji, apkerėjusi, dabar Klėjus, pametęs Bianką, atvirai gyvenąs 
su prancūze. Tėvui to visiškai pakako. Ilija Simonsas buvo 
pasirengęs sudraskyti Nikol į gabalus. 

O Izaokas iš pat pradžių buvo prieš pagrobimą. Jis ne 

visiškai tikėjo tuo, ką kalbėjo brolis ir Bianka — nepaisant 
to, jog ji buvo jų giminaitė. Juk ji ne itin teapsidžiaugė, pirmą 
kartą juos išvydusi. Bet Eibas vis postrigavo apie neteisybę, 
įvykusią, kai Nikol pasivadino Bianka; ir tikino, esą jie pa- 
grobsią Nikol tik kuriam laikui, kad Bianka vis dėlto galėtų 
ištekėti už Klėjaus. 

Dabar, žvelgdamas į Nikol, Izaokas negalėjo patikėti, 
kad ši miela, trapi moteris — paskutinė melagė, pasigviešu- 
si Klėjaus pinigų. Buvo matyti, kad ji iš tiesų myli Klėjų ir 
jaudinasi dėl jo. Tiesa, Eibas dar sakė, kad vargu padorios 
moterys taip žiūrėtų į vyriškį, kaip Nikol žiūrinti į Klėjų, 
kad padorios moterys — tokios, kaip jų motina, tylios ir be 
jokių emocijų. Tai Izaoką visiškai išmušė iš vėžių. Tiesą 
pasakius, jis labiau norėtų vesti tokią moterį, kaip Nikol. Bet 
galbūt jis toks pat nedoras, kaip ir ji? 

-— Izaokai! — jo mintis nutraukė Eibas. — Pakaks sva- 
joti ir atidžiai paklausyk! Ji atsigauna, ir aš nenorėčiau, kad 
vėl imtų šaukti! Todėl užkimšk jai burną. 

Izaokas nenoriai pakluso broliui, kaip tai darė visą 
savo gyvenimą. 

Nikol iš lėto pravėrė akis. Siaubingai skaudėjo galvą 
ir praėjo kažkiek laiko, kol akyse prašviesėjo. Pabandė pa- 
judinti žandikaulį, bet pajuto, jog kažkas jai kliudo ir sunki- 
na kvėpavimą. 

— Nebijokite — tyliai sušnabždėjo jaunuolis, — nelei- 
siu jūsų skriausti. Netrukus išimsiu kamštį. Užsimerkite ir 
ilsėkitės. 

— Ji nubudo, toji šėtono duktė? — sušuko Ilija. 

Nikol pažvelgė į Izaoką. Nenorėjo pasitikėti nė vienu 
iš to trejeto, bet neturėjo pasirinkimo, ir ji paklusniai užmer- 
kė akis. 

— Ne, tėve, ji miega, — atsakė Izaokas. 


— Vesai, — niūriai paklausė Klėjus, — ar nematei 
Nikol? 

Tas atitraukė žvilgsnį nuo rudaplaukės merginos, kuri 
koketiškai Žiūrėjo į Jį pro pusiau nuleistas blakstienas. 

— Arjau įsigudrinai ją pamesti? Manau, vertėtų duo- 
Li tau keletą pamoku tema: “Moterys ir kaip jas išsaugo- 
ti", — juokaujamai pradėjo Vesas, bet pamatęs draugo veido 
išraišką, sustojo pusiau žodžio, padėjo į šalį puodelį elio, 
pakilo nuo stalo ir priėjo prie Klėjaus. — Kas nutiko? Kada 
13 matei paskutinį kartą? 

— Rytą. Ji miegojo, kai aš išėjau į Žirgų lenktynes. Elen 
sakė mačiusi, kaip ji lipo laiptais, bet nuo to laiko jos niekas 
nebematė. 

— O kur Bianka? 

— Čia. Valgo. Pirmiausia puoliau pas ją, bet ji čia nie- 
kuo dėta. Moterys sako, jog ji visą dieną nebuvo pakilusi nuo 
stalo. 

— Bet galbūt Nikol paprasčiausiai nuėjo pasivaikščio- 
ti, gal ji panoro pabūti tyloje ir ramybėje? 

Klėjus dar labiau paniuro. 

— Per pietus rengiausi paskelbti apie mūsų vestuves 
per Kalėdas ir pakviesti visus į svečius. 

— Pietūs baigėsi jau prieš valandą, — sumurmėjo Ve- 
sas, žiūrėdamas į būrelį svečių, jau besileidžiančių prie priep- 
laukos. — Ji nebūtų jų praleidusi. 

— Taip, — tarė Klėjus, — nebūtų praleidusi. 

Draugų žvilgsniai susitiko. Abu prisiminė Džeimsą ir 
Bes. Jeigu jau toks puikus jūreivis, kaip Džeimsas, galėjo 
nuskęsti... 

— Pasikvieskime Trevisą, — pasiūlė Vesas. 

Klėjus linktelėjo ir nusisuko. Akmuo, slėgęs širdį, ėmė 
spausti dar stipriau. 

Kai svečiai išgirdo, jog dingo Nikol, jie tuoj pat nuti- 
lo. Moterys sparčiai sudarė paieškos miške planą, vaikai išsi- 
lakstė po plantaciją, vyrai nuėjo prie upės. 

— Ar ji moka plaukioti? — paklausė Horacijus. 

— Taip, — atsakė Klėjus, žvelgdamas į vandens pavir- 

šių ir bijodamas išvysti trapų kūną ir tamsiaplaukę galvutę. 

— Ar tu jos niekaip nenuskriaudei? Galbūt ji grįžo į 
Erandel Holą? 

— Ne, velniai rautų! — Klėjus staigiai pasisuko į Tre- 
visą. — Mes nesipykome, ir ji nebūtų išvykusi neįspėjusi 
manęs! 

Trevisas raminamai uždėjo Klėjui ant peties ranką. 

— Gal ji miške. Renka riešutus ir tiesiog pamiršo apie 
laiką. — Treviso balse skambėjo abejonė. Kiek galėjo spręs- 
ti, Nikol buvo santūri ir protinga moteris, nelinkusi elgtis 
neatsakingai. — Horacijau, eime pasiimkime šunis, — pasiū- 
lė jis. 

Klėjus sugrįžo į namą. Viskas, kas jam beliko — su- 
turėti nerimą ir pyktį. Jis pyko ant savęs už tai, kad ji dingo. 
Bet blogiausia buvo suvokti savąjį bejėgiškumą. Ji gali būti 
per penketą žingsnių nuo čia, o jis nė supratimo neturi, kur 
jos ieškoti. 

Niekas nekreipė dėmesio į Bianką, kuri stovėjo ato- 
kiau su pilna lėkšte rankose ir šypsojosi. Viešpatie, kaip jai 
nusibodo atsakinėti į klausimus, kas ji esanti Klėjui ir kodėl 
gyvenanti jo namuose. 


Šunys, paleisti Nikol pėdomis, susipainiojo — taip 
daug aplink buvo pėdsakų. Atrodė, kad jie jautė Nikol kvapą 
visur, ir, tikriausiai, taip ir buvo. Kol Horacijus ieškojo su 
šunimis, Klėjus apklausė visus, kas gyveno šitoje didžiulėje 
plantacijoje — vyrus, moteris, vaikus. Bet visur girdėjo vie- 
ną ir tą patį atsakymą — niekas jos nematė nuo pat ryto. 
Vienas tarnas pasakė, kad padavė jai kiaušinienę, bet negalė- 
jo prisiminti, ką ji veikė po pusryčių. 

Vakare viena grupė vyrų su fakelais nuėjo į mišką, kita 
valtimis plaukiojo upe, šaukdama Nikol vardą. Apieškojo 
gana didelį plotą, bet jos niekur nerado. 

Rytmetį susirinko prie namo. Visi stengėsi nežiūrėti 
Klėjui į akis, bijodami išvysti žvilgsnyje atsispindintį skausmą 

ir kančią. 

— Klėjau! — staiga nuaidėjo moters balsas. Klėjus 
krūptelėjo ir, pakėlęs galvą, pamatė Emi Evans, kuri, mosi- 
kuodama skrybėle, galvotrūkčiais bėgo prie jo. 

— Ar tiesa, kad dingo tavo Žmona? — paklausė ši 
prisiartinusi. 

— O tu ką nors žinai? — su viltimi puolė prie jos Klė- 
jus — pavargęs, nesiskutęs, įkritusiomis karščiuojančiomis 
akimis. 

Emi sunkiai šnopavo nuo:bėgimo, jos širdis daužėsi, 
vos neiššokdama iš krūtinės. 

— Vakar vakare pas mus buvo atėjęs kažkoks vyriškis 
ir klausė, ar nematėme tavo žmonos. Mudu su Benu pasakė- 
me, kad ne, bet rytą Debora, mano vyresnioji duktė, pus- 
ryčiaujant papasakojo mačiusi Nikol su Eibu Simonsu prie 
prieplaukos. 

— Kada? — sušuko Klėjus, papurtęs mažąją moteriš- 
kę už pečių. 

— Vakar rytą. Aš paprašiau Deborą sugrįžti į valtį ša- 
likų, nes pasidarė vėsu. Ji pasakė, kad matė Eibą, kuris vedė 
Nikol už rankos prie upės. Debora niekada nemėgo Eibo, 
todėl palaukė, kol jiedu praeis, paėmė šalikus ir sugrįžo 
namo. : 

— Ji matė, kaip Nikol sėdo su jais į valtį? 

— Ne. Jų nebebuvo matyti per medžius, o Debora 
norėjo suskubti į žirgų lenktynes. Ji net pamiršo šį įvykį ir 
prisiminė tik per pusryčius, kai mudu su Benu kalbėjomės 
apie Nikol dingimą. 

Klėjus kiek nurimo. Jeigu Nikol plaukė valtimi, vadi- 
nasi ji gyva. Ji nenuskendo, ko jis+labiausiai bijojo. Galėjo 
būti šimtai priežasčių, kodėl ji nuėjo su Eibu Simonsu. Pa- 
kaktų pasakyti jai, kad kažkam reikia jos pagalbos, ir ji eitų 
nė nesusimąsčiusi. 

Klėjus tvirtai suspaudė Emi per pečius ir iš visos šir- 
dies pabučiavo. 

— Ačiū, Emi, — pasakė jis, ir jo akys vėl atgijo. 

— Visada tavo paslaugoms, — nusijuokė Emi. 

Klėjus atsisuko į draugus ir kaimynus, tyliai klausiu- 
sius jų pokalbio. Niekas iš jų pereitą naktį nebuvo sumerkęs 
akių. 

— Eime, — tarė Trevisas, apkabindamas Klėjų per 
pečius, — galbūt Ilijos Simonso Žmona vėl gimdo, ir Eibas 
pasičiupo pirmą pasitaikiusią moterį, kad ji padėtų priimti 
kūdikį. 

Jie pažvelgė vienas kitam į akis ir suprato, kad abu 
tuo netiki. Ilija buvo beprotis ir gana pavojingas Žmogus. O 
apie jo vyresniojo sūnaus nedorą būdą žinojo visi. Jis atvirai 
nekentė turtingesnių kaimynų. 

Klėjus atsisuko pajutęs, kad kažkas pešioja jo ranko- 
vę. Tai buvo Dženi su pilnu maisto krepšiu. 

— Paimkite tai, — tyliai tarė ji, tiesdama krepšį. Pirmą 
kartą per visą laiką, kai Klėjus pažinojo Dženi, iš jos veido 
išnyko raudonis, jis buvo pilkas iš nuovargio ir nerimo. 

Klėjus paėmė krepšį ir paglostė Dženi ranką. Po to, 
nesakydamas nė žodžio, pažvelgė į Trevisą ir Vesą, ir jie trise 
nuskubėjo prie prieplaukos. Vesas pirmiausia nuėjo prie savo 
valties ir pasiėmė porą pistoletų. Niūriai tylėdami vyrai at- 
sistūmė nuo kranto ir nuplaukė upe žemyn Simonsų fermos 
link. 


Visą dieną Nikol buvo pusiau be sąmonės. Kai ji visiš- 
kai atsipeikėjo, upė, medžiai, vandens blyksniai ir šešėliai, 
viskas jai atrodė tarsi sapno tęsinys. Ji gulėjo ant skarmalų 
ir maišų krūvos. Ritmingas valties sūpavimas ir bukas skaus- 
mas nuo smūgio nukreipė jos dėmesį, ji beveik nejautė nei 
surištų kojų ir rankų, nei kamščio burnoje. 

Virdžinijos upių sistema itin išsišakojusi. Eibas mit- 
riai plukdė valtį per daugelį atšakų, kai kurios iš jų buvo 
tokios siauros, kad vyrams tekdavo irklais stumti valtį tarp 
medžių. 

— Kur mes vykstame, Eibai? — paklausė Izaokas. 

Eibas paslaptingai nusišypsojo. Jis nesirengė supažin- 
dinti brolį su savo planais. Prieš daugelį metų buvo radęs tą 
mažą salelę ir visada prisiminė ją, žinodamas, kad anksčiau 
ar vėliau ši patikima slėptuvė jam pravers. Eibas išleido tėvą 
netoli jų fermos. Jis neabejojo, kad netrukus ten ateisią 
žmonės ieškoti Nikol, ir senis juos sulaikysiąs. Ilija neneigs, 
kad jie pagrobę moterį, bet praeis nemažai laiko, kol jie ką 
nors suvoks iš jo paistalų. Eibas nusišypsojo pats sau. Da- 
bar, pagalvojo jis, reikia dairytis į vaikėzą. Atsisukęs pažvelgė 
į gulinčią ant skarmalų krūvos surištą, bejėgę moterį. Vėl 
nusišypsojo ir apsilaižė lūpas. 

Vakarėjant valtis priplaukė salą. Izaokas atsistojo ir 
susiraukė. Jau prieš kokią valandą jie praplaukė namus ir 
„dabar plaukė stovinčiu, žaliu, dvokiančiu vandeniu. Oras 
buvo pilnas kažin kokių garų. 

— Greičiau plaukime iš čia, — pasakė jis, žvalgyda- 
masis į šalis. — Čia nėra kuo kvėpuoti. 

— Kaip tik tai, ko reikia. Šok iš valties ir atvaryk čionai 
tą, mažesnę. Na, greičiau! — sukomandavo Eibas, pastebėjęs, 
kad Izaokas rengiasi vėl prabilti. 

Izaokas buvo pratęs paklusti broliui. Vandenį dengė 
gliti plėvė, ir jis staiga išvydo paviršiumi slystančią ilgą gy- 
vatę. Nušokęs į vandenį, iki kelių purve nubrido prie mažos 
irklinės valties, pririštos prie kranto. Įlipęs į valtį, jis atrišo 
ją ir nuvarė prie Eibo. 

Eibas su Nikol ant rankų jau stovėjo prie krašto ir, kai 
valtelė priartėjo, perdavė merginą Izaokui ir įšoko pats. 

— Paguldyk ją ant dugno ir imkis irklų, — įsakė Ei- 
bas. — Mums dar toli plaukti. 

Izaokas vėl pakluso ir paguldė Nikol taip, kad ji remtų- 
si į jo koją. Jam buvo skaudu matyti jos akyse sustingusią 
baimę, norėjosi nuraminti ir paguosti ją. 

Sugavęs užjaučiamą Izaoko žvilgsnį, Eibas prunkšte- 
lėjo. 

— Nekurk dėl jos planų, vaikine. Ji žino, kam priklau- 
santi. 

Izaokas nusisuko, prisiminęs Klėjų. Jam nė į galvą 
neatėjo, kad brolis turėjo omenyje visai ką kita. 

Valtis judėjo sunkiai. Keletą kartų Izaokas buvo su- 
stojęs išlaisvinti irklus, įsikabinusius į kažin ką po vandeniu. 
Temo, tanki lapija nepraleido blyškios sambrėškio šviesos. 
Izaokas pakėlė galvą, ir jam pasivaideno, kad medžiai krin- 
ta Žemyn, norėdami jį prislėgti. 

— Nepatinka man ši vieta. Mes negalime palikti jos 
čia. Kodėl nepalikome jos fermoje? 

— Todėl, kad įą ten surastų, supratai? Be to, jei mano 
atmintis nešlubuoja, nesakiau, kad paliksime ją čia. Štai! 
Plauk į krantą! 

Izaokas, pasinaudodamas irklu kaip kartimi, nukreipė 
valtį į krantą. Eibas iššoko iš valties, pagraibęs krūmuose, 
surado žibintą. Greitai uždegė jį, kažką patenkintas bur- 
bėdamas sau po nosimi. 

— Paskui mane! — sušuko iš tamsos, leisdamas Izao- 
kui nešti Nikol. 

— Dar truputį ir aš jus atrišiu, — sušnabždėjo šis, im- 
damas ją ant rankų. 

Ji pavargusi linktelėjo, jos galva gulėjo ant jo peties. 

Eibas aukštai iškėlė Žibintą, nušvietusį Žemas duris, 
kurios atrodė įrėmintos į tamsą. | 

— Radau šią vietą labai seniai, — pasigyrė pakeldamas 
durų velkę. 

Tai buvo maža vieno kambario akmenų lūšnelė. Viduje 
buvo tuščia ir purvina, tik sausi lapai dengė grindis. 

Izaokas pastatė Nikol ant virpančių kojų, ištraukė iš 
burnos kamštį. Ji giliai atsikvėpė, ir jos akyse ištryško dėkin- 
gumo ašaros. Jis atrišo virves nuo rankų ir pradėjo atrišinėti 
kojas, bet Eibas šaukdamas jį nustūmė. 

— Kokį velnią čia darai? Kas tau liepė ją atrišti? 

Izaokas pažiūrėjo į brolį, norėdamas tamsoje įžvelgti 

j0 veidą. 

— Bet kąji gali padaryti? Tu ką, nematai, kad ji visai 
nesilaiko ant kojų iš nuovargio? Ar čia yra ko nors pavalgy- 
ti? O atsigerti? 

— Ten už namo senas šulinys. 

Izaokas pasibjaurėdamas apsižvalgė. 

— Koks tai galų gale namas? Koks beprotis galėjo 
gyventi tokioje pelkėje? 

— Manau, čia ne visada buvusi pelkė. Tiesiog upė pa- 
keitė vagą ir atkirto šią salą. Čia yra šernų, daugybė kralikų 
ir pora obelų ant kranto. O dabar pakaks plepėti. Eik at- 
nešk vandens. Praėjusį kartą palikau čia kibirėlį. 

Izaokas nenoriai išėjo į tamsą. Nikol atsirėmė į sieną. 
Riešai ir kulkšnys nutirpo, menkiausias judesys teikė skaus- 
mą. Ji ne iš karto suvokė, kad Eibas priėjo ir pasilenkė prie 
70s. | 
— Ką, pavargai? — tyliai paklausė, delnu braukdamas 


per jos kaklą. — Tu dar ne taip pavargsi po to, kai aš im- 
siuos tavęs. Niekas dar tavęs taip nemylėjo, kaip mylėsiu aš. 
— Ne, — sušnabždėjo Nikol ir žengė į šalį, bet kojos 


jos neklausė, ir ji parkrito keturpėsčia. 

— Ką tu jai darai? — nuo durų pasigirdo Izaoko bal- 
sas. Jis pribėgo prie Nikol ir pakėlė. 

— O Dieve! — nusišiepė Eibas. — Nagi, galima pa- 
galvoti, kad iš tiesų ją įsimylėjai. Ko tu taip ja rūpiniesi? Ji 
paprasčiausia kekšė. 

— Ar su jumis viskas gerai? — paklausė Izaokas, 
prilaikydamas Nikol už pečių. | 

— Taip, — sušnabždėjo ji. 

"Izaokas atnešė jai puodelį vandens. Ji godžiai pripuolė 
prie jo perdžiūvusiomis lūpomis. 

— Pakaks. Dabar sėskite ir ilsėkitės. — Apkabinęs Ni- 
kol, Izaokas nuvedė ją prie priešingos sienos, toliau nuo 
Eibo. 


— Pienburnis, — piktai prakošė Eibas. Rengėsi dar 
kažką sakyti, bet nutilo. 

Izaokas atsisėdo ant grindų, prisitraukė Nikol prie 
savęs. 

— Nurimkite, — pasakė pajutęs, kaip įsitempė jos 
kūnas. — Nepadarysiu jums nieko bloga. 

Nikol taip pavargo, taip sušalo, kad jau nebegalėjo 
galvoti apie padorumą. Izaokas padėjo jos galvą ant savo 
peties, ir jiedu čia pat užmigo. 

— Izaokai! — pro miegus Izaokas pajuto, kaip kažkas 
purto jį už peties. — Atsibusk! — Eibas nenuleido akių nuo 
Nikol. Jį pykdė, kad toji kekšė taip daug leidžianti jo bro- 
liui. Juk šis dar nėra vyras, viso labo penkiolika, jis nė mote- 
rų dar neturėjęs. O elgiasi taip, tarsi mokėtų su jomis elgtis. 
Eibas jau visą valandą žiūrėjo į Nikol, nuo to laiko, kai į 
tamsų kambarį prasiskverbė pirmieji saulės spinduliai. Jos 
išsidraikę plaukai sruveno nugara, drėgnos garbanos prilipo 
prie veido, tankios blakstienos lietė skruostus. O toji burna! 
Ji tiesiog vedė Eibą iš proto. Jį vis labiau erzino brolis, ku- 
rio ranka taip laisvai apkabino Nikol, liesdama jos aksomu 
pridengtą krūtinę. 

— Izaokai! — vėl pašaukė Eibas. — Ar rengiesi visą 
dieną miegoti? 

Izaokas sunkiai prisibudo, priglaudė prie savęs Nikol 
ir nusišypsojo jai. 

— Kelkis! — grubiai suriko Eibas. — Dabar sugrįši 
prie mūsų valties ir atneši čia maisto atsargas. 

Izaokas linktelėjo. Jis neklausė, kodėl Eibas pats negali 
nueiti maisto. Buvo pratęs paklusti vyresniajam broliui. 

— Na kaip, ar jums jau geriau? — paklausė jis Nikol. 

Ji linktelėjo. 

— Kodėl atvežėte mane čia? Ar norite, kad Klėjus 
sumokėtų išpirką? 

— Eik, Izaokai! Aš pats su ja pasikalbėsiu, — įsakė 
Eibas ir, matydamas, kad Izaokas delsia, grubiai sušuko: — 

Na, eik gi! 

Jis akimis palydėjo Izaoką, kuris takučiu leidosi prie 
vandens. 

Likusi viena su Eibu, Nikol pajuto didelį nerimą. Vakar 
jos galvoje buvo migla, bet šiandien ji suvokė jai gresiantį 
pavojų. Izaokas buvo geras ir nesugadintas berniukas, ko kad 
ir kaip norėdamas negalėtum pasakyti apie jo vyresnįjį brolį, 
kuris dabar niūriai įsistebeilijo į į ją. Ji pakilo. 

— Štai mes ir vieni, — nutraukė įtemptą tylą Ei- 
bas. — Ir tu turbūt manaisi esanti per gera man, ar ne? Tačiau 
aš mačiau, kaip buvai pakibusi ant Izaoko. — Jis Žengė prie 
jos. — Matyt, esi iš tų moterėlių, kurios mėgsta tik labai 
jaunus. 

Nikol, prisiglaudusi prie sienos, stovėjo tiesiai, steng- 
damasi neparodyti ją apėmusios baimės. Staiga ji išgirdo 
senelio balsą: “Kurtelenų gyslomis teka karalių kraujas!" 
Nikol pažvelgė į duris. Gal jai pavyktų prasmukti pro jį. 

— Tau nepasiseks pasprukti. Taip kad gali tiesiog da- 
bar gultis ant nugaros. Ir nesitikėk, kad sugrįš Izaokas ir 
pagelbės tau. Jis pareis negreit. 

Nikol iš lėto pajudėjo išilgai sienos. Kas beatsitiktų, 
taip paprastai ji nepasiduos. 

Bet Eibas čia pat čiupo ją už plaukų, iš lėto apvyniojo 
juos apie ranką ir grubiai prisitraukė Nikol prie savęs. 

— Švarūs, — sušnabždėjo. — Prisiekiu, tai švariausi 
plaukai, kokius teko uostyti. Kai kuriems vyrams nepatinka 
juodi plaukai, o man patinka. — Jis šyptelėjo. — Tau pavyko. 

— Nemanau, kad gausite didelę išpirką, jeigu padary- 
site man bent ką bloga, — prabilo Nikol, su pasibjaurėjimu 
jausdama dvokiantį Eibo alsavimą. Jo mažos akutės atrodė 
beveik juodos, prakaito kvapas stelbė viską. 

— "Tu kažin kokia bejausmė, — nusišypsojo Eibas. — 
Kodėl neverki ir neprašai pasigailėti? 

Nikol šaltai pažvelgė į jį, stengdamasi neparodyti, kad 
bijo. Jos senelis, pagalvojo ji, drąsiai žvelgė į akis įtūžusiai 

miniai. Argi galima tai palyginti su kažkokiu purvinu niekšu? 

Viena ranka tebelaikydamas Nikol už plaukų, kita 
Eibas siekė jos krūtinės ir ėmė glostyti didžiuoju pirštu. 

— Tavo kaina nepriklauso nuo to, ką su tavimi padary- 
siu. Kol esi gyva, smaginsiuosi su tavimi, kiek panorėsiu. 

— Ką turite galvoje? — paklausė Nikol, pagalvojusi, 
gal pavyksią pokalbiu nukreipti jo dėmesį. | 

— Ne tavo reikalas. Nesirengiu nieko tau aiškinti. — 
Jo ranka nusileido prie -šlaunies išlinkimo. — Puiki tavo 
suknelė! Bet man ji kliudo. Nagi, nusivilk ją! 

— Ne! — tyliai tarė Nikol. | 

Eibas stipriai patraukė už plaukų, rizikuodamas nu- 
laužti jos kaklą. Nikol akys iš skausmo pritvino ašarų. Bet 
nusirengti ji nė nemanė. Nė už ką neleisianti tam Žmogui 
elgtis su savimi, kaip su kekše. 

Staiga Eibas paleido Nikol ir susijuokė. 

— Niekada neteko turėti reikalų su tokiomis užsispy- 
rusiomis kekšėmis, — pasakė ir, priėjęs prie durų, pakėlė 
nuo grindų Izaoko numestas virves. — Na, gerai, jeigu tu 
nenori pati nusirengti, aš tau padėsiu. Žinai, niekada dar 
nesu matęs nuogos moters. 

— Ne, — vėl sušnabždėjo Nikol ir žengė atbula, veltui 
bandydama rankomis įsikibti į glotnią akmens sieną. 

Eibas juokdamasis pačiupo ją už peties. Ji bandė išsi- 
vaduoti, bet stori jo pirštai vis stipriau įsirėžė į jos kūną. Jis 
taip prispaudė ją prie grindų, kad ji parklupo ant kelių. Ni- 
kol išsisuko ir suleido dantis į jo koją. Tą pačią akimirką jis 
sviedė ją per visą kambarį. 

— Velnias! — suriaumojo Eibas. — Tu užtai užmokėsi! 

Jis apsuko vieną virvės galą jai apie kulkšnis. Kieta 
virvė skaudžiai įsirėžė į sužeistą odą. Nikol stengėsi priešin- 
tis, bet jis laikė ją be didelių pastangų. Paskui surišo jos 
riešus. Iš sienos kyšojo kablys, ant kurio kažkada buvo kabi- 
namos skerdenos. Eibas pastatė Nikol ant kojų, iškėlė jos 
rankas ir pririšo riešus prie kablio taip, kad jos kojos vos 
lietė grindis. 

Nikol užgniaužė kvapą nuo išsuktų rankų skausmo. 
Eibas pririšo jos kojas prie kito kablio. Taip ji buvo nukry- 
žiuota ant sienos ir visiškai bejėgė. 

Eibas Žengė atgal pasigėrėti atliktu darbu. 

— Dabar tu nelabai panaši į kilmingą ledi, — pasakė 
trindamas įkąstą koją ir išsitraukdamas iš kišenės ilgą peilį. 

Nikol akys išsiplėtė. 

— Dabar tu panaši į moterį, jaučiančią deramą pagar- 
bą vyrui. Viena, ką moka mano tėvas, tai elgtis su moteri- 
mis. Mane vemti verčia nuo visų tų poniučių pas Beiksus, 
kurioms vyrai leidžia laidyti liežuvius ir net duoda pinigų, 
kad jos lažintųsi arklių lenktynėse. Jos elgiasi kaip vyrai, o 
kai kurios net galvoja, kad vyrai nė jų puspadžio neverti. Aną 
vasarą aš vienai iš jų pasiūliau tekėti už manęs, tai Žinai, ką 
ji man atsakė? Ji tiesiog išjuokė mane! Aš suteikiau jai 
didžiulę garbę, o ji pasijuokė iš manęs! Tu tokia pati, kaip ir 
jos. Graži, ištekėjusi už turtuolio ir, žinoma, negali skirti man 
bent kiek dėmesio! 

Surištas rankas ir kojas taip smarkiai skaudėjo, kad 
Nikol sunkiai besuvokė, apie ką Eibas kalba. Jis kažkuo ją 
kaltina. Galbūt ji įžeidė jį, nekreipdama dėmesio, žiūrėdama 
iš aukšto. 

— Paleiskite, prašom, mane, — sušnabždėjo ji. — Klė- 
jus duos už mane tiek, kiek panorėsite. 

 — Klėjus! — vyptelėjo jis. — Kaip jis gali man duoti 
tai, ko noriu?! Argi gali jis duoti man galimybę gyventi to- 
liau nuo išprotėjusio tėvo? Arba padaryti taip, kad tikra ledi 
ištekėtų už manęs? Ne! Bet šit keletą valandėlių pasilinks- 
minti su jo moterimi jis man gali leisti. 

Eibas priėjo prie Nikol visiškai arti ir pakėlė peilį prie 
jos kaklo. Jo akys niūriai blizgėjo. Pakišo peilį po viršutine 
suknelės saga. Kai šaltas plienas palietė odą, Nikol krūptelė- 
jo. Saga nutrūko ir nulėkė į kampą. 

Vieną po kitos jis tvarkingai nupjovė visas sagas, 
paskui praskleidė tamsiai raudoną aksomą ir ėmė glamonėti 
marškinių pridengtą krūtinę. 

— Puiku, — sumurmėjo ir peilio galu perpjovė marš- 
kinių liemenę. 

Jis išvydo apnuogintą jos krūtinę. Nikol užmerkė ašarų 
pritvinkusias akis. | 

Eibas žengė keletą žingsnių atgal, susižavėjęs žiūrėda- 
mas į ją. 

— Na, štai, dabar tu visai nepanaši į ledi, — nusišyp- 
sojo jis. — Dabar tu lygiai tokia, kaip tos parsiduodančios 
mergos Bostone. Joms tai jau aš patikau. Jos maldavo manęs 
ateiti pas jas. — Jis staiga sukando lūpas. — Na, o dabar 
reikia pasižiūrėti į visa kita. 

Eibas iš lėto nuo viršaus ligi apačios perpjovė jos si- 
joną. Po suknelė pasirodė beveik perregimi, mezginiais 
apsiūti baltiniai. 

— Mezginiai, — sušnabždėjo Eibas. — Mano motina 
visą gyvenimą svajojo apie mezginių apykaklę šventadieni- 
nei suknelei, o tu juos nešioji po suknele. — Grubiu judesiu 
patraukė marškinius, kurie traškėdami perplyšo. 

Eibas įsistebeilijo į jos apnuogintą kūną, į apvalias 
šlaunis, ploną liemenį, stangrias krūtis. Perbraukė ranka per 
šlaunį. 

— Tai štai kaip atrodo tikrosios ledi po visais jų šil- 
kais ir aksomais. Nenuostabu, kad Klėjus, Trevisas ir visi kiti 
leidžia joms plepėti. 

— Eibai! — staiga pasigirdo Izaoko balsas. — Ar tu 
čia? Man sulūžo irklas ir... 

Jis įėjo ir apmirė. Tai, ką pamatė, sukrėtė jį. Nikol 
kabojo pririšta prie sienos, pakeltomis prie lubų rankomis. 
Eibas užstojo ją, bet jaunuolis matė išmėtytas po grindis 
drabužių skiautes. Nuostabos išraišką vaikiškame Izaoko 
veide pakeitė pyktis ir įtūžis. 

— Tu gi sakei, kad nepadarysi jai nieko bloga! — pra- 
košė sukandęs dantis. — Aš patikėjau tavimi. 

Eibas atsisuko į brolį. 

— O aš tau liepiau grįžti prie valties. Aš įsakiau, o tu 
turėjai klausyti. — Dabar Eibo peilis buvo nukreiptas į 

Izaoką. 

— Tai štai kodėl tu išsiuntei mane. Tu norėjai padary- 
ti su ja tą patį, ką tada padarei su Samuelių dukra! Jos tėvai 
po to turėjo ją išvežti kitur. Ji negalėdavo naktimis miegoti 
bijodama, kad tu sugrįši. Ji nepasakė, kad tai tu padarei, bet 
juk aš žinau. 

— Na, ir kas? — nusišaipė Eibas. — Galima pagalvo- 
ti, kad ji buvo vaikas. Ji buvo susižadėjusi su Petersonu, ir 
jeigu norėjo būti jo, kodėl negalėjo būti mano? 

— Tavo! — sušuko Izaokas. — Nė vienai moteriai tu 
nereikalingas. Mačiau, kaip jos stengėsi būti mandagesnės 
su tavimi, bet juk tu viena tenorėjai iš jų. — Izaokas čiupo 
kibirėlį ir sviedė jį į Eibą. — Man nusibodo žiūrėti, kaip tu 
elgiesi su moterimis. Pakaks! Tuojau pat paleisk ją! 

Eibas lengvai atėmė kibirėlį ir piktai išsiviepė. 

— Ar prisimeni, kas atsitiko, kai tu paskutinį kartą 
bandei man prieštarauti? — pasakė pasilenkdamas ir per- 
dėdamas peilį iš vienos rankos į kitą. 

Izaokas pažvelgė į Nikol. Jos bejėgė padėtis nekėlė 
jam jokio geismo, priešingai, jis jautė pasibjaurėjimą ir gėdą. 
Vėl atsisuko į Eibą. 

— Paskutinį kartą man buvo dvylika, — tyliai pasakė 
jis. 

— Panašu, kad berniukas manosi tapęs vyru? — ėmė 
juoktis Eibas. 

— Taip, tapau. 

Izaokas netikėtai smogė Eibui į veidą. Judesys buvo 
toks staigus, kad Eibas nespėjo išsisukti. Jis priprato prie 

Netikėto smūgio priblokštas, jis nulėkė prie sienos ir 
nutilo, bet atsigavęs su nemenkesniu įniršiu puolė Izaoką. 
Jis daugiau nebegalvojo, kad prieš jį tikras brolis. 

“— Atsargiau! — sušuko Nikol. 

Peilis įsmigo į Izaoko šlaunį, ir Eibas trūktelėjo jį į 
viršų, palikdamas ilgą atvirą žaizdą. 

Izaokas iš skausmo pritrūko kvapo ir atšlijo. Žaizda 

buvo labai gili, todėl kraujo dar buvo nedaug. Jis čiupo Eibą 
už riešo, prilenkė jį prie žemės. Peilis iškrito ant grindų, ir 
Izaokas šastelėjęs, tarsi katė, pačiupo jį. Eibas puolė brolį, 
bandydamas atimti peilį, ir pajuto, kaip aštrūs ašmenys įsmi- 
go į petį. 

Jis atšoko prie sienos ir ranka užspaudė žaizdą. Pro 
pirštus sunkėsi kraujas. | 

.— A-a, tu pats nori pasilinksminti su ja? — sušvokštė 
pro dantis. — Gali pasiimti ją! — Jis greitai nėrė per duris 
ir užtrenkė jas. Pasigirdo užkišamos velkės garsas. 

Izaokas puolė prie durų ir bandė išlaužti jas. Jau buvo 
netekęs daug kraujo, ir nebeteko jėgų. 

— Izaokai! — sušuko Nikol, pastebėjusi, kad jis ne- 
truks nualpti. — Išlaisvink mane, aš tau padėsiu. Izao- 
kai! — vėl pašaukė ji, todėl kad jis neatsakė. 

Įveikdamas skausmą, Izaokas sunkiai pakėlė ranką prie 
virvės, įsirėžusios į jos riešus. 

— Perpjauk ją, — žvalino jį Nikol, matydama, kad jis 
beveik nesupranta ką darąs. 

Iš paskutinių jėgų Izaokas perpjovė virvę, kuri, beje, 
buvo gerokai sukriošusi. Kai tik virvė nukrito ant grindų, jis 
neteko sąmonės. Nikol! atsistojo ant kelių ir atpalaidavo 
kojas. 

Ant grindų voliojosi kraujuotas peilis. Ji nedelsdama 
supjaustė juostomis tai, kas buvo likę iš jos apatinių baltinių, 
perrėžė Izaoko kelnes ir apžiūrėjo žaizdą. Žaizda buvo gili, 
bet švari. Nikol tvirtai sutvarstė koją, kad sustabdytų bėgantį 
kraują. Po to davė jam vandens, bet jis atsisakė. 

Staiga Nikol suvokė, kaip smarkiai esanti pavargusi. 
Atsisėdo atsirėmusi į sieną, ir pasidėjo Izaoko galvą sau ant 
kelių. Atrodė, kad nuo jos artumo jam pasidarė geriau. Ji 
nubraukė nuo jo kaktos tamsius plaukus ir susimąstė. Jiedu 
uždaryti apleistame name visų pamirštoje saloje. Maisto 
neturi, ir vargu bau kas nors juos čia atras. Taip, viskas taip, 
bet Nikol staiga pasijuto tvirtesnė ir ramesnė, negu vakar. 
Ji užmigo. 

14 skyrius 


Simonsų ferma buvo už dvylikos mylių nuo Klėjaus 
plantacijos, plaukiant upe aukštyn. Jos vaizdas nepavydėti- 
nas: akmeninga, nederlinga Žemė, pusiau sugriuvusi lūšna 
skylėtu stogu, purvinas kiemas, pilnas vištų, šunų, kiaulių ir 
apiplyšusių vaikų. 

Kol Trevisas rišo valtį prie supuvusios prieplaukos, 
Klėjus iššoko į krantą ir nuėjo namo link. Kiti jį pasekė. 
Vaikai paliko savo užsiėmimus ir be jokios išraiškos blau- 
siomis akimis įsistebeilijo į nepažįstamuosius. Iš karto buvo 
matyti, kokie jie apleisti ir iškankinti. Nematė nieko kito, 
be sunkaus darbo, ir nuolat girdėdavo iš tėvo esą pasmerkti 
amžinai degti pragaro ugnyje. 

Nekreipdamas dėmesio į vaikus, Klėjus garsiai sušuko: 

— Ilija Simonsai! 

Durys prasivėrė, ir ant slenksčio pasirodė liesas senis. 

— Ko tau reikia? — paklausė primerkęs užmiegotas 
akis. Apsižvalgė, ir jo žvilgsnis sustojo ties kokių ketverių 
metų mergaite, kuri pavargusi pešiojo kaulėtą viščiuką. — 
Ei, tu! Stenkis! Jeigu liks bent viena plunksnelė, uždarysiu 
tave daržinėje! 

Klėjus bjaurėdamasis pažvelgė į senį. Jis miega, kai jo 
vaikai dirba. 

— Noriu pasikalbėti su tavimi. 

Senis pagaliau ėmė atsibusti, jo akys virto pora siaurų 
plyšelių. 

— A-a! Atėjai savo sielos gelbėti! Ar nori atleidimo 
už nuodėmes? 

Klėjus čiupo senį už pakarpos, pakeldamas nuo žemės. 

— Man nereikia tavo pamokslų! Man reikia sužinoti, 
kur yra manoji žmona! 

— Žmona? — pasityčiojamai pakartojo senis. — Ne- 
tikusių moterų neima į žmonas. Ji yra šėtono duktė ir turi 
eiti į pragarą! 

Klėjus stipriai smogė kumščiu į ilgą kaulėtą veidą. 
Senis nugara atsitrenkė į staktą ir susmuko ant žemės. 


— Klėjau! — Trevisas uždėjo ranką ant draugo pe- 
ties. — Palik jį, vis tiek iš jo nieko nepeši! Matai, kad jis 
beprotis! — Jis kreipėsi į vaikus: — Kur jūsų motina? 


Vaikai pakėlė galvas nuo viščiukų ir pupų, prie kurių 
uoliai dirbo, ir gūžčiojo pečiais. Jie buvo tokie išsekę ir išsi- 
gandę, kad atrodė visiškai abejingi viskam, kas vyksta. 

— Aš čia, — pasigirdo tylus balsas. Misis Simons buvo 
dar liesesnė ir labiau suvargusi negu jos vyras, įdubusiais 
skruostais, o akyse sustingusi abejingumo ir nuolankumo iš- 
raiška. 

— Mes žinome, kad mano žmoną ir jūsų sūnų Etbą 
vakar ryte matė kartu. Nuo tada manoji žmona dingo. 

Moteris pavargusi linktelėjo, tarsi ši naujiena visiškai 
jos nenustebino. | 

— Čia nebuvo jokių pašalinių žmonių. — Misis Simons 
rankomis apglėbė maudžiančias strėnas — matyt, buvo kokių 
šešių mėnesių nėštumo. Ji neneigė, kad jos sūnus galįs būti 
kažkaip susijęs su Nikol dingimu. 

— Kur Eibas? — paklausė Veslis. 

Misis Simons gūžtelėjo pečiais. Jos žvilgsnis sustojo 
ties vyru, kuris jau pradėjo atsipeikėti. Atrodė, ji labai norinti 
išnykti, kol jis ne visai atsigavęs. 

“  — Eibo ištisas dienas nebūna namie. 

— Ar jūs Žinote, kur jis? Ar jis žino? — paklausė Klė- 
jus, linktelėjęs į senį. | 

— Eibas niekam nieko nepasakoja. Jiedu su Izaoku 
paėmė valtį ir išplaukė. Kartais jiedu nepasirodo keletą 
dienų. | 

— Kur jie išvyko? — beviltiškai klausinėjo Klėjus. 

Trevisas paėmė jį už rankos. 

— Ji nieko nežino. Neabejoju, kad senis taip pat. 
Manau, geriausia, ką galime padaryti, — tai išsiųsti žmones 
upe aukštyn ir žemyn. Tegul ieško Nikol ir klausinėja apie ją 


210 


kiekvieną, ką tik sutiks. 

Klėjus tylomis linktelėjo galvą. Tai, ką pasakė Trevi- 
sas, buvo protingiausia, bet juk tam prireiks daug laiko. Jis 
bandė vyti šalin galvoje kylantį vaizdą: Eibas šalia Nikol. 
Eibas buvo sužalotas ilgų metų, praleistų Žiauraus puspročio 
tėvo priespaudoje. Įtūžęs dėl nesėkmės, Klėjus atsisuko į 
prieplauką. Norėjo veikti — bent kaip, kad tik liautis kalbė- 
jus — be saiko ir be prasmės. 

Klėjus ir Trevisas jau įlipo į valtį, kai Veslis, kiek atsi- 
likęs nuo jų, staiga pajuto, kad į jo nugarą atsitrenkė smulkių 
akmenukų sauja. 

— Ts-s! Čionai! 
mažą figūrėlę. Jis žengė į krūmus, ir užjų pasirodė mergaitė — 
gražutė, didelėmis žaliomis akimis. Ji buvo ne tokia murzi- 
na, kaip kiti Simonsų vaikai, bet apsirengusi ne ką geriau 
negu jie. 

— Šaukei mane? 

Ji susižavėjusi apžiūrinėjo jį. 

— Ar tu esi vienas iš tų turtuolių, kurie gyvena dide- 
liuose namuose? 

Palyginti su Simonsais Veslis iš tiesų galėjo būti tur- 
tuolis. 

„Jis teigiamai linktelėjo galvą. 

Mergaičiukė apsižvalgė ir, įsitikinusi, kad aplink nie- 
ko nėra, tyliai prabilo: 

— Aš kai ką žinau, kur dingo Eibas. 

— Kur? 

— Mano mama turi giminaitę. Ji — ledi. Neįtikėtina, 
tiesa? Tai štai, ji atvažiavo į Virdžiniją, 1 Eibas pasakė, kad 
ji duos mums truputį pinigų. Jis su tėte ir su Izaoku buvo 
nuėję į šventę, tikrą. — Ji atsiduso. — Aš nė karto nesu bu- 
vusi šventėje. 

— Ką pasakė Eibas? — nekantriai klausinėjo Vesas. 

— Kai grįžo, jis pasakė Izaokui, kad jie turi pagrobti 

kažkokią moterį ir paslėpti ją. Tada mamos giminaitė mums 
padovanos misterio Armstrongo karves. 

— Klėjaus karves? — paklausė sutrikęs Veslis. — Kur 
jie rengėsi nuvežti tą damą? Kas yra jūsų giminaitė? 

— Eibas pasakė tik, kad niekam, net Izaokui nepasa- 
kys, kur paslėps moterį. 

— Kas ji, toji jūsų giminaitė? 

— Aš neprisimenu jos vardo. Eibas sakė, kad ji tikroji 
misterio Armstrongo Žmona, 0 ana, mažoji, — melagė ir nori 
atimti tai, kas priklauso Eibui. 

— Bianka! — suvokė Veslis, kuris iš pat pradžių jau- 
tė, kad už visos tos istorijos slypi Bianka. Dabar jau buvo 
tikras. — Meilute, — nusišypsojo jis mergaičiukei, — jeigu 
būtum kiek vyrėlesnė, būtinai išbučiuočiau tave! Štai. — 
Veslis išsitraukė iš kišenės dvidešimt penkių dolerių aukso 
monetą ir ištiesė jai. — Tai man padovanojo mama. Dabar ji 
tavo. — Ir įdėjo monetą jai į ranką. Mergaitė niekada gyve- 
nime nebuvo gavusi nieko kita, tik smūgius ir pamokymus. 
Veslis — švarus, maloniai kvepiantis — atrodė jai tikras 
nužengęs iš dangaus angelas. 

— Kai aš užaugsiu, ar tu mane vesi? — tyliai paklausė 
ji. 

Veslis plačiai nusišypsojo. 

— Ką gi, galima pabandyti. — Jis atsistojo ir, pagautas 
netikėto impulso, iš širdies pakštelėjo ją į skruostą. — Kai 
užaugsi, ateik aplankyti manęs. — Jis skubiai apsisuko ir 
nuėjo prie valties, kur jo nekantriai laukė Klėjus ir Trevisas. 
Netikėta žinia apie Bianką ir viltis, kad Nikol kažkur čia, 
netoliese, netruko išstumti iš Veslio galvos mintis apie mer- 
gaitę. 

O toji dar ilgai Žiūrėjo valties pavymui. Visus savo try- 
lika metų ji praleido uždaryta fermoje ir nematė nieko, išsky- 
rus tėvo Žiaurumą ir motinos kančias. Niekas nebuvo jai 
geras, niekas niekada jos nebučiavo ir nekalbėjo su ja taip 
švelniai. Ji palietė pirštu tą vietą, kur jos skruostą palietė 

Veslio lūpos, ir nuėjo ieškoti slaptos vietelės, kur galėtų 
paslėpti jo dovanotają monetą. 


Bianka pamatė Klėjų, bėgantį nuo prieplaukos namų 
link, ir nusišypsojo. Ji suvokė, kad jis anksčiau ar vėliau 
sužinosiąs apie jos dalyvavimą pagrobiant Nikol, ir buvo 
pasirengusi pasiaiškinti. Bianka baigė gerti karštą šokoladą, 
prarijo paskutinį obuolių vyniotinio gabaliuką ir gracingu 
gestu nusišluostė lūpas. 

Apžvelgusi miegamąjį, salentiaia nusišypsojo. Per 
pastaruosius du mėnesius čia-viskas pasikeitė. Apstatymas 
buvo kur kas turtingesnis. Visur rožinis tiulis, paauksuotas 
baldakimas, ant židinio atbrailos: porceliano statulėlės. Ji 
atsiduso. Dar ne viskas padaryta, bet darbas jau eina į pa- 
baigą. 

Garsiai kaukšėdamas parketu, Klėjus įsiveržė į kam- 
barį. Bianka susiraukė ir pagalvojo, kad reikėtų nupirkti dar 
keletą kilimų. 

— Kurji? — ramiu balsu, kuris, beje, skambėjo grąsi- 
namai, paklausė Klėjus. 

— Galima pagalvoti, kad aš žinau, apie ką tu kalbi. — 
Pajutusi šaltuką, Bianka gūžtelėjo putliais pečiais ir prisi- 
minė kailius, kuriuos reikia užsisakyti žiemai. 

Klėjus ryžtingai prisiartino prie jos. Jo akys susiaurė- 
jo. Bianka įspėjamai pažvelgė į jį. 

— Tik pabandyk nors pirštu mane paliesti, ir tu jos 
daugiau nematysi. 

Klėjus Žengė atgal. 

— Kaip bjauru! — niekinamai tęsė Bianka. — Tereikia 
išsitarti, kad tai apsimelavusiai kekšei kažkas gręsia, ir tu 
jau drebi. 

— Jei tau brangi gyvybė, tuojau pat pasakysi, kur 
Nikol! 

— O jei tau brangi jos gyvybė, laikysiesi toliau nuo 
manęs. 

Klėjus sukando dantis. 

— Ko tu nori? Atiduosiu tau pusę visko, ką turiu. 

— Pusę? Maniau, kad daugiau ją vertini! 

— Aš atiduosiu tau viską! Perrašysiu visą plantaciją. 

Bianka šypsodamasi nuėjo prie lango, pataisė rožinę 
tiulio užuolaidą. 

— Nežinau, ką padariau, kad visi laikote mane kvaila. 
"Taip nėra. Jeigu tu net perrašysi man visą plantaciją, o paskui 
pabėgsi su savąja prancūze, kas bus su m.nimi? 

Klėjus, vos valdydamas įtūžį, žiūrėjo į Bianką ir tylė- 
jo. Norėjo ją prismaugti, bet negalėjo rizikuoti Nikol gyvybe. 

— Tai šit, — tęsė ji, — aš papasakosiu, kas su manimi 
bus toliau. Nepraeis nė metų, kai iš ūkio nieko nebeliks. Jūsų 
šlykščioje Amerikoje tarnai įsikalė sau į galvą esą tokie pat 
žmonės, kaip ir jų šeimininkai. Tavo tarnai niekada nepa- 
klus man. Jie nebedirbs, neaptarnaus manęs, o paskui, kai 
aš nuskursiu, tu paprasčiausiai sugrįši ir pusvelčiui išsipirk- 
si plantaciją. Ir tada tu turėsi viską, o aš nieko. 

— Bet ką aš dar galiu tau duoti? — Klėjus gūžtelėjo 
pečiais. 

— Aš noriu žinoti, kiek tau brangi manoji kambarinė. 

Klėjus tylėdamas žiūrėjo į Bianką ir stebėjosi, kaip jam 
galėjo ateiti į galvą, kad ji panaši į Bes. 

— Taigi tu sakaisi pasiryžęs atiduoti visą turtą, bet man 
reikia daugiau. Paaiškinsiu. Manau, žinai, kad čia, Ameri- 
koje, aš turiu giminių. Jie, be abejo, ne tie žmonės, su ku- 
riais galima pasirodyti aukštuomenėje, bet gali būti naudin- 
gi, labai naudingi. Pavyzdžiui, Eibas pasirengęs viskam. 

— Kur jis nugabeno Nikol? 

— Taip aš tau iš karto ir pasakysiu! Po visko, ką tu 
man ištaisei! Po to, kai tu Žeminai ir įžeidinėjai mane! Aš 
visą tą laiką laukiau ir kentėjau, o tu visam pasauliui rodei 
tą kekšę. Tai štai, dabar tavo eilė laukti. Taigi, apie ką aš 
kalbėjau? Apie gimines. Turėk galvoje, kad mano brangūs 
giminaičiai už labai nedidelį atlygį padarys viską, ką jiems 

įsakysiu. Įskaitant ir žmogžudystę. 

Klėjus atšlijo. Žmogžudystė netilpo jo galvoje. Bian- 
ka patenkinta nusijuokė. 

— Atrodo, pradedi suprasti. Todėl dabar aš paaiškin- 
siu, ko noriu. Noriu būti pilnateisė plantacijos šeimininkė. 
noriu būti visuomenės gerbiama vedusi moteris, o ne kažin 
koks nereikalingas priedas, koks buvau priėmime pas Beik- 
sus. O tarnai turi manęs klausyti neprieštaraudami. — Ji 
akimirkai nusisuko, paskui tyliai tęsė. — Ar ką nors žinai 
apie revoliuciją Prancūzijoje? Visi man nuolatos kartoja apie 
mano buvusios kambarinės gimines. Manau, daugelis jų nete- 
ko galvos. Prancūzijoje prastuomenė dar nenurimo, vis dar 
naršo ieškodama aristokratų, kad padėtų jų galvas ant giljo- 
tinos. — Ji patylėjo. — Dabar Eibas nugabeno Nikol į salą 
vienoje iš tolimų upės atšakų, bet kitą kartą ją įsodins į laivą, 
plaukiantį į Prancūziją. — Ji nusišypsojo. — Ir gali nesitikė- 
ti, kad atsikračius Eibo, ji būsianti saugi. Jis turi daugybę 
giminaičių, ir kiekvienas iš jų džiaugsis galįs man pagelbėti. 
Ir jei bent vienas plaukas nukris nuo mano galvos, jie išsiųs 
Niko! į Prancūziją. 

Klėjus pasijuto tarsi gavęs smūgį į pilvą. Žengęs at- 
gal, krito į krėslą. Giljotina! Staiga įsivaizdavo pamautą ant 
ieties Nikol senelio galvą. Prisiminė, kaip ji glaudėsi prie jo 
tą audringą naktį. Ne, jis negali rizikuoti, kad Nikol grąžintų 
į tą pragarą. 

Klėjus kilstelėjo smakrą. Jis nuolat saugos Nikol, ne- 
palikdamas jos nė akimirkai. Bet čia pat susivokė, kaip tai 
beviltiška. Juk pas Beiksus jis tik dviem valandoms paliko ją 
vieną. Jai teks gyventi tarsi kalėjime. Jei bent akimirkai 
prarasi budrumą ir... kas? Mirtis? Siaubas, nustelbiantis 
viską, ką jai teko iškentėti ligi šiol? To negalima leisti. 

Stengdamasis atrodyti ramus, jis bandė paprotinti 
Bianką. 

— Klausyk, duosiu tau pinigų, daug pinigų, tu turėsi 

gerą kraitį ir galėsi ištekėti grįžusi į Angliją. 

Bianka prunkštelėjo. 

— "Tu visiškai nesupranti moterų. Aš negaliu grįžti į 
Angliją nuplėšta garbe. Bet kas pasakys, kad tu nusprendei 
verčiau atsipirkti, negu paimti mane į žmonas. Be abejo, aš 
galėsiu ištekėti, bet vyras juoksis iš manęs. Aš noriu dau- 
giau gauti iš gyvenimo. 

Klėjus trenkė kumščiu į krėslo ranktūrį ir pašoko. 

— Bet ką gi tu pasieksi ištekėjusi už manęs? Juk pui- 
kiai Žinai, kad nekenčiu tavęs! Ir tu su tuo sutinki? 

— Bet kuri moteris verčiau norės, kad jos nekęstų, 
negu kad iš jos pasijuoktų. Neapykantoje yra bent dalelė 
pagarbos. Patikėk, mudu tapsime puiki pora. Aš valdysiu tavo 
namus. Aš moku rengti puikius priėmimus. Aš būsiu puiki 
žmona ir neįkyrėsiu tau savo pavydu. Kol tu patenkinamai 
rūpinsiesi ūkiu, galėsi daryti viską, ką panorėjęs, net susi- 
tikinėti su moterimis. — Ji pasipurtė. — Tik laikykis toliau 
nuo manęs. 

— O, būk tikra, niekada neprisiliesiu prie tavęs. 

Ji nusišypsojo. 

— Jeigu norėjai mane įžeisti, tikslo nepasiekei. Netu- 
riu nė menkiausio noro, kad mane liestum tu ar bet kuris 
kitas vyras. 

— Na, o kaip Nikol? 

— Taip, Žinoma, dabar:pereikime prie Nikol. Jeigu tu 
vesi mane, ji bus saugi. Ji gali likti malūne, ir tu turėsi gali- 
mybę lankyti ją jūsų... gyvuliškiems malonumams tenkinti. 

— Kokios garantijos, kad po to, kai aš tave vesiu, vie- 
nas iš tavo giminaičių nepadarys jai ko pikta? 

Bianka akimirką susimąstė. 

— Nemanau, kad galėtum turėti kokių garantijų. Ti- 
kiuosi, kad mūsų sandėris bus tvirtesnis, jei nebūsi toks tikras 
dėl jos saugumo. 

Klėjus sustingo. Jokių garantijų. Jo mylimosios gyvy- 
bė visą laiką priklausys nuo šitos gobšios save įsimylėjusios 

šlykštynės. Bet ką galima padaryti? Atmesti Biankos reika- 
lavimus ir gyventi nuolat bijantis dėl Nikol? Nejaugi jo meilė 
tokia egoistiška, kad jis rizikuos jos gyvybe dėl kelių mėne- 
sių malonumo? Tai jos gyvybė pavojuje, o ne jo. Jis buvo 
benusprendžiąs pasiklausti Nikol patarimo, bet suvokė, kad 
ji negalvodama pastatys ant kortos savąją gyvybę, kad tik 
būtų šalia jo. Tai nejaugi jis taip menkai ją temyli, kad nega- 
li ko nors paaukoti dėl jos? 

— Ar žinai, kur ji? 

— Saloje. Aš turiu žemėlapį. — Biankos veide sušvito 
pergalinga šypsena. — Gausi jį, jei priimsi mano sąlygas. 

Klėjus prarijo gerklėje įstrigusį kamuolį. 

— Mūsų vedybos negali būti panaikintos be daktaro, 
kuris buvo vedybų liudytojas laive, parodymų. O daktaras 
Anglijoje. Kol jis grįš, aš negaliu nieko padaryti. 

— Sutinku, — linktelėjo Bianka. — Kai jis sugrįš, tu 
nedelsdamas išsiskirsi. Jeigu bent kiek delsi, Nikol dings vėl. 
Ar aišku? 

Klėjus su neapykanta pažvelgė į ją. 

— Ar begali būti aiškiau. Kur žemėlapis? 

Bianka perėjo per kambarį, priėjo prie komodos, pa- 
kėlė vieną iš porcelianinių figūrėlių ir ištraukė iš jos tūtele 
susuktą popierių. 

— Žemėlapis gana primityvus, bet jį visai galima su- 
prasti, — pasakė ji ir šyptelėjo. — Mano brangusis brolelis 
Eibas šit jau antra diena vienas su ja, ir praeis dar diena, kol 
tu pasieksi salą. Eibas rengėsi iš visos širdies pasilinksminti. 
Manau, kad tam turi pakankamai laiko. Tiesa, jai tai ne 
naujiena. Beje, ar tau nekilo klausimas, kodėl Nikol taip 
ramiai nuėjo su juo? Kodėl nešaukė? Juk prieplauka taip 
arti nuo namo. 

Klėjus žengė jos link bet laiku sustojo. Žinojo, jeigu 
palies ją, užmuš. Nejaustų nė menkiausio sąžinės graužimo, 
bet nederėjo pamiršti, kad net po mirties jos grąsinimai liks. 
Sugniaužė rankoje žemėlapį ir išėjo. 

Bianka priėjo prie lango ir ėmė stebėti, kaip Klėjus 
skubiai eina prie prieplaukos. Ji triumfavo. Ji parodysianti 
jiems! Jos tėvas šaipėsi iš jos, kai ji susirengė į Ameriką. Jis 
pasakė, kad Klėjus nebus pernelyg nusivylęs vedęs tokią 
mažylę kaip Nikol. Jam taip patiko toji istorija, kad jis dar 
iki Biankai išvykstant viską išplepėjo mažiausiai pusei savo 
pažįstamų. Kiek gi Žmonių žino apie tai dabar? 

Bianka sukando dantis. Ji įsivaizdavo, kaip jie liežu- 
vauja apie ją. Be abejo, kalba tarsi Bianka panaši į savo 
motiną, kuri vilkdavusi į lovą bet ką, kas bent kiek priminė 
vyrą. Dar būdama vaikas, klausydamasi garsų, sklindančių 
iš motinos miegamojo, Bianka prisiekė sau, kad nė vienas 
vyras savo grubiomis rankomis nepaliesiąs jos švelnaus bal- 
to kūno. 

Kai Bianka pareiškė, jog rengiasi vykti į Ameriką, tėvas 
apkaltino, esą ji panaši į motiną, kad ji limpanti prie to 
grubaus amerikiečio, nes kaip tik tokie vyrai visada patikdavę 
jos mMirusiai motinai. Kaip ji gali grįžti į Angliją, keletą 
mėnesių gyvenusi Klėjaus namuose? Be vestuvinio žiedo, kad 
ir su krūva pinigų — taip pat, kaip kadaise ilgai nebuvusi 
grįždavo jos motina. Atrodė, kad ir už tūkstančio mylių Bian- 
ka girdi paskalas ir piktus juokus, kaip ji gavusi tuos pinigus. 

Ne! Ji treptelėjo koja. Kas bebūtų, tapsianti Erandel 
Holo šeimininke, o paskui pasikviesianti tėvą ją aplankyti! 
Ji parodysianti jam savo turtus, savąjį vyrą ir, svarbiausia, jų 
atskirus miegamuosius. Ji jam įrodys esanti visiškai nepanaši 
į savo motiną! Taip, nusišypsojo ji! Ji visiems jiems parody- 
sianti! 


— Na, ką? — paklausė Veslis, kai Klėjus priėjo prie 
prieplaukos. — Ar ji tau pasakė, kur Nikol? 

Tas ištiesė jam žemėlapį. 

— Pasakė. — Jo balsas skambėjo kaip negyvas. 

— Tai kalė! — įtūžęs sušuko Veslis. — Pirmiausia 
reikėtų apkulti tave už tai, kad išsikvietei ją į Ameriką. Tik 

pagalvok, beveik vedei ją! Tikiuosi, kai išvaduosime Nikol, 
tu įgrūsi tą storą maitą į laivą ir išsivaduosi nuo jos. 

Klėjus stovėjo tylėdamas, tamsių akių žvilgsnį nukrei- 
pęs į upę. Jis neatsakė į Veso kalbą. Na, ir ką buvo galima 
pasakyti? Ar galėjo pasakyti draugams, kad veikiausiai vesiąs 
tą “maitą"? 

— Klėjau, — sunerimęs paklausė Trevisas. — Ar vis- 
kas gerai? Ar manai, kad jie ką nors padarė tavo Žmonai? 

Klėjus atsisuko, ir Trevisas paniuro, pamatęs, kaip 
išbalo jo veidas. 

— Kaip turėtų jaustis žmogus, kuris ką tik pardavė 
šėtonui dvasią? — tyliai tarė. 


Izaokas baigė valgyti kraliko ir keptų obuolių likučius, 
padėjo į šoną puodelį ir, atsirėmęs į lūšnos sieną, ištiesė 
kojas. Šlaunis, tvirtai apvyniota Nikol sijono skiautėmis, 
maudė ir pulsavo. Saulė šildė veidą. Jis užsimerkė ir nusišyp- 
sojo. Oras saloje buvo pritvinkęs dvokiančių garų, vande- 
nyje knibždėjo nuodingos gyvatės, vilties išsigelbėti beveik 
nebebuvo, bet Izaokui kažkodėl norėjosi likti čia visam 
laikui. Per pastarąsias dvi dienas jis maitinosi geriau negu 
bet kada tėvo namuose, nors Nikol teturėjo vieną puodelį. 
Izaokas galėjo pasilsėti, o tai jam buvo neįprasta. 

Išgirdęs per miegus pažįstamą aksominės Nikol sukne- 
lės šlamesį, jis dar plačiau nusišypsojo. Atvėrė akis ir pamo- 
javojai. Ji buvo nusipjovusi mezginius nuo marškinių ir pasi- 
dariusi iš jų raištelius suknelei. Izaokas nenustojo stebėję- 
sis ja. Jis visada galvodavo, kad turtinguose namuose gyve- 
nančios moterys visiškai niekam tikusios. O Nikol po kru- 
vinų peštynių neisterikavo, perrišo jo žaizdą, sustabdė kraują 
ir ramiai užmigo. 

Rytą jie pastebėjo, kad durys laikosi ant storos odos 
kilpų. Nikol Izaoko kišeniniu peiliuku brūžino tas kilpas, o 
Izaokas laikė duris. Pagaliau jiedu didžiausiomis pastango- 
mis pravėrė jas tiek, kad galėtų prasisprausti į lauką. Kol 

Izaokas ilsėjosi, Nikol įsigudrino iš baltinių nuoplėšų ir virvės 
pagaminti raizgus žvėreliams gaudyti ir pagauti kraliką. Izao- 
kas buvo pritrenktas, kad ji nusimananti tokiuose dalykuo- 
se, bet Nikol nusijuokė ir pasakė, kad spęsti kilpas ją išmokęs 
senelis. 

— Ar tau jau geriau? — paklausė šypsodamasi Nikol. 
Jos plaukai tankia mase driekėsi nugara ligi liemens. 

— Taip. Tik jaučiuosi kiek vienišas. Pasikalbėk su 
manimi. 

Nikol atsisėdo šalia. 

— Kodėl tau nebaisu? — paklausė Izaokas. — Dauge- 
lis motėrų mirtinai išsigąstų, patekę į tokią padėtį. 

Nikol susimąstė. 

-— Manau, kad viskas yra sąlygiška. Man teko patirti 
tikrą siaubą, ir palyginti su tuo čia beveik rojus. Turime 
maisto, vandens, nelabai šalta. Kai tu pasveiksi, mes būtinai 
išsikapstysime iš čia.. 

— Ar esi tuo tikra? Ar Žiūrėjai į vandenį? 

— Na, jau gyvatės tai manęs negąsdina! — nusišypso- 
jo ji. — Žmonės kur kas pavojingesni. 

Išgirdęs tai, Izaokas itin aštriai pajuto savąją kaltę. Juk 
Nikol nė karto nepaklausė, kodėl jiedu su Eibu ją pagrobė. 
Ji slaugo jį, padeda, nors galėtų — ir turėtų palikti nukrau- 
juoti. 

— Tu taip keistai Žiūri į mane, — pastebėjo Nikol. 

— Kas bus, kai mes grįšime? 

Nikol pajuto, kaip per ją nuvilnijo džiaugsmo banga. 
“Klėjus", — pagalvojo ji. Ji perduosianti kam nors malūną 
ir grįšianti į jo namus. Ji gyvensianti ten su juo ir su dvynu- 
kais, kaip buvo kažkada, tik dabar Bianka nebegalėsianti 
jiems sutrukdyti. 

Jos mintys grįžo prie Izaoko. 

— Man atrodo, kad tu nelabai linkęs sugrįžti į namus. 
Ar nenorėtum dirbti mano malūne? Man reikia dar vieno 
žmogaus. 

Izaokas raudo ir balo. 

— Tu siūlai man darbą po viso to, ką aš padariau? — 
sušnabždėjo jis. 

— Tu išgelbėjai man gyvybę. 

— Betgi aš atvilkau tave čionai! Tai dėl manęs tu pate- 
kai į tokią padėtį. | 

— Tai netiesa, pats žinai. Jei būtum atsisakęs padėti 
Eibui, jis būtų radęs ką nors kitą. Ir tada — kas būtų su 
manimi? — Nikol uždėjo ranką jam ant peties. — Aš tau 
labai skolinga ir atsidėkodama tegaliu pasiūlyti darbą. 

Izaokas ilgai tylėdamas žiūrėjo į ją. 

— "Tu ledi, tikra ledi. Man atrodo, kad, susitikus tave, 
visas mano gyvenimas pasikeis į gerąją pusę. 

Nikol nusijuokė, o jis stebėjo, kaip jos plaukuose Žaidė 
saulės spinduliai. 

— O jūs, gerasis sere, tiktumėte bet kuriame dvare. 
Jūsų galantiškumas tiesiog begalinis. 

Atsakydamas jis plačiai nusišypsojo. Atrodo, niekada 
gyvenime nebuvo toks laimingas. 

Staiga Nikol pašoko. 

— Kas tai? 

Izaokas apmirė ir įsiklausė. 

— Duok man peilį, — sušnabždėjo jis, — ir pasislėpk. 
Ten prie vandens yra properša, kur tavęs niekas neras. Kas 
beatsitiktų, neišlįsk. 

Nikol apdovanojo jį švytinčia šypsena. Ji nė nesirengė 
palikti jį, sužeistą, tam, kuris sėlino prie jų. Ištiesė jam peilį. 
Kai ji atsikėlė padėti jam atsikelti, jis šiurkščiai pastūmė ją. 

— Bėk! — įsakė Izaokas. 

Nikiol šmėstelėjo į gluosnių tankumyną, paskui ėmė 
sėlinti prie vandens. Iš pradžių ji išvydo Trevisą — jo plačios, 
tvirtos figūros nebuvo galima supainioti su jokia kita. Staiga 
akis užtemdė ašaros. Ji skubiai nubraukė jas ir tebežiūrėjo į 
nueinantį Trevisą. 

Nikol greičiau pajuto besiartinantį Klėjų, negu išgir- 


do jo žingsnius. Ji staigiai atsisuko, jog plaukai švystelėjo 
staigiu viesulu, ir ji sustingo kaip akmuo. 

Jis tylėdamas atvėrė jai savo glėbį. Nikol puolė prie 
jo, prisiglaudė, paslėpė veidą ant jo krūtinės. Skruostu jau- 
tė, kad jo akys taip pat drėgnos. 

Stipriai glausdamas ją prie savęs, Klėjus ranka pakėlė 
jos smakrą. Jis neatsiplėšdamas žvelgė jai į veidą, tarsi nie- 
kaip negalėdamas atsižiūrėti. 

— Ar viskas gerai? — sušnabždėjo. 

Nikol linktelėjo. Atsitiko kažin kas bloga, kažkas 
siaubinga. Nelaimės ženklas tvyrojo ore. 

Jis dar stipriau priglaudė ją prie savęs. 

— Maniau, kad neteksiu proto! — pasakė. — Daugiau 
to nepakelsiu. | 

— Tau ir neteks, — nusišypsojo ji, nusiramindama nuo 
jo kūno artumo, mėgaudamasi jo jėga ir šiluma. — Tai vis 
dėl mano patiklumo! Pažadu, kad daugiau niekada nebebū- 
siu tokia nerūpestinga. 

— Kitą kartą, — nutraukė ją Klėjus, — tu nebeturėsi 
pasirinkimo. 

— Ką reiškia “kitą kartą"? — sunerimo Nikol, bandy- 
dama išsilaisvinti iš Klėjaus glėbio. 

Bet jis ėmė ją bučiuoti, ir kai tik jų lūpos susitiko, ji 
pamiršo viską pasaulyje. Jie taip seniai nesimatė. 

Už nugaros kažkas kostelėjo. Klėjus pakėlė galvą ir 
pamatė Trevisą ir Veslį. 

— Matau, tu ją vis dėlto suradai, — šyptelėjo Ve- 
sas. — Nenorėtume jums trukdyti, bet ši sala — gana bjauri 
vieta, taigi vertėtų kuo greičiau iš čia išvykti. 

Klėjus linktelėjo, jo veidas buvo paniuręs, antakiai 
suraukti. 

— Ką darysime su juo? — pasibjaurėdamas paklausė 
Trevisas, rodydamas Izaoką. Tas gulėjo purve, kojos raištis 
paraudo, persisunkęs krauju, veidas buvo sumuštas. 

— Izaokai! — sušuko Nikol ir, nustūmusi Klėjų, puolė 

prie jaunuolio ir palinko prie jo. — Kaip tu galėjai?! — su- 
šuko ji Trevisui. — Jis išgelbėjo man gyvybę! Ar nematei, 
kad jis sužeistas? Galėtum suprasti, kad panorėjusi seniai 
galėjau nuo jo pabėgti! 
| — Ar nemanai, kad jau visiškai išprotėjau? Aš pa- 
prasčiausiai užėjau už tos lūšnos kampo, o vaikinas puolė 
mane su peiliu. — Jo akys sublizgo. — Ar manai, man vertė- 
jo palūkėti, kol jis įsimeigs jį į mane? 

— Atleisk, — tarė Nikol, — mano visiškai pairę ner- 


vai. — Ir ji ėmė skubiai nuiminėti kraujuotus raiščius nuo 
Izaoko kojos. — Klėjau, duok man marškinius. Reikia dar 
tvarsčių. 


Kai Nikol atisisuko, priešais ją stovėjo trejetas nuogų 
ligi pusės vyrų, ir kiekvienas tiesė jai savo marškinius. 

— Ačiū, — sušnabždėjo Nikol, jausdama, kad ašaros 
vėl plūsta į akis. Kaip gera bus vėl atsidurti namuose. 


15 skyrius 


Nikol apmirė su adata rankoje, kai jos žvilgsnis šimtąjį 
kartą nukrypo į langą. Nebereikėjo tvardyti ašarų, nes jos 
visos jau buvo išverktos per tuos du mėnesius, kai ji nematė 
Klėjaus. Iš pradžių ji buvo nustebusi, sunerimusi, sutrikusi. 
O paskui ėmė verkti. Dabar jautėsi visiškai sugniuždyta, tarsi 
būtų netekusi kažkurios savojo kūno dalies ir turėjusi 
priprasti prie tos netekties. 

Paėmęs Nikol iš salos, Klėjus grąžino ją į malūną. Visą 
ilgą kelią jis taip tvirtai glaudė ją prie savęs, kad ji vos be- 
galėjo atsikvėpti, bet neprotestavo — tik to ir norėjo. 

Kaijie buvo netoli plantacijos, Klėjus liepė Trevisui iš 
pradžių sustoti prie malūno. Nikol nustebo — buvo tikra 
grįšianti su juo į Erandel Holą. Jis suspaudė ją glėbyje su 
kažin kokia neviltim, paskui staiga pastūmė nuo savęs, įšo- 
ko į valtį ir nė karto neatsigręžė, kol pasiekė prieplauką ki- 

tame krante. 

Keletą dienų Nikol laukė. Klėjaus vis nebuvo, bet ji 
rasdavo tam daugybę paaiškinimų. Žinojo, kad Bianka vis 
dar gyvenanti jo namuose ir jam reikia laiko, kad išsiųstų ją 
į Angliją. 

Bet praėjo mėnuo, ir ji negavo iš jo nė vienos žinutės. 
Tada atėjo ašaros. Ji tai keikė Klėjų, tai atleisdavo jam, tai 
bandė suprasti jo neatvykimo priežastį, tai vėl keikė. Nejau- 
gi jis melavo tikindamas mylįs ją? Nejaugi Bianka turi jam 
didesnę valdžią, negu jis tikėjosi? Nikol buvo pernelyg susi- 
jaudinusi, kad galėtų samprotauti protingai. 

— Nikol, — pasigirdo prislopintas Dženi balsas — 
dabar namuose visi kalbėjo pašnabždomis, — kodėl tau ne- 
pasivaikščiojus su dvyniais? Panašu, netrukus ims snigti. 
Gerai būtų suspėti pripjauti dygialapio bugienio ir pušų šakų. 
Netrukus ateis Vesas ir mes papuošime namus Kalėdoms. 

Nikol iš lėto atsistojo, bet jos mintys buvo toli nuo 
artėjančios šventės. 


— Aš neleisiu laužti mano namo sienos, — grąsina- 
mai tarė Klėjus. 

Bianka su pasibjaurėjimu pažvelgė į jį. 

— Namas pernelyg mažas! Anglijoje jis galėtų būti tik 
durininko sarginė. 

— "Tai galbūt tau vertėtų grįžti į Angliją? 

— Man nusibodo tavo įžeidinėjimai! Ar nepamiršai 
apie manuosius giminaičius? 

— Kadangi tu nuolatos apie juos kartoji, vargu bau 
galėčiau juos pamiršti. O dabar — išeik! Man reikia dirb- 
ti! — Jis pakėlė galvą nuo storo sąsiuvinio ir žvilgsniu pasekė, 
kaip ji, išdidžiai iškėlusi galvą, išlėkė iš kontoros. 

Kai tik nutilo Biankos žingsniai, Klėjus įsipylė viskio. 
Bianka pateisino visus blogiausius lūkesčius. Niekada gyve- 
nime nebuvo sutikęs tingesnio sutvėrimo. Ji nuolatos pyko 
ant tarnų, kurie atsisakydavo jai paklusti. Iš pradžių Klėjus 

»andė kaip nors įtikinti tarnus klausyti Biankos, bet netrukus 
1ustojo tai daręs. Iš tiesų, kodėl jiems turi būti taip pat 
)logai, kaip ir jam? 

Jis išėjo iš kontoros ir pasuko arklidės link pasibalno- 
i arklio. Štai jau du mėnesiai, kai jis gyvena šalia tos bjau- 
'ybės! Ir kiekvieną dieną bando paguosti save padarius kil- 
1ų gestą, nes savo vedybomis su Bianka gelbsti Nikol gyvy- 
»ę. Bet jam vis tiek buvo labai skaudu. Dabar, kai turėjo 
Jaugiau laiko apmąstymams, ėmė ryškėti planas, kaip išsi- 
/aduoti iš Biankos paspęstų spąstų. Jiedu su Nikol turi 
švažiuoti iš Virdžinijos. Reikia pasirinkti tokį momentą, kad 
aiekas neatkreiptų dėmesio, jog keletą dienų jų nėra, ir išnyk- 
1 toliau į vakarus. Išilgai Misisipės daug nedirbamos žemės. 
Jis jau seniai svajojo pamatyti šią upę, tas laukines vietas. 

Bianka teisi: nepraeis nė metų, kai ji nuskurs. Prieš 
išvykdamas jis galėtų paprašyti Trevisą išpirkti iš Biankos 
žemę, išgrūsti ją iš plantacijos bent jau tam laikotarpiui, kol 
Nikol bus nebepasiekiama tai storai kalei. 

Klėjus sulaikė arklį prie upės. Iš Nikol namelio kami- 
no kilo dūmelis. Iš pradžių nenorėjo susitikti, nes pernelyg 
skaudu buvo matyti ją. Pastarąjį mėnesį jis ne kartą nuo kal- 
vos stebėjo, kas vyksta aname krante. Jautė neįveikiamą norą 
nueiti pas ją ir pasikalbėti, bet negalėjo to padaryti, kol 
neturėjo jokio plano. Dabar planą jau turi. 

Pradėjo snigti — stambūs šlapi tumulai lengvai krito 
ant žemės. Klėjus išgirdo plaktuko garsą ir ant malūno stogo 
įžvelgė vienišą figūrą. Kažkas kalė malksnas. 

Klėjus su šypsena nulipo nuo arklio, plekštelėjo eržilą 
per lygų kryžkaulį, ir tas ramiai pasuko arklidės link. Paskui 
Klėjus įsėdo į valtį ir nuplaukė į malūną. 

Iš stovėjusios prie kopėčių dėžės paėmė plaktuką ir 
užlipo ant stogo. Veslis nustebęs pažvelgė į jį ir tylėdamas 
ištiesė saują vinių. Klėjus išdėliojo vinis galvutėmis į vieną 
pusę ir ėmė nepaprastai sparčiai kalti plaktuku, imdamas 
vinis kairiąja ranka. Šis paprastas fizinis darbas padėjo jam 

atsigauti po ginčo su Bianka. 

Jau sutemo, kai vyrai, suprakaitavę ir pavargę, nusilei- 
do į apačią. Bet tai buvo geras nuovargis — dirbant petys į 
petį su draugu. 

Jiedu įėjo į malūną, kur jų laukė bakas karšto vandens. 

— Senokai tavęs nebuvo matyti! — nepritariamai 
pastebėjo Vesas. Klėjus neatsakydamas nusimetė marškinius 
ir ėmė praustis. 

— Dženi sako, — tęsė Veslis, — kad Nikol kasdien 
verkia, kol užmiega. Galbūt tau tai vis tiek pat? Juk turi tą 
be saiko išsipūtusią Bes kopiją, kad pasišildytum šalia jos. 

Klėjus pažvelgė į jį. 

— Sprendi apie tai, ko nesupranti. 

- — Tai galbūt tu man paaiškinsi? 

Klėjus iš lėto šluostėsi rankšluosčiu. 

— Pažįstame vienas kitą visą gyvenimą... Argi aš kada 
nors elgiausi taip, kad pelnyčiau tokį priešiškumą? 

— Ligi šiol — ne. Velniai griebtų, Klėjau. Ji graži, gera, 
miela... 

— Gali viso to nesakyti! — nutraukė jį Klėjus. — Ne- 
jaugi tu manai, kad aš noriu gyventi toli nuo jos? Ar tau 
niekada neatėjo į galvą, kad esama nuo manęs nepriklau- 
sančių aplinkybių? 

Veslis kurį laiką tylėdamas mąstė. Matyt, jis neteisus, 
nepasitikėdamas draugu. Jis uždėjo ranką Klėjui ant peties. 

— Kodėl negalėtume dabar nueiti pas Nikol? Ji žadėjo 
šiandien išvirti spurgų, O ir vaikai labai apsidžiaugtų! 

— Man atrodo, kad tu labai gerai jautiesi jos namuo- 
se, — šaltai tarė Klėjus. 

— Štai Čia tikrasis Klėjus, — nusišypsojo Veslis. — 
Jeigu tu ja nesirūpini, to tenka imtis kažkam kitam. 

Klėjus pasisuko ir nuėjo prie namo. Nebuvo čia nuo 
tada, kai Nikol grįžo. Pravėręs duris, iš karto pajuto, kaip jį 
apglėbė šilumos banga. Tai buvo ne tiktai didžiulio židinio 
ugnis, bet kažkas neapčiuopiama, ką greičiau galėjai pajusti 

širdimi, 0 ne kūnu. 

Žiemos saulė skverbėsi per švytinčius švara langų stik- 
lus, nušviesdama paprastai apstatytą kambarį. Klėjus pažino 
baldus, kuriuos buvo išsiuntęs čia iš Erandel Holo. Bufete 
prie židinio nepamatė nė vienos vienodos lėkštės, beje, vi- 
sos jos buvo suskilinėję. Virtuvės indai tebuvo pora puodų 
ir keptuvė. 

Ir vis dėlto, nepaisydamas skurdžios buities, Klėjus 
nesusimąstydamas iškeistų savo puikųjį namą į šį kuklų būstą. 
Dženi, palinkusi prie puodelio su verdančiu aliejumi, vartė 
spurgas. Vaikai stumdėsi šalia, ir niekas nepastebėjo tarp- 
duryje stovinčio Klėjaus. 

— Mendi, palūkėk, kol atauš, nudegsi! — įspėjo Dženi. 

Mendi juokdamasi čiupo tik ką išvirtą spurgą ir suleido 
į 14 dantis. Jos akys netruko paplūsti ašaromis, bet ji stengė- 
si neparodyti, kaip jai skauda. 

— Tokia pat užsispyrusi, kaip ir tavo dėdė, — supyku- 
si pastebėjo Dženi. 

Klėjus sukosėjo, ir Dženi krūptelėjusi atsisuko į jį. 

— Būk atsargesnė, apie ką nors kalbėdama. Gali taip 
atsitikti, kad tave išgirs. ' 

Kol Dženi spėjo ką nors atsakyti, vaikai, klykdami iš 
džiaugsmo, puolė prie jo. 

— Dėde Klėjau! 

Jis apkabino juos, pakėlė nuo Žemės ir ėmė sukti. 
Paskui iškėlė aukščiau, ir vaikai apkabino jo kaklą. 

— Kodėl tu taip ilgai neatėjai? Ar nori pasižiūrėti 
mano šuniuko? Ar nori spurgos? — vienas per kitą tarškėjo 
dvynukai. 

Klėjus susijuokė ir priglaudė juos prie savęs. 

— Ar pasiilgote manęs? 

— Labai! Nikol pasakė, kad turime palaukti, kol tu 
ateisi čia, kad mes negalime aplankyti tavęs. 

— O toji riebi ledi ligi šiol gyvena pas tave? 

— Aleksai! — pasigirdo laiptais besileidžiančios Ni- 

kol balsas. — Išauklėti vaikai taip nekalba! — Ji iš lėto ėjo 
prie Klėjaus, jausdama, kaip stipriai daužosi širdis. Bijojo, 
kad jo pasirodymas vėl išmušiąs ją iš vėžių. Jeigu jis taip 
lengvai jos išsižadėjo, vadinasi, ji jam paprasčiausiai nerei- 
kalinga. Stengėsi susitvardyti. — Ar nenorėtumei prisės- 
ti? — paklausė pabrėžtinai mandagiai. 

— Taigi prisėsk, — pritarė Veslis. — Dženi, kaip 
manai, ar spurgos jau ataušo? 

— Ataušo. — Dženi padėjo ant stalo pilną garuojan- 
čių spurgų dubenį. — Na, kurgi buvai pradingęs, nedėkin- 
gasis, bjaurus... — Dženi užduso, neberasdama deramo pa- 
lyginimo. — Turėk galvoje, jeigu blogai su ja elgsies, turėsi 
reikalų su manimi! 

Klėjus nusišypsojo, pačiupo jos šiurkščią, su nuospau- 
domis ranką ir pabučiavo. 

— Esi puiki gynėja! Jeigu nepažinčiau tavęs, mirtinai 
išsigąsčiau! 

— Galbūt tai tau būtų naudinga! — atšovė Dženi, bet 
jos akys sužvilgo. 

Tuo metu Nikol, atsisukusi į juos nugara, pilstė gogel- 
mogelį. Drebančiomis rankomis ji pastatė puodelį priešais 
Klėjų. 

Klėjus pakėlė jį ir, neatitraukdamas akių nuo Nikol, 
tarė: 

— Gogelmogelis. Jį visada gamindavo tik per Kalėdas. 

— Taigi jau Kalėdos! — ėmė juoktis dvynukai. 

Klėjus apsižvalgė ir staiga pamatė, kad kambarys pa- 
puoštas žaliomis girliandomis ir dygialapio bugienio vaini- 
kais. Jis visiškai buvo pamiršęs, kad netrukus prasidės Kalė- 
dos. Staiga nutolo dviejų mėnesių košmaras, kai teko leisti 
laiką šalia Biankos, kurios priekabės, priekaištai ir skundai 
nedavė nė minutės ramybės. 

— Rytoj Nikol iškeps kalakutą! Pas mus ateis misteris 
Veslis ir misteris Trevisas! — vienas per kitą kalbėjo vaikai. 

— Galbūt čia atsirastų vietos dar vienam svečiui? — 

kreipėsi Klėjus į Veslį. 

Vyrai susižvalgė. 

— Tai nuspręs Nikol. 

Klėjus ilgai žvelgė į žmoną, laukdamas atsakymo. Ni- 
kol jautė, kad netruks prasiveržti jos pyktis. Jis paprasčiau- 
siai naudojasi ja! Leido laiką su ja lovoje, sakė mylįs ją, 
paskui tiesiog pamiršo ją, kaip nereikalingą daiktą. O dabar 
neįspėjęs įsiveržė į jos namus. Ko jam reikia? Kadji iš dėkin- 
gumo bučiuotų jo pušnis? Ji išsitiesė ir atsisuko į jį nugara. 

— Žinoma, mes džiaugsimės matydami jus su Bianka. 
Esu tikra, kad Bianka taip pat mėgsta šventes, kaip ir bet 
kuris kitas žmogus. 

Veslis nuslopino šypseną, pamatęs kaip susiraukė 
Klėjus. 

— Bianka negali... — pradėjo Klėjus. 

— Aš reikalauju! — tarė Nikol. — Gal galėčiau pasaky- 
ti, kad vieno be kito aš nepriimsiu? 

Klėjus staiga suprato negalįs daugiau pakelti šių namų 
atmosferos. Jie nė neįsivaizdavo, kaip atrodė. Atsilošęs į 
krėslo atkaltę Veslis, pūkšintis savąją pykutę, kurią pasiėmė 
nuo židinio lentynos. Dvynukai, linksmai. žiaumojantys spur- 
gas. Paminėjus Bianką, jis staiga prisiminė savuosius namus, 
kur viešpatavo neganda. 

Klėjus pakilo. 

— Nikol, ar galėčiau pasikalbėti su tavimi? — tyliai 
paklausė. 

— Ne dabar, — tvirtai atsakė ji. 

Klėjus linktelėjo ir išėjo iš šiltų namų. Kai įėjo į Eran- 
del Holą, jį pasitiko Bianka. | 

— Taigi, vadinasi, tu negali jos atsižadėti? 

Jis praėjo pro šalį, netaręs nė žodžio. 

— Arklininkas atbėgęs klausinėjo, kur tu. Jis jaudino- 
si, kad arklys grįžęs vienas į arklidę. Jie visada taip jaudina- 
si dėl tavęs! Ir dėl jos! O štai manimi čia niekas nesirūpina. 

— Tu pati pakankamai rūpiniesi savimi! Ar bent žinai, 


229 


kad rytoj Kalėdos? 

— Be abejo! Aš jau liepiau paruošti šventinius pietus. 
Esu tikra, kad jie, kaip visada, nė piršto nepajudins, jeigu tu 
jiems neįsakysi. 

— Pietūs! Tai viskas, kas tave tedomina? — Staiga čiu- 
po ją už suknelės apykaklės. — Tavo noras išsipildys. Rytoj 
mes eisime pietauti pas Nikol. 

Galbūt pamačiusi juos kartu, Nikol suprasianti, kaip 
jis kenčia. Be to, jis norėjo praleisti su ja visą dieną. Jo troški- 
mas buvo toks didelis, kad rengėsi net užsikarti Biankos 
draugiją, kuri, kaip jis vylėsi, visą savo dėmesį skirsianti 
maistui ir būsianti rami. 

Bianka bandė ištrūkti. Jo artumas sukėlė traukulius 
jos skrandyje. 

— Aš neisiu! — iškvėpė. 

— Tada aš įsakysiu, kad namuose nebūtų nė trupinėlio 
maisto. 

Jos akys išsiplėtė iš siaubo. 

— Tu nedrįsi. 

Jis atstūmė ją, ir ji nulėkė prie sienos. 

— Man bloga nuo tavęs. Rytoj eisi su manimi, net jei 
tektų nešti tave ant rankų. — Klėjus nužvelgė ją nuo galvos 
ligi kojų. — Jeigu pajėgsiu. Viešpatie, kaip puiku bus atsikra- 
čius tavęs, — išsprūdo jam ir, trenkęs durimis, išėjo iš kam- 
bario ir užsidarė bibliotekoje. 

Keletą akimirkų Bianka stovėjo nejudėdama ir žiūrėjo 
į duris. Ką reiškia — atsikračius jos, ką jis turėjo galvoje? 

Pasisukusi ji lėtai ėmė lipti laiptais į viršų. Viskas 
klostėsi ne taip, kaip buvo sumaniusi. Eibas pasirodė ne- 
trukus po to, kai ji atidavė Klėjui žemėlapį. Pamačius iš 
žaizdos jo rankoje besisunkiantį kraują, Biankai pasidarė 
bloga. Tas baisus Žmogus pareikalavo pinigų, kad galėtų 
pabėgti iš Virdžinijos. Jis bijojo Klėjaus keršto. Jai teko 
atidaryti dėžutę bibliotekoje ir duoti jam keletą sidabrinių 
monetų. 


- 

Ji pareikalavo, kad jis būtų netoliese, jeigu jai jo pri- 
reiktų. Eibas, perrišinėdamas ranką, nusijuokė jai į veidą. 
Dėl jos jis likęs be namų ir be palikimo. Paskui pridūrė kažin 
ką grubaus, ką ji turinti daryti su savaisiais “poreikiais". 

Dabar Bianka liko viena. Ji gąsdino Klėjų giminaičiais, 
pasirengusiais nedelsiant ateiti jai į pagalbą, bet tai tebuvo 
tušti grąsinimai. Niekas, niekas nepadėsiąs jai, jeigu Klėjus 
sumanytų išsiųsti ją atgal į Angliją! 

Užsirakinusi savo miegamajame, Bianka priėjo prie 
lango ir pažvelgė į tamsų sodą, tokį gražų nuo sniego. Ne- 
jaugi teksią išsiskirti su visu tuo? Kurį laiką jautėsi saugiai, 
bet dabar vėl sunerimo. 

Reikia kažko imtis, ir kuo greičiau. Ji turinti atsikratyti 
Nikol, kol toji prancūzų pasileidėlė nepasiglemžė visko. 
Eibas išvyko ir nebegalės padėti jai išsiųsti Nikol į Prancūzi- 
ją. Klėjus to nežino — kol kas, — bet, be abejo, netruks 
sužinoti. 

Įsikibusi į užuolaidą, glamžė rožinį šilką. Nuostabu, 
kaip Nikol ligi šiol ne nėščia. Bianka matė, koks švelnus Klė- 
jus dvynukams, ir suvokė, kad jeigu Nikol turėsianti kūdikį — 
jo kūdikį — jokia jėga nepriversianti Klėjų palikti ją. 

Staiga Bianka paleido užuolaidą ir švelniai išlygino 
audinį. O kas, jeigu kas nors pagimdysiąs jo vaiką? Ar neteks 
tada prancūzei nosį nudurti? O kas, jei pasakius Klėjui, esą 
Nikol jam neištikima? “Ir tai, veikiausiai, tiesa, — pagalvo- 
jo Bianka. — Ji taip myli vyrus, tikriausiai miegojo su Iza- 
oku, kai buvo saloje. Arba su Vesliu!"“ 

Bianka nusišypsojo ir paglostė pilvą. Mąstydama visa- 
da pajusdavo alkį. Ji pasuko durų link. Teksią deramai viską 
apgalvoti, o tam reikia gerai pavalgyti. 


Su šventomis Kalėdomis! — sušuko Trevisas, sveikin- 
damas Klėjų ir Bianką, pasirodžiusius ant mažojo Nikol na- 
melio slenksčio. | 

Bianka apmetė visus sunkiu priešišku žvilgsniu, nieko 

neatsakiusi į Treviso sveikinimą, pažiūrėjo į įvairiausiais 
valgiais nuklotą didžiulį stalą kambario centre ir nuskubėjo 
prie jo, ištraukusi iš Klėjaus ranką. 

— Ir tai tą tu pasirinkai vietoj Nikol? — suburbėjo 
Trevisas. 

— Nelįsk ne į savo reikalus, — sausai atsakė Klėjus ir 
nuėjo į šalį, o už jo nugaros pasigirdo Treviso juokas. 

Dženi ištiesė Klėjui pripildytą taurelę. Jis skubiai 
išgėrė. Gėrimas buvo toks stiprus, kad jam užgniaužė kvapą, 
o kūnu išsiliejo šiluma. 

— Kas tai? 

— Burbonas, — atsakė Trevisas. — Iš naujųjų Ken- 
tukio plantacijų. Praėjusią savaitę nupirkau iš klajojančio 
prekeivio. 

Klėjus vėl ištiesė taurelę Dženi. 

— Atsargiau su tuo, jis labai stiprus. 

— Bet juk šiandien šventė! — apsimestinai linksmai 
atsakė Klėjus. — Pats laikas gerti, valgyti ir linksmintis. — 
Jis iškėlė taurelę, sveikindamas Bianką, kuri iš lėto ėjo apie 
stalą, dėdamasi į lėkštę visko po truputį. 

Visi nutilo, kai į kambarį įėjo Nikol. Ji vilkėjo atideng- 
tais pečiais ir krūtine safyrų spalvos aksomo suknele, prie 
paaukštinto liemens linijos papuošta siauručiais mėlynais 
kaspinėliais. Ilgi juodi plaukai buvo susukti stambiomis gar- 
banomis ir perpinti tamsiai mėlynais kaspinais, apibertais 
mažutėlaičiais perliukais. 

Apmiręs Klėjus tylėdamas rijo ją akimis, bet Nikol 
vengė susitikti su juo žvilgsniais. Suvokdama turinti teisę 
pykti ant jo, vis dėlto kentėjo nė kiek ne mažiau. 

Veslis priėjo prie Nikol ir pasiūlė jai ranką. 

— Šit geriausia kalėdinė dovana — matyti tokią mote- 
rį. Ar sutinki, Klėjau? 

Klėjus vis dar tylomis žiūrėjo į Nikol. Vietoj jo atsakė 
Bianka. 

— Ar tai vienas iš tų audinių, kurie buvo skirti man ir 

kuriuos jūs su Dženi paėmėte neatsiklausę? — saldžiu balse- 
liu pragydo ji. 

— Klėjau! — tarė Trevisas. — Padaryk ką nors su ta 
moterimi, kol aš neįsikišau. 

— Į tavo sveikatą, — ramiai atsakė Klėjus, įsipildamas 
degtinės. | 

— Išgerkime gogelmogelio, — kreipėsi į svečius Ni- 
kol, vis dar vengdama Klėjaus žvilgsnio. — Tik aš turiu at- 
sivesti dvynukus. Jie malūne — žaidžia su šunyčiais. Aš ne- 
trukus grįšiu. Ė 

Klėjus pastūmė tuščią taurelę ir nuskubėjo paskui Ni- 
kol prie durų. Ji nusiėmė nuo pakabos apsiaustą. 

— Aš nenoriu, kad eitumei kartu. Prašau, pasilik,— 
trūkčiojamu balsu pratarė ji. 

Klėjus praleido jos Žodžius pro ausis ir atvėrė jai duris. 
Ji ėjo priekyje, aukštai iškėlusi galvą ir apsimesdama ne- 
pastebinti jo. 

— Tavo, be abejo, labai miela nosytė, bet tu pernelyg 
ją užrietei. Gali pargriūti. 

Ji staigiai sustojo įtūžusi. 

— Vadinasi, tau tik juokai? Viskas, kas man gyveni- 
mas ar mirtis, tau vien priežastis pasilinksminti! Bet šįkart 
tau nepavyks prikalbinti manęs. Per dažnai teikei man 
skausmą ir Žeminai mane! 

Nikol akys pasidarė didžiulės ir žėrėjo kaip Žvaigždu- 
tės. Ji tvirtai sučiaupė lūpas, jos apatinė lūpa beveik pradin- 
go, ir jis tegalėjo matyti tik pilną ir jausmingą viršutinę. Jį 
traukė pabučiuoti ją. 

— Aš niekada nenorėjau nei nuskriausti, nei pažeminti 
tavęs, — tyliai tarė Klėjus. 

— Vadinasi, darei tai dėl išsiauklėjimo stokos, ir 
neblogai sekėsi. Puikus darbas! Pavadinai mane kekše jau 
po penkių minučių, kai susitikome pirmąjį kartą. Leidai man 
rūpintis tavo ūkiu, o paskui pametei mane, vos tik pasirodė 
tavo brangioji Bianka. 

— Liaukis! — įsakė Klėjus, paėmęs ją už pečių. — 
Suprantu, kad mūsų santykiai buvo kiek neįprasti, bet... 

— Neįprasti? — geliamai pastebėjo Nikol. — Tai, kas 
vyko tarp mūsų, apskritai išeina iš žmogiškųjų santykių ribų. 
Man atrodo, kadiš tiesų esu kekšė. Tereikia tau pamoti pirš- 
tu, ir aš bėgu pas tave. 

— Būtų gerai, kad taip būtų iš tiesų! — Klėjaus balsas 
skambėjo dusliai. 

Sušukusi, matyt, kažin kokį prancūzišką keiksmą, Ni- 
kol ištrūko iš Klėjaus rankų ir spyrė jam į blauzdą. 

Klėjus paleido ją ir pasilenkė, trindamas suskaudusią 
koją. Šlubuodamas jis puolė paskui ją ir pačiupo už rankos. 

— Ir vis dėlto tu išklausysi manęs! 

— Kaip tada, kai tu man papasakojai apie Bes? Ar kai 
siūlei man tekėti už tavęs? Manai, esu tokia naivi, kad vėl 
patikėčiau? Ar tik nebūna taip, kad kai tik'aš ištirpusi puolu 
į tavo glėbį, tu vėl pavargsti nuo manęs ir grįžti pas savo 
brangiąją Bianką? Moteris dėl mylimo Žmogaus pasiryžusi 
viskam. 

— Nikol, — tarė Klėjus, glostydamas jos ranką, — aš 
žinau, kad tau sunku. Patikėk, man nė kiek ne lengviau! 

— Ak, vargšeli, — nusišaipė Nikol, — tau taip sunku 
miegoti su dviem moterimis iš karto! 

Klėjus sukando dantis. 

— Tu gi Žinai, kas yra Bianka, — prakošė jis. — Ji alp- 
sta, vos tik priartėju prie jos per žingsnį. 

— Tu ką, — jau ėmė šaukti Nikol, — nori, kad aš tavęs 
dėl to pagailėčiau? 

Jis suspaudė jos pečius. 

— Aš noriu, kad tu tikėtumei manimi. Nejaugi negali 
bent akimirkai nustoti manęs nekęsti ir pabandyti suprasti, 
kodėl taip ilgai neatėjau pas tave? Nejaugi prašau pernelyg 
daug? Galbūt aš nemažai padariau, kad galėtum nepasitikė- 
ti manimi, bet aš myliu tave. Nejaugi tau tai vis tiek pat? 

— Kodėl? — sušnabždėjo Nikol ir sumirksėjo, steng- 

damasi nukratyti ašaras. — Tu paprasčiausiai pametei mane, 
nepasakęs nė žodžio, tarsi būčiau tau nebereikalinga. Saloje 
aš visą laiką galvojau vien apie tai, kaip mudu sugrįšime į 
Erandel Holą. 

Klėjus prispaudė ją prie savęs ir pajuto, kad jo marš- 
kiniai permirko nuo jos ašarų. 

— Argi Izaokas neminėjo savo giminaitės? 

Nikol bandė prisiminti, bet laikas, praleistas saloje, 
jau spėjo išblėsti iš atminties. 

— Aš norėjau viską tau papasakoti jau tada, bet bu- 
vau pernelyg sutrikęs ir išsigandęs. 

Ji norėjo pakelti galvą, bet jis prispaudė ją prie peties. 

— Išsigandęs? Bet juk man jau niekas nebegrėsė. Eibas 
išėjo. Juk negalėjai tu išsigąsti Izaoko? 

— Bianka — Izaoko pusseserė. Toji šeimynėlė — vie- 
na iš jos atvykimo į Ameriką priežasčių. Ji pažadėjo Eibui 
bulių ir telyčias, jei tas pagrobsiąs tave ir laikysiąs tol, kol 
bus galima panaikinti mudviejų santuoką. Tai papasakojo 
viena iš senojo Ilijaus dukterų. 

— Ir Bianka pasakė tau, kur aš esu? 

Jis apkabino ją dar tvirčiau. 

— Taip. Bet su sąlyga. Ji pasakė, kad jeigu aš nevesiąs 
JOS, ji susitarsianti su savo giminaičiais ir išsiųsianti tave į 
Prancūziją. — Jis pajuto, kaip Nikol krūptelėjo. Mintis apie 
grįžimą į Prancūziją ją gąsdino taip pat, kaip ir jį. 

— Bet kodėl tu man to nepaaiškinai? Kodėl pa- 
prasčiausiai palikai mane? 

— Todėl kad tu nueitum į Erandel Holą ir bandytum 
išsiaiškinti su Bianka, tuo tik daugiau įerzindama ją. 

— Kaip tik tai ir reikėjo padaryti. 

— Ne, aš negalėjau taip rizikuoti, — pasakė jis ir pa- 
glostė jos galvą. 

Nikol ištrūko iš jo glėbio. 

— O kodėl dabar gali? Kodėl nebebijai Biankos? 

Jis sutrikęs miktelėjo ir palingavo galvą. 

— Aš kalbėjausi su Izaoku, kai jis pradėjo pas tave 
dirbti, ir jis man papasakojo, kad tu taip lengvai sutikai eiti 
su Eibu, todėl kad manei mane pakliuvus į bėdą. Ar galėjau 
aš pasielgti kitaip, Žinodamas kad į bėdą pakliuvai tu? 

— Grįžkime į namus ir pasakykime viską Biankai! 

— Ne! — tvirtai atsakė Klėjus. — Aš nerizikuosiu tavi- 
mi! Viskas, ką jai tereikia padaryti, tai kad tave vėl pagrobtų. 

— Taigi tu siūlai, kad mudu praleistume visą gyveni- 
mą susitikdami tik per Kalėdas, o Bianka darytų viską, kas 
jai šaus į galvą? — piktai paklausė Nikol. 

Klėjus pirštu perbraukė per jos lūpą. 

— Tavo aštrus liežuvėlis, bet norėčiau, kad manęs jis 
negeltų. 

— Galbūt tik tai ir užsitarnavai. Tu aiškiai bijai Bian- 
kos. 

— Velniai rautų! Gana bandyti mano kantrybę įžeidi- 
nėjimais! Aš nebijau Biankos. Man labai sunku susivaldyti 
nesutraiškius tos bjaurybės! Bet aš Žinau, kad padaręs žalos 
Biankai, aš pakenksiu tau! 

— Izaokas sakė, kad Eibas išvažiavo iš Virdžinijos. Ar 
esi tikras, kad ji čia turinti dar kokių nors giminių? Bianka 
galėjo pameluoti. | 

— Veslis dar kartą pasikalbėjo su ta Simonsų mergaite, 
ir ji pasakiusi, jog Bianka esanti jos motinos pusseserė, ir. 
kad toji turinti daugybę giminaičių. 

— Bet nedaugelis iš jų padarys tai, ko panorėsianti 
Bianka. 

— UŽ pinigus Žmonės padarys bet ką! — su pasi- 
šlykštėjimu pastebėjo Klėjus. — O Biankos žinioje visas 
Erandel Holas. 

Nikol padėjo rankas jam ant krūtinės, prisiglaudė prie 
j0. 

— Ką gi mums dabar daryti? Turime surizikuoti! O 
gal Bianka blefuoja. 

— Visiškai įmanoma, bet nesu tuo tikras. Aš ilgai gal- 

vojau, ir štai ką nusprendžiau. Mes pasikeisime vardus ir iš- 
vyksime iš Virdžinijos. 

— Išvyksime iš Virdžinijos? — Nikol atšlijo. — Bet 
juk čia tavieji namai. Kas valdys tavo plantaciją? 

— Manau, kad Bianka, — abejingai tarė Klėjus. — Aš 
siūliau jai viską, bet ji pasakė, kad jai reikia vyro, kuris 
rūpintųsi ūkiu. 

— Mano vyro! — piktai sušuko Nikol. 

— Taip tavo, tavo amžinai! Paklausyk, mudu jau perne- 
lyg ilgai užtrukome. Ar gali rytoj susitikti su manimi mūsų 
senoje vietoje, oloje? Ar rasi ją? 

— Taip, — netvirtai atsakė Nikol. 

— Ar netiki manimi? 

— Nežinau, Klėjau. Kaskart, kai tikėdavau tavimi, atsi- 
tikdavo kas nors siaubinga. Tu neįsivaizduoji, kaip blogai 
buvo man visą tą laiką. Nieko nežinoti, viskuo abejoti, spėlio- 
ti ir daryti įvairias prielaidas. 

— Dabar aš suprantu, kad turėjau tau viską papasa- 
koti, bet man reikėjo laiko viskam apgalvoti. — Jis patylė- 
jo. — Tau bent nereikia kasdieną matyti Bianką. Žinai, ji 
nori nugriauti dalį namo ir pristatyti naują sparną. Jeigu 
galėtų, ji paverstų namą kažkokia baidykle, panašia į Elen ir 
Horacijaus namą. 

— Jeigu tu paliksi ją, ji galės daryti viską, ką panorė- 
jusi. 

Klėjus atsakė ne iš karto. 

— Žinau. Na, bet pasiimkime dvynius ir grįžkime. — 
Jis paleido ją ir paėmė už rankos.. 

Per visus ilgus, varginančius pietus Nikol galvoje viesu- 
lu sukosi įvairausios mintys. Jai teksią kovoti ne tik su Bian- 
ka, bet ir su Erandel Holu. Ji žinojo, kad Klėjus myli tą namą. 
Visada kalbėdavo apie jį vos ne su pagarbiu virpuliu. Net 
kai tarsi nepaisydavo jo, palikdavęs jį dėl lauko darbų, visa- 
da žinojo Nikol sugebėsiant pasirūpinti juo. Ji jautė, kad kaip 
tik todėl pirmąjį kartą pasiūlė jai tekėti už jo, jeigu Bianka 

išardytų sužadėtuves. 

Nikol šakute badė lėkštę, išsiblaškiusi klausėsi Trevi- 
so, kuris pasakojo apie savo ketinimą pavasarį aplankyti 
Angliją. Klėjus teisus. Ji daugiau nebetiki juo. Kiek kartų 
atsiverdavo jam, O jis ją išduodavo! Dabar Nikol rausdavo 
prisiminusi, kaip jis prigirdė ją ir privertė prisipažinti mylint 
jį. Paskui jis pakvietė ją į savo namus, o kai atsirado Bianka, 
net nebepastebėdavo. Jis permiegojo su ja pas Beiksus, o po 
to paliko ją. Žinoma, visada atsirasdavo priežastys! Iš pradžių 
toji istorija su Bes, dabar Biankos pinklės. Ji tikėjo juo — 
juk to neišsigalvosi. Bet jis sako išvažiuosiąs su ja iš 
Virdžinijos, kad tik būtų kartu. Tvirtina nekenčiąs Biankos, 
o pats taip ilgai gyveno su ja. 

Nikol įbedė šakutę į kalakuto gabalą. Ji turinti juo tikė- 
ti. Žinoma, jis nekenčia Biankos ir myli ją, Nikol! Be abejo, 
yra priežasčių, kad Bianka, o ne ji, gyvena jo namuose: Bet 
dabar ji nebegalėjo prisiminti nė vienos iš jų. 

— Manau, kad kalakutas jau sušalo, — pajuokavo 
Veslis. 

Nikol atsipeikėjo ir, bandydama nusišypsoti, atsakė: 

— Bijau, jog nesu maloni pašnekovė. 

Trevis šyptelėjo. 

— Tokiai žaviai moteriai, kaip tu, nereikia nieko daryti, 
nė kalbėti. Kada nors aš susirasiu gražią malonią merginą, 
laikysiu ją stiklo ąsotyje, gėrėsiuosi ja ir išsitrauksiu tik tada, 
kai pats panorėsiu. 

— Manau, kokį trejetą kartų per naktį, — atsiliepė 
Veslis, įsidėdamas saldžių vaisių. 

— Man nepatinka tokios kalbos, — pasakė pasipūtusi 
Bianka. — Jums, kolonistams, vertėtų prisiminti čia esant 
ledi. 

— Kadangi esu griežtai išauklėtas, visada laikiau, kad 
ledi neturinti gyventi su vyriškiu, kuris nėra jos vyras, — 
ramiai atsakė Trevisas. 

Biankos veidas paraudo iš įtūžio, ji staiga pašoko, nu- 

versdama kėdę ir užkabindama stalo kraštą. 

— Aš neleisiu savęs įžeidinėti! Aš būsiu Erandel Holo 
šeimininkė ir tada... — Ji nutilo, o paskui sucypė, nes Men- 
di, tebežiūrėdama į aukštąją ledi, palenkė lėkštę, kurią laikė 
rankose, ir karštas spanguolių padažas išsipylė Biankai ant 
suknelės. 

— "Tu tai tyčia padarei! — sušuko Bianka ir užsimojo. 

Visi pašoko iš vietų. Bet Bianka nesudavė Mendi. Ji 
apmirė dūsdama, jos akys prisipildė ašarų. Paskui šoko nuo 
stalo. Prie storos jos kulkšnies buvo priklijuotas didžiulis 
gabalas labai karšto pudingo. 

— Nuimkite tai! — spiegė ji, trepsėdama koja. 

Nikol ištiesė rankšluostį, bet niekas be jos net nepa- 
judėjo padėti Biankai išsivaduoti nuo karštos, lipnios masės. 

Trevis ištraukė iš po stalo Aleksą. 

— Dženi, jis turbūt stipriai nudegė pirštus. 

— Kiek gero daikto nuėjo veltui, — liūdnai tarė Ves- 
lis, stebėdamas, kaip bandydama išlaikyti pusiausvyrą, Bian- 
ka mosuoja rankšluosčiu apie kojas. Per didžiulį pilvą ji vos 
tepasiekė kelių. 

— Niekas nenuėjo veltui, — pasakė Dženi. — Seniai 
jau neturėjau desertui tokio malonumo! 

— Kleitonai Armstrongai, — visiškai įtūžusi dėl šios 
replikos, sušuko Bianka. — Kaip gali likti čia ir leisti jiems 
visiems įžeidinėti mane?! 

Visi atsisuko į Klėjų. Niekas nepastebėjo, kad jis visą 
vakarą beveik nesustodamas gėrė. Dabar stiklinėmis akimis 
abejingai žiūrėjo į Bianką. 

— Klėjau, — priėjusi prie jo, tyliai tarė Nikol, — ma- 
nau, kad geriau būtų nuvežti Bianką... namo. 

Klėjus iš lėto pakilo nuo stalo. Atrodė, kad nieko 
aplink nemato. Paėmęs Bianką už rankos, nutempė prie durų, 
nepaisydamas jos spiegiamų dejonių. Ji vis kartojo, kad koja 
deganti lyg ugnyje. Bianka vos spėjo pasiimti apsiaustą, kai 
Klėjus, pasiči''pęs nuo stalo degtinės ąsotį, išstūmė ją už 

durų. Čia ją užgriuvo ledinis vėjas, ir drėgna lipni masė ant 
kojos ėmė šalti. 

Bianka nenoromis vilkosi paskui Klėjų, kas akimirką 
klupinėdama tamsoje. Suknelė buvo sugadinta, kojos degė 
nuo nudegimo ir nuo šalčio. Jos akyse stovėjo ašaros, todėl 
ėjo nepaisydama kelio. Vėl Klėjus ją pažemino. Nuo pat 
atvykimo nebuvo mačiusi iš jo nieko kita. 

Krenkštelėjęs Klėjus pakėlė Bianką ir įsodino į valtį. 

—-Dar pora uncijų, ir mes nuskęsime. 

Ji apstulbo nuo įžeidimo ir pagalvojo daugiau to nepa- 
kęsianti. 

„ — Atrodo, tau patiko šis naujasis gėrimas? — meili- 
kaujamai paklausė, linktelėdama į valties dugne stovintį 
ąsotį. 

— Jis trumpam nuslopina atmintį. Už tai ir mėgstu jį. 

Bianka nusišypsojo tamsoje. Kai jie priplaukė krantą, 
ji pasirėmė į jo ranką, išlipo iš valties ir nuskubėjo į namus. 
Kol pasiekė sodo vartelius, ją krėtė smarkus drebulys, nes 
dabar jau žinojo, ką daryti, nors ši mintis kėlė jai šleikštulį. 

Klėjus pastatė ąsotį hole ant stalo ir vėl išėjo į lauką. 

— Mužikas, — sumurmėjo Bianka. Pasikaišiusi sijoną, 
ji užbėgo laiptais į viršų, nekreipdama dėmesio į maudžiančią 
kulkšnį ir pasiutusiai plakančią širdį. Staigiai atplėšė sekrete- 
ro stalčių ir išsitraukė buteliuką opiumo antpilo. Degtinė su 
migdomaisiais privers jį prarasti proto likutį — jis ir nebe- 
prisimins, kas įvykę. Bianka suspėjo įlašinti keletą lašų į 
stiklinę ir įpilti degtinės. Mišinys bjauriai dvokė. 

Kai ji ištiesė grįžusiam Klėjui stiklinę, jis nustebęs kils- 
telėjo antakį, bet jau buvo pernelyg girtas, kad susimąstytų 
dėl jos keisto elgesio priežasčių. Juokdario mostu pakėlė 
stiklinę tarsi į Biankos sveikatą ir vienu mauku prarijo 
ugninį skystį. Pastatęs stiklinę ant stalo, paėmė ąsotį ir ėmė 
sunkiai lipti laiptais į viršų. 

Bianka tik nusišypsojo dėl jo grubumo ir palydėjo 

žvilgsniu. Išgirdusi, kaip prasivėrė jo miegamojo durys ir kaip 
vienas po kito su trenksmu nukrito ant grindų batai, ji su- 
prato, kad jau metas. 

Hole buvo tamsu. Bianka stovėjo įsiklausydama į kiek- 
vieną šlamesį. Mintis apie tai, ką turėsianti padaryti, kėlė 
jai siaubą. Ji nekentė vyrų taip pat stipriai, kaip juos mylė- 
jusi jos motina. Bet paskutinį kartą pažvelgusi į sienas, ji 
suprato, kad jeigu šiandien neatsigulsianti į jo lovą, prara- 
sianti viską. Paėmusi opiumo buteliuką, ji nuėjo į viršu. 

Savo miegamajame drebančiomis rankomis nusiėmė 
suknelę ir apsivilko blyškiai rožinius naktinius marškinius. 
Verkšlendama ji išgėrė keletą lašų opiumo, kad nuslopintų 
jausmus. Opiumas paveikė, todėl jai atrodė, kad viskas vyks- 
ta sapne. 

Mėnulio šviesa užliejo kambarį, ir Bianka aiškiai matė 
išsidriekusį ant lovos Klėjų. Ant jo nebuvo jokių drabužių. 
Sidabro šviesa krito ant bronzinės odos, ir jo kūnas atrodė 
išlietas iš aukso. Bet Bianka nematė nieko puikaus apnuo- 
gintame vyro kūne. Ji iš lėto įsiropštė į lovą ir atsigulė šalia 
j0, su baime galvodama turinti kažką padaryti, kad išjudintų 
jį, 1r tuo pačiu metu būgštaudama niekada tam nesiryšianti. 

Bet Klėjaus skatinti nereikėjo. Jis matė sapne Nikol ir 
dabar, pajutęs glotnų moteriškų baltinių šilką ir kvepalų 
kvapą, pasisuko prie gulinčio šalia kūno. 

— Nikol, — sušnabždėjo ir prisitraukė prie savęs Bian- 
ką. Bet net apsvaigęs nuo degtinės ir opiumo jis iš karto pa- 
juto, kad tai ne toji, kurią myli. Jo ranka pajuto riebalų rieves 
ant liemens, ir jis suvaitojęs nusisuko ir grįžo į meilės svajas 
apie Nikol. Bianka užgniaužusi kvapą, nejudėdama gulėjo ir 
laukė, kada jį apimsianti gyvuliška aistra. Kai Klėjus nusisu- 
ko, ji ne iš karto suvokė, jog jis nė nesirengia jos paliesti. Ji 
ėmė keikti miegantį įnirtingais keiksmais ir priekaištauti dėl 
vyriško silpnumo. Jeigu jai taip nereikėtų plantacijos, ji su 
malonumu padovanotų Nikol šitą vyro parodiją. 

Bet dabar reikėjo kažką daryti. Rytą Klėjus turi pa- 

tikėti atėmęs Biankos nekaltybę, kitaip visi jos planai žlugsią. 
Opiumas sukaustė jos rankas ir kojas, bet ji pakilo iš lovos 
ir nuklebenkščiavo žemyn. Net didelė migdomųjų dozė jos 
nebesulaikytų. Žinojo, kas bebūtų, turinti pasiekti virtuvę. 

Ant virtuvės stalo stovėjo didelis dubuo su priesko- 
niais marinuojamos mėsos. Bianka prisipylė į medinį ąsotį 
kraujo. Pasiėmusi iš bufeto šešias likusias nuo vakarienės 
bandeles, kad apdovanotų save už išradingumą, ji grįžo atgal. 

Miegamajame, nors akys jau merkėsi, suvalgė bande- 
les, paskui vėl atsigulė šalia Klėjaus, išpylė ant savęs kraują 
ir paslėpė ąsotį po lova. Keikdama Klėjų už visas kančias, 
kurias tenka kentėti, ji užmigo šalia jo. 


16 skyrius 


Rytmečio saulės spinduliai atsispindėjo nuo sniego 
dangos ir negailestingai spigino į paraudusias,karščiuojan- 
čias Klėjaus akis. Raižymas akyse atsiliepė nepakeliamu 
skausmu galvoje, tarsi sutalpinusioje visa, kas blogiausia 
pasaulyje. Kūnas svėrė vos ne tūkstantį svarų, o bet koks 
judesys buvo vos įmanomas. Įsidėjo į burną jau antrą saują 
sniego, kad atgaivintų sausą ištinusį liežuvį. 

Bet dar baisiau, negu klaikus galvos skausmas ir ky- 
lantis šleikštulys, buvo rytmečio prisiminimas. Atbudęs jis 
išvydo šalia savęs Bianką. Bukai įsistebeilijo į ją, neturėda- 
mas jėgų nė pajudėti. Nuo skausmo visame kūne beveik nie- 
ko nesuvokė. 

Bianka pravėrė akis, pamatė Klėjų ir pradėjo gaudyti 
kvapą. Ji greitai atsisėdo, užsitraukusi antklodę ligi smakro. 

— Tu gyvulys, — sumurmėjo pro sukąstus dantis, — 
bjaurus purvinas gyvulys. 

Kai ji pranešė jam, kad vakar jis įsitraukęs į lovą ir 
jėga paėmęs ją, Klėjus neteko žado. 

Kiek atsipeikėjęs, jis nusijuokė nepatikėjęs, kad būtų 

galėjęs prisigerti ligi tokios būsenos. 

Bet kai Bianka atsikėlė iš lovos, jis pasibaisėjęs pama- 
tė ant paklodės ir jos naktinių marškinių kraują. Dar nespė- 
jus nė prasižioti, Bianka paleido į jį kaltinimų srovę. Ji tvir- 
tino esanti ledi ir neleisianti elgtis su savimi kaip su gatvės 
moterimi ir, jeigu turėsianti vaiką, Klėjui teks ją vesti. 

Klėjus neatsakinėjo į priekaištus. Jis pašoko iš lovos 
ir skubiai apsirengė. Labiausiai pasaulyje norėjo atsidurti 
kiek galima toliau nuo Biankos. 

Dabar, sėdėdamas laukymėje, kurią jie išvalė su 
Džeimsu ir Bes, jis bandė prisiminti, kas vyko išvakarėse. 
Galbūt jis iš tiesų buvo toks girtas, kad susigundė Bianka. 
Negalėjo nieko prisiminti — paskutinis prisiminimas buvo 
apie tai, kaip jis išėjo iš Nikol. 

Kaip tik dėl jos jis labiausiai sielojosi. Kas bus, jei 
Bianka pastosianti? Jis nuvijo šią mintį. 

— Klėjau, — išgirdo Nikol balsą, — ar tu čia? 

Šypsodamasis pakilo jos pasitikti. 

— Tu gi nepaskyrei laiko. Ak, Klėjau, tu visai išėjęs iš 
veido! Akys karščiuoja. 

— Ne tik akys, — kimiai ištarė, tiesdamas į ją rankas. 

Sustojusi per žingsnį nuo jo, ji ėmė mirksėti. 

— Ir kvepia nuo tavęs tiesiog klaikiai. Kaip ir dera ta- 
vo išvaizdai. 

"Jis kreivai nusišypsojo. 

— Sako, meilė akla. 

— Bet net aklas jaučia kvapą. Sėsk ir atsipūsk. Arba 
įkurk ugnį oloje. Aš atnešiau maisto. Tu gi vakar beveik nie- 
ko nevalgei. 

— Neprimink man vakar vakaro, — sudejavo jis. 

Mažoje oloje buvo šilta. Jiedu papusryčiavo, ir Nikol 
sėdėjo atsirėmusi į sieną ir prisidengusi kojas antklode. Ji 
dar negalėjo ramiai sėdėti Klėjui ant kelių. 

— Šiąnakt beveik nemiegojau, — pradėjo. — Vis gal- 
vojau apie tai, ką papasakojai apie Bianką ir jos gimines. 

Norėčiau patikėti, bet tai nelengva. Žinau tik, kad esu tavoji 
žmona, 0 gyvena su tavimi Bianka. Atrodo, tarsi abi esame 
tau reikalingos. 

— Ar tiki tuo, ką kalbi? 

— Norėčiau netikėti. Bet žinau, kad Bes turėjusi tau 
didelę galią. Tu ir pats nesuvoki, kaip esi prisirišęs prie namų. 
Vakar sakei, kad galime išvykti iš čia. Bet prisimink, tu pa- 
grobei Bianką vien todėl, kad ji buvo panaši į moterį, kuri 
buvo tavo šeimos, tavo namų dalis. 

— Tu man reiški kur kas daugiau, negu namai. 

— Tiesa? — paklausė Nikol. Jos akys pasidarė didžiu- 
lės, tamsios, drėgnos. — Tikiuosi, kad taip, — sušnabždėjo 
ji. — Tikiuosi. 

— Bet tu abejoji manimi, — negyvu balsu tarė Klėjus. 

Jo galvoje iškilo Biankos vaizdas: Bianka jo lovoje, jos 
mergiškas kraujas ant paklodės. Galbūt Nikol teisi, abe- 
jodama juo? Pasisukęs prie nedidelės nišos sienoje, paėmė į 
stiklą įlydytą vienaragį. 

— Mes juo prisiekėme, tarė jis. — Taip, tada buvome 
vaikai ir nieko nežinojome apie gyvenimą, bet nė karto 
nepažeidėme priesaikos. | 

— Pasižadėjimas, kurį paskelbia nekalta siela — nuo- 
širdžiausias iš visų, — nusišypsojo Nikol. 

< Klėjus sukiojo rankose stiklą. 

— Aš myliu tave, Nikol, ir prisiekiu, kad mylėsiu ligi 
amžiaus galo. 

Nikol atsistojo šalia ir uždėjo ranką ant jo delno. 
Kažkodėl buvo neramu. Bes, Džeimsas ir Klėjus kažkada 
palietė sidabro figūrėlę, o paskui Bes užliejo ją stiklu, kad 
niekas daugiau niekada negalėtų paliesti jos. Matyt, tai kvai- 
la, bet ji vis prisimena moters, tokios panašios į Bianką, por- 
tretą. Galvoje šmėstelėjo mintis: kada gi Klėjus laikys ją verta 
paliesti tai, ką lietė Bes? 

— Taip, Klėjau, aš myliu tave, — sušnabždėjo ji. — 
Visada mylėjau ir visada mylėsiu. 

Jis atsargiai padėjo vienaragį į nišą, nepastebėjęs, kad 
Nikol paniuro. Prisitraukė ją prie savęs. 

— Pavasarį galėsime išvažiuoti į vakarus. Pavasarį ten 
visada vyksta furgonų karavanai. Išvažiuosime skirtingu 
laiku, ir niekas mums nesukliudys. 

Klėjus tebekalbėjo, bet Nikol nebeklausė. Iki pavasa- 
rio buvo dar toli. Pavasarį bunda žemė, pavasarį reikia so- 
dinti ir sėti. Ar galės Klėjus išvažiuoti ir palikti žmones, ku- 
rie juo pasikliauja? 

— Tu drebi, — tyliai tarė jis. — Sušalai? 

— Aš drebui iš baimės, — prisipažino ji. 

— Tau nėra ko bijoti. Blogiausia jau praeityje. 

— Tu taip manai? 

— Tyliau, — įsakė jis ir bučiniu užspaudė jai burną. 
Jiedu seniai nebuvo artimi — nuo tos šventės pas Beiksus. 
Kokia baimė bebūtų apėmusi Nikol, visa ji išgaravo, vos tik 
jis ją pabučiavo. Ji apkabino jo kaklą, prisitraukdama arčiau. 
Klėjus privertė ją užversti galvą, liežuviu pravėrė lūpas. Jis 
troško jos, troško saldaus jos meilės nektaro, kad ištrintų iš 
atminties su Bianka praleistos nakties bjaurastį, nakties, 
kurioje susimaišė Bes vaizdas, rožinis šilko chalatas ir krau- 
jo dėmės ant baltos kaip sniegas paklodės. 

— Klėjau! — sušuko Nikol. — Kas atsitiko? 

— Nieko. Paprasčiausiai per daug išgėriau. Ne- 
išeik, — sušnabždėjo, stipriai glausdamas ją prie savęs. — 
Man taip reikia tavęs. Tu šilta ir gyva, o mane persekioja 
vaiduokliai. — Jis pabučiavo ją į kaklą. — Padėk man užsi- 
miršti. 

— Taip, — sušnabždėjo ji. — Taip. 

Klėjus patraukė ją žemyn, po antklode. Oloje buvo 
tamsu, saldžiai kvepėjo dūmais. Nikol degė iš nekantrumo, 
bet Klėjus neskubėjo. Jis iš lėto atsagstė jos vilnonės suknelės 
sagutes, suspaudė krūtinę, švelniai glamonėdamas didžiuoju 
pirštu glotnią odą. 

— Kaip aš pasiilgau tavęs, — šnabždėjo ji, bučiuodama 

jo ranką. 

Nikol išsilenkė pasitikdama jo kūną, galvoje siautė 
akinantys blyksniai. Ji ėmė segioti jo liemenės sagas, bet jo 
lūpos ir rankos privertė pamiršti viską. 

Nusišypsojęs dėl jos nekantrumo ir troškimo, jis kil- 
stelėjo. Jos akys buvo užmerktos, blakstienos tankiu šydu 
gulėjo ant skruostų. Jis paglostė jos veidą, pirštu perbraukė 
per lūpas. Švelnumą pakeitė aistra. Žaibo greitumu atsisags- 
tė liemenę, nusiplėšė drabužius. 

Nikol gulėjo ant nugaros, pasidejusi po galva sulenk- 
tą ranką, ir grožėjosi jo apnuogintu kūnu, iškiliais raumeni- 
mis, ant kurių blykčiojo ugnies atšvaitai. Ji ranka perbraukė 
per jo nugarą. 

Klėjus atsisuko — visas iš bronzos ir aukso. 

— Koks tu puikus, — sušnabždėjo Nikol ir spėjo nu- 
sišypsoti, kol jis palietė jos lūpas. Jo ranka lengvu judesiu 
nuleido nuo pečių suknelę, tiriamai palietė švelnų, BEN 
kūną, tarsi jiedu pirmą kartą būtų kartu. 

Kai jis apsivertė ir ji atsidūrė viršuje, Nikol kilstelėjo, 
kad įsileistų jį į save. 

— Klėjau, — užsimiršusi šnabždėjo, kai jis judino jos 
šlaunis, iš pradžių lėtai, paskui greičiau, kol ji prisiglaudė, 
apglėbusi jo kūną rankomis, kūkčiodama ir krūpčiodama, o 
paskui sustingo saldžiai leipėdama. 


— Kažkaip negaliu suprasti, ledi, — tarė jaunuolis 
gumbuotomis rankomis, išspjovęs Biankai po kojomis tąsų 
tabako gniužulą. — Tai jūs norite iš manęs kūdikio? Ne vie- 
no iš tų, kuriuos man pagimdė žmona, o jūsų pačios? 

Bianka nesutrikusi pažiūrėjo jam į akis. Jai nebuvo 
sunku surasti Oliverį Goutorną — Žmogų, pasirengusį daug 
ką padaryti dėl pinigų ir po to laikyti liežuvį už dantų. Iš 
pradžių ji norėjo pasisamdyti jį, kad jis išsiųstų Nikol į 
Prancūziją, bet Goutornų reputacija nebuvo tokia bloga, kaip 
Simonsų, ir jis vargu bau sutiktų su tokiu pasiūlymu. 

Po to kai jos bandymas suvilioti Klėjų ir nuo jo pastoti 
epavyko, ji suvokė privalanti ką nors daryti, kitaip visos jos 
vajonės ir planai nueis šuniui ant uodegos. Ji turinti trūks 
lyš pagimdyti kūdikį. 

— Taip, misteri Goutornai. Aš noriu vaiko. Apklausi- 
ėjusi jūsų šeimos narius, sužinojau, kad esate vaisingiau- 
ias Iš Visų vyrų. 

— Hm! Apklausinėjote? — Jis nusišypsojo, vertina- 
nai žvelgdamas į Bianką. Jo netrikdė, kad ji stora, — jam 
vatiko stambios moterys su stipria, plačia nugara, godžios 
neilės ir nenuilstančios lovoje. Atgrasu buvo tik tai, kad, 
sprendžiant iš jos išvaizdos, ji nė karto gyvenime nėra nė 
oiršto pajudinusi. — Patikėkite, Goutornams dėl to kliūčių 
nebus. Goutornai veisia vaikus, net kai pas juos tabakas 
neauga. 

Bianka linktelėjo. Juo mažiau ji kalbėsianti, juo bus 
geriau. 

—— Visa tai, be abejo, reikia laikyti paslaptyje. Aš nieka- 
da neprisipažinsiu, kad esame pažįstami, ir iš jūsų lauksiu 
to paties. 

Oliveris mirktelėjo. Jis buvo neaukštas ir kresnas, prie- 
šakinis dantis nulaužtas. Jis staiga pajuto, tarsi viskas, kas 
vyksta, — sapnas, ir jis netrukus nubus. Ši moteris siūlo 
permiegoti su ja — tiek kartų, kiek reikės, kad ji taptų nėščia, 
ir dar nori užmokėti. Įsivaizdavo esąs eržilas, kurį veda pas 
kumelę, ir ši mintis jam patiko. 

— Žinoma, ledi, kaip panorėsite. Aš elgsiuosi taip, lyg 
niekada gyvenime nebūčiau jūsų matęs, nors turiu įspėti, kad 
mano vakučiai gerokai į mane panašūs. 

“Taip jam ir reikia, — pagalvojo Bianka. — Tegul jo 
vaikas būna panašus į kitą vyrą. Jis bus kresnas ir tvirtas, 
visai nepanašus į aukštą, ilgą Klėjų". 

— Labai gerai, — pasakė ji, ir ant jos kairiojo skruos- 
to atsirado duobutė. — Ar galite susitikti su manimi rytoj 
trečią valandą už dažyklos Armstrongo plantacijoje? 

— Hm, Armstrongo? O ką, Klėjui vaikai neišeina? 

— Nesirengiu atsakinėti į jūsų klausimus ir norėčiau, 
kad neklausinėtumėte, — atsakė pasipūtusi Bianka. 

— Gerai, — sumurmėjo Oliveris, neramiai dairydama- 
sis į šalis. Jie buvo už keturių mylių nuo Armstrongo planta- 
cijos, vietoje, kurią Bianka paskyrusi raštelyje. Jis ištiesė 
ranką ir palietė jos ranką, bet ji atšlijo, tarsi nudegusi. 

— Nelieskite manęs, — iškošė pro dantis. 

Jis stebėdamasis Žiūrėjo, kaip ji pikta tolsta vežimaičiu, 
kuris jos laukė už posūkio. Na, ir keista moteris! — pagal4 
vojo. Bijo, kad jis prisilies prie jos, o pati nori pastoti. Ziūri 
niekinamai ir bjaurėdamasi, bet nori rytoj jam atsiduoti. 
Vidury dienos! Mintis apie tai netruko sukelti reakciją, ir 
jam teko įsikišti ranką į kelnes, kad susitvarkytų. Jis 
nežiūrėsiąs dovanotam arkliui į dantis. Galbūt jo prireiksią 
dar kam nors iš tų išsipusčiusių ypatų — padėti jų silpniems 
vyrams. Galbūt jis padarysiąs tai savo egzistavimo šaltiniu 
ir pasiųs po velnių tabaką. 

Nutaisė orią išvaizdą ir nuėjo namų link. 


Visą kitą mėnesį Nikol jautėsi pasitikinti savimi ir 
patenkinta, o gal net laiminga. Jiedu su Klėjumi dažnai susi- 
tikinėjo laukymėje. Tai buvo džiugūs pasimatymai, kupini 
meilės ir ateities planų. Jie elgėsi tarsi vaikai ir kalbėdavo 
apie tai, ką pasiimsią su savimi, kiek kambarių būsią nauja- 
jame name, kiek vaikų jie turėsią ir kokiais vardais juos pa- 
vadinsią. Kalbėjo jie ir apie tai, kada reikėtų paslaptį atskleis- 
ti Dženi ir dvynukams, nes jie, be abejo, vyksią kartu. 

Kartą vakare, vasario pabaigoje, dangus grėsmingai 
aptemo, ir žaibas perskrodė sutemas prie pat namelio. 

— Kodėl tu taip krūpčioji? — paklausė Dženi. — Tai 
tik audra. 

Nikol įmetė į krepšį savo mezginį — bandyti tęsti nebu- 
vo jokios prasmės. Per audrą ji visada prisimindavo tą naktį, 
kai nužudė jos senelį. 

— Ar susijaudinai, kad šiandien nepasimatysi su Klė- 
jumi? | 

Nikol veidas ištįso iš nuostabos. Dženi šyptelėjo. 

— Gali man nieko nepasakoti. Pati matau, kas vyksta. 
Iš tavo veido. Ir Žinau, kad tu pasakysi man, kada ateis lai- 
kas ruoštis. 

Nikol atsisėdo ant grindų priešais židinį. 

— Tu tokia gera ir kantri. 

— Tai tu pernelyg kantri, — purkštelėjo Dženi. — Nė 
viena kita moteris neleistų Klėjui taip elgtis su savimi. Galų 
gale, ką jis tau davė? 

— Yra priežasčių... — pradėjo Nikol. 

— Kai reikalas liečia moteris, vyrai visada suranda 
priežasčių. — Dženi sutriko. — Turbūt man nereikia taip 
kalbėti. Esu tikra, kad Žinau ne viską. Galbūt ir yra priežastis, 
dėl kurios Klėjus susitikinėja su žmona kaip su meiluže. 

Nikol plykstelėjo, bet nusišypsojo. 

— Su meiluže? Kas žino, galbūt kai aš gyvensiu su juo 
ir matysiu jį kiekvieną dieną, su liūdesiu prisiminsiu šias die- 
nas — kai mane taip mylėjo. 

— Tu pati netiki tuo, ką kalbi. Dabar turėtumei vykdyti 
Erandel Holo šeimininkės pareigas vietoj tos riebios... 

Žaibo blyksnis nutraukė jos kalbą. Nikol šūktelėjo ir 
griebėsi už širdies. 

— Nikol! — Dženi pašoko ir puolė prie jos, numetusi 
adomą kojinę. — Kažkas atsitiko. — Ji apkabino Nikol per 
pečius ir nuvedė prie kėdės. — Sėsk ir nurimk. Tuoj aš 
paruošiu arbatą, o tau įpilsiu į ją truputėlį brendžio. 

Nikol atsisėdo, bet nurimti negalėjo. Medžių šakos 
daužėsi į stogą, vėjas kaukė ir pūtė per langus, judindamas 
užuolaidas. Lauke buvo tamsu, ir ši audringa naktis kėlė jai 
siaubą. 

— Štai, — tarė Dženi, tiesdama jai karštos arbatos 
puodelį. — Išgerk, o paskui aš tave paguldysiu. 

Nikol gėrė arbatą ir iš visų jėgų stengėsi susitvardyti. 

Brendis ją sušildė, bet nervai buvo pernelyg įtempti, ir gėri- 
mas beveik nepadėjo atsipalaiduoti. 

Išgirdusi beldžiant į duris, ji taip staigiai pašoko, kad 
papylė arbatą ant suknelės. 

— Tai turbūt Klėjus, — nusišypsojo Dženi ir ištiesė 
ranką paimti rankšluostį. — Jis Žino, kaip tu bijai audros, ir 
atėjo pasėdėti su tavimi. Nagi, nusivalyk suknelę ir kiek 
galėdama maloniau nusišypsok. 

Drebančiomis rankomis Nikol nusivalė padurką, su 
džiaugsmu laukdama pasirodančio Klėjaus. 

Atidarydama duris, Dženi jau buvo pasirengusi gero- 
kai išbarti Klėjų, kad taip begėdiškai nekreipia dėmesio į 
žmoną. 

Bet tai nebuvo Klėjus. Ant slenksčio stovėjo neaukš- 
tas liesokas Žmogus šviesiais plaukais, nusidriekusiais ant 
žalio aksominio apsiausto apykaklės. Apie kaklą ryšėjo slė- 
pusį smakrą baltą šaliką. Jo buvo mažos akutės, aštri nosis 
ir nedidelė burna putniomis lūpomis. 

— Ar čia gyvena Nikol Kurtelen? — tarė jis, gerokai 
tęsdamas žodžius, kad Dženi ne iš karto suprato. O vardas 
jai apskritai pasirodė nepažįstamas. 

— Ei, balandėle, — kreipėsi į ją nepažįstamasis, — AI 
liežuvį prarijote, ar proto nepakanka atsakyti kaip dera? 

— Dženi, — tyliai pasakė Nikol. — Nikol Kurtelen — 
tai aš. | 

Vertinamai pažvelgęs į ją, jis tęsė jau nebe taip piktai: 

— Taip. Tu jos duktė. — Jis apsisuko ir dingo tamsoje. 

— Kas tai? — nustebusi paklausė Dženi. — Aš net 
nesuprantu, ką jis sako. Ar tai tavo draugas? 

— Matau jį pirmą kartą gyvenime, Dženi! Su juo mo- 
teris! 

Jos išbėgo iš namo. Nikol parėmė moterį iš vienos 
pusės, nepažįstamasis — iš kitos, o Dženi ėmėsi kelioninės 
skrynios. 

Pasodino viešnią į krėslą priešais židinį. Dženi įpylė 

rbatos su brendžiu, o Nikol ištraukė iš komodos pledą. 
)Ženi ištiesė puodelį vos gyvai iš nuovargio moteriai ir čia 
astebėjo, kad ši labai panaši į Nikol, kaip vyresnioji sesuo. 
os veide nebuvo nė vienos raukšlelės, oda glotni ir švari, o 
mrna — visiškai tokia pat, kaip ir Nikol — jausminga ir kartu 
iekalta. Ir akys labai panašios, tik žvilgsnis atrodė negyvas 
r abejingas. 

— Na, štai, — kalbėjo Nikol, pledu dengdama moters 
<ojas. Ji pakėlė akis ir išvydo nustebusį Dženi veidą. Paskui 
oerkėlė žvilgsnį į nepažįstamąją. Ji dar stovėjo ant kelių, o 
jos rankos nesąmoningai taisė pledą, bet išvydus pažįstamus 
bruožus, akys pritvino ašarų, kurios lėtai lėtai ėmė riedėti 
per skruostus. — Mama, — sušnabždėjo ji. — Mama. — Ir 
veidu prisiglaudė prie motinos kelių. 

Dženi pamatė, kad toji niekaip nereaguoja nė į Nikol 
žodžius, nė į judesius. 

— O aš tikėjausi, — tarė vyriškis, — tikėjausi, kad, 
išvydus dukterį, ji atgaus protą. 

Tie žodžiai viską paaiškino. Dženi suprato, ką reiškia 
abejingas nepažįstamosios žvilgsnis. Tai buvo veidas žmo- 
gaus, kuris daugiau nebenori nieko aplink matyti. 

— Ar galima ją paguldyti? — paklausė vyriškis. 

— Taip, žinoma, — ryžtingai tarė Dženi, klaupdamasi 
šalia draugės. 

— Nikol, tavo mama labai pavargusi. Nuveskime ją į 
viršų ir paguldykime. 

Nikol tylėdama atsistojo. Jos skruostai buvo drėgni nuo 
ašarų, ji negalėjo atplėšti akių nuo brangaus veido. Kaip per 
sapną ji padėjo Dženi nuvesti motiną į viršų, nurengti ir 
paguldyti. Atrodo, ji nepastebėjo, jog toji per visą tą laiką 
neištarė nė žodžio. 

Kai jos. nusileido į apačią, Dženi pripjaustė sūrio ir 
kumpio, kad jaunuolis galėtų numalšinti alkį. 

— Aš maniau, kad ir tėvą, ir mamą nužudė, — tyliai 
pasakė jam Nikol. 

Jis godžiai valgė. 

— Tik tėvą. Aš pats mačiau, kaip tai atsitiko. — Jis 
nepastebėjo, kad Nikol veidą iškreipė skausmo grimasa. — 
Mudu su mano tėvu nuėjome žiūrėti mirties bausmės vykdy- 
mo, kaip tai darė visi. Tai buvo vienintelė pramoga Paryžiuje, 
ir ji padėdavo mums pamiršti, kad namuose nėra duonos. 
Bet mano tėvas... jis... kaip čia pasakius... Jis labai roman- 
tiškai nusiteikęs žmogus. Kiekvieną dieną, grįžęs į savąją 
batsiuvio dirbtuvę, man ir motinai sakydavo, kad negalima 
žudyti tiek daug gražių moterų, kad tai tiesiog gėda — žiūrėti, 
kaip jų žavios galvutės rieda į krepšį. 

— Ar negalima būtų apsieiti be tokių smulkmenų? — 
pastebėjo Dženi, dėdama ranką ant Nikol peties. 

Jaunuolis paėmė nuo stalo indelį su garstyčiomis. 

— Dižono. Malonu pamatyti bent ką prancūziška šioje 
barbarų šalyje. 

—- Kas jūs esate? Kaip jums pavyko išgelbėti mano 
mamą? — švelniai paklausė Nikol. 

Jis tirštai užtepė sūrio gabalą garstyčiomis ir nusišyp- 
sojo. 

— Aš tavo patėvis, dukrele. Esu vedęs tavo motiną. — 
Jis atsikėlė ir paėmė jos ranką. — Aš Žeraras Gotjė, dabar 
vienas iš garsiųjų Kurtelenų. 

— Kurtelenas? Maniau, kad tai Nikol mergautinė pa- 
vardė. 

— Taip ir yra, — pasakė Žeraras, vėl užimdamas savo 
vietą. — Tai viena iš turtingiausių, seniausių ir įtakingiausių 
giminių Europoje. Būtumėte mačiusi senį — mano Žmonos 
tėvą. Aš kartą esu jį matęs, kai dar buvau vaikėzas. Jis buvo 
didžiulis kaip kalnas ir, jums leidus, toks pat galingas. Girdė- 
jau, kad kai jis pykdavęs, net karalius drebėdavęs. 

— Labiausiai karalius drebėdavęs prieš didžiausius 
prasčiokus, — su kartėliu pastebėjo Nikol. — Papasakokite, 
prašom, kaip jūs susipažinote su mano mama. 

Žeraras nužvelgė Dženi niekinamu žvilgsniu. 

— Kaip jau sakiau, mudu su tėvu nuėjome žiūrėti, kaip 
vykdoma mirties bausmė. Adel, tavoji motina, ėjo paskui 
tavąjį tėvą. Ji buvo tokia graži, tokia karališka. Vilkėjo bal- 
ta kaip sniegas suknele, ir su savo juodais plaukais atrodė 
panaši į angelą. Kai ji pasirodė, visa minia nuščiuvo. Visi 
matė, kad vyras didžiuojasi šia moterimi. Jų rankos buvo 
surištos už nugaros, ir jiedu negalėjo paliesti vienas kito, bet 
žiūrėjo vienas kitam į akis, ir kai kurie Žmonės minioje vos 
neapsiverkė, nes iš karto buvo matyti, kad tuodu siejanti 
didelė meilė. Mano tėvas kumštelėjo mane alkūne į šoną ir 
pasakė, kad negali žiūrėti, kaip tokią Žavią moterį veda mir- 
ti. Aš bandžiau jį sulaikyti, bet... — Žeraras gūžtelėjo pe- 
čiais. — Tėvas visada elgdavosi taip, kaip norėdavo. 

— Kaipgi jis išgelbėjo ją? — nekantriai paklausė Ni- 
kol. — Kaip jam pavyko pravesti ją per minią? 

— Nežinau. Minios kasdien kita nuotaika. Kartais jie 
verkia, matydami, kaip nukertamos galvos, o kartais linksmi- 
nasi ir džiūgauja. Man atrodo, tai priklauso nuo oro. Tą die- 
ną jie buvo nusiteikę romantiškai, kaip mano tėvas. Mačiau, 
kaip jis prasibrovė per glaudžias žiūrovų gretas, nutraukė 
nuo Adel virvę ir pastūmė ją į minią. 

— O sargybiniai? 

— Žmonėms patiko tėvo poelgis, ir jie jam padėjo. Jie 
susiliedavo jam už nugaros, kaip vanduo, ir nurodydavo sar- 
gybiniams melagingą kryptį. — Jis nutilo, nusišypsojo ir baigė 
gerti vyną. — Aš stovėjau ant sienos ir gerai viską mačiau. 
Tai buvo puiku. Žmonės visiškai suklaidino sargybinius, o 
tuo metu tėvas su Adel ramiai pasiekė parduotuvę. 

— Jūs išgelbėjote ją, — sušnabždėjo Nikol, nuleidusi 
žvilgsnį į savo gulinčias ant kelių rankas. — Kaip man jums 
atsidėkoti? 

— Tu galėtumei pasirūpinti mumis, — skubiai tarė 
Žeraras. — Mūsų kelias buvo nelengvas. 

— Žinoma, — atsakė Nikol. — Viskas, ką turiu, jūsų. 

— Palūkėkite, — pasakė Dženi. — Šioje istorijoje kai 

ko trūksta. Kas atsitiko Nikol motinai po to, kai jūsų tėvas 
ją išgelbėjo? Kodėl jūs išvykote iš Prancūzijos? Kaip jūs 
sužinojote, kad Nikol čia? 

— Kas ta moteris? — pasipiktino Žeraras. — Aš nepra- 
tęs, kad tarnai taip elgtųsi. Mano žmona — hercogienė De 
Levro. 

— Revoliucija panaikino titulus, — pasakė Nikol. — 
Amerikoje visi lygūs, o Dženi mano draugė. 

— Labai gaila, — sumurmėjo Žeraras, apžvelgęs pa- 
prastą kambarį ir plačiai nusižiovavęs. — Aš labai pavargau. 
Ar yra čia tinkamas miegamasis? 

— Nežinau, tinkamas ar ne, o pamiegoti čia yra 
kur. — Dženi balse skambėjo priešiškumas. — Ant aukšto 
miegos dvynukai ir mes, trejetas moterų. O malūne yra lais- 
vų lovų. 

— Dvynukai? — Pastebėjęs, kad Nikol suknelė pasiūta 
iš pilkos geros vilnos, jis pagavo jos žvilgsnį. — Kiek jiems 
metų? 

— Septyneri. 

— Ar tai tavo vaikai? 

— Aš rūpinuosi jais. 

Jis nusišypsojo. 

— Gerai. Manau, man geriau eiti į malūną. Nenoriu, 
kad vaikai mane žadintų. 

Nikol bandė paimti apsiaustą, bet Dženi ją sulaikė. 

— Eik geriau pas mamą ir pasirūpink ja. O jau aš pa- 
sirūpinsiu juo“ | 

Dėkingai nusišypsojusi, Nikol palinkėjo Žerarui labos 
nakties ir pakilo į viršų, kur ramiai miegojo motina. Audra 
nurimo, už lango palengva sukosi snaigės. Kai Nikol su- 
spaudė rankose šiltą motinos delną, ją užplūdo vaikystės 
prisiminimai. Ji prisiminė, kaip mamą imdavo ją ant rankų 
ir liūliuodavo prieš tai, kai išvykdavo į rūmų pokylį, kaip ji 
jai garsiai skaitydavo, supdama lopšį. Kai Nikol sukako aš- 
tuoneri, ji pasiūdino jai tokią pat suknelę, kaip savo, ir kara- 

lius pasakė, kad netrukus jos būsią panašios į dvynukes, nes 
Adel niekada nepasensianti. 

— Nikol, — pasakė sugrįžusi Dženi, — tikiuosi, kad 
tu nesėdėsi taip visą naktį. Tavo mamai reikia pailsėti. 

— Aš jos netrikdysiu. 

— Bet ir nepadėsi. Jeigu tu neišsimiegosi, rytoj nebe- 
galėsi kaip dera ja pasirūpinti. 

Nikol suprato, kad Dženi teisi. Ji atsiduso, bijodama, 
kad jeigu užmerksianti akis, mama išnyksianti. Ji nenoriai 
atsistojo, pabučiavo ją ir ėmė rengtis. 

Prieš auštant visus miegančius pažadino baisus šauks- 
mas — neapsakomo siaubo klyksmas. Dvynukai pašoko iš 
lovų ir puolė prie Dženi, o Nikol pribėgo prie motinos. 

„ — Mama, tai aš, Nikol. Nikol! Tavo duktė. Mama, 
nurimk, tu esi saugi. 

Siaubas, sustingęs Adel akyse, liudijo tai, kad ji nieko 
nesuvokianti, nors Nikol kalbėjo prancūziškai. Adel šaukė, 
šaukė taip, tarsi jos kūną draskė į dalis. 

Dvynukai užsispaudė rankomis ausis ir įsikniaubė į 
Dženi kelius. 

— Pakviesk misterį Gotjė, — sušuko Nikol. Ji stengė- 
si išlaikyti motinos rankas. Adel stengėsi ištrūkti, nepažinda- 
ma dukters. 

— Aš čia, — tarė pasirodęs ant viršutinio laiptelio Že- 
raras. — Maniau, kad taip ir atsitiks. Adel! — griežtai pašau- 
kė, bet kai ši neatsakė, stipriai sudavė jai per skruostą. Šauks- 
mai tuojau pat nutilo, ji keletą kartų sumirksėjo, o paskui 
be jėgų krito į Žeraro glėbį, kūkčiodama ir pamažu rimdama. 

— Dabar ji miegos dar kokį trejetą valandų, — pasakė 
Žeraras, pasukęs laiptų link. 

— Misteri Gotjė! — sušuko Nikol. — Mes gi turime 
ką nors padaryti. Mes negalime išeiti ir palikti ją. 

Jis atsisuko ir nusišypsojo Nikol. 

:— Niekas niekuo negali jai padėti. Tavo motina visiškai nebeteku- 
si nuovkos. — Jis gūžtelėjo pečiais, tarsi jam tai nė kiek nerūpėtų, 

ir emė lipti žemyn. |, 
Vos suspėjusi užsimesti chalatą, Nikol puolė paskui. 

— Juk negalite pranešti tokią naujieną ir po to pa- 
prasčiausiai išeiti. Mama pakėlė tiek siaubo. Jeigu ji pasilsės 
ir jai nebebus daugiau ko bijoti, ji pasveiks. 

— Galbūt. 

Į kambarį įėjo Dženi, paskui ją pridurmui — dvynu- 
kai. Tylomis visi nusprendė atidėti pokalbį, kol pavalgys ir 
dvynukai išeis pasivaikščioti. 

„ Kai Dženi nuėmė indus, Nikol kreipėsi į Žerarą: 

— Prašom papaskoti, kas atsitiko po to, kai jūsų tėvas 
ją išgelbėjo. 

— Ji taip ir neatsitokėjo po sukrėtimo, — atsakė 
jis. — Visi galvojo, tarsi tai narsa verčia ją taip oriai eiti 
pasitikti mirties, bet, deja, ji jau seniai nebesuvokė, kas su 
ja vyksta. Ją ilgai laikė kalėjime, ir ji matė, kaip jos draugus 
vieną po kito veda žudyti. Manau, kad po kurio laiko jos 
protas tiesiog atsisakė suvokti, jog ir jos laukianti tokia dalia. 

— Bet kai ji atsidūrė saugioje vietoje? — paklausė 
Nikol. — Nejaugi ji neatgavo nuovokos? 

Žeraras apžiūrinėjo savo nagus. 

— Tėvui nederėjo jos gelbėti. Suteikti prieglobstį aris- 
tokratams labai pavojinga. Kai jis ją gelbėjo, minia buvo jo 
pusėje, bet vėliau kas nors galėjo išduoti. Mes gyvenome 
nuolat jausdami grėsmę. Mama naktimis verkdavo. Adel 
šauksmai žadindavo kaimynus. Kol kas jie tylėjo, bet mes 
visą laiką galvojome, kad kas nors iš jų galų gale panorės 
gauti apdovanojimą už hercogienės galvą. 

Gurkšnodamas kavą, Žeraras apžiūrinėjo Nikol. Ryto 
šviesoje ji buvo nepaprastai graži, jos oda nuo miego buvo 
paskaistėjusi, akys švytėjo, kai ji klausėsi pasakojimo, ir jam 
patiko, kad ji žvelgia į jį su lūkesčiu ir susidomėjimu. 

Jis tęsė: | 

— Kai mes sužinojome, kad hercogas nužudytas, aš 
nuvykau į malūną, kur jis slapstėsi. Man reikėjo sužinoti, ar 

liko kas nors gyvas iš jūsų šeimos. Mąlūnininko žmona suti- 
ko mane labai priešiškai nusiteikusi, todėl kad kartu su her- 
cogu nužudė ir jos vyrą. Man teko ilgai prašyti, kol ji pa- 
pasakojo, kad Adel duktė išvykusi į Angliją. Kai aš prane- 
šiau apie tai tėvams, jie išsigando. Adel reikėjo išvesti iš 
namų. 

Nikol pakilo ir priėjo prie ugnies. 

— Jūs neturėjote pasirinkimo. Galėjote arba atiduoti 
ją komitetui, arba išvežti iš šalies, be abejo, svetima pavarde. 
Žeraras nusišypsojo, įvertindamas jos nuovoką. 

— Žinoma. Todėl mes be triukšmo susituokėme ir iš- 
vykome į vestuvinę kelionę į užsienį. Anglijoje aš radau mis- 
terį Meilsoną, kuris pasakė, esą tu tarnavusi pas jo dukterį, 
o dabar judvi abi Amerikoje. 

— Tas Meilsonas kažin koks keistas, — tęsė Žera- 
ras. — Jis papasakojo man keistą istoriją, kurios nesupra- 
tau. Sakė, esą tu ištekėjusi už jo dukters vyro. Argi tai įma- 
noma? Nejaugi šioje šalyje vyras gali turėti dvi žmonas? 

Dženi su pašaipa prunkštelėjo, neleisdama Nikol at- 
sakyti. 

— Šioje krašto dalyje Kleitonas Armstrongas įveda 
savo paties įstatymus. 

— Armstrongas? Taip, Meilsonas minėjo šį vardą. Va- 
dinasi, jis tavo vyras? Kodėl jo čia nėra? Jis išvykęs su rei- 
kalais? į 

— Su reikalais! — nenurimo Dženi. — Kad taip būtų. 
Klėjus gyvena už upės puikiame name su stora, gobšia iš- 
sišokėle, o tuo metu jo Žmona glaudžiasi malūne. 

— Dženi! — piktai sušuko Nikol. — Kalbi, ko nereikia. 

— Visa-bėda, kad tu apskritai nieko nekalbi. Sutinki 
su viskuo, ko iš tavęs reikalauja Klėjus, linkčioji ir atsakai: 
“Taip, Klėjau. Žinoma, Klėjau. Viską, ko panorėsi, Klėjau". 

— Dženi, nebenoriu daugiau to girdėti. Atrodo, 
užmiršai, kad turime svečią. 

— Nieko aš neužmiršau, — atkirto Dženi ir atsuko 
Nikol ir Žerarui nugarą. Kaskart, kai ji galvodavo, kaip Klė- 

jus elgiasi su žmona, ją apimdavo pyktis. Ji net nesuprato, 
ant kurio daugiau pykstanti — ant Klėjaus, kuris elgėsi nede- 
ramai, ar ant Nikol, kuri nuolankiai tai kentė. Dženi laikė, 
kad Klėjus nevertas Nikol, kad ji turinti su juo išsiskirti ir 
ištekėti už kito. Bet toji nenorėjo nieko klausyti ir sakėsi 
mylinti Klėjų ir tikinti juo. 

Kurį laiką kiekvienas tyliai mąstė, kol iš viršaus vėl 
pasigirdo šauksmas, kupinas tokio siaubo, kad Dženi ir Ni- 
kol nugaromis perbėgo šiurpulys. 

Žeraras pavargęs nenoriai pakilo nuo kėdės. 

— Ji bijo naujos vietos. Pripratusi taip dažnai nebe- 
šauks. — Jis priėjo prie laiptų. 

— Kaip galvojate, ar ji pažins mane? — paklausė 
Nikol. 

— Kas žino? Kartais jos protas prašviesėdavo, bet 
pastaruoju metuji visą laiką bijo. Jis gūžtelėjo pečiais, paki- 
lo į viršų, ir po kelių akimirkų klyksmas nutilo. 

Nikol atsargiai užlipo į viršų. Žeraras sėdėjo ant Io- 
vos krašto, viena ranka atsainiai laikydamas apglėbęs Adel 
per pečius, oji glaudėsi prie jo, klaikiai dairydamasi į šalis. 
Išvydus Nikol, jos akys bailiai išsiplėtė, bet ji nesušuko. 

— Mama, — švelniai tarė Nikol. — Aš Nikol, tavoji 
duktė: Ar pameni, kaip tėvelis atnešė man prijaukintą kra- 
liką? Pameni, kaip tas pabėgo iš narvelio ir mes niekaip 
negalėjome jo rasti? Apieškojome visus rūmus, bet taip ir 
neradome. 

Adel žvilgsnis kiek nurimo. Paėmusi motiną už ran- 
kos, Nikol tęsė: 

— Mama, ar prisimeni, ką tu padarei? Nusprendei 
pajuokauti ir paleidai rūmuose tris kralikų pateles. Pameni, 
kaip tėvelis rado kralikiukų medžioklės batuose? Tu tada taip 
juokeisi... O paskui juokėsi tėvelis, kai kralikė įsirengė lizdą 
spintoje, kurioje kabėjo tavoji vestuvinė suknelė. Ar pame- 
ni senelį? Jis pasakė, kad judu su tėveliu visiškai kaip vai- 
kai. 

— Jis paskelbė medžioklę, — sušnabždėjo silpnu bal- 

su Adel. 

— Taip, — atsikvėpė Nikol. Ašaros temdė jai akis. — 
Mus aplankė karalius. Jis ir dar penkiolika vyrų apsirengė 
kaip į karą ir išėjo į žygį prieš kralikus. Ar prisimeni, kas 
nutiko po to? 

— Mes buvome kareiviai, — pasakė Adel. 

— Taip. Tu aprengei mane pusbrolio drabužiais. O pati 
ir kelios kitos damos apsivilkote kareiviais. Ar pameni senąjį 
karalienės pokštą? Ji buvo tokia juokinga vyriškais drabu- 
Žiais. 

— Taip, — sušnabždėjo Adel, pagauta prisiminimų. — 
Vakarienei buvo žuvis. 

— Taigi, — nusišypsojo Nikol. — Damos išgaudė visus 
kralikus ir paleido juos į parką, o kad nubaustumėte vyrus, 
kurie pasirodė esą blogi kareiviai, liepei neduoti vakarienei 
nieko kito, tik Žuvies. Ar pameni eršketų paštetą? 

| Adel pirmą kartą atsakė jai su šypsena. 

— Vyriausiasis virėjas pagamino jį kralikų pavidalo — 
šimtai mažų kralikiukų. 

Nikol tylėjo, jos skruostais riedėjo ašaros. 

— Nikol, — priekaištingai paklausė Adel, — kodėl tu 
apsivilkusi šią bjaurią suknelę? Dama neturi dėvėti vilnos — 
tai per sunkus ir per tankus audinys. Vilną dėvi tik piemenys. 
Eik ir surask ką nors iš šilko, iš to, ką suverpė lengvasparniai 
drugeliai, o ne ką nukirpo nuo purvinų avių. 

— Gerai, mama, — klusniai atsakė Nikol, bučiuodama 
motiną į skruostą. — Ar nesi išalkusi? Nori, aš atsiųsiu tau 
pavalgyti? 

Adel atsišliejo į sieną. Atrodė, ji nepastebėjo nei 
Žeraro, kuris nuėmė ranką nuo jos peties, nei kad sėdi ant 
seno čiužinio, pakloto tiesiai ant grindų. 

— Atsiųsk ką nors lengvo. Ir tegul šiandien išima 
Limožo porcelianą — baltą su žydru. Pavalgiusi aš kiek 

Man reikia aptarti su juo kitos savaitės meniu. Mus aplankys 

jos didenybė, ir aš noriu, kad būtų pagaminti patys išran- 
kiausi patiekalai. Ak, beje, jeigu atvyko italų aktoriai, pasa- 
kyk, kad priimsiu juos vėliau. O sodininkas! Turiu duoti nuro- 
dymus dėl rožių. Tiek reikalų, o aš taip pavargau! Nikol, gal- 
būt tu man padėsi? 

— Žinoma, mama. Pailsėk, o aš pati atnešiu tau paval- 
gyti. Ir su sodininku pakalbėsiu. 

— Tu darai jai gerą poveikį, pasakė Žeraras, leisdama- 
sis paskui Nikol laiptais. — Ji jau senokai tokia nebuvo. 

Nikol stengėsi nerodyti nerimo, bet jai ėmė svaigti 
galva. Jos motina vis dar gyveno praeitimi. Ji manė esanti 
apsupta ištikimų tarnų, neturinčio kito darbo, kaip tik padėti 
jai apsirengti. Pati Nikol buvo pakankamai jauna, kad prisi- 
taikytų prie naujojo Žiauraus pasaulio, pamirštų praėjusio 
gyvenimo prabangą ir malonumus, bet ji buvo beveik tikra, 
kad motina to nesugebėsianti. 

Iš lėto nukabino nuo sienos mažą keptuvėlę, sumušė į 
ją kiaušinius omletui. “Klėjau, — pagalvojo ji, šluostydama- 
si ašaras kita delno puse, — kaipgi dabar begalėsiu išvykti 
su tavimi?" Čia jos motina, kuriai reikia pagalbos. Ji reika- 
linga Dženi, dvynukams, ji atsako už Izaoką, o dabar dar ji 
reikalinga motinai ir Žerarui. Argi turi teisę gailėtis savęs? 
Turi dėkoti Dievui ne viena esanti šiame pasaulyje. 

Garsus beldimas ant aukšto pranešė, kad Adel netekusi 
kantrybės ir pykstanti. Staiga prasivėrė durys, ir į kambarį 
įsiveržė šalto oro gūsis. 

— Atleisk, Nikol, — pasakė Izaokas. — Nežinojau, kad 
turi svečių, bet atėjo prekiautojas su audeklu rėčiui. Norėtų, 
kad tu pažiūrėtum. 

— Ateisiu, kai tik būsiu laisva. 

— Sakė labai skubąs, todėl kad netrukus ims snigti. 
Nori pasiekti Beiksus, kol pradės snigti. 

Beldimas į lubas pasidarė dar reiklesnis. 

— Nikol! — pasigirdo Adel balsas. — Kur mano kam- 
barinė? Kur mano pusryčiai? 


Nikol skubiai pastatė valgį ant padėklo ir nuskubėjo į 
viršų. 

Adel tik akimirką žiūrėjo į daprastą pintą padėklą, 
tamsiai rudus glazūruotus molinius indus, į omletą su sūriu. 
Paskui ji pirštų galiukais paėmė gabaliuką paskrudintos 
duonos. 

— Kas tai? Duona? Valstiečių duona? Man reikia ge- 
ros bandelės. 

Nikol nespėjus atsakyti, ji sviedė duoną į omletą. 

— Esu įžeista! Nusiųsk tai atgal į virtuvę ir pasakyk 
jiems, kad jeigu nenori netekti vietos, tenedrįsta daugiau 
niekada patiekti man tokios bjaurasties. — Čiupusi arbati- 
nį, viską iš jo išpylė ant padėklo. Karšta arbata persisunkė 
per pynimą ir užpylė antklodę. 

Žvelgdama į tai, ką pridarė jos motina, Nikol pajuto 
begalinį nuovargį. Antklodę teks išskalbti, pusryčius gamin- 
ti iš naujo. Ir dar reikia kažkaip įtikinti Adel suvalgyti juos, 
nesukėlus naujo priepuolio. O jos laukia Izaokas — jiedu 
turi eiti į malūną. 

Ji nunešė žemyn padėklą, nuo kurio vis dar varvėjo. 

— Nikol! — Į kambarį, vos nepargriaudama Įzaoko, 
įsiveržė Dženi. — Dvyniai pradingo! Jie pasakė Liukui 
pabėgsią iš namų, nes čia apsigyvenusi išprotėjusi ledi. 

— Dieve mano! Kodėl Liukas jų nesulaikė? — Nikol 
sviedė padėklą ant stalo. Adel jau vėl beldė į lubas. 

— Jis nusprendė, kad jie pajuokavo ir kad išprotėjusi 
ledi — tai jų išmonė. 

Nikol bejėgiškai skėstelėjo rankas. 

— Izaokai, paimk dar ką nors ir eikite jų ieškoti. Per 
daug šalta, jų negalima palikti lauke. — Ji kreipėsi į Žera- 
rą: — Ar negalėtumėte paruošti mamai pusryčių? 

Jis pakėlė vieną antakį. 

— Bijau, kad nesu pratęs dirbti moteriškus darbus. 

Dženi užduso iš pasipiktinimo. 

— Paklausykite, misteri... 

— Dženi! — griežtai nutraukė ją Nikol. — Dabar 
svarbiausia — dvynukai. Aš nunešiu jai duonos su sūriu. Teks 
jai kol kas pakentėti. O paskui iš karto eisiu jų ieškoti. 
Prašau, — pridūrė ji, matydama, kad Dženi vis dar varsto 
žvilgsniais Žerarą. — Man reikia pagalbos, o ne papildomų 
rūpesčių. 

Dženi su Izaoku išėjo. Nikol ėmė pjaustyti duoną ir 
sūrį ir dėlioti juos į krepšelį. Beldimas iš viršaus darėsi vis 
neramesnis, ir ji nepastebėjo keistos Žeraro veido išraiškos. 
Jis stovėjo atsainiai atsirėmęs į komodą ir nenuleido nuo jos 
akių. 

Ji skubiai įbruko valgį motinai į rankas, išvydo skausmą 
ir nuostabą jos akyse ir pasijuto esanti kalta. Kaltės jausmas 
tik sustiprėjo, kai ji paliko Adel, bet dvynukus reikėjo surasti. 
Vos tik ji spėjo praverti duris ir iš visų jėgų sušukti jų var- 
dus, kai pamatė dvi vaikiškas figūrėles, bėgančias pas ją per 
kiemą. 


17 skyrius 


Pažvelgusi į stovėjusį ant komodos prie durų laikrodį, 
Nikol iš lėto perėjo nuo židinio prie virtuvinio stalo. Kad tik 
nepamiršus po dešimties minučių dar kartą paminkyti tešlą 
bandelėms. Dvynukai ramiai žaidė tolimame kampe: Alek- 
sas su medinėmis gyvulių figūrėlėmis, o Mendi — su vaško 
lėle, kuri buvo laikoma fermerio žmona. 

— Nikol, — paprašė Aleksas, — ar galima mums pa- 
sivaikščioti po pusryčių? 

Ji atsiduso. 

— Galima, jeigu nustos snigti. Tada Izaokas padės jums 
nulipdyti sniego senį. 

Dvynukai nusišypsojo vienas kitam ir žaidė toliau. 
Atsivėrė durys, ir šalto oro gūsis vos neužgesino liepsnos. 

— Na, ir šaltis! Gyvenime nesu mačiusi tokio kovo, — 

pasakė Dženi, tiesdama rankas prie ugnies. — Atrodo, 
pavasaris niekada neateis. 

— Man taip pat atrodo, — sūšnabždėjo Nikol. Su be- 
jėgiu įniršiu įbedė suspaustas į kumštis rankas į iškilusią 
tešlą. “ Pavasaris!" — galvojo. Pavasarį jiedu su Klėjumi turė- 
jo išvažiuoti. Dženi sakiusi, kad ši žiema — šalčiausia ir 
drėgniausia iš visų, kokios yra buvę Virdžinijoje. Sniego buvo 
taip daug, kad niekas iš jų beveik neišeidavo į lauką — 
ketvertas suaugusių ir vaikai liko atskirti ankštame name- 
lyje. Per visą mėnesį, kai atvyko Adel ir Žeraras, Nikol buvo 
susitikusi su Klėjumi tik vieną kartą. Ir net tada jis atrodė 
kažin koks atsajus, pasinėręs į savo mintis, susirūpinęs. 

— Labas rytas, — pasakė nusileisdamas laiptais 
Žeraras. Tik jam atvykus, namuose teko pakeisti tvarką. 
Dabat Adel ir Žeraras miegojo viršuje dvynukų lovoje, o 
vaikams kas vakarą klodavo čiužinius pirmame aukšte. Dženi 
ir Nikol taip pat miegojo viršuje, nuo vedusiųjų poros atskir- 
tos užuolaida. 

— Rytas! — purkštelėjo Dženi. — Jau beveik vidur- 
dienis. 

Žeraras, kaip visada, praleido jos žodžius pro ausis. 
Jiedu su Dženi iš karto nepamėgo vienas kito. 

— Nikol, — aikštingu tonu tęsė Žeraras, — ar negali- 
ma padaryti taip, kad rytais čia netriukšmautų. 

Ji taip pavargo nuo skalbimo, valgio gaminimo, rūpi- 
nimosi šitiek Žmonių, kad net neatsakė. 

— Ir dar — ant mano violetinio surduto rankogalių 
kažkokios dėmės. Aš labai tikiuosi, kad tau pavyks jas išva- 
lyti, — pasiskundė, ištiesdamas rankas ir tyrinėdamas savo 
drabužius. Jis vilkėjo žydru ilgaskverniu surdutu, papuoštu 
plačiu juodu galionu. Nuo liemens surdutas gerokai platėjo 
į apačią, laisvai kybodamas ant siaurų klubų, aptemptų kelnė- 
mis, susagstomomis sagomis virš šilkinių kojinių Žemiau 
kelių. Ant Žeraro kojų buvo lengvi ploniausios odos bate- 
liai. Geltona šilkinė liemenė dengė baltus, taip pat šilkinius 

marškinius. Kaklą puošė ryškus žalias kaklaraištis. Žeraras 
buvo sukrėstas iki sielos gelmių, kad Nikol nežinojusi, jog 
žalias kaklaraištis reiškiąs priklausomybę prancūzų diduome- 
nei. “Juk aš turiu kažkaip atskirti save nuo prasčiokų. Tai 
vienas iš būdų", — sakė jis. 

Beldimas į lubas privertė Nikol palikti tešlą. Adel 
nubudo anksčiau, negu paprastai. 

— Leisk, aš nueisiu pas ją, — pasiūlė Dženi. 

Nikol nusišypsojo. 

— Tu gi Žinai, kad ji dar nepriprato prie tavęs. 

— Dabar ji vėl ims šaukti? — sunerimęs paklausė 
Aleksas. 

— Ar galima, mes eisime į lauką? — beveik vienu metu 
su juo pasiteiravo Mendi. 

— Į abu klausimus aš atsakau “ne", — pareiškė Ni- 
kol. — Pasivaikščioti eisite vėliau. — Ji pastatė ant mažo 
padėkliuko stiklinę saldaus sidro ir nunešė į viršų. 

— Labas rytas, brangioji, — tarė Adel. — Šiandien tu 
ne kažin kaip atrodai. Ar blogai jautiesi? — Adėl kalbėjo 
tik prancūziškai. Nikol bandė įtikinti ją kalbėti angliškai — 
Adel neblogai mokėjo anglų kalbą, — bet toji atsisakė. 

— Ne, mama, aš tik kiek pavargusi. 

Adel akyse sužibo ugnelės. 

— Tu pernelyg ilgai šokai su tuo vokiečių grafu, tiesa? 

Nikol jau žinojo, kad bandyti ką nors aiškinti bepras- 
miška, todėl tylomis linktelėjo. Bent akimirkai sugrįžusi į 
realybę, motina imdavo klykti, ir tik vaistai ją nuramindavo. 
Kartais isteriką pakeisdavo keista realybė, ir tada ji nuola- 
tos kalbėjo apie mirtį, apie žudynes, apie kalėjimą, apie savo 
draugus, kurie išeidavę iš namų ir nebegrįždavę. Šito Niko! 
labiausiai bijodavo, nes gerai prisiminė tuos, kuriuos, moti- 
nos žodžiais tariant, nužudę. Ji prisimindavo žavias, koke- 
tiškas moteris, pažinusias tik prabangą ir malonumus. 

Ir kiekvieną kartą, įsivaizduodama jas, vedamas į 
ešafotą, negalėdavo suturėti ašarų. 

Staiga Nikol išgirdo apačioje pažįstamą balsą. “ Ves- 
lis!" — pagalvojo su džiaugsmu, pastebėjusi, kad motina atsi- 
lošė į pagalvę ir užmerkė akis. Adel beveik nesikeldavo, bet 
kartais tekdavo sėdėti su ja kelias valandas. 

Nikol, jausdamasi kiek kalta, paliko ją ir nuskubėjo 
pasitikti svečio. Nesimatė su Vesu nuo to siaubingo Kalėdų 
vakaro — taigi tris mėnesius. 

Veslis buvo įsitraukęs į pokalbį su Dženi, kuri, kaip 
Nikol iš karto suvokė, pasakojo apie Adel ir Žerarą. 

— Vesli, — sušuko Nikol, — kaip džiaugiuosi tave 
matydama! 

Jis atsisuko plačiai šypsodamasis, bet šypsena tuoj pat 
pradingo. | : į 

— Dieve maloningasai, Nikol, tu siaubingai atrodai! 
Tarsi būtum sublogusi dešimčia svarų ir metus nemiegojusi. 

— Taip ir yra, — suirzusi pastebėjo Dženi. | 

Vesas žvelgė tai į Nikol, tai į Dženi, su liūdesiu maty- 
damas, kaip blogai atrodančios abi moterys. Skaistus raudo- 
nis, švietęs Dženi skruostuose, pradingęs. Kambario gilumoje 
Vesas išvydo neaukštą šviesiaplaukį žmogų. Šis stovėjo prie 
žaidžiančių dvynukų, žvelgdamas į juos su vos pastebima 
pasidygėjimo šypsena putliose lūpose. 

— Aleksai, Mendi, greičiau renkitės! Nikol, judvi su 
Dženi taip pat renkitės, ir šilčiau. Einame pasivaikščioti. 

— Vesai, — prabilo Nikol. — Aš negaliu. Mano tešla 
kyla, ir mama... — ji nutilo. — Gerai, aš su malonumu pa- 
sivaikščiosiu. 

Nikol nubėgo į viršų pasiimti apsiausto, kurį Klėjus 
padovanojo jai, laimėjus lažybas šventėje pas Beiksus. Kai ji 
užsimetė jį ant pečių, tamsaus bordinio kamloto — puikaus 
pūkuotos vilnos ir šilko siūlų audinio — ilgu plauku pažiro 
žiežirbos. Krintantis ant nugaros gobtuvas, kaip ir visas 
apsiaustas, buvo pamuštas juodu švelniu audinių kailiu. 

Oras buvo giedras ir šviežias, vis dar snigo, ir snaigės 
vis krito ant Nikol blakstienų. Tamsus gobtuvo kailis supo 

jos veidą. 

— Kas čia vyksta? — nusivedęs Nikol į šoną, paklausė 
Vesas. Jiedu stebėjo Dženi, Izaoką ir dvynukus, kurie links- 
mai svaidėsi sniego gniūžtėmis. — Maniau, kad po šventės 
pas Beiksus ir po to, kai mes išgelbėjome tave iš salos, jud- 
viejų su Klėjumi reikalai pagerėsią. 

— Taip ir bus, — įsitikinusi tarė Nikol. — Reikia laiko. 

— Neabejoju, kad čia neapsieita be Biankos. 

— Labai prašau, nekalbėkime apie tai. Kaip gyvenate 
judu su Trevisu? 

— Blogai. Mes pavargome vienas nuo kito. Trevisas 
rengiasi vykti į Angliją pasiieškoti žmonos. 

— Į Angliją? Bet juk čia taip daug puikių merginų. 

Veslis gūžtelėjo pečiais. 

4— Aš jam sakiau tą patį, bet jis neklauso. Man regis, 
tai tu jį sugadinai. Štai aš, pavyzdžiui, rengiuosi laukti tavęs. 
Ir jeigu Klėjus artimiausiu metu neįgaus proto, aš pavilio- 
siu tave. 

— Nekalbėk taip, — paprašė Nikol. — Dar prasitarsi 
blogą valandą. 

— Nikol, kažkas ne taip, tiesa? 

Jos akys prisipildė ašarų. 

— Paprasčiausiai aš labai pavargau ir... taip seniai 
nemačiau Klėjaus. Nežinau, ką jis veikia, kaip gyvena. Siau- 
bingai bijau, kad jis įsimylėjo Bianką ir nenori man sakyti. 

Veslis šypsodamasi apkabino ją, priglaudė prie savęs. 

— Turi pernelyg daug darbo, pernelyg už daug ką ten- 
ka tau atsakyti. Na, bet jau dėl jo meilės tau neverta rūpin- 
tis. Nejaugi manai, kad jis galėtų pamilti tokią niekadėją, 
kaip Bianka? Ir jei dabar ji gyvena jo namuose, o tu čia, tam 
esama rimtų priežasčių. — Jis patylėjo. — Galbūt tai liečia 
tavo saugumą. Vargu bau dar kas nors galėtų sulaikyti Klėjų. 

Ji sukūkčiojo ir linktelėjo galva. 

— Ar jis tau pasakojo? 

— Kai ką, bet ne viską. Eime, padėsime jiems lipdyti 


266 


sniego senį, 0 dar geriau, — iškviesime į mūšį. 

— Gerai, — nusišypsojo ji, atšlydama nuo jo, ir nusi- 
šluostė ašaras. — Tik aš bijau, kad tu pagalvosi mane esant 
ne ką vyresnę negu dvynukai. 

Jis taip pat nusišypsojo ir pabučiavo ją į kaktą.' 

— Eime, vaikeli. Nes jie jau visą sniegą sugrėbė. 

Juos sulaikė nuo upės atsklidęs balsas: 

— Ei! Ar čia yra kas nors? 

Veslis ir Nikol pasisuko ir nuėjo prieplaukos link. Prieš 
juos kilo nejaunas tvirto sudėjimo Žmogus su šviežiu randu 
kairiajame skruoste. Jis buvo apsirengęs kaip jūrininkas, o 
ant jo peties kabojo kelioninis krepšys. 

— Misis Armstrong? — priartėjęs paklausė. — Ar 
nepamenate manęs? Esu daktaras Donaldsonas iš “Princo 
Nelsono". 

| Jo veidas Nikol pasirodė pažįstamas, bet ji negalėjo 
prisiminti, kur buvo jį sutikusi. 

Jis nusišypsojo, ir nuo akių kampučių vėduokle pa- 
siskleidė smulkios raukšlelės. 

— Turiu pripažinti, jog mūsų pažinties aplinkybių nie- 
kaip negalima pavadinti palankiomis, bet matau, kad viskas 
atsisuko į gera. — Jis ištiesė ranką Vesliui. — Jūs turbūt esate 
Kleitonas Armstrongas. | 

— Ne, — atsakė Veslis, spausdamas jo ranką, — aš 
esu kaimynas, Veslis Stenfordas. 

— O, atleiskite. Na, ką gi, tada aš galiu būti naudin- 
gas. Beje, tikėjausi, kad to neprireiks, nes ši jaunoji ledi tokia 
gera II graži. 

— Jūs laivo gydytojas! — sušuko Nikol. — Tai jūs bu- 
vote vedybų liudytojas! 

— Taip. — Jis šyptelėjo. — Vos spėjęs pasiekti Ang- 
liją, gavau žinią turįs grįžti į Virdžiniją, nes esu vienintelis 
liudytojas, galintis patvirtinti, kad jus privertė ištekėti. Pa- 
sistengiau kuo skubiau grįžti, ir mane nusiuntė į malūną. Nie- 
kaip negalėjau suvokti, kur Armstrongo plantacija ir kas 

gyvena malūne. Nusprendžiau iš pradžių vykti į malūną. 

— Labai džiaugiuosi, kad taip pasielgėte. Jūs turbūt 
alkanas? Galiu pasiūlyti kiaušinienės, bekono, kumpio ir 
pupų. 

— Neatsisakysiu. 

Paskui, kai jie trise sėdėjo prie stalo, daktaras jiems 
papasakojo, kad ir “Princo Nelsono" kapitonas, ir pirmasis 
padėjėjas Frenkas nuskendo grįždami į Angliją. 

— Aš atsisakiau su jais plaukti po to, kai jie su jumis 
taip pasielgė. Manau, man tada derėjo juos sulaikyti, bet jie 
būtų nesunkiai suradę kitą liudytoją, o, be to, aš šį bei tą 
nutuokiu įstatymuose. Ir Žinojau, kad galiu pasitarnauti jums 
kaip liudytojas, jeigu norėsite išsiskirti. 

— Bet kodėl gi tada iš karto grįžote į Angliją? — pak- 
lausė Vesas. 

Daktaras šyptelėjo. 

— Tiesą sakant, neturėjau pasirinkimo. Šventėme ta- 
vernoje sėkmingą atvykimą — tai viskas, ką prisimenu. Po 
to atsibudau jau laive nepakeliamai skaudama galva. Tik po 
trijų dienų galutinai atsipeikėjau. 

Garsus beldimas į lubas nutraukė daktaro pasakojimą. 
Nikol pašoko. 

— Tai mano motina. Visiškai pamiršau, kad ji dar ne- 
pusryčiavusi. Prašom man atleisti. — Ji skubiai išvirė kiaušinį 
ir tvarkingai padėjo jį ant vakarykštės duonos gabalo, šalia 
padėjo lėkštę su obuolių pyragėliais ir kavinuką. Paėmusi 
padėklą, užlipo į viršų. 

— Pasėdėk truputį su manimi, — paprašė Adel. — Čia 
esu tokia vieniša. 

— Turiu dabar svečią, bet paskui ateisiu, ir mes pasi- 
kalbėsime. 

— Ar tai vyras? Tavo svečias vyras? 

— Taip. | 

— Tikiuosi, ne iš tų siaubingų rusų kunigaikščių? 

— Ne, jis amerikietis. 

— Amerikietis? Neįmanoma! Tarp jų taip maža išauk- 
lėtų Žmonių. Jokiu būdu neleisk jam vartoti nederamus 
posakius tavo akivaizdoje. Ir atkreipk dėmesį, kaip jis vaikš- 
to. Kilmingą žmogų pažinsi iš to, kaip jis elgiasi. Štai, 
pavyzdžiui, tavo tėvas. Net aprengtas skarmalais, jis vis tiek 
atrodys kaip bajoras. 

— Taip, mama, — klusniai tarė Nikol ir ėmė lipti laip- 
tais žemyn. Koks tolimas buvo jos gyvenimas nuo to, ką 
vaizdavosi motina. 

— Veslis pranešė, kad misteris Armstrongas gyvenąs 
už upės. Vadinasi, iš jūsų vedybų nieko neišėjo? — paklausė 
daktaras. 

— Viskas labai sudėtinga, bet aš neprarandu vil- 
ties. — Bandė nusišypsoti Nikol. 

Pamiršo, kad veidas išduoda visas slaptąsias jos mintis, 
kad jos akys apvedžiotos nuovargio ratilais, kad Žvilgsnyje 
galima pastebėti ne tiktai viltį, bet ir neviltį. 

Daktaras Donaldsonas surūstėjo. 

— Ar jūs gerai maitinatės, jaunoji ledi? Ar pakanka: 
mai miegate? | 

Dar nespėjus jai atsakyti, įsiterpė Veslis. 

— Nikol surenka žmones, kaip kad kiti surenka valka- 
taujančias kates. Neperseniausiai ant jos sprando užsikorė 
dar pora. Ji jau turi Klėjaus brolvaikius, už kuriuos tarsi ir 
neprivalėtų atsakyti, o dabar su ja dar gyvena jos motina, 
reikalaujanti patarnauti jai kaip karalienei, ir patėvis, lai- 
kantis save vos ne Prancūzijos karaliumi. 

Nikol nusijuokė. 

— Tavęs paklausius, visas mano gyvenimas — sun- 
kiausia našta. Daktare, viskas todėl, kad aš myliu mane 
supančius Žmones ir nė už ką nė su vienu iš jų nesiskirsiu. 

— Nesakiau, kad turėtum ką nors pamesti, — pasakė 
Vesas. — Bet tu turi gyventi namuose už upės, 0 virti nuo 
ryto ligi vakaro turi Megi, 0 ne tu. 

Išsitraukęs iš kišenės pypkę, daktaras atsirėmė į kėdės 

atlošą. Ne kažin kaip susiklostė šios Žavios prancūzaitės 
gyvenimas, — galvojo jis. Šis vaikinas, Veslis, visiškai 
pagrįstai laiko ją nusipelnius kai ką geresnio, negu kad dirbti 
ligi išsekimo. Anksčiau jis rengėsi vykti į šiaurę, į Bostoną, 
bet dabar nusprendė pasilikti Virdžinijoje dar keliems mėne- 
siams. Visada su gailesčiu prisimindavo, kaip ją jėga išteki- 
no, ir jautėsi kaltas. Dabar suvokė turįs būti netoliese, nes 
jai gali prireikti jo - pagalbos. 


Nusivožusi gobtuvą, Nikol atsuko veidą gaiviam vėje- 
liui. Ji ritmingai irklavo: irklai tai iškildavo iš vandens, tai 
vėl panirdavo. 

Sniegas dar nenutirpo, pumpurai nepribrinko, bet 
kažin kas nesuprantama ore pranašavo netrukus ateisiant 
pavasarį. Praėjo dvi savaitės po to, kai ją aplankė daktaras. 
Ji nusišypsojo prisiminusi, kad prireikus žadėjo jai padėti. 
Argi jai gali prireikti jo pagalbos? Taip norėjo papasakoti 
jam, papasakoti visiems, kad jiedu su Klėjumi netrukus 1š- 
vyks iš Virdžinijos. 

Visus tuos mėnesius ji kūrė planus. Dvynukai ir Dženi, 
žinoma, važiuosią su jais. Labai nenorėtų palikti motiną, bet 
kol kas su ja pabūsiąs Žeraras, o paskui, kai jie turėsią na- 
mus, ji gyvensianti kartu. Izaokas galėsiąs tvarkytis malūne, 
aprūpindamas Adel ir Žerarą, o likusį pelną pasiimsiąs sau. 
Paskui, kai Adel atvyksianti pas juos su Klėjumi, malūną bus 
galima atiduoti Izaokui ir Liukui. 

O, viskas turėsią būti labai gerai. Vakar Klėjus atsiun- 
tęs jai laiškelį, prašydamas susitikti laukymėje. Visą naktį ji 
negalėjo sumerkti akių, svajodama apie šį pasimatymą, turė- 
siantį tapti visų planų įgyvendinimo pradžia. 

Giliai įkvėpusi tyrą, šaltą orą, pajuto dūmų kvapą. 
Vadinasi, Klėjus jau čia. Metusi virvę į krūmus, žengė į krantą 
ir pririšo valtį. 

Nikol bėgte pasileido siauru takučiu. Jos sapnas 
įsikūnijo: Klėjus stovėjo laukymėje, tiesdamas jai rankas. 

Pribėgusi krito į jo glėbį. Jis buvo toks aukštas ir stiprus, jo 
krūtinė tokia plati ir tvirta. Jis taip stipriai glaudė ją prie 
savęs, kad ji vos neužduso. Bet ji nebenorėjo kvėpuoti, ji 
norėjo ištirpti jame, susilieti su juo. Norėjo užmiršusi save 
tapti jo dalimi. 

Klėjus pakėlė jos smakrą, pažvelgė į veidą. Jo akys 
buvo tamsios, alkanos, godžios. Nikol pajuto, kaip visu kūnu 
išsiliejo ugnis. Tai to jai taip trūko. Pasikėlusi ant pirštų galų, 
dantimis įsisiurbė į jo lūpas. Iš jos gerklės išsiveržė tarsi juo- 
kas, tarsi dusli dejonė. 

Klėjus liežuviu palietė jos burnos kampelius. Niko! 
keliai sulinko. Klėjus nusijuokė, įsikniaubęs į jos kaklą, čiu- 
po ją ant rankų ir įnešė į aksominę olos tamsą. 

Buvo tarsi išprotėję. Tai buvo du žmonės, ištroškę vie- 
nas kito. Jų kūnus degino aistros ugnis, reikalaudama išei- 
ties, išsivadavimo. Per kelias akimirkas drabužiai netvarkin- 
gai išsilakstė po olą. 

Žodžių nereikėjo — kalbėjo jų kūnai, susipynę tarsi 
įnirtingoje kovoje. Nikol išsirietė, atmetusi galvą, jos akyse 
šmėžavo akinančios šviesos blyksniai. Paskui ji pajuto saldų 
virpulį, nusišypsojo ir ėmė pamažu atsitokėti. 

— Klėjau, — sušnabždėjo, — man taip trūko tavęs. 

Jis stipriai glaudė ją prie savęs, nudegindamas jos ausį 
karštu alsavimu. 

— Aš myliu tave. Labai myliu tave. — Jo balse skam- 
bėjo liūdesys. 

Nikol kiek pasitraukė, paskui atsigulė šalia, padėjusi 
galvą ant jo peties. 

— Šį rytą aš pagaliau pajutau besiartinantį pavasarį. 
Atrodo, visą gyvenimą laukiau šio pavasario. 

Klėjus persisvėrė per ją, paėmė apsiaustą ir kailiu 
pridengė apnuogintus kūnus. 

Nikol nusišypsojo maloniai nuvargusi, pasitrynė šlau- 
nimi į jo koją. Kaip tai buvo puiku: mylimojo glėbys, paten- 
kintos aistros palaima, glamonėjantis pūkuoto kailio prisi- 

lietimas. 

— Kaip tavo motinos sveikata? — paklausė Klėjus. 

— Jau geriau. Priepuoliai tapo retesni, ir ji jau nebe 
taip klaikiai šaukia. Labai džiaugiuosi, nes dvynukus tai la- 
bai veikia. 

— Nikol, aš jau sakiau, kad juos reikia išsiųsti pas 
mane. Pas jus per ankšta. 

— Prašom, leisk jiems pasilikti. 

Jis tvirčiau priglaudė ją prie savęs. 

— Žinai, aš taip pat nenorėčiau jų pasiimti, bet pas 
tave ten taip daug Žmonių ir rūpesčių. 

Nikol pabučiavo jį į petį. 

— Ačiū už rūpestį, bet su vaikais aš susitvarkau. Šit, 
kad tu pasiimtum Dženi su Žeraru.. 

— O kuo tau kliūva Dženi? 

-— Ji niekuo nekliūva, bet jiedu du Žeraru amžinai 
nesutaria, ir man tiesiog nusibodo klausytis, kaip jie pykstasi. 

— Na, jeigu Dženi ko nors nemėgsta, tai nebūna be 
priežasties. O kaip tavasis patėvis? Kažkodėl apie jį nekal- 
bi. 

— Patėvis... — Nikol nusišypsojo. — Visiškai neįma- 
noma įsivaizduoti Žerarą tėvo vietoje. 

— Papasakok, kaip jūs gyvenate. Aš juk nieko nežinau 
ir todėl jaučiuosi toks tolimas nuo tavęs. 

Ji vėl nusišypsojo, kiekviena savo esybės dalimi jaus- 
dama jo meilę. : 

— Žeraras tiesiog pamišęs, kad dabar esąs aristokra- 
tas. Juokinga pagalvojus, kiek prancūzų pasigailėjo, kad jie 
negimė vargšų šeimoje. 

— Taip, bet sprendžiant iš visko, jo buvimas tavo na- 
muose ne kažin kaip tave linksmina. Jeigu tau ko prireiktų... 

— Be tavęs, man nieko nereikia. Kiekvieną kartą, kai 
pas mus pasidaro pernelyg triukšminga ir visi mane pešioja, 
aš akimirkai metu visus reikalus ir galvoju apie tave. Šian- 
dien prasibudau, o oras jau šiltas. Kaip manai, ar vakaruose 

oras toks pat? Ar tu iš tiesų gali pastatyti namą? Kada mes 
išvyksime? Aš jau seniai norėjau pradėti ruoštis, bet laikiau, 
kad dar ne laikas pasakyti Dženi. 

Klėjus neatsakė. Nikol nutilo, pasikėlė ant alkūnės ir 
pažvelgė jam į veidą. 

— Klėjau, ar kas nors negerai? 

— Viskas gerai, — trumpai atsakė. — Bent jau bus 
gerai. 

— Kas atsitiko? Jaučiu, kažkas atsitiko. 

— Na, ne, nieko rimta. Nieko, kas galėtų sugriauti 
mūsų planus. 

Nikol paniuro. 

— Klėjau, žinau, kad tau sunku. Tik tu apie tai nekal- 
bi, tu net nė karto nepaminėjai Biankos. O šit aš užkraunu 
tau savuosius rūpesčius. 

— Tu nesugebi nieko niekuo apsunkinti. Esi tokia gera, 
visus myli, visiems atleidi ir net nepastebi, kad visi tave iš- 
naudoja. 

— Išnaudoja? Kas gi? 

— Visi. Aš, dvyniai, tavo motina, patėvis, net Dženi. 
Mes visi kabome tau ant sprando. 

— Kalbi taip, kad galima pagalvoti, jog esu šventoji. 
Aš daug noriu iš gyvenimo, bet žiūriu į viską blaiviai. Su- 
prantu, kad negalima iš karto pasiekti, ko trokšti. Reikia 
laukti ir kentėti. 

— O ką tu nori gauti? — tyliai paklausė Klėjus. 

— Tave! Kad turėčiau tave, savo namus ir dvynukus. 
Ir galbūt dar vaikų — tavo vaikų. 

— Tu turėsi visa tai. Prisiekiu! 

Nikol ilgai Žiūrėjo į jį. 

— Noriu Žinoti, kas atsitiko. Tai vis Bianka? Jeigu ji 
vėl tau grasina, aš to taip nepaliksiu. Mano kantrybei taip 
pat yra riba. 

Klėjus padėjo jos galvą sau ant peties. 

— Atidžiai paklausyk, ką pasakysiu, ir nepertrauki- 

nėk. — Jis giliai atsiduso. — Pirmiausia, noriu, kad žinotum: 
tai nė kiek nepakeis mūsų planų. 

— Kas “tai"? — Ji norėjo pažvelgti į jį, bet jis sulaikė 
jos galvą. 

— Iš pradžių paklausyk, o klausinėsi po to. — Jis 
patylėjo, įsmeigęs žvilgsnį į olos skliautus. Prieš tris savai- 
tes Bianka pranešė laukianti kūdikio. Iš pradžių jis pasijuokė 
ir pasakė, kad to negali būti. Ji stovėjo priešais jį ir paten- 
kinta šypsojosi. Pas ją jau buvęs gydytojas, ir viskas pasitvir- 
tino. Nuo tada Klėjaus gyvenimas virto pragaru. Jis niekaip 
negalėjo patikėti, susitaikyti su tuo, kas atsitiko. Daug gal- 
vojo ir pagaliau nusprendė, kad Nikol jam brangesnė, negu 
Biankos kūdikis. 

— Bianka laukia kūdikio, — tyliai tarė. — Nikol neat- 
sakė, ir jis tęsė: — Tai patvirtino gydytojas. Ilgai mąsčiau ir 
nusprendžiau neatsisakysiąs savo ketinimų. Mes išvyksime 
iš Virdžinijos. Turėsime naują namą naujoje vietoje. 

Nikol vis dar tylėjo. Jos galva gulėjo ant Klėjaus peties, 
ji tarsi nieko nebūtų girdėjusi. 

— Nikol, ar girdi mane? 

— Taip, — tyliai atsakė. 

Klėjus atpalaidavo glėbį, kad galėtų pažvelgti jai į akis. 
Nežiūrėdama į jį, Nikol atsisėdo ir iš lėto užsitraukė per galvą 
marškinius. 

— Nikol! — Klėjus sučiupo ją už pečių, atsuko į save, 
ir jam užgniaužė kvapą: rudų akių žvilgsnis, visada toks šil- 
tas ir mylintis, dabar buvo šaltas ir rūstus. 

— Ką tu nori išgirsti? 

Bandė apkabinti ją, bet jos kūnas atrodė įsitempęs ir 
nepasiduodantis. 

— Pasakyk ką nors. Žvelkime į tai, kas atsitiko, atvi- 
romis akimis. Apsvarstykime viską ir nuspręskime, ką mums 
daryti? 

— Ką daryti? Išvažiuoti ir palikti niekuo nekaltą kūdikį 
Biankos priežiūrai? Įsivaizduoji, kokia iš jos būsianti motina? 

— Kas man rūpi, kokia ji motina? Man reikia tavęs ir 
tik tavęs. 

Ji atstūmė jį. 

— Ir tu net nedrįsti galvoti, kad vaikas gali būti ne 
tavo? 

Žiūrėjo į ją nemirksėdamas. Laukė šio klausimo ir 
nusprendė būti sąžiningas. 

— Buvau girtas ligi sąmonės netekimo, ir tai įvyko tik 
kartą. Ji pati įlindo į mano lovą. 

Nikol šaltai nusišypsojo. 

— Manai, turėčiau tuoj pat dovanoti, sužinojusi, kad 
buvai girtas. Galų gale, su manim tai įvyko visiškai taip pat. 
Aš taip pat buvau girta, kai pirmąjį kartą paėmei mane. 

— Nikol! — ištiesė į ją rankas. 

Nikol atšlijo. 

— Neliesk manęs, — tyliai tarė sukandusi dantis. — 
Niekada daugiau nebeliesk manęs. 

Klėjus grubiai čiupo ją už peties. 

— Esi mano Žmona, ir turiu teisę tave liesti. 

Ji atsivėdėjusi stipriai sudavė jam per veidą. 

— Žmona! Kaip drįsti vadinti mane žmona? Niekada 
nebuvau tavo Žmona, visada elgeisi su manimi, kaip su kekše. 
Naudojaisi manimi, kai apimdavo geiduliai. Nejaugi tau 
nepakanka Biankos? Ar esi iš tų vyrų, kuriems vienos mo- 
ters negana? 

Ant jo skruosto degė delno atspaudas. 

— Pati Žinai, kad tai netiesa. Visada elgiausi su tavimi 
garbingai. 

— Žinau? Ką apskritai aie tave žinau? Pažįstu tavo 
kūną, Žinau, kad turi man valdžią — ir dvasinę, ir fizinę. 
Žinau, kad sugebi priversti mane daryti, ką tik užsimanęs, 
priversti patikėti bet kokiu nebūtu dalyku. 

— Paklausyk manęs, patikėk manimi. Aš myliu tave. 
Mes išvyksime kartu. 

Nikol nusijuokė atlošusi galvą. 

— Tu manęs taip pat nepažįsti. Reikia pripažinti, kad 
elgiausi tarsi neturėčiau nė išdidumo, nė savigarbos. Tereikė- 
jo tau įžengti į kambarį, ir jau būdavau pasirengusi viskam. 
Net neklausdavau, ko tau iš tiesų iš manęs reikia, aš pa- 
prasčiausiai paklusdavau. 

— Nikol, liaukis. Nebepažįstu tavęs. 

— Nepažįsti? O kokia tikroji Nikol? Visi galvoja, kad 
ji tarsi motina kiekvienam — visus maitina, visais rūpinasi 
ir nieko iš nieko nereikalauja. Nieko panašaus! Nikol 
Kurtelen moteris. Moteris visa ta žodžio prasme, su visais 
moters troškimais ir siekiais. Bianka kur kas protingesnė nei 
aš. Ji žino, ko norinti, ir stengiasi tai pasiekti. Ji nesėdėsian- 
ti kantriai namuose ir nelauksianti Žinutės iš vyriškio su kvie- 
timu į pasimatymą. Žino, kad tokiu būdu nedaug tepasiek- 
sianti. 

-— Nikol, — pasakė Klėjus, — prašau tavęs, nurimk. 
Juk šitaip nemanai iš tikrųjų. 

— Ne, — nusišypsojo Nikol, — man atrodo, kad šįkart 
sakau kaip tik tai, ką galvoju. Visą šį laiką Amerikoje aš 
kažko laukiau. Iš pradžių — kada tu pasakysi mylįs mane, 
paskui — ką tu pasirinksi — mane ar Bianką. Kokia gi bu- 
vau kvaila ir naivi — tiesiog ne iš šio pasaulio. Tikėjau tavi- 
mi, kaip vaikas. 

Tarsi sukūkčiojo, tarsi nusijuokė. 

— Žinai, kai Eibas nuplėšė nuo manęs visus drabužius 
ir pririšo prie sienos, galvojau vien tik apie tai, kad manęs 
neišniekintų. Ir galbūt kaip tik tuo metu, kai mažoji kvailutė 
jaudinosi, kad liktų tyra tau, tu gulėjai lovoje su Bianka. 

— Man pakaks. Tu ir taip pernelyg daug pasakei. 

— Ak, Dieve mano! Misteriui Kleitonui Armstrongui 
pakaks. Kurios iš mudviejų pakaks? Dručkės Biankos ar lie- 
sos Nikol? 

— Nutilk ir paklausyk manęs. Jau sakiau, kad tai nie- 
ko nekeičia. Mes išvyksime, kaip ir buvome nutarę. 

Nikol pasipiktinusi pažvelgė į jį. Jos lūpas iškreipė 


pikta pašaipa. 

— Tau nieko nekeičia, o man keičia viską. Nejaugi 
manai, kad panorėsiu gyventi su žmogumi, kuris taip lengvai 
palieka savo vaikus? Galbūt aš taip pat turėsiu kūdikį, o tu 
įsižiūrėsi į kokią nors gražią mergiotę. Ir kas, tada tu pabėg- 
si su ja ir paliksi mūsų kūdikį? | 

Nuo šių žodžių jis atšlijo kaip nuo smūgio. 

— Kaip tau galėjo tai šauti į galvą? 

— O kaip galėjo nešauti? Ką padarei, kad galėčiau 
kitaip galvoti? Buvau kvaila ir kažkodėl — nežinau, dėl ko- 
kios priežasties: ar dėl tavo plačių pečių ar dėl dar kokių 
niekų — žodžiu, aš įsimylėjau tave. O tu, vyras, pasinaudojai 
mano vaikišku susižavėjimu ir gavai viską, ko norėjai. 

— Ar iš tiesų taip galvoji? — tyliai paklausė Klėjus. 

— O kaip galiu kitaip galvoti? Tik tai ir veikiau, kad 
nuolatos laukiau. Kas akimirką laukiau pradėsianti gyventi. 
Viskas, daugiau to nebebus. — Ji apsiavė batus, atsistojo ir 
iššoko iš olos. 

Klėjus skubiai apsirengė ir pasivijo ją. 

— Mes negalime šitaip išsiskirti, — pasakė, sulaiky- 
damas ją už rankos. — Tu turi suprasti. 

— Aš jau viską supratau. Tu pasirinkai. Manau, tu 
nusprendei pažiūrėti, kuri iš mudviejų anksčiau pastosime. 
Kurtelenai niekada nepasižymėjo vaisingumu. Gaila, — nes 
galbūt aš laimėčiau šias varžybas. Ir tada turėčiau didelį 
namą ir tarnų. Tiesa? — akimirkai nutilo. — Aš turėčiau 
kūdikį. 

— Nikol! 

Pažvelgusi į jo ranką, gulėjusią ant jos peties, Nikol 
šaltai tarė: 

— Palik mane. 

— Tik kai tu sužinosi priežastį. 

— Žinau, tu įkalbinėsi mane, kol aš vėl krisiu į tavo 
glėbį, ar ne? Ne, viskas baigta. Tarp mūsų viskas baigta. 

— To negali būti. 

Nikol labai tyliai pasakė: 

— Prieš dvi savaites mane aplankė Žmogus, tarnavęs 
gydytoju paketbote. 

Klėjuš išplėtė akis. 

— Taip, tas pats liudytojas, kurį tu kažkada taip norė- 
jai turėti. Jis pasakė padėsiąs man gauti skyrybas. 

— Ne, — kvėptelėjo Klėjus, — aš neleisiu. 

— Praėjo tavųjų “leisiu" ar “neleisiu" laikai. Tu jau 
leidai sau viską — tiksliau visas, ką panorėjęs. Dabar mano 
eilė. Negaliu ilgiau laukti. Man reikia gyventi. 

— Apie ką tu kalbi? 

— Pirmiausia gausiu skyrybas. Paskui rengiuosi išplėsti 
savo verslą. Kodėl man napasinaudojus visomis galimybė- 
mis, kurias teikia jūsų puiki šalis? 

Mažame židinyje nukrito pliauska. Nikol žvilgsnis nu- 
slydo ant stiklo lydinio su vienaragiu viduje. Pasigirdo trum- 
pas sausas juokas. 

— Man derėjo anksčiau susivokti, kad tu niekada neiš- 
siveIrši iš savo vaikiškos pasakos nelaisvės. Laikai, kad nesu 
verta paliesti šį niekutį, tiesa? Tik tavoji garbinamoji Bes 
buvo pakankamai tam gera. 
| Užgavusi petimi Klėjų, ji išėjo į šviesą, į šaltą rytmečio 
orą. Apimta ledinės ramybės, sėdo į laivą ir ėmėsi irklų. 
Senelis ją mokė niekada neatsigręžti. Nebuvo lengva nugalėti 
save — nepašaukti Klėjų, nesugrįžti. Bet ji įsivaizdavo Bian- 
ką — triumfuojančią, sudėjusią rankas ant išsipūtusio pilvo, 
kur buvo kūdikis. Jo kūdikis. Pažvelgė į savąjį plokščią pilvą 
ir padėkojo Dievui, kad neturinti vaikų. 

Kai Nikol pasiekė prieplauką, jai buvo jau geriau. Pa- 
stovėjo apačioje, žvelgdama į mažąjį namelį, ir pirmą kartą 
pagalvojo apie jį ne kaip apie laikiną prieglobstį, o kaip apie 
namus, kuriuose jai teksią gyventi ilgą laiką. Jiems per ankš- 
ta. Reikia dar vieno didelio kambario apačioje ir dviejų mie- 
gamųjų viršuje. Ir čia prisiminė neturinti pinigų. Prie malūno 
šliejosi lygus geros Žemės sklypas, ir Dženi, atrodo, buvo 


278 


sakiusi, kad jis parduodamas. Tam ji taip pat neturinti pi- 
nigų. 

Tada pagalvojo apie savo tualetus. Suknelės tikriau- 
siai kažkiek vertos. Vien už sabalų movą galima nemažai 
gauti. Gerai būtų sviesti visa tai Klėjui į veidą — surinkti 
visus drabužius į krūvą ir palikti vidury koridoriaus. Bet tai 
būtų pernelyg brangus malonumas. Staiga jai atėjo į galvą, 
kad palikusi oloje audinių apsiaustą. Bet ji niekada ten nebe- 
grįšianti. Niekada! 

Taip su viesulu knibždančių galvoje minčių ir planų ji 
įėjo į vienintelį mažojo namelio kambarį. Dženi palinkusi 
prie ugnies, jos veidas įraudęs nuo karščio. Žeraras, išsidrė- 
bęs kėdėje, pasidygėdamas kapstė šakute keptą pyragėlį. 
Dvynukai kikeno kampe, vartydami knygutę. 

Dženi pakėlė galvą. 

— Ar kas nors atsitiko? 

— Ne, — atsakė Nikol, — nieko naujo. 

Ji pažvelgė į Žerarą vertinamu žvilgsniu. 

— Žerarai, man tik ką šovė į galvą, kad iš jūsų išeisiąs 
puikus prekiautojas. 

Tas nustebęs kilstelėjo antakius. 

— Mano padėties Žmonės... — pradėjo jis. 

Nikol pačiupo jam iš panosės lėkštę ir šakutę. 

— Esate Amerikoje, o ne Prancūzijoje. Ir jeigu norite 
valgyti, turite dirbti. 

Jis niūriai pažvelgė į ją. 

— Bet kuo gi čia prekiauti? Apie kviečius aš nenusi- 
manau... 

— Kviečius parduos be jūsų. Noriu, kad jūs įtikin- 
tumėte keletą meilučių moterų, kad jos taps dar gražesnės, 
apsivilkę šilkais ir kailiais. 

— Kailiais? — sunerimo Dženi. — Nikol, apie kokius 
čia kailius kalbi. 

Nikol taip pažvelgė į ją, kad Dženi akimoju prikando 
liežuvį. 

— Žerarai, eime į viršų, aš parodysiu jums drabu- 
žius. — Paskui atsisuko į dvynukus. — O judu eisite mokytis. 

— Bet Nikol, — įsiterpė Dženi, — tu neturėsi tam lai- 
ko. Jau atvežė vėtytuvą. 

— Ne aš, — tvirtai pareiškė Nikol. — Ten viršuje yra 
išsilavinusi dama, kuri su malonumu imsis auklėti vaikus. 

— Adel? — myktelėjo Žeraras. — Tu net nesugebėsi 
išaiškinti jai, ko iš jos nori. 

— Mes nemylime rėkiančios ledi, — pareiškė Alek- 
sas, paėmęs Mendi už rankos ir atatupstas traukdamasis prie 
sienos. 

— Pakaks! — ryžtingai nutraukė jį Nikol. — Pakaks 
visiems verkšlenti ir skųstis. Nuo šiandien pas mus su Dženi 
nebebus nemokamas pensionatas. Žerarai, jūs padėsite man 
gauti pinigų žemei. Mama mokys vaikus, o vaikai imsis moks- 
lo. Nuo šiol mes būsime šeima, o ne ponai ir tarnai. — Ap- 
sisuko ir užlipo į viršų. 

Dženi palydėjo ją žvilgsniu ir šyptelėjo. 

— Nežinau, kokia musė ją įkando, bet man tai patinka. 

— Jeigu ji galvoja, kad ketinu... — pradėjo Žeraras. 

Dženi mostelėjo jam prieš nosį karštu mediniu samčiu. 

— Arba dirbsite, arba mes išsiųsime jus į Prancūziją, 
kur jums nukirsdins galvą. Arba siūsite batus, kaip jūsų tė- 
vukas. Supratote? 

— Nedrįskite su manimi taip elgtis! 

— Drįstu ir elgsiuos. Ir jeigu tuojau pat neisite į vir- 
šų, kaip liepė Nikol, man teks užvožti kumščiu į jūsų šlykščią 
fizionomiją. 

Žeraras buvo bepraveriąs burną, bet nutilo, išvydęs 
Dženi kumštį pavojingai arti savojo veido. Dženi buvo augi 
ir stipri. Jis atšlijo. 

— Dar pažiūrėsime, — kildamas laiptais paskui Ni- 
kol, jis bambėjo prancūziškus keiksmus. 

Dženi griežtai pažvelgė į dvynukus, stipriai paėmė juos 
už rankų ir nuvedė į viršų. 

Ne kas kitas, o Veslis plukdė Nikol aukštyn upe į na- 
mus, kur buvo apsistojęs daktaras Donaldsonas, o paskui jie 
visi kartu nuvyko pas teisėją. Kai Nikol pranešė Vesui 
pasiryžusi skirtis, jis ne itin nustebo, kaip, beje, ir visi kiti. 
Matyt, Nikol buvo vienintelė, abejojusi dėl Klėjaus ir būtiny- 
bės žengti šį žingsnį. 

Viskas įvyko stebėtinai greitai. Pernelyg daug kas laikė 
juodu su Klėjumi laiminga pora, ir Nikol būgštavo, kad tai 
apsunkinsią reikalą. Bet pasirodė, kad net jeigu jie būtų 
turėję vaikų, ji vis tiek gautų išsiskyrimą, nes ištekėjo prie- 
varta. 

Teisėjas pažinojo ir Klėjų, ir Veslį nuo lopšio. Jis buvo 
susitikęs su Nikol šventėje pas Beiksus ir visiškai nenorėjo 
nutraukti šių vedybų, bet negalėjo nepaisyti daktaro paro- 
dymų. Be to, jis jau seniai buvo girdėjęs apkalbas apie mo- 
terį, su kuria gyvenantis Klėjus, ir vis rengėsi pasikalbėti su 
juo ir išsakyti pasipiktinimą dėl jo nederamo elgesio. Jis iš 
visos širdies užjautė šią žavingą prancūzaitę, kuri jokiu būdu 
nebuvo užsitarnavusi tokio elgesio. 

Teisėjas atliko reikiamas procedūras ir paskelbė, kad 
santuoka nutraukiama. 

— Nikol, — su nerimu paklausė Vesas, kai tik jie išėjo 
iš teisėjo namų, — kaip tu jautiesi? 

— Nesirūpink, Vesai, viskas gerai, — atsakė ramiu bal- 
su. — Vesai, ką darytum, sugalvojęs pirkti žemę? 

— Na, be abejo, iš pradžių pasikalbėčiau su savininku. 
O kodėl klausi? 

— Ar pažįsti misterį Irviną Rodžersą? 

— Žinoma, jis gyvena per mylią nuo manęs. 

— Ar negalėtum nuvežti mane ten ir jam pristatyti? 

— Nikol, paaiškink, kas yra. Ką tu sumanei? 

— Aš noriu nupirkti žemės sklypą prie malūno. Manau 
šį pavasarį pasėti miežius. 

— Miežius? Bet Klėjus gali tau duoti... — Jis nutilo, 
Nikol žvilgsnio veriamas. 

— Daugiau nebeturiu nieko bendra su Klėjumi Arm- 
strongu. Šiame pasaulyje aš eisiu savuoju keliu. 
| Nikol apsisuko ir nuėjo į šalį, bet Vesas puolė paskui 
ir pačiupo ją už rankos. 

— Netikiu, kad tarp judviejų:iš tiesų viskas baigta. 

— Man atrodo, kad viskas buvo baigta senų seniau- 
siai... Tiesiog aš buvau pernelyg akla, kad tai pastebė- 
čiau, — ramiai atsakė. 

— Nikol, — pradėjo Veslis, žiūrėdamas jai į akis, ku- 
riose atsispindėjo saulė. Jis perkėlė žvilgsnį į jos burną su 
tokia žavia viliojančia viršutine lūpa. — Kodėl tau neištekė- 
jus už manęs? Tu juk dar nė karto nesi buvusi mano namuo- 
se. Jie tokie dideli — juose galima apgyvendinti visus, kuo 
tu dabar rūpiniesi, ir niekas nebus mums našta. Mudu su 
Trevisu pinigų turime daugiau, negu reikia, ir tau nebereikės 
dirbti nuo aušros ligi sutemų. 

Keletą akimirkų ji atidžiai Žiūrėjo į jį, paskui nusišyp- 
sOjo. 

— Vesai, esi labai mielas. Ačiū. Bet juk tu to neno- 
ri. — Ji nusisuko. 

— Noriu! Aš iš tiesų noriu. Tu būsi gera Žmona ir pui- 
ki šeimininkė. Sugebėtum tvarkyti visą plantaciją, ir visi tave 
mylėtų. 

— Liaukis! — nusijuokė Nikol. — Nes aš jau pradedu 
jaustis senė. — Ji pasikėlė ant pirštų galų ir švelniai lūpo- 
mis palietė jo burnos kamputį. — Esu labai dėkinga už pasiū- 
lymą, bet neturiu jokio noro, vos nutraukusi vieną santuoką, 
tuoj pat sudaryti kitą. — Jos akys koketiškai prisimerkė. — 
Bet turek omenyje, jeigu tu dabar neatrodysi visiškai nusi- 
minęs, aš nebepažinsiu tavęs. 

Vesas pabučiavo jos ranką, švelniai spausdamas trapius 
pirštus. 

— Esu pasirengęs raudoti ir rauti nuo galvos plaukus 

iš nevilties. 

Nikol vėl nusijuokė ir patraukė ranką. 

— Patikėk, Vesai, dabar draugo man reikia kur kas 
labiau, negu mylimojo. Jeigu iš tiesų nori man padėti, įkal- 
bėk misterį Rodžersą parduoti šią Žemę pigiau. 

Veslis tylomis žvelgė į ją. Be abejo, jis pasipiršo pa- 
gautas impulso, bet dabar rimtai galvojo, kaip būtų puiku 
vesti ką nors panašią į Nikol. Būtų be galo nustebęs, jeigu ji 
priimtų jo pasiūlymą, bet vis dėlto gailėjosi, kad taip neatsi- 
tiko. 

Jis plačiai nusišypsojo. 

— Viską taip pasuksiu, kad senasis Rodžersas bus 
laimingas, parduodamas šį sklypą. Veltui atiduos. 

— Tik be prievartos, — nusijuokė Nikol. 

— Na, ką ten. Vienas — du sulaužyti pirštai, ne 
daugiau. 

— Nebent tik pirštai... 

Jiedu linksmai nusijuokė ir pasuko misterio Rodžerso 
fermos link. 

Kaina iš tiesų pasirodė priimtina. Nikol beveik neturė- 
jo grynų pinigų — tik tie, kuriuos gavo Žeraras už jos tuale- 
tus, bet misteris Rodžersas leido jai nusipirkti žemę išsimo- 
kėtinai. Tiesa, Nikol pažadėjo trejus metus nemokamai malti 
jo grūdus. 

— Senas šykštuolis! — suriaumojo Veslis, kai tik jie 
išėjo į lauką. — Nemokamai trejus metus malti jo grūdus! 

Nikol akys šelmiškai sublizgėjo. 

— Palūkėk, kol jis gaus sąskaitą už ketvirtuosius... 

Paskui jiedu nuėjo į spaustuvininko kontorą, kur Ni- 
kol užsisakė skelbimus apie malimo savajame malūne kai- 
nas. Kai Veslis išgirdo ją diktuojant naujuosius įkainius, jis 
net išsigando. 

— Luktelėk, Nikol. Taip tu negausi jokio pelno. Tavoji 
kaina tris kartus mažesnė, negu Horacijaus. 

Ji šyptelėjo. 

— Konkurencija ir kiekybė... Sakyk, kam tu veši sa- 

vuosius grūdus: man ar Horacijui? 

Spaustuvininkas pritariamai nusijuokė. 

— Šauniai sugalvota! Vesai, ji tave pagavo. Būtinai 
papasakosiu savo žentui, ir galite būti tikri, netrukus jis 
atvyks pas jus su grūdais. 

Veslis dar labiau susidomėjęs pažvelgė į Nikol. 

— Kas galėtų pagalvoti, kad šioje gražutėje galvutėje 
slypi nemenkas protas! 

Nikol veidas surimtėjo. 

— Koks ten protas. Dar visiškai neseniai “šioje gražu- 
tėje galvutėje" nebuvo nieko, išskyrus romantiškus svaičioji- 
mus ir vaikiškas svajones apie meilę. 

Veslis paniuro. Staiga aiškiai pajuto jos skausmą, kurį 
taip rūpestingai slėpė nuo svetimų akių. Tebūnie jis prakeik- 
tas, tas Klėjus! Kaip jam užteko sąžinės taip pasielgti su Ni- 
kol! J 

Namie jos laukė nauji nemalonumai. Ji iš karto susi- 
dūrė su Žeraru. Mažasis žmogutis pasitraukė atatupstas, jo 
lūpas iškreipė pasidygėjimo grimasa. 

— Kodėl aš turiu prekiauti moteriškais drabužiais? 
Man tai nedera. — Jis susiglostė plaukus, pakirptus “a la 
Brut", nešukuotus ir nevalytus, kaip to reikalavo mada. Plau- 
kai glotniai gulė ant kaukolės tiesiomis riebiomis sruogo- 
mis. — Tiesa, moterys sužavėtos mano draugija, ne taip kaip 
žmonės, supantys mane šiuose namuose. Damos susižavėję 
klausėsi pasakojimų apie manąją šeimą — Kurtelenus. 

— Nuo kada gi Nikol šeima tapo jūsų? — pagiežingai 
pastebėjo Dženi. 

— Štai matai! — suspigo Žeraras. — Argi galiu kęsti 
tokį elgesį? 

— Liaukitės! Abu! — griežtai tarė Nikol. — Aš mirti- 
nai pavargau nuo jūsų barnių. Žerarai, pasirodėte esąs 
puikus prekiautojas. Amerikietėms taip patinka jūsų akcen- 
tas ir jūsų kilmingos manieros. — Žeraras netruko ištirpti 
nuo komplimento. — O dabar, jeigu panorėsite, galėtumėte 

aplinkinių fermerių žmonoms išdalyti skelbimus. 

— Skelbimai — ne šilkas, — nepatenkintas sumurmė- 
jo Žeraras. 

— Bet maistas — tai maistas, — čia pat įsiterpė Dže- 
ni. — Ir jeigu norite valgyti, turite dirbti, kaip ir visi kiti. 

Žeraras iškreiptu veidu žengė Dženi link, bet Nikol jį 
sulaikė, padėjusi ranką ant jo peties. Jis nustebęs žiūrėjo į 
jos ranką, paskui pažvelgė į veidą, uždengė jos ranką savąja. 

— Dėl tavęs padarysiu viską, ką panorėsi. 

Nikol grakščiai slystelėjo į šalį. 

— Izaokas vežios jus valtimi upe aukštyn ir žemyn. 

Žeraras nusišypsojo jai, tarsi jiedu būtų meilužiai, ir 
negirdimu žingsniu pasuko durų link. 

— Nepasitikiu juo, — susirūpinusi tarė Dženi. 

Nikol numojo ranka. 

— Jis visiškai nepavojingas. Paprasčiausiai norėtų, kad 
su juo pagarbiai elgtųsi, šit, ir viskas. Esu tikra, kad netrukus 
taps protingesnis. 

— Esi pernelyg patikli ir visuose įžvelgi tik gera. Pa- 
tariu — laikykis toliau nuo jo. 

Pavasaris Virdžinijoje buvo kaip reta staigus. Sparčiai 
sunoko ankstyvi kviečiai, ir po ilgo Žiemos poilsio ėmė dirb- 
ti sunkios malūno girnos. Nikol skelbimai gerai pasitarna- 
vo: iš visos apylinkės pas ją vežė malti grūdus. 

Nikol neleido sau nė kiek ilsėtis. Ji pasisamdė dar- 
bininką, ir jie užsėjo naująjį sklypą kviečiais ir miežiais. 
Žeraras labai nenoriai sutiko padėti malūne, bet iš jo išvaiz- 
dos buvo aišku, kad jis laiko žeminančiu dalyku turėti reikalų 
su amerikiečiais. Niko! teko nuolatos paremti jį pokalbiais 
apie tai, kaip jos senelis hercogas dvejus metus dirbo malūne. 

Klausimas dėl dvynukų grįžimo į Erandel Holą dau- 
giau nebeiškilo, ir Nikol laikė tai pasitikėjimo žėnklu iš Klė- 
jaus pusės. Kartą per savaitę Izaokas perkeldavo vaikus į kitą 
upės krantą aplankyti dėdės. 

— Jis blogai atrodo, — pranešė kartą sugrįžęs Izaokas. 

Nikol net neklausinėjo, apie ką jis kalba, ir šiaip jau 
žinojo, kad tai apie Klėjų. Kad ir kaip stengėsi iki išsekimo 
dirbti sunkų darbą, mintys apie jį nepaliko jos nė akimirkai. 

— Jis pernelyg daug geria. Tai gerai nesibaigs. 

Nikol nusisuko. Atrodytų, turėtų džiaugtis, kad jis 
nelaimingas, juk užsitarnavo tai, bet ji nesidžiaugė. Sunkiai 
atsidususi, nuėjo į daržą ir ėmėsi kauptuko. Galbūt keletas 
valandų sunkaus darbo kiek nuramins ją, padės bent kuriam 
laikui pamiršti Klėjų. 

Po valandos ji atsišliejo į medį ir ranka nusišluostė 
veidą, kuriuo tekėjo prakaitas. 

— Žiūrėk, ką tau atnešiau, — išgirdo Žeraro balsą. 
Jis tiesė jai aprasojusią stiklinę limonado. Nikol dėkinga 
linktelėjo ir vienu mauku išgėrė. Žeraras dviem pirštais 
suėmė žolytę, prikibusią prie jos medvilninės suknelės ran- 
kovės. 

— Tau nederėtų taip ilgai būti saulėje. Sugadinsi veido 
spalvą. — Jis perbraukė per apnuogintą ranką — nuo alkūnės 
iki riešo. 

Nikol taip pavargo, kad tingėjo net pajudėti. Jiedu 
stovėjo tolimame daržo gale, tamsioje šešėlio prieblandoje, 
ir jų nebuvo matyti nei iš malūno, nei iš namo. 

— Aš labai džiaugiuosi, kad esame dviese, ir niekas 
negali mums sutrukdyti, — dusliai tarė Žeraras, dar labiau 
prisiartindamas prie jos. — Kaip nemalonu, kad nors gyve- 
name viename name, mums niekada nepavyksta pasišnekėti 
vieniems, toliau nuo smalsių ausų. 

Nikol nenorėjo jo įžeisti, bet skatinti nenorėjo juo la- 
biau. Ji skubiai atsitraukė nuo jo. 

— Galite pasikalbėti su manimi bet kuriuo metu, ir 
mano namuose nėra nieko, nuo ko turėčiau ką nors slėpti. 

Jis vėl prisiartino, paėmė ją už rankos ir glamonėdamas 
emė sklaidyti plonus pirštus. 

— Nikol, esi vienintelė, galinti mane suprasti. — Jis 
kalbėjo prancūziškai, vis labiau artindamas savąjį veidą prie 

jos. — Mūsų viena tėvynė, ir mudu sieja bendra nelaimė. 

— Aš dabar laikau save amerikiete, — angliškai at- 
sakė Nikol. 

— Kaip tu gali? Tu prancūzė, o aš prancūzas. Mudu 
priklausome garsiųjų Kurtelenų giminei. Pagalvok apie tai, 
kad galėtume ją pratęsti! 

Nikol akys plykstelėjo iš pykčio, ji išsitiesė. 

— Kaip drįstate! — sušuko. — O mano motina? Ar 
pamiršote ją? Jūs esate vedęs mano motiną ir darote man 
bjaurius pasiūlymus, kaip kokiai indų plovėjai! 

— Argi galėčiau pamiršti ją, kai jos klyksmai dieną ir 
naktį sklinda.po visą namą. Aš greitai neteksiu proto. Kaip 
manai, ar galiu bent akimirkai pamiršti, kad šita moteris 
atėmė mano laisvę? Ką ji gali man duoti? Argi gali duoti 
man vaikų? Esu vyriškis, sveikas vyriškis pačiame jėgų 
žydėjime ir nusipelniau turėti vaikų. — Jis griebė Nikol ir 
prispaudė prie savęs. — Tu — vienintelė. Visoje šitoje bar- 
barų šalyje esi vienintelė verta tapti mano įpėdinio motina. 
Tu Kurtelen! Mūsų vaikų gyslomis tekės mėlynas karalių 
kraujas. 

Kai Nikol suvokė, apie ką jis kalba, ji pajuto, kad viduje 
viskas apsivertė iš pasibjaurėjimo. Nebuvo žodžių jausmams 
išreikšti. Atsivėdėjusi iš visų jėgų smogė jam per veidą. 

Žeraras tučtuojau paleido ją ir žengė atatupstas, laiky- 
damasis už skruosto. 

— Tu užmokėsi už tai, — sušnypštė perkreiptu iš įtūžio 
veidu. — Tu dar pasigailėsi pasielgusi su manimi kaip su vie- 
nu iš šitų amerikiečių išperų. Tu dar mane pažinsi. 

Nikol apsisuko ir nuėjo prie lysvių. Dženi buvo teisi 
dėl Žeraro. Iš tiesų, geriau laikytis nuo jo atokiau. 

O po dviejų savaičių Vesas atnešė žinią, kad Klėjus 
vedė Bianką. 

Nikol rado jėgų nesudrebėjusi pasitikti šį naują smūgį. 

— Bandžiau jį atkalbėti, — niūriai pasakojo Vesas, — 
Bet tu gi žinai, koks jis užsispyręs. Bet, Nikol, patikėk, jis 

niekada nesiliovė mylėjęs tave. Sužinojęs, kad tu gavai skyry- 
bas, keturias dienas gėrė neatsikvėpdamas. Tarnas surado jį 
mirtinai girtą pelkės pakraštyje, prie pietinių ganyklų. 

— Iš visos širdies tikiuosi, kad ligi vestuvių jis išsi- 
blaivė, — šaltai tarė Nikol. 

— Tvirtina darąs tai dėl kūdikio. Velniai jį griebtų! 
Negaliu suvokti, nejaugi jam nebūna bjauru gulti į lovą su ta 
karve. 

Nikol plykstelėjo ir nusisuko. Vesas-pagavo jos ranką. 

— Dėl Dievo, atleisk. Nenorėjau tavęs skaudinti. 

— Tai negali manęs skaudinti. Misteris Armstrongas 
man nieko nereiškia. 

Veslis ilgai žiūrėjo nueinančios Nikol pavymui ir gal- 
vojo, kad galėtų savo rankomis pasmaugti Klėjų už tai, ką 
šis padaręs šiai puikiai moteriai. 

Erandel Holas visiškai sunyko. Jau keli mėnesiai namų 
niekas netvarkė. Bianka ramiai sėdėjo valgomajame ir 
neskubėdama valgė ledus ir cukrinius sausainėlius. Jos 
didžiulis pilvas taip pūpsojo, kad atrodė galinti pagimdyti 
bet kurią akimirką. 

Klėjus įėjo į namus ir sustojo valgomojo duryse, ste- 
bėdamas Bianką. Jo drabužiai buvo ištepti žemėmis, marš- 
kiniai suplėšyti. Po akimis gulė tamsūs šešėliai, o plaukai 
sulipo nuo prakaito. 

— Koks malonus vaizdas. Dėl to verta ir namo sugrįž- 
ti, — garsiai prabilo. — Mano mieloji žmonelė netrukus tap- 
sianti mano kūdikio motina. 

Bianka neatkreipė į jo žodžius nė menkiausio dėme- 
sio ir kaip niekur nieko toliau skaniai valgė šaltus riebius 
ledus. 

— Valgai už du, brangioji? — tęsė Klėjus, bet Bianka 
ir vėl nesiteikė atsakyti, ir jis užlipo į viršų. Visur voliojosi 
purvini drabužiai. Pravėręs spintą pamatė, kad ten tuščia. 
Su liūdesiu prisiminė, kad dar visiškai neseniai čia visada 
gulėdavusi krūvelė švarių ir kruopščiai išlygintų marškinių. 

Nusikeikęs užtrenkė spintos dureles, išėjo į lauką ir 
nužingsniavo prie upės. Dabar jis beveik nebūdavo namuo- 
se, O jeigu ir būdavo, leisdavo laiką kabinete, sėdėdamas 
krėsle ir pildamas į save gėrimus, kol, jo manymu, jau galėjo 
užmigti. Bet miegodavo blogai ir mažai. 

Prie upės nusimetė drabužius ir pasinėrė į šaltą van- 
denį. Ilgai plaukiojo, ir po maudynių užmigo tiesiai ant kran- 
to žolėje. 

Kai Klėjus nubudo, buvo naktis, ir jis ne iš karto su- 
vokė, kur esąs. Mieguistas, netvirtomis kojomis, kliuvinė- 
damas iš lėto nuėjo namų link. | ė 

Vos peržengęs slenkstį, išgirdo garsiai dejuojant. Nusi- 
kratęs miego likučius, puolė prie laiptų ir pamatė Bianką. Ji 
gulėjo ant šono, rankomis apglėbusi pilvą. 

Klėjus atsiklaupė. 

— Kas tau atsitiko? Tu nukritai? 

Ji sunkiai pakėlė akis. 

— Padėk man... — pratarė, — kūdikis. 

Klėjus nelietė jos, bet puolė ieškoti pribuvėjos. Po 
kelių minučių grįžo su pagyvenusia moterimi. Bianka gulėjo 
ta pačia poza, bet nebedejavo. Moteris susirūpinusiu veidu 
palinko prie Biankos. Klėjus jai pašvietė. Pribuvėja apčiuopė 
rankomis nejudančią figūrą, paskui pakėlė ranką į šviesą. Ji 
visa buvo kraujuota. 

— Ją reikia nunešti į viršų. 

Klėjus padavė jai žibintą ir pakėlė Bianką. Nuo sun- 
kaus kūno svorio gyslos ant jo kaklo įsitempė, o veidas parau- 
do. Sunkiai žengdamas laiptais, nunešė Bianką į miegamąjį 
ir paguldė ant lovos. 

— Atveskite Megi, — paprašė pribuvėja. — Šiuokart 
neapsieisiu be pagalbos. | 

Paskui gerą valandą Klėjus sėdėjo bibliotekoje, vis 
prisipildamas stiklą ir įsiklausydamas į neaiškų murmėjimą 
viršuje. 

Staiga durys tyliai prasivėrė, ir ant slenksčio pasirodė 
Megi. 

— Ji neteko kūdikio, — vos girdimai tarė ji. 

Klėjus pažvelgė į ją nebyliu nustebusiu žvilgsniu, pas- 
kui jo lūpas iškreipė keista šypsena. 

— Neteko kūdikio? Ji neteko kūdikio? 

— Klėjau, — vengdama jo žvilgsnio, neryžtingai tarė 
Megi, — nebereikia daugiau gerti. 

Jis įsipylė į stikliuką kukurūzų viskio. 

— Kodėl manęs neguodi? Kodėl nesakai, kad būsią 
kitų kūdikių? 

— Jų nebebus, — pasakė įėjusi pro duris pribuvėja. — 
Ji labai sunki moteris, ir todėl taip sunkiai krito, kad viskas 
viduje sutrenkta. Ypač moteriški organai. Bijau, ji neiš- 
gyvens. 

Klėjus užsivertė taurelę ir prisipylė vėl. 

— Išgyvens. Jokių abejonių. Tokie Žmonės lengvai ne- 
miršta. 

— Per daug imi viską į širdį, — pasakė Megi. Priėjusi 
padėjo jam ant peties ranką. — Labai prašau, nustok gėręs. 
Nebegalėsi dirbti, jei nenustosi. 

— Dirbti? — Kreivai šyptelėjo. — O kam man dirbti? 
Dėl ko? Dėl mylimos Žmonos? Dėl sūnaus, kurio niekada 
nebeturėsiu? — Gurkštelėjo viskio ir ėmė kvatoti. Tas juo- 
kas buvo kažin koks bjaurus. 

= — Klėjau, — išsigandusi pradėjo Megi. 

— Dinkite iš čia! Palikite pagaliau mane ramybėje! — 
Moterys iš lėto išėjo iš kamhario. 

Kai saulė pakilo, Klėjus vis tebegėrė, tikėdamasis 
užsimiršti. Darbininkai išėjo į laukus ir nustebę Žvalgėsi į 
šalis, nematydami, kaip įprastai, Klėjaus figūros. Pusiaudie- 
nį daugelis metė darbus, džiaugdamiesi, kad jų nestebi bud- 
rios šeimininko akys. Kleitonas nesirodė laukuose ištisas tris 
dienas, o ketvirtąją pusė Žmonių net nebeišėjo į darbą. 

Praėjo metai. Nikol stovėjo ant kalvos viršūnės, ap- 
žvelgdama savo valdas. Apglėbusi juosmenį, mankštindama 
pavargusius raumenis, galvojo, kad šis vaizdas ramina 
skausmą geriau, negu bet kokie vaistai. Karšti rugpjūčio 
saulės spinduliai glamonėja aukštus tabako stiebus. Netruks 
prasiverti medvilnės dėžutės. Auksiniai kviečiai švelniai 
šnara, lengvo vėjelio glostomi. Nikol girdėjo monotonišką 
nuolat besisukančių malūno girnų gaudesį. Kažkuris iš 
dvynukų garsiai suspigo, ir ji nusišypsojo, suvokusi, kad tai 
buvęs Dženi papeikimas. 

Daugiau negu metai praėjo nuo to laiko, kai gavo 
skyrybas. Nikol gerai suvokė, kad jos protas nepriklausomai 
nuo norų skaičiuoja kiekvieną valandą nuo tos lemtingos 
akimirkos teisėjo kabinete. Visus šiuos metus jos gyvenime 
nebuvo beveik nieko, išskyrus sunkų darbą. Kiekvieną dieną 
keldavosi prieš aušrą ir eidavo į malūną arba į laukus. Kaiji 
pirmąjį kartą atvežė savąjį derlių į turgų, vyrai šaipėsi, 
tikėdamiesi pigiai jį supirksią. Bet Nikol nenusileido nė cen- 
to, ir galų gale šypsojosi kaip tik ji, o vyrai raukėsi ir nu- 
sivylę gūžčiojo pečiais. Veslis ėjo šalia jos ir juokėsi. 

Už pinigus, gautus pardavus derlių, ji tuoj pat nusipir- 
ko dar žemės. Dabar turėjo šimtą dvidešimt penkis akrus 
gerai nusausintos, derlingos dirvos ant aukšto kranto. Vie- 
nintelis trūkumas buvo tai, kad lietus nuplaudavo dirvą į upę, 
bet šią žiemą jiedu su Izaoku sustiprino šlaitą keliomis 
žemomis akmenų sienomis ir išvalė naują sklypą. Tai buvo 
labai sunku, bet jie tai padarė. Ankstyvą pavasarį pasodino 
tabaką, paskui apsėjo kitus laukus. Už namo dabar buvo 
daržas, tvarte stovėjo melžiama karvė, o kieme linksmai lak- 
stė viščiukai. 

Namas nepasikeitė. Kiekvieną pensą Nikol skyrė Žemei. 
Adel su Žeraru užėmė vieną antrojo aukšto pusę, o Nikol su 
Dženi — kitą. Dvynukai miegojo ant čiužinių apačioje. Na- 

muose buvo ankšta, bet visi kažkaip prisitaikė. Dženi ir 
Žeraras beveik nesikalbėjo, kiekvienas iš jų vaizdavo, tarsi 
kito nė būti nebuvo. Adel tebegyveno įsivaizduojamame 
ikirevoliucinės Prancūzijos pasaulyje. Nikol pavyko įtikinti 
motiną, kad dvynukai — jos anūkai ir kad ji būtinai turinti 
dalyvauti jų auklėjime. Ir toji pasirodė esanti puiki auklėtoja. 
Nuobodžias pamokas ji praskaidrindavo nuostabiais pasakoji- 
mais iš savojo gyvenimo, susijusio su karaliaus rūmais. Pasa- 
kojo apie savo vaikystę, apie įvairius prancūzų karališkųjų 
šeimų papročius. Dvynukams jie atrodė nepaprastai keisti. 
Kartą Adel pasakiusi, kad karalienei kasdien atnešdavę 
suknelę pintame krepšyje, išklotame žalia tafta. Šios taftos 
niekada nepanaudodavę antrą kartą, o atiduodavę tarnams. 
Po to dvynukai pasidabino kostiumais iš žalių lapų ir pareiškė 
nuo šiol būsią Adel tarnai. Toji buvo sužavėta. 

Bet kartais kokia nors smulkmena išvesdavo Adel iš 
pusiausvyros, ir trapus jos pasaulėlis suduždavo į šipulius. 
Kartą Mendi užsirišo ant kaklo raudoną kaspiną, kuris Adel 
priminė giljotiną, ir ji keletą valandų blaškėsi isterijos apim- 
ta. Dvynukai dabar visiškai nebebijojo jos šauksmų. Įprastu 
gestu užsikimšdavo ausis ir bėgdavo ieškoti Nikol. Po kelių 
dienų, per kurias, susigūžusi iš siaubo, vis kartojo apie 
žudynes ir mirtį, Adel sugrįždavo į savo įsivaizduojamą, 
tolimą nuo tikrovės pasaulį. Ji nesuvokė gyvenanti 
Amerikoje, pažindavo tik Nikol ir dvynukus, pakentė Dženi 
ir nepastebėjo Žeraro buvimo. Jai neleido matyti nieko iš 
pašalinių, kurių ji labai bijojo. 

Žeraras buvo patenkintas, kad žmona jo nepažįstanti. 
Atrodė, susitikimas su Nikol visiškai ištrynė iš Adel atminties 
prisiminimus apie kalėjimą, Žeraro tėvų namus ir apie jį pati- 
Ji kalbėdavo su Nikol apie savo vyrą ir tėvą taip, tarsi ji€ 
būtų gyvi ir netrukus turėjo sugrįžti į namus. 

Žeraras laikėsi atsiskyręs. Jis labai pasikeitė, ir tai įVY“ 
ko netrukus po pokalbio su Nikol, kai jai teko suduoti jam 
per veidą. Ištisas dienas jis kažkur dingdavo, kartais grįždavo 


tik paryčiui, vengdamas bet kokių pasiaiškinimų. Namuose 
dažniausiai sėdėdavo prie židinio, nieko neveikdamas ir 
nenuleisdavo nuo Nikol atidaus žvilgsnio, kol jai nusprūs- 
davo mezginio kilpos arba ji įsidurdavo į pirštą. Niekada 
nebekalbėdavo apie vedybas su ja, ir Nikol beveik gailėda- 
vosi to. Kartais, pagavusi jo žvilgsnį, norėdavusi, kad jis ką 
nors pasakytų, idant ji galėtų atvirai susikauti, išlieti savąjį 
pyktį. Bet kaskart pamąsčiusi apie tai, jautė kvailai besiel- 
gianti. Jis gi nedaro nieko bloga — tiesiog Žiūri. 

Tačiau, ką besakytum apie Žerarą, savo pareigas jis 
vykdė. Jo maniera bučiuoti damoms rankas ir stiprus akcen- 
tas padėjo malūnui klestėti nė kiek ne mažiau, negu Žemos 
Nikol kainos. Daugelis merginų atvykdavo su tėvais malti 
grūdų. Žeraras su visomis moterimis elgėsi kaip su prancūzų 
aristokratėmis: su jaunomis ir senomis, storomis ir plono- 
mis, bjauriomis ir gražiomis. Merginos maivėsi ir kikenda- 
vo, kai jis, paėmęs jas už parankės, šnibždėdavo joms mei- 
lius žodžius ir valandų valandas vedžiodavo aplink malūną, 
nenutoldamas už tėvų matomumo ribų. 

Tik kartą Nikol atsitiktinai pavyko pažvelgti į Žeraro 
sielą. Tai įvyko, kai itin negraži mergina įsijautusi, vartydama 
akis, klausėsi kaip jis kažką greitai greitai kalba prancūziš- 
kai, pasilenkęs bučiuoti jos ranką. Vėjo gūsis atnešė iki Ni- 
kol jo žodžius. Vis šypsodamasis, jis pavadino merginą kiau- 
lienos gabalu. Nikol nusipurtė iš pasibjaurėjimo ir nuėjo, kad 
nebematytų tos scenos. 

Nikol pasirąžė ir nukreipė žvilgsnį į kitą krantą. Nė 
karto nebuvo susitikusi su Klėjumi nuo tada, kai sužinojo iš 
JO, jog Bianka esanti nėščia. Kartais jai atrodė, kad nuo to 
laiko praėjo ištisi metai, bet tuo pačiu metu prisiminimai 
apie jį nedilo jos širdyje, tarsi paskutinį kartą būtų matęsi 
YIso labo prieš kelias minutes. Nebuvo nakties, kad būtų 
NEPpagalvojusi apie Klėjų, aistringai trokšdama artumo. Ne- 

lusnus kūnas išduodavo ją, ir ji sunkiai tesusiturėdavo neė- 
Musi maldauti slapto pasimatymo. Tokiomis akimirkomis 

pamiršdavo savigarbą, išdidumą. Nejausdavo nieko, išskyrus 
troškimą pajusti šalia savęs jo stiprų karštą kūną. 

Nikol papurtė galvą, stengdamasi nuvyti kylančius 
vaizdus, nereikalingas mintis apie praeitį. Dabar pati tvar- 
kanti savąjį gyvenimą, ją supa žmonės, kuriuos ji mylinti; ji 
neturinti teisės skųstis likimu ir būti nedėkinga. 

Pažvelgė per upę į plantaciją. Net iš taip toli buvo 
matyti, kad ji nuskurdusi. Pereitų metų derlius liko nenuim- 
tas ir supuvo laukuose. Šis vaizdas kėlė jai nepakeliamą 
skausmą, bet ką galėjo padaryti? Izaokas kartais parnešda- 
vo Žinių apie tai, kas vyksta už upės. Daugelis samdomų dar- 
bininkų paliko Armstrongą, o beveik visus negrus teko par- 
duoti. Liko tik saujelė žmonių. 

Šį pavasarį tik nedidelis sklypelis užliejamos žemės 
buvo apsodintas tabaku, o visi viršutiniai laukai tvyrojo pli- 
ki, užkloti tik sausų pernykščių stiebų. Izaokas pasakė, kad 
Klėjui niekas nerūpi, o Bianka parduodanti viską iš eilės, 
idant apmokėtų savo papuošalus ir nuolatines pertvarkas 
namuose; ir kad vienintelė dirbanti plantacijoje — virėja. 

— Liūdnas vaizdas, tiesa? — išgirdo ji už nugaros 
balsą. 

Atsisukusi Nikol pamatė Izaoką. Jis taip pat žvelgė už 
upės. Per keletą mėnesių, praėjusių po pagrobimo, jiedu la- 
bai suartėjo. Juos siejo kartu išgyventa tragedija. Ji visada 
jautė, kad žmonės, kurie pas ją dirba, kažkaip tebepriklauso 
Klėjui — net Dženi. Todėl Izaokas atrodė dar artimesnis. O 
jaunuolis žvelgė į Nikol taip, tarsi būtų pasirengęs atiduoti 
už ją gyvybę. 

— Jis sugebės viską sutvarkyti, jeigu bus geras der- 
lius, bet tam reikia, kad iki vasaros pabaigos būtų karšta, — 
susimąsčiusi tarė Nikol. bi 

— Negaliu patikėti, kad Klėjui pakaktų jėgų bent R. 
nuimti tabaką, nekalbant apie pardavimą. 

— Kodėl taip kalbi, Izaokai? Kleitonas Altmštionias 
moka dirbti kaip niekas kitas. ž 

— Taip buvo anksčiau, o dabar visas jo darbas — kelti 
prie burnos butelį. Ir netgi jei jis dirbtų... Jo žmona išleidžia 
daugiau, negu gali duoti keturios tokios plantacijos. Kaskart, 
kai nuvežu vaikus, ten kiurkso kreditorius. Jeigu ir šis der- 
lius nueis niekais, Klėjus praras viską. Plantaciją parduos iš 
varžytinių. 

Nikol nusisuko, nebenorėdama tęsti pokalbio. 

— Turiu imtis popierių. Ar Morisonai atvežė miežius, 
kurių prašei? 

— Taip, rytmetį, — atsakė Izaokas ir nuėjo iš paskos. 
Jis sunkiai atsiduso ir vėl — šit jau tūkstantąjį kartą — 
palinkėjo, kad ji bent truputėlį pailsėtų, jeigu ne dėl savęs, 
tai bent dėl jo. Jis taip norėjo, kad atvyktų Veslis, bet Trevi- 
sas išvyko į Angliją, o Vesas liko tvarkyti ūkį. Niekas kitas 
negalėjo priversti Nikol nors akimirkai nuraukti darbą. 


Atsišliejęs nugara į medį, Žeraras slapčiomis stebėjo, 
kaip Nikol, lydima Izaoko, grįžta į malūną. Žeraras dažnai 
galvodavo: kas vyksta tarp jos ir Izaoko? Pernelyg daug laiko 
jiedu praleidžia kartu. Žerarui teko susitikti su daugeliu 
žmonių, ir kiekvienas, atrodė, degdavo nekantrumu iškloti 
viską, kad galėtų jį sudominti. Žinojo Nikol iš natūros esant 
nepaprastai aistringą. Jam visas ausis išūžė apie tai, ką ji 
išdarinejusi pas Beiksus — jo supratimu, taip elgtis galinti 
tik gatvės merga, ir vis dėlto ji smogė jam, vos tik prisilietus. 

Nė dienos nepraėjo, kad būtų neprisiminęs šios scenos: 
kaip ji jam sudavusi, kaip pažiūrėjusi į jį, tarsi būtų buvęs 
purvas po jos kojomis. Žinojo, kodėl ji atsisakė — niekino 
jį, nes buvo kilusi iš Kurtelenų, kurių istorija persipynusi su 
Prancūzijos valdovų šeima, o jis tik batsiuvio sūnus. Ir ką 
pedarytų, jos akyse liksiąs batsiuvio sūnumi. 

Žeraras pagalvojo apie tai, kuo jam teko užsiimti per 
iiuos metus. Ji privertusi jį Žemintis prieš tuos grubius 
mmerikiečius — neišauklėtus, neišprususius, kalbančius tik 
1eišraiškinga, nuobodžia anglų kalba. Kaip malonu juos ste- 

bėti, kai apiberi rinktiniais prancūziškais įžeidinėjimais, o 
jie absoliučiai nieko nesupranta ir šypsosi. 

O naktį ji erzindavusi jį, Žaisdavusi su juo, galutinai 
įsiutindama. Tik plona užuolaida skyrė juos, ir jis gulėdavo 
tamsoje nemiegodamas, įsiklausydamas į kiekvieną garsą, kol 
ji grįždavo ir imdavo nusirenginėti. Atmintinai žinojo, kokį 
šlamesį sukelia vienas ar kitas drabužis, žinojo, kada ji keletą 
sekundžių likdavusi visiškai nuoga, ko! užsivilkdavusi nak- 
tinius marškinius. Įsivaizduodavo jos auksaspalvį kūną, 
įsivaizduodavo, kaip ji puolanti į jo glėbį. Šit tada parody- 
siąs jai! Ji pasigailėsianti dėl to antausio. 

Žeraras nuėjo nuo medžio. Vieną gražią dieną ji daug 
ko pasigailėsianti. Įsivaizdavo viską, ką padarysiąs. Jis pri- 
versiąs ją šliaužioti ir maldauti atleidimo. Taip, ji aistringa 
moteris, ji traukianti jį, bet jis neprisiliesiąs jos, kol ji neat- 
šliaušianti keliais. Sužinosianti, kad batsiuvio sūnus nė kiek 
ne blogesnis už jos išdidėlius giminaičius. 

Žeraras nusprendė nučiti toliau nuo malūno. Jis ne- 
kentė malūno. Štai jie visi — plepa ir juokiasi. Juokiasi, 
žinoma, iš jo. Kartą jis atsitiktinai išgirdęs, kaip dvejetas 
vyriškių pavadinę jį mažuoju prancūzpalaikiu. Tada buvo 
bečiumpąs akmenį, bet čia pat jam šovė į galvą, kad esama 
kur kas saugesnių būdų sąskaitoms suvesti. Tą patį rudenį 
sudegė dviejų fermerių daržinės su paruoštu parduoti tabaku. 
Vienas iš jų nuskurdo. 

Prisimindamas tai, Žeraras kerštingai nusišypsojo. 
Staiga jo dėmesį patraukė kažin koks judėjimas aname 
krante. 

Jis pamatė jojančią stambią moterį ir sustojo, steng- 
damasis ją apžiūrėti. Per šiuos metus beveik visa veikla ana- 
me krante nutrūko. Žeraras niekada pernelyg nesidomėjo 
Nikol ir Armstrongo santykiais. Žinojo tik, kad ji buvo už jo 
ištekėjusi ir pas Beiksus elgėsi su juo tarsi kekšė. Žeraras 
daugelį kartų įsivaizdavo ją taip besielgiančią su juo. Kai 
Zerarui atvykus, Nikol netrukus išsiskyrė, jis apsidžiaugė. 

Suprato, ką tuo norėjusi pasakyti: ji skatinusi, kursčiusi jį, ji 
išsiskyrusi, idant ištekėtų už jo, Žeraro. Kiek palaukęs, davė 
jai suprasti, kad džiaugsis matydamas ją savo lovoje. 

Sukando dantis nuo šių prisiminimų, ji erzinusi jį, Vi- 
liojusi pažadais, o paskui pasielgusi taip, tarsi jis būtų ją 
įžeidęs. 

Kol Žeraras mąstė, moteris kitame krante iškėlė 
šmaikštį ir negrabiai sudavė arkliui per pasturgalį. Tas šoko 
į šalį, nuleido galvą ir smarkiai kilstelėjo užpakalį. Tą pačią 
akimirką moteris išlėkė iš balno ir sunkiai klestelėjo ant 
žemės, sukeldama smėlio ir žvyro fontaną. 

Kiek paabejojęs, Žeraras puolė į prieplauką. Nežinojo 
tiksliai, ką darysiąs, bet nusprendė, kad jam reikėtų su ja 
susipažinti. 

— Ar susitrenkėte? — paklausė priėjęs. 

Bianka nejudėdama sėdėjo ant žemės. Visą kūną 
maudė nuo smūgio ir jojimo ant šito netikusio kuino. Išsiėmė 
iš burnos purvo gabaliuką ir bjaurėdamasi pažiūrėjo į jį. Iš- 
vydusi Žerarą, pašoko iš nuostabos: taip seniai nebuvo 
mačiusio tokio džentelmeno, todėl iš karto pažino prancūzų 
madą. Žeraras vilkėjo žalios gelumbės surdutu su aksomo 
apykakle ir rankogaliais bei baltais kaip sniegas šilko marš- 
kiniais. Smakrą slėpė kaklaskarė. Prigludusios kelnės su še- 
šiomis perlamutrinėmis sagutėmis šone puikiai atrodė ant 
siaurų klubų. Iš po jų buvo išlindę geltonai ir Žaliai juostuo- 
tos kojinės. 

Bianka giliai atsiduso — taip malonu išvysti trapaus 
kūno sudėjimo, kaip ir dera džentelmenui, žmogų, apsiren- 
gusį ne medvilne ir oda. Jai jau mirtinai nusibodę galingi 
pečiai ir pūslėtos rankos. 

— Leiskite, aš jums padėsiu, — tęsė Žeraras. 

Jos žvilgsnis nė kiek jo nenustebino: taip į jį Žiūrėda- 
vusios visos damos, kenčiančios dėl vietinių papročių grubu- 
mo. 

Jis ištiesė jai ranką. Labai stambi, įmitusi moteris. 
Didžiulis, audringai besikylojantis dėl patirto susijaudinimo 

biustas veržiasi iš raudonos šilkinės suknelės gilios iškirptės. 
Rankovės vos nesprogsta per siūles. Visiškai gali būti, kad 
kažkada buvusi gražutė, bet dabar jos veidas išpurtęs ir 
išpleręs. Suknelės fasonas beviltiškai pasenęs, bet audinys 
brangus. 

— Jums negalima likti saulėje. Galite sugadinti šią 
švelnią veido spalvą. 

Bianka paraudo ir paėmė ištiestą ranką. Žerarui teko 
pasistengti, kad atplėštų ją nuo Žemės. Stovinti ji buvo per 
du colius aukštesnė už jį, o svėrė mažiausiai šešiasdešimčia 
svarų daugiau. Jis nepaleido jos rankos, o švelniai patraukė 
paskui save į šešėlį. Paskui nusimetė surdutą ir galantiškai 
patiesė jį ant žolės. 

— Prašom, sėskite, — pasakė nusilenkdamas. — Jums 
reikia pasilsėti ir atsigauti. Tokia daili jauna ledi neturi ne- 
paisyti savo sveikatos. — Žengė žingsnį upės link. 

Bianka patogiai įsitaisė ant surduto, bet išvydusi, kad 
Žeraras nueina, sušuko: 

— Ar jūs mane paliekate? 

Jis taip pažvelgė į ją per petį, kad nebuvo jokių abe- 
jonių: dabar, kai surado ją, tiesiog negalėtų išsiskirti. 

Žeraras sustojo už krūmų ir išsitraukė nosinę, vienin- 
telę šilkinę nosinę, išlikusią pas Adel, su Briuselio nėriniais 
ir monograma “AK" kampe. Jis tvarkingai ištraukė siūlą ir 
trūktelėjęs nuardė “A", palikdamas “K", nes dabar jis buvo 
Kurtelenas. Nusiledo prie upės, sudrėkino nosinę ir grįžo 
pas Bianką. | 

— Ant jūsų skruosto nėdidelė dėmė, — rūpestingai 
pasakė, nusileisdamas prie jos ant kelių. — Leiskite, — pa- 
kartojo, kai ji neatsakė, paėmė už smakro ir švelniais glos- 
tančiais judesiais ėmė šluostyti purvą nuo skruosto. 

Bianka nustebo nepajutusi pasibjaurėjimo ir neišsi- 
gandusi jo prisilietimo. Juk jis vyras. 

— Jūs... jūs sutepsite skepetaitę, — nedrąsiai sumur- 
mėjo. 

Žeraras nusišypsojo. 

— Ką reiškia šilkas palyginti su puikios moters oda? 

— Puikios? — Jos žydros akys išsiplėtė taip plačiai, 
kaip tik leido stori žandai. — Mane jau seniai bevadino 
puikia. 

— Negali būti, — nustebo Žeraras. — Esu tikras, kad 
jūsų vyras, — o tokia graži moteris, be abejo, negali būti 
neištekėjusi, — kartoja jums tai kelis kartus per dieną. 

— Mano vyras manęs nekenčia, — niūriai pareiškė 
Bianka. 

Žeraras akimirką svarstė, ką išgirdęs. Toji moteris 
norinti išsišnekėti, jai reikia klausytojo. Jis gūžtelėjo pečiais. 
Šiandien neturįs jokių reikalų, o iš vienišų moterų atvirumo 
kartais galima išpešti nemenkos naudos. 

— O kas jūsų vyras? 

— Kleitonas Armstrongas. 

Žeraras kilstelėjo antakį. 

— Šios plantacijos šeimininkas? 

— Taip, bent jau to, kas iš jos beliko. — Bianka sun- 
kiai atsiduso. — Jis nesirūpina ūkiu kaip tik todėl, kad ne- 
kenčia manęs. Sakosi nesirengiąs plėšytis tik dėl to, idant aš 
galėčiau pirkti sau visokius niekus. 

— Niekus? — nusprendė ją paakinti Žeraras. 

— Nesu išlaidi. Perku tik, kas būtina: keletą paprastų 
suknelių, padorų ekipažą, naujus baldus, žodžiu, viską, be 
ko negali apsieiti mano padėties Žmonės. 

— Jūsų vyras — tikras egoistas. Tai tiesiog gėdinga. 

Bianka su neapykanta pažvelgė į kitą krantą. 

— Viskuo kalta ji. Jeigu nebūtų begėdiškai suviliojusi 
mano vyro, viskas būtų buvę kitaip. 

Žeraras nesiėmė vaizduoti nesuprantąs, apie ką kal- 
bama. 

— Bet aš maniau, kad Nikol kažkada buvusi misterio 
Armstrongo Žmona... 

— Buvo, bet aš negalėjau atsisakyti visko, ką taip sun- 
kiai gavau. Aš pastačiau ją į vietą. 

Žeraras apsižvalgė į šalis, jo žvilgsnis sustojo ties taba- 
ko laukais. 

— Arjis iš tikrųjų turtingas Žmogus, tas Armstrongas? 

Bianka pagyvėjo. 

— Taip, turtingas, tiksliau, buvo turtingas, jeigu nebūtų 
apleidęs ūkio. Jis turi puikų namą, tiesa, per mažą. 

— Ir Nikol viso to atsisakė? — sumurmėjo jis, tarsi 
garsiai galvodamas. 

Bianka paraudo iš pykčio. 

— Ji ir nemanė atsisakyti, paprasčiausiai šį lošimą 
išlošiau aš. Mes lošėme, ir aš laimėjau, štai ir viskas. 

Žeraras susidomėjo. 

— Prašom papasakoti man apie tai. Taip norėčiau viską 
sužinoti. 

Su įtemptu dėmesiu klausėsi Biankos pasakojimo, ste- 
bėdamasis jos protu ir jausdamas artimą sielą. Sužinojęs, kaip 
ji papirkusi Eibą, kad tas pagrobtų Nikol, Žeraras pritaria- 
mai nusijuokė, o gudrybė, kurios pagalba ji privertusi Klėjų 
patikėti praleidus su ja naktį, jį tiesiog sužavėjo. 

Ligi šiol Bianka šioje barbarų šalyje nebuvo sutikusi 
tinkamo pašnekovo. Neturėjo kam pasipasakoti, kaip aštrus 
protas padėjo jai nugalėti Klėjų ir Nikol, — tai nieko nedomi- 
no. Dabar, Žeraro asmenyje sutikusi dėkingą klausytoją, ji 
pranešė jam ir sumokėjusi Oliveriui Gourtonui už tai, kad 
taptų nėščia. Su pasibjaurėjimu prisiminė, kaip teko iki 
jausmų praradimo svaigintis migdomaisiais milteliais, kitaip 
nebūtų pajėgusi ištverti vyro prisilietimo. 

Žeraras pratrūko juoku. 

— Tai netgi buvo ne jo kūdikis! Tai nuostabu! Nikol 
turbūt vos neišprotėjo, kad jos brangiausias vyras miega su 
kita moterimi, ir net sugyveno su ja kūdikį. — Umai pačiu- 
po putnią Biankos ranką ir priglaudė lūpas prie įtemptos 
odos. — Gaila, kad netekote kūdikio. Armstrongas gautų, 
ko nusipelnęs, jeigu jo vaikas būtų panašus į kaimyną. 

— Taip, — svajingai tarė Bianka. — Tada jis atrodytų 

visiškas idiotas, toks, kokia dėl jo dabar mane visi laiko 
idiote. 

— Na, ką jūs! Tai neįmanoma. Kvaili tie, kas nesuge- 
ba jūsų deramai įvertinti. 

— O taip, — sušnabždėjo Bianka, — jūs mane supran- 
tate. 

Kurį laiką jiedu sėdėjo tylėdami. Bianka jautė pagaliau 
radusi draugą. Visi kiti visada buvo Nikol ir Klėjaus pusėje. 
O Žeraras kol kas nežinojo, kaip pasinaudosiąs Biankos 
atvirumu, bet buvo įsitikinęs, kad iš jo galima turėti naudos. 

— Leiskite prisistatyti. Esu Žeraras Gotjė. Iš Kurte- 
lenų giminės. 

— Kurtelenas! — išsižiojo Bianka. — Bet gi tai Nikol 
vardas! 

— Taip, mes... giminės. 

Biankos akys pritvinko ašarų. 

— Jūs apgavote mane, — beviltiškai sušnabždėjo, — 
pasinaudojote mano patiklumu. Papasakojau jums viską, nie- 
ko neslėpdama, o jūs esate jos pusėje... — Ji bandė nevikriai 
atsistoti. 

Žeraras paėmė ją už pečių ir pasodino vėl. 

— Iš to, kad esu jos giminė, nebūtina daryti išvados, 
kad esu jos pusėje. Toli gražu taip nėra. Aš — pašalinis jos 
„namuose, ir ji nė akimirkai neleidžia man pamiršti, kad gyve- 
nu pas ją tik iš malonės. 

Bianka greitai greitai sumirksėjo, norėdama nukraty- 
ti nuo blakstienų ašaras. 

— Vadinasi, jūs taip pat žinote, kad Nikol visiškai ne 
angelėlis, kokį vaizduojanti ir kaip visi apie ją galvoja? Ji 
ištekėjo už manojo jaunikio, bandė atimti iš manęs Erandel 
Holą ir plantaciją. Bet visi kalta laiko Mane, Ne 
labo tesusigrąžinau tai, kas man priklaUs“- A 

: : j bet kas tie VISI | 

— Taip, — sutiko. Žeraras, — 

Amerikiečiai. Grubūs ir tamsūs žmonė? 
ma iš jų tikėtis? 


Ko kito būtų gali- 

— Žinoma, — džiugiai pritarė Bianka. — Laukinių 
šutvė. Jiems net nerūpi, kad ji painiojasi su tuo baisiu Ves- 
liu Stenfordu. 

— Ir Izaoku Simonsonu, — su pasibjaurėjimu pridūrė 
Žeraras. — Tas menkysta visą laiką tik ir sukiojasi aplink ją. 

Tolumoje pasigirdo varpelio, kvietusio pietų, garsas. 

— Aš turiu jus palikti, — pasakė Bianka ir klausiamai 
pažvelgė į jį. — O ar mes negalėtume... vėl pasimatyti? 

Žeraras padėjo jai atsistoti, kas jo geibiam kūnui buvo 
beveik neįveikiamas žygdarbis, apsivilko surdutą. 

— Niekas negali man sukliudyti matytis su jumis. 
Pirmą kartą nuo to laiko, kai atvykau į Ameriką, jaučiu, kad 
radau tikrą draugą. 

— Taip, — tyliai tarė Bianka, — aš jaučiu tą patį. 

Žeraras švelniai pabučiavo jos ranką. 

— Taigi, ligi rytojaus? 

— Taip, rytoj pusiaudienį. Imkime ir suruoškime iš- 
kylą! 

Žeraras linktelėjo, atsisveikindamas pažvelgė į ją ir 
nuėjo į šalį. 


20 skyrius 


Bianka žvelgė jam pavymui. Koks patrauklus vyriš- 
kis — paslaugus, delikatus, kilmingų manierų, visiškai nepa- 
našus į amerikiečius. Ji pasuko namų link, sunkiai dūsau- 
dama dėl ilgo kelio, kurį turėsianti įveikti pėsčiomis. Ir čia 
vėl buvo kaltas Klėjus. Vos tik ji užsimindavusi apie ekipažą, 
kai jis ją išjuokdavęs ir sakydavęs, kad nesirengiąs tiesti ke- 
lio vien todėl, kad jo žmona esanti pernelyg tingi. 

Visą ilgą kelią po spiginančia saule ji nenustojo gal- 
vojusi apie savo naująjį pažįstamą. Kodėl ji neištekėjusi už 
ko nors panašaus į jį, kodėl ji gavusi per vyrą niekingos sie- 
los ir bjaurių manierų žmogų? O juk su tokiu vyru, kaip 

Žeraras, ji galėtų būti laiminga. Keletą kartų balsu pakarto- 
jo jo vardą. Taip, su juo gyvenimas būtų visiškai kitoks. Jis 
nesišaipytų iš jos ir nekalbėtų nešvankybių. 

Vos tik Bianka peržengė namų slenkstį, geros nuotai- 
kos nebeliko nė ženklo. Namas buvo neįsivaizduojamai 
apleistas. Per ištisus metus čia nebuvo nė karto iš tikrųjų 
tvarkoma. Nuo lubų kai kur kybojo voratinkliai. Visur mėtėsi 
popierių skiautės, drabužiai, sudžiūvusios gėlės, parketo 
nį. Kiekvienas žingsnis sukeldavo nuo kilimų debesis dulkių. 

Iš pradžių Bianka bandžiusi žiūrėti tvarkos namuose, 
bet Klėjus paversdavęs niekais visas jos pastangas, nuteik- 
damas prieš ją tarnus. O praėjus mėnesiui po jų vedybų, jis 
apskritai atsisakė tarnų namuose, pareiškęs, kad Biankos 
pernelyg blogas būdas, idant būtų galima jį išbandyti ant 
niekuo dėtų Žmonių. Ji bandžiusi jam paaiškinti, kaip dera 
elgtis su tarnais, bet jis, kaip visada, niekinamai praleido 
viską pro ausis. 

— A-a, šit ir tu, mano brangioji — nedrįstu pasakyti, 
mažoji Žmonele... — pasveikino ją Klėjus. Jis stovėjo, tin- 
giai prisišliejęs prie laiptų priešais duris į valgomąjį. Kažkada 
balti, o dabar pūrvini pilki marškiniai net nebuvo užsegti, o 
paprasčiausiai sukišti už plataus diržo; ant aukštų batų 
uždžiūvęs molio sluoksnis. Rankoje laikė stiklinę burbono, 
be kurio pastaruoju metu jo niekas nebematė. — Taip ir 
žinojau, kad pietų nepavėluosi. Vien paminėjus maistą — ir 
tu jau čia. 

— Esi šlykštus, — iš aukšto nusišypsojo Bianka, 
įplaukdama į valgomąjį, kur stalas lūžo nuo valgių. Megi 
buvo viena iš nedaugelio tarnų, likusių su Kleitonu. Bianka 
minkštai nusileido ant kėdės ir pasitiesė ant kelių servetėlę, 
godžiomis akimis apžvelgdama stalą. 

— Koks alkanas žvilgsnis! — nenurimo Klėjus. — Jeigu 
tu sugebėtum taip žiūrėti į vyrus, visi jie būtų po tavo kojo- 
mis. Bet vyra tavęs nedomina, tiesa? Tave domina tiktai 

maistas ir tavo pačios persona. 

Bianka nesutrikusi įsidėjo į lėkštę tris gabalus vynio- 
tinio. 

— Tu menkai mane pažįsti. Tai šit, kai kurie vyrai lai- 
ko mane gana patrauklia. į 

Klėjus niekinamai purkštelėjo ir gurkštelėjo iš stik- 
linės. 

— Niekai! Vargu bau galima rasti tokį idiotą, bent jau 
viliuosi, kad aš — vienintelis susigundęs tavimi. 

Bianka valgė toliau. Jos žandikauliai judėjo tolygiai, 
kaip laikrodžio mechanizmas. 

— O ar žinai, kad tavoji Nikol miega su Izaoku Si- 
monsu? — Ji pergalingai nusišypsojo, žvelgdama į jo pasikei- 
tusį veidą. — Ji visada buvo pasileidėlė. Ji susitikinėjo su 
tavim net po to, kai tu vedei mane. Nikol iš tų moterų, ku- 
rios nė dienos negali išgyventi be vyriškio, vis tiek kokio. 
Galiu lažintis, kad tarp'jos ir Eibo taip pat kažkas buvę — 
tai aš jiems padėjau, palikusi dviese saloje. 

— Aš netikiu tavimi, — sunkiai teištarė Klėjus. — Iza- 
okas dar vaikas. , | 

— Prisimink save šešiolikos metų. Babar, kai tu jai 
nebekliudai, gali išdarinėti ką tinkama ir Ai kuo tinkama. 
Esu tikra, kad spėjai išmokyti ją savo bjaurių dalykėlių, ir 
dabar ji moko mieląjį, nekaltąjį Izaoką. 

— Užsičiaupk! — sušuko Klėjus ir sviedė stiklinę jai į 
galvą. Ar buvo pernelyg girtas, ar ji išmokusi išsisukti, bet 
jis nepataikė. . 

Išlėkė iš namų, pro kontorą, kurioje pastaruoju metu 
beveik nesilankė, pribėgo prie arklidžių, čiupo naują bur- 
bono butelį ir pasuko upės link. 

Atsistojo po medžiu prie pat vandens ir nugara 
prisiglaudė prie grublėto kamieno. Iš čia buvo gerai matyti 
Nikol laukai. Namą ir malūną slėpė medžiai, ir tai jį džiugino. 


+ - 


ir šiaip jau buvo sunku. Jį nuolatos kankino klausimas, ar 

galvojanti Nikol apie jį. Galbūt visiškai pamiršusi? Megi sa- 
kiusi, kad vos ne visos Virdžinijos moterys kalbančios apie 
Nikol ir tą prancūzą. Tai, ką Bianka pasakiusi apie Izaoką, 
žinoma, niekai. Bianka paprasčiausiai silpnaprotė. 

Pakėlė prie lūpų butelį. Kasdien reikalavo vis daugiau 
šito gėralo, kad užsimirštų. Kartais sapnuose regėdavo tė- 
vus, Džeimsą, Bes. Kaltino jį užmiršus juos, sugriovus viską, 
ką jam palikę, ir tada atsibusdavo su nauja viltimi, t*k*1imu 
ateitimi. Bet paskui sutikdavo Bianką, išvysdavo apicistus 
namus, apaugusius piktžolėmis laukus, išgirsdavo iš anapus 
upės linksmus vaikų balsus, ir ranka nejučia siekdavo bute- 
lio. Spiritas laikinai išblaškydavo liūdesį, slopindavo jaus- 
mus, leisdavo nieko nematyti ir negirdėti. 

Klėjus nė nepastebėjo, kaip giedroje padangėje pa- 
sirodė pirmieji debesys, kaip pamažu virto sunkiais ir tam- 
siais, iš lėto, bet nenumaldomai užgožiančiais visą dangų. 
Horizonte ėmė blykčioti žaibai. Vėjas nusinešė dienos karštį, 
nuvilnijo kviečių ir miežių laukais, įnirtingai puolė Klėjų, 
stengdamasis nuplėšti nuo jo prasegtus marškinius. Bet 
išgėrusiam Klėjui buvo šilta. Nepajudėjo iš vietos, kai ėmė 
kristi pirmieji stambūs lašai. Lietus įsisiautėjo ne juokais. 
Vanduo susirinko ant plačių skrybėlės kraštų, ėmė tekčti per 
veidą, marškiniai permirko ir prilipo prie kūno, bet Klėjus 
nejuto šalčio. Jis sėdėjo ir gėrė. 


Nikol pažvelgė pro langą ir atsiduso: ištisai lijo jau 
antrą parą. Jiems teko sustabdyti malūną, nęs pernelyg paki- 
lo vanduo. Izaokas tikino , esą pasėliams nieko neatsitiksią — 
akmeninės sienelės, kurias jiedu surentė žiemą, sulaikė ir 
tramdė vandens sroves, tekančias nuo terasų į upę, bet širdyje 
vis tiek buvo nerimas — juk vanduo nusinešdavo brangią 
dirvą ir išplaudavo krantą. 

Pasigirdo garsus beldimas į duris. Nikol pašoko ati- 
daryti. 

— Vesli! — apsidžiaugė ji. — Tu gi visiškai šlapias. 


Įeik greičiau! 

Jis nusitraukė vaškuoto audinio lietpaltį, nukratė ir 
padavė Dženi, kuri jį pakabino priešais židinį. 

— Kaip tu ryžaisi išeiti tokiu oru? — paklausė ji. — 
Ar kas nors atsitiko? 

— Na, Žinoma! Ar šiuose namuose neatsirastų kavos 
gurkšnelio? Sušalau ligi kaulų. 

Nikol pripylė jam didžiulį puodelį kavos. Veslis priėjo 
prie ugnies. Žeraras abejingai sėdėjo kampe, tylomis nedrau- 
giškai apžiūrinėdamas svečią. Iš viršaus sklido dvynukų ir, 
matyt, Nikol motinos, kurios Veslis dar nė karto nebuvo 
matęs, balsai. 

— Vesai, mes laukiame, — atkakliai pakartojo Dže- 
ni. — Kodėl atėjai? 

— Apskritai aš ėjau pas Klėjų. Jeigu artimiausiu metu 
nesiliaus lyti, bus potvynis. 

— Potvynis? — paklausė išblyškusi Nikol. — Tai pa- 
kenks Klėjui? 

Dženi žvilgtelėjo į ją. 

— Prie reikalo. Ar tai nepakenks mums? 

— Klėjaus Žemei visada grėsė potvyniai, bent jau 
užliejamai. Prisimenu tikrą tvaną — tada dar buvome vai- 
kai. Vanduo užliejo Žemutinius laukus. Bet, žinoma, tada 
misterio Armstrongo buvo apsėti ir visi kiti. 

— Nesuprantu. 

Vesas atsiklaupė ir balanos nuodėguliu nubraižė planą, 
pavaizduodamas upę ir Klėjaus bei Nikol žemę. Tuoj už 
malūno upė darė staigų vingį Klėjaus plantacijos link. 
Vanduo skalaudavo aukštą krantą, kur buvo Nikol laukai, 
plaudavo jį ir nešė žemes upe žemyn, palikdamas žemame ir 
plokščiame Klėjaus krante. Dirva ten buvo derlinga, bet kaip 
tik ten pirmiausia ir išsiliedavo patvinusi upė. 

Nikol pakėlė nuo piešinio akis. 

— Vadinasi, upė išplauna mano žemę, prideda žemės 
Klėjui, ir ji vis kyla? 

— Ką gi, galima į tai pažvelgti ir taip, bet vargu ar tau 
verta kaltinti save, kad Klėjus praras visą derlių. 

— Praras? Višą? 

Vesas žarstekliu perbraukė planą. 

— Jis pats kaltas. Puikiai Žino apie potvynius. Žinoma, 
užliejamos žemės derlingiausios, bet kasmet jis rizikuoja. 
Negalima pasitikėti vien šia žeme. Klėjaus tėvas visuomet 
laikė sėkme, jei pavykdavę nuimti nuo jos derlių. 

Nikol atsistojo. 

— Bet šiemet jis neturi kitų pasėlių. 

Vesas priėjo prie jos. 

— Jis gi Žinojo, kad taip gali atsitikti. 

— Tikriausiai galima ką nors padaryti. Nenoriu, kad 
jis viską prarastų. 

Vesas uždėjo rankas jai ant pečių. 

— Negali gi tu įsakyti stichijai. Jeigu galėtum sulaiky- 
ti lietų, tai išgelbėtų Klėjų. Beje, tik tai galėtų jam padėti. 

„ — Jaučiuosi tokia bejėgė. Kaip norėčiau ką nors 
padaryti. 

— Vesai, — nutraukė ją Dženi. — Galiu lažintis, kad 
esi alkanas. Ar nenorėtum užkąsti? 

Jis šyptelėjo. 

— Su didžiausiu malonumu. Papasakokite, kaip jūs čia 
gyvenate. Ar galiu pamatyti dvynukus? 

Dženi priėjo prie laiptų. 

— Jo šviesybė hercogas Veslis su vizitu pas jų karališ- 
kąsias didenybes. 

Netikėdamas savo ausimis, Vesas pažvelgė į Nikol. Ji 
pakėlė į viršų akis, palingavo galva, atsiduso ir bejėgiškai 
skėstelėjo rankomis. Vesas sutramdė juoką. Dvynukai nu- 
sirito laiptais ir pakibo jam ant kaklo. Veslis suko juos, pamė- 
tėdamas į viršų, 0 jie spiegė ir laimingi juokėsi. 

— Tau reikia vesti, Vesai, — nepaprastai rimtai tarė 
Dženi, reikšmingai žvelgdama į Nikol. 

— Būtinai vesiu. Kai tik tu sutiksi už manęs tekėti, — 
nusijuokė Vesas. — Ne, visiškai pamiršau — aš gi susižadėjęs 

su Izaoko sesute. 

— Gražiausia! — purkštelėjo Dženi. — Ne jau, jeigu 
pasipiršai man — dabar nebeišsisuksi. Paleisk tuos nutrūkt- 
galvius ir sėsk valgyti. 

Vesas valgė, atsakinėjo į dvynukų klausimus ir vis 
žvilgčiojo į nuliūdusį Nikol veidą. Žinojo, apie ką ji galvo- 
janti. Persisvėręs per stalą paėmė ją už rankos. 

— Viskas susitvarkys, pamatysi. Mudu su Trevisu pa- 
sirūpinsime, kad jis neprarastų plantacijos. 

Nikol pakėlė galvą. 

— Ką reiškia “neprarastų plantacijos"? Praradus vie- 
ną derlių, dar nereiškia prarasti visą plantaciją. 

Vesas ir Dženi susižvalgė. 

— Paprastai nereiškia. Todėl, kad Žmonės retai praran- 
da visą derlių. Bet jis turėjo apsėti viršutinius laukus. 

— Net jeigu jam prapuls visas derlius, turi pinigų, kad 
išsilaikytų. Niekada nepatikėsiu, kad ūkis gali sužlugti per 
metus. 

Vesas pastūmė lėkštę. Lietus barbeno į stogą. 

— Geriau bus, jeigu žinosi teisybę. Praėjusiais metais 
Klėjus paliko derlių laukuose supūti, bet tokiam stipriam 
ūkiui tai nepadarė didelės žalos — pernelyg gerai padirbėjo 
jo tėvas, brolis ir jis pats. Bet Bianka... — jis užsikirto, 
pažvelgęs į Nikol akis. Ši stengėsi atrodyti abejinga, bet jis 
negalėjo nepastebėti, kad tas vardas ją skaudina. — Bianka, — 
tęsė jis, — ligi ausų įklimpo į skolas. Mačiausi su Klėjumi 
prieš mėnesį, ir jis pasakė, kad ji skolinanti pinigų iš kur tik 
galinti, garantuodama plantacija, ir siunčianti juos tėvui į 
Angliją. Matyt, nori atgauti giminės lizdą. 

Nikol priėjo prie židinio, sisimąsčiusi žarstekliu pa- 
vartė anglis. Prisiminė parką, kažkada buvusį Meilsonų nuo- 
savybe, ir Biankos žodžius, kad toji susigrąžinsianti viską, 
kas jiems priklausė. 

— Ir Klėjus leidžia jai taip elgtis? Tai nepanašu į jį. 

Vesas delsė atsakyti. 

— Jis ir pats nebepanašus į save. Nikol, jis labai 
pasikeitė. Jam vis tiek, kas darosi su plantacija ir su juo pačiu. 

Jis nesiskiria su buteliu. Kai bandžiau jį paprotinti, jis net 
neklausė manęs. Ir tai baisiausia. Klėjus visada buvo tvirto 
būdo, jis buvo veiklus žmogus, o dabar... — Vesas nutilo, 
nebaigęs frazės. 

— Vadinasi, Klėjus prarado praėjusių metų derlių, o 
dabar dar ir šių. Tu nori pasakyti, kad jis nusigyvenęs? 

— Ne; Mudu su Trevisu kalbėjomės su kreditoriais ir 
laidavome už Klėjų. Bet aš įspėjau, kad jis turįs sulaikyti 
Bianką nuo naujų išlaidų. 

Ji staigiai atsisuko, pažvelgė jam į akis. 

— Ir tu pasakei jam, kad jūs rengiatės padengti jo 
skolas? 

— Žinoma. Aš norėjau jį nuraminti. 

— Vyrai! — pasipiktinusi sušuko Nikol, o paskui 
sumurmėjo kažką prancūziškai, nuo ko vis taip pat tylomis 
sėdėjęs kampe Žeraras nustebęs pakėlė antakius. 

— Ką pajustum, jeigu Klėjus tau pasakytų: “Nesugebi 
susidoroti su ūkiu, bet nieko, aš tavimi pasirūpinsiu?" 

— Tai buvo visiškai ne taip! Mudu draugai, mudu visa- 
da buvome draugai. 

— Draugai padeda, o ne žlugdo savuoju gailesčiu. 
| — Nikol, — įspėjamai pasakė jis, imdamas pykti, — 

aš pažįstu Klėjų visą gyvenimą ir... | 

— Ir dabar meti jam išmaldą, kaip elgetai, štai ką tu 
darai! 

Veslis pakilo, įsikibdamas į stalo kraštą. Jo veidas 
paraudo iš pykčio. 

— Tuojau pat liaukitės, — įsiterpė Dženi. — Judu el- 
giatės kaip vaikai. Blogiau, negu vaikai, todėl kad dvyniai 
nieko panašaus nedaro. 

Veslis susivaldė. 

— Prašom man atleisti. Pasikarščiavau. Bet, Nikol, 
tavo kaltinimai siaubingi. 

Ji nusisuko į židinį, vedžiodama grindimis žarsteklio 
galu, vėl piešdama upės vingį ir neatplėšdama akių nuo 
brėžinio. 

— Nenorėjau tavęs įskaudinti. Bėda ta, kad Klėjus la- 
bai išdidus ir taip myli savo žemę, kad verčiau atsisakysiąs 
jos, negu prarasiąs. 

— Nematau prasmės tavo žodžiuose. 

— Tikriausiai. Galbūt aš nepakankamai aiškiai pasa- 
kiau, ką jaučiu. Vesai, nejaugi nieko negalima padaryti, kad 
išgelbėjus jo Žemę nuo potvynio? 

— Nebent pasimelsti. Jeigu nustos lyti, vanduo nu- 
slūgs. 

— Kodėl šio ploto neužlieja kasmet, o tiktai kartais? 

— Upės vaga keičiasi. Klėjaus senelis kažkada sakęs, 
kad kai jis buvęs berniūkštis, jokių užliejamų laukų nebuvę. 
Kasmet upė pamažu keitė vagą ir po truputį suplaudavo juos. 

— Parodyk čia tai, apie ką kalbi, — pasakė Nikol, ro- 
dydama į planą. 

Jis vėl atsiklaupė ant grindų priešais Židinį. 

— Manau, upe stengiasi išlinkti. Anksčiau šioje vieto- 
je vaga buvusi tiesesnė ir platesnė, bet per daugelį metų 
pasikeitusi. 

Ji žiūrinėjo Žemėlapį. 

— Nori pasakyti, kad upė suryjanti mano Žemę ir ne- 
šanti ją pas Klėjų? 

Vesas nustebęs pažvelgė į ją. 

— Nemanau, kad turėtum susirūpinti. Praeis koks pen- 
kiasdešimt metų, kol tai bus pastebima. 

Nikol nekreipė dėmesio į jo žvilgsnį. 

— O kas, jei atiduotume upės dievui tai, ko jis nori? 

— Apie ką tu kalbi? — sumurmėjo Vesas, manydamas, 
„kad ji rūpinasi dėl savosios Žemės. 

— Nikol, — įsiterpė Dženi, — man nepatinka šis 
pokalbis. 

Nikol paėmė balaną. 

— Kas atsitiktų, štai šitaip nurėžus manąją žemę? — 
Ji nubrėžė liniją nuo vieno upės įlinkio prie kito. 

— Žemė drėgna, o krantas status, taigi galbūt šis 
gabalas nuslinks į vandenį. 

— O kaip tai paveiks vandens lygį? 

Veslis ėmė suprasti, ką ji sumaniusi, ir išpūtė akis. 

— Nikol, tai neįmanoma. Čia reikia kasti mažiausiai 
keletą dienų, o žemė, kuri kris į upę, suvirs kartu su tavo 
kviečiais. 

— Bet tu neatsakei į mano klausimą. Vanduo nuslūgs? 

— Galbūt ir nuslūgs. Vaga gi paplatės. Iš kur galiu 
žinoti? 

— Tiesiog noriu Žinoti tavo nuomonę. 

— Velniai rautų! Koks upei skirtumas, kieno Žemę ryti, 
tavo ar Klėjaus? Prakeiktam vandeniui vis tas pat. 

— Prašom vengti panašių posakių vaikų akivaizdo- 
je, — griežtai pastebėjo Nikol. — Vadinasi, mums reikės ka- 
plių, kastuvų ir... 

Vesas nutraukė ją. 

"— Ar matai, kas darosi už langų? Šita liūtis gali jautį 
išversti, 0 tu Žžadi ten dirbti. 

— Nežinau kito būdo iškasti griovį. Negalime gi mes 
kasti namuose, kur sausa ir šilta. 

— Neleisiu tau paaukoti Žemę, — pavargęs tarė Ve- 
sas. — Klėjui galima padėti ir be to. Mudu su Trevisu pasko- 
linsime jam pinigų, o kitais metais jis pataisys savo reikalus. 

Nikol pervėrė jį lediniu žvilgsniu. 

— Kodėl tu manai, kad jis kitais metais panorės patai- 
syti reikalus? Pažiūrėk, ką su juo padarėme. Klėjus — 
žmogus, kuriam reikia šeimos. Buvo laimingas, kol turėjo 
tėvus, Džeimsą, Bes, dvynukus. Paskui jie paliko jį vienas 
po kito. Trumpam laikui aš daviau jam meilę, bet paskui 
atėmiau ją — kartu su dvyniais. — Ji pamojo į Erandel Holo 
pusę. — Kažkada tai buvo laimingi namai, pilni džiaugsmo, 
Žmonių, kurie jį mylėjo ir kuriuos jis mylėjo. Ir kas jam beli- 
ko? Net jo brolvaikiai gyvena su svetimais žmonėmis. Turime 
parodyti jam, kad rūpinamės ir galvojame apie jį. 

— Bet mudu su Trevisu... 

— Pinigai... Tu panašus į vyrą, kuris vietoj meilės ir 
dėmesio siūlo savajai Žmonai naujus tualetus. Klėjui nereikia 

pinigų, jam reikia žinoti, kad jį myli, kad jis ne vienišas šiame 
pasaulyje. 

Visi — ir Vesas, ir Dženi, ir dvynukai — nenuleido 
nuo jos akių. Tik Žeraras su nuobodžiaujančio išraiška įsiste- 
beilijo į grindis. 

— Ar esi tikra, kad Klėjus jaučia kaip tik tai, — tyliai 
paklausė Vesas, — ar tu paprasčiausiai perkeli į jį savuosius 
jausmus? Galbūt tai tau reikia rūpesčio ir meilės? 

Nikol pabandė nusišypsoti. 

— Nežinau... Dabar ne laikas mąstyti. Kas minutę 
vanduo atsikovoja dar ruoželį žemės. 

Vesas staiga apkabino ją ir stipriai priglaudė prie 
krūtinės. 

— Jeigu man kada nors pavyktų susitikti moterį, kuri 
mylėtų mane bent per pusę tiek, kaip tu myli Klėjų, laiky- 
siuos jos abiem rankomis ir niekur nebepaleisiu. 

— Nedrįsk atverti mano paslapties. Be to, esu tikra, 
kad jūs elgtumėtės nė kiek ne mažiau kvailai, negu mudu su 
Klėjumi. 

Tuo metu Dženi jau nusijuosė prijuostę ir vilkosi Veso 
lietpaltį. 

— Dženi, kur tu? — paklausė Vesas. 

— Kol jūs čia plepate, aš rengiuosi imtis darbo. Pir- 
miausia eisiu paprašyti Izaoko paskolinti kokių nors drabu- 
žių. Lakstyti su suknele per tokį lietų, o dar su kastuvu... 
labai ačiū. Paskui aš atvešiu Klėjų. 

— Klėjų2!.— vienu balsu sušuko Vesas ir Nikol. 

— Žinoma. Galbūt ir laikote, kad jis jau nieko vertas, 
bet aš jį geriau pažįstu. Jis gali kasti ne prasčiau, negu visi 
kiti, ir pas jį dar likę keli darbininkai. Gerai dar būtų Trevi- 
sas. — Ir kadangi Nikol ir Veslis vis dar Žiūrėjo į ją pražioję 
burnas, pridūrė: — Jūs ką, prie kėdžių priaugote? Nikol, 
eime su manimi į malūną, o tu, Vesai, pažymėk griovio kraš- 
tus. 

Vesas čiupo Nikol už rankos ir nutempė prie durų. 

— Eime greičiau, laikas dirbti! 

21 skyrius 


Dženi buvo pritrenkta išvydusi Erande! Holą. Stoge 
virš verandos žiojėjo didžiulė skylė, ant grindų telkšojo bala. 
Laukujos durys pusiau praviros, ir persiškas kilimas nuo to 
krašto prisisunkęs vandens tarsi kempinė. Dženi žengė į vidų 
ir pabandė uždaryti duris, bet tos nepasidavė, nes medis iš- 
pampo nuo drėgmės. Ji užlenkė kilimo kraštą ir užduso iš 
siaubo: ąžuolinis parketas priešais duris permirko ir iškilo. 
Jį teks keisti. | 

Dženi piktai apžvelgė didelį prieškambarį. Namuose 
tvyrojo sunki, troški atmosfera. Ji akimirkai užmerkė akis ir 
mintyse paprašė Klėjaus motinos atleidimo. Paskui sėlin- 
dama nusigavo ligi kabineto. 

Nesibeldusi pravėrė duris ir iš karto pamatė, kad 
kabinetas likęs vienintelis kambarys namuose, kurio apstaty- 
mas nepasikeitęs, bet ir čia jau seniai nevalyta. Ji keletą 
minučių pastovėjo tarpduryje, kol akys priprato prie prie- 
temos. 

— Nejaugi aš numiriau ir patekau į dangų? — iš kam- 
po pasigirdo Žemas neaiškus balsas. — Puikioji Dženi vyriš- 
komis kelnėmis. Ar nori įvesti naują madą? 

Dženi priėjo prie stalo ir uždegė lempą, paskui padi- 
dino liepsną ir nustėrusi atšlijo: Klėjus žiūrėjo į ją ištinusio- 
mis, paraudusiomis akimis, neskusti šeriai jau virtę skysta 
netvarkinga barzdele. Jai šovė į galvą, kad jis turbūt savaitė- 
mis nesiprausęs. 

— Dženi, mažyte, paduok man ana tą ąsotėlį nuo sta- 
lo. Aš maniau pats pasieksiąs, bet kažkaip neužtenka jėgų. 

Dženi akimirką žvelgė į jį. 

— Kada paskutinį kartą valgei? 

— Valgiau? Čia nėra jokio maisto. Argi tu nežinai, kad 
mano brangioji Žmona suvalgo viską. — Bandė atsistoti, bet 
nepajėgė. 

Dženi priėjo jam padėti. 

— Nuo tavęs tiesiog dvokia! 

— Ačiū, brangioji. Tai mieliausi žodžiai, kuriuos man 
teko pastaruoju metu girdėti. 

Ji padėjo jam atsikelti. Klėjus vos laikėsi ant kojų. 

— Noriu, kad eitum su manimi. 

— Žinoma, brangioji. Eisiu su tavimi, kur tik pano- 
rėsi. 

— Pradžiai išeikime į lietų. Galbūt tu prablaivėsi arba 
bent jau tapsi kiek švaresnis. O paskui eisime į virtuvę. 

— O taip, — sumurmėjo Klėjus, — virtuvė... mėgsta- 
miausia mano žmonos vieta. Vargšei Megi dabar tenka dar- 
buotis kur kas daugiau, negu anksčiau, kai ji gamindavo vi- 
sai plantacijai. Beje, ar Žinai, kad jie visi išsilakstė? 

— Žinau tik, kad niekad neteko matyti , jog žmogus 
taip pasikeistų iš gailesčio pats sau. 

Šaltas lietus pliūptelėjo į juos baisia jėga. Dženi įtrau- 
kė galvą į pečius, bet Klėjus, atrodė, net nepastebėjo ledinių 
srovių. 

Kai jiedu pasiekė virtuvę, Dženi išžarstė anglis, užkūrė 
ugnį ir pastatė ant grotelių kavinuką. Virtuvė, anksčiau švytė- 
jusi švara, buvo virtusi purvina, nejaukia patalpa, apleista ir 
niekam nebereikalinga. 

Dženi pasodino Klėjų ant kėdės ir vėl išėjo į lietų 
ieškoti Megi — žinojo, kad viena nesusidorosianti. 

Po valandos jos abi jėga įpylė į jį didžiulį kiekį stip- 
rios juodos kavos ir privertė suvalgyti kiaušinienę iš pusės 
tuzino kiaušinių. Visą tą laiką Megi kalbėjo neužsičiaup- 
dama. 

— Ir įsivaizduoti negali, kaip mes gyvename. Toji mo- 
teris visur kaišioja nosį. Reikalauja, kad mes Žemai lenk- 
tumės ir bučiuotume jos riebią ranką. Anksčiau, kol Klėjus 
nebuvo vedęs, mes tik šaipydavomės. — Ji nutilo ir priekaiš- 
tingai pažvelgė į Klėjų. — Bet paskui ji taip įsismarkavo, 
kad nebebuvo kur dėtis. Visi, kas galėjo, išėjo, o po to kai ji 
ėmė mažinti porcijas, ir negrai ėmė išsilakstyti. Manau, jie 

žinojo, kad Klėjus jų nepersekiosiąs. Ir jie buvo teisūs. 

Klėjus pamažu ėmė atsitokėti. 

— Dženi nedomina mūsų bėdos. Žmonės, gyvenantys 
rojuje, nenori girdėti apie pragarą. 

— Tą pragarą tu pats pasirinkai, — ryžtingai tęsė Megi. 

Buvo matyti, kad tai jos pamėgtoji tema. 

Dženi rankos judesiu sulaikė ją. 

— Klėjau, — švelniai tarė, — ar tu pakankamai blai- 
vus, kad mane išklausytum? 

Jis atsiplėšė nuo lėkštės su kiaušiniene ir pažvelgė į 
ją. Rudos akys įdubę, lūpos kietai suspaustos, nuo nosies prie 
burnos kampučių nusidriekusios raukšlės. Atrodė pasenęs 
daugeliu metų. 

— Kalbėk, aš klausau, — abejingai atsakė. 

— Ar žinai, ką lietus daro su tavaisiais pasėliais? 

Jis surūstėjo ir pastūmė lėkštę. Dženi atkakliai stum- 
telėjo ją atgal. Jis klusniai ėmė valgyti. 

— Galbūt esu girtas, bet jeigu negersiu, paprasčiau- 
siai nebegalėsiu gyventi po viso to, kas su manimi atsitiko. 
Tikriausiai reikėtų sakyti — po viso, ką aš padariau. Taip, aš 
žinau, kas darosi su pasėliais. O ar tau neatrodo, kad aš tai 
nusipelniau? Ir po visko, ką pridarė manoji Žmona, — žodį 
“žmona" jis ištarė drebančiu iš neapykantos balsu, — kad 
užvaldytų šitą plantaciją, bus tikrai teisinga, jei mes ją 
prarasime. 

— Ir tu tai leisi? — pasipiktino Dženi. — Pažinojau 
Kleitoną, kuris kovoja dėl to, kas jam brangu. Ar pameni, 
kaip judu su Džeimsu tris dienas iš eilės kovojote su gaisru? 

— Taip... Džeimsas... — tyliai tarė Klėjus. — Bet tada 
viskas buvo kitaip. O dabar man vis tiek pat. | 

— Tau galbūt ir vis tiek, — įtūžusi prabilo Dženi, — 
bet esama žmonių, kurie tavimi rūpinasi. Šituo pačiu laiku 
Nikol su Vesu nenumaldomai lyjant plukiasi, bandydami at- 
kirsti keletą akrų jos Žemės, kad išgelbėtų tavo plantaciją. 
O tu nieko neveiki, tik sėdi tarp keturių sienų ir puoselėji 


315 


savąjį kvailą išdidumą. 

— Išdidumą? Nebeliko jokio išdidumo po... po vieno 
pasimatymo oloje. 

— Liaukis! — sušuko Dženi. — Nustok bent akimirką 
galvoti vien apie save ir paklausyk. Ar girdėjai, ką sakiau? 
Vesas pasakė Nikol, kad tavo Žemei gresia potvynis, ir ji su- 
galvojo, kaip ją išgelbėti. | 

— Išgelbėti? — Klėjus pakėlė galvą. — Argi ją galima 
išgelbėti? Nebent nustotų lyti, arba kas nors pastatytų aukš- 
tupyje užtvanką. 

— Arba priverstų vandenį pasukti kiek į šalį. 

"— Apie ką tu kalbi? 

Megi atsisėdo šalia Klėjaus. 

— Tu tvirtini, kad Nikol rengiasi išgelbėti Klėjaus 
pasėlius? Kaip? 

Dženi perkėlė žvilgsnį nuo vieno prie kito. Į ją buvo 
nukreiptos dvi poros susidomėjusių akių. 

— Ar žinote staigų upės posūkį po malūnu? Nikol 
nusprendė, kad, iškasus ten griovį, upė galėsianti tekėti tuo 
keliu ir nuslūgsianti nuo tavo užliejamo lauko. 

Klėjus atsirėmė į kėdės atlošą ir susimąstė. Gerai su- 
prato, ką turėjo galvoje Dženi: vandens pertekliui reikia 
nutekėjimo, ir nesvarbu, kurioje vietoje jis būsiąs. Po ilgos 
pauzės prabilo: 

— Jeigu upė eis tuo keliu, Nikol praras keletą akrų 


žemės. 

— Tą patį sakė ir Vesas. — Dženi įpylė visiems trims 
kavos. — Jis bandė ją atkalbėti, bet Nikol atsakė... — Ji 
atidžiai pažvelgė Klėjui į veidą. — Nikol atsakė, kad tau 


reikia ko nors, kas tiki, rūpinasi tavimi. 

Klėjus staigiai pakilo ir priėjo prie lango. Lietus pylė 
kol, šmėstelėjo jo galvoje. Ištisus metus būdavo taip girtas, 
kad negalėjo nei galvoti, nei jausti, tačiau niekas nepadėjo. 
Nebuvo nė akimirkos, kad girtas ar blaivus neprisimintų jos, 

neįsivaizduotų, kas galėtų būti, jeigu jis... Ir juo daugiau 
galvojo, juo daugiau gėrė. 

Dženi buvo teisi — jis iš tiesų gailėjosi savęs. Buvo 
pratęs jausti, kad juo kažkas rūpinasi, bet paskui tėvų nebe- 
liko, o po to ir Džeimso su Bes. Jis nusprendė, kad jam reikia 
Biankos, bet čia atsiradusi Nikol. O kai suvokė, kaip stipriai 
ją myli, buvo per vėlu. Jis suteikė jai tiek kančių, kad ji jau 
niekada nebegalės pasitikėti juo. Lietus pliekė į langą. 
Kažkur po šiomis ledinėmis srovėmis ji pluša iš paskutiniųjų 
jėgų, aukodama savąją žemę, rizikuodama savo artimųjų sau- 
gumu. Kaip pasakė Dženi? Kad parodytų jam, jog kažkas 
rūpinasi juo. 

Klėjus atsisuko į Dženi. 

— Pas mane liko kokie šeši darbininkai. Atsiųsiu juos 
su kastuvais. — Jis pasuko durų link. — Megi, mums reikės 
maisto. Paieškok podėlyje. Paimk viską, ką tik rasi. 

— Klausau, sere, — džiugiai nusišypsojo Megi. Mote- 
rys žvelgė į užsivėrusias paskui jį duris. — Toji miela mažoji 
ledi vis dar jį myli? — paklausė Megi. 

— Žinoma. Nė akimirką nesiliovė, nors aš ir bandžiau 
ją paprotinti. Mano galva, nė vienas vyras nėra jos vertas. 

— O kaipgi tas prancūzas, su kuriuo ji gyvenanti? — 
Megi balse skambėjo priešiškumas. 

— Megi, pati nebežinai, ką kalbi. 

— Turiu keletą valandų, kad sužinočiau, — pasakė 
Megi ir ėmė krauti produktus į džuto maišus. Jos gaminsian- 
čios malūne, Tegul geriau sumirks produktai, negu paruoš- 
tas maistas. 

Dženi nusišypsojo. 

— Gerai, ruoškimės. Turiu tiek daug naujienų, kad 
pakaks visiems metams. 


Lijo taip smarkiai, kad Klėjus irklavo beveik nieko 


nematydamas. Vanduo užliedavo plokščiadugnę valtį, tarsi 
rengdamasis praryti Žmones, panašiai kaip jis rydavęs Žemę. 

Klėjaus tabako lauke keletas eilių pasėlių jau buvo dingę po' 
vandeniu. 

Išlipę į krantą, vyrai užsidėjo ant pečių kastuvus ir ėmė 
kopti šlaitu, žemai nuleidę galvas, kad skrybėlių kraštai bent 
kiek apsaugotų veidą nuo lietaus. Pasiekę kasimo vietą, jie 
tučtuojau kibo į darbą — dabar jau noriai paklusdami Klėjui. 

Klėjus stipriai bedė kastuvą į įmirkusią Žemę. Ne lai- 
kas buvo galvoti apie tai, ką aukojanti Nikol. Staiga jis su- 
vokė, kad išgelbėti šį žemės lopinėlį — labai svarbus reikalas. 
Nieko gyvenime netroško taip stipriai, kaip nuimti nuo jo 
derlių. 

Į jį tarsi įsiskverbė kažkokia antgamtiška jėga. Kasė 
kaip apdujęs, susikaupęs tik tolygiai mosuoti kastuvu, ir ne 
iš karto pajuto, kad kažkas purto už peties. Atsitokėjęs at- 
sisuko ir atsidūrė tiesiai priešais Nikol. 

Pamatęs ją, buvo tiesiog sukrėstas. Pliaupiančios 
liūties atskirti nuo kitų, jiedu pasijuto tarsi būtų vieni visame 
pasaulyje. Nepaisant skrybėlių plačių kraštų, jų veidais sru- 
veno vanduo. " 

— Štai! — sušuko Nikol, perrėkdama lietaus keliamą 
triukšmą. — Tai kava. — Ištiesė jam puodelį, pridengdama 
nuo lietaus ranka. 

Jis tylomis išgėrė kavą. Nikol paėmė puodelį ir nuėjo 
į šalį. Klėjus Žiūrėjo, kaip ji slysdama ir vos nekrisdama eina 
paskydusiu moliu. Vyriškais drabužiais ir didžiuliais auli- 
niais batais atrodė itin maža ir trapi. Aplink ją, sumintos į 
pažliugusį molį, gulėjo nunokusios kviečių varpos. Jos 
kviečių. 

Pirmą kartą per visą tą laiką jis apsižvalgė. Tranšėją 
kasė penkiolika Žmonių. Pažino Izaoką ir Vesą, dirbusius 
kitame gale. Žemės sklypas, kurį jie rengėsi atiduoti upei, 
driekėsi kairėje. Jis buvo apsėtas kviečiais, nulinkusiais po 
liūties šuorais ligi pat žemės, ir sutvirtintas žema akmenų 
siena. Klėjus ne kartą buvo stebėjęs, kaip Nikol su Izaoku 
klojo tą sieną. Kiekvieną kartą, kai ji keldavo eilinį akmenį, 

jis nugerdavo gurkšnį burbono. Dabar šito ne moters jėgoms 
skirto darbo vaisiai paprasčiausiai bus sumesti į upę. Dėljo. 

Klėjus su įniršiu įbedė kastuvą į Žemę ir ėmė kasti su 
dviguba jėga. 

Po kelių valandų silpna šviesa visiškai išblėso.Vėl pa- 
sirodė Nikol ir ženklais parodė, kad jis nutrauktų darbą ir 
pavalgytų. Klėjus atsisakydamas papurtė galvą ir kasė toliau. 

Atėjo naktis, bet Žmonės nesiliovė dirbę. Jie negalėjo 
uždegti žibintų, o ir nebūtų jokios naudos. Teko kasti ap- 
čiuopomis arba pasitikėti sustiprėjusia nakties rega. Veslis, 
kaip galėdamas, stebėjo, kad visi liktų jo pažymėto ploto ri- 
bose. 

Paryčiui Vesas priėjo prie Klėjaus ir pakvietė eiti kar- 
tu. Žmonės iš nuovargio vos laikėsi ant kojų. Atrodė, kūnas 
daugiau nebeištvers šalčio ir įtampos. Kasti sunkią molingą 
Žemę ir šiaip jau sunku, o taip stipriai lyjant darėsi beveik 
neįmanoma. 

Klėjus su Vesu priėjo prie griovio galo ir pamatė, kad 
darbas artėja į pabaigą. Po keleto valandų jie sužinosią, ar 
jų darbas nebuvo beprasmis. Klėjus staiga pagalvojo, kad upė 
gali nepriimti Nikol aukos: vanduo tekės ankstesne vaga, 
apeidamas griovį. | 

Vesas pažvelgė į Klėjų, tarsi klausdamas, kurioje vie- 
toje būtų geriau sujungti tranšėją su upe. Liūtis trukdė kal- 
bėti, todėl Klėjus tik nurodė nedidelį kranto linijos įlinkį. 

Praaušo rytas, dangus rytuose prašviesėjo. Jau buvo 
galima matyti, kad belikę vos šešios pėdos. Vesas ir Klėjus 
persimetė žvilgsniais virš Nikol galvos: ji neatsitiesdama dir- 
bo kartu su vyrais. Abiejų akyse sustingo tas pats klausimas. 

Ir upė staiga pati atsakė į šį klausimą: nelaukdamas, 
kol pranyks siaura sandūra, vanduo įsiveržė į griovį iš abie- 
jų galų. Įmirkusi Žemė suslūgo, žmonės vos spėjo atšokti, ir 
didžiulis kranto gabalas įgriuvo į veržlią srovę. Žemė skilo 
storais juodais luitais, jie šliaužė į upę, pamažu skydo ir 
negrįžtamai pradingdavo drumzliname vandenyje. Vanduo 

riedėjo žeme, kaip kunkuliuojančios lavos srautas. 

— Žiūrėkite! — sušuko Vesas, perrėkdamas lietaus ir 
griūties triukšmą. Jis rodė į kitą upės krantą. 

Visi kartu pasuko galvas. Buvo taip pakerėti griūvančio 
kranto vaizdo, kad, atrodo, visiškai pamiršo, dėl ko visa tai 
darė. Upė gavo papildomą plotą, anksčiau užimtą Nikol 
žemės, ir tuojau pat nuslūgo. Tabako lauko kraštas, kuris jau 
buvo po vandeniu, iškilo. Godi upė spėjo praryti tik kraštu- 
tines tabako eiles, o tos, kurios buvo toliau, liko nepakenk- 
tos ir dabar joms niekas nebegrėsė. 

— Valio! — pasigirdo pergalingas Nikol šauksmas. 

Staiga visus paliko nuovargis, jį pakeitė džiūgavimas. 
Jie nenuilstamai dirbo visą naktį ir nugalėjo. Žmonės mėtė į 
viršų kastuvus, traukė nuo galvų kiaurai permirkusias skry- 
bėles. Izaokas patraukė Liuką už rankos, jiedu slidžiame 
purve sušoko ugningą žigą. 

— Mes padarėme tai! — šaukė Vesas, nustelbdamas 
lietaus triukšmą. Čiupo Nikol per liemenį, pamėtėjo aukš- 
tyn ir pagavęs, kaip maišą grūdų, permetė Klėjui. 

— Tai padarei tu! — nusijuokė Klėjus, gaudydamas 
Nikol. — Tai padarei tu — mano gražuolė, mano brangioji 
žmona. — Priglaudė ją prie savęs ir godžiai pabučiavo į lū- 
pas. 

Akimoju Nikol pamiršo viską — ji grąžino jam bučinį 
su visa meilės aistra. Jos kūnas buvo išalkęs, o Klėjus buvo 
tas maistas, kurio ji taip troško. 

— Ei, šitai gali palaukti, — sulaikė juos Vesas ir pa- 
plojo Klėjui per nugarą. 

Vyrai susidomėję žvalgėsi į juos. 

Nikol pakėlė į Klėjų akis, jausdama, kaip lietaus čiur- 
kšlės maišosi su byrančiomis skruostais ašaromis. 

Klėjus nenoriai paleido ją ant Žemės ir atšlijo, tarsi 
bijodamas nudegti, bet jo akys veržėsi prie jos akių. Nikol 
matė jo akyse klausimą. 

— Eime valgyti! — sušuko Vesas. — Tikiuosi, mote- 

rys mūsų neapvylė. Aš pasirengęs jautį suvalgyti: 

Nikol nusisuko nuo Klėjaus, pajusdama, kad pirmą 
kartą per tuos ilgus metus jos kūnas prisipildo gyvasties. 

— Juk ten Megi. Ja galima pasikliauti. 

Vesas šyptelėjo, apkabino ją per liemenį ir nusivedė 
prie malūno. Uždėtos ant ožių lentos lūžo nuo valgių, kurių 
būtų pakakę geram šimtui Žmonių. Ten buvo duona, kvapi ir 
dar karšta. Stovėjo puodynėlės sviesto. Megi ir Dženi rengė 
tikrą puotą: ragu iš vėžlių mėsos, kepta lašiša, austrės, kra- 
bai, kumpis, kalakutas, antis, jautiena. Desertui buvo aštuoni 
pyragai, keturi tortai. Stovėjo buteliai su trijų rūšių vynu ir 
alumi, ąsočiai su pienu ir arbatinukai. 

Nikol sėdėjo toliau nuo Klėjaus, pasislėpusi prietemoje 
už girnų. Klėjus pavadino ją Žmona, ir akimirką, ji iš tiesų 
taip pasijuto. Dabar atrodė, kad jau daug metų prabėgo nuo 
tada, kai iširo jų santuoka, ir ji net abejojo, ar tai buvę iš 
tikrųjų. Galbūt tik tas dvi trumpas dienas pas Beiksus ji iš 
tikro buvusi jo Žmona. 

— Pavargai? 

Ji pažvelgė į Klėjų. Jis buvo nusivilkęs marškinius, ant 
kaklo kabojo rankšluostis. Atrodė vienišas ir nuliūdęs, ir 
Nikol ligi skausmo norėjosi jį apkabinti ir paguosti. 

— Atsisėsiu prie tavęs. Ar neprieštarausi? 

Ji tylėdama palingavo galva. Šitame kampe jiedu buvo 
beveik pasislėpę nuo svetimų akių, beveik kaip vieni du. 

— Tu beveik nieko nevalgai, — tyliai tarė Klėjus, smak- 
ru rodydamas jos nepaliestą lėkštę. — Galbūt tau reikia gero- 
kai pasimankštinti, kad pagerėtų apetitas? — Jo akyse blyk- 
stelėjo ugnelės. 

Nikol bandė nusišypsoti, bet Klėjaus artumas kėlė jai 
nerimą. Jis paėmė iš jos lėkštės gabalą kumpio ir suvalgė. 

— Megi ir Dženi pranoko save. Tikriausiai jos sunau- 
dojo visas atsargas. Tai buvo labai kilnu iš tavo pusės. 

Klėjaus akys patamsėjo. 

— Nejaugi turėtume kalbėtis tarsi svetimi? Nikol, aš 

nesu vertas to, ką tu dėl manęs šiandien padarei. Ne, — pa- 
prieštaravo jis, kai ji bandė įterpti bent žodį, — leisk man 
pabaigti. Dženi pasakė, kad aš skęstu gailėdamasis savęs, ir 
ji teisi. Šiąnakt turėjau pakankamai laiko apmąstymams, ir, 
atrodo, supratau, kad gyvenimas — tai, ką tu pats iš jo pa- 
darai. Kartą esi pasakiusi, jog nemoku pasistatyti tikslo ir 
siekti to, ko trokštu. Norėjau visko ir maniau galįs gauti viską — 
tereikia paprašyti. Ir, matyt, buvau per silpnas deramai pa- 
sitikti negandas. 

Nikol palietė jo ranką. 

— Nelaikau tavęs silpnu žmogumi. 

— Nepažįsti manęs taip, kaip pažįstu save aš pats. 
Padariau tau tiek daug bloga, nors... — Klėjus nebegalėjo 
baigti frazės. Po kelių akimirkų jis vėl prabilo dusliu balsu. 

— Grąžinai man viltį, kurios seniai netekau. — Jis 
padėjo delną ant jos rankos. — Pažadu, kad daugiau nieka- 
da neišduosiu tavęs, kalbu ne tiktai apie tabaką, bet ir apie 
visą savo gyvenimą. 

Klėjus nuleido akis, pažiūrėjo į savo ranką, paglostė 
Nikol pirštus. 

— Niekada nemaniau, kad šitai įmanoma, bet myliu 
tave dar labiau, negu anksčiau. 

Nikol negalėjo ištarti nė žodžio, gerklėje buvo įstrigęs 
kamuolys. Jis pažvelgė jai į akis. 

— Neturiu žodžių išreikšti tai, ką dabar jaučiu, ir nėra 
žodžių, kad galėčiau išsakyti, kaip esu tau dėkingas. — Staiga 
nutilo. — Sudie, — sušnabždėjo ir išėjo žnksčiau, negu ji 
spėjo jį sulaikyti. 

Klėjus skubiai paliko malūną, pamiršęs marškinius. 
Nebegirdėjo jį šaukusių balsų. 

Ne iš karto atkreipė dėmesį į tai, kad Liūtis virto smul- 
kiu lietumi. Ryto šviesoje buvo aiškiai matyti, kaip pasikeitė 
viskas aplink. Ten, kur anksčiau kviečių laukas nuožulniai 
leidosi upės link, dabar buvo aukštas skardis. Upė nurimo, 
tarsi pasisotinęs žvėris. 

Prieplauka liko sveika. Klėjus įsėdo į valtį ir persikėlė 
per upę, kuri ženkliai paplatėjo. Jis iš lėto ėjo namų link.. 
Atrodė, kad tik ką atsibudo ilgai miegojęs. Ausyse skambėjo 
kaltinamas Džeimso balsas, Džeimsas buvo sukrėstas to, kas 
atsitiko su jo puikiąja Žeme. 

Klėjus lyg pirmą kartą pažvelgė į namą ir pamatė, koks 
jis purvinas ir apleistas. Peržengė balą anžarketo. 

Bianka nemiegojo. Ji stovėjo ant apatinio laiptų laipte- 
lio apsivilkusi plačia blyškiai melsvo šilko laisva suknele 
aukštu liemeniu ir puošniu įvairiaspalvių plunksnų apvadu 
ant apykaklės, rankogalių ir padurkų. 

— Pagaliau! Tavęs visą naktį nebuvo namuose. 

Klėjus sarkastiškai nusišypsojo. 

— Ar tik nenori pasakyti, kad liūdėjai be manęs? 

Atsakymą perskaitė jos akyse. 

-— Kur Žmonės ir kodėl ant stalo nėra pusryčių? 

— Maniau, kad jaudiniesi dėl manęs, o pasirodo, dėl 
valgio. 

— Aš laukiu atsakymo. Kur pusryčiai? 

— Kaip tik dabar visi pusryčiauja malūne pas Nikol. 

— Pas Nikol! Vėl toji paleistuvė. Tai šit, kur tu buvai. 
Man reikėjo susiprotėti, kad niekada neatsisakysi savo bjau- 
rių gyvuliškų poreikių. Kuo gi šį kartą ji tave suviliojo? Ką 
sakė apie mane? 

— Ačiū Dievui, tavo vardo niekas nepaminėjo. — Su 
pasibjaurėjimu nusisuko ir ėmė kilti laiptais. 

— Na, ką gi, bent to ji išmoko, — patenkinta savimi 
pareiškė Bianka. — Ji pakankamai nuovoki, kad suprastų: 
permatau ją kiaurai. O jūs visi pernelyg akli, kad perpras- 
tumėte tą bjaurią mažą melagę. 

Klėjaus veidas išsikreipė iš įtūžio. Pasisuko ir, peršokęs 
iš karto per keturis laiptelius, atsidūrė apačioje. Pačiupęs 
Bianką už apykaklės, smarkiai trenkė ją nugara į sieną. 

— Dar vienas žodis, ir aš sutraiškysiu tavo galvą į sieną. 
Nesi verta net jos vardo ištarti. Tu pati — šlykšti melagė. 

Tu, kuri nepadarei niekam nieko gera per visą savo gyveni- 
mą, dar drįsti kažkuo kaltinti doriausią ir geriausią moterį 
pasaulyje. Praėjusią naktį Nikol paaukojo savo Žemę, kad 
išgelbėtų manąją. Štai kur buvau visą naktį. Dirbau su ja ir 
kitais žmonėmis, kurie žino, kas yra gerumas ir kilnumas. — 
Vėl trinktelėjo ją į sieną. — O tu visą laiką išnaudojai mane. 
Tai šit, nuo šios dienos nebebūsi čia šeimininkė. Viską tvarky- 
siu aš pats. 

Bianka vos kvėpavo. Jis taip spaudė jos rankas, kad 
kraujas sustojo gyslose, raudoni žandai pabalo ir drebėjo ir 
baimės. 

— Tu neturi teisės su ja susitikinėti, — sunkiai pra- 
švokštė ji. — Aš tavo Žmona, o šis namas mano. 

— Žmona! — sušuko su kartėliu. — Nors už viską, ką 
padariau, aš turbūt nenusipelniau nieko kito. — Paleido ją 
ir žengė žingsnį atgal. — Pažiūrėk į save! Argi kas nors gali 
tave mylėti, jeigu tu pati savęs nemyli. — Jis staigiai užlipo 
laiptais į savo miegamąjį, nenusirengęs krito į lovą ir čia pat 
užmigo. 

Bianka vis dar stovėjo vietoje, sustingusi kaip marmuro 
skulptūra. Ką jis turėjo omenyje, sakydamas, kad ji nemylinti 
savęs? Ji priklauso senai anglų giminei. Kaip galėtų nesidi- 
džiuoti savimi? - 

Tuščias skrandis priminė save. Ji tingiai išėjo iš namų 
ir nuėjo į virtuvę, bet ką galėjo veikti su miltais, daržovėmis 
ir kitais nevalgomais dalykais? Alkis vis labiau ją kamavo, 
bet ji taip ir nerado jokio pagaminto valgio. Su ašaromis 
akyse išėjo į sodą. 

Tolimame kampe buvo nedidelė pavėsinė, paslėpta po 
dviejų didžiulių magnolijų šakomis. Bianka sunkiai nusileido 
ant pagalvės ir pajutusi, jog ta šlapia, buvo besikelianti, bet 
staiga apsigalvojo. Kas iš to? Tualetas vis tiek beviltiškai suga- 
dintas. Ji pešiojo šlapias apvadų plunksnas, ir jos veidu tekėjo 
ašaros. 

— Ar galiu sutrukdyti? — pasigirdo tylus balsas. 

Bianka pakėlė galvą. 

— Žeraras! — atsiduso ji, ir ašaros iš jos akių pabiro 
dvigubai smarkiau. 

— Jūs verkiate, — užjaučiamai tarė jis. Norėjo atsisės- 
ti, bet laiku pastebėjo, kad pagalvės visiškai šlapios. Jis per- 
metė vieną iš jų per turėklus ir nusausino vandenį ant me- 
dinio suolo nosine — ne šilkine Adel nosine, o kita. Kas 
jums? Man atrodo, jums dabar labai reikia draugo. 

Bianka rankomis užsidengė veidą. 

— Draugo! Aš neturiu draugų. Šioje baisioje šalyje 
manęs visi nekenčia. Šįryt jis man pasakė, kad aš nemylinti 
net savęs. 

Žeraras ištiesė ranką ir palietė ne itin švarius Bian- 
„kos plaukus. 

— Argi jūs nesuprantate, jog jis gali bet ką pasakyti, 
kad tik įžeistų jus? Ji apžavėjo jį, ir jis padarys viską, kad 
atsikratytų jūsų ir turėtų ją per žmoną. 

* Bianka pakėlė į jį paraudusias akis, vos bematomas per 
išpurtusius skruostus. 

— Kaipgi jis gali ją turėti? Jis mano vyras. 

Žeraras nusišypsojo jai globėjiškai, kaip vaikui. 

— Jūs pernelyg švelni ir pažeidžiama. Ir visiškai neiš- 
manote gyvenimiškų dalykų. Ar jis sakė, kur buvo šiąnakt? 

— Jis kažką kalbėjo apie tvaną ir kad Nikol išgelbėju- 
s1 jo Žemę. 

— Žinoma, ji išgelbėjo jo žemę, nes tikisi, kad kada 
10IS5 toji žemė priklausysianti jai. Ji vaizduoja atnašaujanti 
lidžiulę auką, bet iš tiesų rūpinasi tiktai tuo, kad Armstron- 

ras turėtų daugiau derlingos Žemės — juk visa tai būsią jos. 

— Bet kaipgi? Jis negali manęs pamesti. Jis vedė mane 
rie liudytojų. 

Žeraras patapšnojo jai per ranką. 

— Jūs — tikra ledi ir net negalite įsivaizduoti šios 
orelės klastingumo. Jūs taip pat iškrėtėte jiems nedidelį 

okštą, bet tai buvo visiškai kitas dalykas. Net Nikol pagro- 

bimas niekam nepadarė tikros žalos. Bet jų planai toli gražu 
ne tokie nekalti. 

— Ką turite galvoje? Skyrybas? 

Žeraras akimirką nutilo. 

— Kaip norėčiau, kad tai būtų skyrybos. Jie planuo- 
ja... žmogžudystę. | 

Bianka žiūrėjo į jį išsižiojusi. Ji niekaip negalėjo su- 
prasti, apie kokią žmogžudystę jis kalba, ir jos galvoje 
sušmėžavo gundantis vaizdas — Nikol, lekianti nuo aukšto 
skardžio. Gyvenimas iš karto pasidarė lengvesnis. Bet kam 
Klėjus turėtų užmušti Nikol? Ne tuoj ji suvokė, ką turi 
omenyje Žeraras. 

— Mane? — su siaubu sušnibždėjo. — Jie nori užmušti 
mane? 

Žeraras tvirtai suspaudė jos ranką. 

— Bijau, kad esu toks pat naivus, kaip ir jūs. Ilgai 
negalėjau suprasti, kas čia darosi. Kodėl Nikol savo noru 
aukoja savąją žemę? Visą naktį tie barbarai trukdė man mie- 
goti, ir aš pagaliau suvokiau. Ji puoselėja viltį netrukus tap- 
ti visos plantacijos šeimininke. | 

— Bet žmogžudystė! — netikėjo savo ausimis Bian- 
ka. — Tikriausiai jūs klystate. 

— Pasakykite, ar Armstrongas kada nors grasino jums? 
Galbūt bandė mušti? 

— Taip, šįryt. Jis taip trenkė mane į sieną, kad vos likau 
gyva. 

— Šit apie tai aš ir kalbu. Jis grubus, nesivaldantis 
žmogus. Vieną gražią dieną jūs lipsite laiptais, suklupsite ant 
nepastebimos virvutės ir nukrisite. 

— Ne! — sušvokštė Bianka, griebdamasi rankomis už 
kaklo. 

— Taip! Paties Armstrongo, Žinoma, nebus namuose, 
kai visa tai įvyks. O paskui viskas, ką turės padaryti, tai 
paslėpti virvę ir suvaizduoti liūdinčio vyro vaidmenį. O jūs 
tuo metu gulėsite karste. 

Biankos akys visiškai paklaiko. 

— Tai neatsitiks! Aš turiu tam užbėgti už akių. 

— Taip, jūs turite būti labai atsargi. Prašau jus to ne 
tiktai dėl jūsų, bet ir dėl savęs. — Jis nuleido akis. 

— Dėl jūsų? 

Žeraras paėmė jos ranką, suspaudė delnuose. 

— Laikysite mane akiplėša ir neišauklėtu... Ne, aš 
negaliu jums pasakyti... 

— Prašom, — maldavo Bianka, — jūs gi vadinote save 
mano draugu. Galite pasidalyti su manimi visomis savo min- 
timis. 

Žeraras pažvelgė į grindis ir nusprendė, kad ten perne- 
lyg šlapia klauptis, juo labiau šilkinėmis kojinėmis. 

— Aš... aš myliu jus, — sušuko jis beviltišku balsu. — 
Bet kaip aš galiu puoselėti kokias nors viltis? Mudu buvome 
susitikę viso labo tik vieną kartą, bet nuo tada aš nebeturiu 
ramybės. Kiekviena mano mintis — apie jus. Prašom nesi- 
juokti iš manęs. > 

Bianka žiūrėjo į jį nustebusi. Dar nė karto joks vyras 
nebuvo prisipažinęs jai meilėje. Kai Kleitonas piršosi jai, 
atrodė abejingas, tarsi jo mintys skrajojo kažin kur toli. Nuo 
Žeraro žvilgsnio padažnėjo kvėpavimas. Jis iš tiesų myli ją, 
negali būti jokių abejonių. Ji taip pat keletą kartų galvojusi 
apie jį po pirmojo jų susitikimo, bet tik kaip apie vienintelį 
ją suprantantį žmogų, kaip apie draugą. Dabar Žeraras nu- 
švito naujoje šviesoje. Jautė galinti jį pamilti. Taip, ji galėtų 
pamilti tokių kilnių manierų vyriškį. 

— Aš visiškai nesijuokiu iš jūsų, — tarė ji. 

— Tai aš galiu tikėtis? Neprašau daug, man tereikia 
retkarčiais matyti jus. 

— Žinoma, — sušnibždėjo Bianka, vis dar nustebusi 
dėl jo prisipažinimo. 

Jis atsistojo ir pasitaisė kaklaskarę. aš 

— Dabar turiu eiti, bet neišeisiu, kol pasižadėsite būti 
labai atsargi. Jeigu bent vienas plaukelis nukris nuo jūsų 

puikios galvutės, aš to neištversiu. — Jis nusišypsojo, paskui 
pažvelgė į turėklus. — Ar teiksitės priimti šią kuklią dova- 
ną? — Jis ištiesė Biankai penkių svarų sterlingų vertės 
prancūzų šokolado dėžę, kuria apsimokėjo jam fermerio 
duktė už Nikol suknelę. 

Bianka vos neišplėšė dėžę jam iš rankų. 

— Aš dar nevalgiusi, — sumurmėjo ji. — Šįryt jis ne- 
davė man valgyti. — Akimoju atrišo kaspinėlį, metė jį ant 
žemės, ir nespėjo Žeraras mirktelėti, kai ji prarijo kokius 
penkis saldainius. 

— Ak, Dieve, ką jūs apie mane pagalvosite? — prikim- 
šta burna sumurmėjo Bianka. Jos lūpos buvo išteptos 
šokoladu. 

— Negaliu galvoti apie nieką kita, kaip tik apie tai, 
kad myliu jus, — pralemeno dar neatsitokėjęs iš nuostabos 
Žeraras. — Galbūt jums sunku patikėti, bet aš myliu jus to- 
kią, kokia esate. Nenoriu, kad būtumėte kitokia. Man 
nereikia liesų plokščių mergiočių. Aš žaviuosi jumis. 

Bianka pažvelgė į jį su ta pačia išraiška, su kuria tik 
ką žiūrėjo į šokoladą. 

Žeraras nusišypsojo. | 

— Kada pamatysiu jus vėl? Susitikime po trijų dienų 
pusiaudienį ir surenkime iškylą. 

— O taip, būsiu laiminga. 

Jis žemai nusilenkė, pabučiavo jos ranką, pastebėjęs, 
beje, kad ji neatitraukianti akių nuo saldainių dėžės. Paskui 
pasislėpė už medžio ir pamatęs, kad ji per kelias minutes 
sulapnojo visą dėžę, nusišypsojo savo mintims ir nuskubėjo 
atgal į malūną. 


Po trijų dienų Žeraras sėdėjo priešais Bianką nuoša- 
liame plantacijos kampelyje. Tarp jų ant staltiesės kūpsojo 
puotos likučiai. Dženi teko gaminti visą rytą. Žeraras susi- 
raukė prisiminęs, kad ji iš pradžių atsisakė įvykdyti jo 
įsakymą, ir prireikė, kad įsikištų Nikol. Žeraras įtūždavo, 

kai moterys jo neklausydavo. 

— Jis nori mane numarinti badu, — kalbėjo Bianka, 
prisikimšusi burną migdolinių sausainių. — Šįryt pusryčiams 
man davė tik du minkštai virtus kiaušinius ir du paplotėlius. 
Ir jis nebeleido man užsisakyti naujų suknelių. Nežinau, ką 
jis galvoja. Tie amerikiečiai net nemoka siūti. Suknelės 
nuolat išyra per siūles. 

Žeraras susidomėjęs stebėjo, kaip Bianka neįsivaiz- 
duojamai greitai suryja didžiulį kiekį maisto. 

— Sakykite, — tyliai prabilo, — ar buvote atsargi? Ar 
stebėjote vyrą? 

Šių žodžių pakako, kad ji padėtų šakutę ir rankomis 
užsidengtų veidą. 

— Jis nekenčia manęs. Aš nuolat matau jo neapykan- 
tos požymius. Nuo tos liūties jis labai pasikeitė. Neduoda 
man valgyti. Jis pasamdė moteris tvarkyti namus, bet jos 
neklauso mano įsakymų. Visi elgiasi taip, tarsi nepripažintų 
mane esant šeimininke. 

Žeraras išvyniojo mažutį šokoladu glaistytą pyragaitį 
ir įdėjo jį į Biankos ranką. Jos akyse pro ašaras nušvito 
džiaugsmas. 

— Jeigu plantaciją valdysime mudu, viskas bus kitaip. 

— Mudu? Bet tai neįmanoma. — Ji jau suvalgė 
pyragaitį ir dabar godžiai žiūrėjo, kaip Žeraras nuvynioja 
kitą. 

— Jeigu Armstrongas mirtų, jūs paveldėtumėte jo 
turtą. | 

— Bet šis žmogus sveikas kaip jautis. Aš jau buvau 
besivilianti, kad jis mirsiąs nuo gėrimo, bet po tos liūties jis 
nebegeria. 

— O kas apie tai žino? Užtatai visi žino, kad jis jau 
ištisi metai geria. Su juo gali atsitikti viskas, kas tik įma- 
noma. 

Bianka pasirėmė į pagalvę ir apžvelgė likusį maistą. 

Buvo gaila palikti, bet ji negalėjo daugiau praryti nė trupi- 
nėlio. 

— Aš gi sakau jums, kad jis daugiau nebegeria, — pa- 
kartojo išsiblaškiusi. 

Žeraras net grikštelėjo dantis dėl tokio nepaprasto 
bukumo. | 

— Ar jums neatrodo, kad mes galėtume jam padėti? 

Bianka iš lėto pakėlė galvą ir pažvelgė jam į akis. 

— Aš kažkaip nesuprantu. 

— Kleitonas Armstrongas — niekšas. Jis apgaule įsi- 
viliojo jus čia, į šią laukinę šalį. Jis bjauriai elgiasi su jumis. 

— Taip, — sušnabždėjo Bianka. — Taip. 

— Jeigu yra pasaulyje teisybė, tai nebeturi tęstis. Jūs — 
jo Žmona, bet jis jums neištikimas, jis atėmė iš jūsų visas 
šeimininkės teises ir marina jus badu. 

— Taip, — sušnabždėjo Bianka, glostydama didžiulį 
pilvą. 

— Jūs esate teisus, ką aš galiu padaryti? 

— Atsikratyti jo! — Jis nusišypsojo pastebėjęs, kad ji 
nustėro iš nuostabos. — Taip, aš kalbu kaip tik apie tai. — 
Jis palinko virš nešvarių lėkščių ir ištiesė jai rankas. — Jūs 
neturite leisti savęs skriausti. Jūs tokia Žavi ir nekalta, todėl 
neįsivaizduojate, kad ant kortos pastatytas jūsų gyvenimas. 
Nejaugi galvojate, kad toks žmogus kaip Kleitonas Armstron- 
gas nedrįs nužudyti? 

Bianka pakėlė ranką, tarsi gindamasi. 

— Kas jam belieka? Jam reikia Nikol, o jūs jam kliu- 
dote. Ar jis jau kalbėjo su jumis apie skyrybas? 

Ji neigiamai palingavo galva. 
— Bet būkite pasirengusi tam. Ar duosite jam sky- 
rybas? 

Ji vėl palingavo galva. 

— Tada jis gali surasti kitą būdą atsikratyti nekenčia- 
mos žmonos. = 

— Ne, — sušnabždėjo Bianka. — Aš jumis netikiu. li 

bandė pakilti, bet iš naujo nevikriai plumptelėjo ant pagalvės. 

Žeraras ištiesė jai abi rankas ir šiaip taip atplėšė nuo 
žemės. Nuo įtampos ėmė virpėti keliai. 

— Pagalvokite apie tai, ką aš jums pasakiau. Vienam 
iš jūsų teks apleisti šį pasaulį. Arba jam, arba jums. 

Bianka apsisuko. 

— Man laikas. 

Jos protas buvo visiškai sutrikęs dėl baisių Žeraro prie- 
laidų. Prieš įeidama į namus ji atidžiai apžiūrėjo duris, idant 
įsitikintų, kad už jų niekas nesislepia. Laiptais lipo vos ne 
keturpėsčia, ieškodama išdavikiškai įtemptos virvės. 

O po savaitės Klėjus iš tiesų prabilo apie skyrybas. 
Bianka blogai jautėsi ir visiškai nusilpo nuo maisto ir poil- 
sio trūkumo. Klėjus įsakė skirti jai griežtą dietą, ir ji beveik 
nemiegojo naktimis, nes jai nuolatos veidenosi prieš ją iškel- 
tas durklas, o ausyse skambėjo Klėjaus šauksmas: “ Arba tu, 
arba aš!" 

Kai jis iš tikrųjų ištarė žodį “skyrybos", jos naktiniai 
košmarai tarsi įsikūnijo. Ji sėdėjo valgomajame, kurį Klėjus 
liepė pertvarkyti, kaip anksčiau. Tai atrodė taip, tarsi jis jau 
naikinąs visus jos buvimo šiuose namuose pėdsakus. 

— Paklausyk, Bianka, — ramiai kalbėjo Klėjus, — ką 
mudu galime vienas kitam pasiūlyti? Esu tikras, kad esi man 
tokia pat abejinga, kaip ir aš tau. 

Bianka atkakliai papurtė galvą. 

— Tiesiog tau reikia Nikol, ir tu rengiesi išvaryti mane 
į gatvę, kad aš tau nekliudyčiau. Judu jau seniai tai sugalvo- 
jote. 

— Tai kvailiausia, ką man teko išgirsti per visą gyven- 
imą. — Klėjus bandė tvardytis. — Tu privertei mane vesti 
tave, panaudodama klastingą melą. Jo akys prisimerkė. — 
Tu melavai nešiojanti po širdimi mano kūdikį. 

Biankai suspaudė kvėpavimą, ji ranka įsitvėrė į riebalų 
klostes ant kaklo. 

Klėjus nusisuko į langą. Jis tik neseniai sužinojo apie 

Oliverį Gourtoną. Šis žmogus visiškai nusigyveno, o du jo 
sūnūs numirė nuo šiltinės. Puolęs į neviltį, jis atėjo pas Klėjų, 
tikėdamasis išpešti iš jo pinigų, ir viską papasakojo. Klėjus 
pranešė jam, kad Bianka praradusi kūdikį, ir išvarė. 


— Tu nekenti manęs, — pabalusiomis lūpomis 
sušnabždėjo Bianka. 
— Ne, — ramiai paprieštaravo Klėjus. — Jau nebe. 


Viskas, ko noriu, kad mudu būtume laisvi vienas nuo kito. 
Aš siųsiu tau pinigus, ir tau nieko netrūks. 

— Kaip galiu tuo patikėti? Nemanyk, kad esu tokia 
kvaila. Žinau, kad visą tavąjį pelną suryja ūkis. Taip tik atro- 
do, kad esi turtingas. Tu negalėsi palaikyti plantaciją ir siųs- 
ti man pinigų. 

Jis staigiai atsisuko į ją patamsėjusiomis iš pykčio 
akimis. | 

— Ne, tu nesi kvaila, tiesiog neįtikimai egoistiška. 
Nejaugi nesupranti, kaip labai noriu tavęs atsikratyti? Esu 
pasiryžęs parduoti plantaciją iš varžytinių, kad tik nema- 
tyčiau šios riebios fizionomijos, kurią tu vadini veidu. — Jis 
buvo bepraveriąs burną pasakyti dar kažką, bet nutilo ir sku- 
biai išėjo iš kambario. | 

Bianka ilgai nejudėdama sėdėjo ant sofos. Ji neleisianti 
sau galvoti apie visas Klėjaus išsakytas šlykštybes, ji galvo- 
sianti apie Žerarą. Kaip būtų puiku gyventi su juo Erandel 
Hole. Ji — sodybos šeimininkė, vadovauja virtuvei, sudaro 
meniu, O jis tuo metu užsiėmęs savais vyriškais reikalais. 
Vakare jis grįžta namo, ir jiedu iškilmingai sėda prie stalo. 
Paskui jis prieš miegą bučiuoja jos ranką. 

Ji apsižvalgė ir prisiminė, koks žavus dar neseniai bu- 
vęs šis kambarys. Dabar vėl tapo plikas ir negražus. Žeraras 
nekliudytų jai rūpintis namų apstatymu. Taip, Žeraras myli 
ją. Jis myli ją tokią, kokia ji esanti. 

Bianka sunkiai pakilo nuo sofos. Reikia nedelsiant pa- 
simatyti su juo. Dabar ji nebeturi pasirinkimo. Žeraras 
teisus: Klėjus padarysiąs viską, kad jos atsikratytų. 

22 skyrius 


— Kodėl jūs atvykote? — nepatenkintas paklausė 
Žeraras, padėdamas jai išlipti iš valties ir neramiai žvalgy- 
damasis į šalis. | 

— Man būtinai reikėjo jus pamatyti. 

— Bet galėjote gi pasiųsti raštelį, ir aš pats atvykčiau. 

-:Biankos akys prisipildė ašarų. 

— Prašau nepykti ant manęs. Aš taip pavargau nuo 
neapykantos. 

Akimirką Žeraras svarstė. 

— Eikime. Nenoriu, kad mus pamatytų kartu. 

Bianka linktelėjo ir nusekė paskui. Jos tambus kūnas 
visiškai atprato judėti, ir jai teko du kartus ilsėtis, kol jiedu 
pakilo šlaitu aukščiau namų. Pagaliau Žeraras sustojo. 

— Na, štai, dabar galime pasikalbėti. Papasakokite 
man viską iš eilės. — Jis atidžiai klausėsi painaus Biankos 
pasakojimo, nuolatos pertraukiamo raudos. — Taigi jis žino, 
kad kūdikis, kurį nešiojote, buvęs ne jo. 

— Ar tai blogai? 

Žeraras nepatenkintas susiraukė. 

— Tikiuosi, žinote, kad teismas nepritaria ištikimybės 
laužymui. 

— Teismas? Koks teismas? 

— Teismas, kuris suteiks jam skyrybas ir atims iš jūsų 
viską. 

Bianka ėmė slysti žemyn ir pagaliau atsisėdo ant 
žemės. 

— Ne! Man pernelyg sunkiai visa tai atiteko. Aš nieko 
jam neatiduosiu! 

“Žeraras nusileido prieš ją ant kelių. 

— Ar tvirtai pasiryžote? Supraskite, kad tėra vienin- 
telis būdas jį suturėti. 

Biankos akys išsiplėtė. M 

— Zmogžudystė?! 


333 


— O argi jis nebando jus sunaikinti? Galbūt norite 
grįžti į Angliją išsiskyrusi ir amžiams suteršusi savąjį vardą? 
Gal norite, kad apie jus kalbėtų, esą nesugebėjote sulaikyti 
vyriškio? 

Bianka prisiminė, kaip juokėsi iš jos tėvas. Sakė, kad 
po Nikol Kleitonas nė nepažvelgsiąs į ją. Jeigu ji grįšianti 
užsitraukusi gėdą, tėvas neleisiąs to pamiršti iki gyvenimo 
pabaigos. 

— Bet kaip? — sušnabždėjo ji. — Kada? 

Žeraras pritūpė. Jo akyse sušvito kažin kokia keista 
išraiška. 

— Juo greičiau, juo geriau. Kol jis niekam nepapasa- 
kojo, kad rengiasi skirtis su jumis. 

Staiga Bianka akies krašteliu pastebėjo kažką judant. 

— Nikol!!! — sušuko ji ir prispaudė ranką prie lūpų. 
Žeraras staigiai atsisuko: už jo, pusiau dengiamas tankios 
lapijos, baltavo Adel veidas. Nikol pagaliau pavyko ją įtikinti, 
kad miške už namo visiškai saugu, ir ji kartais ryždavosi kiek 
pasivaikščioti. , 

Žeraras prišoko prie jos ir sučiupo už rankos. 

— Ką tu girdėjai? — sušnypštė jis, nagais įbrėždamas 
odą taip, kad Adel iš skausmo ėmė drebėti lūpos. 

— Žmogžudystė! — Jos akys vos neiššoko iš baimės. 

Žeraras stipriai sudavė jai per veidą. 

— Taip! Žmogžudystė! Tave užmuš, jeigu netylėsi. Ar 
supratai? Vienas žodis — ir aš nusiųsiu Nikol ir dvynukus 
ant giljotinos. 

Baimę didelėse Adel akyse pakeitė išraiška, kurią 
tesugebėtų suvokti žmogus, patyręs begalinį siaubą. 

Žeraras nagu brūkštelėjo per jos kaklą, tarsi pjauda- 
mas. 

— Nepamiršk to. — Jis atstūmė ją. | 

Adel parkrito ant kelių, paskui pašoko ir puolė namų 
link. 


Žeraras pasitaisė kaklaskarę ir pasisuko į Bianką, kuri 

stovėjo nugara atsišliejusi į medį ir išsigandusi žiūrėjo į jį. 

— Kas jums yra? — paklausė nustebusi. — Aš... aš 
niekada nemačiau jūsų tokio. 

— Paprasčiausiai jūs niekada nematėte vyriškio, gi- 
nančio mylimą moterį. Man reikėjo priversti ją tylėti. 

— Bet ji netylės! Ji viską išplepės. 

— Po to, ką jai pasakiau, ji tylės. Ji psichinė ligonė. 
Ar nežinojote? 

— Kas tai? Ji taip panaši į Nikol. 

Žeraras sutriko. 

— Jos motina, — atsakė jis ir skubiai tęsė, kad Bianka 
nespėtų pateikti naują klausimą. — Susitiksime rytoj toje 
pačioje vietoje, kur iškylavome ir viską aptarsime. 

— Ar atsinešite pusryčius? — viltingai paklausė 
Bianka. 

— Būtinai. O dabar turite eiti. Negalima, kad mus 
pamatytų kartu... Kol kas negalima. — Pačmęs ją už 
parankės, nutempė prie prieplaukos. 


Vos tik Nikol pasirodė namuose, prie jos prišoko susi- 
rūpinusiu veidu Dženi. 

— Tavo motinai visiškai blogai. Mes niekaip negalime 
jos nuraminti. 

Pasigirdo klaikus, kraują stingdantis klyksmas. Nikol 
užbėgo laiptais. 

— Mama! — Ji apkabino motiną, glausdama prie savęs, 
kaip išgąsdintą vaiką. 

Adel veidas buvo neatpažįstamai iškreiptas. 

— Vaikai! — veriamai šaukė, stumdama Nikol. — Vai- 
kai! Jie nukirs jiems galvas! Kraujas! Visur kraujas! 

— Mama, prašom nurimti. Tau niekas negresia. — 
Nikol kalbėjo prancūziškai, kaip ir Adel. 

Dženi taip pat pakilo į viršų. 

— Man atrodo, kad ji bijanti dėl dvynukų. 

Nikol ! 1indė suturėti motinos rankas, staiga įgijusias 

nežmoniškos jėgos. 

— Galbūt ji prisiminė mano pusbrolius ir pusseseres? 

— Ne, ne tai. Prieš keletą minučių ji įsiveržė į namus 
ir bandė paslėpti vaikus skrynioje po laiptais. 

— Ar dvynukai labai išsigando? 

Dženi gūžtelėjo pečiais. 

— Jie priprato prie jos. Klusniai pasėdėjo skrynioje, 
kol aš nuvedžiau ją į viršų, o paskui ramiai išlindo. 

— Jis užmuš juos! Nenustojo šaukusi Adel. — Aš jo 
nepažįstu! Juos užmuš storoji moteris! 

O kąji kalba dabar? — stebėdamasi sumurmėjo Dženi. 

— Ji paprasčiausiai kliedi. Greičiau atnešk opijaus 
antpilo. Reikia, kad ji greičiau užmigtų. 

Dženi nuėjo vaistų, o Nikol toliau bandė nuraminti 
Adel. Bet Adel stengėsi ištrūkti ir vis siautėjo. Ji nenutil- 
dama tvirtino apie vaikus, giljotiną ir storąją moterį. Nikol 
jau liovėsi klausytis jos šauksmų, kai staiga Adel ištarė Klė- 
jaus vardą. . 

— Mama, ką tu žinai apie Klėjų? — Nikol bandė su- 
gauti jos žvilgsnį, bet Adel akys klaikiai lakstė, išsitaršę plau- 
kai dengė veidą, galva tabalavo iš vienos pusės į kitą. 

— Klėjus! Jį taip pat užmuš. Ir mano vaikus, visus 
vaikus. Jie nužudė karalienę. Jie nužudys Klėjų! 

— Kas nužudys Klėjų? 

— Jie. Vaikų žudikai. 

Grįžo Dženi ir priėjo prie Nikol. 

— Ji tarsi bandytų kažką papasakoti, bet negali. Man 
pasirodė, kad ji ištarė Klėjaus vardą. 

Nikol paėmė iš Dženi puodelį su arbata ir prinešė prie 
Adel lūpų. 

— Mama, išgerk tai, tau palengvės. 

Po kelių minučių opiumas suveikė. Adel nustojo šaukti 
ir pamažu užmigo. Tuo laiku apačioje pasirodė Žeraras. 

— Žerarai, kas atsitiko mamai? Ar ją kas nors sujau- 
dino? 

Jis tingiai pažvelgė į viršų. 

— Iš kur man žinoti? Nemačiau jos nuo pat ryto. Ar 
jai priepuolis? 

— Galima pagalvoti, kad jums .dėl to neramu! — 
purkštelėjo leisdamasi laiptais Dženi. — Ir nepasakysi, kad 
ji jūsų Žmona. Elgiatės su ja kaip bejausmis stuobrys. 

— Jau su kuo, bet su jumis aš savaisiais jausmais tik- 
rai nesidalysiu, — atsikirto Žeraras. 

— Liaukitės! — įsakė Nikol. — Jūs dar labiau ją 1šgąs- 
dinsite. 

Žeraras numojo ranka. 

— Eilinis priepuolis. Laikas būtų priprasti. 

Nikol priėjo prie stalo. 

— Bet šiandien ji elgiasi ne taip, kaip visada. Ji tarsi 
bando man kažką pranešti. 

Žeraras tiriamai pažvelgė į ją pro nuleistas blakstienas. 

— Ką naujoji galėtų pranešti? Ji niekada nekalba apie 
nieką, tik apie mirtį ir kraują. 

— Taip, bet šiandien ji kažin kodėl paminėjo Klėjaus 
vardą, — susimąsčiusi tarė Nikol. | 

— Ojuk ji nė karto nebuvo su juo susitikusi, ar nė? — 
pridūrė Dženi. 

— Kiek žinau, ne. O dar ji kalbėjo apie storą mote- 
rį, — tęsė Nikol. 

Dženi prisimerkė. 

— Čia ir svarstyti nėra ką. Aišku, kas toji storoji mo- 
teris. 

— Žinoma, — su nebūdingu įkarščiu įsiterpė Žera- 
ras. — Aš viską supratau: ji kažkur pamatė Klėjų su Bianka 
ir išsigando. Jūs gi žinote, kaip ji bijo svetimų žmonių. 

— Turbūt esate teisus, — sutiko Nikol. — Bet tai ne 
viskas. Ji bandė pasakyti, kad kažin kas norįs nužudyti Klėjų. 

— Jai visur vaidenasi žudikai, — su apmaudu paprieš- 
taravo Žeraras. 

— Tai tiesa, bet ji niekada nemaišydavo praeities Ir 


337 


dabarties, kaip dabar. 
Anksčiau nei Žeraras spėjo atsakyti, Dženi pareiškė: 
+  — Neverta veltui laužyti galvą. Galbūt pamiegojusi 
moteris atsipeikės ir sugebės ką nors paaiškinti. Pasikalbėsi 
su ja rytoj rytą. Eikime valarieniauti. 


Mažas namelis nugrimzdo į tylą, trikdomą tik vos gir- 
dimo upės bangų švelnaus pliuškenimo. Po to, kai vagą pra- 
platino, upė tekėjo tolygiau, lėčiau. Rugsėjis buvo nepapras- 
tai karštas, ir žmonės miegodavo be antklodžių. 

Adel miegas buvo neramus. Ji blaškėsi lovoje, o jos 
lūpos nepaliaujamai judėjo. Net didelė migdomųjų dozė 
nepaveikė. Adel sapnavo kažką nesuprantama, bauginančio. 
Jautė turinti kažką išgelbėti, kažką papaskoti, bet nežinojo, 
kaip tai padaryti. Žmogus vardu Kleitonas, kurio veido ji 
niekada nėra mačiusi, jos sąmonėje susiliejo su Prancūzijos 
karaliene ir daugeliu kitų pažįstamų Žmonių. Bet viena ji 
paatė aiškiai: jo, kaip ir visų, laukia greita mirtis. 

Žeraras užgesino ploną cigarą ir be triukšmo pakilo iš 
patalo. Jis atidžiai žvelgė į žmonos veidą. Jau seniai nebuvo 
jos lietęs. Kažkada Prancūzijoje jis laikė didžiule garbe gauti 
per Žmoną vieną iš Kurtelenų, nepaisant, kad ji buvusi 
vyresnė už jį. Bet vos tik pamačius Nikol, jo jausmas Adel 
užgeso. Nikol priklausė tai pačiai senai giminei, bet ji buvo 
jauna ir žavi. 

Nė viena grindlentė nesugirgždėjo, kai jis priėjo prie 
tos lovos pusės, kur gulėjo Adel, atsisėdo ant lovos, paėmė 
pagalvę ir pasilenkė prie moters. 5 

Ji pravėrė akis tik akimirką — kai pagalvė jau leidosi 
ant jos veido. Beveik nesipriešino, nebandė šauktis pagal- 
bos, žinojo, kad tai beviltiška. Ji to jau seniai laukė. Visus 
šiuos metus gyveno laukdama mirties. Ir štai mirtis atėjo. 

Žeraras pakėlė pagalvę. Mirusios veidas išsilygino, 
tapo toks pat jaunas ir puikus, kaip prieš daugelį metų. 
Žeraras pakilo, nuėjo į kitą kambario galą prie užuolaidos, 

už kurios miegojo Dženi ir Nikol. 

Atitraukęs užuolaidą, jis ėmė akimis glostyti Nikol 
kūną, vos dengiamą plonų naktinių marškinių, o jo ranka 
nesąmoningai tiesėsi prie jos šlaunies. 

— Greitai, — sušnabždėjo jis. — jau greitai. 

Sugrįžo prie lovos, atsigulė šalia moters, kurią ką tik 
nužudė, ir čia pat užmigo. Paskutinė jo mintis buvo, kad dau- 
giau jau ji niekada nebeįkyrėsianti savo klyksmais. 

Kai kitą rytą Nikol suvokė, kad jos motina mirusi, na- 
muose nieko nebuvo. Dženi išėjo su dvynukais rinkti obuolių, 
o Žeraras dingo, kaip ir visada, nežinia kur. 

Ji tyliai sėdėjo ant lovos krašto, spausdama negyvą 
motinos ranką, glostė jos veidą, tokį panašų į jos pačios. 
Paskui iš lėto išėjo iš namų, pakilo ant kalvos. 

Su nauja jėga pajuto savo vienišumą. Ilgus metus 
manė, kad jos tėvai mirę, bet grįžo motina, ir Nikol gyveni- 
me vėl atsirado artimas Žmogus. Dabar ji vėl nieko nebe- 
turi, tik Klėjų. 

Nikol pažvelgė už upės, į Erandel Holą, tokį puikų 
rytmečio saulės spinduliuose, ir pagalvojo, kad.Klėjaus ji taip 
pat neturinti. Jai reikia susitaikyti su tuo, kad jis išėjo iš 
gyvenimo taip pat negrįžtamai, kaip tik ką išėjusi motina. 

Nikol atsisėdo, įsikniaubė veidu į sulenktus kelius. Ir 
vis dėlto ji niekada nesiliausianti mylėti jo ir galvoti apie jį. 
Jai taip dabar reikia jo stiprių rankų, kurios gali ją palaiky- 
ti, suteikti viltį, kad su motinos mirtimi gyvenimas nesibaigė. 
Net paskutinieji Nikol žodžiai buvo apie jį. 

Nikol krūptelėjo, pakėlė galvą. Storoji moteris nori 
nužudyti Klėjų! Nėra jokios abejonės: Adel atsitiktinai iš- 
girdusi, jog Bianka trokštanti jo mirties. Smilkiniuose ėmė 
ūžti, širdį tarsi sugniaužė ledinė ranka. Adel galėjo girdėti 
Biankos pokalbį su kažkuo, ką toji pasisamdžiusi nužudyti 
Klėjų. Jeigu jis mirs, ji gausianti plantaciją. 

Nikol nuskubėjo prie prieplaukos, įšoko į valtį ir iš visų 

jėgų ėmė irkluoti. Pasiekusi kitą krantą, ji pasikaišiusi sijo- 
nus nubėgo prie namo. 

— Klėjau! — šaukė ji, bėgdama iš kambario į kam- 
barį. Net dabar, per beprotišką nerimą ir pasimetimą jautė, 
kad namas tarsi sutinka ją išskėtęs rankas. Bes portretas 
dabar kabojo virš židinio valgomajame. Nikol pažvelgė į jį, 
ir jai pasirodė, kas Bes Žiūri į ją su nerimu ir viltimi. 

Pagaliau ji atsidūrė kabinete. Visa esybe jautė čia esant 
Klėjų. Stalas buvo švarus, ant jo gulėjo šūsnys popierių, buvo 
aišku, kad čia kažkas nuolatos dirba. 

Nikol net nereikėjo atsigręžti — nugara pajuto jo ar- 
tumą, užuodė jo prakaito kvapą, susimaišiusį su odos ir 
cigarų kvapu, visada tvyrančiu kabinete. Ji giliai atsiduso ir 
atsidūrė tiesiai priešais jį! 

Nebuvo jo gerai mačiusi daugiau negu metai: niūrus, 
kaltės jausmo sužlugdytas žmogus, kuriam ji lietui lyjant 
padavė kavos puodelį, tada jai pasirodė nepažįstamas. Bet 
dabar ji matė priešais save ankstesnį Klėjų, tą Klėjų, kurį 
buvo pamilusi iš pirmo žvilgsnio. Lininiai marškiniai buvo 
prasegti ligi juosmens ir persisunkę prakaitu, rankos iki 
alkūnių juodos nuo sulčių ir tabako. Stovėjo plačiai išskėtęs 
kojas, įsisprendęs į šonus, ir ji prisiminė, kaip pamatė jį 
pirmąjį kartą pro žiūronus. 

— Ar tu šaukei mane? — ramiai paklausė jis. Kažkas 
jo balse pabaidė ją, ji nusiminė, staiga nebesuvokdama, ko 
čia atėjusi. Nikol neigiamai papurtė galvą ir žengė durų link. 

— Ne! — įsakė jis, ir ji pakluso įsakymui. — Pažiūrėk 
į mane. 

Ji pamažu atsisuko. | 

— Nikol, kas atsitiko? — šįkart jo balsas buvo kupi- 
nas tokio nerimo, kad Nikol akys iš karto prisipildė karštų 
ašarų. 

— Mano mama... numirė. Man reikia namo. 

Klėjus rimtai žiūrėjo jai į akis. 

— Argi tu nežinai, kad tavieji namai čia? 

Nikol vos laikėsi neraudojusi. Ji nė nenumanė, kad šis 
žmogus ligi šiol turi jai tokią valdžią. Jos lūpos be garso 
sušnabždėjo “ne". 

— Eikš čionai, — tyliai, bet reikliai pasakė Klėjus. Ji 
nenorėjo paklusti. Kažkuria savo esybės dalimi ji priešinosi, 
bijodama atgaivinti praeitį. Bet Klėjaus akyse švytėjo kvie- 
timas, į kurį negalėjo neatsakyti jos kūnas. Nepriklausomai 
nuo jos valios koja pakilo nuo grindų ir žengė žingsnį į priekį. 

Klėjus vis dar žiūrėjo į ją. Jų akys susijungė tarsi nema- 
tomu siūlu. š 

— Eikš, — vėl pasakė jis. 

Ašaros plūstelėjo iš Nikol akių, ir ji puolė prie jo. Klė- 
jus suspaudė ją glėbyje, pakėlė ant rankų, nunešė ant sofos. 

— Jeigu rengiesi verkti, turi tai daryti, kaip dera — 
ant vyriškio peties. Ant savo vyro peties. 

Švelniai glostė jos galvą, o Niko! springo ašaromis, iš- 
verkdama savąjį skausmą. Paskui ėmė kalbėti, prisimindama 
vaikystę, viską, ką teko iškentėti jai pačiai ir jos motinai, su 
švelnumu pasakojo apie paskutiniąsias Adel dienas, apie tai, 
kaip ji žaidusi su dvynukais'ir pati tapdavusi panaši į vaiką. 

Staiga Nikol pakėlė galvą, aiškiai prisiminusi, kas ją 
atvedė į Erandel Holą. 

— Tai tu atėjai įspėti, kad kažkas nori mane nužudyti? 

— Ne kažkas, o Bianka. Manau, kad kaip tik tai bandė 
pasakyti mano motina. 

Klėjus susimąstė. 

— O kas, jeigu ji paprasčiausiai girdėjo, kaip vyrai 
apkalbinėjo Bianką? Kartą esu girdėjęs, kaip kažkuris iš 
mano darbininkų sakęs, kad jeigu jis turėtų tokią žmoną kaip 
Bianka, jis ją užmuštų vietoje. 

— Tai baisu, — atsiduso Nikol. 

Klėjus gūžtelėjo pečiais. Adel galėjusi išgirsti panašią 
frazę bet kokiame tuščiame pokalbyje. 

— Bet Klėjau... 

Jis pridėjo pirštą prie jos lūpų, priversdamas nutilti. 

— Aš laimingas, kad tu tebesirūpini manimi, bet Bian- 
ka ne žmogžudė. Jai nepakaks tam nei proto, nei drąsos. — 
Jis vis tebežiūrėjo į jos lūpas, perbraukė pirštu per viršuti- 
niąją. — Aš taip pasiilgau šitos perverstos burnos. 

Nikol atšlijo, kiek tai buvo įmanoma, juk ji sėdėjo jam 
ant kelių. 

— Klėjau, dėl to, kad aš atėjau pas tave, niekas ne- 
pasikeitė. 

Jis nusišypsojo. 

— Žinoma, niekas nepasikeitė. Ir niekada nesikeitė 
nuo to laiko, kai aš vos neturėjau tavęs kajutėje. Mes mylime 
vienas kitą nuo to pirmojo susitikimo, ir tai nebegali pasi- 
keisti. 

— Ne, prašom, ne, — maldavo ji, — Bianka... 

Jis kilstelėjo antakį. 

— Nenoriu daugiau girdėti to vardo. Pastaruoju metu 
turėjau laiko pagalvoti, ir aš daug ką supratau. Supratau, 
kad tu dar vis myli mane. Tai ne Bianka išskyrė mus. Mus 
išskyrė mūsų pačių užsispyrimas. Tu žinojai, kad aš bijau 
prarasti plantaciją, ir manei, kad pats aš nesusidorosiu, — 
tu netikėjai manimi. | 

— Klėjau, — pradėjo sakyti. Širdies gilumoje žinojo jį 
esant teisų, bet nenorėjo apie tai kalbėti. 

— Viskas gerai, mano meile. Pradėsime viską iš 
pradžių, bet šįkart kartu. Niekas ir niekaip daugiau nebe- 
galės mūsų išskirti. 

Ji žiūrėjo jam į akis. Jiedu pakėlė nemaža negandų, 
bet jų meilė viską nugalėjo. Ji žinojo, kad jiedu nugalėsią 
bet kokias nelaimes. 

— Taip, — tvirtai atsakė.Nikol. — Tikiu. — Ji prisi- 
šliejo prie jo peties, pajuto tvirtą jo glėbį. 

— Man atrodo, kad niekur nebuvau išėjusi. 

Klėjus pabučiavo ją į viršugalvį. 

— Geriau būtų, kad atsistotum, nes aš galiu nuversti 

tave ant sofos ir ką nors padaryti. 

Ji norėjo juoktis ir juokauti su juo kartu, bet praradi- 
mo skausmas buvo pernelyg stiprus. 

— Eime, mieloji, — tyliai tarė Klėjus. — Mes turime 
grįžti į malūną pas tavo mamą. Mes dar turime laiko pagal- 
voti apie ateitį. — Pakėlė jos smakrą. — Ar tu manim tiki? 

Pastatė ją ant kojų, pakilo pats. Nikol akys išsiplėtė, 
išvydus iškilimus ant jo prigludusių kelnių. Ją išpylė karštis. 

Jiedu išėjo iš namų susiėmę už rankų. Nė vienas ne- 
pastebėjo valgomojo tarpduryje stovėjusios Biankos. Pama- 
čiusi, kaip Nikol įsiveržė į namus, Bianka nuskubėjo iš pas- 
kos, iš anksto mėgaudamasi, kaip išbarsianti ją dėl įsibrovi- 
mo. Ji girdėjo, kaip Nikol lakstė po visą namą, praverdama 
ir uždarydama duris, tarsi ji čia šeimininkė. Nikol judėjo 
pernelyg greitai, kad stambi, nepaslanki moteris galėtų spė- 
ti paskui ją, ir Bianka dar nebuvo perėjusi mažo valgomojo, 
kai pastebėjo Klėjų. Ji prisėlino prie kabineto durų ir 
pasiklausė jų pokalbio. 

Džiaugėsi sužinojusi, kad Žeraro žmona mirusi. Jiedu 
visada vengė ją minėti, bet Bianka žinojo, kad jo Žmona nebe- 
jauna ir ilgai negyvensianti. 
| Kai Nikol pasakė apie pavojų, gresiantį Klėjui, Bian- 
ka sustingo, bet Klėjaus žodžiai, esą ji esanti nepakankamai 
protinga ir drąsi, pavertė ledą liepsna, o baimę — aklu įtūžiu. 
Dabar žinojo įvykdysianti tai, ką sumanė Žeraras. Kleitonas 
Armstrongas užsitąrnavo mirti. 

Ji išėjo iš namų ir nusiuntė berniuką su rašteliu Žera- 
rui. Delsti nebuvo galima. 


Nikol stovėjo prie šulinio ir godžiai gėrė iš moliūgo 
šaltą vandenį. Derlius sunoko, ir dabar ji nebeturėjo nė vie- 
nos laisves akimirkos. 

Tik sunkus darbas tegalėjo atitraukti jos mintis nuo 
džiaugsmingų planų. Jie palaidojo Adel Armstrongų šėimos 
kapinėse šalia Kleitono motinos. ; 

— Dabar ji visada bus šalia mūsų, — pasakė Klėjus. 

Paskui jie kartu nuėjo pas Bianką ir pranešė jai apie 
savo sprendimą. Klėjus pasakė, kad jam nusibodo paslaptys 
ir kad jis nori, idant Bianka sužinotų apie jo ateities planus. 
Bianka laikėsi stebėtinai ramiai ir neprieštaraudama priėmė 
Klėjaus pasiūlymą iki gyvenimo pabaigos siųsti jai pinigų. 
Jis buvo labai dosnus, nors jiedu su Nikol žinojo, kad jiems 
ateityje būsią nelengva. Klėjus po stalė-spaudė. Nikol ranką, 
jausdamas jos pritarimą. 

Jiedu suprato vienas kitą be žodžių — iš karto po 
pokalbio su Bianka nuėjo į slaptąją laukymę. Nebuvo artimi 
jau daugiau negu metai, bet neskubėjo patenkinti aistros. 
Abu žiūrėjo, tyrinėjo, pažino, iš naujo atrado vienas kitą. 

Jiems nereikėjo ilgų pasiaiškinimų, jie nebeprisiminė, 
kaip kvailai elgėsi. Jų santykiuose dabar nebeliko vietos su- 
svetimėjimui ir nesupratimui. Buvo vien gilus džiaugsmas ir 
visiška vienybė. 

Veriamas Žeraro klyksmas grąžino ją į realybę. Jis 
bėgo pas ją, mosuodamas rankomis ir sunkiai alsuodamas. 

— Kas atsitiko? 

— Nikol, mes niekaip negalime tavęs rasti. Aleksas 
nukrito nuo skardžio. Dženi prašė, kad tu ateitumei. 

Ji numetė į šalį moliūgo butelį, pasikaišė sijonus ir 
bėgte pasileido prie skardžio. Žeraras bėgo iš paskos. Ant 
skardžio nebuvo nieko. 

— Kur jie? 

Žeraras priėjo visiškai arti. 

-— Tu dėl jų pasirengusi viskam, tiesa? Pasirengusi bet 
kam ir dėl bet ko, tik ne dėl manęs. 

Nikol pasitraukė atatupsta. 

— Kur dvynukai? 

— Trauk juos velniai, tuos dvynukus. Nežinau, kur jie, 
o ir Žinoti nenoriu. Noriu, kad tu kiek pasivaikščiotum su 
manim. 

— Turiu daug darbo, aš... — ji nutilo, pamačiusi jo 

rankoje pistoletą. 

— Na, štai, pagaliau tu atkreipei į mane dėmesį. Kad 
patrauktų tavo dėmesi, vyras turi paprasčiausiai parodyti ką 
nors didelį ir kietą. 

Nikol lūpos persikreipė iš pasibjaurėjimo. Sviedė jam 
į veidą prancūzišką keiksmą. 

Žararas nusišypsojo. 

— Nuostabu! O dabar eimę su manimi. Ir be triukšmo. 

— Ne! 

— Ne? Aš taip ir maniau, kad tu pasakysi “ne". O da- 
bar prisimink, ką sakiusi manoji žmona. Tu dar pamanei, kad 
ji nusprendusi, tarsi Bianka nori nužudyti Klėjų. Kartą gyve- 
nime ta beprotė moteris buvo teisi. 

Nikol akys išsiplėtė, pasidarė nepaprastai didelės. 

— Tu... tu nužudei mano motiną, — sušnabždėjo ji. 

— Protinga mergaitė. Net pernelyg protinga. O dabar, 
jeigu nenori pamatyti mirusio savo meilužio, klausysi ma- 
nęs. — Jis mostelejo pistoletu. — Ten. Ir atmink — jo gyve- 
nimas priklauso nuo tavęs. 

Jiedu per mišką nuėjo prie upės, kur Žeraras buvo 
paslėpęs valtį. Jis jautė didžiausią malonumą, kad Nikol tu- 
rinti irkluoti, tuo metu kai jis sėdi laivagalyje ir įsakinėja. Iš 
jo lūpų sklido ištisas srautas savęs garbinimo ir kaltinimų 
jos adresu. Jis nuolatos tvirtino, esą Nikol visą laiką viljoju- 
si ir kankinusi jį. 

Jie sustojo tolimame Armstrongų plantacijos kampe- 
lyje. Žeraras pasuko prie apleistos daržinės su kabėjusiomis 
ant vieno vyrio durimis. Vos jiedu priėjo prie jos, kai iš už 
medžių pasirodė Bianka. 

— Kur jūs buvote ir ką ji čia veikia? 

— Neužduok nereikalingų klausimų, grubiai pasakė 
Žeraras. — Ar padarei, ką liepiau? 

Biankos akys, skendėjusios riebalų rievėse, karštligiš- 
kai blizgėjo. 

— Jis nejos. Aš pridėjau po balnu stiklo šukių, kaip tu 

liepei, bet jis nejos. 

— Paaiškink dorai, kas atsitiko, — pareikalavo Že- 
raras. 

Bianka atgniaužė rankas, spaudusias sijono priekį. Per 
padurkus driekėsi kraujo dėmė. 

— Aš jį nušoviau! — pasakė ji, tarsi pati netikėdama 
savo žodžiais. 

Nikol sušuko ir puolė namo link, bet Žeraras pačiupo 
ją už rankos. Jis iš visų jėgų smogė kumščiu jai į veidą. Ni- 
kol nukrito tiesiai pro praviras daržinės duris. 

— Jis numirė? — trūkčiojančiai paklausė Žeraras. 


— O taip. — Bianka mirksėjo akimis, o jos balsas 
skambėjo tarsi mažos mergytės. Ji ištiesė ranką. — Aš at- 
nešiau pistoletą. 


Zeraras greitu judesiu ištraukė jį ir parodė į daržinės 
duris. 

— Eik čia. — Bianka suglumusi paniuro, paskui ryžtin- 
gai Įėjo į daržinę. 

— Paaiškink man, kodėl čia Nikol? Ką čia veikia mano 
kambarinė? — vėl paklausė. 

— Bianka! — maldaujamai sušuko Nikol. — Kur Klė- 


jus? 

Bianka iš lėto atsisuko ir pažiūrėjo į ją. 

— Tu! — sušnabždėjo prisiartindama. — Tai tu jį 
užmišei. — Ji puolė Nikol, ištiesusi rankas sulenktais kaip 


nagai pirštais. Nikol nukrito, dusdama po užgriuvusio ant 
jos stambaus kūno svoriu. 

— Palik ją! Tu, riebi kekše, palik ją! — sužviegė Žera- 
ras. Jis metė vieną pistoletą ant žemės, kitą užsikišo už diržo 
ir ėmė tempti Bianką šalin. 

— Aš ją užmušiu, — suriaumojo Bianka. — Leisk man 
užmušti ją. 

Žeraras išsitraukė pistoletą ir atsuko į ją. 

— Ne, tai tu tuojau mirsi. 

Bianka nusišypsojo. 

— Kas tau, Žerarai? Juk tai aš, Bianka. Tu gi myli 
mane. 

— Myliu! — niekinamai purkštelėjo Žeraras. — Ne- 
jaugi manai, kad tave galima mylėti? Tai tas pats tarsi 
atsigulti į lovą su kiaule. 

— Žerarai! — ėmė maldauti Bianka. — Tu suirzęs, tu 
tiesiog susijaudinęs. Jj 

— Tu buka, savimi patenkinta kiaulė. Tik pagalvok, tu 
patikėjai, kad aš, Kurtelenas, galiu pamilti į tave panašią 
moterį! Dabar tave ras mirusią, ir visi galvos, kad tu nusižu- 
dei iš skausmo dėl nužudyto vyro. O jis, be abejo, buvęs gro- 
bikų auka. 

— Ne, — sušnabždėjo tiesdama į jį rankas, Bianka. 

— O taip. — Jis patenkintas nusišypsojo. — Armstron- 
go turtas atiteks tiems bjauriems dvyniams, o kadangi jie 
daugiau nebeturi giminių, globėja paskirs Nikol. O aš tap- 
siu jos yYyru. 

— Jos vyru? — nustėrusi pakartojo Bianka, netikėda- 
ma sąvo ausimis. — Tu gi sakei, kad nekenti jos. 

- Jis nusijuokė. 
“ — Tai buvo lošimas. — Mudu su tavimi lošėme, ir aš 
išlošiau. Prisimeni? 

Nikol įtemptai galvojo. Vienintelė galimybė išsigelbėti — 
tai atitraukti Žeraro dėmesį, kol kas nors pasiges Rakkos 
ar jos pačios. | 

— Niekas nepatikės, kad Bianka nusižudžiusi dėl Me- 
jaus. Visi žino, kad ji jo nekentusi. 

Bianka su neapykanta pažvelgė į ją. Paskui ia abie- 
jų moterų akyse sušmėžavo kažkas panašaus į supratimą. 

— Taip, darbininkai i ir tarnai žino, kad mes net beveik 
nesimatome, — patvirtino ji. 

— Bet visi aplink jau seniai tvirtina jus susitaikius, esą 
Klertonas nustojo gėręs ir tapo pavyzdingu vyru, — paprieš- 
taravo Žeraras. 

Bianka sutrikusi nutilo. Nikol atskubėjo jai į pagalbą. 

— Bianka — tikra ledi. Ji priklauso senai aristokratų 
giminei, o Prancūzijoje aristokratus sunaikino. Ji bus puiki 
žmona. 

— Ji menkysta, — sužviegė Žeraras. — Visi žino, kad 
Prancūzijoje netrukus bus atkurta monarchija. Aš vesiu her- 
cogo anūkę ir pratęsiu Kurtelenų giminę. 

+ — Bet... — pradėjo Nikol. 

— Pakaks! — ėmė klykti Žeraras. — Ar laikote mane 
kvailiu? Manote, aš nematau, kad paprasčiausiai dumiate 
man akis? — Jis nukreipė pistoletą į Bianką. — Aš ne- 
paimčiau jos, net jei būtų pati Anglijos karalienė. Ji šlykš- 
čiai riebi, bjauri ir nepaprastai kvaila. 

Bianka sušuko ir puolė ant jo, rengdamasi nagais įs1- 
kabinti į veidą. Žeraras kovojo, dusdamas po jos svoriu. 
| Sugriaudėjo šūvis, ir ji pasitraukė, abiem rankomis 
laikydamasi už pilvo. Jos pirštai pamažu nusidažė krauju 
Tą akimirką Žerarą apsvaigino stiprus smūgis į aj 

Visą tą laiką Nikol nenuleido akių nuo gulinčio an 
žemės pistoleto, bet ji negalėjo jo paimti, nes kelią pastojc 
Žeraras ir Bianka. Užtat ji pastebėjo storą lentą, kuri vo: 
laikėsi sienoje. Kai Bianka puolė Žerarą, Nikol su antžam 
tiška jėga išplėšė iš sienos lentą ir smogė Žerarui. 

Bianka nukrito, o Žeraras stovėjo, svyruodamas tars 


girtag.? 

Š Tu užmokėsi už tai, — sušnabždėjo prancūziškai 
užišausdamas kraujuojančią žaizdą smilkinyje. — Tu mokė 
si kiekyeną savo gyvenimo akimirką. k 

= Jis pamažu artinosi prie Nikol, kuri atatupsta traukė 
si prie sienos. Bianka, praradusi daug kraujo, matė juos jai 
per priešmirtinę miglą akyse. Jos pirštai palietė gulėjusį an 
žemės pistoletą ir suspaudė jį. Jai dar: pakako jėgų pakelt 
pistoletą, prisitaikyti ir paspausti gaiduką. Ji išleido paskutin 
kvapą anksčiau, negu būtų spėjusi pastebėti neprašovusi prc 
šalį. 

Nikol pamatė, kad Žeraras staiga pašoko ir sustingo. 

